
Νικολάου I. Σωτηροπουλου 

θεολόγου - φιλολόγου 


ΤΟ 6Υ3ΓΓ63Ι0 
ΤΟΥ Μ3ΤΘ3Ι0Υ 


(Μαθήματα 'Αγιογραφικών κύκλων) 


«Καί παράγων 6 Ιησούς έκεΐθεν εΐδεν άν¬ 
θρωπον καθηριενον επι το τβλώνιον, Ματ¬ 
θαίον λεγόμενον , και λέγει αύτω· Ακολου¬ 
θεί μοι. Και άναστά$· ηκολονθησεν αντώ» 

(Ματθ. θ' 9) 


ΕΚΔΟΣΙΣ Β' 
βελτιωμένη 



ΑΘΗΝΑΙ 1994 




ΠΡΟΛΟΓΟΣ 

Όπως ή τροφή είνε απαραίτητη για τη σωμα¬ 
τική ζωή και άνάπτυξι, έτσι και ή Γραφή είνε αναγ¬ 
καία για τήν πνευματική ζωή και άνάπτυξι του πι¬ 
στού άνθρώπου, άλλα και για τή δημιουργία πί- 
στεως στον καλοπροαίρετο άπιστο και για τήν κρά- 
τυνσι τής πίστεως στον ήδη πιστό. Ή Γραφή είνε 
τροφή και τρυφή, βασική τροφή και άγνή τρυφή. 
Όσοι δεν γνώρισαν τή Γραφή, δεν γνώρισαν τά με¬ 
γαλύτερα θέλγητρα. Δεν γνώρισαν τό άκρότατο 
άπό τά θέλγητρα και τον δημιουργό δλων των θελ- 
γήτρων, τον Ιησού Χριστό. Άλλο ν’ άκουσης κάτι 
για τό Χριστό, και άλλο νά γνωρίσης τό Χριστό μέ¬ 
σα άπ’ τή θεόπνευστη και άλάθητη Γραφή. Ή Γραφή 
επίσης είνε σαν τον ήλιο. Ό ήλιος φωτίζει, θερμαίνει, 
ζωογονεί, όδηγεΐ, άποκαλυπτει τήν ομορφιά. Και ή 
Γραφή φωτίζει πνευματικώς, θερμαίνει, ζωογονεί, όδη¬ 
γεΐ, άποκαλυπτει τήν πνευματική και αιώνια ομορ¬ 
φιά. Ή Γραφή επίσης, για νά χρησιμοποιήσουμε τρεις 
μεταφορές άπό τον κόσμο του τεχνικού πολιτισμού, 
είνε ο τύπος, η ραδιοφωνία και ή τηλεόρασις του 
ουρανού. Άν ό τύπος, ή ραδιοφωνία και ή τηλεόρα- 
σις τής γής δεν χρησιμοποιούνται έποικοδομητικώς, 
άλλ’ έκθεμελιωτικώς, και μεταβάλλουν τόν πολιτισμό 
σέ σατανισμό, αυτό οφείλεται στήν άγνοια ή τήν 

άγνόησι τής Γραφής και του Χρίστου, τον όποιο κη¬ 
ρύττει ή Γραφή. 

Στην Πατρίδα μας ελάχιστα πρόσωπα μελετουν 
τη Γραφή. Οι πλεΐστοι νομίζουν, δτι τά ξέρουν όλα 
όσα λέγει ή Γραφή. Και στήν πραγματικότητα βε¬ 
βαίως δεν ξέρουν ούτε πέντε ρητά. Αγνοούν καί 
στοιχειώδη πράγματα. Έχουν μεσάνυκτα στή Γρα¬ 
φή. Και γι’ αυτό εμείς οί "Ελληνες, αν καί βαπτισμέ- 
νοι Όρθόδοξοι Χριστιανοί, πνευματικώς εϊμεθα κα- 
χεκτικοί, ευκόλως σκοντάπτουμε, ολισθαίνουμε, πί¬ 
πτουμε σέ άμφιβολίες, σέ αιρέσεις, στον άθεο υλισμό 
καί στήν πεζή καί αμαρτωλή ζωή. Όνομαζόμεθα 
Όρθόδοξοι, άλλα λόγω τής άγνοιας τής Γραφής πά¬ 
ρα πολλοί ειμεθα κακόδοξοι καί νοσηροί. Όνομα¬ 
ζόμεθα Χριστιανοί, άλλα πάρα πολλοί εϊμεθα άχρί- 
στιανοι, άρκετοί δε καί άντίχριστοι. Τώρα δέ τελευ¬ 
ταίως ή ζωή στον τόπο μας έχει χάσει κάθε νόημα 
καί έχει γίνει άχαρις καί επικίνδυνη. Οί άνθρωποι τής 
ζούγκλας καί οί βάρβαροι μάλλον δεν θά ζήλευαν 
τίποτε άπό τή ζωή μας. 

Για ν* άλλάξη ή ζωή καί να δούμε προκοπή, άλη- 
θινή προκοπή, χάρι καί χαρά, είναι άνάγκη νά γνω- 
ρίσωμε τή Γραφή καί τό Χριστό. Τούς τελευταίους 
καιρούς, εκτός άπ’ τά κηρύγματα σέ ναούς καί σέ 
αίθουσες, γιά τή γνώσι τής Γραφής καί του Χριστού 
γίνονται καί κύκλοι μελέτης τής Γραφής σέ φιλόξενα 
καί ευσεβή σπίτια. Συμβάλλοντας στήν άγαθή αυτή 
προσπάθεια καί ή ταπεινή ιεραποστολική άδελφότης 
μας «Σταυρός» δημιούργησε φροντιστήριο κυκλαρ- 
χών καί κύκλους Γραφής. Στο φροντιστήριο κυκλαρ- 
χών ένας θεολόγος τήν άρχή τής έβδομάδος παρα- 
δίδει υποδειγματικό μάθημα έξηγήσεως τής Γραφής 

σέ ευσεβή πρόσωπα, τους κυκλαρχας. Και αυτοί κα- 
τόττιν εξηγούν τή Γραφή στους κυκλους με βασι τό 
υποδειγματικό μάθημα, με ελευθερία προσωπικής 
έκφράσεως μέσα στα πλαίσια τής Ορθοδοξου Πι- 
στεως και με συμμετοχή στην έξήγησι των αδελφών, 
οι όποιοι προσέρχονται στους κύκλους. Με πνεύμα 
ταπεινώσεως εκφράζονται γνώμες και σκεψεις, λύον¬ 
ται άπορίες και προβλήματα, θεωρητικά και πρα¬ 
κτικά, και διαφωτίζονται και οίκοδομουνται ολοι. 

Ό υποφαινόμενος, υπεύθυνος του φροντιστηρί¬ 
ου κυκλαρχών για τά μαθήματα αγιογραφικών κύ¬ 
κλων τής άδελφότητος «Σταυρός» στήν περιοχή τών 
Αθηνών, με βάσι πατερικά και άλλα νεωτερα σοβαρά 
ερμηνευτικά έργα, σέ σειρά μαθημάτων δύο ετών εξή¬ 
γησα στο φροντιστήριο τών κυκλαρχών τό πρώτο 
κατά σειράν, εκτενέστερο και βασικώτερο Εύαγγέλιο, 
τό Εύαγγέλιο του Ματθαίου. Παρέδιδα δε στους κυ- 
κλάρχας και γραπτώς κάθε μάθημα, όχι βεβαίως ολό¬ 
κληρο, όπως προφορικώς, άλλά κατά τό κύριο 
σώμα. 

Τό παρόν βιβλίο περιέχει τά εν λόγω μαθήματα 
άγιογραφικών κύκλων όπως παραδίδονταν στή 
γραπτή τους μορφή, καθώς και δύο εισαγωγικά μα¬ 
θήματα γιά τή Γραφή γενικώς. Με τις εξηγήσεις λέ¬ 
ξεων και φράσεων του κειμένου και με τις παρατη¬ 
ρήσεις στά διάφορα χωρία μερικές φορές εξομα¬ 
λύνονται ερμηνευτικές δυσκολίες και άνατρέπονται 
εσφαλμένες ερμηνείες. Μέ τις παρατηρήσεις δέ και τά 
διδάγματα γίνονται φανερά τό άσύγκριτο μεγαλείο 
του Ευαγγελίου και ή υψίστη σημασία του γιά τήν 
πνευματική ζωή μας ως πίστι και ως πράξι. Ιδιαι¬ 
τέρως επισημαίνουμε παράδοξα και καταπληκτικά 

στοιχεία του Ευαγγελίου, καθώς και αντιαιρετικα 
στοιχεία προς καταπολεμησι των διαστρεβλωτων 
τής Πίστεως, μάλιστα των αντίχριστων Χιλιαστών. 
Όλως δε ιδιαιτέρως επισημαίνουμε σημεία, τά όποια 
άποδεικνύουν την Θεότητα του Ίησου Χρίστου. 

Τά μαθήματα βεβαίως εΐνε ατελή, άλλα δύνανται 
να βοηθήσουν τους κυκλάρχας και άλλους μελε- 
τητάς τής Βίβλου και έργάτας του Ευαγγελίου και 
απλοϊκούς ανθρώπους, για να εισδύουν στα τέλεια 
νοήματα τής Βίβλου. 

Είθε τό ταπεινό τούτο βοήθημα νά συντελέση 
στήν έκτίμησι του άνεκτιμήτου πλούτου τής Γραφής, 
στή συναίσθησι τής πνευματικής μας πτωχείας και 
στή γνώσι και επίγνωσι του Κυρίου και Θεού και 
Σωτήρος Ίησου Χρίστου. 

Άθήναι, 16 Νοεμβρίου 1980, 
εορτή του αποστόλου και ευαγγελιστου Ματθαίου, 
Νικόλαος Ίω. Σωτηρόπουλος 

Μάθημα Ιο 


Η ΘΕΟΠΝΕΥΣΤΙΑ ΤΗΣ ΓΡΑΦΗΣ 


Υπάρχει ένα βιβλίο, αγαπητοί μου αδελφοί, που 
και οί άπιστοι και οι άθεοι ομολογούν, δτι είνε ανώ¬ 
τερο και ωραιότερο απ’ δλα τα βιβλία ολου του 
κόσμου όλων των αιώνων. Εκατομμύρια, αναρίθμη¬ 
τα βιβλία γράφτηκαν άπ’ την άρχαία εποχή μέχρι 
σήμερα. Άλλα στήν κορυφή είνε ενα βιβλίο. Οί με¬ 
γάλοι άπιστοι και άθεοι λένε γι’ αυτό το βιβλίο: Ούτε 
γράφτηκε, ούτε είνε δυνατό να γραφή ένα άλλο βι¬ 
βλίο σαν κι’ αυτό, δσο και αν προοδεύουν οί επι¬ 
στήμες μας. Τό βιβλίο αυτό είνε άφθαστο, ασύγκρι¬ 
το, μοναδικό. Έγγίζει τα άστρα του Ουρανού. 

Ποιό είνε αυτό τό βιβλίο; Δικό μας βιβλίο είνε. 
Βιβλίο των χριστιανών. Τό ιερό βιβλίο τής Θρησκεί¬ 
ας μας. Όνομάζεται Αγία Γραφή ή απλώς Γραφή ή 
Βίβλος. 

Οί μεγάλοι άπιστοι και άθεοι λένε, δπως είπαμε, 
δτι ή Γραφή είνε τό ανώτερο βιβλίο. Άλλ* ή ιδία ή 
Γραφή λέγει για τον εαυτό της κάτι άκόμη μεγα¬ 
λύτερο, πολύ μεγαλύτερο. Τί λέγει ή Γραφή για τον 
εαυτό της; Λέγει, δτι είνε θεόπνευστη. Γράφτηκε 
δηλαδή με τήν έμπνευσι του Θεού. Γράφτηκε με εξαι¬ 
ρετικό φωτισμό του Θεού, ώστε νά μή γίνη κανένα 
λάθος. Ό Θεός μιλούσε κατά μυστηριώδη, θαυμα- 
τουργικό τρόπο σε αγίους άνδρας, και αύτοί έγρα¬ 
φαν. Έγραφαν πράγματα, πού μέ τό μυαλό τους δεν 
μπορούσαν νά σκεφθούν και νά φαντασθοΰν. Κατ’ 

ουσίαν συγγραφευς τής 'Αγίας Γραφής είνε τό "Αγιο 
Πνεύμα. 

Άλλ' οι άπιστοι και οι άθεοι μάς λένε: Μπορείτε 
ν’ αποδείξετε, δτι ή Γραφή είνε πραγματικά θεόπνευ¬ 
στη; Τους άπαντάμε: Βεβαίως μπορούμε να τό άπο- 
δείξωμε, καί μάλιστα με πολλές αποδείξεις. Ίδου απο¬ 
δείξεις τής θεοπνευστίας τής Γραφής: 

1. Ή Γραφή γράφτηκε σε διάστημα 1.500 περί¬ 
που ετών. Γράφτηκε άπό διάφορα πρόσωπα που 
ζουσαν σέ διάφορες εποχές, με διάφορες άντιλήψεις 
και είχαν διαφορετική μόρφωση ή ήταν άγράμματοι. 
Καί όμως, όλα τα μέρη τής Γραφής, άπό τήν αρχή 
μέχρι τό τέλος, συμφωνουν μεταξύ τους. Ούτε μιά 
πραγματική άντίφασις δεν υπάρχει μέσα στήν 'Αγία 
Γραφή. Οί συγγραφείς τής 'Αγίας Γραφής συμφω¬ 
νούν μεταξύ τους σέ όλα τά πράγματα, καί τα πιο 
παράδοξα, μυστηριώδη καί καταπληκτικά, σαν νά 
είχαν συνεννοηθή εκ των προτέρων όλοι μεταξύ τους 
για όσα γράφουν μέσα στή Γραφή. "Αν οί Προφήτες 
καί οί Απόστολοι δέν ήταν θεόπνευστοι, θά δια¬ 
φωνούσαν μεταξύ τους σέ πολλά πράγματα, όπως 
διαφωνούν όλοι οί άλλοι συγγραφείς τού κόσμου. 

2. Μεγάλοι άπιστοι καί άθεοι άγωνίστηκαν μέ 
πείσμα γιά ν' άποδείξουν, ότι ή Γραφή έχει καί ψέ¬ 
ματα. Καί όμως, τελικώς δέν κατώρθωσαν ν' άποδεί¬ 
ξουν τέτοιο πράγμα. Στήν άρχή νόμισαν, ότι άνακά- 
λυψαν μερικά ψέματα. 'Αλλ' ήρθαν άλλοι καί τους 
άνέτρεψαν. Διάφορες επιστήμες απέδειξαν, ότι ή 
Γραφή λέγει τήν άλήθεια καί όταν διηγήται τά πιο 
παράδοξα καί απίθανα πράγματα, που φαίνονται 
σάν παραμύθια. Παράδειγμα ό κατακλυσμός τού 
Νώε καί ή παράτασις τής ημέρας κατά τήν εποχή 

του Ίησοΰ του Ναυή. Αυτά τά καταπληκτικά πρά¬ 
γματα, που φαίνονται σάν μεγάλα παραμύθια, άπε- 
δείχθη έπιστημονικώς, δτι συνέβησαν πραγματικώς. 
Ούτε ένα γιώτα δεν μπόρεσαν οι άπιστοι και άθεοι 
νά γκρεμίσουν άπ’ τή Γραφή. 

3. Ή Γραφή έχει τις άνώτερες θρησκευτικές και 
ήθικές ιδέες. Ιδέες υψηλότερες άπό τους ουρανούς 
και λαμπρότερες άπό τά άστρα. Αναφέρουμε μιά 
θρησκευτική ιδέα τής Γραφής: Όταν όλοι οι αρχαίοι 
λαοί, και οι πιο έξυπνοι και πολιτισμένοι, πίστευαν 
σ’ ένα πλήθος άπό θεούς και θεές και λάτρευαν και 
τά ζώα και τά ξύλα και τις πέτρες γιά θεούς, καί δί¬ 
δασκαν γιά τούς θεούς τά πιο άνόητα καί αισχρά 
πράγματα, ή Γραφή δίδασκε, ότι ύπάρχει ένας μόνο 
Θεός, καί ό Θεός αύτός είνε πνεύμα, πανταχού πα¬ 
ρών, παντογνώστης καί πανάγαθος. Αναφέρουμε καί 
μιά ήθική ιδέα τής Γραφής. Είνε ή ιδέα τής άγάπης. 
Ή Γραφή δίδαξε τούτο τό καταπληκτικό γιά τον 
άρχαιο κόσμο, πού ήταν βυθισμένος στήν κακία καί 
θηριωδία: Ν’ άγαπουμε τούς εχθρούς μέ τήν καρδιά 
μας, νά εκδηλώνωμε τήν άγάπη μας μέ καλά λόγια, 
άλλά καί μέ καλά έργα, καί νά προσευχώμαστε γιά 
τούς εχθρούς μας, καί νά θυσιαζώμαστε γΓ αύτούς. 
Όλες οι μεγάλες ιδέες, πού χρησιμοποιούν σήμερα 
τά διάφορα κοινωνικά καί πολιτικά συστήματα γιά 
νά συγκινήσουν τις λαϊκές μάζες, είνε κλεμμένες άπ' 
τήν 'Αγία Γραφή. Καί αν όλοι οι άνθρωποι πίστευαν 
καί έφήρμοζαν τήν ι Αγία Γραφή, ή γή θά ήταν πα¬ 
ράδεισος. 

4. Ή Αγία Γραφή περιέχει πολλά παράδοξα καί 
καταπληκτικά χωρία, πού άν οι Προφήτες καί οι 
Απόστολοι δέν ήταν θεόπνευστοι, ήταν άδύνατο νά 

τά επινοήσουν. Παράδειγμα τα μυστηριώδη κεφά¬ 
λαια ιη' και ιθ' τής Γενέσεως. Έκεΐ γράφεται, δτι ό 
Θεός φάνηκε στον Αβραάμ υπό μορφήν τριών 
άνδρών. Ένας Θεός - τρία πρόσωπα. Τό μυστήριο 
του τριαδικού Θεού. Ό Αβραάμ προσφώνησε τά 
τρία πρόσωπα σε ενικό: «Κύριε». Ό Λώτ προσ¬ 
φώνησε τά δυο άπό τά τρία αυτά πρόσωπα πάλι 
σε ενικό: «Κύριε». Και τό χωρίο Γεν. ιθ' 24 λέγει 
«Και εβρεζεν ό Κύριος... εκ μέρους του Κυρίου». Σ’ 
αλλα βιβλία του κόσμου δεν υπάρχουν τέτοια πα¬ 
ράδοξα πράγματα. Υπάρχουν μόνο στήν 'Αγία Γρα¬ 
φή, διότι μόνο αυτή είνε θεόπνευστη και φανερώνει 
μυστηριώδεις άλήθειες του Ουρανου. 

5. Ή 'Αγία Γραφή περιέχει μεγάλο πλήθος προ¬ 
φητείες, που γράφτηκαν αιώνες και χιλιετίες προη¬ 
γουμένως και έπαλήθευσαν με καταπληκτική άκρί- 
βεια. Καί μερικές επαληθεύουν στις ήμέρες μας. Ή 
Γραφή προφήτευσε τήν καταστροφή καί τον άφανι- 
σμό πόλεων, εθνών καί αυτοκρατοριών* τήν ελευσι, 
τή ζωή, τά πάθη καί τό θρίαμβο του Χρίστου μέχρι 
λεπτομερειών* τήν έξάπλωσι του Χριστιανισμού* επι¬ 
στημονικές εφευρέσεις κ.ά. Οί προφητείες εΐνε οι με¬ 
γαλύτερες άποδείξεις τής θεοπνευστίας τής Γραφής. 
Γιατί είνε άδυνατο νά μάς ειπή κανείς, τί θά συμβή 
στο μέλλον, καί μάλιστα επειτα άπό αιώνες καί 
χιλιετίες, έκτος και αν εΐνε Θεός ή θεόπνευστος. 

6. Η Γραφή, χιλιάδες χρόνια πριν άπό μάς, είπε 
μερικά πραγματα, τα οποία μόλις στους χρόνους 
μας κατώρθωσε νά εύρη καί νά ειπή ή Επιστήμη. Ή 
Γραφή, δηλαδή, πρόλαβε τήν επιστήμη. Ό Ίώβ π.χ. 
2.000 περίπου ετη προ Χρίστου είπε, δτι ή γή στη¬ 
ρίζεται στο μηδέν (Ιωβ κστ' 7), εΐνε δηλαδή μετέωρη. 

7. Ή Γραφή ώς επί τό πλεΐστον γράφτηκε άπό 
αγραμμάτους. Καί πώς ήταν δυνατόν οί άγράμμα- 
τοι νά γράψουν τό σοφώτερο και ωραιότερο βιβλίο 
του κόσμου, άν δεν ήταν θεόπνευστοι; 

8. Ή Γραφή είχε καί έχει τήν πιο ευεργετική έπί- 
δρασι άπ* όλα τα βιβλία του κόσμου στις ιδέες, 
στους νόμους, στα ήθη καί έθιμα, στή ζωή, στήν τέ¬ 
χνη, στή λογοτεχνία καί γενικά στον πολιτισμό τής 
άνθρωπότητος. 

9. Με τήν πίστι στή Γραφή καί με τή χάρι, που 
ελκύει ή πίστις, δημιουργήθηκαν εκατομμύρια άγιοι, 
μάρτυρες καί θαυματουργοί, των οποίων καί τα λεί¬ 
ψανα εύωδιάζουν καί θαυματουργούν. 

10. Ή πίστις σε όσα γράφει ή Γραφή εκανε καί 
κάνει θαύματα. Θαύματα εν κυριολεξία. Ναι, καί σή¬ 
μερα με τήν πίστι στή Γραφή γίνονται θαύματα. Πα¬ 
ράδειγμα ή θεραπεία δαιμονισμένων εν όνόματι τού 
Ιησού Χριστού, τον όποιον ή Γραφή κηρύττει Υιόν 
τού Θεού καί Θεόν άληθινόν εκ Θεού άληθινού. 

Άπεδείχθη, με πολλών ειδών άποδείξεις, ότι ή 
Γραφή είνε θεόπνευστη, ότι μέσα άπό τις σελίδες της 
όμιλεϊ ό ίδιος ό Θεός. 

Μάθημα 2ο 


ΠΕΡΙΕΧΟΜΕΝΟ ΚΑΙ ΣΚΟΠΟΣ ΤΗΣ ΓΡΑΦΗΣ 

Η 'Αγία Γραφή (ή απλώς Γραφή ή Βίβλος) άπο- 
τελεΐται άπό δύο μεγάλα βιβλία, τήν Παλαιά Δια¬ 
θήκη, πού γράφτηκε προ Χριστού και ώς επί τό 
πλεΐστου στήν Εβραϊκή γλώσσα, καί τήν Καινή Δια¬ 
θήκη, πού γράφτηκε μετά Χριστόν στήν Ελληνική 
γλώσσα. Καθένα πάλι απ’ τά δύο αύτά μεγάλα βι¬ 
βλία άποτελεΐται άπό πολλά μικρότερα βιβλία. 

Ή Παλαιά Διαθήκη άποτελεΐται άπό 49 μικρότε¬ 
ρα βιβλία. Αύτά είναι: Γένεσις, "Εξοδος, Λευϊτικό, Αρι¬ 
θμοί, Δευτερονόμιο, Ιησούς Ναυή, Κριταί, Ρούθ, Βα¬ 
σιλειών Α', Β', Γ', Δ', Παραλειπομένων Α', Β', ’Έσδρας 
Α', Β', Νεεμίας, Τωβίτ, Ιουδίθ, Έσθήρ, Μακκαβαίων Α', 
Β', Γ', Ψαλμοί, Ίώβ, Παροιμίες Σολομώντος, Εκκλη¬ 
σιαστής, 7 Ασμα άσμάτων, Σοφία Σολομώντος, Σοφία 
Σειράχ, Ώσηέ, Άμώς, Μιχαίας, Ίωήλ, Όβδιού, Ιωνάς, 
Ναούμ, Άββακούμ, Σοφονίας, Άγγαΐος, Ζαχαρίας, 
Μαλαχίας, Ήσαίας, Ιερεμίας, Βαρούχ Θρήνοι Ίερεμί- 
ου, Επιστολή Ίερεμίου, Ιεζεκιήλ, Δανιήλ. 

Ή Καινή Διαθήκη άποτελεΐται άπό 27 μικρότερα 
βιβλία. Αυτά εΐνε: Τά τεσσερα Ευαγγέλια, ήτοι κατά 
Ματθαίον, κατά Μάρκον, κατά Λουκάν, κατά Ιωάν¬ 
νη ν Πράξεις Αποστόλων οί 14 επιστολές τοΰ απο¬ 
στόλου Παύλου, ήτοι πρός Ρωμαίους, προς Κορινθί- 
°νς Α, Β, πρός Γαλάτας, πρός Έφεσίους, πρός Φι- 
λιππησίους, πρός Κολασσαεΐς, πρός Θεσσαλονικεΐς 
Α, Β, πρός Τιμόθεον Α', Β', πρός Τίτον, πρός Φιλή- 

μονά, προς Εβραίους* οι 7 Καθολικές Επιστολές, 
ήτοι Ιακώβου, Πέτρου Α', Β', Ίωάννου Α', Β', Γ', Ιού¬ 
δα* και ή Άποκάλυψις του Ίωάννου. 

Τί σημαίνουν οί ονομασίες «Παλαιά Διαθήκη» και 
«Καινή Διαθήκη»; «Παλαιά Διαθήκη» σημαίνει «πα- 
λαιά συμφωνία». Και «Καινή Διαθήκη» σημαίνει «και¬ 
νούργια συμφωνία». Ό Θεός, δηλαδή, έκανε δυο συμ¬ 
φωνίες με τούς ανθρώπους, μία τήν παλαιά εποχή με 
τούς Εβραίους, και μία υστέρα με όλο τον κόσμο. 
Και τί συμφωνήθηκε ανάμεσα στο Θεό και στους άν- 
θρώπους; Νά τί συμφωνήθηκε* Οι άνθρωποι νά κά¬ 
νουν τό θέλημα του Θεού και ό Θεός να τους σωζη. 

Ή Παλαιά Διαθήκη περιέχει, πώς ό Θεός δημι¬ 
ούργησε τό σύμπαν και τον άνθρωπο* πώς ό άν¬ 
θρωπος στήν άρχή ήταν εύτυχής* πώς έπειτα άμάρ- 
τησε και έχασε τήν ευτυχία του* πώς ό Θεός θά έσω¬ 
ζε πάλι τον άνθρωπο* πώς διάλεξε ένα λαό, τον 
Εβραϊκό, γιά νά φανερώση σ' αύτόν τις άλήθειες και 
τό θέλημά του και γιά νά προέλθη άπ’ αυτόν ό 
Σωτήρ τής άνθρωπότητος* πώς προστάτευε, τιμω¬ 
ρούσε και παιδαγωγούσε αυτό τό λαό* και τι έλε¬ 
γαν ό Νόμος και οί Προφήτες, που έδωσε ό Θεός σ’ 
αυτό τό λαό. 

"Ολη ή Παλαιά Διαθήκη μπορεί νά συνοψισθή σε 
μιά λέξι: «Έρχεται!». Ποιος έρχεται; Έρχεται ό Μεσ¬ 
αίας, ό Χριστός, έρχεται ό Σωτήρ του κόσμου. Αύτή 
ή φωνή άκούεται άπ’ τήν άρχή ώς τό τέλος τής Πα¬ 
λαιός Διαθήκης, στήν άρχή άσθενέστερη και κατόπιν 
όλο και ισχυρότερη και καθαρώτερη. 

Ή Καινή Διαθήκη περιέχει, πώς ήρθε ό Χριστός, 
πώς έζησε, τί κήρυξε, τί έπραξε, πώς κάλεσε και κα¬ 
τάρτισε Αποστόλους, πώς πέθανε, πώς άναστήθη- 

κε, πώς άναλήφθηκε στους ουρανούς, πώς θά έρθη 
και πάλι, πώς έστειλε τό "Αγιο Πνεύμα στους Απο¬ 
στόλους και στον κόσμο, πώς κήρυξαν και έδρασαν 
οι Απόστολοι, πώς ιδρύθηκε ή Εκκλησία για τη σω¬ 
τηρία και τή δόξα μας, πώς στερεώθηκε και τί μέλ¬ 
λον θά έχη ή Εκκλησία. 

"Αν στην Παλαιά Διαθήκη άκούεται ή φωνή 
«Έρχεται!», στήν Καινή Διαθήκη άκούεται ή φωνή 
« ? Ηρθε!». ~Ηρθε ό Σωτήρ τού κόσμου, ήρθε ό Υιός 
του Θεού, ήρθε ό Κύριος ήμών Ιησούς Χριστός. 

Είδαμε σε γενικές γραμμές, τί περιέχει ή 'Αγία 
Γραφή, Παλαιά και Καινή Διαθήκη. 

Και τώρα γεννάται τό ερώτημα: Ποιος ό σκοπός 
τής ' Αγίας Γραφής; Γιατί ό Θεός μάς έδωσε τήν 'Αγία 
Γραφή; 

Ό Θεός, άδελφοί μου, μάς έδωσε τήν 'Αγία Γραφή 
άπό φιλανθρωπία, γιά νά μαθαίνωμε άλήθειες, μεγά¬ 
λες άλήθειες, πού είνε άναγκαΐες γιά τή ζωή, τή σω¬ 
τηρία ι*αι τή δόξα μας. Άπ’ τήν 'Αγία Γραφή μαθαί¬ 
νουμε γιά τό Θεό και τήν άγάπη και τό θέλημά του, 
γιά τον κόσμο, γιά τον άνθρωπο, γιά τον προορι¬ 
σμό τοΰ άνθρώπου, γιά τήν άμαρτία και τή δυστυ¬ 
χία, γιά τήν άγιότητα και τήν εύτυχία, γιά τό Χρι¬ 
στό, πού είνε σαρκωμένος Θεός, γιά τή θυσία τοΰ 
Χρίστου χαριν τής σωτηρίας τού άνθρώπου, γιά τήν 
Εκκλησία, που είνε το κράτος τού Θεού και ή κι¬ 
βωτός τής σωτηρίας, γιά τά μυστήρια τής Εκκλη¬ 
σίας, πού είνε τα μέσα τού άγιασμού, γιά τή μετά 
θάνατον ζωή, γιά τήν κρίσι και τήν άνταπόδοσι, γιά 
ολα γενικώς οσα πρεπει νά πιστεύωμε και όσα πρέ¬ 
πει νά πράττωμε για ν άξιωθούμε σωτηρίας. 

Χωρίς τή Γραφή, ούτε τί είνε ό Θεός θά γνωρί- 

ζαμε, ούτε τί είνε ό άνθρωπος, ούτε γιατί ζοΰμε, ούτε 
γιατί πεθαίνουμε! Ή Γραφή μάς άποκαλύπτει τα πιο 
μεγάλα μυστικά και τα πιο μεγάλα συμφέροντά μας, 
τα αιώνια καί άληθινά συμφέροντά μας. 

Τόσο μεγάλο, τόσο σπουδαίο βιβλίο είνε ή Γρα¬ 
φή! Καί γι' αυτό είνε άνάγκη δική μας καί εντολή 
του Θεού να τή διαβάζουμε καί να τή μελετούμε μέ¬ 
ρα καί νύχτα: «Ούκ άποστησεται η βίβλος τον νο¬ 
μού τούτου εκ του στόματός σου , και μελετήσεις εν 
αυτή ημέρας και νυκτός, ΐνα ειδής ποιεΐν πάντα τα 
γεγραμμένα* τότε εύοδωθηση και ευοδωσεις τας 
οδούς σου , και τότε συνησεις» (Ίησ. Ναυή ο! 8). Θά 
μελετάς τό βιβλίο μου μέρα καί νύχτα, λέγει ό Θεός, 
γιά νά μαθαίνης καί νά έφαρμόζης όλα όσα γράφει. 
"Αν τό κάνης αύτό, τότε καί συ θά πηγαίνης καλά 
καί οί υποθέσεις σου, τότε θά ίδής προκοπή. 

Αλλά διαβάζουμε; Αλλά μελετούμε; Αλλά κατέ¬ 
χουμε τήν 'Αγία Γραφή εμείς οι σημερινοί Όρθόδοξοι 
"Ελληνες; Δυστυχώς, εκτός ελάχιστων εξαιρέσεων, 
εμείς οί σημερινοί Όρθόδοξοι "Ελληνες ούτε ερευ¬ 
νούμε, ούτε άπλώς διαβάζουμε τήν 'Αγία Γραφή. Πολ¬ 
λοί ούτε έχουν ολόκληρη τήν 'Αγία Γραφή στο σπίτι 
τους. Μερικοί ούτε τό Εύαγγέλιο έχουν. Καί μερικοί 
ούτε καν γνωρίζουν ποιο βιβλίο είνε ή 'Αγία Γραφή, 
ούτε τό είδαν ποτέ στά μάτια τους ολόκληρο! Καί 
επειτα παραπονούμεθα, γιατί δεν βλέπουμε προκοπή, 
ούτε σάν άτομα, ούτε σάν οικογένειες, ούτε σάν κοι¬ 
νωνία, ούτε σάν "Εθνος, ούτε σάν Εκκλησία, άλλά 
συνεχώς βαδίζουμε άπ’ τό κακό στο χειρότερο. Καί 
επειτα παραπονούμεθα, γιατί αύξάνονται καί πλη- 
θύνονται οί αιρετικοί, καί μάλιστα οί Χιλιασταί. "Ας 
τό καταλάβωμε, άδελφοί μου! "Αν δεν άγαπήσωμε 

την 'Αγία Γραφή και δεν γίνωμε Έθνος τής Βίβλου, 
πνευματική προκοπή δεν πρόκειται να ιδουμε. Ή αμ¬ 
φιβολία, ή άπιστία, ή σκληρότης, ή άσέβεια, ή ασυ¬ 
δοσία, ή άκολασία, τα εγκλήματα, τα δράματα, οί 
άπογοητεύσεις, ή άπελπισία και οί αυτοκτονίες θά 
αυξάνουν καί οί αιρετικοί, διαστρεβλωταί τής 'Αγίας 
Γραφής, θά παρασύρουν στήν καταστροφή πλήθος 
Όρθοδόξων, που έχουν άγνοια του λόγου του Θεού. 

Αυτός ό κύκλος, πού άποτελουμε όσοι συγκεν¬ 
τρωθήκαμε εδώ στο όνομα του Χρίστου, ονομάζεται 
κύκλος Γραφής, όπως ονομάζονται καί άλλοι όμοιοι 
κύκλοι. Γιατί ονομάζεται κύκλος Γραφής;. Γιατί σκο¬ 
πός αύτου του κύκλου, όπως καί των άλλων όμοι¬ 
ων κύκλων, εινε ή μελέτη τής Γραφής. Θά συγκεν- 
τρωνώμαστε εδώ, στο φιλόξενο αύτό χώρο, γιά νά 
μελετούμε όλοι μαζί, σάν άδελφοί, τό θεόπνευστο καί 
άθάνατο βιβλίο του Θεού καί νά φωτιζώμαστε με τό 
άληθινό Φώς, νά θερμαινώμαστε, νά θαυμάζωμε μυ¬ 
στήρια Θεού, νά ένισχυώμαστε στήν πίστι, νά πα- 
ρηγορούμαστε στή θλϊψι, νά γλυκαινώμαστε, νά 
παίρνωμε φτερά, νά υψωνόμαστε σε πνευματικές 
σφαίρες, νά αίσθανώμαστε χαρά καί άγαλλίασι, νά 
παίρνωμε δύναμι γιά τον άγώνα τής ζωής, νά οπλι¬ 
ζόμαστε με επιχειρήματα κατά τών αιρετικών καί 
άπιστων, ν αγιαζωμαστε καί νά σωζώμαστε. 

"Ας δείξωμε προθυμία γιά τό λόγο του ΘεοΟ, καί 
® δια πρεσβειών των Προφητών καί Απο¬ 

στόλων, πού έγραψαν τή Γραφή, καί όλων των 
'Αγίων, πού αγαπούσαν καί μελετούσαν τή Γραφή, 
θά εύλογήση τόν κύκλο μας καί θά μάθωμε καί θά 
αισθανθούμε μεγαλεία ©εου και θ’ άπολαύσωμε τήν 
απέραντη αιωνιότητα. 

Ματθ. Α' 


Μάθημα 3ο 


Ο ΑΠΟΣΤΟΛΟΣ ΚΑΙ 
ΕΥΑΓΓΕΛΙΣΤΗΣ ΜΑΤΘΑΙΟΣ 

Ό Ματθαίος ή Λευίς ήταν τελώνης. Οί τελώνες 
προπλήρωναν στο Ρωμαϊκό κράτος τους φόρους του 
Ιουδαϊκού λαού, και κατόπιν μέ αυθαιρεσίες και 
σκληρότητα εισέπρατταν άπ* τό λαό μεγαλύτερα 
ποσά. Και πλούτιζαν και θησαύριζαν. Ήταν νόμιμοι 
λησταί! ΓΓ αύτό ό λαός θεωρούσε τους τελώνες άδι¬ 
κους και άπανθρώπους, τούς κατέτασσε μεταξύ των 
μεγάλων αμαρτωλών και τούς μισούσε θανασίμως. 

Ό Χριστός, πού ήλθε στον κόσμο νά σώση και 
να δοξάση άμαρτωλούς, καθώς είδε μια μέρα τό Ματ¬ 
θαίο νά κάθεται στο τελώνιο, τον κάλεσε και τον έκα¬ 
νε Απόστολο, ένα άπό τούς Δώδεκα, και Εύαγγελι- 
στή. Αύτή είνε ή δύναμις και τό μεγαλείο τής Θρη¬ 
σκείας μας. Παίρνει μεγάλους άμαρτωλούς και τούς 
κάνει μεγάλους άγιους! 

Ό Ματθαίος έγραψε τό άρχαιότερο άπ’ τά τέσ- 
σαρα Εύαγγέλια. Και γι* αύτό ή Εκκλησία μας τό 
έθεσε πρώτο στή σειρά τών Εύαγγελίων. Οι άλλοι 
συνοπτικοί Εύαγγελισταί, οι όποιοι άναφέρουν τά 
ονόματα τών Δώδεκα Αποστόλων, τό Ματθαίο άνα¬ 
φέρουν άπλώς, χωρίς προσδιορισμό. Άλλ’ ό ίδιος ό 
Ματθαίος κοντά στο όνομά του προσθέτει τήν πα¬ 
λαιό του ιδιότητα: «Ματθαίος ό τβλώνης» (ι' 3). 
Είνε σάν νά λέγη: Εμένα τον τελώνη, τον άδικο και 

άμαρτωλό, ό Χριστός μέ πήρε και μέ έκανε Απόστο¬ 
λο. Μου έδωσε τό μεγαλύτερο αξίωμα. 

Μέ τις πρεσβείες των 'Αγίων, και ιδιαιτέρως του 
Αποστόλου και Ευαγγελιστου Ματθαίου, μέ τις 
ερμηνείες των Πατέρων, και ιδιαιτέρως του ιερού 
Χρυσοστόμου, και προ παντός μέ τό φωτισμό του 
Χρίστου, ό όποιος φωτίζει κάθε άνθρωπο που έρχε¬ 
ται στον κόσμο, και ιδιαιτέρως τους πιστούς και 
ζηλωτάς των Γραφών, θά μελετούμε, άδελφοί, μαζί, 
σέ κάθε συνάντησί μας, μια μεγαλύτερη ή μικρότερη 
περικοπή άπ’ τό Ευαγγέλιο του Ματθαίου, τό 
πρώτο, όπως είπαμε, άλλα και τό εκτενέστερο άπ’ 
τά Ευαγγέλια. 

ΓΕΝΕΑΛΟΓΙΑ ΚΑΙ ΓΕΝΝΗΣΙΣ 
ΤΟΥ ΧΡΙΣΤΟΥ 


Τό πρώτο κεφάλαιο τοΟ Ματθαίου περιέχει τή 
γενεαλογία του Χρίστου καί τά σχετικά με τή 
θαυμαστή γέννησί του. 

(Ό κυκλάρχης διαβάζει τό κείμενο άργά, προ¬ 
σεκτικά, καθαρά καί με έννοια. Επίσης τό διαβάζει 
καί ένα άλλο μέλος του κύκλου. Έπειτα δίνεται ή 
εξήγησή δύσκολων λέξεων καί φράσεων του κειμένου 
κατά στίχους. Κατόπιν ένα μέλος του κύκλου, όχι ό 
κυκλάρχης, διαβάζει τή σύντομη ερμηνεία του Τρεμ- 
πέλα ή του Κολιτσάρα. Τέλος ό κυκλάρχης κάνει διά¬ 
φορες παρατηρήσεις σε διάφορα σημεία του κειμένου 
καί εξάγει διάφορα διδάγματα). 

Έξήγησις λέξεων καί φράσεων 

1: γέν€σις = ιστορία. 

6: €κ της του Ούριου = άπ’ τή γυναίκα του Ουρία. 
11: μ€τοίΚ€σία = εξορία. 

16: ζξ ής = εκ τής οποίας. 

18: ούτως ήν = έτσι ήταν, έτσι έγινε. 

γάρ = δηλαδή. 

πριν η συνεΧθάν = προτού συγκατοικήσουν. 

€υρέθη Ιν γαστρί Αχούσα = ευρέθη νά έχη στήν 
κοιλία, ευρέθη έγκυος. 

19: δίκαιος* ών = επειδή ήταν ευσπλαγχνος. 

μη θέλων αυτήν παραδβίγματυσαι = εττειδη δεν 
ήθελε νά την διαπόμπευση. 
ίβουληθη λάθρα άπολΰσ αι αυτήν = θέλησε νά 
τής δώση κρυφά διαζύγιο. 

20: ταΰτα δε αυτοί» Ινθυμηθέντος = ένω δέ αυτός 
σκεπτόταν αυτά. 

παραλαβήν - νά παραλάβης (στο σπίτι σου). 
21: τε^εται = Θά γέννηση (τίκτω, τοκετός), 
καλε'σεις* = Θά όνομάσης. 
γάρ = διότι. 

22: γέγονεν = έγινε. 

ινα πληρωθη το ρηθεν = γιά νά έκπληρωθή αυτό 
που είχε λεχθή. 

23: εν γαστρί ε^ει = θά έχη στην κοιλία, θά συλ¬ 
λαβή. 

μβθ' ημών = μαζί μας. 

24: διεγερ#εΐ£ = άφου σηκώθηκε. 

25: ούκ βγίνωσκβν αυτήν = δεν τη γνώριζε σαρκικώς, 
δεν εΐχε μαζί της σαρκικές σχέσεις. 

Παρατηρήσεις και διδάγματα 

Στίχ. 1: Ό Υιός του Θεού έγινε άνθρωπος. Και 
σάν άνθρωπος έχει «γένεσιν», ιστορία. Όνομάζεται 
Ιησούς Χρίστος και είναι απόγονος του Δαβίδ, που 
εϊνε απογονος του Αβραάμ. Σε τούτο το στίχο, πού 
έχει θέσι έπικεφαλίδος στο Ευαγγέλιο του Ματθαί¬ 
ου, αναφερονται μόνο ό Δαβ'ιδ και ό Αβραάμ, γιατί 
αυτοί οί δυο είνε οί σπουδαιότεροι πρόγονοι του 
Χρίστου. Ο Θεός είχε υποσχεθή στο μεγάλο πα- 
τρίάρχη Αβραάμ καί στο μεγάλο βασιλιά Δαβίδ, ότι 

ό Χριστός θά προερχόταν άπ’ αυτούς, θά ήταν δι¬ 
κός τους άπόγονος. Ό δέ Ματθαίος, μέ τό γενεαλο¬ 
γικό πίνακα που δίνει στή συνέχεια, στίχ. 2-16, άπο- 
δεικνύει, ότι ό Ιησούς προήλθε από τον Αβραάμ καί 
τον Δαβίδ καί είνε πράγματι ό Χριστός, πού άνέμε- 
ναν γενεές γενεών. 

Στίχ. 2-16: Ό γενεαλογικός πίνακας μέ τις τρεις 
δεκατετράδες ονομάτων εκ πρώτης όψεως φαίνεται, 
ότι είναι μιά ξηρή καί άγονη περικοπή, πού δέν μπο¬ 
ρεί νά προσφέρη διδάγματα καί συγκίνησι. Καί 
όμως! Αύτή ή περικοπή μέ τά πολλά ονόματα, ονό¬ 
ματα πατριάρχων, βασιλέων, ιερέων καί λοιπών επι¬ 
φανών καί άφανών προσώπων, είνε συντόμως όλη ή 
ιστορία του Ίσραηλιτικοΰ λαού, μιά ιστορία γεμάτη 
άπό δόξες, ντροπές καί δράματα. Αύτή ή περικοπή 
προσφέρει πολλά διδάγματα καί πολλές συγκινή¬ 
σεις. Καί νά μερικά συγκινητικά διδάγματα. 

Πρώτο : Γενεές γενεών περίμεναν τό Χριστό, τό 
Σωτήρα καί Λυτρωτή του κόσμου. Άπ’ τον Αβραάμ 
μέχρι τό Δαβίδ γενεές δεκατέσσερες. Καί άπό τό 
Δαβίδ μέχρι τήν εξορία στή Βαβυλώνα γενεές δεκα¬ 
τέσσερες. Καί άπό τήν εξορία στή Βαβυλώνα μέχρι 
τό Χριστό γενεές δεκατέσσερες. Θά νόμιζε κανείς, ότι 
ό Θεός λησμόνησε τήν ύπόσχεσί του. Άλλ’ ό Θεός 
δέν λησμονεί. Όταν ήλθε ό κατάλληλος καιρός, ό 
Θεός πραγματοποίησε τήν ύπόσχεσί του. Ή προσ¬ 
δοκία τόσων γενεών καί ή πιστότης του Θεού μάς 
διδάσκουν νά εχωμε ύπομονή, γιατί ό Θεός κάνει τό 
κάθε πράγμα στον κατάλληλο καιρό. Ψυχή μου, 
ύπόμεινον τον Κύριον! 

Δεύτερο : Στήν περίοδο τών δεκατεσσάρων πρώ¬ 
των γενεών κυβέρνησαν τόν Ισραήλ κριταί. Στήν πε- 

ρίοδο των δεκατεσσάρων δευτέρων γενεών κυβέρνη¬ 
σαν βασιλείς. Και στήν περίοδο των τελευταίων δε¬ 
κατεσσάρων γενεών κυβέρνησαν ιερείς. Άλλ’ ούτε με 
τους κριτάς, ούτε με τους βασιλείς, ούτε μέ τους ιε¬ 
ρείς έγιναν καλύτεροι οί άνθρωποι. "Οσα πολι¬ 
τεύματα κι* αν άλλάξουν οί άνθρωποι, δεν σώζονται 
χωρίς τό Χριστό, που άλλάζει τους άνθρώπους, τις 
καρδιές τών άνθρώπων, και είνε ό μεγάλος καί ιδεώ¬ 
δης Κριτής, Βασιλεύς καί Ίερευς. 

Τρίτο : Στους προγόνους του Χρίστου περιλαμ¬ 
βάνονται καί μεγάλοι άμαρτωλοί, άνδρες καί γυναί¬ 
κες. Ανάμεσα στους άνδρες διακρίνονται για τήν ά- 
μαρτωλότητά τους ό Δαβίδ, που διέπραξε διπλό 
έγκλημα, μοιχεία καί φόνο· ό Σολομών, που ήταν φο¬ 
βερά σαρκικός τύπος καί πήρε πολλές καί ξένες 
γυναίκες, που τον άπομάκρυναν άπ* τό Θεό* καί ό 
Μανασσής καί ό ’Αμών, που ήταν άσεβέστατοι βα¬ 
σιλείς. Ανάμεσα στις γυναίκες διακρίνονται ή Θά- 
μαρ, που παρουσιάστηκε σαν πόρνη καί αμάρτησε 
μέ τον πεθερό της Ίουδα* ή γυναίκα του Ουρία (ή 
Βηρσαβεέ), που έπεσε στή μοιχεία μέ τό Δαβίδ, καί 
ή Ραάβ ή πόρνη. Ό Χριστός καταδέχτηκε να προ- 
έλθη άπό άμαρτωλους προγόνους, για να δείξη τήν 
ταπείνωσί του, καί ότι κανένα δέν περιφρονεΐ, άλλ* 
ήλθε για να σώση όλους, καί τους πιο άμαρτωλους. 

Κι* εμείς, άδελφοί μου, κανένα αμαρτωλό να μή 
περκρρονοϋμε. ΚΓ άν στο γενεαλογικό μας δένδρο 
υπάρχουν μεγάλοι άμαρτωλοί, νά μή ντρεπώμεθα γι’ 
αυτό. Νά ντρεπώμεθα γιά τις προσωπικές μας άμαρ- 
τίες. 

Τέταρτο : Στους προγόνους του Χρίστου περι¬ 
λαμβάνονται και δυο γυναίκες, που δέν ήταν Ίσρα- 

ηλίτισσες, άλλ* από άλλα έθνη. Ή μία εϊνε ή Χανα- 
ναία Ραάβ καί ή άλλη ή Μωαβΐτις Ρουθ. Ό Χριστός 
προήλθε άπό τις αλλοεθνείς αυτές γυναίκες, για να 
δείξη, ότι δεν ήλθε μόνο για τους Ισραηλίτες, άλλ’ 
ήλθε για δλα τα έθνη, καί για μας τους Έλληνες. 

Νά, λοιπόν, πόσο συγκινητικά διδάγματα μάς 
δίνει ή γενεαλογία του Χρίστου! 

Καί τώρα άλλες παρατηρήσεις πάνω στο ιερό 
κείμενο. 

Στίχ. 16: Ό Ιησούς γεννήθηκε άπ’ τή Μαρία, δχι 
άπ’ τον Ιωσήφ. "Οπως στον ουρανό έχει μόνο Πα¬ 
τέρα, έτσι στή γη έχει μόνο Μητέρα. Άλλα γεννάται 
τό ερώτημα: Άφοϋ ό Ιωσήφ δεν συνετέλεσε στή γέν- 
νησι του Ίησου, πώς αυτός καί οι πρόγονοί του 
άποτελουν τό γενεαλογικό δένδρο του Χρίστου; Ή 
άπάντησις εϊνε ή έξης: Κατά νόμον ό Ιωσήφ ήταν 
άνδρας τής Μαρίας καί ή Μαρία ήταν γυναίκα του 
Ιωσήφ, καί μάλιστα άπ’ τή στιγμή τής μνηστείας. 
Κατά νόμον συνεπώς ό Ιωσήφ ήταν καί πατέρας του 
Ίησου (Ίδέ Λουκ. β' 41, 48). ΓΓ αυτό, λοιπόν, ό Ιω¬ 
σήφ μαζί με τους προγόνους του άποτελουν τό γε¬ 
νεαλογικό δένδρο του Ίησου. Όνομάζεται δε ό Ιη¬ 
σούς «Χρίστος» (στα Εβραϊκά «Μεσαίας»), γιατί 
στήν Παλαιά Διαθήκη οι βασιλείς καί οι ιερείς χρίον- 
ταν με άγιασμένο έλαιο καί λέγονταν «χριστοί», ό δε 
Ιησούς εϊνε ό μεγάλος «Χριστός», γιατί εϊνε ό με¬ 
γάλος Βασιλεύς καί Ίερεύς, που χρίστηκε με Πνεύ¬ 
μα Άγιο. 

Στίχ. 18, 20, 21: "Οπως καί τό Σύμβολο τής Πί- 
στεως διακηρύττει, ό Χριστός σαρκώθηκε «εκ Πνεύ¬ 
ματος Άγιον και Μαρίας της Παρθένον». Τούτο βε¬ 
βαίως εϊνε θαύμα, άπό τά μέγιστα θαύματα τής Πί- 


25 



στεώς μας. Άλλ’ δπως ό Θεός δημιούργησε τον 
κόσμο άπ’ τό μηδέν, και έκανε άρχικώς τή γη να βλα- 
στήση χωρίς σπέρματα, έτσι έκανε και τό θαύμα 
τούτο, νά γεννήση μια γυναίκα χωρίς σπέρμα 
άνδρός. 

Στίχ. 20-23: Ό άγγελος, για νά γίνη πιστευτός 
απ’ τον Ιωσήφ, τοΰ φανερώνει τή σκέψι καί τήν τα¬ 
ραχή του, τοΰ προλέγει δτι τό παιδί θά είνε αγόρι, 
καί τού άναφέρει τήν περίφημη προφητεία τού 
Ήσαΐου γιά τή γέννησι τού Εμμανουήλ άπ’ τήν 
Παρθένο. 

Στίχ. 25: Άπό τή φράσι «ο&κ εγίνωσκζν αυτήν 
εως ου €Τ€Κ€ τον υιόν αυτής» καί άπό τή λέξι «πρω¬ 
τότοκον» παλαιοί αιρετικοί καί οί σημερινοί Προτε- 
στάντες'καί Χιλιασταί συμπεραίνουν, δτι μετά τή 
γέννησι τοΰ Χριστού ό Ιωσήφ γνώρισε σαρκικώς 
τήν Παρθένο καί αυτή γέννησε καί άλλα τέκνα! 
Άλλ’ ή ερμηνεία αυτή είνε εσφαλμένη καί άποτελεΐ 
φρικτή βλασφημία. Ή Γραφή λέγει επίσης: Καί στή 
Μελχόλ δεν γεννήθηκε τέκνο, έως δτου άπέθανε (Β' 
Βασ. στ' 23 ). Μπορούμε άπ’ αυτή τή φράσι νά 
συμπεράνωμε, δτι μετά τό θάνατό της ή Μελχόλ 
άπέκτησε παιδί; Ό Χριστός είπε: Ίδου εγώ θά είμαι 
μαζί σας... έως τής συντέλειας τού αιώνος (Ματθ. 
κη' 20 ). Μπορούμε άπ’ αυτή τή φράσι νά συμπερά¬ 
νωμε, δτι μετά τή συντέλεια τοΰ κόσμου ό Χριστός 
θά παύση νά είνε μαζί με τούς εκλεκτούς του; Όχι 
βεβαίως. Καί άπ’ τή φράσι λοιπόν, «8βν €γνώριζ€ν 
αυτήν 'όως οτου €γβννησ€ τον υιόν της», δεν μπο¬ 
ρούμε νά συμπεράνωμε, δτι μετά τή γέννησι τού 
Χριστού ό Ιωσήφ γνώρισε σαρκικώς τήν Παρθένο. 
Τό νόημα τής εν λόγω φράσεως είνε, δτι μέχρι νά 

γεννηθή ό Χριστός, ό Ιωσήφ δεν είχε σαρκική σχέ- 
σι με τή Μαρία, και αρα ό Χριστός εΐνε καρπός τε¬ 
λείως άγνής Μητέρας. Τι συνέβη μετά τή γέννησι 
του Χρίστου δεν ενδιαφέρει εδώ τον Ευαγγελιστή 
για νά μάς τό είπή. Τό συμπεραίνουμε όμως από 
άλλα χωρία. Ή Μητέρα του Χρίστου έμεινε ίσοβίως 
Παρθένος. «Πρωτότοκος» δε λεγόταν ό πρώτος 
γεννηθείς, ασχέτως του άν θ’ ακολουθούσαν αλλα 
τέκνα ή όχι. 

Στίχ. 21, 23: Οι στίχοι αυτοί είνε ιδιαιτέρως 
σπουδαίοι και αξιοπρόσεκτοι. Ό στίχ. 21 έχει τό 
όνομα «Ιησούς». Ό στίχ. 23 έχει τό όνομα «Εμμα¬ 
νουήλ». Αυτά τά δυο ονόματα άποδεικνύουν τί είνε 
ό Χριστός. Ιησούς σημαίνει: «Ό Γιαχβέ σώζει». Γιαχ- 
βέ είνε τό όνομα του άληθινου Θεού στά Εβραϊκά. 
Και γιατί ονομάζεται ό Χριστός « Ίησοΰς », που ση¬ 
μαίνει «Ό Γιαχβέ σώζει»; Τό εξηγεί ό άγγελος. «Γιατί 
αυτός θά σώση τό λαό του άπό τις άμαρτίες τους». 
Ό Ιησούς δηλαδή, αυτός είνε ό Γιαχβέ και αυτός 
σώζει. Και επειδή ό Ιησούς είνε Γιαχβέ, άληθινός Θε¬ 
ός, γι’ αυτό ό λαός είνε λαός του, και γι’ αυτό σώ¬ 
ζει άπό άμαρτίες. Έκτος άπ’ τον Γιαχβέ άλλος δέν 
μπορεί νά σώζη άπό άμαρτίες. Επίσης ό Χριστός, 
στο στίχ. 23, λέγεται Εμμανουήλ, που σημαίνει 
«μεθ’ ήμών ό Θεός», δηλαδή «ό Θεός είνε μαζί μας». 
Ό Χριστός βεβαίως δέν ώνομάστηκε Εμμανουήλ, 
άλλ’ Ιησούς. Αλλά τότε γιατί ό Προφήτης είπε, ότι 
τό όνομά του θά ήταν Εμμανουήλ; Έδώ «όνομα» 
δέν σημαίνει όνομα εν κυριολεξίςχ, όπως Δημήτριος ή 
Γεώργιος, άλλά σημαίνει τή φύσι του Χρίστου, τί 
είνε δηλαδή ό Χριστός. «Εμμανουήλ» σημαίνει, ότι 

ο Χρίστος είνε «ο μεθ ημών Θεός», «ό Θεός πού ήλθε 
και είνε μαζί μας». 

Που είνε λοιπόν οί αντίχριστοι Χιλιασταί, πού 
λένε ότι ό Χριστός δεν είνε Γιαχβέ, δεν είνε αληθινός 
Θεός; Τα ονόματα Ιησούς καί Εμμανουήλ τούς δια¬ 
λύουν, τούς κάνουν σκόνη. 

Ματθ. Β' 


Μάθημα 4ο 


ΜΑΓΟΙ - ΗΡΩΔΗΣ 


Στο δεύτερο κεφάλαιο του Ματθαίου περιέχονται 
τέσσερα πράγματα: α') Ή προσκύνησις των μάγων, 
στίχ. 1-12. β') Ή φυγή στήν Αίγυπτο, στίχ. 13-15. 
γ') Ή σφαγή των νηπίων, στίχ. 16-18. δ') Ή επάνο¬ 
δος στήν Παλαιστίνη και έγκατάστασις στή Ναζα¬ 
ρέτ, στίχ. 19-23. 

Έξήγησις λέξεων καί φράσεων 

1: πα ρεγενοντο = ήρθαν (παραγίνομαι = έρχομαι). 

2: ό τεχθείς = ό γεννηθείς, αυτός που γεννήθηκε. 

£ν τη ανατολή = κατά τήν άνατολή. 

4: συναγαγων - άφου συνήγαγε, άφου συγκέν¬ 
τρωσε. 

γραμματείς = θεολόγοι. 

€7 τυνθάνετο = ζητούσε νά μάθη. 

5: οΰτω γάρ γεγραπται = διότι έτσι εχει γραφή. 

6: ούδαμώς ελάχιστη εΐ = καθόλου δεν είσαι πολύ 
μικρή. 

εν τοϊς ήγεμόσιν = ώς προς τους ήγεμόνας, εξ 
έπόψεως των ήγεμόνων. 

ζξελεύσεται = Θά έξέλθη, θά προέλθη (εξέρχομαι). 

7: ήκρίβωσε = εξακρίβωσε. 

8: πέμφας = άφου εστειλε. 

επάν = όταν. 

9: 7 τροηγεν - πήγαινε μπροστά (προάγω = προπο¬ 
ρεύομαι). 

εστη επάνω ου ην τό παιδίον = στάθηκε πάνω 
άπ’ τον τόπο, όπου ήταν τό παιδί. 

11: θησαυροί = θησαυροφυλάκια. 

προσηνεγκαν - πρόσφεραν (προσφέρω). 

12: χρηματι,σθέντες = άφου έλαβαν χρησμό, θεία 
άποκάλυψι. 

μη άνακάμφαι = να μη επιστρέφουν. 

13: ϊσθι εκεί = νά είσαι εκεί, να μένης εκεί. 

τον άπολεσαι = για νά θανατώση. 

15: τελευτή = θάνατος. 

16: άνείλε = θανάτωσε (άναιρώ). 

18: ούκ ήθελε παρακληθηναι - δεν ήθελε νά παρη- 

γορηθτί· 

οτι οϋκ εισιν - διότι δεν υπάρχουν, θανατώθηκαν. 
19: τελευτησαντος = άφού πέθανε. 

20: τεθνήκασι - πέθαναν. 
ψυχή = ζωή. 

Παρατηρήσεις καί διδάγματα 

Στίχ. 1-8: Ό Θεός διά του προφήτου Μιχαίου, 
κατά τό Εβραϊκό κείμενο και τήν παράθεσι του Ματ¬ 
θαίου, λέγει στή Βηθλεέμ: Και συ, Βηθλεέμ, ή πολύ 
μικρή γιά νά περιληφθής στις «χιλιάδες 1 » του Ιού¬ 
δα, στις πόλεις με 1.000 οικογένειες, εξ άλλης έπό- 
ψεως δεν είσαι καθόλου ελάχιστη. Είσαι ελάχιστη ώς 
προς τον πληθυσμό, αλλά δεν είσαι ελάχιστη ώς 
προς τους ήγεμόνας του Ιούδα. Διότι άπό σένα θά 
προέλθη ό Ήγεμών - Χριστός (προήλθε δέ και ό Δα¬ 
βίδ). 

Αυτή είνε ή ορθή έννοια τής τταρερμηνευομένης 
φράσεως «εν τοΐς ήγεμόσιν». Ή Βηθλεέμ γέννα ήγε- 
μόνας, γέννα τον ίδιο τό Χριστό! ΓΓ αυτό γίνεται έν¬ 
δοξη και ξακουστή σ’ όλο τον κόσμο, περισσότερο 
και απ’ τήν Αθήνα καί απ’ τή Ρώμη. 

Πάρα πολύ παλιότερα ό πατριάρχης Ιακώβ είχε 
προφητεύσει, ότι τό Ιουδαϊκό Έθνος, όταν θά ερχό¬ 
ταν ό Μεσσίας, δεν θά είχε δικό του άρχοντα (Γεν. μθ 
10). Καί πράγματι, όταν γεννήθηκε ό Χριστός, τό 
Ιουδαϊκό Έθνος κυβερνούσε ό βασιλιάς Ηρώδης, 
που δεν ήταν Ιουδαίος, άλλ’ Ίδουμαΐος. Μπορούν νά 
προψητεύσουν έτσι καί οι άπιστοι καί νά εκπληρω¬ 
θούν οι προφητείες τους; Όχι βεβαίως. Μόνο οί θε¬ 
όπνευστοι προφητεύουν. 

Ό Ηρώδης αυτός τής εποχής, που γεννήθηκε ό 
Χριστός, στήν ιστορία άναφέρεται ώς «Ηρώδης ό 
Μέγας». Αλλά δεν ήταν μέγας, παρά μόνο στο νά 
κακουργή. Πονηρός, καχυποπτος, μοχθηρός καί θη¬ 
ριώδης, διέπραξε πλήθος εγκλημάτων. Έσφαξε τρεις 
υιούς του, δύο-τρεΐς γυναίκες του, μιά πεθερά του, 
τά νήπια τής Βηθλεέμ καί χιλιάδες άλλους. Ό αύτο- 
κράτωρ είπε, ότι είνε προτιμότερο νά είνε κανείς 
χοίρος του Ηρώδη, παρά υιός. 

Οί μάγοι ήταν Χαλδαΐοι καί Πέρσες άστρολόγοι, 
επιστήμονες, σοφοί, ιερείς καί βασιλείς. Οί μάγοι, γιά 
τους οποίους όμιλεΐ εδώ τό Εύαγγέλιο, ήταν άπ’ τις 
εκλεκτές εκείνες ψυχές του είδωλολατρικου κόσμου, 
που διψούσαν λύτρωσι καί περίμεναν τό Λυτρωτή 
του κόσμου. Καί επειδή καταγίνονταν μέ τήν άστρο- 
λογία, ό Θεός συγκαταβαίνοντας χρησιμοποίησε ένα 
ολόλαμπρο άστέρι γιά νά τους όδηγήση στο Χρι¬ 
στό. Τί άκριβώς ήταν αύτό τό άστέρι δέν γνωρίζουμε 

με βεβαιότητα. 'Ήταν σύνοδος αστέρων; 'Ήταν θεία 
δύναμις με μορφή άστέρος; Τ Ηταν άγγελος; Πάντως 
οί μάγοι σ’ αυτό τό έκτακτο άστέρι έδωσαν τήν 
έννοια, ότι ήταν τό άστέρι του βασιλιά των Ιουδαί¬ 
ων, και ότι με τήν άνατολή του γεννήθηκε ό βασιλιάς 
των Ιουδαίων, ό Λυτρωτής του κόσμου. 

Στίχ. 2: Κανένα νήπιο δεν ώνομάστηκε ποτέ βα¬ 
σιλιάς. Και όμως οί μάγοι τούτο τό νήπιο, που ζη¬ 
τούσαν στήν Ίουδαία, ώνόμαζαν βασιλιά, και μάλι¬ 
στα ένω οί Ιουδαίοι είχαν βασιλιά, τον Ηρώδη. 

Ό Ηρώδης και όλοι οί βασιλιάδες του κόσμου 
εϊνε μικροί καί μηδαμινοί καί καταχρηστικώς ονομά¬ 
ζονται βασιλιάδες. Ό Χριστός, αυτός είνε ό μεγάλος 
καί άληθινός Βασιλιάς. Εκείνο τό νήπιο τής Βηθλε¬ 
έμ, που κλαυθμήριζε, συγχρόνως κυβερνούσε τή γη, 
τους γαλαξίες, τους άγγέλους καί άρχαγγέλους. 

Στίχ. 10:Ήφράσις του Ευαγγελιστου για τους 
μάγους μετά τήν έπανεμφάνισι του άστέρος, 
«ιδοντες δε τον αστέρα εχαρτ^σαν χαράν ρεγάλην 
σφοδρά», είνε μια άπ’ τις λαμπρότερες καί συγκινη- 
τικώτερες φράσεις του Ευαγγελίου καί υπενθυμίζει 
τήν ομοία φράσι του ευαγγελιστου Ίωάννου για 
τους μαθητάς μετά τήν Άνάστασι του Κυρίου, «εχά- 
ρησαν ονν οι μ,αθτ/ται ιδόντβς τον Κύριον» (Ίωάν. 
κ' 20). 

Είθε τό Αστρο τής Βηθλεέμ νά είνε καί γιά μάς 
ή μεγάλη μας χαρά! 

Στίχ. 11: Οί μάγοι, άνθρωποι επιστήμονες, σοφοί, 
ιερείς και βασιλείς, επεσαν καί προσκύνησαν Εκεί¬ 
νον, που εδωσε κάθε επιστήμη καί είνε ό μεγάλος Σο¬ 
φός, Ίερευς καί Βασιλεύς. 

Οι μάγοι, επίσης, άνοιξαν τα θησαυροφυλάκιά 
τους και προσέφεραν στο Χριστό τρία εκλεκτά και 
πολύτιμα δώρα άπ’ την πλούσια χώρα τους. Χρυσά 
νομίσματα, λιβάνι και σμύρνα. Με τα χρυσά νομί¬ 
σματα τίμησαν τό Χριστό σαν Βασιλιά, με τό λιβά¬ 
νι σαν Θεό και με τή σμύρνα σαν άνθρωπο, πού ήλθε 
νά πεθάνη καί να ένταφιασθή για τις αμαρτίες μας... 
Ποϋ εΐνε οί άντίχριστοι Χιλιασταί, πού λένε ότι στην 
Καινή Διαθήκη καταργουνται τό λιβάνι καί τα θυμιά¬ 
ματα; 

Πάντοτε, άγαπητοί μου, άλλ’ ιδιαιτέρως τά Χρι¬ 
στούγεννα, πρέπει κ 5 εμείς νά προσφέρωμε στον 
Κύριό μας δώρα. Δώρα ύλικά καί δώρα πνευματικά. 
Δώρα ύλικά εινε οί ελεημοσύνες. Ό,τι δίνουμε σ’ ένα 
φτωχό, εινε σάν νά τό δίνωμε στο Χριστό. Οί πλούσι¬ 
οι ιδίως νά προσφέρουν χρυσό! Δώρα πνευματικά 
εινε ή λατρεία, ή ταπείνωσις καί ή έξομολόγησις τών 
άμαρτιών μας. -Χριστέ μου, έλεγε ό άγιος Ιε¬ 
ρώνυμος, τί νά σου προσφέρω τώρα τά Χριστού¬ 
γεννα; Καί ό Χριστός άπάντησε: -Τις άμαρτίες σου, 
Ιερώνυμε! Ό Χριστός θέλει νά του προσφέρωμε τις 
άμαρτίες μας, γιά νά τις εξάλειψη. 

Στίχ. 12: Αφού οί μάγοι προσκύνησαν τό Χρι¬ 
στό, ό Θεός τούς έδωσε άποκάλυψι στο όνειρο νά 
μήν επιστρέφουν στον Ηρώδη. Καί ύπακούοντας 
στή θεία οδηγία, άναχώρησαν γιά τή χώρα τους 
άπό άλλο δρόμο, «αφέντες τον Ήρώ8ην ώς ληρώ- 
8η μη ε18ότα φάλλειν αλληλούια», όπως ωραιότα¬ 
τα λέγει ό Ακάθιστος "Υμνος. 

Οί τρεις μάγοι ήταν οί πρώτοι προσκυνηταί τού 
Χριστού άπ* τόν ειδωλολατρικό κόσμο. Καί όμως, οί 
ήλίθιοι Χιλιασταί λένε, ότι οί μάγοι ώδηγήθηκαν στο 

Χριστό άπ’ τό Σατανά! Της ήλιθιότητος των Χιλιο¬ 
στών δεν υπάρχει όριο καί μέτρο. 

Στίχ. 13-14: Ό Χριστός έφυγε σαν πρόσφυγας 
στην Αίγυπτο. "Ολοι οι πρόσφυγες άς παρηγο- 
ρουνται με τη σκέψι, ότι ό Κύριός μας υπήρξε 
πρόσφυγας. 

Στίχ. 16-18: Ό Ηρώδης έξεμάνη καί έσφαξε όλα 
τα αρσενικό παιδιά τής Βηθλεέμ καί των περιχώρων 
από 2 έτών καί κάτω, ελπίζοντας ότι μεταξύ αυτών 
θά ήταν καί ό Χριστός. Θρήνος τότε καί κλαυθμός 
πολύς άκούστηκε στη Ραμά, ένα τόπο κοντά στον 
όποιο είχε ταφή ή πονεμένη Ραχήλ. ’Από τον τάφο 
της ή Ραχήλ θρηνούσε άπαρηγόρητη τά σφαγμένα 
παιδιά της, τά νήπια τής Βηθλεέμ! 

Ή επιβουλή του Ηρώδη εναντίον του Χρίστου 
καί ή σφαγή τών νηπίων φανερώνει, ότι ό Χριστια¬ 
νισμός διώκεται έξ άρχής, άπό τό λίκνο του, άπό τήν 
κούνια του! 

Μερικοί σκανδαλίζονται άπ’ τή σφαγή τών άθώ- 
ων νηπίων καί κατηγορουν τό Θεό. Άλλ’ αίτιος τής 
σφαγής δέν είνε ό Θεός* εΐνε ό θηριώδης Ηρώδης. Ό 
δέ Θεός υπολογίζει τήν άδικη αύτή σφαγή ώς μαρ¬ 
τύριο, καί στήν άλλη ζωή δοξάζει τις ψυχές τών νη¬ 
πίων. Τα νήπια είνε οι πρώτοι μάρτυρες του Χρι¬ 
στιανισμού. Καί είθε καί εμείς νά είχαμε τήν τύχη καί 
τήν ευτυχία τών νηπίων τής Βηθλεέμ! 

Φρίκη προκαλεΐ στις ευαίσθητες ψυχές ή σφαγή 
τών άθώων νηπίων τής Βηθλεέμ. Αλλά τό έγκλημα 
του Ηρώδη στις ήμέρες μας επαναλαμβάνεται σε 
άσυγκρίτως μεγαλύτερη έκτασι. Σύγχρονοι Ήρώδες 
με επιστημονικά μέσα ξερριζώνουν άπό τήν κοιλιά 

της μάνας τους, κομματιάζουν, πολτοποιούν και ρί¬ 
χνουν ατά σκουπίδια και στους υπονόμους αναρί¬ 
θμητα παιδιά στον κόσμο! Και μόνο στην Ελλάδα 
τους τελευταίους τούτους καιρούς γίνονται 400.000 
εκτρώσεις έτησίως! Τρέμει, στενάζει ή γη τής Ελλά¬ 
δος. Δεν μπορεί νά μάς υποφέρη. Πενθεί ή γη, πεν¬ 
θουν οι ουρανοί. Και άπ’ τους ενόχους και άπ’ τους 
συνενόχους και άπ’ τους αρμοδίους και άπ’ όλους 
κάνεις σχεδόν δεν φρικιά για το φρικωδέστατο τούτο 
έγκλημα. 

Αδελφοί μου! Για το άμάρτημα αυτό θά σεισθη 
και θά καταστροφή ό κόσμος. Διαφωτίζετε συνεχώς, 
διαφωτίζετε με όλη τή δυναμί σας τις ψυχές, γιά νά 
αισθανθούν τή φρίκη του εγκλήματος και νά κλά- 
ψουν και νά στενάξουν και νά σταματήσουν τή σα¬ 
τανική μόδα τής σφαγής των άθώων παιδιών. 

Στίχ. 19: Ό Ηρώδης ό θηριώδης πέθανε με φρι- 
κτό θάνατο, όπως άναφέρει ή ιστορία. Σάπισε και 
σκουλήκιασε ζωντανός. Και στήν άλλη ζωή τον πα¬ 
ρέλαβε ό άλλος σκώληξ, ό άκοίμητος, γιά νά τον βα- 
σανίζη αιωνίως. 

Στίχ. 23: Οί προφήτες είπαν, ότι ό Χριστός θά 
ώνομαζόταν Ναζωραίος. Άλλ’ αυτή ή προφητεία σε 
κανένα βιβλίο τής Παλαιάς Διαθήκης δεν περιέχεται. 
Πώς τότε διατηρήθηκε; Διατηρήθηκε προφορικώς. 
Που είνε οι άντίχριστοι Χιλιασταί και Προτεστάντες, 
που δεν παραδέχονται τήν προφορική διδασκαλία, 
τήν ιερά Παράδοσι; 

Στίχ. 13, 14, 20, 21: Ιδιαιτέρως άξιοπρόσεκτοι 
είνε αυτοί οί στίχοι ως προς το θέμα τής άειπαρθε- 

νιας τής Θεοτόκου. Ό αρχάγγελος δεν είπε στον 
Ιωσήφ «τταράλαβε τό παιδίον σου και την γυναικά 
σου», άλλ’ είπε «παράλαβε τό παιδίον καί την μη¬ 
τέρα αύτοΰ». Όμοίως όμιλεΐ και ό Ευαγγελιστής: 
«Παρελαβε το παιδίον καί την μητέρα αντοΰ». Πριν 
από τή γέννησι του Ίησου Χρίστου ή Μαρία χαρα¬ 
κτηρίζεται ώς «γυναίκα» του Ιωσήφ, αν και ρητώς 
λέγεται, ότι δεν υπήρχε σαρκική σχέσις. Μετά τή 
γέννησι ουδέποτε χαρακτηρίζεται ώς «γυναίκα» του 
Ιωσήφ, άλλα πάντοτε ώς «μητέρα» του Ίησου. Καί 
άφου λοιπόν ή Θεοτόκος δεν είχε σαρκικές σχέσεις μέ 
τον Ιωσήφ όταν χαρακτηριζόταν ώς «γυναίκα» του, 
πως μπορούμε να παραδεχθούμε, ότι είχε σαρκικές 
σχέσεις, όταν δεν χαρακτηριζόταν έτσι, άλλ’ ώς «μη¬ 
τέρα του Ίησου»; Επίσης, τρεις κατέβηκαν στήν 
Αίγυπτο, ό Ιωσήφ, τό παιδίον καί ή μητέρα του, καί 
τρεις επεστρεψαν απ τήν Αίγυπτο. Τό Ευαγγέλιο 
δεν ομιλεϊ για άλλο παιδί ή για άλλη εγκυμοσύνη 
τής Μαρίας. 

Η μητέρα του Κυρίου παρέμεινε αειπάρθενος, 
σύμφωνα μέ τήν προφητεία του Ιεζεκιήλ για τήν 
«κεκλεισμενην ττυΧην» (Ίεζ. μδ' 1-2) καί ό Κύριος είνε 
«μονογενής» στή μητέρα του, σύμφωνα μέ τό Πα- 
ροιμ. δ' 3 (κατά τό Εβραϊκό). 

Ματθ. Γ' 


Μάθημα 5ο 


ΙΩΑΝΝΗΣ ΒΑΠΤΙΣΤΗΣ 
ΚΑΙ ΒΑΠΤΙΣΙΣ ΧΡΙΣΤΟΥ 


Τό τρίτο κεφάλαιο τοΟ Ματθαίου διαιρείται σε 
δύο μέρη. Τό πρώτο μέρος όμιλεΐ για τον Πρόδρομο 
του Χρίστου, στίχ. 1-12, και τό δεύτερο για τή βά- 
πτισι του Χρίστου, στίχ. 13-17. 

Έξήγησις λέξεων καί φράσεων 

1: παραγίνεται = ερχεται. 

2: ηγγικε = εχει έγγίσει, εχει πλησιάσει. 

3: ό ρηθεις ύπδ Ήσαίον = για τον όποιον είπε ό 
Ήσαΐας. 

φωνή βοώντος = φωνή ενός που βοά, που φωνά¬ 
ζει. 

ευθείας ποιείτε τάς τρίβους αύτοΰ - ισιάζετε 
τους δρόμους του. 

4: οσφνς = μέση. 

7: γεννήματα εχιδνών = παιδιά οχιών, οχιές, φίδια 
φαρμακερά. 

τις ύπέδειξεν ύμΐν φυγεΐν; = ποιος σάς είπε ότι 
θά ξεφύγετε; 

9: μη δόζητε λέγειν = μή σάς άρέση νά λέτε. 

εγεΐραι = ν* άναστήση, νά δημιουργήση, νά φέρη 
στον κόσμο. 

10: άξίνη = τσεκούρι. 

11: βαπτίζω = βυθίζω στό νερό, βαπτίζω. 

βαπτίσει, εν Πνζύματι 'Αγίω καί πυρι = θά βα- 
πτίση μέ Πνεύμα "Αγιο και μέ φωτιά (πνευμα¬ 
τική). 

12: ου το πτύον = αυτου τό φτυάρι. 

14: διεκώλυε = εμπόδιζε. 

ΖΡΧΙΙ = έρχεσαι. 

15: άφες άρτι = άφησε τώρα (τις άντιρρήσεις). 

πληρώσαι πάσαν δικαιοσύνην = νά εκπληρώ¬ 
σουμε κάθε τι που άπαιτεΐ ό νόμος ώς δίκαιο. 
άφίησιν = άφήνει. 

16: άνεωχθησαν = άνοιξαν. 

17: εν φ ενδόκησα= στον όποιον ευαρεστήθηκα. 

Παρατηρήσεις καί διδάγματα 

Στίχ. 2: Ό Ιωάννης ό Πρόδρομος άρχισε τό κή¬ 
ρυγμά του μέ τά λόγια «Μετανοείτε, διότι πλησία¬ 
σε ή βασιλεία των ουρανών». Μέ τά ίδια λόγια άρχι¬ 
σε κατόπιν και ό Χριστός τό κήρυγμά του. Ή μετά¬ 
νοια και ή βασιλεία των ουρανών είνε δυο βασικά θέ¬ 
ματα τής Θρησκείας μας, εΐνε οι δυο πόλοι, γύρω 
άπό τούς οποίους περιστρέφεται τό θειο κήρυγμα. 
Ή μετάνοια εΐνε άναγκαία γιά νά μπή ό άνθρωπος 
στή βασιλεία τών ουρανών. Και τί είνε μετάνοια; Εΐνε 
ή άλλαγή νου, ή άλλαγή νοοτροπίας και φρονήμα¬ 
τος. Είνε ή άναγνώρισις τής άμαρτωλότητός μας, ή 
λύπη γι* αυτήν, ό στεναγμός καί ή άπόφασις ν* 
άλλάξωμε διαγωγή. Ή δέ βασιλεία τών ουρανών λέ¬ 
γεται έτσι, διότι δέν εΐνε άπ' αυτό τον κόσμο, άλλ’ 
άπ τούς ουρανούς. Εΐνε βασιλεία πνευματική. Όνο- 
μαζεται καί βασιλεία του Θεού καί βασιλεία του Χρι- 

στου. Επίσης ονομάζεται και Εκκλησία, στρατευο- 
μένη στη γη, θριαμβεύουσα στον ουρανό. 

Στίχ. 3-4: Ό Ιωάννης ό Πρόδρομος και Βαπτι¬ 
στής ήταν προφήτης προφητευμένος άπ τον προ¬ 
φήτη Ήσαία (άλλα και άπ’ τον προφήτη Μαλαχία 
και άπ* τον πατέρα του τον Ζαχαρία). Ήταν ό τε¬ 
λευταίος και μεγαλύτερος προφήτης τής Παλαιάς 
Διαθήκης, στο μεταίχμιο Παλαιάς καί Καινής Διαθή¬ 
κης. Ήταν όμοιος με τον προφήτη Ήλία. Φορούσε 
ένδυμα άπό τρίχες καμήλας καί πέτσινη ζώνη γύρω 
άπό τή μέση του. Ή δε τροφή του ήταν «ακρι$€ς» 
όμοιες μ* αυτές που ξέρουμε, ή άκροβλάσταρα, καί 
επίσης μέλι άπό άγρια μελίσσια μέσα σε κουφάλες 
δένδρων ή σχισμές βράχων. Ό άγιος Ιωάννης ήταν 
φοβερός άσκητής, άλλα καί μεγάλος καί δραστήριος 
κήρυκας τής άληθείας του Θεού. Ό Χριστός εγκω¬ 
μιάζοντας τον Ιωάννη είπε, ότι μεγαλύτερος άπ 1 αυ¬ 
τόν δέν γεννήθηκε μέχρι τότε. 

Στίχ. 6, 11: Ό Ιωάννης σύμφωνα μέ τήν εντολή 
του Θεού βάπτιζε τους Ιουδαίους μέσα στα νερά 
του Ίορδάνου. Μέ τό βάπτισμα ό Ιωάννης είνε σαν 
να έλεγε στους Ιουδαίους, ότι ήταν άκάθαρτοι λόγω 
αμαρτιών καί είχαν άνάγκη καθάρσεως. Οι Ιουδαίοι 
έμπαιναν μέσα στο νερό μέχρι τό λαιμό, έξωμολο- 
γουντο εκεί τις αμαρτίες τους, καί στο τέλος βου- 
τοΰσαν καί τό κεφάλι τους στο νερό. Τό βάπτισμα 
του Ίωάννου δέν είχε τή δύναμι νά εξάλειψη αμαρ¬ 
τίες. 'Απλώς ήταν βάπτισμα μετάνοιας, πού προ¬ 
παρασκεύαζε τις ψυχές, για νά δεχθούν έπειτα τό 
χριστιανικό βάτπισμα, που εξαλείφει τις άμαρτίες. 

Στίχ. 7-12: Οί Φαρισαίοι ήταν ή θρησκευτική τά- 
ξις των Ιουδαίων. Στήν άρχή ήταν καλοί. Αλλά κα- 

τόττιν ύπερηφανεύθηκαν και χάλασαν. Στην εποχή 
του Χρίστου ήταν έγωισταί, αυτάρεσκοι, φθονεροί, 
μοχθηροί, ψευτοευλαβεΐς, τυπολάτρες, υποκριταί. 

Οι Σαδδουκαΐοι ήταν κοσμικοί και άριστοκράτες. 
Δεν πίστευαν σέ πνεύμα και σε άνάστασι. Ήταν ύλι- 
σταί, άνήθικοι και σαρκασταί. Κοροΐδευαν τα θρη¬ 
σκευτικά πράγματα. Και εν τούτοις πολλοί άπ’ 
αυτούς ήταν άρχιερεΐς! 

Ό Ιωάννης βλέποντας πολλούς Φαρισαίους και 
Σαδδουκαίους να έρχωνται προς τό βάπτισμα, άλλ* 
δχι με πίστι, ειλικρινή διάθεσι και μετάνοια, τούς 
ήλεγχε με σφοδρότητα, με γλώσσα καυστική. Εκεί¬ 
νοι καυχώνταν δτι ήταν παιδιά του Αβραάμ, και ό 
Ιωάννης τούς έλεγε δτι ήταν «γεννήματα εχιδνών», 
οχιές, φίδια φαρμακερά. Τούς ελεγε επίσης: «Τις υπέ¬ 
δειξε νμΐν φνγεΐν από της μελλονσης οργής;». Ή 
φράσις αύτή παρερμηνεύεται. Ή ορθή εννοιά της είνε: 
«Ποιος σάς είπε δτι θά ξεφύγετε άπ’ τή μελλοντική 
οργή;». Τούς έλεγε άκόμη, δτι ήταν δένδρα άκαρπα, 
έτοιμα νά κοπουν με τό τσεκούρι τής θείας οργής και 
νά ριχτούν στή φωτιά. Και άκόμη τούς ώνόμαζε 
άχυρο, πού ό Χριστός θά κατακαίη με «πυρ ασβε- 
στον», με φωτιά αιώνια. Που είνε αύτοί οι νοσηροί 
και ψευτοευλαβεΐς άνθρωποι, πού λένε δτι ό έλεγχος 
δεν επιτρέπεται; Αλλά θά μας πουν: Ό Ιωάννης 
ήλεγχε, διότι ήταν άγιος. Αλλά και εμείς θά τούς 
απαντησωμε: Ο Ιωάννης δεν είχε τήν ιδέα δτι ήταν 
άγιος. Αλλοίμονον, άν έλέγχη κάνεις μέ τήν ιδέα δτι 
αύτός είνε άγιος! Ο Ιωάννης ήλεγχε, διότι αισθα¬ 
νόταν τον έλεγχο ώς άνάγκη καί καθήκον. Ήλεγχε 
γιά νά δημιουργή σεισμό στις ψυχές καί νά φέρη σέ 
μετάνοια. 

Στίχ. 14-16: Ό Χριστός εϊνε αναμάρτητος, ό 
μόνος αναμάρτητος. ΓΓ αυτό ό Ιωάννης τον έμπόδι- 
ζε άπ’ το βάπτισμα λέγοντας: Έγώ έχω άνάγκη, 
σαν άμαρτωλός, να βαπτισθώ άπό σένα. Και σύ, ό 
άναμάρτητος, έρχεσαι προς εμένα; ΓΓ αυτό ττάλι ό 
Χριστός «άνεβη ευθύς άπό τον νδατος», βγήκε άμέ- 
σως άπ’ τό νερό. Οί άλλοι έμεναν κάμποσο χρόνο μέ¬ 
σα στο νερό και έξωμολογουντο εκεί τις άμαρτίες 
τους. Ό Χριστός βγήκε άμέσως άπ* τό νερό, γιατί 
δεν είχε άμαρτίες να έξομολογηθή. Άλλα τότε γιατί 
βαπτίσθηκε ό Χριστός; Τό είπε ό ίδιος: «Πληρώσαι 
πάσαν δικαιοσύνην». Βαπτίστηκε δηλαδή, για να 
έκπληρώση κάθε τι, που άπαιτουσε ό Νόμος του Θε¬ 
ού σαν δίκαιο. Τελευταία δε διάταξις του Νόμου του 
Θεού, προφορική διάταξις, που δόθηκε στον Ιωάννη, 
ήταν τό βάπτισμα. Ό Χριστός, για να μάς σώση, 
«εγένετο υπό νόμον» (Γαλ. δ' 4). Ταπεινώθηκε και 
υποτάχθηκε σ όλες τις διατάξεις του Νόμου. Και 
όπως π.χ. καταδέχτηκε περιτομή, έτσι καταδέχτηκε 
και βάπτισμα. Τό βάπτισμα ήταν μία ταπείνωσις 
του Χρίστου, για να υψωθούμε εμείς. 

Έπί πλέον, με τό βάπτισμα του Χρίστου άγιά- 
σθηκε ή φυσις των υδάτων, ό Χριστός φανερώθηκε 
έπισήμως ενώπιον πλήθους άνθρώπων, που συνέρ- 
ρεαν στον Ιορδάνη, φανερώθηκε ολόκληρη ή Αγία 
Τριάς, καί δόθηκε καί σε μάς τό παράδειγμα να βα- 
πτιζωμεθα. Το βαπτισμα εκείνο ήταν προπαρασκευ¬ 
αστικό του χριστιανικού βαπτίσματος. 

Στίχ. 3, 6, 12, 16-17: Οί στίχοι αύτοί είνε ιδιαι¬ 
τέρως Αξιοπρόσεκτοι. Διότι άποδεικνύουν μεγάλες 
δογματικές αλήθειες τής Πίστεώς μας. 

Ό στίχος 3, «ετοιμάσατε την οδόν Κυρίου», βά¬ 
λετε δηλαδή πνευματική μπουλντόζα καί ετοιμάσετε 
τό δρόμο, για να διαβή ό Κύριος πού έρχεται, άπο- 
δεικνυει ότι ό Χριστός, πού ερχόταν μετά τον Ιωάν¬ 
νη, είνε Κύριος, έβραϊστί Γιαχβέ, άληθινός δηλαδή Θε¬ 
ός. Που είνε οί άντίχριστοι Χιλιασταί, που λένε ότι 
Γιαχβέ εΐνε μόνον ό Πατέρας; Γιαχβέ είνε καί ό Πα- 
τέρας, Γιαχβέ είνε καί ό Υιός, Γιαχβέ, όπως άποδει- 
κνυουν άλλα χωρία, είνε καί τό "Αγιο Πνεύμα. Ό Θε¬ 
ός μας εινε Τριαδικός. 

Ο στίχος 6, «εξομολογούμενοι τάς αμαρτίας 
αυτών», άποδεικνυει τήν άνάγκη τής έξομολογήσε- 
ως ενώπιον ενός άντιπροσώπου του Θεού. Ή έξομο- 
λόγησις είνε ταπείνωσις απαραίτητη για τή σωτη¬ 
ρία μας. Που είνε οί Χιλιασταί καί οί Προτεστάντες, 
που λένε ότι δέν χρειάζεται έξομολόγησις; 

Ο στίχος 1 2 , «πυρι άσβεστω», άποδεικνυει, ότι 
υπάρχει αίωνία κόλασις. Ή πνευματική φωτιά δέν θά 
σβήση, άλλά θά ύπάρχη πάντοτε, γιά νά βασανίζη 
πάντοτε τους άμετανοήτους άμαρτωλους. Που εΤνε 
πάλι οι Χιλιασταί, πού λένε ότι δέν ύπάρχει αίωνία 
κόλασις, άλλ’ εκμηδένισις των άμετανοήτων άμαρ- 
τωλών; 

Οί στίχοι 16-17 άποδεικνύουν τό μυστήριο τής 
Αγίας Τριαδος. Κατά τή βάπτισι του Χρίστου φα¬ 
νερώθηκε ό Θεός -γι' αύτό ή εορτή ονομάζεται καί 
Θεοφάνεια-, φανερώθηκε ολόκληρη ή 'Αγία Τριάς. 
Μόλις ό Ιησούς βγήκε άπ’ τό νερό, άνοιξαν οί ούρα- 
νοί καί ό Πατήρ φώναξε καί συνέστησε στοάς άν- 
θρώπους τον Υιο του, «Αυτός είνε ό Υιός μου ό άγα- 
πητός», τό δέ Πνεύμα τό "Αγιο κατέβηκε στήν κε- 

φαλή του Ίησου με μορφή περιστεράς, για νά ψανή, 
δτι τό "Αγιο Πνεύμα δεν είναι απλώς δυναμις, αλλ 
είνε ζώσα υπαρξις. Που εΐνε παλιν οι Χιλιασται, που 
άρνουνται τήν 'Αγία Τριάδα και λενε, ότι ο Χριστός 
δεν εινε γνήσιος Υιός του Πατρός, αλλα κτισμα, και 
τό "Αγιο Πνεύμα απλώς δύναμις; 

Κατά τή βάπτισι του Χρίστου, όπως ωραία 
ψάλλει ή Εκκλησία μας, «ή τής Τριάδος βφανερω- 
θτ\ προσκύνησις». Φανερώθηκε, δηλαδη, οτι πρεπει 
νά προσκυνούμε Τριάδα, τον Πατέρα, τον Υιο και τό 
"Αγιο Πνεύμα. 


43 



Ματθ. Δ' 


Μάθημα 6ο 


ΠΕΙΡΑΣΜΟΙ ΚΑΙ ΑΡΧΗ 
ΤΗΣ ΔΡΑΣΕΩΣ ΤΟΥ ΙΗΣΟΥ 


Στο τέταρτο κεφάλαιο τοΟ Ματθαίου περιλαμ¬ 
βάνονται τέσσερα πράγματα: α') Οί πειρασμοί του 
Χρίστου, στίχ. 1-11, β') ή έμφάνισις του Χρίστου στή 
Γαλιλαία, στίχ. 12-17, γ') ή κλήσις τεσσάρων μα¬ 
θητών, στιχ. 18-22, και δ') περιοδείες και θαύματα 
του Χρίστου, στίχ. 23-25. 

Έξήγησις λέξεων καί φράσεων 

1: άνήχθη = ώδηγήθηκε. 

4: ουκ £π' αρτω μόνω = δχι μόνο με ψωμί. 

επί παντί ρτ/ματι εκπορευομενω = με κάθε λόγο 
πού βγαίνει. 

5: ϊστησιν αυτόν = στήνει αυτόν. 

πτερύγων του Ιερού = άκρο τής στέγης του ναού. 
6: εντελεΐται = θά δώση εντολή (εντέλλομαι). 
προσκόπτω = σκοντάπτω, κτυπώ. 

12: παρεδόθη = φυλακίσθηκε. 

13: εν ορίοις = στα όρια, στα σύνορα. 

17: ηρξατο = άρχισε (άρχομαι). 

18: άμφίβληστρον = δίκτυ. 

21. πρόβας εκεΐθεν = αφού προχώρησε άπ* έκεΐ. 

καταρτίζοντας = νά ετοιμάζουν. 

23: περιηγεν = περιώδευε (περιάγω). 
μαλακία = άδιαθεσία, άσθένεια. 

24: ακοή - φήμη. 

7Γ ροσηνεγκαν αντίο = Εφεραν προς αυτόν. 

συνεχομένους = κατεχομένους. 

Παρατηρήσεις καί διδάγματα 

Στίχ. 1: Εύθύς μετά τή βάπτισι στον Ιορδάνη 
άνοιξαν οι ουρανοί, φωνή του Θεού Πατρος ακου- 
σθηκε άπ’ τους ουρανούς, «Αυτός εινε ό Υιός μου ό 
αγαπητός, στον όποιον ευαρεστήθηκα», και τό 
Πνεύμα τό "Αγιο κατέβηκε σάν περιστερά και έμεινε 
πάνω στήν κεφαλή του Ίησοϋ. Έτσι ό Ιησούς δια¬ 
κηρύχθηκε έπισήμως Μεσαίας, όπως λέγεται στα 
εβραϊκά, Χριστός, όπως μεταφράζεται στα ελληνικά. 

Τότε, μετά απ’ αύτές τις δόξες, ό Ιησούς ώδηγή- 
θηκε απ’ τό Πνεύμα τό "Αγιο στήν έρημο, για να πει- 
ρασθή άπ’ τό Διάβολο, ν’ άγωνισθή και νά νικήση. 

Και εμείς, όταν προσερχώμεθα νά δουλεύσωμε 
στον Κύριο και όπλιζώμεθα από τον Κύριο μέ δυνά¬ 
μεις και χαρίσματα, ας περιμένωμε πειρασμούς. 

Στίχ. 2: Προτού άρχίση τή δημοσία δράσι του ό 
Χριστός, νήστευσε. Και νήστευσε αύστηρά. "Οπως 
άλλοτε ό Ήλίας και ό Μωυσής, έτσι τώρα και ό Χρι¬ 
στός νήστευσε 40 ήμερονύκτια, χωρίς νά φάγη 
εντελώς τίποτε. 

Και γιατί νήστευσε ό Χριστός; Γιά μάς νήστευ¬ 
σε ό Χριστός. Επειδή εμείς δεν νηστεύσαμε στήν 
Έδέμ. Και επειδή ήθελε νά μάς δώση παράδειγμα νά 
νηστεύωμε. Ή νηστεία είνε μεγάλη άρετή, και μέσο 
γιά νά κατορθώνωμε άλλες άρετές. Ή νηστεία εΐνε 
άσκησις, καταστολή και ταπείνωσις τού σώματος 
και τής ψυχής, θυσία και όπλο κατά του Διαβόλου. 

Που είνε οι άντίχριστοι Χιλιασταί που λένε, δτι 
δεν χρειάζεται ή νηστεία; Νήστευσε ό Χριστός, που 
δεν είχε πάθη και άνάγκη να νηστεύση. Και πώς να 
μη νηστεύωμε εμείς, που είμαστε γεμάτοι άπό πάθη; 

Μέ τη νηστεία του Χρίστου συνέβη κάτι παρά¬ 
δοξο. Ό Χριστός δεν πείνασε τις 40 ήμέρες, που νή¬ 
στευε, άλλ* υστέρα, ενώ εμείς θά πεινούσαμε άπό 
την πρώτη ήμέρα. 

Στίχ. 3-11:Ό*Αδάμ πειράχθηκε άπ’ τό Διάβολο 
και νικήθηκε. Ό δεύτερος Άδάμ, ό Χριστός, πειράζε- 
ται τώρα άπ’ τό Διάβολο, για να νικήση και έπα- 
νορθώση τον άνθρωπο. 

Τρεις πειρασμούς άναφέρει τό Εύαγγέλιο, μέ 
τούς όποιους ό Διάβολος προσπάθησε νά άνατρέψη 
τό Χριστό άπό τήν άρχή τής δράσεώς του. Άλλ* 
«έφαγε τα μούτρα του», κατά τό κοινώς λεγόμενο. 

Πρώτος πειρασμός : Ό Σατανάς άπ’ τό ένα μέρος 
άκουσε στον Ιορδάνη τό Θεό Πατέρα και τον Ιωάν¬ 
νη νά διακηρύττουν, δτι ό Ιησούς είνε ό Υιός του 
Θεού. Άλλ* άπ’ τό άλλο μέρος είδε, δτι ό Ιησούς 
μετά τή νηστεία πείνασε. Και αυτό τον έφερε σε άπο- 
ρία και άμφιβολία. Σκέφθηκε ό Σατανάς: "Αν ό Ιη¬ 
σούς είνε Υιός του Θεού, πώς πεινάει; ΓΓ αυτό ό Σα¬ 
τανάς πλησίασε τον Ίησου και κολακεύοντας ή προ- 
καλώντας αυτόν είπε: «Έάν είσαι Υιός του Θεού, 
δώσε διαταγή νά γίνουν αύτά τά λιθάρια ψωμιά». 

Ό Χριστός δεν ύπήκουσε στο Διάβολο και δεν 
εκανε τά λιθαρια ψωμιά γιά πολλούς λόγους: Γιατί 
δεν ήρθε νά κάνη τό θέλημα τού Διαβόλου, άλλά τό 
θέλημα του Πατρός του. Γιατί ήταν μεγίστη αυθά¬ 
δεια του Σατανά ν’ άμφισβητή τήν άλήθεια τής μαρ¬ 
τυρίας του Πατρός, που δόθηκε στον Ιορδάνη, καί 

νά ζητή άλλη άπόδειξι για τό δτι ό ΊησοΟς είναι 
Υιός του Θεοΰ. Γιατί ό Σατανάς δεν θά γινόταν κα¬ 
λύτερος, άν έβλεπε τό θαύμα πού ζητούσε* τά λι¬ 
θάρια ήταν δυνατό νά γίνουν καρβέλια, άλλ’ ό Διά¬ 
βολος δεν ήταν δυνατό νά γίνη καλύτερος. Γιατί ό 
Διάβολος άξιζε νά μένη στην άμφιβολία καί στην 
άπάτη ώς προς τό πρόσωπο τού Ιησού, γιατί 
αυτός είνε ό μεγάλος άπατεώνας καί αυτός σπέρνει 
τις μεγάλες άμφιβολίες στα πνεύματα των άνθρώ- 
πων. Γιατί ό Χριστός δεν ήθελε νά επαρκή στις 
άνάγκες του, όπως ή πείνα, άμέσως με τήν τέλεσι 
θαυμάτων, άλλ’ ήθελε νά ύποφέρη χάριν των άν- 
θρώπων καί ν’ άντιμετωπίζη τις άνάγκες του κατά 
τό θέλημα τού Πατρός του. "Οπως άλλοτε ό Χρι¬ 
στός δεν θέλησε νά παρουσιασθούν δώδεκα λεγεώνες 
αγγέλων για νά τον σώσουν άπ’ τά χέρια των 
εχθρών του, έτσι τώρα δεν θέλησε νά κάνη τά λιθά¬ 
ρια ψωμιά γιά νά φάγη στην πείνα του. 

Ό Χριστός άπέκρουσε τό Διάβολο μ* ένα χωρίο 
τής Γραφής: «Δεν ζή ό άνθρωπος μόνο με ψωμί, άλλά 
καί με κάθε λόγο, που βγαίνει άπό τό στόμα τού Θε¬ 
ού» (Δευτερ. η' 3). "Οταν ό Θεός είπή ένα λόγο, όταν 
δώση ένα πρόσταγμα, μπορεί ό άνθρωπος νά ζήση 
καί χωρίς ψωμί. 

Δεύτερος πειρασμός : Ό Διάβολος παρέλαβε τό 
Χριστό καί τον έστησε στο άκρο τής στέγης τού να¬ 
ού. Καί επειδή ό Χριστός, γιά ν’ άποκρούση τό Διά¬ 
βολο, χρησιμοποίησε χωρίο τής Γραφής, τώρα καί ό 
Διάβολος χρησιμοποιεί καί αύτός χωρίο τής Γραφής. 
Λέγει στο Χριστό: «Έάν είσαι Υιός τού Θεού, ρίψε 
τον εαυτό σου κάτω». Γιατί έχει γραφτή (στον Ψαλμ. 
90[91], στίχ. 11-12): Ό Θεός θά δώση εντολή στούς 

αγγέλους του για σένα, και θά σε σηκώσουν στα χέ¬ 
ρια, για να μή κτυπήσης σε λιθάρι τό πόδι σου. Ό 
Διάβολος ξέρει τή Γραφή άπ’ έξω. Ό Διάβολος εΤνε θε¬ 
ολόγος! Άλλα κακός θεολόγος. Διαστρέφει τή Γραφή. 
Τό χωρίο του Ψαλμου δεν λέγει νά γκρεμίζεται ό άν¬ 
θρωπος για νά τον σώζουν οί άγγελοι. Κακώς χρη¬ 
σιμοποίησε ό Διάβολος τό χωρίο. ΓΓ αυτό και ό Χρι¬ 
στός τον άπέκρουσε με άλλο χωρίο τής Γραφής: «Ονκ 
εκττειρασεις Κύριον τον Θεόν σου» (Δευτ. στ 7 16). 
Οταν εκθετη κανείς σε κίνδυνο τον εαυτό του χωρίς 
λόγο καί ζητή νά τον σώση ό Θεός με θαύμα, τότε 
έκπειράζει τό Θεό, πράγμα που δεν επιτρέπεται. 

Τρίτος πειρασμός : Ό Διάβολος μετέφερε τό Χρι¬ 
στό σ ενα ψηλό βουνό, του έδειξε, σάν σε κινηματο¬ 
γραφική ταινία, όλα τά βασίλεια του κόσμου καί τά 
μεγαλεία τους καί του είπε: «Όλα αυτά θά σου τά 
δώσω, εάν πέσης καί με προσκυνήσης». 

Ό Διάβολος είνε κοσμοκράτορας. Καί έχει τήν ά- 
παίτησι νά τον προσκυνούν οί άνθρωποι σάν Θεό. 
Καί πολλοί τον προσκυνούν, γιά νά τους δίνη άξιώ- 
ματα, πλούτη καί μεγαλεία. Πρώτο παράδειγμα στις 
ήμέρες μας οί Μασόνοι. Ό Διάβολος είχε τήν αυθά¬ 
δεια νά ζητήση νά τον προσκυνήση καί ό Χριστός! 
Άλλ* ό Κύριος τον άπέκρουσε πάλι με χωρίο τής Γρα¬ 
φής. «Φύγε πίσω μου, Σατανά, νά μή σε βλέπω, γιατί 
εχει γραφτή: Τον Κύριο τον Θεό σου θά προσκυνής 
καί αυτόν μόνο θά λατρεύης» (Δευτερ. στ 7 13). Με¬ 
γάλο όπλο κατα του Σατανά τά χωρία τής Γραφής. 

Αφού άπέτυχε σ* όλες τις προσπάθειές του ό 
Σατανάς, άφησε τό Χριστό καί έφυγε κατησχυμμέ- 
νος. Καί τότε ήρθαν άγγελοι καί υπηρετούσαν τό 
Χριστό. Ίσως του πρόσφεραν καί τροφή. 

Στίχ. 16: Ό Χριστός είι/ε «φως μβγα», μεγάλο 
δηλαδή πνευματικό φως, γιατί δεν είνε απλώς άν¬ 
θρωπος, άλλ’ ό Υιός του Θεού. Ό Χριστός εϊνε τό 
φως τό αληθινό, ό ήλιος ό άνώτερος, ό άκτιστος, που 
φωτίζει καί οδηγεί, θερμαίνει, ζωογονεί καί ομορφαί¬ 
νει τον κόσμο, που πιστεύει σ’ αυτόν. 

Στίχ. 17: "Οπως άρχισε τό κήρυγμά του ό Ιω¬ 
άννης ό Πρόδρομος, έτσι άρχισε καί ό Χριστός: «Με¬ 
τανοείτε* γιατί πλησίασε ή βασιλεία των ουρανών». 
Ή μετάνοια είνε άπαραίτητη για να εισέλθη ό άν¬ 
θρωπος στή βασιλεία τών ουρανών. 

Στίχ. 18-22: Ό Χριστός κάλεσε τους 4 πρώτους 
μαθητάς του, ταπεινούς ψαράδες, τον Άνδρέα καί 
τον Σίμωνα Πέτρο, τον Ιάκωβο καί τον Ιωάννη. 
Συγκινητική δε ήταν ή άνταπόκρισις τών φτωχών 
ψαράδων στήν πρόσκλησι του Ίησου. Άφησαν τα 
πάντα καί άκολούθησαν άμέσως τό Χριστό. Καί 
όπως τους υποσχέθηκε ό Χριστός, έτσι καί έγιναν 
ψαράδες άνθρώπων. Καί μέχρι σήμερα με τα λόγια 
τους ψαρεύουν εκλεκτές ψυχές σ’ όλη τή γη. Τό με¬ 
γαλύτερο έργο στον κόσμο είνε ή ιεραποστολή. Καί 
οι μεγαλύτεροι κατακτηταί καί εύεργέτες τοΟ 
κόσμου μετά τόν Ίησοΰ Χριστό είνε οί Απόστολοι 
καί οί Ιεραπόστολοι κάθε εποχής. 

Στίχ. 23-25: Ό Χριστός δεν ελεγε μόνο τά ώραι- 
ότερα λόγια. “Εκανε καί τά μεγαλύτερα έργα. “Εκα¬ 
νε θαύματα. Θεράπευε όλων τών ειδών τις άσθένειες 
καί εβγαζε δαιμόνια. Καί με τά θαύματα βεβαίωνε την 
άλήθεια τών λόγων του. Καί διά μέσου τών αιώνων 
ό Χριστός κάνει θαύματα στήν Εκκλησία του. Τό 
θαύμα είνε ή μεγαλύτερη άπόδειξις τής άληθείας του 
Χριστιανισμού. 

Ματθ. Ε' 1-20 


Μάθημα 7ο 


01 ΜΑΚΑΡΙΣΜΟΙ - ΟΙ ΜΑΘΗΤΑΙ 
Ο ΠΑΛΑΙΟΣ ΝΟΜΟΣ 


Άπ’ το πέμπτο κεφάλαιο του Ματθαίου αρχίζει 
ή περίφημη επί του όρους ομιλία του Χρίστου, ό 
κώδιξ τής Χριστιανικής ήθικής όπως ώνομάσθηκε, ή 
τελειότερη ήθική διδασκαλία που άκουσθηκε στον 
κόσμο. Ανώτερη άπ’ τή διδασκαλία αυτή δεν είνε 
δυνατό να υπάρξη. Εκείνος, που δίδαξε τή διδα¬ 
σκαλία αυτή, χωρίς προηγουμένως νά μάθη γράμ¬ 
ματα, είνε τέλειος, και γι’ αυτό ή διδασκαλία του εΐνε 
τελεία, με όλη τήν σημασία τής λέξεως. Ανθρώπινες 
διδασκαλίες και άνθρώπινοι νόμοι επιδέχονται τρο¬ 
ποποιήσεις και βελτιώσεις. Ή διδασκαλία και ό νόμος 
του Ίησου του Ναζωραίου δεν επιδέχονται τροπο¬ 
ποιήσεις και βελτιώσεις* εΐνε όπως ό ήλιος και άκόμη 
άνώτερα. Εΐνε άθάνατα και αιώνια. 

Στους στίχους 1-20 περιέχονται οί μακαρισμοί, 
παρομοιάζονται οι πιστοί με φως, άλας και πόλι πά¬ 
νω σε βουνό, και τονίζεται ή σημασία του νόμου και 
των προφητών. 

Έξήγησις λέξεων καί φράσεων 

1: μ,αθηταί = οί άκροαται γενικώς και άκόλουθοι 
του Χρίστου. 

3: μακάριος = ευτυχισμένος, τρισευτυχισμένος. 

πτωχοί τώ πνεύμα τι = οί ταττεινοι στο φρόνημα, 
οι ταπεινόφρονες. 

4: παρακληθησονται = θά παρηγορηθουν (παρα¬ 
καλώ = παρηγορώ). 

8: όφονται = θά ιδουν (όρώ = βλέπω). 

9: κληθησονται = θά όνομασθουν (καλώ = ονομά¬ 
ζω). 

10: ένεκεν δικαιοσύνης = λόγω αρετής. 

11: ονειδίζω = ειρωνεύομαι, εμπαίζω, κοροϊδεύω. 

παν πονηρδν ρήμα = κάθε κακόλογο, κάθε δυσ- 
φήμησι και συκοφαντία. 

13: μωρανθη = χαλάση, χάση τήν άλμύρα του. 

εν τίνι άλισθησεται; = με τί θά άποκτήση πάλι 
την άλμύρα του; 

εις ούδεν ισχύει ετι = δεν κάνει πλέον γιά τίπο¬ 
τε. 

βληθηναι έξω - νά πεταχθή έξω. 

14: επάνω ορούς κείμενη = που είνε πάνω σε βουνό. 

15: τιθέασι = θέτουν. 

μόδιος = δοχείο, τενεκές, κουβάς, με τον όποιο με¬ 
τρούσαν τό σιτάρι, τό λάδι, τό κρασί κ.λπ. 
λυχνία - δ λυχνοστάτης, ή θέσις που τοποθε¬ 
τούν τη λάμπα. 

16: οντω λαμφάτω = έτσι άς λάμψη. 

17: καταλΰσαι- νά καταλύσω, νά καταργήσω. 
πληρώσαι = νά εκπληρώσω ή συμπληρώσω. 

18: αμήν γάρ λέγω ύμΐν = διότι άλήθεια σάς λέγω. 
έως αν παρέλθη = μέχρι νά παρέλθη, μέχρι νά 
καταστροφή. 

ιώτα έν η μία κεραία = ένα γιώτα ή ένα γράμ¬ 
μα. 

ού μη παρέλθη = δεν θά άκυρωθή. 

19: 3$ εάν ούν λύση = όποιος λοιπόν θά καταργήση. 
καί διδάξη οΰτω = και θά διδάξη έτσι, παραλεί- 
ποντας την ελάχιστη εντολή. 
ελάχιστος κληθησεται = τιποτένιος θά όνομασθή. 
€ν τη βασιλεία των ουρανών - ώς προς τη βα¬ 
σιλεία των ουρανών, ή, γιά τη βασιλεία των 
ουρανών. 

20: εάν μη περισσεύση η δικαιοσύνη υμών πλεΐον 
τών γραμματέων και φαρισαίων = εάν ή αρε¬ 
τή σας δεν υπερτερήση τής φαινομενικής 
αρετής τών γραμματέων και φαρισαίων. 

Παρατηρήσεις καί διδάγματα 

Στίχ. 1-2: Ό Χριστός ανέβηκε σ’ ενα βουνό, κά¬ 
θισε σε μιά πέτρα καί δίδασκε τά πλήθη, άνδρες, 
γυναίκες καί παιδιά, ώς επί τό πλεΐστον άπλοϊκους 
ανθρώπους. Καμμιά έπισημότης στον τόπο, στον 
τροπο, στην εμφανισι. Αλλά τά λόγια του Χρίστου 
έχουν επισημότητα. Τή μεγαλύτερη επισημότητα 
από όλα τά λόγια τών αιώνων. 

Στίχ. 3: Αρχίζοντας τήν επί του όρους ομιλία 
του, ο Χρίστος ομιλεΐ για ενα θέμα, που ενδιαφέρει 
ολους. Εϊνε το θέμα της ευτυχίας. Ποιοι είνε ευτυ- 
χεΐς; Ο κόσμος νομίζει, ότι ευτυχείς είνε όσοι κατέ¬ 
χουν πλουτη και αξιώματα. «Μακάριοι οι κατέχον- 
τες», λεγει ο κοσμος. Αλλ’ ό Χριστός λέγει, ότι μα¬ 
κάριοι, ευτυχείς, άληθινά ευτυχείς, είνε άλλοι. Καί 
πρωτα-πρωτα ευτυχείς είνε «οι τττωχοι τώ ττνεύμα- 
τι »· Ποιοι λέγονται εδώ «τττωχοι τώ ττνεύματι») 
Οχι οί διανοητικώς καθυστερημένοι, όχι οί κουτοί, 
οχ ι οι βλάκες καί οί ηλίθιοι, όπως νομίζουν μερικοί. 

Άλλ’ οί ταπεινοί στο φρόνημα, οί ταπεινόφρονες, 
αυτοί που δεν έχουν μεγάλη ιδέα για τον εαυτό τους, 
άλλ* έχουν συναίσθησι της πνευματικής πτωχείας 
των. Ή ταπεινοφροσύνη είνε ή βάσις τής αρετής καί 
ευτυχίας. Στους «πτωχούς τώ πνεύμα η» ανήκει ό 
μεγάλος καί αιώνιος πλούτος. Στους ταπεινούς άνή- 
κει ή βασιλεία των ουρανών. Οί ταπεινοί θά γίνουν 
βασιλείς στους ουρανούς! Που είνε οί αντίχριστοι 
Χιλιασταί, που άφήνουν τη βασιλεία των ούρανών 
καί κηρύττουν αιώνια βασιλεία γής; 

Στίχ. 4: Εύτυχεΐς είνε «οί πενθοΰντες». Ποιοι είνε 
«οί πενθοΰντες»; Κατά την επικρατούσα ερμηνεία 
είνε όσοι πενθουν γιά τ’ άμαρτήματά τους. Άλλ’ ό 
Κύριος δεν είπεν «οί πενθουντες διά τά άμαρτήματα 
αυτών», είπεν άπλώς «οί πενθουντες». Τό «πεν¬ 
θούν τες» εδώ, καθώς και τό «πραεΐς» στον επόμενο 
μακαρισμό (στίχ. 5) καί τό «πεινώντες καί 8ιψών- 
τες» στον μεθεπόμενο μακαρισμό (στίχ. 6), δεν εχει 
ήθική, άλλά κοινωνική σημασία· σημαίνει εκείνους, οί 
όποιοι θλίβονται, βασανίζονται, υφίστανται δοκιμα¬ 
σίες, υποφέρουν άπό τά διάφορα δεινά του βίου. Τό 
«πενθουντες» είνε άντίθετο προς τό «γελώντες» του 
Λουκ. στ 21, που σημαίνει εκείνους, οί όποιοι τήν 
πρόσκαιρη αύτή ζωή θεωρούν ευκαιρία γιά διασκέ- 
δασι καί καλοπέρασι, καί διασκεδάζουν καί γλεντο- 
κοπουν. "Οπως δε εκείνοι, που τώρα «γελούν», δια¬ 
σκεδάζουν δηλαδή καί γλεντοκοπουν, στήν άλλη 
ζωή θά κλαίουν, έτσι καί εκείνοι, που τώρα «πεν¬ 
θούν», υφίστανται δηλαδή θλίψεις κοΓιί βάσανα, στήν 
άλλη ζωή «παρακληθησονταί», θά έχουν άπόλαυσι. 
Πρβλ. τήν παραβολή τού πλουσίου καί τού Λαζά¬ 
ρου, Λουκ. ιστ' 19 εξ., καί ιδίως τόν στίχ. 25 τής πα- 

ραβολής, «\Άπβλαβ€ς συ τα αγαθά σου £ν τή ζωή 
σου , καί Λάζαρος ομοίως τα κακά * νυν δέ ώδε πα- 
ρακαλείται, σι) δε όδυνάσαι». 

Στ{χ. 5: Ευτυχείς είνε «οί πραεΐς». Ποιοι είνε «οι 
πρα€Ϊς»] Κατά τους έρμηνευτάς είνε οί πράοι, οί 
άόργητοι, οί υπομονητικοί, οί επιεικείς και οί γλυ¬ 
κείς. Αλλ’ αυτή ή γνώμη δεν φαίνεται σ’ εμάς ορθή. 
Σ 5 δλες σχεδόν τις περιπτώσεις τής Μεταφράσεως 
των Ο' τό «πραυς» σημαίνει «ταπεινός» είτε με ήθική 
έννοια (ταπεινόφρων) είτε με κοινωνική έννοια 
(πτωχός και άσημος). Βλέπε ήμέτερο βιβλίο, Ερμη¬ 
νεία δύσκολων χωρίων τής Γραφής, τόμ. Α', Αθήναι 
1985, σελ. 18-20. Έδώ «οί πρα€Ϊς» είνε οί ταπεινοί 
κοινωνικώς, οί πτωχοί καί άσημοι, οί όποιοι κατα- 
δυναστεύονται από τους σκληρούς ανθρώπους των 
άνωτέρων τάξεων τής κοινωνίας. "Οπως τό «πβν- 
θοΰντβς» του προηγουμένου μακαρισμού (στίχ. 4), 
καθώς είδαμε, εννοείται με κοινωνική έννοια, άλλα καί 
τό «7 τ€ΐνώντ€ς καί διφώντες» του επομένου μακα¬ 
ρισμού (στίχ. 6) καθώς θά ίδοϋμε, εννοείται επίσης 
με κοινωνική έννοια, έτσι εννοείται καί τό « πραβΐς» 
του παρόντος ενδιαμέσου μακαρισμού. "Οτι δε τό 
«πραεΐς» σημαίνει τους ταπεινούς κοινωνικώς, τους 
πτωχούς δηλαδη και άσήμους, καί οχι τους ταπει¬ 
νούς ηθικώς, τους ταπεινόφρονες δηλαδή, τούτο φαί¬ 
νεται επίσης απο το οτι γιά τους ταπεινόφρονες ό 
Κύριος ώμίλησε στον πρώτο μακαρισμό (στίχ. 3). 

Ο λόγος του Χρίστου, ότι «οί ττραεΐς», οί πτω¬ 
χοί δηλαδη καί άσημοι, «κλήρονομήσουσι τήν γήν», 
όρμάται άπό τό λόγο στον Ψαλμ. λστ' (λζ') 11 καί 
εννοείται άναγωγικώς. Από τή γή τής επαγγελίας, 
που έρρεε μέλι καί γαλα, ό Χριστός ανάγει στήν άνω 

γή τής επαγγελίας ή νέα γή, τον Παράδεισο. Η γή 
τής επαγγελίας γίνεται σύμβολο του Παραδείσου. 
«Οί πραβΐς», οι πτωχοί και άσημοι, θά κληρονομή¬ 
σουν τη νέα γή, τον Παράδεισο. Οι πτωχοί, οι ακτή- 
μονες, θά γίνουν πλούσιοι, μεγαλογαιοκτήμονες! 

Στίχ. 6: Ευτυχείς είνε «οί 7Γ€ΐνωντ€ς και διφίον- 
Τ6? την δικαιοσύνην». Ποιοι είνε «οι ττβινύοντβζ και 
διφώντβς την δικαιοσύνην»", Κατα τους ερμηνευτας 
είνε εκείνοι, που έχουν έντονο το αίσθημα τής δικαι¬ 
οσύνης, και πεινούν και διψούν για την έπικρατησί 
της στον κόσμο, όπως κάνεις πείνα για ψωμ'ι και 
δίψα για νερό. Άλλ’ όπως τό «ττενθοΰντες» και τό 
«ττραεΐς» των προηγουμένων μακαρισμών (στιχ. 4, 
5) σημαίνουν κοινωνικές καταστάσεις, καθώς υπο¬ 
στηρίξαμε κατά την ερμηνεία τους, έτσι και το 
«πει νώντβς καί διφώντ€ς την δικαιοσύνην». Ή εν 
λόγω φράσις δηλαδή σημαίνει εκείνους, οί όποιοι εξ 
αιτίας τής κοινωνικής αδικίας στερούνται τό δίκαιό 
τους, καί πεινούν καί διψούν γιά τό δίκαιό τους, 
όπως κανείς στερείται τό ψωμί καί τό νερό, καί πείνα 
γιά ψωμί καί δίψα γιά νερό. "Οσοι άδικουνται καί 
πεινούν καί διψούν γιά τό δίκαιό τους, αυτοί είνε 
ευτυχείς, διότι θά δικαιωθούν καί θά ικανοποιηθούν 
πλήρως στή μέλλουσα ζωή. 

Στίχ. 7: Εύτυχεΐς είνε «οί ελεημονεί», αύτοί πού 
έχουν σπλαχνική καρδιά καί λυπούνται γιά τή δυσ¬ 
τυχία, καί άνοίγουν τήν καρδιά τους καί τό χέρι τους 
καί κάνουν ελεημοσύνη. Επειδή ελεούν, θά ελεηθούν 
άπ* τό Θεό. 

Στίχ. 8: Εύτυχεΐς είνε οί καθαροί στήν καρδιά, 
όσοι δεν έχουν μέσα τους κακίες, φθόνους, μοχθηρίες, 

αισχρές επιθυμίες και αισχρούς διαλογισμούς. Άπ’ 
την καρδιά ξεκινάει κάθε άμαρτία και κάθε άκαθαρ- 
σία. ΓΥ αυτό ό Ψαλμωδός στέναζε και έλεγε: «Καρ¬ 
διάν καθαράν κτίσον βν βμ,οί, 6 Θεός». «Θεέ μου! Ξε¬ 
ρίζωσε αυτή την αμαρτωλή καρδιά και στή θέσι της 
φύτεψε μιά καθαρή, μιά καινούργια καρδιά». "Οσοι 
έχουν καθαρή καρδιά, αυτοί θ’ άξιωθοϋν νά ίδοϋν τό 
Θεό. "Οπως και δσο βεβαίως είνε δυνατό στον άν¬ 
θρωπο νά ίδή τό Θεό. 

Αδελφοί μου! Ποιος ήμπορεΐ νά καυχηθή, ότι έχει 
καθαρή τήν καρδιά του; Σταϋλοι είνε οί καρδιές μας, 
ιδίως αυτούς τούς πονηρούς και χαλεπούς καιρούς 
πού ζουμε. Άλλ’ άς άγωνιζώμεθα, όσον ήμποροϋμε, 
και Εκείνος, πού γεννήθηκε σε σταυλο, με τή δύνα- 
μι και τά μυστήριά του θά καθαρίζη τήν καρδιά μας. 

Στίχ. 9: Εύτυχεΐς είνε «οι €ίρηνοποίοί». Κατά 
τούς έρμηνευτάς «βίρηνοποίοΐ» είνε εκείνοι, οί όποιοι 
μεταδίδουν στούς άλλους ειρήνη, και κυρίως συμφι¬ 
λιώνουν όσους βρίσκονται σε διάστασι και έχθρα με¬ 
ταξύ τους. Αλλά σ’ εμάς αύτή ή ερμηνεία δεν φαί¬ 
νεται ορθή. Επειδή ή άρετή του νά είρηνοποιή κα¬ 
νείς τούς άλλους είνε μία άπό τό μεγάλο πλήθος των 
άρετών, γεννάται τό ερώτημα: Γιατί ό Κύριος θά μα¬ 
κάριζε τούς είρηνοποιούς καί δεν θά μακάριζε καί 
τους ανθρώπους πλείστων άλλων άρετών ομοίως 
και περισσότερό σπουδαίων; Γιατί π.χ. δεν θά μα- 
κάριζε τούς άμνησικάκους καί συγχωρητικούς, 
αύτούς που προσεύχονται γιά τούς άλλους, αύτούς 
που επιστρέφουν πλανεμένους, αύτούς πού περι¬ 
ποιούνται άσθενεΐς, αύτούς πού είνε φιλόξενοι ή 
φιλόπονοι η επιμελείς ή νηστευταί ή ζηλωταί ή μα- 

χηταί; Στους μακαρισμούς ό Κύριος άναφέρεται σέ 
αρετές βασικές και γενικές, πού περιέχουν πολλές επί 
μέρους αρετές. Έτσι τό «είρηνοττοιοι» σημαίνει αν¬ 
θρώπους μέ αρετή γενική καί περιεκτική πολλών 
άλλων άρετών. « Είρηνοττοιοι» εΤνε «οί ττοιοΰντες 
ειρήνην». Πολλές δέ φορές μέσα στήν 'Αγία Γραφή ή 
λέξις «ειρήνη» σημαίνει τό αγαθό, τό καλό. Αύτή δέ 
τή σημασία έχει ή λέξις εδώ στή σύνθετη λέξι «είρη- 
νοττοιοί». Συνεπώς «είρηνοττοιοι» είνε αύτοί, πού κά¬ 
νουν τό αγαθό, τό καλό. Τό αγαθό ή καλό εννοείται 
μέ τήν εύρεία έννοια τών λέξεων. 

Αύτοί, πού κάνουν τό άγαθό, τό καλό, είνε εύτυ- 
χεΐς, διότι θά όνομασθοϋν υιοί του Θεού, λέγει ό Χρι¬ 
στός (Πρβλ. στίχ. 44-45, Λουκ. στ' 35). Άντιθέτως 
οί κακοποιοί είνε τέκνα του Σατανά καί θά έχουν τήν 
ϊδια τύχη μέ τον Σατανά. Σχετικά μέ τήν ερμηνεία, 
πού δώσαμε εδώ στή λέξι «είρηνοττοιοι», βλέπε τό 
ήμέτερο βιβλίο, Ερμηνεία δύσκολων χωρίων τής 
Γραφής, τόμ. Α', Άθήναι 1985, σελ. 21-25. 

Στίχ. 10: ΕύτυχεΤς εΐνε «οί δεδιωγμενοι ενεκεν 
δικαιοσύνης». Ό παρακείμενος «δεδιωγμένοι» ισο¬ 
δύναμε! μέ τον ενεστώτα «διωκόμενοι». Ή «δικαιο¬ 
σύνη» έχει τήν εύρεία έννοια, σημαίνει τό καλό, τήν 
άρετή. Ό Χριστός μακαρίζει όσους διώκονται γιά τό 
καλό, γιά τήν άρετή, διότι σ’ αύτούς άνήκει ή βα¬ 
σιλεία τών ούρανών. Μεγάλο πράγμα νά είνε κανείς 
«είρηνοποιός» (στίχ. 9), νά κάνη δηλαδή τό καλό. 
Αλλά μεγαλύτερο πράγμα νά διώκεται κανείς γιά 
τό καλό. Καί βεβαίως όσοι κάνουν τό καλό διώκον¬ 
ται άπ’ τό Σατανά καί άπ* τούς σατανικούς άν- 
θρώπους. 

Στίχ. 11-12: Ό Χριστός στρέφει τό λόγο προς 
τους άκροατάς και άκολουθους του και λέγει προς 
αυτούς: Ευτυχείς εΐσθε, δταν σας είρωνευθοΰν, σάς 
περιπαίξουν καί σάς υβρίσουν οί άνθρωποι, καί σάς 
διώξουν, καί σάς κατηγορήσουν ψευδώς, επειδή πι¬ 
στεύετε σ’ εμένα. Να έχετε χαρά καί άγαλλίασι, διότι 
ό μισθός σας στούς ούρανούς εϊνε πολύ μεγάλος. 
Διότι κατά ^όν ίδιο τρόπο καταδίωξαν τούς προφή- 
τας. "Οταν καταδιώκεσθε, άξιώνεσθε νά γίνεσθε μιμη- 
ταί των προφητών. 

Αδελφοί! "Ας ύπομένωμε καί εμείς με χαρά καί 
άγαλλίασι τήν εχθρότητα, τά ειρωνικά σχόλια καί 
τον κατατρεγμό του κόσμου, γιατί αύτά τά πρά¬ 
γματα έχουν μεγάλη άνταπόδοσι. 

Στίχ. 13-16: Στούς στίχους τούτους ό Χριστός 
παρομοιάζει τούς άκολούθους του με φως, αλάτι καί 
πόλι κτισμένη πάνω σε βουνό. 

Τό φως φωτίζει, οδηγεί, θερμαίνει, ζωογονεί καί 
ομορφαίνει τον κόσμο. Καί οι άκόλουθοι του Χρίστου 
με τά λόγια, καί προ πάντων με τά έργα τους πρέ¬ 
πει νά είνε φως μέσα στήν κοινωνία, φως πνευματι¬ 
κό, πού νά φωτίζη, όδηγή, θερμαίνη, ζωογονή καί 
όμορφαίνη τήν κοινωνία. Άς λάμψη τό φως σας, λέ¬ 
γει ό Χριστός, άς λάμψη τό παράδειγμά σας, γιά 
νά ίδουν οί άνθρωποι τά καλά σας έργα καί νά πι- 
στεύσουν καί νά δοξάσουν τό Θεό Πατέρα. 

Τό άλάτι προφυλάσσει άπό τή σήψι καί νο- 
στιμίζει τις τροφές. Άλλ’ άν τό άλάτι χάση τήν 
άλμυρα του, είνε γιά πέταμα καί καταπάτημα. Έτσι 
καί οί άκόλουθοι του Χριστού. Είνε πνευματικό άλά¬ 
τι, γιά νά προφυλάσση τήν κοινωνία άπό τήν ήθική 

σήψι και νά νοστιμίζη τή ζωή. Καί αλλοίμονο αν χά¬ 
σουν αυτήν τήν ιδιότητα! 

Ή πόλις, που είνε κτισμένη πάνω σε βουνό, φαί¬ 
νεται άπ’ όλες τις πλευρές. Έτσι καί οί οπαδοί του 
Χρίστου. Φαίνονται, παρατηρούνται, εξετάζονται 
άπό όλους. Καί άλλοίμονο αν δεν έχουν στή ζωή τους 
συνέπεια! Γίνονται σκάνδαλο και κρινονται καί σχο¬ 
λιάζονται κατά τον χειρότερο τρόπο. 

Στίχ. 17-20: Νόμος λέγεται ό Μωσαϊκός Νόμος, 
ήτοι τά πέντε πρώτα βιβλία της Παλαιας Διαθήκης. 
Καί Προφήτες όλα τά υπόλοιπα βιβλία τής Παλαιας 
Διαθήκης. Ό δε Χριστός δεν ήλθε νά καταργήση τό 
Νόμο καί τους Προφήτας, άλλά να εκπλήρωσή καί 
νά συμπλήρωσή. Ό ουρανός και ή γή θά παρελθουν, 
θά καταστραφουν -αν καί οί Χιλιασταί λέγουν ότι 
ή γή θά υπάρχη επ’ άπειρον!-. Άλλ’ ό Νόμος του 
Θεού δεν θά παρέλθη, δεν θ’ άκυρωθή. Ό Νόμος του 
Θεού έχει αιώνιο κύρος. 

Ματθ. Ε' 21-48 


Μάθημα 8ο 


ΤΕΛΕΙΟΠΟΙΗΣΕ ΤΟΥ ΠΑΛΑΙΟΥ ΝΟΜΟΥ 


Στους στίχους 21-48 του πέμπτου κεφαλαίου 
του Ματθαίου περιέχεται τελειοποίησις του νόμου 
ώς προς τό φόνο, τή μοιχεία, τό διαζύγιο, τον όρκο, 
την ταυτοπάθεια και την αγάπη. 

Έξήγησις λέξεων καί φράσεων 

21: έρρέθη τοΐς άρχαίοις = έλέχθη στους άρχαίους, 

' παλαιούς. 

κρίσις= κριτήριο, δικαστήριο σε κάθε πόλι άπό 
επτά μέλη. 

22: βι κη = αδικα, χωρίς σοβαρό λόγο, χωρίς σοβαρή 
αιτία. 

ρακά (λέξις άραμαϊκή) = κενέ, κούφιε, άνόητε. 
συν&ριον = τό άνώτατο δικαστήριο των Έβραί- 
/ ων, άπό 72 μέλη, με έδρα τήν Ιερουσαλήμ, 
γβεννά του πυρος = κοιλάδα κοντά στήν Ιερου¬ 
σαλήμ, όπου παλαιότερα θυσίαζαν παιδιά 
στο πυρακτωμένο αγαλμα του Μολόχ, καί 
επειτα ερριχναν πτώματα ζώων καί καταδί¬ 
κων και σκουπίδια καί άκαθαρσίες, καί τά 
εκαιαν με συνεχή φωτιά, γιά νά μή προ- 
καληται μολυνσις του άέρος. Ή γέεννα του 
πυρος γίνεται σύμβολο καί ονομασία τής Κο- 
λάσεως. 

23: κάκ€Ϊ μνησθγ]ς = καί έκεΐ θυμηθης. 

24: διαλλάγηθί (διαλλάσσομαι) = συμφιλιώσου. 

25: ϊσθι βύνοών τω αντιδικώ σου - νά είσαι ευνοϊκός 
απέναντι του άντιδίκου σου, νά συμφιλιώνε¬ 
σαι μαζί του. 

έως ότου βΐ βν τη όδω μβτ' αύτοΰ = εως δτου 
βρίσκεσαι στο δρόμο μαζί του ττρός τό δικα¬ 
στήριο. 

υπηρέτης = ό δικαστικός κλητήρας, ό χωρο¬ 
φύλακας, ό δεσμοφύλακας. 
βληθηση (βάλλομαι) = θά ριφθής. 

26: έσχατος κοδράντης = τό τελευταίο δίλεπτο, ή τε¬ 
λευταία δεκάρα. 

28: προς το βπιθυμησαι αυτήν = γιά ν* άπολαύση 
αύτήν. 

29: έζβλβ (εξαιρώ) αυτόν και βάλβ άπδ σου = βγάλε 
τον και πέταξέ τον μακριά άττό σένα. 
ϊνα άπόληταί = νά χαθή. 
βληθη = ριφθή, πεταχθή. 

31: δς αν απόλυση = όποιος θά διώξη. 

δότω αυτή άποστάσιον = νά δώση σ’ αυτήν δια¬ 
ζύγιο. 

32: παρβκτος λόγου πορνβίας = χωρίς λόγο μοιχεί¬ 
ας. 

7 τοίβΐ αυτήν μοιχασθαι = τήν κάνει νά εϊνε μοι- 
χαλίς. 

δ? βαν άπολβλυμβνην γαμηση μοιχαται = όποι¬ 
ος νυμφευθή χωρισμένη γίνεται μοιχός. 

33: β7τίορκώ - παραβαίνω τον όρκο, 
ά ποδώσβις = θά έκπληρώσης. 

34: μη όμόσαι όλως = νά μή ορκίζεσαι καθόλου. 

35: ύποπόδίον = σκαμνί που πατουν τά πόδια. 

36: μήτε εν τή κεφαλή σου όμόσης = μήτε στη ζωή 
σου νά όρκισθής. 

37: έστω - νά είνε. 

περισσόν - περισσότερο, τταραττανισιο. 

39: μή άντιστήναι τω πονηρώ = νά μή άντιστέκε- 
σθε στο πονηρό, νά μή έκδικήσθε. 

40: κριθήναι = νά κάνη δίκη, νά δικάση. 
χιτων = εσωτερικό ρούχο, υποκάμισο. 
ίμάτιον = εξωτερικό ρούχο, επανωφόρι. 

42: μή άποστραφής = μή περιφρονήσης, μή άρνηθής. 
44: ευλογείτε = νά λέτε καλά λόγια, νά ευχεσθε υπέρ. 
καλώς ποιείτε = νά κάνετε καλό, νά ευεργετήτε. 
επηρεάζω = κατατρέχω. 

47: περισσόν = περισσότερο, εξαιρετικό. 

48: εσεσθε = θά είσθε, νά είσθε. 

Παρατηρήσεις και διδάγματα 

Στίχ. 20-26: Ό νόμος τής Παλαιάς Διαθήκης 
άπαγόρευε τό φόνο. Ό Χριστός προχωρεί βαθειά και 
κόβει τις ρίζες του φόνου. Ρίζες του φόνου είνε ή 
οργή, ή καταφρόνησις, ή έξύβρισις, ή έχθρα, ή άντι- 
δικία, ή σκληρότης και ή άδιαλλαξία. "Οποιος δεν 
κόβει αυτές τις ρίζες του κακού, είνε ένοχος μπροστά 
σ’ ενα άλλο κριτήριο και συνέδριο, μπροστά δηλαδή 
στο δικαστήριο του Θεού, και θά ριφθή σε μιά άλλη 
γέεννα πυράς ή φυλακή, στήν Κόλασι δηλαδή, άπ 1 
τήν οποία δεν θά μπορή νά βγή ποτέ, γιατί εκεί θά 
είνε άδύνατο νά έξοφλήση τό χρέος του. 

Στίχ. 27-30: Μετά τό φόνο άναφέρεται ή μοιχεία. 
Διότι αυτα τα δυο αμαρτήματα έχουν ομοιότητα. Ό 

φόνος είνε σωματικός θάνατος, ή μοιχεία είνε πνευμα¬ 
τικός θάνατος. Και τα δύο αμαρτήματα είνε άπό τα 
κορυφαία. 

Ό νόμος τής ΓΓαλαιάς Διαθήκης άπαγόρευε τή 
μοιχεία. Ό Χριστός προχωρεί βαθειά και κτυπά τήν 
αισχρή επιθυμία, τή διαφθορά τής καρδιάς. "Οποιος 
βλέπει μια γυναίκα με πονηρό και περίεργο μάτι και 
επιθυμεί να διαπράξη τήν αμαρτία, ήδη τήν διέπρα- 
ξε μέσα στα μυστικά διαμερίσματα τής καρδιάς του 
και είνε ένοχος πνευματικής μοιχείας, έστω και αν γιά 
διαφόρους λόγους δεν διέπραξε τήν άμαρτία εξωτε¬ 
ρικά, με τό σώμα. Διά τούτο, αν ένα πρόσωπο πο¬ 
λύτιμο σάν τό μάτι του και χρήσιμο σάν τό χέρι του 
τον σκανδαλίζη, συμφέρει νά διακόψη σχέσεις με τό 
πρόσωπο αυτό, γιά νά μή κολασθή. 

Οί άνθρώπινοι νόμοι τιμωρούν τά εξωτερικά μόνο 
κακά και άφήνουν άτιμώρητες τις εσωτερικές κακίες. 
Ό νόμος του Χρίστου διαφέρει. Ό Χριστός δίνει τήν 
πρώτη σημασία στήν καρδιά, στά ελατήρια και στις 
επιθυμίες του άνθρώπου, άπ’ όπου προέρχονται τά 
εξωτερικά κακά. Ό Χριστός εντοπίζει τήν πνευματι¬ 
κότητα στο εσωτερικό του άνθρώπου, ιδρύοντας 
έτσι τήν πνευματικωτάτη των Θρησκειών. 

Στίχ. 31-32: Ό νόμος τής Παλαιάς Διαθήκης, 
προ τής Χάριτος δοσμένος γιά άτελεΐς και σκληρούς 
άνθρώπους, ήταν πολύ ελαστικός ώς προς τό διαζύ¬ 
γιο. "Οταν ό άνδρας εύρισκε κάτι άσχημο στή γυναί¬ 
κα, μπορούσε νά τή διώξη, δίνοντάς της έγγραφο 
διαζυγίου, γιά νά μπορή νά παντρευτή άλλον. "Αν 
δεν υπήρχε αύτή ή έλαστικότης, πολλοί θά σκότω¬ 
ναν τις γυναίκες τους. 

Ό τέλειος νόμος του Χρίστου άπαγορεύει τό δια- 

ζύγιο, έκτος μόνο μιας περιπτώσεως, τής μοιχείας. 
Όταν τό ένα πρόσωπο άπό τό άνδρόγυνο πέση σε 
μοιχεία, τό άλλο πρόσωπο έχει τό δικαίωμα να τό 
διαζενχθή. "Αν όμως θέλη, μπορεί νά τό κρατήση, 
συγχωρώντας τό παράπτωμά του. Τό διαζύγιο είνε 
δικαίωμα του άδικουμένου μέρους, όχι καθήκον. 

Τό Ελληνικό κράτος, που προχώρησε πολύ πιο 
πέρα άπ’ τό νόμο του Χρίστου και θέσπισε άρχικώς 
δέκα λόγους διαζυγίου, τελικώς δε θέσπισε και τό 
διαβόητο αυτόματο διαζύγιο με τό νόμο 868/1977, 
άποδεικνύεται άντιχριστιανικό κράτος. 

Στίχ. 33-37: Ό νόμος τής Παλαιάς Διαθήκης 
έπέτρεπε τον όρκο καί άπαγόρευε τήν ψευδορκία καί 
τήν έπιορκία. Έπέτρεπε δηλαδή νά ορκίζεται ό άν¬ 
θρωπος, άρκεΐ νά λέγη τήν άλήθεια καί νά έκπλη- 
ρώνη τις υποσχέσεις, που θά έδινε κατά τον όρκο. 
Ό Χριστός άπαγορεύει τελείως τον όρκο: «Μη όμό- 
σαι ολως». Δεν πρέπει ό άνθρωπος νά ορκίζεται ούτε 
στον ουρανό, ούτε στή γή, ούτε στή ζωή του, ούτε 
σε άλλο τίποτε, γιατί τίποτε δεν δημιούργησε ό άν¬ 
θρωπος και δεν είνε δικό του. Καί τό χρώμα μιας τρί¬ 
χας τής κεφαλής του δεν δύναται νά μεταβάλη. Ό 
άνθρωπος πρέπει νά λέγη ναι, όταν ή άλήθεια είνε 
ναί, καί όχι, όταν ή άλήθεια είνε όχι. Τό παραπανί- 
σιο είνε άπ’ τό πονηρό. 

Στίχ. 38-42: Ό νόμος τής Παλαιάς Διαθήκης έπέ¬ 
τρεπε αντεκδικησι, ν’ άνταποδίδη ό άνθρωπος τά 
ίσα. Σου κτυπουσε ή σου έβγαζε κάποιος τό μάτι ή 
τό δόντι; Γιά τιμωρία θά του κτυπουσες ή θά του 
έβγαζες καί συ τό μάτι ή τό δόντι. Νόμος ταυτοπά¬ 
θειας, σκληρός έκ πρώτης όψεως, άλλά φιλάνθρωπος 

στο βάθος, γιατί έτσι μπορούσαν νά συγκροτούνται 
οί άνθρωποι άπό βάναυσες πράξεις. 

Ό νόμος τοϋ Χρίστου διδάσκει τήν ύποχωρητι- 
κότητα στις άδικίες άπό άγάπη καί μακροθυμία. Τά 
λόγια του Κυρίου δέν πρέπει νά θεωρηθούν κατά 
γράμμα. Διότι ό Κύριος, δταν τόν ράπισε ό δοΰλος 
τοϋ άρχιερέως, δέν έστρεψε καί τήν άλλη σιαγόνα, 
άλλά ζήτησε τό λόγο τής κακής συμπεριφοράς τοϋ 
δούλου. Ό Χριστός δέν διδάσκει νά εΐμεθα κορόιδα 
καί καρπαζοεισπράκτορες, άλλά ήρωες τής άγάπης 
καί τής υπομονής, μέ τά όποια εΐνε δυνατό νά συγ- 
κινήσωμε αύτούς, πού μάς άδικοϋν, καί νά μεταβλη- 
θοϋν. 

Στίχ. 43-48: Στους στίχους τούτους ό Χριστός 
διδάσκει τήν ύψίστη άρετή, τήν άγάπη. Ό νόμος τής 
Παλαιός Διαθήκης επέβαλλε στόν Ισραηλίτη ν’ 
άγαπά τόν πλησίον του, τόν ομοεθνή, καί έπέτρεπε 
νά μισή τόν εχθρό του. Ό Χριστός είπε πράγμα κα¬ 
ταπληκτικό, άγνωστο καί άδιανόητο μέχρι τότε. Είπε 
ν’ άγαπά ό άνθρωπος τους εχθρούς του! Νά τούς 
άγαπά μέ τήν καρδιά του, νά έκδηλώνη τήν άγάπη 
του μέ καλά λόγια, νά τήν έκδηλώνη επίσης μέ καλά 
έργα, καί τήν ίερώτερη ώρα, τήν ώρα τής προσ¬ 
ευχής, νά ένθυμήται τούς εχθρούς του. Μέ τό παρά¬ 
δειγμά του δέ ό Κύριος δίδαξε καί νά θυσιάζεται ό 
άνθρωπος γιά τόν εχθρό του. Ουρανομήκης κλϊμαξ 
άγάπης! Ό Χριστός πήρε τήν ήθική άπό ύψος ένα 
μέτρο πάνω άπό τή γή, όπου τήν είχαν άνεβάσει τά 
εύγενέστερα πνεύματα τής άρχαιότητος, καί τήν 
ύψωσε μέχρι τό θρόνο τής Θεότητος! Καί μόνο ή δι¬ 
δασκαλία αύτή άποδεικνύει τή θεοπνευστία τοϋ 
Εύαγγελίου. 


3 Τό ΕΟαγγίλιο τοΟ Ματθαίον/ 

Ματθ. ΣΤΊ-15 


Μάθημα 9ο 


ΕΛΕΗΜΟΣΥΝΗ - ΠΡΟΣΕΥΧΗ 
ΣΥΓΓΝΩΜΗ 


Στους στίχους 1-15 του έκτου κεφαλαίου του 
Ματθαίου ό Χριστός όμιλεΐ α # ) γιά τήν ελεημοσύνη 
(στίχ. 1-4), β') για τήν προσευχή, δίνοντας τύπο 
προσευχής τό «Πάτβρ ημών...» (στίχ. 5-13), και γ') 
για τή συγχωρητικότητα (στίχ. 14-15). 

Έξήγησις λέξεων καί φράσεων 

1: 7 τρός το θεαθήναι αύτοΐς = για να φαίνεσθε σ* 
αυτούς. 

€ί δε μηγβ = είδ* άλλως. 

2: ώσπερ = όπως. 
ρύμη = δρόμος. 

άπεχουσι τον μισθόν αυτών = έχουν λάβει εξ ολο¬ 
κλήρου τό μισθό τους. 

3: σου δε ποιουντος ελεημοσύνην = άλλα συ όταν 
κάνης ελεημοσύνη. 

μη γνώτω = νά μή γνωρίση, νά μή μάθη. 

4: όπως ή σου η ελεημοσύνη εν τω κρύπτω = για 
νά εϊνε ή ελεημοσύνη σου στα κρυφά. 

5: ούκ εση = δεν θά είσαι, νά μή είσαι. 
φιλουσι = αγαπούν, τους αρέσει. 
εστώτες = όρθιοι. 

6: ταμιβΐον = τό ιδιαίτερο δωμάτιο. 

τω εν τω κρύπτω = που είνε κρυμμένος, άόρατος. 


66 



7: βαττολογω = φλυαρώ, λέγω πολλά ανόητα. 
εθνικοί = ειδωλολάτρες. 
δοκοΰσι γάρ = διότι νομίζουν. 

8: οΐ8ε γάρ = διότι γνωρίζει. 

ών χρείαν €χετε = όσα χρειάζεσθε. 
προ τού υμάς αίτησαι αυτόν - προτού σεις ζη¬ 
τήσετε άπ* αυτόν. 

9: ούτως ουν = έτσι λοιπόν, ώς έξης λοιπόν. 

άγιασθητω το ονομά σου = να δοξασθή το όνο¬ 
μά σου, νά δοξασθής. 

11: επιούσιος = ό αναγκαίος για τήν ουσία, για την 
υπαρξι, για τή συντήρησι τής ζωής. 

12: άφες ημΐν = άφησε μας, συγχώρησε μας. 
οφειληματα = τα χρέη, τα αμαρτήματα. 

13: μη είσενεγκης ημάς είς πειρασμόν = μή μάς 
βάλης σέ πειρασμό, σε δοκιμασία. 
ρϋσαι ημάς = γλύτωσέ μας, σώσε μας. 
από του Πονηρού = απ’ τον Πονηρό, τό Διάβολο. 
βασιλεία = βασιλική εξουσία. 

8όξα = ισχύς. 

Παρατηρήσεις καί διδάγματα 

Στίχ. 1-4: Ή ελεημοσύνη είνε μεγάλη άρετή. Εϊνε 
έμπρακτη άγάπη και μίμησις Θεού. Διότι έλεήμων, 
με όλη τή σημασία τής λέξεως, είνε ό Θεός, που 
συνεχώς σκορπίζει τά υλικά και τα πνευματικά του 
άγαθά στον κόσμο, έδωσε δε ελεημοσύνη καί τον ϊδιο 
τον εαυτό του καί τον δίνει συνεχώς στο μυστήριο 
τής Θείας Κοινωνίας. 

*Αλλ’ όταν ό άνθρωπος κάνη ελεημοσύνη, χρειά¬ 
ζεται προσοχή νά μή τήν κάνη άπό κενοδοξία, γιά 

να τον ιδουν οί άνθρωποι καί να τον επαινέσουν. Οί 
ύποκριταί, οι Φαρισαίοι, που άλλο ήταν καί άλλο 
φαίνονταν, έκαναν την ελεημοσύνη επιδεικτικά στις 
συναγωγές καί στους δρόμους, καί τή διαλαλουσαν, 
για να επαινούνται άπ’ τούς άνθρώπους. Έτσι 
αυτοί, όπως βεβαιώνει ό Κύριος, έπαιρναν τό μισθό 
τους απ’ τούς άνθρώπους, έπαιρναν τον ανθρώπινο 
έπαινο, καί δεν έμενε τίποτε νά πάρουν απ’ τό Θεό. 
Τό ίδιο συμβαίνει καί με καθένα, πού κάνει έλεημο- 
σύνη άπό κενοδοξία, πού βλέπει τή δυστυχία των 
άλλων σαν εύκαιρία νά δοξασθή αύτός άπό τον 
κόσμο. Τέτοια έλεημοσύνη εινε έλεημοσύνη μόνο στο 
όνομα. Ό άληθινά έλεήμων άνθρωπος έλεεΐ άπό 
εύσπλαγχνία, χωρίς νά διατυμπανίζη την πράξι του, 
χωρίς καμμιά έπίδειξι, χωρίς νά γνωρίζη τό άριστε- 
ρό του χέρι τί κάνει τό δεξιό του. Ό δε Θεός, πού 
βλέπει στά κρυφά, θά του άνταποδώση μιά μέρα 
στά φανερά, μπροστά σε όλους τούς δικαίους καί 
άγιους καί σε όλους τούς άγγέλους καί τούς άρχαγ¬ 
γέλους. 

Βεβαίως ύπάρχουν καί περιπτώσεις, πού ή έλεη¬ 
μοσύνη κατ’ άνάγκην γίνεται φανερά. Άλλ’ άφου δεν 
γίνεται άπό κενοδοξία καί έπίδειξι, έχει πλήρη άντα- 
μοιβή άπ* τό Θεό. 

Στίχ. 5-15: Μεγάλη ή ίερότης καί ή σημασία τής 
προσευχής. Τήν ώρα τής προσευχής ό ταπεινός καί 
μηδαμινός άνθρωπος έπικοινωνεΐ μέ τον ίδιο τό Θεό, 
πού σκύβει καί άκούει σάν στοργικός Πατέρας τά 
λόγια του παιδιού του, καί Θερμαίνει καί ήλεκτρίζει 
τήν καρδιά του. 

Άλλ’ όταν ό άνθρωπος προσεύχεται, γιά νά είνε 
άληθινή καί εύπρόσδεκτη ή προσευχή του, πρέπει 

νά προσεχή δύο πράγματα. Τό ένα εΤνε ό τρόπος 
τής προσευχής. Τό άλλο είνε τό περιεχόμενο τής 
προσευχής. 

Οί ύποκριταί Φαρισαίοι στέκονταν όρθιοι στις 
συναγωγές καί στις γωνίες των πλατειών καί προσ¬ 
εύχονταν επιδεικτικά, για νά τούς βλέπουν καί νά 
τους επαινούν οί άνθρωποι. Καί έτσι σάν μισθό έ¬ 
παιρναν τον έπαινο των άνθρώπων καί δεν έμενε τί¬ 
ποτε γιά νά πάρουν άπ’ τό Θεό. Ό πιστός πρέπει 
νά μπαίνη στο ιδιαίτερο δωμάτιό του, νά κλεινή τή 
θύρα καί νά προσεύχεται κρυφά στο Θεό. Ό δε Θε¬ 
ός, που βλέπει στά κρυφά, θά του άποδώση στά φα¬ 
νερά. Καί εννοείται βεβαίως, ότι μ* αύτά τά λόγια ό 
Χριστός δεν καταργεί την κοινή προσευχή καί τή δη¬ 
μόσια λατρεία, άλλά τήν έπίδειξι καί τήν κενοδοξία. 

Οί ειδωλολάτρες, όταν προσεύχονταν, βαττολο- 
γουσαν. Φλυαρούσαν, δηλαδή, επαναλαμβάνοντας 
πολλές φορές μηχανικά τά ίδια καί άνόητα αιτήμα¬ 
τα. Ζητούσαν δόξες, πλούτη, έκδίκησι των εχθρών 
τους κ.λπ. Ή προσευχή τών πιστών πρέπει νά είνε 
διαφορετική. Ο Κύριος εδώ μάς δίνει ένα τύπο προσ- 
^Χ^Ί*** η οποία απο το ονομα του ονομάζεται 
«Κυριακή προσευχή» καί άπό τις δύο πρώτες λέξεις 
ονομάζεται «ΓΤάτερ ήμών». Εΐνε σύντομη, ούσιώδης 
καί πρωτότυπη προσευχή, πού μάς δείχνει, με ποιο 
πνεύμα πρέπει νά προσευχώμεθα, τί σε βασικές 
γραμμές πρέπει νά ζητούμε απ’ τό Θεό. 

Ερμηνεύουμε συντόμως τήν Κυριακή προσευχή. 

Ούράνιε Πατέρα μας, 

"Ας δοξασθή τό όνομά σου, άς δοξασθής άπ’ 
τούς άνθρώπους. 

Άς έλθη ή βασιλεία σου. Άς βασιλεύσης σ’ όλες 

τις καρδιές και σ* δλη τή ζωή των άνθρώπων σέ τέ¬ 
λειο βαθμό. 

*Ας γίνη τό θέλημά σου στή γή απ’ τους ανθρώ¬ 
πους, όπως γίνεται στον ουρανό άπ’ τους αγγέ¬ 
λους. 

Τό όνομά σου, ουράνιε Πατέρα μας, δοξάζεται 
άπ’ τους άνθρώπους, όταν επικρατή ή βασιλεία σου. 
Και επικρατεί ή βασιλεία σου, όταν γίνεται τό θέ¬ 
λημά σου, όχι τό δικό μας αμαρτωλό θέλημα. 

Και επειδή εδώ στή γη έχουμε και υλικές ανάγ¬ 
κες, δός μας τό καθημερινό ψωμί, που εϊνε άπαραί- 
τητο για τή ζωή μας. 

Και συγχώρησε τά άμαρτήματά μας, όπως και 
εμείς συγχωρούμε σέ όσους άμάρτησαν σέ μάς. 

Και επειδή εΐμεθα άδυνατοι, μή έπιτρέψης να 
μπούμε σέ πειρασμό, άλλα γλυτωσέ μας άπ’ τον Πο¬ 
νηρό, που θέλει νά μάς ρίξη στήν άμαρτία. Σου ζη¬ 
τούμε αυτά, γιατί δική σου εϊνε ή βασιλική εξουσία 
και ή δυναμις και ή ισχύς πάντοτε, και ό,τι θέλεις, 
δύνασαι νά τό κάνης. Αμήν. 

Ό Κύριος τονίζει ιδιαιτέρως τή σημασία τής 
συγχωρητικότητος. Ό Θεός κάνει μια άγια συναλ- 
λαγη με τους άνθρώπους. Έάν συγχωρήσετε τους 
άλλους ανθρώπους, λέγει ό Κύριος, θά σάς συγχω- 
ρήση ό Θεός. Καί αν δέν συγχωρήσετε, δέν θά σάς 
συγχωρήση. 

Μάς συμφέρει, άδελφοί, νά συγχωρούμε τά λίγα 
πταίσματα των άλλων προς εμάς, γιά νά συγχωρή 
ό Θεός τά άναρίθμητα δικά μας πταίσματα. Μάς 
συμφέρει νά χαρίζωμε μερικές δεκάρες, που μάς χρω¬ 
στούν οι άλλοι, γιά νά χαρίζη ό Θεός τά εκατομ¬ 
μύρια και δισεκατομμύρια, που χρωστάμε εμείς. 

Ματθ. ΣΤ' 16-34 


Μάθημα 10ο 


ΝΗΣΤΕΙΑ - ΜΑΜΩΝΑΣ - ΜΕΡΙΜΝΑ 


Στους στίχους 16-34 του έκτου κεφαλαίου του 
Ματθαίου περιέχονται οί λόγοι του Χρίστου για τή 
νηστεία (στίχ. 16-18), για τό Θησαυρισμό (στίχ. 
19-24), και για τις βιοτικές μέριμνες (στίχ. 25-34). 

Έξήγησις λέξεων καί φράσεων 

16: σκυθρωπός = κατηφής. 

αφανίζουσι - άφήνουν άπλυτα και ακάθαρτα, 
κάνουν νά χάνεται ή μορφή τους, εμφανίζον¬ 
ται κατηφεΐς. 

όπως φανώσι - για νά φανουν. 

17: αλβιφαί σου την κβφαλην = σαπούνισε τό κε¬ 
φάλι σου. 

19: σης = σκόρος. 

βρώσις - σκουλήκι. 

όιορύσσω = σκάβω, άνοίγω τρύπα στον τοίχο. 
22: εάν οι5ν ο οφθαλμός σου απλούς ή = εάν δέ τό 
μάτι σου δεν εχη τίποτε, εάν είνε υγιές. 

23: εάν ο οφθαλμός σου πονηρός ή = εάν τό μάτι 
σου εχη πόνο, εάν είνε άρρωστο, 
εί οδν = εάν δέ. 

τό φως τό εν σοι = τό φως που είνε μέσα σου, 
ό νους, ή καρδία καί ή συνείδησις. 

24: όυσΐ κυρίοις = σέ δυό κυρίους, σέ δυό άφεντικά. 
δουλεάω = είμαι δούλος. 

ένδς άνθέξεται = στον ενα θά προσκολληθή 
(άντέχομαί τίνος = προσκολλώμαι σε κσττοιον). 
μαμωνάς (συροχαλδαϊκή λέξις) = το χρήμα, ό 
πλούτος. 

25: μεριμνώ = φροντίζω με αγωνία, με άγχος. 
φυχη = ή ζωή. 

πλεΐόν έστι = εΐνε περισσότερο, εΐνε ανώτερο. 
έμβλέφατε = ρίξετε ένα βλέμμα. 
μάλλον διαφέρετε αυτών = είσθε πολύ ανώτεροι 
απ’ αυτά. 

27: προσθεΐναι = να πρόσθεση (προστίθημι). 
ηλικία = ανάστημα. 

28: καταμάθετε = παρατηρήσετε και εννοήσετε, με¬ 
λετήσετε, σπουδάσετε. 

τα κρίνα τον αγρόν = τά άνθη τής υπαίθρου. 
πώς αυξάνει = τί μεγαλείο έχουν, πόσο ωραία εΐνε. 
νηθω = κάνω νήματα, γνέθω. 

29: εν πάση τη δόξη αντον = παρ* όλη τή δόξα του. 

περιεβάλετο = φόρεσε, ντύθηκε. 

30: σήμερον οντα - που υπάρχει σήμερα. 
κλίβανος = φούρνος. 
άμφιένννσι = ντύνει, στολίζει. 

7 τολλώ μάλλον - πολύ περισσότερο. 

31: τί περιβαλώμεθα = τί νά φορέσωμε. 

32: τά έθνη = οί εθνικοί, οί ειδωλολάτρες. 
οΐδε γάρ = γνωρίζει δέ. 
επιζητώ = ζητώ έπιμόνως. 

χρηζετε τούτων απάντων = χρειάζεσθε αυτά 
όλα. 

33: βασιλεία = τό νά εΐνε ό άνθρωπος βασιλεύς. 
δικαιοσύνη = δόξα. 

34: κακία = σκοτούρα, κούρασις, ταλαιπωρία. 

Παρατηρήσεις καί διδάγματα 

Στίχ. 16-18: Συμφώνως προς τό νόμο τής Πα- 
λαιας Διαθήκης, οί Εβραίοι είχαν νηστείες. Ό Χρι¬ 
στός, τελειοποιώντας τό νόμο τής Παλαιας Διαθή¬ 
κης, δεν καταργεί τή νηστεία, όπως κατήργησε τε¬ 
λετουργικές διατάξεις, άλλα διδάσκει, πώς πρέπει νά 
γίνεται ή νηστεία. Οί υποκριταί Φαρισαίοι, όπως 
έκαναν την ελεημοσύνη και τήν προσευχή από κενο¬ 
δοξία, επιδεικτικά, έτσι έκαναν και τή νηστεία. "Οταν 
νήστευαν, έμεναν άπλυτοι και άτημέλητοι καί πα¬ 
ρουσιάζονταν κατηφεΐς, για νά δείχνουν ότι νηστεύ¬ 
ουν καί ότι έχουν καταβληθή άπ’ τή νηστεία, καί έτσι 
νά επαινούνται άπ’ τους άνθρώπους ώς μεγάλοι νη- 
στευταί. Ό Φαρισαίος τής παραβολής έκαυχάτο, 
διότι νήστευε «δί$* του σαββάτου», δυο φορές τήν 
εβδομάδα, τή Δευτέρα καί τήν Πέμπτη. Αλλά νη¬ 
στεία άπό κενοδοξία δέν έχει άξια. Ό Χριστός βεβαι¬ 
ώνει, ότι οί υποκριταί έχουν λάβει τό μισθό τους* είνε 
ό έπαινος των άνθρώπων. Καί συνεπώς δέν θά λά¬ 
βουν τίποτε άπ’ τό Θεό. Εμείς κατά τό λόγο του 
Χρίστου, όταν νηστεύωμε, ας έχουμε χαρούμενη όψι, 
γιά νά μή φαινώμεθα στους άνθρώπους ότι νηστεύ¬ 
ουμε, άλλά στο Θεό, που βλέπει στά κρυφά καί θ’ 
άποδώση στά φανερά. 

Ή νηστεία λοιπόν είνε χριστιανική άρετή, τήν 
οποία ό Θεός θά άνταμείψη. Που είνε οί Προτε- 
στάντες καί οί Χιλιασταί, οί όποιοι υποτιμούν καί 
περιφρονούν τή νηστεία; 

Στίχ. 19-24: Οί άνθρωποι συζητούν άν συμβιβά¬ 
ζεται ό πλούτος μέ τό Χριστιανισμό. Ό Χριστός πα- 
ραγγέλλει καθαρά καί ξάστερα: «Μη θησαυρίζετε 

υμ,ΐν θησαυρούς επί της γης». Απαγορεύεται ό 
Ολικός θησαυρισμός. Και συνιστάται ό πνευματικός 
θησαυρισμός με ελεημοσύνες καί αγαθοεργίες. «Θη¬ 
σαυρίζετε ύμΐν θησαυρούς εν ούρανω», 

Ό Ολικός θησαυρισμός ή πλουτισμός παρακο- 
λουθεΐται από τα εξής κακά: Πρώτον, ό σκόρος, ή 
σκουριά, τό σκουλήκι και οί κλέφτες άφανίζουν τά 
πλούτη. Σήμερα πρέπει να προσθέσωμε και τον πλη¬ 
θωρισμό. Ασφάλεια υπάρχει μόνο, όταν ό άνθρωπος 
καταθέτη στήν Τράπεζα του ουρανού, κάνοντας ελε¬ 
ημοσύνες καί άλλες άγαθοεργίες. Δεύτερον, ό Ολικός 
θησαυρισμός ή πλουτισμός αιχμαλωτίζει τό ευγενέ- 
στερο μέρος τής άνθρωπίνης Οπάρξεως, την καρδιά, 
που εΐνε η έδρα των συναισθημάτων, των λογισμών, 
των επιθυμιών καί τών άποφάσεων. Με άλλη λέξι, ό 
θησαυρός αιχμαλωτίζει τό πνεύμα ή τό νου του άν- 
θρωπου. Κάνει τό μάτι του άνθρώπου πονηρό, 
άπληστο. Σκοτίζει τό νου του άνθρώπου, ώστε νά 
μη βλέπη τά ουράνια καί αιώνια συμφέροντα. Σκο¬ 
τίζοντας δε τό νου, σκοτίζει όλη την άνθρωπίνη 
υπαρξι και κάνει τά σκοτεινά πάθη άκόμη σκοτει¬ 
νότερα. Ολες οι πράξεις του πλουτομανους άνθρώ¬ 
που έχουν ελατήριο τήν πλεονεξία καί όλη ή ζωή του 
εΐνε μέσα στο ήθικό σκότος καί στον ήθικό ζόφο. Τρί- 
τον, ό πλούτος, ό μαμωνάς, γίνεται κύριος του πλε- 
ονέκτου άνθρώπου, γίνεται θεός του, ό δε άληθινός 
Θεός παύει νά εχη σχέσι με τον άνθρωπο αυτό. Διότι 
κάνεις δεν δυναται να εϊνε δούλος σέ δυό συγχρόνως 
άφεντικά, που ζητουν άντίθετα πράγματα. Άλλα 
ζητεί ό Θεός καί άλλα ζητεί ό μαμωνάς. Καί όποιος 
υπηρετεί καί λατρεύει τον ένα, καταφρονεί καί μισεί 
τον άλλο. 

Ό Αβραάμ, ό Ίώβ και άλλοι άγιοι ήταν πλούσι¬ 
οι, άλλα δεν ήταν δούλοι τού πλούτου* ήταν κύριοι 
του πλούτου* και διέθεταν τον πλούτο σέ ελεημο¬ 
σύνες και φιλοξενίες. 

Στίχ. 25-34: Ό Χριστός καταδικάζει τή βιοτική 
μέριμνα. ν Οχι την εργασία, άλλα τή μέριμνα. Και μέ¬ 
ριμνα εννοεί εδώ τήν άγωνιώδη και άγχώδη φροντί¬ 
δα, γιατί αυτή προδίδει όλιγοπιστία καί ύλοφρο- 
σύνη ειδωλολάτρων. Ό Θεός έδωσε τή ζωή, πού είνε 
άνώτερη άπ* τήν τροφή. Επίσης έδωσε τό σώμα, 
πού εϊνε άνώτερο άπ’ τήν ενδυμασία. Καί άφοϋ έδω¬ 
σε τά άνώτερα, σώμα καί ζωή, πώς είνε δυνατό να 
μή δώση τά κατώτερα, ενδυμασία καί τροφή; Ό Χρι¬ 
στός παρεπέμπει τον άνθρωπο στήν άλογη καί άψυ¬ 
χη φύσι, για να διδαχθή καί άπ* αυτήν. Παραπέμπει 
στα πετεινό του ουρανού, πού δεν σπείρουν καί δεν 
θερίζουν καί δεν συνάγουν σέ άποθήκες, καί δμως ό 
Θεός φρόντισε νά τρέφωνται καί αύτά. Παραπέμπει 
επίσης στα λουλούδια τού άγρού, πού δεν κοπιά¬ 
ζουν καί δεν γνέθουν, καί δμως ό Θεός τά ντύνει τόσο 
όμορφα, πού ούτε ό λαμπρότερος βασιλιάς τών 
Ισραηλιτών, ό Σολομών, ντύθηκε ποτέ έτσι. Καί άφοϋ 
ό Θεός φροντίζει γιά τήν τροφή τών πετεινών του 
ούρανου, πού δέν είνε λογικά καί δέν προορίζονται 
γιά τήν αιωνιότητα, καί γιά τήν ενδυμασία τών έφη- 
μέρων λουλουδιών, του εύτελους χορταριού, πώς 
είναι δυνατό νά μή φροντίζη γιά τήν τροφή καί τήν 
ενδυμασία του άνθρώπου πολύ περισσότερο; "Αλλω¬ 
στε, δσον άγωνιώδη φροντίδα καί άν έχη ό άνθρω¬ 
πος, ένα πήχυ δέν μπορεί νά προσθέση στο άνά- 
στημά του. Ό Θεός σάν παντογνώστης ξέρει τί χρει¬ 
άζεται ό άνθρωπος, σάν στοργικός πατέρας θέλει νά 

ίκανοποιη τις άνάγκες του ανθρώπου, και σαν παν¬ 
τοδύναμος δύναται νά τις ίκανοποιη. 

Ό άνθρωπος πρέπει νά ιεράρχη τις ανάγκες του. 
Πρώτα νά θέτη τις πνευματικές ανάγκες, που εϊνε 
σπουδαιότερες, και έπειτα τις υλικές. Πρώτα νά 
ζητη «την βασιλείαν τον Θεόν και την δικαιοσύνην 
αυτόν», που σημαίνει, νά ζητη βασιλεία και δόξα 
που δίνει ό Θεός, νά εϊνε ό άνθρωπος βασιλεύς και 
δοξασμένος με βασιλεία και δόξα άνώτερη άπό τήν 
κοσμική βασιλεία και δόξα του Σολομώντος. "Οταν 
δε ό άνθρωπος ζητη τά άνώτερα αυτά πράγματα, 
όλα τά αναγκαία υλικά πράγματα δίνονται άπ’ τό 
Θεό επιπροσθέτως. 

Ματθ. Ζ' 1-14 


Μάθημα 11ο 


ΚΑΤΑΚΡΙΣΙΣ - ΑΙΤΗΣΙΣ 
ΧΡΥΣΟΥΣ ΚΑΝΩΝ - ΔΥΟ ΔΡΟΜΟΙ 

Στους στίχους 1-14 του εβδόμου κεφαλαίου του 
Ματθαίου ό Χριστός όμιλεΐ για τα έξης: α') Να μή κα¬ 
τακρίνουμε (στίχ. 1-5), β') Νό( μή δίνωμε τά άγια 
στους ασεβείς (στίχ. 6), γ') Νά ζητούμε και ό Θεός 
Θά μάς δίνη (στίχ. 7-11), δ') Νά κάνωμε στους άλλους 
δσα θέλουμε νά κάνουν σε μάς οί άλλοι (στίχ. 12), 
ε') Νά βαδίζωμε το δύσκολο δρόμο και όχι τον εύκο¬ 
λο (στίχ. 13-14). 

Έξήγησις λέξεων καί φράσεων 

1: κρίνω = κατακρίνω, καταδικάζω. 

3: κάρφος = ξυλάκι, άχυράκι, σκουπιδάκι. 

Ιν τώ σώ = στον ίδικό σου. 

* 4 - 

δοκο$* = μεγάλο ξύλο, δοκάρι. 

ου κατανοώ - δεν βλέπω, δεν παρατηρώ. 

5: διαβλέπω - βλέπω καθαρά. 

6: τοΐς κυσΐ = στους κύνας, στά σκυλιά. 

καϊ στραφέντες ρηζωσιν υμάς = και γυρίσουν 
και σάς ξεσχίσουν. 

9: μη λίθον έπιδώση αύτω; - μήπως θά του δώση 
λιθάρι; 

II: εί μεν υμείς πονηροί δντες = εάν λοιπόν σεις, άν 
και είσθε πονηροί. 

οιδατ€ = γνωρίζετε, 
δόματα = δώρα. 

12: ούτος γάρ έστιν = διότι αυτός είνε. 

13: άπάγω εις την απώλειαν = οδηγώ στην κατα¬ 
στροφή, στήν Κόλασι. 

14: τεθλιμμένη = στενόχωρη, δύσκολη. 
είσιν = είνε. 

Παρατηρήσεις καί διδάγματα 

Στίχ. 1-5: Ό πρώτος στίχος, «Μη κρίνετε, ϊνα 
μη κριθητε», συχνά παρεξηγεΐται. Και ή παρεξήγη- 
σις οφείλεται στο ότι τό «κρίνω» έχει πολλές έννοι¬ 
ες, τις όποιες πολλοί άγνοουν ή συγχέουν. «Κρίνω» 
σημαίνει «εκφέρω κρίσι», «έχω τή γνώμη», «θέλω», 
«κυβερνώ», «δικάζω ώς δικαστής», «αποφασίζω», «δι¬ 
καιώνω», «τιμωρώ», «ελέγχω», «θανατώνω», και «κα¬ 
τακρίνω», δηλαδή κρίνω από εμπάθεια, για να εξου¬ 
θενώσω τον άλλο και να εξυψώσω τον εαυτό μου. 
Στή φράσι «Μη κρίνετε, ϊνα μη κριθητε» τό «κρί¬ 
νω» σημαίνει «κατακρίνω». 

Συνεπώς τό «Μη κρίνετε, ϊνα μη κριθητε» δεν 
απαγορεύει τό νά έκφέρωμε κρίσι για ένα πρόσωπο 
ή πράγμα, άφου άλλωστε γι’ αυτό ό Θεός μάς έδω¬ 
σε τό νου και τήν κρίσι. Δεν απαγορεύει νά λέμε τό 
καλό καλό και τό κακό κακό, τό λάθος λάθος και τό 
ορθό ορθό, τον πιστό πιστό και τον άπιστο άπιστο, 
τον ειλικρινή ειλικρινή καί τον υποκριτή υποκριτή, 
τά σύκα σύκα καί τή σκάφη σκάφη, τά σκυλιά 
σκυλιά καί τους χοίρους χοίρους. Δεν απαγορεύει 
τον έλεγχο, πού γίνεται από αγάπη καί γιά διόρθω- 
σι. Άλλ* απαγορεύει τήν κατάκρισι, τό νά κατη- 

γορής δηλαδή τον άλλον άνθρωπο απο εμπάθειά, 
άπό κακία, άπό πικρή διάθεσι καί από εγωισμό, για 
να έξευτελίσης εκείνον καί συγχρόνως νά ύψωσης 
καί εύχαριστήσης τον εαυτό σου. Απαγορεύει να κα- 
ταδικάσης τον άλλο, νά τον στείλης στήν Κόλασι, 
όσον από σένα έξαρταται (Πρβλ. Λουκ. στ 37). 

"Αλλο λοιπόν έλεγχος καί άλλο κατάκρισις. Ό 
έλεγχος επιτρέπεται καί επιβάλλεται, διότι χωρίς 
ελεγχο τα πάντα διαλύονται, ή κατακρισις απαγο¬ 
ρεύεται. 

Απαγορεύει δε ό Κύριος τήν κατάκρισι, διότι, αν 
κρίνωμε χωρίς συμπάθεια, σκληρά, θά κριθουμε 
σκληρά* άν μετράμε με αύστηρό μέτρο, θά μετρη¬ 
θούμε με αύστηρό μέτρο* άν κατακρίνωμε, θά κατα- 
κριθουμε* άν καταδικάζωμε, θά καταδικασθουμε άπ’ 
τον Κύριο. Διότι όλοι εϊμεθα άμαρτωλοί καί ένοχοι. Οί 
γραμματείς μάλιστα καί οι Φαρισαίοι, οι όποιοι κα- 
τέκριναν τούς άλλους, ήταν χειρότεροι όλων καί ύπο- 
κριταί. Ζητούσαν νά βγάλουν τά σκουπιδάκια άπ* 
τά μάτια των άλλων, ενώ αύτοί είχαν ολόκληρα δο¬ 
κάρια στά δικά τους μάτια καί δεν έβλεπαν. "Οσοι 
εϊνε γεμάτοι άπό κακίες καί ελαττώματα, καί εν 
τούτοις εμφανίζονται ότι θέλουν νά διορθώσουν τούς 
άλλους, οφείλουν πρώτα νά έλθουν σε συναίσθησι 
τής ίδικής τους καταστάσεως καί ν* άγωνισθουν γιά 
τήν ίδική τους διόρθωσι, καί έπειτα νά φροντίσουν 
γιά τή διόρθωσι τών άλλων. 

Στίχ. 6: Υπάρχουν άνθρωποι, πού καταφρονούν 
τά ιερά καί τά όσια τής Πίστεώς μας (ύψηλές διδα¬ 
σκαλίες καί Μυστήρια), καί τά εμπαίζουν, τά «κο¬ 
ροϊδεύουν» κατά τό κοινώς λεγόμενο, καί στρέφονται 

μέ πάθος εναντίον των πιστών. Τέτοιους ανθρώπους 
ό Κύριος ονομάζει κύνας, σκυλιά δηλαδή, και χοί¬ 
ρους, γουρούνια, χωρίς βεβαίως αύτοί οί χαρακτη¬ 
ρισμοί νά έρχωνται σε άντίθεσι προς τον προη¬ 
γούμενο λόγο του Κυρίου, «Μη κρίνετε, ϊνα μη 
κριθητε». Και παραγγέλλει ό Κύριος, σε τέτοιους άν- 
θρώπους νά μη προσφέρωμε τά ιερά και τά όσια τής 
Πίστεως, διότι δεν είνε σε θέσι νά εκτιμήσουν τά άγια 
καί πολύτιμα αυτά πράγματα, καί θά τά καταπα¬ 
τήσουν καί θά γυρίσουν μέ λύσσα καί μανία νά μάς 
ξεσχίσουν. ΓΥ αύτό ή Εκκλησία μας λέγει, «Τάς 
θύρας, τάς θύρας εν σοφία ττρόσχωμεν», καί, « Πρόσ- 
χωμεν τα αγία τοΐς άγίοις». Καί γι’ αύτό ή θεία Λει¬ 
τουργία καί τά Μυστήρια τής Εκκλησίας δεν θά 
έπρεπε νά μεταδίδωνται άδιακρίτως σε όλους. 

Στίχ. 7-11:Ό Κύριος συνιστά νά αιτούμε, συνε¬ 
χώς καί έπιμόνως, γιά νά λάβωμε* νά ζητούμε γιά 
νά ευρωμε* νά κρούωμε τή θύρα τού ελέους, γιά νά 
μάς άνοιχθή. Καί άφού οί άνθρωποι, που είνε πονη¬ 
ροί λόγω τής προπατορικής άμαρτίας καί τής όλης 
διαφθοράς των, δεν δίδουν λιθάρια καί φίδια στά παι¬ 
διά τους, όταν αύτά ζητούν ψωμιά καί ψάρια, αλλά 
δίδουν καλά πράγματα, πολύ περισσότερο θά δώση 
καλα πραγματα ο πανάγαθος καί παντοδύναμος 
Πατέρας μας. Αν πολλές φορές ό Θεός δέν μάς δίνη 
μερικά πράγματα, τούτο συμβαίνει ή γιατί δέν τά 
ζητούμε, ή γιατί δέν τά ζητούμε έπιμόνως, ή γιατί 
δέν είνε άγαθά καί προς το συμφέρον μας. 

Στίχ. 12: «Παντα οσα αν θέλητε ϊνα ττοιώσιν ν- 
μΐν οι ανθρινττοι, ουτού και νμεΐς Ήοιειτε αντοΐς ». 
Αύτός είνε ό χρυσούς κανών τής Χριστιανικής 

Ηθικής. Αυτός είνε ό νόμος και οι προφήται στην τε¬ 
λεία τους μορφή. Τό «δ σύ μισείς έτέρω μη ποίη¬ 
σης», πού βρίσκουμε στην Παλαιό Διαθήκη και ε¬ 
κτός αυτής, είνε αργυρούς κανών, διότι είνε σε αρνη¬ 
τική μορφή και σημαίνει: τό κακό, που δεν θέλεις νά 
σου κάνη ό άλλος, μή τό κάνης και συ στον άλλο. 
Ό κανών του Χρίστου είνε χρυσους, γιατί είνε σε θε¬ 
τική μορφή και σημαίνει: όσα καλά θέλουμε νά μάς 
κάνουν οι άλλοι, νά τά κάνωμε και μεις στους άλ¬ 
λους. Θέλουμε οι άλλοι νά μάς βοηθουν; Νά βοηθούμε 
καί μεΐς τους άλλους. Θέλουμε νά μάς έπισκε- 
πτωνται, όταν άρρωστοϋμε; Νά τους έπισκεπτώμε- 
θα καί μεΐς, όταν άρρωστοϋν. Θέλουμε νά έκφρά- 
ζωνται ευμενώς γιά μάς; Νά έκφραζώμεθα καί μεΐς 
ευμενώς γι’ αυτούς, καί ούτω καθεξής. 

Δεν χρειάζονται, άδελφοί μου, πολλοί νόμοι, γιά 
νά ρυθμίζουν τις σχέσεις μας με τους άλλους άν- 
θρώπους. Αρκεί αυτός ό ένας νόμος του Χρίστου, ό 
χρυσους κανώς τής Χριστιανικής Ηθικής. Άν τον 
έφήρμοζαν όλοι οί άνθρωποι, ή γή θά ήταν Παρά¬ 
δεισος. 

Στίχ. 13-14: Στήν πνευματική ζωή υπάρχουν δύο 
πύλες, ή στενή καί ή πλατειά, καί δύο δρόμοι, ό στε¬ 
νόχωρος καί ό εύρύχωρος. Γιά νά φθάση κανείς στή 
ζωή, τήν άληθινή καί αιώνια ζωή του ούρανού, πρέ¬ 
πει νά περάση άπ’ τή στενή πύλη καί νά βαδίση τό 
στενόχωρο δρόμο. Πρέπει, δηλαδή, νά ζήση εδώ στή 
γή ζωή δυσκολιών, δοκιμασιών καί θυσιών. Ό δρό¬ 
μος, πού βάδισε ό Χριστός άπ* τό πραιτώριο μέχρι 
τό Γολγοθά, λέγεται «Ό8ος θλίφεως». Καί εμείς, εάν 
θέλωμε νά εΐμεθα άκόλουθοι του Ίησοΰ καί νά φθά- 

σωμε στη δόξα, θά ττεράσωμε από θλίψεις ττολλές. 
"Οσοι ττερνουν απ’ τήν πλατεία πύλη και βαδίζουν 
τον ευρύχωρο δρόμο, τήν άνθόσπαρτη λεωφόρο, 
όσοι δηλαδή ζοϋν εδώ τή ζωή τους με κάθε άνεσι και 
καλοπέραση αύτοι καταλήγουν στήν Κόλασι. Και 
δυστυχώς οι πολλοί, για νά καλοπερνούν τον ολίγο 
χρόνο αύτής τής ζωής, άκολουθουν τό δρόμο, που 
οδηγεί στήν Κόλασι, ολίγοι δε άκολουθουν τό δρόμο, 
που οδηγεί στήν αληθινή και αιώνια ζωή. 

Ματθ. Ζ' 15-29 


Μάθημα 12ο 


ΨΕΥΔΟΠΡΟΦΗΤΕΣ - ΕΡΓΑ 


Στους στίχους 15-29 του εβδόμου κεφαλαίου του 
Ματθαίου ττεριέχονται λόγοι του Κυρίου για τους 
ψευδοπροφήτες (στίχ. 15-20) καί τους ασυνεπείς χρι¬ 
στιανούς (στίχ. 21-27), καθώς καί λόγοι του Ευαγ- 
γελιστου για τήν έντύπωσι του λαού απ’ την επί 
του όρους ομιλία του Κυρίου (στίχ. 28-29). 

Έξήγησις λέξεων καί φράσεων 

15: οϊτινες = οι όποιοι. 

εν ενδύμασι - με ενδύματα, με εξωτερική έμφάνισι. 
εσωθεν δε είσι = από μέσα δε είνε. 

16: επιγνώσεσθε = θά καταλάβετε. 

μητι συλλεγουσιν; - μήπως μαζεύουν; 

17: σαπρόν = ανωφελές, κακό (όπως ή άκανθα καί οί 
τρίβολοι). 

πονηρός = άχρηστος, επιβλαβής. 

18: ποιεΐν = να κάνη. 

21: ου πας = όχι καθένας. 

εισελεύσεται = θά είσέλθη. 

22: εροΰσί μοι = θά μου είπουν. 

ου τω σω όνομα τι προεφητεύσαμεν; = μέ τό δι¬ 
κό σου όνομα δεν προφητευσαμε; 
δυνάμεις ποιώ - κάνω θαύματα. 

23: ομολογήσω = θά είπώ. 

ουδέποτε έγνων υμάς = ποτέ δεν σάς γνώρισα, 
ποτέ δεν σάς άναγνώρισα (σαν δικούς μου). 
24: πας οΰν δστις = καθένας δέ, ό όποιος. 

ομοιώσω αυτόν = θά τον κάνω όμοιο. 

25 και 27: ποταμοί = ρεύματα νερού. 

26: δμοιωθήσεται = θά γίνη όμοιος, θ’ άποδειχθή 
όμοιος. 

27: προσέκοφαν = προσέπεσαν. 

28: συνετέλεσε = τελείωσε. 

29: ην γάρ διδάσκων = διότι δίδασκε. 

ώς εξουσίαν έχων = ώς πρόσωπο πού είχε εξου¬ 
σία, έξουσιαστικώς, αύθεντικώς. 

Παρατηρήσεις καί διδάγματα 

Στίχ. 15-20: Οί άνθρωποι, προκειμένου νά ευρουν 
και νά βαδίσουν τό δρόμο, που οδηγεί στήν άληθινή 
και αιώνια ζωή, πρέπει νά προσέχουν άπό τους ψευ¬ 
δοπροφήτες. Ψευδοπροφήτες εϊνε οί ψευδοδιδάσκα- 
λοι, οί όποιοι εμφανίζονται ώς κήρυκες του θείου λό¬ 
γου, άλλά νοθεύουν τό θειο λόγο. Άπό ιδιοτέλεια ή 
και αλλα άμαρτωλά ελατήρια άποφεύγουν νά κη¬ 
ρύττουν δυσάρεστες και πικρές άλήθειες, οί όποιες 
σώζουν. ΑντιΘέτως κάνουν ευχάριστα κηρύγματα, 
λέγοντας ψέματα, κολακεύοντας καί πλανώντας τούς 
άνθρώπους. Τή στενή πύλη καί την τεθλιμμένη οδό 
αύτοι παρουσιάζουν σάν πλατεία πύλη καί σάς εύ- 
ρύχωρη οδό! Κατά την εποχή τής Παλαιός Διαθήκης 
υπήρχαν οί άληθινοί προφήτες, που τόνιζαν τήν ά- 
μαρτωλότητα του κόσμου, τήν άνάγκη μετάνοιας καί 
τήν καταστροφή σέ περίπτωσι άμετανοησίας* άλλ* 

υπήρχαν και οί ψευδοπροφήτες, που έλεγαν, ότι δλα 
ήταν καλά και καμμιά καταστροφή δεν θά ερχόταν. 
"Ετσι καί στην εποχή τής Καινής Διαθήκης υπάρχουν 
οί γνήσιοι καί οί ψεύτικοι κήρυκες. 

Χρειάζεται μεγάλη προφύλαξις από τους ψευδο- 
διδασκάλους, διότι είνε δυνατό νά οδηγήσουν τις 
ψυχές στήν Κόλασι. Καί πώς μπορούμε νά καταλά¬ 
βωμε τούς ψευδοδιδασκάλους; Άπό τους λόγους καί 
τούς τρόπους δεν είνε εύκολο νά τούς καταλάβωμε, 
διότι ύποκρίνονται. Έξωτερικώς φαίνονται σάν πρό¬ 
βατα* ήμεροι, ήσυχοι, άθώοι, εύγενεΐς, γλυκείς, μελι- 
στάλακτοι! Άλλ’ έσωτερικώς είνε σάν λύκοι άγριοι, 
αίμοβόροι, διψαλέοι γιά χρήμα καί επιρροή, άρπα- 
κτικοί, λυμεώνες τής Εκκλησίας. Άπό τά έργα τους 
μπορούμε νά τούς καταλάβωμε. Τό καλό δένδρο κά¬ 
νει καλούς καρπούς. Τό κακό δένδρο κάνει επιβλαβείς 
καρπούς. Έτσι καί οί ψευδοπροφήτες, κακά δένδρα, 
κάνουν επιβλαβείς καρπούς, κακά έργα. 

Αιρετικοί, καί μάλιστα οί Χιλιασταί, τό λόγο του 
Χρίστου, «Άπο των καρπών αυτών Ιπιγνώσεσθε 
αυτούς», χρησιμοποιούν ώς επιχείρημα εναντίον των 
Όρθοδόξων. Νομίζοντας οί αιρετικοί αύτοί, ότι έχουν 
καλά έργα, όλοι δε εμείς οί Όρθόδοξοι έχουμε κακά 
έργα, λένε: «Σείς οί Όρθόδοξοι δεν έχετε καλούς καρ¬ 
πούς, καλά έργα, άρα ή Θρησκεία σας δεν είνε άλη- 
θινή». Τί θά άπαντήσωμε; Ιδού: Έκτος του ότι οί 
αιρετικοί αύτοί άδικουν τούς συνειδητούς Όρθοδό- 
ξους, οί όποιοι έχουν καλά έργα, άδικουν καί τό λό¬ 
γο του Χρίστου, διότι τόν διαστρεβλώνουν. Άπ' 
τούς καρπούς γνωρίζεται τό δένδρο καί άπ ι τά έργα 
γνωρίζονται οί άνθρωποι, όχι ή Θρησκεία τους. 
Αλλοίμονο αν άπ’ τά έργα τών Εβραίων κρίναμε τή 

Θρησκεία τής Παλαιας Διαθήκης! Τα έργα των 
Εβραίων ήταν κακά, άλλ’ ή Θρησκεία τής Παλαιας 
Διαθήκης ήταν καλή, αληθινή. 

Στίχ. 21-27: Για να εϊσέλθη ό άνθρωπος στή βα¬ 
σιλεία των ουρανών, δεν αρκεί ν 1 άκούη και να κη- 
ρύττη τα λόγια του Χρίστου, ούτε απλώς να πι- 
στεύη, άλλα πρέπει και να έκτελή τό θέλημα του 
ουρανίου Πατρός. Μ Αν δεν έφαρμόζη τα λόγια, αν δεν 
κάνη καλά έργα, δεν πρόκειται να σωθή, άκόμη και 
αν κάνη θαύματα. Τα θαύματα είνε έργα του Θεού. 
Πρέπει και ό άνθρωπος να έχη έργα. Τα έργα στοι¬ 
χίζουν, τά λόγια δεν στοιχίζουν. ΓΓ αυτό τα έργα 
έχουν σπουδαία άξια. 

Εκείνον, που άκούει τους λόγους του Χρίστου 
και δεν μένει στήν άκρόασι, άλλα προχωρεί στήν 
εφαρμογή, ό Χριστός κατά τήν ήμέρα τής Κρίσεως 
θά κάνη όμοιο με συνετό άνθρωπο, που έκτισε τό 
σπίτι του πάνω στο στερεό βράχο. Θά του δώση 
άσάλευτο και αιώνιο πνευματικό σπίτι στήν έπουρά- 
νια πόλι με τά άσάλευτα και αιώνια θεμέλια. Αντι¬ 
θέτους εκείνος, πού άκούει και δεν εφαρμόζει, θά γίνη 
όμοιος με τό μωρό άνθρωπο, πού έχτισε τό σπίτι του 
πάνω στήν άμμο, και ήλθαν οι βροχές και τά ρεύμα¬ 
τα του νερού και οι άνεμοι και τό γκρέμισαν. Ό 
μωρός αύτός άνθρωπος, πού άκούει και δεν πράτ¬ 
τει, στήν άλλη ζωή δεν θά έχη πνευματικό σπίτι· θά 
είνε άστεγος και δυστυχής. 

Στίχ. 28-29: Ή έπι του όρους ομιλία του Χρίστου 
τελείωσε. Ή δε εντύπωσις, πού προκάλεσε στά πλή¬ 
θη, ήταν καταπληκτική, μοναδική. Διότι ό Χριστός 
δεν δίδασκε όπως οί γραμματείς. Άλλ* ούτε όπως οί 

προφήτες. Δεν αισθανόταν και δεν εδειχνε καμμιά 
δυσκολία κατά την ομιλία. Τά λόγια του έβγαιναν 
φυσικά και άβίαστα από τό στόμα του. Καί δεν ελε- 
γε, «Τάδε λβγβι Κύριος», όπως έλεγαν οί προφήτες. 
Δεν είχε έξάρτησι άπό άλλον. «Έδιδασκεν ώς βξου¬ 
σίαν βχων». Δίδασκε δηλαδή σάν πρόσωπο που έχει 
εξουσία. «Ήκούσατβ δτι βρρβθη τοΐς άρχαίοις..., βγω 
δε λβγω νμΐν». Ακούσατε ότι έλέχθη στους αρχαί¬ 
ους..., εγώ δε τώρα σάς λέγω. Ό Χριστός όμιλεΐ ώς 
υπερτάτη εξουσία καί αυθεντία, ώς Θεός καί Νομο- 
θέτης. Αυτός έδωσε τό Νόμο τής Παλαιάς Διαθήκης 
καί αυτός τώρα τροποποιεί καί τελειοποιεί τό Νόμο 
εκείνο, συνάπτοντας με τους ανθρώπους τήν Καινή 
Διαθήκη. 

Ματθ. Η' 1-34 


Μάθημα 13ο 


ΤΕΛΕΣΙΣ ΠΟΛΛΩΝ ΘΑΥΜΑΤΩΝ 


Στο ογδοο κεφάλαιο του Ματθαίου άναφέρονται: 
α) Η θεραπεία ενός λεπρού, στίχ. 1-4, β') ή θεραπεία 
του δούλου του έκατοντάρχου, στίχ. 5-13, γ') ή Θε¬ 
ραπεία τής πενθεράς του Πέτρου και άλλων, στίχ. 
14-17, δ 1 ) λόγοι περί αυταπαρνήσεως, στίχ. 18-22, 
Ο ή κατάπαυσις τής τρικυμίας, στίχ. 23-27, καί στ') 
ή θεραπεία των δαιμονιζόμενων Γαδαρηνών, στίχ. 
28-34. 


Έξήγησις λέξεων καί φράσεων 

1: καταβάντι αύτω = δταν αυτός κατέβηκε. 

3: βκτβίνας την χεΐρα = άφου άπλωσε τό χέρι. 
ηφατο αύτοΰ = ήγγισε αυτόν. 

4: δρα = κοίταξε, πρόσεξε. 

σβαυτδν δεΐξον τω ιερεί = τον εαυτόν σου (τό 
σώμα σου) δείξε στον ιερέα. 
ττροσένεγκζ = πρόσφερε. 
ο προσέταξζ = τό όποιο διέταξε. 
ζίς μαρτύριον αύτοΐς = για να δώσουν αυτοί βε- 
βαίωσι, για να του δώσουν βεβαίωσι. 

5: εισελΘόντι δε αύτω = όταν δέ αυτός είσήλθε. 

6: παΐς - δούλος. 

βέβληται = είνε κατάκοιτος. 
δζινώς - φοβερά. 

8: έφη - είπε. 

€ΐπ€ λόγω = είπε με λόγο, πρόσταξε. 

Ιαθήσζται = θά γιατρευτή. 

9: καί γαρ έγώ = διότι και εγώ. 

€χων νι γ* έμαυτόν = έχοντας κάτω αττό μένα, 
έχοντας στην εξουσία μου. 

7 τορζύθητί = πήγαινε. 
ττοίησον τούτο = κάνε τούτο. 

10: αμήν λέγω νμΐν = αλήθεια σας λέγω. 

11: ήζουσι = θά έλθουν. 

άνακλίθήσονται = θά ξαπλώσουν. 

12: υιοί τής Βασιλβίας = άνθρωποι της Βασιλείας. 
έκβληθήσονται = θά εκβληθούν, θά πεταχθουν έξω. 
έξώτερον = τό πιο εξω, τό πιο μακρινό, τό πιο 
πυκνό και βαθύ. 

βρυγμός των όδόντων = 6 τριγμός ή τό κτύπη¬ 
μα των δοντιών (από τον πόνο). 

13: ώς έπίστευσας γβνηθήτω σοι = όπως πίστεψες 
νά σου γίνη. 

Ιάθη = γιατρεύτηκε. 

14: β€βλημένη = κατάκοιτη. 
πυρέσσουσα = με πυρετό. 

15: ήφατο τής χ€ΐρος αυτής = επιασε τό χέρι της. 
ήγέρθη = σηκώθηκε. 

διηκόνει αύτω = υπηρετούσε αύτόν, περιποιόταν 
αύτόν. 

16: όφίας γενομένης = όταν έγινε βράδυ. 
προσήνεγκαν αύτω = έφεραν σ’ αύτόν. 
έξέβαλε = έβγαλε. 
λόγου = μέ λόγο. 

κακώς έχοντβς = αυτοί που δεν είναι καλά, οί 
άρρωστοι. 

17: δπως πληρωθή = για νά έκπληρωθή. 

το ρηθέν διά Ήσα ίου = τό λεχθέν διά μέσου του 
Ήσαίου. 

18: έκέλευσε- διέταξε. 

άπελθεΐν = νά άπέλθουν, νά φυγουν. 

€ΐς το πέραν = στο απέναντι μέρος (του Ίορδά- 
νου). 

19: εις = ένας. 

οπού εάν άπέρχη = δπου θά πη^γαίνης. 

20: κατασκηνώσεις = κατοικίες, μέρη που κουρνιά¬ 
ζουν. 

που την κεφαλήν κλίνη = που ν’ άκουμπήση τό 
κεφάλι. 

21: θάφαι = (νά γηροκομήσω και) νά θάψω. 

22: άφες = άφησε. 

τούς εαυτών νεκρούς = τους νεκρούς των. 

23: έμβάντι αύτω = δταν αυτός μπήκε. 

24: σεισμός = τρικυμία. 

καλύπτεσθαι = νά σκεπάζεται. 
εκάθευδε = κοιμόταν. 

25: ήγειραν αυτόν = σήκωσαν αυτόν. 
άπολλύμεθα = χανόμεθα. 

26: εγερθεις έπετίμησε = άφου σηκώθηκε, έπέπληξε. 
27: ποταπός έστιν οΰτος; = άπό που είνε αυτός, ποι¬ 
ος εϊνε αυτός; 

28: έλθόντι αύτω = άφου ήλθεν αυτός. 
ύπηντησαν αύτω = συνήντησαν αυτόν. 
χαλεποί λίαν = φοβεροί πολύ, επικίνδυνοι πολύ. 
ώστε μη ίσχύειν τινά = ώστε νά μή μπορή καν¬ 
είς. 

παρελθεΐν διά τής όδου = νά περάση άπ' τό 
δρόμο. 

29: τί ημΐν και σοί; = τί υπάρχει ανάμεσα σε μας 
και σε σένα, τί έχουμε μεταξύ μας; 
ώδε = εδώ. 

προ καιρόν = προτού έλθη ό καιρός. 

30: 'ήν = ήτο. 

31: εί εκβάλλεις ημάς = εάν θά μάς βγάλης. 

32: εν τοΐς ϋδασι = στά νερά. 

33: απήγγειλαν = άνήγγειλαν. 

34: όπως μεταβη άπδ των ορίων αυτών - νά φυγή 
άπ’ την περιοχή τους. 

Παρατηρήσεις καί διδάγματα 

Στίχ. 1-17, 23-34: Πλήθος θαύματα του Ίησου! 
Γιατί ό Χριστός έκανε τά θαύματα; Γιά δυο κυρίως 
λόγους. Ό ένας λόγος ήταν ή ευσπλαγχνία του. Θε¬ 
ράπευε τούς άρρωστους και έβγαζε τά δαιμόνια άπ* 
τούς δαιμονισμένους, γιατί σπλαγχνιζόταν τούς άν- 
θρώπους καί ήθελε νά τούς κάνη καλά. Καί ό άλλος 
λόγος, ό σπουδαιότερος, ήταν αύτός: Ήθελε ν* άπο- 
δείξη, ότι εϊνε Θεός. Τά θαύματα στή Γραφή λέγον¬ 
ται «δυνάμεις», «τέρατα » καί « σημεία ». Δυνάμεις 
λέγονται, γιατί εϊνε τά δυνατώτερα έργα, γιατί σ* 
αύτά έχουμε τήν παρουσία ύπερφυσικών δυνάμεων, 
τής παντοδυναμίας του Θεού. Τέρατα λέγονται, 
γιατί εϊνε παράδοξα καί καταπληκτικά, τά πλέον 
παράδοξα καί καταπληκτικά πράγματα. Καί σημεία 
λέγονται, γιατί εϊνε σημάδια, άποδείξεις δηλαδή τής 
άληθείας τής Θρησκείας μας. 

"Οπως είδαμε, ό Χριστός δίδασκε «ώς εξουσίαν 
εχων». Δεν έξαρτουσε τή διδασκαλία του άπ* τό Μω- 
υσή καί τούς άλλους Προφήτες, ούτε άπ* τό Θεό. 

Δεν δίδασκε άπλώς ώς άνθρωπος, άλλα ώς Θεός και 
Νομοθέτης. Και τροποποιούσε τό νόμο του Μωυσέ- 
ως λέγοντας: «Ήκούσ ατε οτι βρρέθη τοΐς άρχαί- 
οις..., Ιγώ δέ λέγω νμ,ΐν...». Ποιος τόλμησε ποτέ νά 
παρουσιασθή ώς ανώτερος του Μωυσέως; Κανείς! 
Αυτό θά ήταν μεγάλη αυθάδεια και άσέβεια. Μόνον 
ό Χριστός παρουσιάσθηκε ώς άνώτερος του Μωυ¬ 
σέως. Και όταν οι άνθρωποι άκουσαν τη διδασκαλία 
του, δοκίμασαν πρωτοφανή έκπληξι. Λογισμοί, άπο- 
ρίες και άντιρρήσεις δούλευαν μέσα στο μυαλό τους. 
Ψιθυρισμοί άκούονταν μεταξύ τους. Και αν είχαν τό 
θάρρος, θά ρωτούσαν τον Ίησου: «Κα'ι ποιος είσαι 
συ, πού μιλάς έτσι και άλλάζεις την 'Αγία Γραφή;». 
Ό δε Χριστός, πού ήξερε τους λογισμούς και τις άν- 
τιρρήσεις των άκροατών του, δεν άπαντα με λόγια, 
άλλά με έργα. Κάνει σειρά θαυμάτων, και μ’ αύτά 
άποδεικνύει, ότι είνε άνώτερος άπ’ τούς άνθρώπους, 
ισχυρότερος άπ’ τά στοιχεία τής φύσεως, ισχυρότε¬ 
ρος άπ’ τους δαίμονες, παντοδύναμος Θεός. 

Στίχ. 1-4: "Οταν κατέβηκε ό Χριστός από τό 
όρος, μετά την περίφημη ομιλία του, ένας λεπρός 
παρουσιάστηκε μπροστά του. Φοβερή άρρώστια ή 
λέπρα, κληρονομική καί άνίατη στά παλιά τά 
χρόνια. Τά μέλη του σώματος, πού προσβάλλονταν 
άπό λέπρα, σάπιζαν καί έπεφταν. Οί λεπροί έβγαι¬ 
ναν άπ’ τις οΐκογένειές τους καί τήν κοινωνία των άν- 
θρώπων καί ζοϋσαν στις ερημιές, μέχρι νά πεθάνουν. 
Οί δικοί τους τους έφερναν ροϋχα καί τροφή καί τά 
άφηναν άπό μακριά. Σπανίως δέ λεπρός γινόταν κα¬ 
λά. Καί όταν γινόταν καλά, πήγαινε στόν ιερέα, γιά 
νά διαπιστώση τή Θεραπεία καί νά τοϋ δώση πι¬ 
στοποιητικό, ώστε νά μπορή νά έπιστρέψη στήν κοι- 

νωνία. ΓΊρόσφερε και ένα δώρο στον ιερέα, για να 
δείξη την ευγνωμοσύνη του στο Θεό. Ό Χριστός 
άπλωσε το χέρι του, άγγιξε τό λεπρό και είπε να 
καθαρισθή από τη λέπρα. Και αμέσως καθαρίσθηκε. 
Ό Χριστός είνε ό Ιατρός, ό όποιος θεραπεύει άμέ- 
σως και τελείως. Έπειτα του είπε να πάη και να 
δείξη τό σώμα του στον ιερέα, για να βεβαιώση τη 
θεραπεία, καί νά προσφέρη τό δώρο, πού διέταξε ό 
Μωυσής. 

Ό Μωυσής με τό νόμο του έδιωχνε τούς λεπρούς 
άπ’ τήν κοινωνία, γιατί δεν μπορούσε νά τούς θερα- 
πεύση. Ό Χριστός τούς θεράπευε καί τούς έφερνε 
πάλι στην κοινωνία. Ό Μωυσής ήταν δούλος. Ό Ιη¬ 
σούς ήταν Κύριος. Ό νόμος έλεγε, ότι, οποίος έγγί- 
ζει λεπρό, γίνεται άκάθαρτος. Ό Χριστός άγγιξε τό 
λεπρό, για νά δείξη, άτι είνε άνώτερος τού νόμου, καί 
δτι δεν φοβόταν ούτε μόλυνσι ούτε μετάδοσι τής 
άσθενείας. Ό Χριστός επίσης είπε στο θεραπευμένο 
λεπρό, νά δείξη τον εαυτό του στον ιερέα καί νά του 
προσφέρη δώρο. Τούτο είπε ό Χριστός γιά νά δείξη, 
δτι δεν ήταν εχθρός του νόμου καί του Μωυσέως, καί 
γιά νά είνε άπόδειξις γιά τον καιρό, πού θά κατη¬ 
γορούσαν τό Χριστό ώς εχθρό τού Μωσαϊκού νόμου 
καί ώς πλάνο. Τούτο επίσης είπε ό Χριστός στον θε¬ 
ραπευμένο λεπρό, γιά νά τού δώση ό ίερεύς βεβαί- 
ωσι δτι θεραπεύτηκε. 

Στίχ. 5-13: Ό Χριστός θεράπευσε άπό μακριά με 
τό λόγο του τό βασανιζόμενο άπ* τήν παράλυσι καί 
τούς πόνους δούλο τού εκατοντάρχου. Ό Ρωμαίος 
αύτός άξιωματικός εισακούστηκε, γιατί έδειξε συγ¬ 
κινητικό καί θαυμαστό μεγαλείο ψυχής. Είχε πίστι, 
πού δεν ύπήρχε ούτε στούς Ισραηλίτες. Είχε ταπεί- 

νωσι και συναίσθησι τής άναξιότητός του. Καί είχε 
αγάπη, άφοΰ ένδιαφερόταν τόσο πολύ γιά ένα 
δούλο. 

Στίχ. 14-17: 'Ο Χριστός δείχνει ιδιαίτερη εΰνοια 
στα σπίτια των ιεραποστόλων. Γιά νά τιμήση τον 
απόστολό του, τόν Πέτρο, πήγε στο σπίτι του, 
όπου βρήκε τήν πεθερά του κατάκοιτη με πυρετό καί 
τή θεράπευσε, πιάνοντας τό χέρι της. Καί εκείνη 
σηκώθηκε άμέσως καί περιποιόταν τόν Κύριο καί 
τους μαθητάς του. 'Ο Χριστός θεράπευε άμέσως καί 
τελείως τους άρρωστους, χωρίς νά περνούν άπό 
στάδιο αναρρώσεως. Πόσο διαφέρει ό Χριστός άπό 
τούς άλλους ιατρούς! 

Τό βράδυ τής ιδίας ήμέρας έφεραν στο Χριστό 
όλους τούς άρρώστους καί τούς δαιμονισμένους, καί 
τους θεράπευσε όλους καί έβγαλε τά δαιμόνια. Έτσι 
έκπληρώθηκε ή προφητεία του Ήσαΐου, πού έλεγε: 
Αύτός πήρε καί βάσταξε επάνω του τις άσθένειες καί 
τά νοσήματά μας. 

Ό Χριστός δεν βάσταξε μόνο τις άμαρτίες μας, 
άλλα καί τις άρρώστιες, πού προέρχονται απ’ τις 
άμαρτίες μας. 

Στίχ. 18-22: Απ τους ιεραποστόλους ό Χριστός 
ζητεί τό μεγαλύτερο βαθμό αύταπαρνήσεως. Όποι¬ 
ος θέλει νά γίνη ιεραπόστολος, πρέπει νά γίνεται 
μιμητής τού Χριστού, που δέν είχε πού ν’ άκουμ- 
πήση τό κεφάλι του. Ό ιεραπόστολος πρέπει νά είνε 
έτοιμος γιά κάθε στέρησι, δυσκολία καί περιπέτεια. 
Πρέπει άκόμη νά μή νικαται άπ' τήν άγάπη πρός τό 
σπίτι του, μάλιστα όταν τό σπίτι του είνε πνευμα- 
τικώς άδιάφορο. 

ΣΉχ. 23-27: Ό Χριστός μ 1 ένα αυστηρό πρόσ¬ 
ταγμα έκανε τή μανιασμένη θάλασσα νά γαληνεύση 
άμέσως και τελείως, όχι ολίγον κατ’ ολίγον! Γι' αυτό 
Θαύμαζαν οί άνθρωποι και έλεγαν: Ποιος εΐνε αυτός, 
ώστε και οί άνεμοι και ή θάλασσα υπακούουν σ' 
αυτόν; Ή άπάντησις εϊνε: Αυτός εΐνε ό Δημιουργός 
των άνεμων και τής θαλάσσης και όλης τής κτίσε¬ 
ως. Αυτός εϊνε ό Παντοκράτωρ Κύριος. 

Στίχ. 28-34: Αύτή ή περικοπή εϊνε μια άπό τις 
περικοπές, πού άποδεικνύουν καθαρά, κατακάθαρα, 
ότι υπάρχουν δαίμονες ώς προσωπικά όντα, άγγε¬ 
λοι που έξέπεσαν, διεστράφησαν και έγιναν εχθροί 
του Θεού καί των άνθρώπων. Δαιμονισμένοι δε άν¬ 
θρωποι εΐνε εκείνοι, που μέσα τους μπήκαν δαίμονες, 
ένας ή περισσότεροι, καί έκαναν κατοχή. Οί δαιμονι¬ 
σμένοι άνθρωποι χάνουν τήν προσωπικότητά τους. 
Δεν κυβερνούν αύτοί, άλλα κυβερνούν οί δαίμονες. 
Δεν εκδηλώνουν αυτοί τή θέλησί τους, άλλα διά μέ¬ 
σου αύτών εκδηλώνονται οί δαίμονες. Οί δαιμονι¬ 
σμένοι εμφανίζουν άθλιο καί τρομερό φαινόμενο. Ό 
δαιμονισμός, λόγω των υπερφυσικών έκδηλώσεών 
του, εϊνε άπτή άπόδειξις τής υπάρξεως πνευμάτων. 
Υπάρχουν δε δαιμονισμένοι σε κάθε εποχή. Καί οί μά¬ 
γοι καί οί άναστενάρηδες καί πνευματισταί εΐνε ένερ- 
γούμενα τού Σατανά. 

Ό Χριστός έβγαλε τά δαιμόνια άπ’ τούς δύο 
δαιμονισμένους Γαδαρηνούς γιά νά δείξη, ότι εΐνε 
άντίθετος καί ισχυρότερος των δαιμόνων, Υιός Θεού, 
όπως καί οί ίδιοι οί δαίμονες τόν ώμολόγησαν. 

Ματθ. θ' 


Μάθημα 14ο 


ΘΑΥΜΑΤΑ - ΜΑΤΘΑΙΟΣ 
ΝΟΗΜΑ ΝΗΣΤΕΙΑΣ - ΑΝΑΓΚΗ ΕΡΓΑΤΩΝ 


Όπως στο όγδοο, έτσι και στο ένατο κεφάλαιο 
του Ματθαίου περιγράφονται πολλά θαύματα του 
Ίησου: α') Ή πνευματική και ή σωματική θεραπεία 
ενός παραλυτικού, στίχ. 1 -8, β') Ή άνάστασις τής 
κόρης του άρχισυναγώγου και ή θεραπεία τής αίμορ- 
ροούσης γυναικός, στίχ. 18-26, γ') Ή θεραπεία δυο 
τυφλών, στίχ. 27-31, και δ') Ή θεραπεία του δαιμονι¬ 
ζόμενου κωφαλάλου, στίχ. 32-34. Επίσης γίνεται λό¬ 
γος για πολλές άλλες θεραπείες γενικώς, στίχ. 35. 
Έκτος δε τών θαυμάτων γίνεται λόγος 1)γιά τήν 
κλήσι του Ματθαίου και τό γεύμα του Χρίστου με 
τους τελώνες καί τους αμαρτωλούς, στίχ. 9-13, 2) 
για τή νηστεία, στίχ. 14-17, καί 3) για τήν άνάγκη 
εργατών του Εύαγγελίου, στίχ. 36-38. 

Έξήγησις λέξεων καί φράσεων 

1: εμβάς = άφου μπήκε. 

2: 7τροσέφερον αύτω = έφερναν προς αυτόν. 
βεβλημενον = ξαπλωμένον. 

3: εν εαντοΐς = μέσα τους. 

4: ενθυμήσεις = λογισμοί, σκέψεις. 
ενθνμεΐσθε - σκέπτεσθε. 

5: εύκοπώτερον = εύκολώτερο. 
εγειρε - σήκω. 

6: ινα εί8ητε = για νά μάθετε. 

άφιεναι = νά άφήνη, νά συγχωρή. 
εγερθεις άρον = σήκω και πάρε. 

8: τον δόντα = ό όποιος έδωσε. 

9: παράγων = διαβαίνοντας, περνώντας. 

τελώνιον = τελωνείο, γραφείο είσπράξεως φόρων. 
10: άνακείμενου = όταν ήταν ξαπλωμένος γιά φα¬ 
γητό. 

συνανέκειντο = ήταν ξαπλωμένοι μαζί γιά φα¬ 
γητό. 

11: εσθίει - τρώγει. 

12: ού χρείαν εχονσιν = δεν έχουν άνάγκη. 
οί ίσχύοντες = οι υγιείς, οι γεροί. 
οί κακώς εχοντες = οι άρρωστοι. 

13: ελεος = ευσπλαγχνία, συμπάθεια, άγάπη. 

15: οί υιοί του νυμφώνος = οί άνθρωποι του γάμου, 
οί οικείοι και οί φίλοι του νυμφίου. 
πενθεΐν = νά νηστεύουν. 
ελεύσονται = θά έλθουν. 

δταν άπαρθτ) = όταν παρθή, όταν άποσπασθή 
και θανατωθή. 

16: επιβάλλει = βάλλει επάνω, ράβει επάνω, μπα¬ 
λώνει. 

επίβλημα = μπάλωμα. 

ράκος άγναφον = τεμάχιο υφάσματος άπλυτο, 
άλεύκαντο, όλοκαίνουργο. 
αίρει γάρ το πλήρωμα = γιατί τραβάει τό συμ¬ 
πλήρωμα, τό μπάλωμα. 
χείρον σχίσμα = χειρότερο σχίσιμο. 

17: εί 8ε μη γε = ει δ* άλλως. 
ρηγνυνται = σπάζουν. 
εκχεΐται = χύνεται. 


4 Τό Ευαγγέλιο τοΟ Ματθαίου 

αμφοτεροί = οί δύο (οί ασκοί και ό οίνος). 

18: ταίτα αυτόν λα λουντος αύτοΐς = ένω αυτός έλε¬ 
γε αυτά σ’ αυτούς. 
άρτι ετελεύτησεν = μόλις ττέθανε. 
επίθες = βάλε επάνω. 
ζήσεται = θ’ άναστηθή. 

20: ήφατο = ήγγισε, άγγιξε. 

κρασττε8ον ιματίου = άκρο του ρούχου. 

21: εν έαυτή = μέσα της. 

εαν άφ(ομ αι = εάν έγγίσω. 

23: αυλητής = αύτός πού παίζει με αύλό. 

24: καθεύ8ει = κοιμάται. 

25: εξεβλήθη = βγήκε έξω. 

ήγερθη το κοράσιον = σηκώθηκε το κοριτσάκι. 
27. τταραγοντι εκεΐθεν = καθώς περνούσε άπ’ εκεί. 

ελέησον ημάς = λυπήσου μας, σώσε μας. 

29: γενηθήτω ύμΐν = νά γίνη σε σάς. 

30: άνεωχθησαν = άνοιξαν. 

ζνεβριμήσατο - είπε αυστηρά. 

ορατέ, μη8εΙς γινωσκετω = κοιτάξετε νά μη τό 
ξέρη κανείς. 

32. 7τροσηνεγκαν αυτω = εφεραν προς αυτόν. 
κωφός = άλαλος, βωβός. 

33: εκβληθεντος του 8αιμονίου = άφου βγήκε τό 
δαιμόνιο. 

εν τφ άρχοντι των 8αιμονίων = με τη βοήθεια 
του άρχοντος των δαιμόνιων. 

35: περιήγε = περιώδευε. 
κώμη = χωριό. 

νόσος = μόνιμη άρρώστια, νόσημα. 
μαλακία = άρρώστια. 

36: εκλελυμενοι και ερριμμένοι = παραλυμέυοι καί 
έγκαταλελειμμένοι πνευματικώς. 

38: διηθητέ ονν = δεηθήτε λοιπόν, παρακαλεσετε 
λοιπόν. 

Παρατηρήσεις καί διδάγματα 

Στίχ. 1-8: Ό παραλυτικός ήταν στην κατάστασι 
τής παραλύσεως λόγω αμαρτιών. Πολλές φορές οί 
αμαρτίες, ιδίως οί σαρκικές, φερνουν ασθενειες. 

Ό Χριστός γνωρίζει τις αμαρτίες του παραλυ¬ 
τικού, βλέπει και την πίστι των ανθρώπων του και 
αυτού, καί ενεργεί διπλό θαύμα, διπλή θεραπεία. 
Συγχωρεΐ πρώτα τις αμαρτίες του παραλυτικού και 
τον θεραπεύει ψυχικώς. Αυτό εϊνε τό μεγαλύτερο 
θαύμα, άλλα θαύμα άόρατο. Έπειτα θεραπεύει τό 
σώμα του παραλυτικού. Αύτό εϊνε τό μικρότερο 
θαύμα, άλλα θαύμα ορατό. Τό δέ ορατό θαύμα άπο- 
δεικνύει τό άόρατο. 

Ό Χριστός εϊνε ό μόνος, πού ήρθε στον κόσμο μέ 
την άποστολή νά σώση τούς άνθρώπους άπ’ τις 
άμαρτίες τους. Ό Υιός τού άνθρώπου εϊνε ό μόνος, 
που έχει εξουσία νά συγχωρή άμαρτίες, γιατί εϊνε ό 
Υιός τού Θεού. Καί όπως σαν Υιός άνθρώπου εϊνε 
άνθρωπος, έτσι σαν Υιός Θεού εϊνε Θεός. "Αν ό Χρι¬ 
στός δέν ήταν Θεός, δέν θά είχε τη δύναμι νά εξά¬ 
λειψη άμαρτίες. Τό ότι εξαλείφει άμαρτίες, αυτό εϊνε 
μιά τρανή άπόδειξις, ότι εϊνε Θεός, δημιουργός καί 
νομοθέτης μας, στον όποιο προσκρούουν οί άμαρτίες 
μας, καί ό όποιος έχει τή δύναμι νά τις συγχωρή. 

Αλλά στο σημείο τούτο ας σκεφθούμε, άδελφοί 
μου, κάτι τό έξαιρετικώς συγκινητικό. Ή δημιουργία 


99 



μας και ή δημιουργία όλου του κόσμου δέν στοίχισε 
στο Χριστό τίποτε. Είπε και έγιναν όλα. Άλλ’ ή έξά- 
λειψις των αμαρτιών μας στοίχισε στο Χριστό πο¬ 
λύ. Στοίχισε φρικτό θάνατο. Ό Χριστός εξαλείφει τις 
αμαρτίες μας δυνάμει τής σταυρικής θυσίας του. 

Οσους δε αμαρτωλούς συγχωρούσε προτού σταυ- 
ρωθτ|, όπως τον παραλυτικό, τούς συγχωρούσε 
προκαταβολικώς, δυνάμει τής θυσίας του που έγινε 
κατόπιν. 

Στίχ. 9-13: Ή κλήσις τοΟ Ματθαίου στο άπο- 
στολικο αξίωμα εΐνε ιδιαιτέρως συγκινητική καί δι¬ 
δακτική. Διότι ο Ματθαίος ήταν τελώνης, άνθρωπος 
τής αδικίας, ληστης με το νόμο, αμαρτωλός καί μι¬ 
σητός πολύ. Ό Ματθαίος ήταν πνευματικώς νεκρός. 
Και ο Χρίστος εκανε θαύμα. Τί θαύμα; Πνευματική 
άνάστασι! Άνέστησε πνευματικώς τό Ματθαίο. Καί 
τόν κάλεσε στήν ύψίστη πνευματική αποστολή. Καί 
εκείνος έγκατέλειψε αμέσως τό τελωνείο καί όλες τις 
υλικές καί οικογενειακές υποθέσεις, καί ακολούθησε 
μέ χαρά καί άγαλλίασι τό Χριστό. Ό αμαρτωλός τε¬ 
λώνης αξιώθηκε νά γίνη Απόστολος καί Ευαγγελι¬ 
στής καί νά γράψη τό πρώτο Ευαγγέλιο. "Ω τών 
θαυμάτων σου, Χριστέ! Κανείς άμαρτωλός νά μή 
απελπίζεται! Ή δύναμις του Χρίστου άνασταίνει καί 
τούς μεγαλυτέρους άμαρτωλοΰς άπό τούς τάφους 
τής αμαρτίας, και τους κάνει σπουδαίους καί άγι¬ 
ους. Ή δύναμις τοϋ Χριστού άπό τόν "Αδη υψώνει 
μέχρι τά άστρα του Ούρανοϋ. 

Στίχ. 15: Στήν Παλαιά Διαθήκη πολλές φορές ή 
σχέσις του Θεού μέ τό λαό παρουσιάζεται μέ τήν 
εικόνα τού γάμου. Ο Θεός εΐνε ο Νυμφίος, μοναδικός 

καί ζηλότυπος Νυμφίος, καί ό λαός εΐνε ή νύμφη, που 
δεν πρέπει νά έρωτοτροπή προς άλλους θεούς. Στην 
Καινή Διαθήκη πολλές φορές ώς Νυμφίος παρουσιά¬ 
ζεται ό Χριστός. Ό Ιωάννης ό Πρόδρομος είπε, ότι 
ό Χριστός είνε ό Νυμφίος που έχει τή νύμφη. Καί εδώ 
ό ίδιος ό Χριστός, υπενθυμίζοντας εμμέσως στους 
μαθητάς του Ίωάννου τό λόγο του διδασκάλου 
τους, παρουσιάζει τον εαυτό του ώς Νυμφίο. Συνδέ¬ 
ει μάλιστα τή νηστεία μέ τον εαυτό του. Κάνει τό 
νόημα τής νηστείας χριστοκεντρικό. 

Άλλ’ άφοϋ κατά τήν Παλαιά Διαθήκη ό Νυμφίος 
είνε ό Θεός, καί κατά τήν Καινή Διαθήκη ό Νυμφίος 
είνε ό Χριστός, εύκολα βγαίνει τό συμπέρασμα: Ό 
Χριστός εΐνε ό Θεός. 

Τό αύτό συμπέρασμα βγαίνει καί άπ’ τό καθήκον 
τής νηστείας. Άφου, δηλαδή, συμφώνως προς τήν 
Παλαιά Διαθήκη, ή νηστεία γίνεται για τό Θεό, καί 
συμφώνως προς τήν Καινή Διαθήκη ή νηστεία γίνε¬ 
ται για τό Χριστό, Χριστός καί Θεός εΐνε στήν ουσία 
ένας καί ό αύτός. 

Στίχ. 23-26: Ό Χριστός άνέστησε τό Ματθαίο 
πνευματικώς. Αυτή ή άνάστασις ήταν μεγάλο θαύ¬ 
μα, άλλ’ άόρατο. Καί για νά πιστεύσουν οί άνθρω¬ 
ποι στο άόρατο αύτό θαύμα τής πνευματικής άνα- 
στάσεως, έκανε κατόπιν ένα μικρότερο άλλ’ ορατό 
θαύμα σωματικής άναστάσεως. Άνέστησε τήν κόρη 
τού άρχισυναγώγου Ίαείρου. "Ετσι ό Χριστός άπέ- 
δειξε, ότι είνε ή ζωή καί ή άνάστασις μέ διπλή έννοια, 
βιολογική καί πνευματική. 

Στίχ. 33-35: Ό Χριστός έκανε πλήθος θαύματα. 
Έβγαζε δαιμόνια καί θεράπευε κάθε νόσημα καί κά- 

θε άρρώστια. Γέμισε την Παλαιστίνη μέ θαύματα. 
Αναρίθμητα τά θαύματα τοϋ Χρίστου. Καί σε ώρι- 
σμένα δίνονται ακριβή στοιχεία. Άναφέρονται ό 
χρόνος, ό τόττος καί τό πρόσωπο, στο όποιο έγινε 
τό θαύμα. Καί εάν τά θαύματα ήταν πλαστά, τί 
άλλο θά ήθελαν οί Ιουδαίοι, πού μισούσαν τό Χρι¬ 
στό; Θά έτρεχαν στούς τόπους, πού λένε οί Εύαγ- 
γελισταί ότι έγιναν θαύματα, θά ερευνούσαν τήν κά¬ 
θε περίπτωσι, καί κατόπιν θά διέψευδαν πανηγυρικά 
τούς Εύαγγελιστάς. Θά έλεγαν παραδείγματος χά- 
ριν: «Εμείς ερευνήσαμε καί διαπιστώσαμε, ότι κα- 
νενός άρχισυναγώγου Ίαείρου δέν άναστήθηκε ή 
κόρη. Οί μαθηταί τού Ιησού γράφουν ψέματα». 
Αλλά τέτοιο πράγμα δέν είπαν οί Εβραίοι, παρ’ όλη 
τήν εχθρότητά τους προς τον Ιησού. Άντιθέτως οί 
Εβραίοι γράφουν μέσα στό Ταλμούδ (στο βιβλίο 
πού περιλαμβάνει τις διδασκαλίες των Γραμματέων 
καί των Φαρισαίων), ότι ό Ιησούς έκανε θαύματα, 
άλλά τά έκανε... μέ τή βοήθεια τού Σατανά, συκο¬ 
φαντία πού άναφέρει καί ή Καινή Διαθήκη, όπως στό 
κεφάλαιο πού εξηγούμε (Ματθ. θ' 34). 

Συμφώνως, λοιπόν, καί μέ τή μαρτυρία των 
Εβραίων, των πιό φανατικών εχθρών τού Χριστιανι¬ 
σμού, ό Ιησούς έκανε θαύματα. 



Ματθ. Ι' 1-23 


Μάθημα 15ο 


ΑΠΟΣΤΟΛΟΙ - ΣΥΣΤΑΣΕΙΣ ΠΡΟΣ ΑΥΤΟΥΣ 
ΚΑΙ ΠΡΟΡΡΗΣΕΙΣ ΔΙΩΓΜΩΝ 


Στο δέκατο κεφάλαιο του Ματθαίου, στίχ. 1-23, 
άναφέρονται τά έξης: α') Ή εξουσία και τα ονόματα 
των δώδεκα Αποστόλων, στίχ. 1-4, β') Παραγγελίες 
του Χρίστου προς τους Αποστόλους, στίχ. 5-16, και 
γ') Προρρήσεις του Χρίστου για διωγμούς των 
Αποστόλων, στίχ. 17-23. 

Έξήγησις λέξεων καί φράσεων 

1: εκβάλλειν = νά βγάζουν. 

3: ό €7 τικληθεϊς = ό όποιος έπωνομάσθηκε. 

4: 6 και παραδούς = ό όποιος και παρέδωσε. 

5: παραγγείλας = άφου έδωσε παραγγελίες, εντο¬ 
λές καί συστάσεις. 

βίς οδόν εθνών = σε δρόμο που οδηγεί στους 
εθνικούς, στους ειδωλολάτρες. 
μη άπέλθητε = μή μεταβήτε, μη πάτε. 

6: τά απολωλότα = τά χαμένα. 

οίκος Ισραήλ = ή οικογένεια του Ισραήλ, τό 
Ίσραηλιτικό έθνος. 

8: εγείρετε = ν* άνασταίνετε. 

9: μη κτησησθε = νά μή έχετε. 

10: πήρα = σάκκος, σακκίδιο, σακκουλι. 

11: ει? ην δ’ άν πόλιν ει σέλθητε = σέ οποία δέ πόλι 
μπήτε. 

κάκεΐ = και εκεί. 

12: άσπάσασθε = χαιρετίσατε. 

13: και εάν μεν η = και αν μεν είνε. 
ελθέτω - ας έλθη. 
εάν δε μη η = εάν δμως δεν εινε. 
προς ύμας έπιστραφητω = ας έπιστρέψη σέ σάς. 
14: καί ος άν μη δέξηται ύμας = και οποίος δεν θά 


σάς δεχθή. 

15: ανεκτοτερον έσται γη Σοδόμων = μεγαλύτερη 
ανοχή θά δειχθή στους κατοίκους τής χώρας 
των Σοδόμων, επιεικέστερα θά τιμωρηθούν οι 
Σοδομΐται. 


16: φρόνιμοι = συνετοί, προσεκτικοί. 

ακέραιοι = άδολοι, αθώοι, άνεπίληπτοι, τέλειοι. 
18: ένεκεν έμου - γιά μένα. 

εις μαρτύριον = γιά νά δώσετε μαρτυρία. 

19: δοθήσεται = θά δοθή. 

20: εν ύμΐν = δι’ υμών, διά μέσου υμών, με όργανα 
σάς. 


21: έπαναστησονται = θά επαναστατήσουν. 
22: έσεσθε μισούμενοι = θά μισήσθε. 
ύπό πάντων = απ’ όλους. 

€15 τέλος = μέχρι τέλους ή τελείως. 

23: ού μη τίλέσητΐ. = δεν θά τελειώσετε. 


Παρατηρήσεις καί διδάγματα 

Στίχ. 1-4: Γιά νά κηρυχθή τό Ευαγγέλιο καϊ νά 
έξαπλωθή ή Βασιλεία τοΟ ΘεοΟ στη γη, ό Χριστός 
δεν διάλεξε σοφούς και ισχυρούς τής γης. Γιατί άν 

διάλεγε σοφούς και ισχυρούς, τότε οι εχθροί τού Χρι¬ 
στιανισμού θά έλεγαν, ότι ό Χριστιανισμός και ή 
έττικράτησίς του οφείλονται σε ανθρώπινη σοφία και 
ισχύ. Ό Χριστός διάλεξε δώδεκα απλοϊκούς ανθρώ¬ 
πους, και τους έδωσε ούράνια εξουσία και σοφία, για 
να κηρύττουν τις μεγαλύτερες άλήθειες στον κόσμο 
και να κάνουν θαύματα, και έτσι νά κατορθώσουν τό 
μεγαλύτερο κατόρθωμα των αιώνων, τη μεταβολή 
τού κόσμου και εξάπλωσι και επικράτησι τού Χρι¬ 
στιανισμού. 

Οι Απόστολοι εινε οι μεγαλύτεροι σοφοί, οί με¬ 
γαλύτεροι πνευματικοί κατακτηταί και οί μεγαλύτε¬ 
ροι ευεργέτες τής άνθρωπότητος μετά τό Χριστό. 
Και σήμερα εξακολουθούν νά ευεργετούν τον κόσμο 
και νά πιάνουν στά χρυσά δίχτυα τού Ευαγγελίου 
τους εκλεκτές ψυχές. Τό καταπληκτικό φαινόμενο 
των άγραμμάτων Αποστόλων, που ξεπέρασαν σε 
σοφία και επιτυχία όλους τους σοφούς και ισχυρούς 
τού κόσμου, εΐνε μιά μεγάλη άπόδειξις, ότι ή Θρη¬ 
σκεία μας εΤνε άπ’ τό Θεό. 

Ανάμεσα στούς δώδεκα ήταν και ό Ιούδας ό 
Ίσκαριώτης. Ό Χριστός κάλεσε και τον Ιούδα και 
τον έκανε Απόστολο εν γνώσει του, ότι θά γινόταν 
κλέπτης καί προδότης. Γιατί τον κάλεσε; Γιά νά δείξη 
τήν άγάπη του καί προς αύτόν, γιά νά δείξη επίσης 
πόσο ολέθριο κακό μπορεί νά συμβή σε μιά ψυχή, 
εάν δεν προσέχη καί άφήνεται νά κυριαρχήται άπ 1 
τά πάθη, μάλιστα άπ τό πάθος τής φιλαργυρίας. 
Τρία χρόνια ό Ιούδας ήταν κοντά στο Χριστό, ακού¬ 
σε τά ώραιότερα λόγια, είδε τά μεγαλύτερα θαύμα¬ 
τα, κήρυττε καί έκανε καί ό ίδιος θαύματα, είδε τό 
λαμπρότερο παράδειγμα ζωής, καί όμως, επειδή δεν 


105 



πρόσεξε, κατάντησε κλέπτης και προδότης του Χρί¬ 
στου και τερμάτισε τή ζωή του με αυτοκτονία. 

Αδελφοί! Προσοχή μεγάλη στους εαυτούς μαςί 
Με φόβο και τρόμο νά έργαζώμεθα για τή σωτηρία 
μας. 

Η θλιβερή περίπτωσις του Ιούδα μας δίνει και 
ενα άλλο δίδαγμα: Άφοϋ μέσα στους δώδεκα υπήρχε 
και ένας άνάξιος, νά μή σκανδαλιζώμεθα, αν σε κάθε 
εποχή μέσα στο ιερατείο υπάρχουν και άνάξιοι. Καί 
νά μή συγχέωμε καί ταυτίζωμε τή Θρησκεία με τά 
πρόσωπα. Άλλο ή Θρησκεία καί άλλο οι άντι- 
πρόσωποι τής Θρησκείας. Καί δόξα τώ Θεώ, διότι 
πάντοτε ή Θρησκεία μας έχει καί άξιους αντιπρο¬ 
σώπους, καί άγιους, καί θαυματουργούς άκόμη. 

Στίχ. 8: «Δωρεάν εΧάβετε, 8ωράν δότβ». Ένας 
άπό τούς ώραιοτέρους λόγους καί μία άπό τις σο- 
βαρώτερες παραγγελίες του Χρίστου προς τούς μα- 
θητας, και προς ολους βεβαίως τούς εργάτες τού 
Ευαγγελίου όλων των αιωνων. Οι εργάτες του Εύ- 
αγγελίου, αν θέλουν νά είνε γνήσιοι μαθηταί του Ιη¬ 
σού καί διάδοχοι των Αποστόλων καί ν’ ασκούν 
σπουδαία έπίδρασι στο λαό, ας μή μεταβάλλουν τή 
Θρησκεία σε εμπόριο, άλλ’ άς δίδουν παράδειγμα 
άφιλοχρηματίας, άπλότητος, λιτότητος καί αυτα- 
παρνησεως. Δωρεάν λαμβάνουν άπ* τό Χριστό τή 
Χαρι, —γι αυτό άλλωστε λεγεται Χάρις—, δωρεάν 
πρεπει καί να τη μεταδίδουν. Νά άρκουνται μόνο 
στήν τροφή τους, στα απαραίτητα γιά τή συντή- 
ρησί τους. Έτσι γινόταν στούς πρώτους αιώνες του 
Χριστιανισμού, τους αιώνες τής δόξης. Τό ιερατείο 
δεν είχε τότε κρατικούς μισθούς. Ούτε διατιμήσεις 

μυστηρίων και «τυχερά» υπήρχαν τότε. Αλλ ό ευ¬ 
σεβής λαός συντηρούσε τους κληρικούς του μέ προ¬ 
αιρετική εισφορά. Έτσι πρέπει νά γίνη πάλι, για νά 
τεθή τέρμα στή δουλική έξάρτησι άπό τό κράτος, 
στή σιμωνία καί στο σκανδαλισμό ψυχών. Σύνθημα 
του πιστού λαού: «Δωρεάν Θρησκεία!». 

Στίχ. 14-15: Οι κάτοικοι των Σοδόμων καί τής Γό¬ 
μορρας, όπως εϊνε γνωστό, διέπρατταν τά φρικτότε- 
ρα αίσχη, τά παρά φύσιν άμαρτήματα. Είχαν καταν¬ 
τήσει χειρότεροι άπό τά ζώα. Καί γΓ αυτό ό Θεός 
τούς τιμώρησε παραδειγματικά. Έρριξε φωτιά καί 
θειάφι καί τούς έκαψε. Καί εκεί, πού άλλοτε ήταν ή 
εύφορη χώρα καί οί άμαρτωλές πόλεις της, έγινε ή 
Νεκρά Θάλασσα. Καί ή φράσις «Σόδομα καί Γόμορ¬ 
ρα» έγινε παροιμιώδης καί σημαίνει τήν άνηθικότη- 
τα καί τήν άκολασία. 

Αλλά τί λέγει ό Χριστός; "Ενα πολύ φοβερό λό¬ 
γο. ΓΓ αύτούς, πού δεν δέχονται τό λόγο του Εύαγ- 
γελίου, ό κήρυκας του Εύαγγελίου πρέπει νά έκτι- 
νάζη καί τον κονιορτό τών ποδιών του! Άπό τον 
τόπο τών καταφρονητών του κηρύγματος του Εύ- 
αγγελίου οι κήρυκες νά μή δέχωνται ούτε τή σκόνη, 
πού κολλάει στά πόδια τους, άλλά νά τήν έκτινά- 
ζουν σε ένδειξι διαμαρτυρίας! Καί τό άκόμη φοβερώ- 
τερο: Αύτοί, πού δεν δέχονται τό λόγο του Εύαγγε- 
λίου, τήν ήμέρα τής Κρίσεως θά τιμωρηθούν σκλη¬ 
ρότερα άπ* τούς ελεεινούς εκείνους κατοίκους τών 
Σοδόμων καί τής Γομόρρας, πού διέπρατταν τά άκα- 
τονόμαστα αίσχη. Οι καταφρονηταί του Εύαγγελί- 
ου χειρότεροι καί άπ’ τούς Σοδομίτες! Σκεφθήκαμε 
άραγε ποτέ καί αίσθανθήκαμε, άδελφοί μου, ότι είνε 

τόσο φριχτό αμάρτημα τό νά μή έχη κανείς τήν όρε- 
ξι ν’ άκούση καί νά διαβάση τό Ευαγγέλιο; Σκεφθή- 
καμε καί αίσθανθήκαμε, δτι ή περιφρόνησις και ή 
χλεύη εις βάρος τοϋ Ευαγγελίου Θά τιμωρηθή σκλη¬ 
ρότερα καί άπό τά άμαρτήματα των Σοδομιτών; 
Αλλοίμονο στο σημερινό κόσμο, πού του δίνονται 
τόσες ευκαιρίες νά γνωρίση τό Ευαγγέλιο, καί όμως 
αύτός τό περιφρονεΐ καί τό χλευάζει, χλευάζοντας 
καί ονομάζοντας τρελλούς τούς ελάχιστους ανθρώ¬ 
πους που το αγαπουν, τό κρατουν στά χέρια, τό 
διαβάζουν και προσπαθούν νά τό εφαρμόζουν. 

Στίχ. 16: « Γ*ινεσθε φρόνιμοι ώς οι οφεις, και 
ακέραιοι ώς αί περιστεραί». Ό δφις, λέγει τό βιβλίο 
τής Γενέσεως, ήταν τό φρονιμότερο άπό τά ζώα του 
Παραδείσου. Ήταν, δηλαδή, τό εξυπνότερο ζφο. Καί 
τώρα φαίνεται ή φρόνησις τοΰ δφεως. "Οταν κιν- 
δυνεύη, προστατεύει τό κυριώτερο μέρος του σώμα¬ 
τος του, τό κεφάλι. Η περιστερά εχει άκεραιότητα. 
Εινε, δηλαδή, άδολο, άκακο, άθφο, τέλειο πτηνό. 

Ό Χριστός συνιστα στους Αποστόλους, καί σέ 
όλους βεβαίως τούς εργάτες τοΰ Ευαγγελίου καί 
τούς χριστιανούς γενικώς, νά μιμούνται τή φρόνησι 
τοΰ όφεως. Αλλά γιά νά μή θεωρηθή, ότι έτσι συνι- 
στφ τήν πονηριά, σπεύδει καί συνιστφ καί τήν άκε- 
ραιοτητα της περιστεράς. Να ειμεθα «φρόνιμοι ώς 
οφεις», εύφυείς δηλαδή, έξυπνοι, συνετοί στά λόγια 
καί στις ένέργειές μας, άλλ’ όχι πονηροί. Άντιθέτως 
νά ειμεθα «ακέραιοι ώς αί περιστεραί», άδολοι δηλα¬ 
δή, άκακοι, άθφοι, τέλειοι. 

Ο κοσμος εΤνε κακός, αντιδραστικός, αντίχριστος 
και αντίθεος. Γι αυτό οι χριστιανοί πρέπει νά πολι- 

τεύωνται μέ σύνεσι μέσα στον κόσμο, ώστε νά μή 
προκαλουν περιττές αντιδράσεις. Πολλές όμως φορές 
ή έννοια τής συνέσεως παρεξηγεΐται και οί χριστια¬ 
νοί, μέ την πρόφασι τής συνεσεως, δεικνύουν πονη¬ 
ριά. Ένω υπάρχουν περιπτώσεις, που είνε αναγκη 
νά μιλούν και νά ενεργούν και νά δίδουν τη μαρτυρία 
τής πίστεώς των, έστω και αν προκληθουν αντι¬ 
δράσεις, αυτοί σιωπουν άπό ένοχη σκοπιμότητα, 
άπό καιροσκοπισμό, άπό ιδιοτέλεια, απο υλικό και 
άτομικό συμφέρον καί άπό δειλία, γιά ν άποφεύγουν 
τις άντιδράσεις καί τις περιπέτειες και να ζουν ήσυ¬ 
χοι. "Αν έκαναν τό ίδιο καί οί Απόστολοι, δεν θά είχαν 
περιπέτειες καί μαρτυρικό θάνατο. Άλλ’ οί Απόστο¬ 
λοι έμιμουντο τη σύνεσι του δφεως, όχι την πονηριά, 
γιά νά δύνανται έτσι νά μιμούνται συγχρόνως καί 
την άθωότητα τής περιστεράς. 

Στίχ. 20: Άφου τό Πνεύμα δύναται νά λαλή, είνε 
πρόσωπο. Καί άφου δύναται νά λαλή συγχρόνως σέ 
πολλά πρόσωπα, είνε πανταχου παρόν, καί άρα είνε 
Θεός. Που είνε οί πνευματομάχοι Χιλιασταί, οί όποιοι 
ισχυρίζονται, ότι τό "Αγιο Πνεύμα δέν είνε πρόσωπο 
καί Θεός; 

Ματθ. Γ 24-42 


Μάθημα 16ο 


ΑΦΟΒΙΑ - ΟΜΟΛΟΓΙΑ 
ΔΙΧΑΣΜΟΙ - ΑΝΤΑΜΟΙΒΕΣ 


Στους στίχους 24-42 του δεκάτου κεφαλαίου του 
Ματθαίου ττεριεχονται: α') Ενθαρρυντικοί λόγοι του 
Χρίστου προς τους Αποστόλους εν όψει διωγμών, 
στίχ. 24-33, β) Λογοι του Χρίστου για διαιρέσεις 
των ανθρώπων και άτταρνήσεις εξ αιτίας αυτου, 
στίχ. 34-39, και γ') Λόγοι του Χρίστου για αμοιβές, 
στίχ. 40-42. 

*Εζήντιο"ΐ<ς λέξεων καί φράσεων 

24: ούκ έ'στι = δεν είνε, δεν υπάρχει. 

ύπερ τον διδάσκαλον = παραπάνω άπ’ τό διδά¬ 
σκαλο. 

25: 'ίνα γένηται = νά γίνη. 
εκάλεσαν = ώνόμασαν. 

26: κεκαλυμμένον = σκεπασμένο, μυστικό, ιδιαίτερο, 
ο ούκ άποκαλυφθήσςται = τό όποιο δεν θά άπο- 
καλυφθη, φανερωθη. 

ο ού γνωσθήσεται = τό όποιο δέν θά γνωσθη. 
27: εν ττ} σκοτία = κρυφίως, κατ’ ιδίαν, ιδιαιτέρως, 
εν τω φωτι = δημοσίως. 

€ΐς το ούς = στο αυτί, ψιθυριστά, 
επί των δωμάτων = πάνω άπ’ τις ταράτσες, φα¬ 
νερά. 

28: άποκτίννω = άποκτείνω, φονεύω. 

άπολίσαι = νά ρίξη στην απώλεια, στή συμφο¬ 
ρά, στή δυστυχία. 

€ν γ€€νντι = μέσα στη χεεννα, στη φο>τια, στην 
κόλασι. 

29: στρουθιά = σπουργίτια. 

άσσάρων = ρωμαϊκό νόμισμα αξίας ενός δέκατου 
τής δραχμής, μιας δεκάρας δηλαδή. 
ού πεσεΐται = δεν θά πέση (νεκρό). 

32: οστις ομολογήσει εν εμοι = οττοιος κάνει ομολο¬ 
γία για μένα, οττοιος με ομολογήσει. 

34: βαλεΐν ειρήνην = νά φέρω ειρήνη. 

37: ό φιλών = όποιος άγαπάει. 

ύττερ εμε - παραπάνω απο μένα. 

39: ό ευρών την φυχήν α ύτοΰ = όποιος θα σωση τον 
εαυτό του (άποφεύγοντας τό μαρτύριο), 
ό άπολεσα^ την φυχήν α ύτοΰ = όποιος θά θυ- 
σιάση τον εαυτό του. 
ενεκεν εμού = για μένα. 
εύρήσει - θά σώση. 

41: εις ονομα προφήτου = με τήν ιδιότητα του προ¬ 
φήτου. 

42: ού μη άπολεσει = δεν θά χάση. 

Παρατηρήσεις καί διδάγματα 

Στίχ. 24-25: Ό Χριστός εϊνε ό Διδάσκαλος και ό 
Κύριος, εμείς είμαστε οί μαθηταί και οι δούλοι του. 
Στο Διδάσκαλο καί Κύριό μας οί άνθρωποι φέρθηκαν 
μέ άσέβεια καί σκληρότητα. Αυτόν, ό όποιος έβγαζε 
δαιμόνια καί τά έκανε νά τρέμουν καί νά φρίττουν, οί 
άνθρωποι έφθασαν στή φρικτή βλασφημία νά ονο¬ 
μάσουν Βεελζεβούλ, άρχοντα των δαιμόνιων! Καί στο 

τέλος εφθασαν στο σημείο νά τον έκτελέσουν με τον 
πλέον επονείδιστο και φρικτό τρόπο. "Αν λοιπόν στο 
Διδάσκαλο και Κύριό μας φέρθηκαν οί άνθρωποι έτσι, 
πώς εμείς μπορούμε νά εχωμε τήν άξίωσι νά μάς φερ¬ 
θούν καλύτερα; Νά είμαστε εύχαριστημένοι, άν εμείς, 
οι μαθηταί και δούλοι, εχωμε τήν ίδια μεταχείρισι μέ 
τό διδάσκαλο και Κύριο. 

Στίχ. 26-27: Οι άνθρωποι συκοφαντούν. Συκο¬ 
φάντησαν τό Χριστό, ονομάζοντας αύτόν Βεελζε- 
βούλ. Πώς εινε δυνατό νά μή συκοφαντούν και τούς 
άνθρώπους τοΰ Χριστού; Ή δε συκοφαντία εΐνε πολύ 
βαρύ πράγμα. Ευαίσθητοι άνθρωποι δεν υποφέρουν 
τή συκοφαντία. Προτιμούν θάνατο παρά συκοφαν¬ 
τία. Άλλ’ ό Χριστός λέγει προς τους μαθητάς του, 
και προς δλους βεβαίως τους πιστούς, νά μή 
δειλιούν και πτοούνται άπ 5 τή συκοφαντία. Διότι τε- 
λικώς ή άλήθεια θά φανερωθή και ή άρετή θά λάμ¬ 
ψη και ή συκοφαντία θά διαλυθή. Και άν αυτό δεν 
συμβή τώρα, θά συμβή τήν ήμέρα τής δευτέρας πα¬ 
ρουσίας, οπότε ό Χριστός θά φανερώση τά κρυπτά, 
καλά και κακά, προς δόξαν τών άγαθών καί καται- 
σχύνην τών άσεβών. 

Οί κήρυκες τοΰ θείου λόγου υπόκεινται περισ¬ 
σότερο στον κίνδυνο τής συκοφαντίας. Διότι κη¬ 
ρύττουν πράγματα που ελέγχουν τον κόσμο, πρά¬ 
γματα δυσάρεστα καί πικρά, που προκαλούν άντι- 
δράσεις. Καί επειδή υπόκεινται περισσότερο στον 
κίνδυνο τής συκοφαντίας, υπόκεινται περισσότερο 
καί στον κίνδυνο τής δειλίας. Φοβούμενοι, δηλαδή, 
τή συκοφαντία, κινδυνεύουν νά υποστείλουν τή ση¬ 
μαία τοΰ κηρύγματος καί νά παύσουν νά λένε τήν 

άλήθεια. Γι’ αυτό ό Κύριος στους εργάτες του Ευαγ¬ 
γελίου συνιστά νά μή δειλιοΰν, άλλα νά κηρύττουν 
την αλήθεια με παρρησία. 

Στίχ. 28-31: Ό θάνατος θεωρείται φοβερό πρά¬ 
γμα, μάλιστα ό βίαιος καί βασανιστικός θάνατος. Ό 
Χριστός λέγει, ότι οί μαθηταί του θά διωχθοΰν μέ¬ 
χρι θανάτου άπό τούς εχθρούς τοΰ Εύαγγελίου, 
άλλα δέν πρέπει νά φοβηθούν. Διότι οί διώκτες φο¬ 
νεύουν μόνο τό σώμα. Ό δε άνθρωπος δέν εϊνε μόνο 
σώμα. Εϊνε καί ψυχή, κυρίως ψυχή. Τή δε ψυχή, δσο 
καί άν θελήσουν οί διώκτες, δέν μπορούν νά θανα¬ 
τώσουν. Ή ψυχή εϊνε άθάνατη. Οί άνθρωποι πρέπει 
νά φοβούνται μόνο τό Θεό, πού έχει τή δύναμι νά 
ρίξη καί τό σώμα καί τήν ψυχή μέσα στή συμφορά 
τής γεέννης, τής κολάσεως δηλαδή. 

Αύτός ό λόγος τού Κυρίου εϊνε ολοκάθαρη άπό- 
δειξις, ότι ό άνθρωπος δέν εϊνε μόνο σώμα, όπως λέ¬ 
νε οί άντίχριστοι Χιλιασταί, άλλ’ έχει δύο συστατι¬ 
κά, ένα θνητό καί ένα άθάνατο, σώμα καί ψυχή. Αύ¬ 
τός ό λόγος εϊνε επίσης ολοκάθαρη άπόδειξις, ότι ή 
κόλασις δέν εϊνε έκμηδένισις, όπως διδάσκουν οί 
Χιλιασταί, άλλ' είναι πράγμα χειρότερο άπό τό θά¬ 
νατο, τρομερή συμφορά καί γιά τήν ψυχή καί γιά τό 
σώμα. Γιά τό σώμα βεβαίως μετά τήν κοινή άνά- 
στασι. 

Οί διωγμοί καί οί θανατώσεις τών πιστών δέν γί¬ 
νονται έν άγνοίφ τοΰ Θεού. Καί ένα σπουργιτάκι δέν 
πέφτει νεκρό, άν δέν θέλη ό Θεός. Πολύ περισσότε¬ 
ρο δέν θανατώνεται ό πιστός, άν δέν έπιτρέψη ό Θε¬ 
ός. Καί οί τρίχες τής κεφαλής τού πιστού εϊνε άρι- 
θμημένες άπ’ τό Θεό. Καί οί λεπτομέρειες, δηλαδή. 

τής ζωής του πιστού προσέχονται άπ* τό Θεό. Και 
αν οι πιστοί θανατώνωνται, αυτό επιτρέπεται από 
τό Θεό για τό πνευματικό τους συμφέρον, για να λά¬ 
βουν τό μισθό και τις δόξες του μαρτυρίου. 


Στίχ. 32-39: Ό Χριστός έχει την άξίωσι, όχι μόνο 
νά τον πιστεύουν οι άνθρωποι με τήν καρδιά τους, 
άλλα καί νά τον ομολογούν, έστω καί αν ή ομολο¬ 
γία προκαλή διαφόρων ειδών διωγμούς καί αυτό τό 
θάνατο. Ή ομολογία, είτε μέ κήρυγμα, είτε με συζή- 
τησι, είτε μέ διάφορες ενέργειες καί πράξεις τής ζωής, 
είνε άναγκαία για νά γίνεται ό Χριστός γνωστός καί 
νά πιστεύουν οί καλοπροαίρετοι καί νά εινε άναπο- 
λόγητοι οι κακοπροαίρετοι καί άπιστοι. 

Ή πίστις καί ή ομολογία προκαλεΐ, επίσης, οικο¬ 
γενειακές άναστατώσεις, διαιρέσεις καί πόλεμο με¬ 
ταξύ των μελών τής οικογένειας. "Οσα μέλη τής οικο¬ 
γένειας δέν πιστεύουν στο Χριστό, διατίθενται δυ- 

» 

σμενώς άπένατνι τών προσώπων που πιστεύουν, τά 
σχολιάζουν δυσμενώς καί φθάνουν μέχρι του σημεί¬ 
ου νά τά μισούν καί νά τά διώκουν. Έτσι ό Χριστός, 
που ήρθε νά φέρη στον κόσμο τήν ειρήνη καί είνε ό 
ν Αρχων τής ειρήνης, εξ αιτίας τής πίστεως τών μέν 
καί τής απιστίας των δέ δημιουργεί, χωρίς νά τό 
θελη, διαιρεσι και πόλεμό μέσα στά σπίτια. Αύτό τό 
νόημα έχουν τά λόγια του Χρίστου, ότι ήλθε νά βάλη 
«μάχααραν». 

Ο Χριστός, επίσης, έχει τήν άξίωσι νά τον άγα- 
πα ό άνθρωπος περισσότερο άπ’ τους γονείς του, 
περισσότερό άπ τά παιδιά του καί περισσότερο 
άπό τον ίδιο τον εαυτό του. Γιά τό Χριστό ό άνθρω- 
πος, εάν παραστή άνάγκη, πρέπει νά παραμερίση 

και νά θυσιάση και γονείς και τέκνα και τον ϊδιο τον 
εαυτό του. Καί αν δεν τό αισθάνεται καί δεν τό κάνη 
αυτό, είνε άνάξιος του Χρίστου. Με τόσο μεγάλη 
άξίωσι κανείς δεν παρουσιάσθηκε ποτέ. Ό Χριστός 
παρουσιάσθηκε μ* αυτή την άξίωσι, γιατί δεν είνε 
απλώς άνθρωπος* είνε Θεός. Αυτός μάς δημιούργη¬ 
σε. Αυτός μάς δίνει καί γονείς καί τέκνα καί δ,τι άλλο 
προσφιλές. Αυτός θυσιάσθηκε για μάς. Καί αυτός 
είνε δίκαιο νά άγαπάται περισσότερο άπ’ όλους. Καί 
όποιος δεν άγαπάει τό Χριστό περισσότερο άπ’ 
όλους, είνε χυδαίος άνθρωπος καί άναθεματισμένος. 
Ό άπόστολος Παύλος, τό ήφαίστειο τής άγάπης 
του Χρίστου, είπε τό φοβερό τούτο λόγο: «"Οποιος 
δεν άγαπάει τρυφερά τον Κύριο Ίησου Χριστό, νά 
είνε άναθεματισμένος! Μαράν άθά» (Α' Κορ. ιστ' 22). 
Καί ό Χριστός εδώ λέγει τον άλλο φοβερό λόγο, ότι 
τήν ήμέρα τής Κρίσεως θ’ άρνηθή τούς άρνητάς του. 
Άρνηταί δε του Χρίστου γίνονται εκείνοι, οί όποιοι 
δεν άγαπουν τό Χριστό περισσότερο άπ’ όλα τά 
πράγματα καί άπ’ όλα τά πρόσωπα. 

Ματθ. ΙΑ' 


Μάθημα 17ο 


Ο ΧΡΙΣΤΟΣ ΕΓΚΩΜΙΑΖΕΙ ΤΟΝ ΙΩΑΝΝΗ, 
ΤΑΛΑΝΙΖΕΙ ΠΟΛΕΙΣ, 
ΔΟΞΟΛΟΓΕΙ ΤΟΝ ΠΑΤΕΡΑ 


Στο ενδέκατο κεφάλαιο του Ματθαίου περιέχον- 
ται: α) Ενα ερώτημα του βαπτιστοϋ Ίωάννου και ή 
άττάντησις του Κυρίου μέ έργα και λόγο, στίχ. 1-6, 
β) Το εγκώμιο του Κυρίου για τον Ιωάννη, στίχ. 

15, γ) Λόγοι του Κυρίου για τη δικαίωσι τής θεί¬ 
ας σοφίας, στίχ. 16-19, δ') Ταλανισμός πόλεων, στίχ. 
20-24, καί ε') Δοξολογία του Χρίστου προς τον Πα¬ 
τέρα, στίχ. 25-30. 


Έξήγησις λέξεων καί φράσεων 

1: ετε'λ€σε διατάσσων = τελείωσε νά δίνη εντολές 
καί οδηγίες. 

2: πέμφας = άφου έστειλε. 

5: χωλοί = κουτσοί. 

εγείρονται = άνασταίνονται. 

7: ηρξατο = άρχισε. 
θζάσασθαι = νά ίδήτε. 

8: «V μαλακόΐς Ιματίοις ήμφιεσμένον = μέ μαλακά 
καί πολυτελή ρούχα υτυμένον. 

10: άγγελος = αγγελιοφόρος, απεσταλμένος. 

κατασκευάσει = θά έτοιμάση. 

11: ούκ εγήγερται = δεν άνεφάνη, δεν παρουσιάσθηκε. 
εν γεννητοΐς γυναικών - μεταξύ αυτών που γεν- 
νώνται από γυναίκες, μεταξύ των ανθρώπων. 
μείζων - μεγαλύτερος. 

1ζ: εως άρτι = εως τώρα. 

βιάζεται = τρέχει γρήγορα, σπεύδει. 
βιασται άρπάζουσιν αυτήν = την αρπάζουν όσοι 
τρέχουν, σπεύδουν 
16: εν άγοραΐς = σε ομάδες. 

τοΐς εταίροις = στους συμπαΐκτες. 

17: ηύλίσαμεν ύμΐν = σάς παίξαμε αυλό, φλογέρα. 
ούκ ώρχησασθε = δεν χορέψατε. 
ούκ εκόφασθε = δεν κλάψατε. 

19: και έδικαιώθη = άλλα δικαιώθηκε. 

20: ηρξατο όνειδίζειν = άρχισε νά ταλανίζη. 

21: ει εγενηθησαν αί δυνάμεις = εάν γίνονταν τά 
θαύματα. 

πάλαι αν μετενόησαν = άπό πολύν καιρό θά με¬ 
τανοούσαν. 

εν σάκκω = μέ χονδρό τρίχινο ένδυμα. 
εν σποδω = μέ στάχτη (στο κεφάλι). 

22: άνεκτδτερον εσται = επιεικέστερα θά κριθουν. 

25: εξομολογούμαι σοι = σε δοξολογώ. 
σοφδς = αυτός που ξέρει πολλά. 
συνετός = αυτός που καταλαβαίνει τά δυσνόη¬ 
τα. 

26: οτι ούτως εγενετο ευδοκία ενώπιον σου = διότι 
έτσι ευδόκησες, διότι έτσι θέλησες. 

27: €7 τιγινώσκω = γνωρίζω. 

ώ εάν βούληται = σέ όποιον θέλει. 

28: οι κοπι&ντες = οι κουρασμένοι. 

πεφορτισμενοι = καταπονημένοι. 

29: άρατε = σηκώστε. 

μάθετε απ’ εμού = μάθετε για μένα. 
πράος = συγκαταβατικός. 

€</>’ υμάς = επάνω σας. 

30: χρηστός = μαλακός, άνεπαχθής. 

Παρατηρήσεις καί διδάγματα 


Στίχ. 2-6: Ό Ιωάννης, ό μεγάλος άσκητής, άλλα 
και μεγάλος κήρυκας τής άληθείας και ελεγκτής τής 
αμαρτίας, κλεισθηκε στη φυλακή, επειδή ήλεγχε την 
άνομία, επειδή έλεγε στον Ηρώδη, «Ονκ εζεστί σοι 
€ Χ €ίν την γυναίκα του ά8ελφοΰ σου», δεν σου επιτρέ¬ 
πεται δηλαδή να έχης τή γυναίκα του άδελφοϋ σου. 

Οι μαθηται του Ίωάννου λυπήθηκαν για τή 
φυλάκισι του διδασκάλου τους. Και επειδή δεν ήταν 
σε Θεσι να καταλαβουν, οτι ό σκοπός του Ίωάννου 
ήταν νά προετοιμάση τις ψυχές για τον Ιησού, καί 
δτι ό Ιησούς ήταν ανώτερος του διδασκάλου τους, 
ό Υιός του ΘεοΟ καί ό Μεσαίας, γΓ αυτό ζηλοτυποΰ- 
σαν λέγοντας, οτι ο Ιησούς άποκτοϋσε μεγαλύτερη 
επιρροή πάνω στό λαό καί περισσοτέρους οπαδούς. 
"Οταν είδαν μάλιστα τό δικό τους διδάσκαλο νά ρί¬ 
χνεται στις φυλακές, λυπήθηκαν άκόμη περισσότερο 
και σκανδαλισθηκαν και γόγγυσαν. Καί είπαν περί¬ 
που στόν Ιωάννη: Νά! Αυτός, γιά τόν όποιο σύ έδω¬ 
σες μαρτυρία, κατακτφ συνεχώς έδαφος καί δοξάζε¬ 
ται άπ τό λαο, ένω συ μειώθηκες καί σαπίζεις στή 
φυλακή. Καί άν αύτός ήταν πράγματι ό Μεσαίας καί 

ό Λυτρωτής που περιμέναμε, πώς θά άφηνε νά κα¬ 
τάληξης συ στη φυλακή; 

Οί μαθηται του Ίωάννου δεν είχαν καταλάβει τό 
κήρυγμα του διδασκάλου τους. Γι’ αυτό άμφέβαλλαν 
δτι ό Ιησούς ήταν ό Μεσσίας και ό Σωτήρ. Και ό 
Ιωάννης, πληροφορηθείς τα θαυμαστά έργα του 
Χρίστου, άφου δεν πείθονταν στά λόγια του, τους 
έστειλε νά ίδουν τά έργα του Χρίστου, γιά νά πει- 
σθουν άπό τά έργα. Και τους είπε νά ρωτήσουν τον 
Ίησου: «Συ είσαι αυτός, που έλεγαν οί προφήτες ότι 
έρχεται, ή περιμένουμε άλλον;». Ό Ιωάννης δεν άμφέ- 
βαλλε, ότι ό Ιησούς ήταν ό Μεσσίας. Πώς ήταν 
δυνατό νά άμφιβάλλη αυτός, που είδε τό Πνεύμα τό 
"Αγιο νά κατέρχεται στήν κορυφή του Ίησου και 
άκουσε τον Πατέρα νά βεβαιώνη, «Ούτός ζστιν ό 
Υιός μου 6 αγαπητός»; Πώς ήταν δυνατό νά άμφι- 
βάλλη αυτός, που μαρτύρησε με φωνή μεγάλη, ότι 
ό Ιησούς εϊνε ό ισχυρότερος του, ό Υιός του Θεού, 
ό Αμνός και ό Νυμφίος; Πώς ήταν δυνατό νά άμφι- 
βάλλη αυτός, που είχε τό Πνεύμα τό "Αγιο εκ κοιλίας 
μητρός καί σκίρτησε γιά τό Χριστό μέσα άπό τήν 
κοιλία τής μητέρας του; Καί πώς ό Χριστός που 
είπε, «Μακάριος όποιος δεν σκανδαλισθή ώς προς 
εμένα», τήν ίδια ώρα θά έπλεκε τό εγκώμιο του Ίω¬ 
άννου ώς του μεγαλυτέρου άγιου, άν τήν ώρα εκεί- 
νη ό Ιωάννης ήταν κλονισμένος απέναντι του; Όχι, 
δεν αμφέβαλλε ό Ιωάννης, όπως νομίζουν μερικοί, 
άλλ’ οί μαθηται του Ίωάννου άμφέβαλλαν. 

Ό Ιησούς στο ερώτημα των μαθητών τοϋ Ίω¬ 
άννου άπαντςχ όχι μέ λόγια, άλλα με έργα. Κάνει ενα 
πλήθος θαυμάτων τήν ώρα εκείνη καί λέγει σ* 
αυτούς: Πηγαίνετε νά διηγηθήτε στόν Ιωάννη δσα 

ακούετε κα'ι βλέπετε. Τυφλοί βλέπουν, κουτσοί περι¬ 
πατούν, λεπροί καθαρίζονται από τή λέπρα, κωφοί 
ακούουν, νεκροί άνασταίνονται καί πτωχοί ακούουν 
χαρας ευαγγέλια. Είνε σαν νά τούς έλεγε: «Ρωτάτε 
αν είμαι ό Μεσσίας. Τί έλεγαν οί προφήτες για τό 
Μεσσία; Έλεγαν ότι θά κάνη διάφορα καταπληκτικά 
σημεία. Νά, λοιπόν. Έγώ κάνω όλα αύτά τά σημεία. 
ν Αρα εγώ είμαι ό Μεσσίας». 

Η μεγαλύτερη άπόδειξις γιά τή Θεότητα καί τή 
μεσσιακή ιδιότητα του Ίησου είνε τά θαύματα καί ή 
εκπλήρωσις των προφητειών. 

Στίχ. 7-14: "Οταν άναχώρησαν οί μαθηταί, ό Χρι¬ 
στός έπλεξε τό εγκώμιο τοϋ Ίωάννου. Τί βγήκατε 
στην έρημο νά ιδητε; ρώτησε ό Χριστός. Κανένα κα¬ 
λάμι που το σαλεύει ο άνεμος^ Στο σώμα ό Ιωάννης 
λόγω τής άσκητικότητός του ήταν σάν ένα καλάμι 
πού τό σαλεύει ο άνεμος. Αλλά στήν ψυχή δεν ήταν 
σάν τό καλάμι· ήταν σάν τό βράχο. Σταθερός, άσει¬ 
στος, άκλόνητος. Στήν ενδυμασία επίσης δεν ώμοία- 
ζε μ αυτους, που ζουνε στά άνάκτορα καί ντύνον¬ 
ται στά μαλακά καί πολυτελή ενδύματα. Σάν άσκη¬ 
σής είχε άπλή καί τραχεία ενδυμασία. Ό Ιωάννης 
ήταν προφήτης «και περισσότερόν προφήτου» . Πολ¬ 
λοί προφήτες προφήτευσαν γιά τό Χριστό, άλλά δεν 
άξιώθηκαν τής τιμής πού άξιώθηκε ό Ιωάννης. Ό Ιω¬ 
άννης ήταν προφήτης πού προφητεύθηκε άπό άλλο 
προφήτη, τό Μαλαχία (καθώς καί τόν Ήσαία καί τόν 
πατέρα του Ζαχαρία), προπορεύθηκε κατά έξι μήνες 
άπό τό Χριστό γιά νά ετοιμάση τό δρόμο του, καί 
βαπτισε τό Χριστό καί άγγιξε τήν άγια κορυφή του. 
Ο Χριστός, πού έπλασε καί ξέρει όλων των άνθρώ- 

πων τις καρδιές, βεβαίωσε, δτι ό Ιωάννης είνε ό με¬ 
γαλύτερος άπό τούς άνδρες μέχρι την εποχή του. ΓΥ 
αύτό και ή Εκκλησία μας τιμά και σέβεται τον Ιω¬ 
άννη περισσότερο άπ’ όλους τους άγιους ανδρες. 
Και σε εικόνες τής Εκκλησίας δεξιά άπ’ τό Χριστό 
εικονίζεται ή Παναγία και άριστερά ό τίμιος Πρό¬ 
δρομος. 

Στίχ. 19: Ή σοφία του Θεού μεταχειρίζεται δια¬ 
φόρους τρόπους για να συγκίνηση και να έλκύση 
στή σωτηρία τούς άνθρώπους. Ό Ιωάννης ό Πρό¬ 
δρομος είχε άσκητικό και αύστηρό τρόπο ζωής. Ό 
Χριστός είχε κοινωνικό και εύχάριστο τρόπο ζωής. 
Άλλ’ οι κακοπροαίρετοι Ισραηλίτες, ιδίως οί γραμ¬ 
ματείς και Φαρισαίοι, κατηγόρησαν και τον Ιωάννη 
ώς δαιμονισμένο και τό Χριστό ώς φάγο και οινο- 
πότη. Έτσι είνε οι κακοπροαίρετοι. Άπό τίποτε δεν 
ικανοποιούνται. Υπάρχουν όμως και τα τέκνα τής 
σοφίας, οι καλοπροαίρετοι και ταπεινοί άνθρωποι, 
που εκτιμούν και τον ένα και τον άλλο τρόπο, με τον 
όποιο ενεργεί ό Θεός, και εγκολπώνονται τό καλό και 
σώζονται. Και έτσι ή σοφία του Θεού, με όποιονδή- 
ποτε τρόπο και αν ενεργή, δικαιώνεται άπ’ τους 
άγαθους άνθρώπους. 

Στίχ. 25-30: Ό Χριστός εύχαριστεΐ και δοξολογεί 
τον Πατέρα του, διότι άπέκρυψε τά μυστήριό του 
άπ’ τους μορφωμένους, που νόμιζαν ότι τά ξέρουν 
και τά εξηγούν όλα, και φανέρωσε τά μυστήριό του 
σε μικρούς και καταφρονεμένους άνθρώπους, που οι 
άλλοι τους θεωρούσαν νηπίους και μωρούς. Έτσι 
ήταν δίκαιο, και έτσι άρεσε στό Θεό νά γίνη, γιατί 
οί πρώτοι ήταν έγωισταί, κακοπροαίρετοι και άνάξι- 

οι νά καταλάβουν τα μυστήρια του Θεού και να σω¬ 
θούν, ένω οι δεύτεροι ήταν ταπεινοί, καλοπροαίρετοι 
καί άξιοι νά καταλάβουν και νά σωθούν. Ταπεινός ό 
Χριστός, καλεΐ κοντά του και άναπαύει τις ταπεινές 
ψυχές. Έτσι γίνεται πάντοτε και σήμερα. Μεγάλοι 
και τρανοί και σοφοί του κόσμου τούτου δεν κατα¬ 
λαβαίνουν ούτε γρυ άπό τα μυστήρια και τα μεγα¬ 
λεία τής Πίστεώς μας, ένω απλοϊκοί, ταπεινοί και 
άγράμματοι άνθρωποι του λαού έχουν Αξιοθαύμα¬ 
στη γνώσι και έπίγνωσι του Χριστιανισμού. 

Ματθ. ΙΒ' 1-24 


Μάθημα 18ο 


Ο ΧΡΙΣΤΟΣ ΚΑΙ ΤΟ ΣΑΒΒΑΤΟ 


Στο δωδέκατο κεφάλαιο του Ματθαίου, στίχ. 
1-24, άναφέρονται τά έξης: α') "Ενα ζήτημα για τό 
Σάββατο σχετικό με τά στάχυα, στίχ. 1-8, β') Άλλο 
ζήτημα για τό Σάββατο σχετικό με τή Θεραπεία του 
άνθρώπου που είχε παράλυτο τό χέρι, στίχ. 9-14, 
γ # ) Ευαγγελικοί καί προφητικοί λόγοι για τήν τα- 
πείνωσι καί τήν πραότητα του Χρίστου, στίχ. 15-21, 
δ') Ή θεραπεία του δαιμονιζομένου τυφλου καί κω¬ 
φαλάλου καί ή κατηγορία των Φαρισαίων για δαιμο¬ 
νική ενέργεια του Ίησου, στίχ. 22-24. 

Έξήγησις λέξεων καί φράσεων 

1: τοΐς σάββασι = τό σάββατο. 

διά των σπόριμων = άνάμεσα άπ* τά σπαρτά. 
τίλλειν = νά μαδουν, νά κόβουν. 
εσθίειν = νά τρώγουν. 

2: ο ούκ εζεστι = αυτό που δεν επιτρέπεται. 

3: ούκ άνέγνωτε; = δεν άναγνώσατε; δεν διαβάσατε; 

4: ονς ούκ ε£όν ήν αύτω φαγ€Ϊν = τους οποίους 
δεν επιτρεπόταν σ αυτόν νά φάγη. 

5: β€βηλονσ ι = καταλύουν, παραβαίνουν. 
αναίτιοι - άνευθυνοι, άθωοι, άκατηγόρητοι. 

6: ιερόν = ναός (ή σκηνή του μαρτυρίου). 

: ει εγνωκειτε = εάν είχατε γνωρίσει, εάν είχατε 
κατανοήσει. 

10 : ξηρός = άκίνητος, παράλυτος. 

€ΐ εξεστι; = επιτρέπεται; 

11: τις εσται εξ υμών; = ποιος θά εινε από σάς; 
εξει = 6 όποιος θά εχη. 
βόθυνος = λάκκος. 

ουχΐ κρατήσει αυτό; = δεν θά τό πιάση; 

12: καλώς ποιεΐν - νά κάνη κανείς *ό καλό, ν’ άγα- 
θοεργή. 

13: εκτείνω = άπλώνω. 

14: όπως* άπολεσωσιν = γιά νά θανατώσουν. 

15: γνούς = άντιληφθείς. 

16: επιτιμώ - παραγγέλλω αυστηρώς. 

17: όπως πληρωθή τό ρηθεν = γιά νά έκπληρωθή τό 
λεχθέν. 

18: παΐς - δούλος. 
τ/ρέτισα = εξέλεξα. 

εύδόκησεν η φυχη μου = έδωσα τήν εκλογή μου. 

θησω - θά θέσω. 

κρίσις = ελεος, ευσπλαγχνία. 

19: ερίζω = φιλονικώ. 

εν ταΐς πλατείαις = στους δρόμους. 

20: ού κατβάξβι = δεν θά σπάση τελείως. 
λινός = φντίλι, λύχνος. 
τυφόμενος = καπνίζων, Ιτοιμος νά σβήση. 
εως αν ίκβάλη €ΐς νΐκος την κρίσιν = άλλά θά 
κάνη τήν ευσπλαγχνία νά νικήση. 

22: κωφός = άλαλος. 

23: μητι = μήπως. 

24: εν τώ Βεελζίβούλ = με τή δύναμι του Βεελζε- 
βούλ. 

Παρατηρήσεις καί διδάγματα 

Στίχ. 1: "Οταν κάποτε οι μαθηταί πήγαν καί 
αγόρασαν τρόφιμα καί έλεγαν στο Χριστό νά φάγη, 
ό Χριστός είπε: «Δικό μου φαγητό είνε νά κάνω τό 
Θέλημα του Πατρός μου». Τό καθήκον είνε ανώτερο 
άπό τό φαγητό, καί χάριν του καθήκοντος τό φα¬ 
γητό μπορεί πολλές φορές νά παραμελήται. 

Καί πράγματι, ή ιερή ομάδα τοΰ Χρίστου χάριν 
τής ιεραποστολής ζουσε μέ άπλότητα, καί πολλές 
φορές παραμελούσε τελείως τό φαγητό. Πολλές φο¬ 
ρές ό Χριστός καί οί μαθηταί του δέν είχαν ή δέν 
πρόφθαναν νά φάνε κάτι καί έμεναν νηστικοί. 

Μιά ήμερα ή άγια ομάδα τοΰ Χρίστου περνούσε 
άνάμεσα άπ’ τά σπαρτά. ΤΊταν ή εποχή, που τά 
στάχυα ήταν μεστωμένα. Καί οί μαθηταί πείνασαν 
καί άρχισαν νά μαδοϋν τά στάχυα καί νά τρίβουν μέ 
τά χέρια τους καί νά τρώνε. Ό νόμος έπέτρεπε στο 
νηστικό νά κόβη στάχυα καί νά τρώγη. Ό Χριστός, 
δείχνοντας καί έτσι, ότι είνε ανώτερος, δέν έκοβε καί 
δέν έτρωγε στάχυα όπως οί μαθηταί. Αλλά καί δέν 
έκανε παρατήρησι στους μαθητάς. Εκείνος Θεάν¬ 
θρωπος, αυτοί άπλώς άνθρωποι. Καί ό Θεάνθρωπος 
σπλαγχνιζόταν τους ανθρώπους του, διότι ήταν νη¬ 
στικοί. 

Άλλ’ ή ήμέρα, πού οί μαθηταί μαδοϋσαν καί έ¬ 
τριβαν τά στάχυα, ήταν σάββατο, ήμέρα αργίας. 
Καί οί Φαρισαίοι, σχολαστικοί έρμηνευταί του νόμου, 
φανατικοί ΰποστηρικταί αΰτοΰ καί θανάσιμοι έχθροί 
τοΰ Ίησοΰ, άντί νά συγκινηθοϋν άπ’ τήν ταλαιπω¬ 
ρία καί τήν άπλότητα των μαθητών, νόμισαν, ότι 
βρήκαν ευκαιρία νά κατηγορήσουν τους μαθητάς καί 

εμμεσως το Χρίστο ώς κακό δήθεν διδάσκαλό τους. 
Θεωρώντας εργασία, είδος θερισμού καί αλωνίσμα¬ 
τος, τό ότι μαθηταί μαδουσαν καί έτριβαν μερικά 
στάχυα, είπαν στο Χριστό: Νά! Οί μαθηταί σου κά¬ 
νουν αυτό, πού τό σάββατο δεν επιτρέπεται. 

Στην κατηγορία των πικρών κατηγόρων, των 
Φαρισαίων, ό Χριστός άπάντησε μέ πέντε επιχειρή¬ 
ματα και φίμωσε την άγνωσία καί την κακή διάθεσί 
τους. 

Πρώτο επιχείρημα : Μέσα στον οίκο του Θεού, τή 
σκηνή του μαρτυρίου, υπήρχε μια τράπεζα, πάνω 
στήν οποία ήταν τοποθετημένοι 12 άρτοι, που 
πρόσφεραν οί Εβραίοι, οι άρτοι τής προθέσεως. Οί 
άρτοι αυτοί άλλαζαν κάθε σάββατο. Καί δεν επιτρε¬ 
πόταν νά τους φάγη κανείς, εκτός άπό τους ιερείς. 

Κάποτε ό Δαβίδ, προτού άκόμη γίνη βασιλεύς, 
καταδιώκομενος άπ’ τό Σαούλ γύριζε μέ τά παλλη- 
κάρια του στά βουνά. Καί επί ήμέρες αυτός καί τά 
παλληκάρια του ήταν νηστικοί. Τότε κατέφυγε στον 
άρχιερέα καί του ζήτησε κάτι νά φάνε. Καί επειδή δεν 
υπήρχε τίποτε άλλο, ό άρχιερεύς έπέτρεψε νά φάνε 
τούς άρτους τής προθέσεως. Ή ιστορία αυτή περιέ- 
χεται στο βιβλίο Α' Βασιλειών, κεφ. κα'. 

Λέγει λοιπόν ό Χριστός στους Φαρισαίους: Δεν 
διαβασατε τι εκανε ο Δαβίδ, όταν πείνασε αυτός καί 
αύτοί πού ήταν μαζί του; Δεν είδατε, δηλαδή, πώς 
μπήκε στον οικο του Θεού καί έφαγε τούς άρτους 
τής προθέσεως, που δεν επιτρεπόταν νά τούς φάγη 
κανείς, έκτος άπό τούς ιερείς; 

Ή πράξις του Δαβίδ δεν ήταν επιλήψιμη. Τ Ηταν 
μία έξαίρεσις του κανόνος λόγω άνάγκης. Έτσι οί 
Φαρισαίοι δεν μπορούσαν καί δεν τολμούσαν νά κα- 

τηγορήσουν τό Δαβίδ, τό μεγάλο αυτό άνδρα του 
"Εθνους τους. Άλλ* άφου δεν μπορούσαν να κατη¬ 
γορήσουν τό Δαβίδ, αποστομώνονταν και ώς προς 
την πράξι των μαθητών. Και αν ήταν εργασία και 
παράβασις του σαββάτου τό νά μαδά και να τρίβη 
κάνεις μερικά στάχυα, αυτό έγινε άπό ανάγκη, όπως 
στην περίπτωσι του Δαβίδ, που έφαγε τους άρτους 
τής προθέσεως. 

Δεύτερο επιχείρημα : Οί ιερείς τό σάββατο μέσα 
στο ναό έκαναν διάφορες εργασίες. Αντικαθιστούσαν 
τούς άρτους τής προθέσεως, έκοβαν ξύλα, άναβαν 
φωτιά, έσφαζαν και τεμάχιζαν ζώα για τις θυσίες και 
άλλα. Με τις εργασίες δε αύτές οί ιερείς κατέλυαν 
την άργία του σαββάτου. Άλλα την κατέλυαν εξ 
άνάγκης. Και γι’ αυτό ήταν άθώοι και άκατηγόρη- 
τοι. Και εδώ ό κανών είχε εξαίρεσι. Λέγει λοιπόν ό 
Χριστός στους Φαρισαίους: Δεν διαβάσατε στο 
νόμο, ότι οί ιερείς μέσα στο ναό καταλύουν την 
άργία του σαββάτου καί όμως είνε άνεύθυνοι; 

Οί Φαρισαίοι «άνβγίνωσκον», άλλ’ «ούκ βγίνω- 
σκον». Διάβαζαν δηλαδή, άλλα δεν καταλάβαιναν. 
Τυπολάτρες καθώς ήταν, κολλούσαν στο γράμμα 
του νόμου καί δεν προχωρούσαν στο πνεύμα. 

Τρίτο επιχείρημα : Οί ιερείς κατέλυαν τήν άργία 
του σαββάτου για νά προσφέρουν τις υπηρεσίες 
τους στο ναό. Άλλ’ εδώ, λέγει ό Χριστός, υπάρχει 
άνώτερο άπ’ τό ναό. Είνε σάν νά λέγη: Ιερό καί με¬ 
γάλο πράγμα ό ναός. Άλλ’ εγώ είμαι άνώτερος άπ’ 
τό ναό. Είμαι δεσπότης του ναού. Είμαι Θεός. Καί άν 
καταλύεται ή άργία του σαββάτου χάριν τών ύπη- 
ρεσιών προς τό ναό, πόσο μάλλον χάριν τών υπη¬ 
ρεσιών προς εμένα; Οί μαθηταί έμειναν νηστικοί, γιά 

νά υπηρετήσουν έμενα στο έργο τής ιεραποστολής. 
Και εγώ, που είμαι ανώτερος του ναού, τους άφησα 
νά κάνουν δ,τι έκαναν, γιατί ήταν νηστικοί και πει¬ 
νούσαν. 

Τέταρτο επιχείρημα : Ό Θεός διά του προφήτου 
Ώσηέ, που χαρακτηρίζεται ώς προφήτης τής άγά- 
πης, είπε τον πνευματικώτατο τούτο λόγο: «Έλβον 
θέλω καί ού θυσίαν». Τι σημαίνει αυτός ό λόγος; Νά 
τί σημαίνει: Σπλαγχνική διάθεσι, συμπάθεια, άγάπη 
θέλω, και όχι τυπική θυσία, θυσία που δεν συνο¬ 
δεύεται άπό άγάπη προς τον άλλο άνθρωπο. Λέγει 
λοιπον ό Χριστός στους Φαρισαίους: Έάν είχατε νιώ¬ 
σει τί σημαίνει, «ευσπλαγχνία θέλω και δχι θυσία», 
δεν θά κατακρίνατε τους άθώους μαθητάς μου. Άντι- 
θέτως θά νιώθατε συμπάθεια προς αυτούς, γιατί είνε 
πεινασμένοι και προσπαθούν νά ικανοποιήσουν τήν 
πείνα τους με στάχυα. Άλλ’ είσθε σκληροί και 
άσπλαγχνοι. 

Πέμπτο επιχείρημα : Προηγουμένως ό Χριστός 
είπε, δτι είνε ανώτερος του ναού. Τώρα λέγει, δτι εινε 
κύριος και του σαββατου. Είνε κύριος δλων των 
πραγμάτων, αρα δε και του σαββάτου. Αυτός νο¬ 
μοθέτησε τό σάββατο, αυτός έχει τήν έξουσία νά τό 
τροποποιήση, και αυτός άφησε τους μαθητάς του 
να κανουν ο,τι θεωρήθηκε παραβασις τής έντολής 
περί σαββάτου. Συνεπώς και απ’ αυτό φαίνεται, δτι 
οί μαθηταί είνε άνεύθυνοι και άθωοι. 

Υπάρχει, αδελφοί μου, φοβος νά όμοιάζωμε και 
εμείς σέ μερικες περιπτώσεις με τους σχολαστικούς, 
φανατικούς και σκληρούς Φαρισαίους. Έάν π,χ. κα- 
τακρίνωμε ένα άδελφό, γιατί κάποια Κυριακή έκανε 
κάποια αναγκαία έργασία ή κάποια ήμερα νηστείας 

έφαγε ένα αυγό ή ένα γιαούρτι, επειδή δεν είχε τί¬ 
ποτε άλλο νά φάγη ή αισθανόταν σωματικό κλονι¬ 
σμό, αμαρτάνουμε όπως οι Φαρισαίοι. "Ας εΐμεθα 
πολύ προσεκτικοί σέ τέτοια πράγματα, γιατί είνε 
πράγματα πολύ λεπτά. Για νά μή πέφτωμε σέ Φα¬ 
ρισαϊσμό, χρειάζονται δυο μεγάλες άρετές, ή άγάπη 
και ή διάκρισις. 

Στίχ. 22-24: Ό Χριστός θεράπευσε ενα άνθρωπο 
με τέσσερα φοβερά κακά. ~Ηταν δαιμονισμένος, τυ¬ 
φλός, κωφός και άλαλος. Υπήρχε πιο άξιολύπητος 
άνθρωπος; Έν τούτοις οί Φαρισαίοι δεν ευχαριστή¬ 
θηκαν για τή θεραπεία του τόσο δυστυχισμένου άν- 
θρώπου. Άλλα φαρμακώθηκαν και συκοφάντησαν 
τον Κύριο, εκσφενδονίζοντας τήν κατηγορία, ότι βγά¬ 
ζει τα δαιμόνια μέ τή δύναμι του Βεελζεβούλ! Αυτό 
είνε διαστροφή του ήθικου και του θρησκευτικού 
αισθητηρίου, άναλγησία και πώρωσις, ψυχικές άσθέ- 
νειες άνίατες. Ό Θεός νά μάς φυλάη, νά μή φθάσωμε 
ποτέ σέ τέτοια φοβερή κατάστασι. Ή άναλγησία και 
ή πώρωσις είνε ό καρκίνος τής ψυχής. 


5 Τό Ευαγγέλιο τοΟ Ματθαίου 

Ματθ. ΙΒ' 25-50 


Μάθημα 19ο 


ΒΛΑΣΦΗΜΙΑ ΚΑΤΑ 
ΤΟΥ ΑΓΙΟΥ ΠΝΕΥΜΑΤΟΣ 
ΠΝΕΥΜΑΤΙΚΗ ΣΥΓΓΕΝΕΙΑ 


Στο δωδέκατο κεφάλαιο τοΟ Ματθαίου, στίχ. 
25-50, ττεριεχονται λογοι του Χρίστου α’) γιά την κα- 
τηγορία των Φαρισαίων ότι εκανε δαιμονικό θαύμα, 
στίχ. 25-30, β') γιά τη βλασφημία κατά τοϋ 'Αγίου 
Πνεύματος, στίχ. 31-32, γ') γιά τά έργα καί τά λό¬ 
για ώς εκδηλώσεις τής καρδίας, στίχ. 33-37, δ') γιά 
καταπληκτικό σημείο και δαιμονική έπικράτησι λό¬ 
γω άμετανοησίας, στίχ. 38-45, καί ε') γιά τήν πνευ¬ 
ματική συγγένεια, στίχ. 46-50. 

Εξήγησή λέξεων καί φράσεων 

25: ειδώ$· = γνωρίζοντας. 

ενθυμήσεις = διαλογισμοί, σκέψεις. 
μερισθεΐσα καθ' εαυτήν = πού διχάσθηκε καί τό 
ενα μέρος της στρέφεται κατά του άλλου, 
οι) σταθήσεται = δέν θά σταθή (θά πέση, θά κα¬ 
ταστροφή). 

26: 61 εκβάλλει = εάν βγάζη. 

27: εν τίνι εκβάλλουσι; = μέ τίνος τή δύναμι βγάζουν; 

κριται βοΌντα,ί νρ<χ)ν ~ θθ( σσς κατοιδικάσονν. 
29: 8ηστι = δέση. 

30: ό μή ών μετ' εμού = όποιος δέν είνε μαζί μου. 

κατ' έμοΰ εστι = είνε ενάντιον μου. 

33: ποιήσατε - κάνετε, παραδεχθήτε. 

σαπρον - άχρηστο, άγριο, κακό. 

34: πονηροί οντες = άφοϋ εισθε ττονηροι. 

36: ρήμα αργόν - λόγος ανωφελής, κακός, ψευδής. 
39: ού δοθήσεται = δεν θά δοθή. 

40: ώσπερ γάρ εγένετο = διότι όττως έμεινε. 
ούτως εσται = έτσι θά εινε. 
κήτος = μεγάλο ψάρι. 

41: μετενόησαν εις το κήρυγμα = μετενόησαν εξ αι¬ 
τίας του κηρύγματος. 

πλεΐον Ιωνά ώδε - περισσότερο άττό τον Ιωνά 

Λ» 

εδω. 

44: σχολάζοντα = ήσυχο, ειρηνικό. 
σεσαρωμένον = σκουπισμένο. 
κεκοσμημένον = στολιμένο. 

45: χείρονα = χειρότερα. 

ούτως εσται = έτσι θά συμβή. 

46: ετι δέ αύτοΰ λα λοΰντος = και ένω αυτός μιλούσε 
άκόμη. 

είστήκεισαν = παρουσιάστηκαν, εμφανίστηκαν. 
47: έστήκασι = έχουν έλθει ή εϊνε. 

Παρατηρήσεις καί διδάγματα 

Στίχ. 25-30: Οι Φαρισαίοι άπέδωσαν τή θεραπεία 
του δαιμονισμένου σε συνεργασία του Ίησου με τον 
Βεελζεβουλ, τον άρχοντα των δαιμόνιων. Πιο άσεβής 
και πιο φοβερή κατηγορία άπ* αυτή δεν θά μπορούσε 
νά υπάρξη. 

Οί Φαρισαίοι δεν τόλμησαν νά εκστομίσουν τήν 

κατηγορία αυτή, άλλα την είπαν μέσα τους. Μέσα 
στις πεπωρωμένες και σκοτεινές ψυχές τους καταδί¬ 
κασαν τον Ίησου σαν όργανο και συνεργάτη του 
Διαβόλου. Άλλ’ ό Χριστός φανέρωσε τις σκέψεις των 
Φαρισαίων, πράγμα τό όποιο ό Σατανάς και τα όρ¬ 
γανά του δεν μπορούν νά κάνουν. Και έτσι ό Χρι¬ 
στός, με την υπερφυσική γνώσι των σκέψεων των 
Φαρισαίων, άπέδειξε σ’ αυτους άμέσως, ότι δεν έχει 
σχέσι με τό Σατανά, άλλα με Εκείνον, ό όποιος έπλα¬ 
σε και γνωρίζει τις καρδιές των άνθρώπων. 

Η υπερφυσική γνώσις του Ίησου είνε άμέσως 
ένα επιχείρημα κατά των συκοφαντών του Φαρισαί¬ 
ων. Ακολουθούν δέ πολλά επιχειρήματα. 

Κάθε βασίλειο, λέγει ό Χριστός, και κάθε πόλις ή 
οικογένεια, εάν διαιρεθή και τό ένα μέρος πολεμή τό 
άλλο, δέν μπορεί νά σταθή* καταστρέφεται, διαλύε¬ 
ται. Και ό Σατανάς έχει βασίλειο, σκοτεινό και άπαί- 
σιο βασίλειο. Και αν ό ένας δαίμονας βγάζη τον 
άλλο, όπως σκεφθηκαν οι Φαρισαίοι, τότε τό βασί¬ 
λειο του Σατανά διαιρέθηκε και οί δαίμονες άλληλο- 
σπαράσσονται. Καί πώς είνε δυνατό νά σταθή έτσι 
τό βασίλειο του Σατανα; Αλλά νά! Στέκεται καί θά 
στέκεται μέχρι την τελική κρισι. ’Αρα ένας δαίμονας 
δέν βγάζει άλλο δαίμονα. Καί άρα ό Ιησούς δέν 
έβγαλε τό δαίμονα μέ τήν βοήθεια του Βεελζεβουλ. 

Οί Φαρισαίοι είχαν δικούς τους άνθρώπους, μα- 
θητας και πνευματικά τέκνα τους, οι όποιοι ήταν εζ- 
ορκισταί. Έξώρκιζαν, καί μερικές φορές έβγαζαν δαι¬ 
μόνια. Οί δέ Φαρισαίοι δέν τους κατέκριναν, άλλά 
τους άφηναν ελευθέρους νά έξορκίζουν. Τούτο ό Χρι¬ 
στός χρησιμοποιεί ώς άλλο επιχείρημα. Έάν εγώ, λέ¬ 
γει στους Φαρισαίους, βγάζω τά δαιμόνια μέ τή δυ- 


132 



ναμι του Βεελζεβούλ, οί δικοί σας, οί μαθηταί και τα 
πνευματικά σας τέκνα, με τίνος δύναμι βγάζουν τα 
δαιμόνια; Γιατί αυτους δεν τους κατηγορείτε, και έμε¬ 
να με κατηγορείτε; ΓΓ αυτό αυτοί, οί δικοί σας άν¬ 
θρωποι, την ήμερα τής Κρίσεως θά γίνουν κατά ένα 
τρόπο δικασταί σας και θά σας καταδικάσουν για 
την άντιφατικότητα, την υποκρισία και τό φθόνο σας. 

Άφοΰ δαίμονας δεν βγάζει δαίμονα, ούτε οί Ιου¬ 
δαίοι έξορκισταί έβγαζαν δαιμόνια με τή δύναμι του 
Σατανά, ούτε ό Ιησούς. Τά δαιμόνια βγαίνουν με τή 
δυναμι του Αγίου Πνεύματος. Διά τούτο ό Ιησούς 
λέγει πάλι στους Φαρισαίους: Έάν λοιπόν εγώ βγά¬ 
ζω τά δαιμόνια με τή δυναμι του Πνεύματος του Θε¬ 
ού, δεν είμαι πλάνος και άπατεών, άλλ’ άπεσταλμέ- 
νος του Θεού, είμαι -εννοεί- ό Μεσσίας. Και άφοΰ ό 
Μεσσίας ήλθε και ευρίσκεται άνάμεσά σας, άρα ή βα¬ 
σιλεία του Θεού έφθασε σε σάς. "Οπου εΐνε ό Μεσ¬ 
σίας, εκεί είνε και ή βασιλεία. Διότι ό Μεσσίας είνε ό 
Βασιλεύς. 

Γιά νά μπή κανείς σ’ ένα σπίτι ισχυρού άνθρώ- 
που καί ν’ άρπάξη τά σκεύη του, νά τον ληστέψη 
δηλαδή, πρέπει πρώτα νά δέση τον ισχυρό άνθρωπο, 
καί έπειτα θά μπορή νά τον ληστέψη. Άπ* αυτό ό 
Χριστός κατασκευάζει άλλο επιχείρημα. Λέγει στους 
Φαρισαίους: Πώς μπορεί κανείς νά μπή στο σπίτι 
του ισχυρού καί νά άρπάξη τά σκεύη του, έάν 
πρώτα δεν τον δέση; Είνε σάν νά λέγη ό Χριστός με 
άλλα λόγια: Ό Σατανάς είνε ισχυρός. Εΐνε κοσμο- 
κράτωρ. Έχει σκοτεινό βασίλειο. Άλλ* έγώ μπαίνω 
μέσα στήν έπικράτειά του καί άρπάζω τους άνθρώ- 
πους, που είχε στήν κατοχή του σάν σκεύη του. Γιά 
νά κάνω όμως αύτό, έχω δέσει τό Σατανά. Καί άφοΰ 

εχω δέσει τό Σατανά, άποδεικνύεται, δτι εγώ είμαι 
ισχυρότερος του Σατανά. 

Ό Σατανάς είνε ισχυρός και ό Χριστός είνε πα¬ 
νίσχυρος. Και άφ’ δτου ήλθε ό Χριστός στον κόσμο, 
έδεσε κατά ένα τρόπο τό Σατανά. Και σφιγκτότερα 
τον έδεσε με τή σταυρική θυσία του. Ό Σατανάς 
πλέον είνε δεμένος, και δεν μπορεί νά μάς βλάψη, 
εκτός εάν εμείς παραδοθοΰμε με τή θέλησί μας στο 
Σατανά. Που είνε οι Χιλιασται που λένε, δτι ό Σα¬ 
τανάς θά δεθή στο μέλλον; Ήδη ό Χριστός έδεσε τό 
Σατανά κατά τον καιρό τής πρώτης παρουσίας του. 

Μετά τά επιχειρήματα, που είδαμε, ό Χριστός 
-άς έκφρασθουμε έτσι-, από τήν άμυνα περνάει στήν 
έπίθεσι. Άφου απέδειξε, δτι αυτός δεν έχει σχέσι με 
τό Σατανά, άλλ’ είνε άπεσταλμένος του Θεού και 
ισχυρότερος του Σατανά, ό Μεσσίας, τον όποιο 
έπρεπε ν’ άκολουθήσουν δλοι, τώρα λέγει: Όποιος 
δεν είνε μαζί μου, είνε εναντίον μου. "Οποιος δεν μα¬ 
ζεύει μαζί μ’ εμένα τά πνευματικά πρόβατα, αυτός 
σάν άλλος λύκος τά σκορπίζει. Είνε σάν νά λέγη 
στους Φαρισαίους: Δεν είσθε μαζί μου* είσθε με τό 
Σατανά. Εμένα κατηγορείτε σάν συνεργάτη του Σα¬ 
τανά, άλλά εσείς είσθε συνεργάτες του Σατανά. 

Ό Χριστός είνε τό πρόσωπο, άπέναντι του οποί¬ 
ου δεν μπορεί κάνεις νά τηρή στάσι ουδέτερη. "Οποι¬ 
ος δεν είνε μαζί με τό Χριστό, είνε εναντίον του. Οι 
άδιάψοροι θά θεωρηθούν εχθροί του Χρίστου. Απέ¬ 
ναντι σε άνθρωπο μπορούμε νά λάβωμε ούδέτερη 
στάσι, χωρίς νά θεωρηθούμε εχθροί του. Άλλ* άπέ- 
ναντι του Χρίστου δεν μπορούμε νά λάβωμε τέτοια 
στάσι, χωρίς νά θεωρηθούμε εχθροί του. Τί δεικνύει 
αυτό; "Οτι ό Χριστός δεν είνε άπλώς άνθρωπος, 

άλλα Θεός. Μόνο απέναντι του Θεού οφείλουν όλοι 
οί άνθρωποι νά λάβουν θέσι και να ταχθούν υπέρ 
αύτοϋ, για νά μή θεωρηθούν εχθροί του. 

Προχωρώντας ό Χριστός στήν έπίθεσι κατά των 
Φαρισαίων, τους παρουσιάζει ώς βλάσφημους του 
' Αγίου Πνεύματος, λέγει ότι ή άμαρτία αυτή εϊνε 
άσυγχώρητη, και τους άποκαλεΐ «γεννήματα εχιδ- 
νών», οχιές, φίδια φαρμακερά. 

Αλλά τί εϊνε ή βλασφημία κατά του 'Αγίου Πνεύ¬ 
ματος, ή οποία ουδέποτε συγχωρεΐται; Ό Χριστός 
είπε: Έάν κανείς εΐπη λόγο εναντίον του Υιού του άν- 
θρώπου, θά συγχωρηθή. Έάν όμως εϊπη λόγο εναν¬ 
τίον του 'Αγίου Πνεύματος, ούδέποτε θά συγχω¬ 
ρηθή. Πώς εξηγείται αυτός ό λόγος του Χρίστου; 

Ίδου ή έξήγησις: Ώς «Υιός ανθρώπου», ώς άν¬ 
θρωπος δηλαδή, ό Χριστός είχε ταπεινή καί άσημη 
έμφάνισι. Καί οί πολλοί, βλέποντας τήν ταπεινή καί 
άσημη έμφάνισί του, σκανδαλίζονταν καί έλεγαν: Εϊνε 
δυνατόν αυτός ό χωρικός, ό υιός τής Μαρίας καί του 
Ιωσήφ (έτσι νόμιζαν), που έχει άνάγκες όπως εμείς, 
που πεινάει καί διψάει καί τρώγει καί πίνει καί 
κουράζεται καί ταλαιπωρείται, καί κανείς άπ’ τους 
επισήμους δεν τον άναγνωρίζει ώς σπουδαίο, άλλά 
τον καταδιώκουν, εϊνε δυνατόν αύτός ό φτωχός καί 
ταλαίπωρος καί κατατρεγμένος άνθρωπος νά εϊνε 
Υιός του Θεού, ίσος με τό Θεό Πατέρα; Επειδή, λοι¬ 
πόν, ή ταπεινή καί άσημη έμφάνισις του Χρίστου 
σκανδάλιζε καί κλόνιζε τους πολλούς ώς προς τό 
πρόσωπον αύτου, άν αυτοί έλεγαν ένα λόγο εναν¬ 
τίον του Χρίστου, είχαν έλαφρυντικό καί συγχώρη- 
σι, μέ τον όρο βέβαια, ότι τελικά θά πίστευαν καί θά 
μετανοούσαν. Άλλ’ οί Φαρισαίοι δεν έλεγαν λόγους 

μόνον εναντίον του ταπεινού και άσημου Ναζωραί¬ 
ου, ώστε νά έχουν έλαφρυντικό. Αυτοί προσέβαλλαν 
και τό "Αγιο Πνεύμα. Και πώς προσέβαλλαν τό "Αγιο 
Πνεύμα; Ιδού! Έβλεπαν θαύματα και δεν συνεκι- 
νουντο. Είδαν προ ολίγου νά θεραπεύεται ό δαιμο¬ 
νισμένος, καί αυτοί, αντί νά συγκινηθοΰν, απέδωσαν 
τό θαύμα στον Βεελζεβουλ! Είδαν μ’ άλλα λόγια 
υπερφυσικό γεγονός, που άποδεικνύει κατακάθαρα 
την παρουσία καί ενέργεια τής Θεότητος, καί αυτοί 
διέστρεψαν την έννοια του θαύματος. Αυτό σημαίνει, 
οτι είχαν φθασει σε κατάστασι πωρώσεως καί αμε¬ 
τανοησίας. Ναι! Τό νά βλέπη κανείς υπερφυσικά ση¬ 
μεία, θαύματα Θεού, καί ούτε έτσι νά συγκινήται καί 
νά πιστεύη, αλλά τουναντίον νά διαστρέφη τήν 
έννοια του θαύματος καί νά τό άποδίδη στο Σατανά, 
είνε έσχάτη διαφθορά καί διαστροφή καρδίας, είνε 
πώρωσις καί άμετανοησία. Άν δε ύπάρχη ένα αμάρ¬ 
τημα, τό όποιο δεν συγχωρεΐται, αυτό είνε ή άμε¬ 
τανοησία. 

Βλασφημία κατά του 'Αγίου Πνεύματος, ή οποία 
δεν συγχωρεΐται, είνε λοιπόν τό νά μη παραδέχεται 
κανείς, άλλά νά διαστρέφη ολοφάνερες ενέργειες τής 
Θεότητος, είνε, με άλλα λόγια, ή πώρωσις καί άμε¬ 
τανοησία. 

Στίχ. 38-40: Αν καί ό Χριστός έκανε συνεχώς 
σημεία, καταπληκτικά θαύματα, πού κανείς δεν είχε 
κάνει ποτέ σε τοσο πλήθος καί βαθμό, έν τούτοις οί 
Φαρισαίοι ζητούσαν απ τό Χριστό νά κάνη σημείο 
καταπληκτικωτερο δήθεν άπ* τά άλλα, νά πέση π.χ. 
εκ νέου μάννα άπ τόν ουρανό, όπως στην εποχή του 
Μωυσέως στήν έρημο. 7\λλ’ ό Χριστός, ό όποιος δεν 
κάνει θαύματα γιά έπίδειξι δυνάμεως καί γιά τήν ίκα- 

νοποίησι ματαίας περιέργειας άνθρώπων, άπάντησε 
στους Φαρισαίους, δτι στην πονηρή και μοιχαλίδα 
γενεά, τη διεφθαρμένη δηλαδή και άπιστη απέναντι 
στο νυμφίο Χριστό, θά δοθή άλλου είδους σημείο, 
αυτό που σήμαινε ή καταβρόχθισις και τριήμερη δια¬ 
μονή του Ιωνά στήν κοιλία του κήτους, ή θανάτω- 
σις δηλαδή και τριήμερη ταφή του Χρίστου. Με άλλα 
λόγια, είνε σαν να έλεγε ό Χριστός στους Φαρισαί¬ 
ους: Ζητάτε σημείο για να πιστευσετε; Άλλ’ επειδή 
δεν έχετε ειλικρινώς διάθεσι για να πιστευσετε, δεν 
αξίζετε να σάς δοθή τέτοιο σημείο. Θά σάς δοθή 
άλλο σημείο, γιά νά σκανδαλισθήτε περισσότερο 
απέναντι μου και νά καταπέσετε σε μεγαλύτερο βά¬ 
ραθρο άπιστίας. Θά με δήτε νά θανατώνωμαι και νά 
κατεβαίνω στον τάφο, και τότε εΐνε που θά σκανδα- 
λισθήτε τελείως και θά φθάσετε στο έπακρο τής άπι¬ 
στίας. 

"Οσοι δεν έχουν καλή διάθεσι και δεν είνε άξιοι 
νά πιστεύσουν, εΐνε άξιοι νά σκανδαλίζωνται άκόμη 
περισσότερο και ν’ άποκόπτωνται τελείως άπ’ τό 
Χριστό! Ό σκανδαλισμός και ή άπιστία των κακο- 
προαιρέτων εΐνε δικαία τιμωρία τους. 

Ματθ. ΙΓ' 1-30 


Μάθημα 20ό 


ΟΙ ΠΑΡΑΒΟΛΕΣ ΤΟΥ ΣΠΟΡΕΩΣ 
ΚΑΙ ΤΩΝ ΖΙΖΑΝΙΩΝ 


Στο δέκατο τρίτο κεφάλαιο του Ματθαίου, στίχ. 
1-30, περιέχονται: α') Ή παραβολή του σπορέως, 
στίχ. 1-9, β') Εξηγήσεις για τή χρήσι παραβολών, 
στίχ. 10-17, γ') Ερμηνεία τής παραβολής του σπο¬ 
ρέως, στίχ. 18-23, και δ') Ή παραβολή των ζιζανίων, 
στίχ. 24-30. 

Έξήγησις λέξεων καί φράσεων 

1: εμβάντα = άφου μπήκε 
αίγιαλος = γιαλός, παραλία. 
είστήκει = στεκόταν. 

3: ό σπειρών = 6 σπορευς, ό σποριάς. 

5: έξανατέλλω = βλαστάνω. 

7: άνέβησαν = βλάστησαν και υψώθηκαν, μεγάλω¬ 
σαν. 

8: έδί&ου = έδιναν. 

9: άκουετω = ας άκουη. 

11: δεδοται γνώναι = δόθηκε νά γνωρίσετε. 

12: άρθήσεται = θά παρθή, θ* άφαιρεθή. 

13: σννιώ = εννοώ, καταλαβαίνω. 

14: πληρωθήσεται = θά έκπληρωθή. 

ακοτ) ακούσετε = θά άκούσετε καταπληκτικά 
πράγματα. 

βλέποντες βλεφετε = θά ιδητε καταπληκτικά 
πράγματα. 

15: έπαχύνθη η καρδία = σκοτίσθηκε ό νους. 

βαρέως ηκονσαν = ακόυσαν βαρεία, κωφέυσαν. 
έκάμμνσαν = έκλεισαν. 
ίάσομ αι = συγχωρήσω. 

19: μη σννιέντος = που δεν εννοεί. 

το έσπαρμένον = αυτό που έσπάρη. 
ό σπαρείς = αυτός που έσπάρη. 

21: σκανδαλίζεται = σκοντάπτει, κλονίζεται. 

22: η μέριμνα = ή άγωνιώδης και άγχώδης φροντίς. 
τον αίώνος τούτον - τής παρούσης ζωής. 
η απάτη τον πλούτον = ή άπόλαυσις του 
πλούτου. 

23: σννιών = αυτός που εννοεί. 

24: παρέθηκε = εξέθεσε, δίδαξε. 

25: εν τω καθεύδειν = όταν έκοιμώντο. 

28: έφη - είπε. 

30: δησατε = δέσετε. 

Παρατηρήσεις καί διδάγματα 

Στίχ. 3, 10-15: Ό Κύριος πολλές φορές μιλούσε 
μέ παραβολές, μέ εικόνες δηλαδή και παραδείγματα 
άπ* τή φύσι και τή ζωή. 

Οί παραβολές διαφέρουν άπ’ τους μύθους. Διότι 
οί μΰθοι περιέχουν πράγματα άδύνατα και άπίθανα, 
όπως π.χ. ότι μιλάνε τα ζωα, ένω οι παραβολές λέ¬ 
νε πράγματα δυνατά και πιθανά. 

Οί παραβολές άλλα λένε καί άλλα εννοούν. Λένε 
άπλά πράγματα άπ' τή φύσι καί τή ζωή, καί εννο¬ 
ούν πνευματικά, βαθειά καί υψηλά πράγματα, μυ- 

στικές άλήθειες του Θεού για τή φύσι τής βασιλεί¬ 
ας των ουρανών και για τόν τρόπο, με τόν όποιο 
μπορούμε νά κερδίσωμε αυτή τή βασιλεία. 

Οί παραβολές του Κυρίου είνε αριστουργήματα 
τοϋ λόγου καί εντυπώνονται άριστα στη μνήμη του 
ανθρώπου. 

Οί μαθηταί απόρησαν, γιατί ό Χριστός μιλούσε 
με παραβολές, ποΰ λόγω άσαφείας προκαλοϋσαν τή 
δυσφορία των πολλών, οί όποιοι ασφαλώς θά έλε¬ 
γαν: Καί τί θέλει νά μας πή με τις παραβολές αυτές; 
Γι’ αυτό οί μαθηταί, άφοϋ πλησίασαν ιδιαιτέρως τό 
Χριστό, τόν ρώτησαν: Γιατί τους όμιλεΐς μέ παρα¬ 
βολές; 

Ή άπάντησις του Χρίστου στό ερώτημα τών μα¬ 
θητών σημαίνει, ότι υπάρχουν δυο κατηγοριών άν¬ 
θρωποι: Αυτοί ποΰ έχουν καλή διάθεσι καί ενδιαφέ¬ 
ρον νά μάθουν τά μυστήρια τής βασιλείας του Θε- 
οΰ, καί αυτοί ποΰ δέν έχουν τέτοια διάθεσι καί τέ¬ 
τοιο ενδιαφέρον, άλλ’ εϊνε σκληροί καί πωρωμένοι, 
όπως προφήτευσε ό Ήσαίας, αΰτόπτες καί αάτήκο- 
οι τών πλέον καταπληκτικών πραγμάτων, καί όμως 
άσυγκίνητοι καί άμετανόητοι. Στοάς πρώτους, 
στοάς όποιους πρώτοι συγκαταλέγονται οί Μαθη¬ 
ταί, στοάς καλοπροαιρέτους καί προθύμους δηλαδή, 
πρέπει νά δίδεται ή γνώσις τών μυστηρίων του Θε- 
οΰ, καί μαλιστα πλουσιως καί μέ πλεονασμό, διότι 
είνε άξιοι. Αλλα στους δευτέρους, ποά δέν έχουν διά¬ 
θεσι και προθυμία, δεν πρεπει νά δίδεται ή γνώσις 
τών μυστηρίων του Θεού. Καί όχι μόνο τοΰτο, αλλά, 
καί άν έχουν κάποια γνώσι, πρέπει ν' άφαιρήται καί 
αυ τη. Και αφαιρεΐται με τη συγχυσι ποά παθαίνουν 

ώς προς τά μυστήρια τοΟ Θεού οί κακοπροαίρετοι 
και άπιστοι αύτοί άνθρωποι. 

Με τις παραβολές οί καλοπροαίρετοι μαθαίνουν 
καί οί κακοπροαίρετοι παθαίνουν σύγχυσι. Οί πρώ¬ 
τοι μαθαίνουν, γιατί έχουν ενδιαφέρον καί έρωτοϋν 
καί ερευνούν τό νόημα των παραβολών. Οί δεύτεροι 
δεν μαθαίνουν καί παθαίνουν σύγχυσι, γιατί δεν 
έχουν ενδιαφέρον νά έρωτήσουν καί νά ερευνήσουν 
τό νόημα τών παραβολών. 

"Ετσι οί μεγάλες αλήθειες γιά τή βασιλεία του 
Θεοΰ αποκαλύπτονται στους καλοπροαιρέτους καί 
απομακρύνονται άπ’ τούς κακοπροαιρέτους. Τά 
άγια δέν δίδονται στους κύνας καί οί μαργαρίτες δέν 
ρίπτονται μπροστά στους χοίρους, γιά νά μή περι- 
φρονοϋνται καί καταπατοΰνται, καί γιά νά μή γίνε¬ 
ται ή κόλασις τών αναξίων μεγαλύτερη. Διότι, οποί¬ 
ος γνωρίζει πολλά καί δέν τά εκτιμά, θά τιμωρηθή 
πολύ, καί όποιος γνωρίζει λιγώτερα, θά τιμωρηθή 
λιγώτερο. Τό ότι λοιπόν ό Κύριος μέ τις παραβολές 
του άπέκρυπτε τά μυστήρια τής βασιλείας του άπ’ 
τους κακοπροαιρέτους, τοΰτο ώφείλετο άφ’ ενός μέν 
στήν άναξιότητα τών ανθρώπων αυτών, άφ’ ετέρου 
δέ στή φιλανθρωπία του Κυρίου. Ή φιλανθρωπία 
τοΰ Κυρίου υπάρχει παντού. 

Στίχ. 4-9, 18-23: Πολύ ώραία καί γνωστή ή πα¬ 
ραβολή τοϋ σπορέως. Ό σπορεύς, ό Κύριος ήμών Ιη¬ 
σούς Χριστός, σπέρνει τον εκλεκτό σπόρο του, τό 
θείο λόγο του. Καί ποϋ πέφτει ό σπόρος; 

’Άλλος σπόρος πέφτει στό δρόμο, που εΐνε πα¬ 
τημένος καί δέν μπορεί νά είσχωρήση καθόλου στή 
γη, καί έρχονται τά πετεινό καί τον κατατρώγουν. 

Δρόμος, πατημένη και σκληρή γη, είνε ό σκληρός 
και πωρωμένος άνθρωπος, που δεν αφήνει καθόλου 
τό λόγο του Θεού νά προχωρήση μέσα του, που δεν 
εννοεί και δεν νιώθει τίποτε απ’ τό μεγαλείο του θεί¬ 
ου λόγου. Τά πετεινά του ουρανου είνε οί δαίμονες, 
που αρπάζουν τό λόγο του Θεού καί δεν τον αφή¬ 
νουν νά ευδοκιμήση. 

Άλλος σπόρος πέφτει στα πετρώδη, που δεν 
έχουν πολύ χώμα, άλλ’ ελάχιστο, ένα λεπτότατο 
στρώμα, καί αμέσως βλαστάνει, επειδή δεν έχει βά¬ 
θος, καί βγαίνει ό ήλιος καί τον καίει καί ξεραίνεται, 
επειδή δεν έχει ρίζα, ρίζα βαθειά, γιά νά πάρη τήν 
άπαραίτητη υγρασία. Τά πετρώδη με τό ελάχιστο 
χώμα είνε οί άνθρωποι που δεν έχουν βάθος. Αυτοί, 
μόλις άκουσουν τό λόγο του Θεού, ενθουσιάζονται 
καί εκδηλώνουν τον ενθουσιασμό τους. Άλλ’ ό ενθου¬ 
σιασμός τους είναι προσωρινός. Μόλις έλθουν θλί¬ 
ψεις ή διωγμοί, επειδή δεν έχουν βάθος, κλονίζονται 
καί άπομακρυνονται άπ’ τό Θεό. 

Άλλος σπόρος πέφτει στά άγκάθια. Καί τον πνί¬ 
γουν τα αγκαθια, καί δεν ευδοκιμεί. Άκανθότοπος 
είνε ό άνθρωπος μέ τις διάφορες βιοτικές μέριμνες, με 
τις αγωνιώδεις καί αγχώδεις φροντίδες για τήν 
αποκτησι πολλών υλικών πραγμάτων καί πλούτου, 
και με την απολαυαι του πλούτου, τις κοσμικές καί 
αμαρτωλές διασκεδάσεις. Οί βιοτικές μέριμνες καί οί 
κοσμικές απολαύσεις καί διασκεδάσεις αιχμαλωτί¬ 
ζουν τήν καρδια και το νου του άνθρώπου, άπορρο- 
φοΰν τή ζωτικότητά του, τρώνε τό χρόνο καί τή δρα- 
στηριότητά του, καί έτσι γιά τήν εύδοκίμησι τοϋ λό¬ 
γου τοΰ Θεού ούτε χρόνος ούτε σκέψις ούτε συναί¬ 
σθημα ούτε δύναμις καί δραστηριότης μένει. 

Άλλος τέλος σπόρος πέφτει στην εκλεκτή γή, 
τή γή δηλαδή που έχει καλό και πολύ χώμα και είνε 
καθαρισμένη άπό αγκάθια. Και αυτός ό σπόρος 
ευδοκιμεί και δίνει σ’ ένα μέρος τριακονταπλάσιο καρ¬ 
πό, σ’ άλλο εξηκονταπλάσιο και σ’ άλλο εκατοντα¬ 
πλάσιο. Εκλεκτή γη είνε οί καλοπροαίρετοι, πρό¬ 
θυμοι και πιστοί άνθρωποι, που πρώτα άπ’ δλα 
ένδιαφέρονται για τή σωτηρία τους. Καί άλλοι άπ 
αύτούς καρποφορούν πολύ, άλλοι περισσότερο καί 
άλλοι άκόμη περισσότερο, άναλόγως τής πίστεως 
καί τής πνευματικής δραστηριότητός των. 

Συμφώνως προς τήν παραβολή του σπορέως οί 
άνθρωποι λοιπόν ώς προς το λόγο του Θεού διαι¬ 
ρούνται σε τέσσαρες κατηγορίες, τρεις κακές κατη¬ 
γορίες, καί μία καλή κατηγορία, ή οποία πάλι διαι¬ 
ρείται σε τρεις άλλες κατηγορίες. 

Εμείς, άγαπητοί μου, σε ποια άπό τις τέσσαρες 
κατηγορίες άνήκουμε; Άς έρευνήσωμε μέ φόβο τούς 
εαυτούς μας, για να δούμε πώς καί πόσο δεχόμεθα 
τό λόγο του Θεού, καί άν φέρωμε καρπούς. Ιδίως άπ 5 
τα άποτελέσματα, πού έχει ό λόγος του Θεού σε 
μάς, άπ 1 τά έργα δηλαδή, φαίνεται σε ποια άπ’ τις 
τέσσαρες κατηγορίες άνήκουμε. Άς φοβηθούμε μή¬ 
πως άνήκουμε σ’ αύτούς, πού έχουν μικρό βάθος καί 
εύκολα ενθουσιάζονται καί εύκολα άλλάζουν, ή μή¬ 
πως άνήκουμε σ’ αύτούς, πού πνίγονται άπ’ τις κο¬ 
σμικές μέριμνες καί άπολαύσεις. 

Άλλ’ όπου καί άν άνήκωμε, μέ συναίσθησι καί 
μετάνοια ό Θεός μπορεί να μάς κάμη γή εκλεκτή καί 
να καρποφορούμε 30, 60, 100. 

Ματθ. ΙΓ' 31-58 


Μάθημα 21ο 


ΑΛΛΕΣ ΠΑΡΑΒΟΛΕΣ 
Ο ΙΗΣΟΥΣ ΣΤΗΝ ΠΑΤΡΙΔΑ ΤΟΥ 


Στους στίχους 31-58 του δεκάτου τρίτου κεφα¬ 
λαίου του Ματθαίου περιέχονται: α') Ή παραβολή 
του κόκκου σινάπεως, στίχ. 31-32, β') Ή παραβολή 
τής ζύμης, στίχ. 33, γ') Λόγοι για τή διδασκαλία με 
παραβολές, στίχ. 34-35, δ') Ερμηνεία τής παρα¬ 
βολής των ζιζανίων, στίχ. 36-43, ε') Ή παραβολή του 
κρυμμένου θησαυρού, στίχ. 44, στ') Ή παραβολή 
τού πολυτίμου μαραγαρίτου, στίχ. 45-46, ζ') Ή πα¬ 
ραβολή τής σαγήνης, στίχ. 47-50, η') Γενικό συμπέ¬ 
ρασμα, στίχ. 51-52, και θ') Λόγοι σχετικοί με τήν έπί- 
σκεψι του Ιησού στή Ναζαρέτ, στίχ. 53-58. 

Έξήγησις λέξεων καί φράσεων 

32: μεΐζον = μεγαλύτερο. 

κατασκηνοΰν = νά κατοικούν, νά φωλιάζουν. 

33: ζύμη = προζύμι. 

ενέκρυφεν = έκρυψε μέσα. 
σάτον = μέτρο ποσότητος 9 οκάδων. 
τρία σάτα = 27 οκάδες, μεγάλη ποσότης 
αλεύρου για ζύμωσι. 

35: ερεύξομαι = θά βγάλω από μέσα μου σαν από 
*ττηγή, θά εξαγγείλω, θά διακηρύξω. 

36: φράσον = διασάφησε, εξήγησε. 

40: ώσπερ ούν - όπως δέ. 

όντως εσται = έτσι θά είνε, έτσι θά συμβή. 
συντέλεια του αίώνος = το τέλος τής ιταρούσης 
περιόδου του κόσμου. 

42: βρυγμδς = τριγμός, τρίξιμο ή κτύπος. 

43: οί δίκαιοι - οι ενάρετοι. 

εκλάμφουσι = θά εκπέμπουν λάμψι, θ’ ακτινοβο¬ 
λούν. 

46: πέπρακε - πώλησε. 

47: σαγήνη = δίχτυ γιά ψάρεμα. 
βληθείση = που ρίχτηκε. 
συναγαγούση = που μάζεψε. 

48: οτε έπληρώθη = όταν γέμισε. 

σαπρά = άχρηστα, επιβλαβή, κακά. 

49: εζελεύσονται = θά βγουν. 

άφοριοΰσι = θά ξεχωρίσουν. 

51: συνήκατε; - καταλάβατε; 

52: γραμματεύς = ό άσχολούμενος με τά ιερά γράμ¬ 
ματα, την Παλαιά Διαθήκη, ό θεολόγος. 
μαθητενθεις = που πήρε μαθήματα, που διδάχτηκε. 
θησαυρός = θησαυροφυλάκιο. 

53: μετήρεν = άναχώρησε. 

54: δυνάμεις = θαύματα. 

55: τ έκτων = ξυλουργός, μαραγκός. 

56: προς ημάς είσι = είνε μαζί μας. 

57: άτιμος = χωρίς τιμή, περιφρονημένος. 

Παρατηρήσεις καί διδάγματα 

Στίχ. 31-32: Ό κόκκος του σινάπεως, ό σπόρος 
δηλαδή του σιναπιού, είνε ό μικρότερος άπ* τους γνω¬ 
στούς και συνήθεις σπόρους. Αλλά μέσα του κλείει 
μεγάλη ζωτική δύναμι. Καί λόγω τής δυνάμεως αυτής 

ό μικρός αυτός σπόρος στα θερμά κλίματα γίνεται τό 
μεγαλύτερο λάχανο, γίνεται δενδρύλλιο. Μικρός ό 
σπόρος, τεράστιο εν συγκρίσει τό φυτό. Και επάνω 
στους κλάδους του φυτού έρχονται και φωλιάζουν και 
ευρίσκουν προστασία άπ’ τον καύσωνα και άνάπαυ- 
σι τα πετεινό του ούρανου και κελαηδούν. 

Με τον κόκκο του σινάπεως ό Χριστός παρωμοί- 
ασε προφητικά τη βασιλεία των ουρανών, τό Χριστι¬ 
ανισμό. Και πράγματι ό Χριστιανισμός, που στην 
^ΡΧή> λόγω τής ταπεινότητος και άσημότητος του 
Ιησού, των μαθητών και του κηρύγματος, ήταν ό¬ 
πως ένας μικρός σπόρος, έπειτα έγινε όπως ένα δέν¬ 
δρο, που άπλωσε τά κλαδιά του σε όλο τον κόσμο. 
Και πάνω στο πνευματικό αυτό δένδρο, τό ευσκιό- 
φυλλο και άγλαόκαρπο, ευρίσκουν προστασία, τρο¬ 
φή και άνάπαυσι και κελαηδούν τό άσμα του αιωνί¬ 
ου Θεού όσοι ομοιάζουν με τά πετεινό του ουρανού, 
όσοι δηλαδή είνε άνώτεροι και εκλεκτοί άνθρωποι. 

Τό μεγαλείο τού Χριστιανισμού δεν μπορούν νά 
εκτιμήσουν δσοι ομοιάζουν μέ τις σαθρές, τά φίδια 
καί γενικώς τά ερπετά, οί ύλισταΐ δηλαδή, σαρκολά¬ 
τρες καί φαυλεπίφαυλοι άνθρωποι, οί όποιοι δέν εν¬ 
νοούν νά ύψωθουν λίγο πιο πάνω άπ’ τό βόρβορο. 

Στίχ. 33: Λίγο προζύμι επιδρά σε μεγάλη πο¬ 
σότητα άλεύρου καί τήν ζυμώνει ολόκληρη. 

Μέ τό προζύμι ό Χριστός παρωμοίασε επίσης 
προφητικά τή Βασιλεία των Ούρανών, τό Χριστιανι¬ 
σμό. Καί πράγματι ό Χριστιανισμός, πού στήν άρχή 
ήταν σάν λίγο προζύμι, έπειτα έπέδρασε σ' ολόκλη¬ 
ρο τόν κοσμο, ζύμωσε ολόκληρη τήν άνθρωπότητα. 
Οί ιδέες του Χριστιανισμού έχουν διεισδύσει παντού. 
Καί όχι μόνο τά χριστιανικά έθνη, άλλά καί τά 

αλλόθρησκα έθνη έχουν δεχθή κατά κάποιο τρόπο 
και σε κάποιο βαθμό τήν ευεργετική έπίδρασι των 
χριστιανικών ιδεών και του χριστιανικού πολιτισμού. 
Καί εν πάση περιπτώσει, τίποτε δεν έπέδρασε στον 
κόσμο τόσο, όσο ό Χριστιανισμός. Στην εποχή μας 
είνε κατ’ εξοχήν έντονα τα κοινωνικά ενδιαφέροντα. 
Καί κερδίζουν πολλούς οπαδούς, καί δημιουργούν 
πολύ θόρυβο τά κοινωνικά συστήματα, καί μάλιστα 
ό Κομμουνισμός. Αλλά καί τά συστήματα αυτά, ό,τι 
καλό, σπουδαίο καί ελκυστικό έχουν, τό οφείλουν 
στο Χριστιανισμό. "Ολοι είνε οφειλέτες στο Χριστια¬ 
νισμό, καί αυτοί οί ύλισταί καί άθεοι. 

Στίχ. 43: Οί δίκαιοι, οί ενάρετοι δηλαδή άνθρω¬ 
ποι, σήμερα εϊνε δυνατό νά εινε βυθισμένοι στήν κα- 
ταφρόνησι καί τήν άφάνεια τού κόσμου. Καί ενώ με 
τις ιδέες καί τις άρετές τους είνε φώς καί φωστήρες 
στον κόσμο, είνε δυνατό νά συκοφαντουνται σάν 
σκοταδισταί άπ’ τό διεφθαρμένο κόσμο. "Οταν όμως 
έλθη ή μεγάλη καί επιφανής ήμέρα τής Δευτέρας Πα¬ 
ρουσίας καί οί δίκαιοι άρπαχτουν άπ’ αυτόν τον 
κόσμο καί είσέλθουν στή βασιλεία τού Πατρός των, 
τότε θά λάμψουν καί θά λάμπουν αιωνίως σάν τον 
ήλιο, τό δημιούργημα πού προσπίπτει λαμπρότερο 
στήν όρασί μας άπ’ όλα τά φυσικά δημιουργήματα 
του Θεού. Τί λέμε; Ό Κύριος άναφέρει τον ήλιο, γιατί 
εμείς δεν βλέπουμε άλλο δημιούργημα λαμπρότερο 
μέσα στο φυσικό κόσμο. Στήν πραγματικότητα όμως 
οί δίκαιοι στή Βασιλεία του Θεού θά λάμπουν πε¬ 
ρισσότερο άπό τον ήλιο. Ή δόξα τών δικαίων θά είνε 
άπερίγραπτη, άφάνταστη. Έν συγκρίσει μέ εκείνη τή 
δόξα ή μεγαλύτερη δόξα τού μεγαλυτέρου ενδόξου 
τής Υήζ είνε σάν τή λάμψι τής πυγολαμπίδας! 

Ή δόξα μας, άδελφοί, εάν σωθούμε, θά εϊνε όμοια 
με τή δόξα του άναστάντος Κυρίου και Θεού μας, 
που φώτισε τά σύμπαντα. «Νυν πάντα πβπληρωται 
φωτός , ουρανός τβ και γη και τά καταχθόνια...». 

Στίχ. 44: Ή βασιλεία των ουρανών, ό Χριστός 
δηλαδή, ή διδασκαλία του και ή σωτηρία, που δίνει 
στους πιστούς, ομοιάζει με κρυμμένο θησαυρό. Οι 
θησαυροί τής γης, όσο και αν μαγνητίζουν τους 
υλικούς και πλουτομανεϊς άνθρώπους, εινε μικροί και 
πρόσκαιροι. Ή βασιλεία των ούρανών εινε μέγιστος 
και αιώνιος θησαυρός. Οί θησαυροί τής γής εΐνε 
μάλλον ψευτοθησαυροί. Ή βασιλεία των ούρανών 
εινε ό άληθινός θησαυρός. Άλλα θησαυρός κρυμμέ¬ 
νος κάτω άπό τήν άνθρωπίνη προκατάληψι, άση- 
μότητα καί καταφρόνησι. Καί για ν’ άνακαλύψη κα¬ 
νείς τό θησαυρό αύτό, πρέπει να προσέξη καλά καί 
νά έρευνήση με ταπείνωση ειλικρινή διάθεσι κοίι 
επιμονή. Καί όταν άνακαλύψη τό θησαυρό, όταν κα- 
ταλάβη δηλαδή, ότι ό Χριστιανισμός εινε άληθινός 
καί σωτήριος, ό υψιστος καί αιώνιος πλούτος, τότε, 
γιά ν’ άποκτήση τον άνεκτίμητο αύτό θησαυρό, πρέ¬ 
πει νά θυσιάση τά πάντα, γιατί τά πάντα σ’ αύτό 
τον κόσμο εινε μικρά καί μηδαμινά εν συγκρίσει με 
τή βασιλεία τών ούρανών. 

Στίχ. 54-58: Στήν ιδιαίτερη πατρίδα του, τή Να¬ 
ζαρέτ, ό Χριστός δεν έτυχε καλής υποδοχής καί 
έκτιμήσεως. Οί συμπατριώτες του δοκίμασαν εκπλη- 
ξι άπ’ τήν πρωτοφανή σοφία καί τά θαύματά του. 
Άλλ’ ή εκπληξις αύτή δεν τούς ώδηγούσε στήν Πί- 
στι. Ή ταπεινή προέλευσις του Ίησου άπ* τήν πτω¬ 
χή Μαρία, καί, όπως αύτοί νόμιζαν, άπ’ τον μαραγ- 

κό Ιωσήφ* ή γνωριμία τους μέ τον Ίησου άπ’ τά παι¬ 
δικά του χρόνια και ή σχετική έξοικείωσις μέ τό 
πρόσωπό του* ό φθόνος που αισθάνονταν άπέναντί 
του για τήν πρωτοφανή σοφία και τά θαύματά του, 
αυτά έγιναν εμπόδια γιά νά πιστεύσουν στο Χρι¬ 
στό. "Αν ήταν ταπεινόφρονες και άνεπίφθονοι, θά έλε¬ 
γαν: «Γιά νά παρουσιάζεται άποτόμως ό άγράμμα- 
τος και άσημος συγχωριανός μας πάνσοφος καί 
θαυματουργός, δεν εινε δυνατό παρά νά είνε ένα 
θαυμαστό πρόσωπο άπεσταλμένο άπ’ τό Θεό». 
Άλλ* αυτοί, άντί νά πιστευσουν, « βσκανδαλίζοντο », 
κλονίζονταν, δυσπιστοϋσαν στο Χριστό καί εκφρά¬ 
ζονταν γι’ αυτόν μέ περιφρόνησι. Φοβερό πράγμα ή 
έξοικείωσις καί ό φθόνος! 

Στίχ. 55-56: Ό Ιωσήφ, άν καί στήν πραγματι¬ 
κότητα δέν ήταν άνδρας τής Μαρίας καί πατέρας 
του Χρίστου, σύμφωνα μέ τό νόμο, αλλά καί μέ τή 
γνώμη του κόσμου, που άγνοουσε τό μυστήριο τής 
Παρθένου, ήταν άνδρας τής Μαρίας καί πατέρας του 
Χρίστου. Επειδή δέ ό Ιωσήφ είχε τέκνα άπό προη¬ 
γούμενη γυναίκα, υιούς καί θυγατέρες, τά τέκνα 
εκείνα κατά τό νόμο καί τή γνώμη των άνθρώπων 
ήταν ετεροθαλείς άδελφοί καί άδελφές του Ίησου. ΓΓ 
αύτό τό Ευαγγέλιο όμιλεΐ γιά άδελφους καί άδελφές 
του Ίησου, καί δχι διότι δήθεν ή Μαρία εκτός του 
Ίησου είχε καί άλλα τέκνα, όπως διδάσκουν οί άσε- 
βεΐς αιρετικοί, οί όποιοι άπ* τήν υψίστη περιωπή της 
κατεβάζουν τή Μητέρα τοϋ Κυρίου σέ σαρκικό επί¬ 
πεδο. Σέ άλλα μέρη του βιβλίου δείξαμε, ότι ή Θεο¬ 
τόκος είνε άειπάρθενος. Βλέπε επίσης τό ήμέτερο βι¬ 
βλίο «Άντιχιλιαστικόν έγχειρίδιον», έκδοσις Δ', 
Άθήναι 1989, σελ. 175-180. 

Ματθ. ΙΔ' 


Μάθημα 22ο 


ΘΑΝΑΤΩΣΙΣ ΙΩΑΝΝΟΥ 
ΠΟΛΛΑΠΛΑΣΙΑΣΜΟΣ ΤΡΟΦΩΝ 
ΠΕΡΙΠΑΤΟΣ ΠΑΝΩ ΣΤΑ ΝΕΡΑ 


Στο δέκατο τέταρτο κεφάλαιο του Ματθαίου γί¬ 
νεται λόγος: α') για την άποκεφάλισι του Ίωάννου 
του βαπτιστοΰ, στίχ. 1-12, β') για τον πολλαπλα¬ 
σιασμό των άρτων και των ιχθύων, στίχ. 13-21, και 
γ') για τον περίπατο του Ίησου πάνω στη λίμνη και 
τις θεραπείες στή Γεννησαρέτ, στίχ. 22-36. 

Έξήγησις λέξεων καί φράσεων 

1: τετράρχης = άρχοντας στο ενα τέταρτο, άρχον¬ 
τας σε μέρος τής χώρας. 
ακοή = φήμη. 

2: τοΐς παισιν = στους δούλους, στους αύλικούς. 

3: κρατήσας = αφού συνέλαβε. 
εδησεν = εδεσε. 

4: ούκ εζεστί σοι - δεν σου επιτρέπεται. 

6: γενεσίων αγόμενων = δταν έωρτάζονταν τα γε¬ 
νέθλια. 

ώρχήσατο = χόρεψε. 

7: ώμολόγησε = ύποσχέθηκε. 

ό εάν αίτήσηται = ό,τι θά ζητήση. 

8: προβφασθεΐσα - όδηγηθεΐσα. 
φησίν = λέγει. 

€771 πίνακι - στο ττιάτο. 

9: συνανακ€ΐμ€νοι = οι συνδαιτυμόνες, οι συντρώ- 
γοντες. 

έκέλζυσε = διέταξε. 

11: ηνέχθη = φέρθηκε. 

ηνεγκζ = έφερε. 

12: ήραν = πήραν, σήκωσαν. 

15: όφίας γινόμενης = δταν βράδυασε. 
βρώματα = τρόφιμα. 

19: άνακλιθηναι επί τούς χόρτονς = να ξαπλώσουν 
στα χορτάρια. 

κλάσας = άφου έσπασε, άφου κομμάτιασε. 

20: κλάσματα = κομμάτια. 

21: οι έσθίοντες = οί τρώγοντες. 
ώσεί = περίπου. 

22: 7 τροάγειν αυτόν = νά υπάγουν πριν άπ’ αυτόν. 
25: τέταρτη φυλακή της νυκτος = κατά την τετάρ- 
τη βάρδια τής νύχτας, κατά τό τελευταίο 
τρίωρο τής νύχτας, κατά τά χαράματα. 

31: €7 τελάβετο αύτοΰ = τον έπιασε, τον κράτησε. 

εις τί έδίστασας; = γιατί φοβήθηκες; 

35: €7 τιγνότες = άφου άντιλήφθηκαν, άφου γνώρι¬ 
σαν. 

προσηνεγκαν αύτω = έφεραν σ’ αυτόν. 

36: ινα άφωνται του κρασπέδου του ίματίου αύτοΰ 
= νά έγγίσουν τό άκρο του ενδύματος του. 
ηφαντο = ήγγισαν. 

Παρατηρήσεις καί διδάγματα 

Στίχ. 3-11: "Οπως όλοι οί προφήτες, έτσι και ό 
Ιωάννης ό πρόδρομος καί βαπτιστής, ό μεγαλύτε- 

ρος προφήτης και ό μεγαλύτερος μέχρι τότε άγιος, 
ήλεγχε την άμαρτία και τούς αμαρτωλούς. Ήλεγχε 
άπροσώπως, άλλα και προσωπικώς. Ήλεγχε λαό 
και άρχοντες, θρησκευτικούς και πολιτικούς άρχον¬ 
τες. "Ηλεγχε και τον τετράρχη Ηρώδη Άντίπα, υιό 
του Ηρώδη τοΰ μεγάλου, πού έσφαξε τα νήπια τής 
Βηθλεέμ. 

Ό Ιωάννης ήλεγχε τον Ηρώδη Άντίπα, διότι 
συνεζεύχθη τή γυναίκα του άδελφοΰ του Φιλίππου, 
ένω ό άδελφός του ζουσε. Ό γάμος αύτός ήταν πα¬ 
ράνομος και ή συζυγία αύτή ήταν μοιχεία, άμάρτη- 
μα βαρύτατο κατά τό νόμο τού Θεού. Γι’ αύτό ό Ιω¬ 
άννης ήλεγχε εξακολουθητικούς τον Ηρώδη, λέγον¬ 
τας σ αύτόν: Δεν σου επιτρέπεται να έχης τή 
γυναίκα του άδελφου σου. 

Που είνε αύτοί, πού άμνηστεύουν τή μοιχεία και 
θέσπισαν νόμο, συμφώνως προς τον όποιο ή μοιχεία 
δεν θά συνιστα ποινικό άδίκημα; Αύτοί οι άνθρωποι 
κάθε άλλο μπορούν νά ίσχυρισθούν, παρά άτι εϊνε 
χριστιανοί. 

Πού είνε επίσης αύτοί πού λέγουν, άτι δεν επι¬ 
τρέπεται ό έλεγχος των άμαρτανόντων, και ότι οι έ- 
λέγχοντες θά πάνε στήν Κόλασι; Ό έλεγχος όχι μό¬ 
νον επιτρέπεται, άλλά και επιβάλλεται. Εκείνο, πού 
δεν επιτρέπεται, είνε ή κατάκρισις, ή κριτική δηλαδή 
πού γίνεται άπό κακή διάθεσι, άπό εμπάθεια. 

Ό έλεγχος, και μάλιστα ό έλεγχος των κρα- 
τούντων, άπαιτεΐ θάρρος, ψυχικό ήρωισμό. Και οί 
πολλοί δεν ελέγχουν, διότι είνε δειλοί και ύπολογί- 
ζουν τις συνέπειες. Ποιοι τολμούσαν νά ελέγξουν τον 
Ηρώδη, πού θανάτωνε χωρίς νά δίνη σέ κανένα λο¬ 
γαριασμό; Τον ήλεγξεν ό Ιωάννης, διότι ό Ιωάννης 

ήταν ήρωικό πνεύμα. "Οπως άλλοτε ό Ήλίας ήλεγ- 
ξε τον Άχαάβ και την Ίεζάβελ, έτσι τώρα ό Ιωάννης 
ελέγχει τον Ηρώδη και την Ήρωδιάδα. 

Άλλ’ ό έλεγχος βεβαίως δεν είνε ευχάριστο πρά¬ 
γμα. Δυσάρεστε! τους ελεγχόμενους, και γίνεται με 
λύπη άπό τους ελέγχοντας και έχει συνέπειες γι’ 
αυτούς. "Οπως άλλοτε ή Ίεζάβελ δεν υπέφερε τον 
έλεγχο του Ήλία καί τον καταδίωκε καί ζητούσε νά 
τον φονεύση, έτσι τώρα ή Ήρωδιάς. Μισεί τον Ιω¬ 
άννη, τό μεγαλύτερο προφήτη καί άγιο, καί ζητεί νά 
τον έξοντώση. Ό Ηρώδης αισθάνεται κάποιο σεβα¬ 
σμό άπέναντι στον Ιωάννη, διότι ή άρετή καί ή 
άγιότης κάνει έντύπωσι καί σε διεφθαρμένους αν¬ 
θρώπους. Άλλ* ή Ήρωδιάς εϊνε περισσότερο άπ’ τον 
Ηρώδη διεφθαρμένη, διεστραμμένη καί κακούργα καί 
επηρεάζει τον Ηρώδη, δπως κάθε πονηρή γυναίκα 
επηρεάζει τον άνδρα. Καί ό Ηρώδης, γιά νά ευχαρι- 
στήση τήν Ήρωδιάδα, συλλαμβάνει, δένει καί κλείνει 
στις φυλακές τής Μαχαιρούντας τον Ιωάννη. Άλλ’ 
ή Ήρωδιάς δεν άρκεΐται σ’ αύτό. Θέλει τή σφαγή 
του Ίωάννου. Τό στόμα, που τήν ελέγχει γιά τήν 
παρανομία καί τήν αισχρότητά της, θέλει νά σφρα- 
γισθή γιά πάντα. Καί ή ευκαιρία γιά τό έγκλημα 
τής προφητοκτονίας δόθηκε. 

Μιά μέρα, που ό Ηρώδης μαζί μέ τους διεφθαρμέ¬ 
νους άξιωματούχους του γιόρταζε τά γενέθλιά του, 
ή θυγατέρα τής Ήρωδιάδος, ένα παλιοκόριτσο σάν 
τή μάνα του, χόρεψε μπροστά στον Ηρώδη καί τους 
άλλους προσκεκλημένους μέ αισχρές καί προκλητι¬ 
κές κινήσεις. Καί άρεσαν τά καμώματά της στο σαρ¬ 
κολάτρη Ηρώδη. Καί ύποσχέθηκε μέ όρκους επανει¬ 
λημμένους νά τής δώση ό,τι καί αν ζητήση, μέχρι καί 

τήν μισή βασιλεία του. Καί τί ζήτησε; Κατά συμβου¬ 
λή τής μάνας της ζήτησε -φευ των κακούργων 
αισθημάτων!- τήν κεφαλή εκείνου, που άξιζε περισ¬ 
σότερο άπ' τή μισή βασιλεία του Ηρώδη. Ζήτησε 
τήν κεφαλή τοΰ «μ,ζιζονος εν γεννητοΐζ γυναικών», 
τοΰ προδρόμου καί βαπτιστοϋ Ίωάννου, μέσα σ’ ένα 
πιάτο! Καί ό Ηρώδης, γιά νά μή φανή επίορκος στά « 
μάτια των διεφθαρμένων συνδαιτυμόνων του, προτί¬ 
μησε τό φρικαλέο έγκλημα. Σκέφθηκε τί θά έλεγαν οί 
αισχροί συνδαιτυμόνες του, άν παρέβαινε τήν αί- 
σ ΧΡ Τ 1 υποσχεσι του, και δεν σκεφθηκε το Θεό καί τή 
συνειδησι του. Καί εστειλε σπεκουλάτορα στή φυλα¬ 
κή καί έσφαξε τον τίμιο Πρόδρομο σάν άρνί καί έφε¬ 
ρε τήν κεφαλή του μέσα στο πιάτο καί τήν πρόσφε- 
ρε σάν φαγητό στά παλιοκόριτσο, καί εκείνο τήν 
πρόσφερε στη λυσσασμένη μάνα του. 

Βλέπετε, άγαπητοί μου, τί στοίχισε ένας αισχρός 
χορός; Στοίχισε τό αίμα τοΰ μεγαλυτέρου προφήτου 
καί μεγαλυτέρου άγιου. Καί έπειτα έχει ή δέν έχει δί¬ 
κιο ό ιερός Χρυσόστομος, όταν λέγη ότι, όπου χο¬ 
ρός, αισχρός χορός, εκεί Διάβολος; Μακριά άπ’ τους 
αισχρούς χορούς, που εξάπτουν τό κτηνώδη πάθη 
καί δεν ξέρουν οί άνθρωποι τί λένε καί τί κάνουν! 

Ποϋ νό ήξεραν ό Ηρώδης, ή Ήρωδιός καί ή θυ¬ 
γατέρα της, ότι ό Ιωάννης, τον όποιο μέ τόση εύκο- 
λία άποκεφάλισαν, θ’ άπολάμβανε τή μεγαλύτερη 
τιμή άπ’ όλους τους αγίους άνδρας διό μέσου των 
αιώνων, ένω αύτοί θ’ άπολάμβαναν τήν κατακραυγή 
των αιώνων καί τήν Κόλασι!.. Τό άξιώματα καί τό 
πάθη μεθούν καί τυφλώνουν τους άνθρώπους καί δέν 
σκέπτονται καί δέν βλέπουν οί άθλιοι τί κάνουν. 

Στίχ. 15-21: Ό Χριστιανισμός δεν ένδιαφέρεται 
μόνο για τήν ψυχή, όπως τον κατηγορούν επιπό¬ 
λαιοι και άπιστοι. Ό Χριστιανισμός ένδιαφέρεται και 
για τό σώμα. Διότι και ή ψυχή και τό σώμα εΐνε και 
τά δυο απ’ τό Θεό* εΐνε οργανικοί ενωμένα, ούτως 
ώστε ή κατάστασις του ενός νά επιδρά στήν κατά- 
στασι του άλλου* και προορίζονται και τά δυο για 
τή δόξα τής αιωνιότητος. Ό πολλαπλασιασμός τών 
άρτων και τών ιχθύων για τό χορτασμό του πλή¬ 
θους εϊνε ένα συγκινητικό παράδειγμα τής πρόνοι¬ 
ας του Κυρίου για τις υλικές άνάγκες τών ανθρώ¬ 
πων. Ό Κύριος είχε άποσυρθή στήν έρημο. Άλλ’ οι 
όχλοι τον ακολούθησαν πεζοί άπ’ τις διάφορες πόλεις 
και συγκεντρώθηκαν γύρω του, για ν’ άκούσουν τά 
λόγια του, που εΐνε τροφή τής ψυχής. Και όταν βρά- 
δυαζε, οί μαθηται παρακάλεσαν τον Κύριο ν’ άπο- 
λύση τούς όχλους, γιά νά πάνε στά γύρω χωριά και 
ν’ άγοράσουν τρόφιμα. Τότε ό Κύριος, κοντά στήν 
τροφή τής ψυχής, έδωσε και τήν τροφή του σώμα¬ 
τος. Άλλοτε στήν έρημο ό Θεός είχε ρίξει γλυκύτα¬ 
το μάννα και είχε θρέψει τό λαό του. Και ό Ιησούς, 
γιά νά δείξη, ότι αυτός εΐνε ό Θεός, που έκανε άλλο¬ 
τε στήν έρημο τό θαύμα του μάννα, κάνει τώρα στήν 
έρημο ένα άλλο θαύμα, γιά νά θρέψη τό λαό του. 
Παίρνει πέντε ψωμιά και δύο ψάρια, τά εύλογεΐ, τά 
πολλαπλασιάζει. Και άπ’ αύτά τρώνε και χορταίνουν 
πέντε χιλιάδες άνδρες, εκτός άπό γυναίκες και παι¬ 
διά. Και περισσεύουν και δώδεκα κοφίνια κομμάτια, 
ένα κοφίνι γιά τον κάθε μαθητή. Ένα κοφίνι και γιά 
τον άχάριστο ΊούδαΙ 

Ό Χριστός διέταξε νά συγκεντρώσουν τά πε¬ 
ρισσεύματα, γιά νά διδάξη τήν οικονομία. Ούτε σπά- 

ταλος πρεπει νά είνε ό άνθρωπος, ούτε τσιγγούνης, 
αλλ οικονόμος. Ούτε να έξοδεύη όπου δεν χρειάζε¬ 
ται, ούτε να φειδωλεύεται όπου υπάρχει άνάγκη, 
άλλα νά δαπανά όσο χρειάζεται και νά μή άφήνη νά 
πηγαίνη τίποτε χαμένο. 

Δεν πιστεύουν οι άπιστοι στο θαύμα; Άλλά τό 
θαύμα αύτό γίνεται και σήμερα. Και σήμερα; Ναι, καί 
σήμερα! Οχι δε μόνο σήμερα, άλλά καί κάθε χρόνο, 
από τότε πού υπάρχουν άνθρωποι πάνω στή γή καί 
υπάρχει άνάγκη διατροφής των. Τό θαύμα του πολ¬ 
λαπλασιασμού των άρτων γίνεται τακτικά καί σ’ 
ολόκληρη τή γη. Καί τό βλέπουν καί τό άπολαμβά- 
νουν όλοι, πιστοί καί άπιστοι. Άλλ’ επειδή γίνεται 
τακτικά, τό συνηθίσαμε καί δεν μάς κάνει έντύπωσι, 
όπως δεν μας κανουν εντυπωσι τόσα άλλα τακτικά 
καί συνήθη θαύματα, πού γίνονται στον κόσμο. Κά- 
θε χρόνο, άδελφοί μου, σπέρνουμε ένα κιλό σιτάρι καί 
ό Κύριος κάνει τό θαύμα του. Τό πολλαπλασιάζει καί 
θερίζουμε 30, 60, 100 κιλά, καί κάνουμε γλυκό ψωμί, 
καί τρώμε καί χορταίνουμε. Καί αντί νά δοξάζωμε τον 
Κύριο, πού κάνει τό τακτικό καί εκτεταμένο αύτό 
θαύμα γιά νά τρώη Καί νά ζή όλη ή άνθρωπότης, 
εμείς μένουμε άσυγκίνητοι, σάν νά εϊνε όλα τυχαία. 
Καί όχι μόνο τούτο, άλλά καί γογγύζουμε καί βλα- 
σψημοΰμε τό Θεό, καί λέμε, ότι δεν υπάρχει Θεός. ΓΓ 
αύτό τήν εύλογία του Θεού διαδέχεται πολλές φορές 
ή κατάρα τής πείνας. Ή δέ γενεά μας, επειδή είνε γε¬ 
νεά κατ’ εξοχήν γογγυστών, βλασφήμων καί άπι¬ 
στων άνθρώπων, θά δοκιμασθή μέ φοβερή πείνα, 
όπως προλέγουν καί ειδικοί επιστήμονες. Άλλά τους 
εκλεκτούς του ό Θεός έχει τρόπους νά τρέφη καί κα¬ 
τά τις ήμερες της πείνας. Και έκτακτο θαύμα κάνει 

ό Θεός, για νά θρέψη ένα πιστό και εκλεκτό δούλο 
του. 

Στίχ. 25: Ό Χριστός περιπατεϊ πάνω στη θά¬ 
λασσα. Και τό θαυματουργικό τούτο γεγονός προ- 
φητεύθηκε άπό την Παλαιά Διαθήκη. Στο βιβλίο του 
Ίώβ, κεφ. θ', στίχ. 8, διαβάζουμε για τό Θεό: «Ό πε¬ 
ριπατώ ν ώς επ’ εδάφους εττι θαλάσσης ». Ό Θεός, 
δηλαδή, περιπατεϊ πάνω στή θάλασσα όπως πάνω 
στήν ξηρά. Ό Θεός έγινε άνθρωπος, με πραγματικό 
σώμα, και περιπάτησε πάνω στή θάλασσα θαυμα- 
τουργικώς. Ό νόμος τής βαρύτητος δεν ΐσχυσε στήν 
περίπτωσι αυτή. Εκείνος, που έθεσε τους φυσικούς 
νόμους, δύναται νά τους άναστέλλη και νά τους 
υπερβαίνη. Ή δε επιστήμη των άνθρώπων δεν δυνα- 
ται, εϊμή μόνο νά τους διαπιστώνη. 


157 



Ματθ. ΙΕ' 


Μάθημα 23ο 


ΤΙ ΜΟΛΥΝΕΙ ΤΟΝ ΑΝΘΡΩΠΟ 
ΧΑΝΑΝΑΙΑ - ΘΕΡΑΠΕΙΕΣ 
ΑΛΛΟΣ ΠΟΛΛΑΠΛΑΣΙΑΣΜΟΣ ΤΡΟΦΩΝ 


Τό δέκατο πέμπτο κεφάλαιο του Ματθαίου 
όμιλεΐ: α') Για τό νόμο του Θεού καί τις παραδόσεις 
των ανθρώπων, καθώς καί για τό ποια πράγματα 
μολύνουν ηθικώς τον άνθρωπο, στίχ. 1-20, β') Για τή 
Χαναναία, στίχ. 21-28, καί γ') Για θαυματουργικές 
θεραπείες καί νέο πολλαπλασιασμό τροφών, στίχ. 
29-39. 


Έξήγησις λέξεων καί φράσεων 

4: ένετείλατο = έδωσε εντολή. 

θανάτω τελευτάτω - εξάπαντος νά πεθάνη. 

5: δώρον ο εάν εζ έμον ώφεληθης = αυτό, που θέ¬ 
λεις νά ώφεληθής άπό μένα, τό κάνω δώρο 
στο Θεό. 

και ού μη τίμηση - δεν θά τιμήση, δεν έχει υπο- 
χρέωσι νά τιμήση. 

6: ηκυρωσατε = άκυρώσατε, καταργήσατε. 

8: ττόρρω - μακράν, μακρυά. 

9: μάτην δε σέβονται με = ναί, ψεύτικα με σέβονται. 
διδάσκοντες - δεχόμενοι, άκολουθουντες. 
εντάλματα = εντολές. 

10: συνίετε = εννοείτε, καταλαβαίνετε. 

11 : κοινοί = καθιστά ακάθαρτον, μολύνει (ήθικώς). 

εκπορευόμενον = αύτό πού εξέρχεται. 

12: οίδας = γνωρίζεις. 

14: εις βόθυνον 7Τ€σοΰνται = σε λάκκο Θά πέσουν. 
15: φράσον = εξήγησε. 


16: ακμήν και υμείς ασύνετοι εστε = άκόμη και σεις 


είσθε άνίκανοι νά καταλάβετε; 


17: ούπω νοείτε; = δεν καταλαβαίνετε άκόμη; 


χώρε ΐ = προχωρεί. 
άφεδρών = άποχωρητήριο. 
εκβάλλεται = άποβάλλεται. 

20: τα κοινοΰντα = εκείνα πού μολύνουν (ήθικώς). 

22: από των ορίων εκείνων = άπό τα μέρη εκείνα. 
ελέησόν με = λυπήσου με, βοήθησε με. 
κακώς = φοβερά, φρικτά. 

23: ηρώτων - παρακαλουσαν. 

24: τα απολωλότα = τά χαμένα. 

οίκου Ισραήλ = του Ίσραηλιτικου έθνους. 

26: βαλεΐν τοΐς κυναρίοις = νά ρίξη (κάνεις) στά 
σκυλάκια. 

27: και γάρ τά κυνάρια - άλλά καί τά σκυλάκια. 

28: ίάθη = θεραπεύθηκε. 

30: χωλός = κουτσός. 

κωφός = κουφός ή άλαλος ή κωφάλαλος. 
κυλλός = κουλος. 

32: προσμενουσί μου = μένουν κοντά μου. 

μη ποτέ έκλυθώσι = μήπως παραλύσουν. 

34: ίχθύδια = ψαράκια. 

36: εκλασε = έσπασε, κομμάτιασε. 

37: ήραν = σήκωσαν. 

σπυρίς -ίδος = κοφίνι. 

Παρατηρήσεις καί διδάγματα 

Στίχ. 1-20: Έκτος άττό τό νόμο του Θεού, οί 
Εβραίοι είχαν και την παράδοσι των πρεσβυτέρων. 
Παλαιότεροι δηλαδή διδάσκαλοι, υπεραυστηροί καί 
σχολαστικοί, μάλλον δε έγωισταί, φιλόδοξοι καί άσε- 
είχαν διδάξει καί δικά τους πράγματα, είχαν κά¬ 
μει καί δικές τους εντολές, καί τις επέβαλλαν στο λαό 
για να τις τηρή σαν θείες εντολές. Τό Ταλμούδ, όπου 
είνε συγκεντρωμένες οί διδασκαλίες των ραββίνων, 

μ 

είνε γεμάτο άπό τέτοιες εντολές, σχολαστικές καί 
άνόητες εντολές άνθρώπων. 

Μια άπό τις παραδόσεις των πρεσβυτέρων, άπό 
τις εντολές των άνθρώπων, ήταν καί αυτή: Να μή 
τρώγη κανείς, εάν προηγουμένως δέν νίψη καλά τά 
χέρια του. Βεβαίως τό νά νίπτη κανείς τά χέρια του 
προ του φαγητού είνε κάτι, που δέν μπορεί κανείς 
νά τό κατηγορήση. Αλλά καί αν δέν νίψη κανείς τά 
χέρια του προ του φαγητού, δέν είνε βεβαίως σο¬ 
βαρό πράγμα, δέν χάλασε ό κόσμος! Οί γραμματείς 
όμως καί οί Φαρισαίοι έδιναν σ’ αυτό τεράστια ση¬ 
μασία. Έάν κανείς παρέλειπε νά νίψη τά χέρια του 
προ του φαγητού, έλεγαν ότι μολύνεται πνευμα- 
τικώς, καί μάλιστα ότι κάνει άμάρτημα ίσο μέ τή μοι¬ 
χεία καί άξιο θανατικής ποινής! 

Οί μαθηταί τοΰ Χρίστου, όχι μόνο νά νίψουν τά 
χέρια τους, άλλά καί νά φάνε πολλές φορές παρέ- 
λειπαν, διότι ήσαν άπορροφημένοι άπ’ τό πνευματικό 
έργο. Οί δέ γραμματείς καί οί Φαρισαίοι, άντί νά 
εκτιμήσουν τήν άφοσίωσι των μαθητών στο ιεραπο¬ 
στολικό καθήκον, πονηροί καί μοχθηροί καθώς ήταν, 
γιά νά κατηγορήσουν τους μαθητάς καί τό Διδά- 


160 



σκαλό τους, έρωτουν τον Ιησού: Γιατί οί μαθηταί 
σου δεν νίπτουν τά χέρια τους, δταν τρώνε ψωμί, και 
έτσι παραβαίνουν την εντολή, που παρέδωσαν οί 
παλαιότεροι; Ό Ευαγγελιστής σημειώνει, δτι οί 
γραμματείς και οί Φαρισαίοι, που έκαναν τό ερώτη¬ 
μα αυτό, ήταν άπ 5 τά Ιεροσόλυμα, τήν πρωτεύου¬ 
σα, δπου, εννοείται, ή υπερηφάνεια και ή μοχθηρία 
ήταν μεγαλύτερη. Άλλ’ ή σοφία του Ίησου υπερ¬ 
νικούσε τήν πονηριά των ανθρώπων. 

Οί μαθηταί παρέβαιναν εντολή άνθρώπων. Οί 
γραμματείς καί οί Φαρισαίοι παρέβαιναν εντολή Θε¬ 
ού. Ή εντολή τού Θεού έλεγε: Να τιμάς τον πατέρα 
καί τή μητέρα. Να τιμάς, εννοείται, με λόγια καί μέ 
έργα. Να μιλάς μέ σεβασμό στους γονείς, καί να πε- 
ριποιήσαι αυτούς. Καί δποιος αύθαδιάζει απέναντι 
στον πατέρα καί στή μητέρα, εξάπαντος να θανα¬ 
τώνεται. Πολύ δε βεβαίως περισσότερο, δποιος πα¬ 
ραμελεί καί εγκαταλείπει άστόργως τούς γονείς του. 
Άλλ’ οί ύποκριταί γραμματείς καί Φαρισαίοι τί έκα¬ 
ναν; Επινόησαν έπινόησι σατανική. Μέ πρόσχημα 
εύσεβείας, άπέφευγαν τις υποχρεώσεις τους προς 
τους γονείς. Έάν ό πατέρας ή ή μητέρα ζητούσε κά¬ 
τι, ό υποκριτής υιός έλεγε: Δυστυχώς, αυτό που θέ¬ 
λεις νά λάβης άπό μένα, τό έχω τάξει να τό κάμω 
δώρο στο Θεό. Καί ούτε στους γονείς έδινε ό υπο¬ 
κριτής υιός, ούτε στο Θεό. Άλλα μέ πρόφασι τό Θεό 
ένέπαιζε τούς γονείς, καί μέ πρόφασι τους γονείς ένέ- 
παιζε τό Θεό... 

Καί ενώ οί γραμματείς καί οί Φαρισαίοι παρέ- 
βαιναν τήν εντολή τού Θεού, είχαν τό θράσος νά κα¬ 
τηγορούν τους μαθητάς τού Ιησού, διότι μερικές 
φορές έτρωγαν μέ άνιπτα χέρια. Μεγάλο θράσος καί 

μεγάλη υποκρισία νά κατηγορή κάνεις τους άλλους 
για μικρά καί ασήμαντα πράγματα, καθ’ δν χρόνον 
ό ίδιος είνε ένοχος κολοσσιαίων αμαρτημάτων. 

Την υποκρισία των γραμματέων καί των Φαρι¬ 
σαίων ελέγχει ό Κύριος, κάνοντας στην έρώτησί τους 
άντερώτησι, στην έπίθεσί τους άντεπίθεσι: Γιατί καί 
σεις παραβαίνετε την εντολή του Θεού για τή δική 
σας παράδοσι; Γιατί παραμελείτε τους γονείς σας 
με άνθρώπινες προφάσεις; Ύποκριταί! Ούτε τους γο¬ 
νείς σας ούτε το Θεό τιμάτε. Καί γΓ αυτό καλώς 
προεΐπε ό Θεός για σάς διά μέσου του προφήτου 
Ησαία: Ο λαός αυτός με έγγίζει με τό στόμα καί με 
τι μά με τα χείλη, ή δε καρδία του άπέχει πολύ άπό 
μένα. Ναί, ψεύτικα με σέβονται, γιατί παραδέχονται 
καί άκολουθοΰν διδασκαλίες, που δεν είνε δικές μου 
εντολές, άλλ’ εντολές άνθρώπων. Θέτουν τις άνθρώ¬ 
πινες διδασκαλίες καί εντολές ίσα καί πάρα πάνω 
άπό τις δικές μου. 

Οί γραμματείς καί οί Φαρισαίοι άποστομώθηκαν. 

Αδελφοί! Καί μέσα στο χριστιανικό κόσμο υπάρ¬ 
χουν μερικές διδασκαλίες καί έντολές, που δεν είνε 
του Θεού καί των θεόπνευστων Αποστόλων, δεν είνε, 
με άλλα λόγια, Ιερά Παράδοσις, άλλ’ είνε παράδο- 
σις άνθρώπων. Ή Γραφή π.χ. λέγει νά κοινωνουμε 
συχνά, κατόπιν βεβαίως προετοιμασίας. Άλλα με¬ 
ρικοί πνευματικοί πατέρες έκαμαν δικό τους νόμο, 
που άποτρέπει άπ’ τή συχνή θεία Κοινωνία καί έπι- 
βάλλει νηστείες προ τής θείας Κοινωνίας πέρα άπ’ 
αυτές που ορίζει ή Εκκλησία. Ή Γραφή λέγει, «Πει- 
θαρχζΐν δει Θεω μάλλον η ανθρώπους» (Πράξ. ε' 29). 
Όταν δηλαδή οί άνθρωποι ζητούν πράγματα άντί- 
θετα άπό τό θέλημα τού Θεού, τότε νά ύπακούωμε 

στο Θεό και δχι στους άνθρώπους. Άλλ’ ανάξιοι 
πνευματικοί πατέρες κάνουν υπακοή στους δεσπο¬ 
τάδες και συνιστουν καί στους άλλους υπακοή σέ 
πράγματα άντίθετα προς τό θειο θέλημα. Θέτουν 
τους δεσποτάδες πάνω άπό τό Θεό! "Ολοι σχεδόν οί 
ιερείς στήν Αυστραλία, εκτός δυο ή τριών, τα Χρι¬ 
στούγεννα του 1988 διάβασαν στους ιερούς ναούς 
τό εγκύκλιο κήρυγμα του Αρχιεπισκόπου Στυλια¬ 
νού, ότι ό Χριστός ήταν αμαρτωλός! Καί όταν ελέγ- 
χθηκαν για τή φρικτή άσέβειά τους, που εινε αρνη- 
σι Χρίστου, «δικαιολογήθηκαν» λέγοντας, ότι έκαναν 
υπακοή στον Αρχιεπίσκοπο! Καί δυστυχώς πολλοί 
κληρικοί καί λαϊκοί με περιδεή συνείδησι, μέ νοσηρές 
άντιλήψεις, «ευλαβείς βλαμμένοι», ή δειλοί ή ιδιοτε- 
λεΐς κάνουν υπακοή σέ δεσποτάδες, γέροντες καί 
πνευματικούς πατέρες άκόμη καί σέ πράγματα, πού 
θά έπρεπε νά κάνουν επανάστασι. Παραμερίζουν τή 
Θρησκεία του Χρίστου καί δημιουργούν θρησκεία 
«πρεσβυτέρων», θρησκεία δεσποτάδων καί παπά¬ 
δων... Εμείς, άγαπητοί, ας προσέχωμε νά μή θέτωμε 
άνθρώπινες διδασκαλίες καί εντολές ίσα καί πάρα 
πάνω άπ’ τις εντολές τού Θεού καί γινόμεθα όμοιοι 
μέ τούς άποδοκιμασμένους άπό τό Θεό γραμματείς 
καί Φαρισαίους. 

Αφού ό Κύριος καυτηρίασε τήν ύποκρισία τών 
γραμματέων καί Φαρισαίων, πού παρέβαιναν μια με¬ 
γάλη εντολή τού Θεού καί κατηγορούσαν τούς μα- 
θητάς του γιατί έτρωγαν μέ άνιπτα χέρια, προχω¬ 
ρεί καί τονίζει, ότι δέν μολύνουν ήθικώς τον άνθρωπο 
τά εισερχόμενα στο στόμα, οί τροφές δηλαδή, έστω 
καί άν τρώγωνται μέ άνιπτα χέρια, άλλα μολύνουν 
τον άνθρωπο τά έξερχόμενα άπ’ τό στόμα του καί 

γενικώτερα τά έξερχόμενα άπ’ την καρδιά του, όπως 
οι πονηροί διαλογισμοί, οι φόνοι, οι μοιχείες, οι πορ¬ 
νείες, οί κλοπές, οι ψευδομαρτυρίες, οι βλασφημίες. 
Τά τρόφιμα δεν μολύνουν ηθικώς, γιατί δεν έγγίζουν 
την ψυχή του άνθρώπου. Τά τρόφιμα εισέρχονται 
στο σώμα και αποβάλλονται στον άφεδρώνα, στο 
άποχωρητήριο. Τό πολύ πολύ νά μολύνουν σωμα- 
τικώς τον άνθρωπο και νά ύποστή καμμιά δηλητη¬ 
ρίασή Οι πονηροί όμως διαλογισμοί, οί φόνοι, οί μοι¬ 
χείες, οι πορνείες κ.λπ. μολύνουν ηθικώς τον άνθρω¬ 
πο, όχι απλώς γιατί έγγίζουν την ψυχή, άλλά γιατί 
προέρχοντοα άπ’ τήν ψυχή. "Ολα τά κακά ξεκινούν 
άπ τήν ψυχή, που είνε τό συνειδητό μέρος τής υ- 
πάρξεώς μας, ό κυρίως άνθρωπος, καί γΓ αύτό ό 
Κύριος λέγει, ότι αύτά μολύνουν τον άνθρωπο. Ό 
άνθρωπος είνε ή ψυχή, ή καρδιά, τό συναίσθημα, ό 
νους, ή θέλησις. Καί όταν αύτά προσφέρωνται στήν 
άμαρτία, ό άνθρωπος γίνεται βέβηλος, άκάθαρτος. 

Καί αλλοίμονο, άδελφοί! Διότι ποιος μπορεί νά 
καυχηθή, ότι εϊνε καθαρός άττό ρύπο, άυαμάρτητος 
καί άγιος; «Εις άγιος, εις Κύριος, Ιησούς Χρι¬ 
στός». "Ολοι δέ εμείς εϊμεθα άμαρτωλοί. Ιδίως μέ 
τούς διαφόρους λογισμούς αμαρτάνουμε άναρίθμη- 
τες φορές τήν ήμερα. Καί γι’ αυτό στο βάθος πολ¬ 
λές φορές έχουμε λύπη καί ταραχή. Καί γι’ αυτό συ¬ 
χνά πρέπει νά έπαναλαμβάνωμε τήν προσευχή τοΰ 
Δαβίδ: «Καρόίαν καθαραν κτίσον εν όμοί, 6 Θζός, 
και πνεύμα ει)0έ? όγκαίνισον εν τοΐς έγκάτοις μου». 
Θεέ μου! Ξερρίζωσε αυτή τήν άμαρτωλή καρδιά καί 
φύτευσε νέα καρδιά μέσα μου. Βγάλε τό πονηρό καί 
διεστραμμένο πνεύμα άπό μέσα μου καί έγκατά- 

στήσε στα βάθη μου νέο πνεύμα, ευθές, σταθερό, 
ακλόνητο. 

Ό λόγος του Χρίστου, ότι δεν μολύνουν τον 
άνθρωπο τά εισερχόμενα, άλλα τά έξερχόμενα, δια¬ 
στρεβλώνεται άπ’ τούς γαστρίμαργους και άκρατεΐς 
ανθρώπους και χρησιμοποιείται σαν επιχείρημα 
εναντίον τής νηστείας. «Δεν βλάπτουν τά εισερχόμε¬ 
να», λέγουν οι κοιλιόδουλοι, και καταβροχθίζουν κρέ¬ 
ατα, ψάρια κ.λπ. τις Τετάρτες, τις Παρασκευές και 
τις άλλες ήμέρες και περιόδους νηστείας. 

Άλλα τότε που πάνε οι λόγοι τής Γραφής για 
νηστεία; Και άφου ό Θεός διά τής Γραφής και τής 
Εκκλησίας ώρισε νηστεία, πώς είνε δυνατό νά μη 
είνε άμαρτία ή παράβασις τής νηστείας, εκτός βε¬ 
βαίως σοβαρού λόγου; Ασφαλώς τά εισερχόμενα, 
κρέατα, ψάρια κ.λπ., αυτά καθ’ έαυτά δεν βλάπτουν, 
δεν μολύνουν ήθικώς τον άνθρωπο. Άλλ’ εν σχέσει 
προς την εντολή τής νηστείας, όταν δηλαδή τρώ- 
γωνται τις ήμέρες τις νηστείας, βλάπτουν, μολύνουν 
ήθικώς τον άνθρωπο, διότι ή παράβασις τής εντολής 
τής νηστείας, όπως και κάθε άλλης εντολής, είνε ά- 
σφαλώς άμαρτία. "Οταν γίνεται παράβασις τής 
εντολής τής νηστείας, δεν έχουμε μόνον εισερχόμενα* 
έχουμε και έξερχόμενα* έξερχόμενα άπό τήν ψυχή τού 
άνθρώπου. Και αυτά είνε ή γαστριμαργία, ή άκρά- 
τεια και ή καταφρόνησις του νόμου του Θεού. Και 
αύτά βλάπτουν, μολύνουν ήθικώς τον άνθρωπο. 

Στίχ. 21-28: Ή περίπτωσις τής Χαναναίας είνε 
άπό τις πλέον συγκινητικές περιπτώσεις, που άνα- 
φέρει τό Ευαγγέλιο. Ή γυναίκα αυτή, καίτοι άνήκε 
σέ λαό είδωλολατρικό, διεφθαρμένο και διεστραμμένο 

<< Η' € ·ΧΡ 1 μνβλου οστέων», εν τούτοις έδειξε ένα τέτοιο 
ψυχικό μεγαλείο, που προκάλεσε τό θαυμασμό καί 
τον έπαινο του ίδιου του Κυρίου. 

Τρεις κυρίως αρετές, μεγάλες αρετές, έλαμψαν 
στο πρόσωπο της Χαναναίας. Ή πίστις, ή ταπείνω- 
σις καί σύνεσις. 

Αν και δεν ήταν Ισραηλίτισσα ή γυναίκα αυτή, 
ώμολογουσε τον Ίησοΰ «υίον Δαβί8», Μεσσία δηλα¬ 
δή, ενω οι Ιουδαίοι δεν τον αναγνώριζαν Μεσσία. 
Επίσης, άν καί ό Χριστός φαινόταν, ότι δεν τον συγ- 
κινουσε ό πόνος, οί παρακλήσεις καί οι κραυγές της, 
αυτή έπέμενε. Οντως μεγάλη ή πίστις αυτής τής 
γυναικός! 

Ένω ό Χριστός φαινόταν να τήν περιφρονή, καί 
ώνόμασε τους Ιουδαίους τέκνα καί αυτή με τους 
συμπατριώτας της ώνόμασε σκυλάκια, αυτή δεν πει- 
ράχθηκε καί δεν άγανάκτησε. Δέχτηκε, ότι είνε ενα 
σκυλάκι. Τους δε Ιουδαίους, προχωρώντας περισ¬ 
σότερο άπ’ τό Χριστό, ώνόμασε κυρίους. Μεγάλη καί 
ή ταπείνωσίς της! Μεγάλη καί ή συνεσίς της! Διότι 
πιάστηκε άπ’ τό λόγο του Χρίστου, ότι είνε ενα 
σκυλάκι, καί έκαμε άπ’ αυτό τό λόγο ένα ευφυέστα¬ 
το, ώραιότατο καί συγκινητικώτατο επιχείρημα: Ναί, 
Κύριε! Εμείς οί είδωλολάτρες εΐμεθα σκυλάκια. Άλλα 
καί τα σκυλάκια τρέφονται άπ τα ψίχουλα, που πέ¬ 
φτουν άπ’ τα τραπέζια των κυρίων τους! 

Ματθ. ΙΣΤ' 


Μάθημα 24ο 


ΦΑΡΙΣΑΙΟΙ ΚΑΙ ΣΑΔΔΟΥΚΑΙΟΙ 
ΟΜΟΛΟΓΙΑ ΠΕΤΡΟΥ 
ΠΡΟΡΡΗΣΙΣ ΠΑΘΩΝ 


Στο δέκατο έκτο κεφάλαιο του Ματθαίου γίνεται 
λόγος: α') Για τους Φαρισαίους και τους Σαδδουκαί- 
ους, στίχ. 1-12, β') Για τήν ομολογία του Πέτρου και 
την Εκκλησία, στίχ. 13-20, γ') Για τα ττάθη του Χρί¬ 
στου, στίχ. 21-23, δ') Για τήν ανάγκη αυτατταρνή- 
σεως των άκολούθων του Χρίστου, στίχ. 24-28. 

Έξήγησις λέξεων καί φράσεων 


1: 7 τειράζοντες = δοκιμάζοντες. 

εττηρώτησαν = τταρακάλεσαν. 

2: όφίας γενομενης = δταν γίνη βράδυ. 
εύ8ία = καλοκαιρία. 

7 τυρράζει = κοκκινίζει, έγινε κόκκινος. 

3: χειμών = κακοκαιρία. 
πρόσωπον = όψις. 

τα σημεία των καιρών = τα σημάδια των 
χρόνων (εδώ: τα σημάδια που δείχνουν, ότι 
αυτή τήν εποχή ό Μεσαίας ήρθε). 
διακρίναν = νά ερμηνεύετε. 


5: ίττΐλάθοντο = λησμόνησαν. 

6: όράΤ€ = ανοίγετε τά μάτια σας. 
από τής ζύμης = άπό τή ζύμη, άπ' τή 


διδασκαλία. 

9: οϋπω νοβΐτζ; = ακόμη δεν εννοείτε; 
ούδε μνημονεύετε; = ούτε ένθυμεΐσθε; 

10: σπυρίδες = κοφίνια. 

12: συνήκαν = κατάλαβαν. 
είπε = εννοούσε. 

17: Βαριωνά = υιέ του Ιωνά. 
σαρξ καί αίμα - άνθρωπος. 
ούκ άπεκάλυφε σοι = δεν σου φανέρωσε (τούτο). 

18: πύ\αι α8ου = ό αδης. 

ον κατισχύσουσιν αυτής = δεν θά υπερισχυσουν 
αυτής, δεν θά τήν γκρεμίσουν. 

19: κλει^-κλειδός = κλειδί, 
ο εαν οησης - ο,τι δέσης. 
εσται = θά εΐνε. 

20: διεστείλατο = εδωσε εντολή. 

21: ηρξατο = άρχισε. 

δει = μέλλει, πρόκειται. 
άποκτανθηναι = νά φονευθή. 
έγερθηναι = νά έγεθή, ν’ άναστηθή. 

22: προσλαβόμενος αυτόν = άφου τον πήρε ιδιαιτέ¬ 
ρως. 

€7 τιτιμάν = νά έπιπλήττη, νά μαλώνη. 

ιλεώς σοι = μή γένοιτο, όχι. 

ού μη εσται σοι τούτο = δεν θά σου συμβή τούτο. 

23: σατανάς = άντικείμενος, αντίθετος, άντιρρησίας. 
σκάνδαλον = έμπόδιον. 

24: άράτω = νά σηκώση. 

25: φυχη = το άτομο, ό εαυτός. 
άπολεσει = θά θυσιάση. 
εύρησει = θά σώση. 

26: ζημιωθη = χάση. 

αντάλλαγμα = άντίτιμο. 

27: εΐσί τιν€ς τών ώδε εστηκότων = ύπάρχουν με¬ 
ρικοί άπ’ αυτούς, ττού εΤνε εδώ. 

Παρατηρήσεις καί διδάγματα 

Στίχ. 1-4: Όττως υπάρχουν τα σημεία του ουρα¬ 
νού (κοκκινίλες, σύννεφα, κ.λπ), απ’ τα όποια κατα¬ 
λαβαίνουμε την καλοκαιρία, έτσι ύπαρχουν καί τα 
«σημεία των καιρών». Έχουν δηλαδή καί οί διάφο¬ 
ροι καιροί ή χρόνοι τα ίδικά τους σημεία, από τα 
όποια ό νηφάλιος καί προσεκτικός παρατηρητής 
μπορεί νά καταλάβη σε ποια κατάστασι βρίσκεται ό 
κόσμος από πνευματικής πλευράς, καί αν θά ακο¬ 
λουθήσουν εύχάριστα ή δυσάρεστα πράγματα στον 
κόσμο. 

Οί καιροί του Ιησού είχαν τα σημεία τους. Καί 
τά σημεία έδειχναν, ότι ό Μεσαίας ήρθε καί βρι¬ 
σκόταν στον κόσμο. Πρωτάκουστα λόγια ακούονταν 
απ’ τον Ιησού, πρωτοφανή θαύματα γίνονταν, μεσ- 
σιακές προφητείες εκπληρώνονταν. Καί αν οί Φαρι¬ 
σαίοι καί οί Σαδδουκαΐοι είχαν καλή διάθεσι καί έξή- 
ταζαν αύτά τά καταπληκτικά φαινόμενα τής εποχής 
τους, θά καταλάβαιναν, ότι ό Ιησούς ό Ναζωραίος 
εϊνε ό Μεσαίας, πού προφήτευαν οί Γραφές καί άνέ- 
μεναν οί αιώνες. Αλλά πού καλή διάθεσι στούς 
αύταρέσκους, φθονερούς καί ύποκριτάς Φαρισαίους, 
καί στούς ύλιστάς καί σαρκαστάς Σαδδουκαίους; 
Έβλεπαν τά καταπληκτικώτερα σημεία τών αιώνων, 
είχαν μπροστά τους Εκείνον, πού ήταν τό μεγα¬ 
λύτερο σημείο άπ* τον ούρανό, σημείο ζωντανό, Ση¬ 
μείο μέ σίγμα κεφαλαίο, καί ποιητής τών άλλων ση¬ 
μείων, καί εν τούτοις δεν αισθάνονταν συγκίνησι καί 

θαυμασμό. Αχόρταγοι άπό τόσα καταπληκτικά ση¬ 
μεία, ζητούσαν άπ’ τον Ιησού νέο σημείο, με πειρα¬ 
κτική και έμπαικτική διάθεσι. Ζητούσαν δηλαδή νέο 
σημείο, για να δουν, έτσι άπό περιέργεια, τί Θ’ άπαν- 
τήση και τί θά κάνη ό Ιησούς. Θά μπορέση νά κάνη 
ένα τέτοιο σημείο; Γι’ αυτό και ό Χριστός τους καυ¬ 
τηρίασε λέγοντας: «Ύποκριταί! Τήν όψι του ουρα¬ 
νού γνωρίζετε νά ερμηνεύετε. Αλλά τά σημεία, που 
συμβαίνουν τους καιρούς αυτούς, δεν μπορείτε νά 
καταλάβετε; Πονηρή γενεά, πού πήρε διαζύγιο άπ’ 
τό Θεό, έπιμόνως ζητεί σημείο. "Αλλά τέτοιο σημείο 
δεν θά δοθή σ’ αύτή, παρά μόνο τό σημείο του Ιωνά 
του προφήτου». Ζητούσαν σημείο άπ’ τον ούρανό, 
δήθεν γιά νά πιστεύσουν, και ό Χριστός έδωσε ση¬ 
μείο άντίθετο, γιά νά σκανδαλισθουν περισσότερο 
και νά γίνουν άπιστοι περισσότερο άπέναντί του: 
Κατέβηκε στή γή, στον τάφο, όπως ό Ιωνάς στήν 
κοιλιά του κήτους, σάν νά μή μπορούσε ν’ άποφύγη 
τήν ταπείνωσι του Θανάτου! Άλλοι άξίζουν νά γί- 
νωνται περισσότερο πιστοί, καί άλλοι άξίζουν νά γί- 
νωνται περισσότερο άπιστοι γιά τιμωρία τους. 

Καί ή εποχή μας έχει σημεία. Τά δε σημεία τής 
εποχής μας είνε κατ’ εξοχήν άνησυχητικά. Στις ήμέ- 
ρες μας πραγματοποιούνται φοβερές προφητείες τής 
Παλαιάς καί τής Καινής Διαθήκης γιά τούς εσχά¬ 
τους καιρούς. Ή ψύχρανσις τής πίστεως καί τής ά- 
γάπης, ή πρωτοφανής στά χριστιανικά χρονικά έκ- 
τασις τής άκολασίας καί τής διαστροφής, ή κατα¬ 
πληκτική πλήθυνσις τής γνώσεως καί ή κατασκευή 
μέσων καί όπλων άφάνταστης καταστρεπτικής 
δυνάμεως, ή ϊδρυσις τού Κράτους τοΰ Ισραήλ καί ή 
άνάκτησις τής Ιερουσαλήμ, αύτά εϊνε μερικά άπ* τά 

μεγάλα σημεία των καιρών μας, που προφήτευσε η 
Αγία Γραφή και άποδεικνύουν, δτι μπήκαμε στήν πε¬ 
ρίοδο των εσχάτων χρόνων. Άλλα πόσοι ερευνούν 
τις Γραφές, και παρατηρούν και εξετάζουν τά σημεία 
των καιρών μας, και άντιλαμβάνονται τή σημασία 
τους, και προετοιμάζουν τις ψυχές τους για τά φο¬ 
βερά δεινά, που έρχονται στήν άνθρωπότητα; Εμείς, 
άδελφοί, άς προσέχωμε ιδιαιτέρως τις προφητείες και 
τά σημεία τών καιρών, γιά νά καταλαβαίνωμε που 
βρισκόμαστε και τί προμηνύεται γιά τό μέλλον, και 
νά ένισχύεται ή πίστις μας και νά προετοιμάζωνται 
οι ψυχές μας γιά τά ερχόμενα δεινά. 

Στίχ. 6 : Ό Χριστός είπε στους μαθητάς του: 
«Ανοίγετε καλά τά μάτια σας και προσέχετε νά 
φυλάγεσθε άπό τή ζύμη τών Φαρισαίων και τών 
Σαδδουκαίων». Ζύμη εδώ είνε ή κακή διδασκαλία. 
"Οπως ή φυσική ζύμη, τό προζύμι δηλαδή, επιδρά 
σ’ όλο τό φύραμα, τό ζυμάρι δηλαδή, έτσι και ή δι¬ 
δασκαλία, σάν άλλη ζύμη, επιδρά στις ψυχές και 
στή ζωή τών άνθρώπων. 

Υπάρχουν και σήμερα Φαρισαίοι, θρησκευτικοί 
τύποι μέ άντιλήψεις και ιδέες άντίθετες προς τό γνή¬ 
σιο πνεύμα τής Γραφής και τό θέλημα τού Θεού. 
Υπάρχουν εγωισταί και αυτάρεσκοι πνευματικοί πα¬ 
τέρες καί εκκλησιαστικοί ήγέτες, που πολλές φορές 
κάνουν τά θελήματά τους νόμους, καί ζητούν νά τά 
επιβάλλουν στους πιστούς. Καί όταν οι πιστοί άντι- 
δρούν, τούς κάνουν άποσυναγώγους, τους κη¬ 
ρύττουν έξωεκκλησιαστικούς, τούς άφορίζουν. Προ¬ 
σοχή άπ’ αύτούς! Διότι ή ζύμη τους, ή νοοτροπία 
τους δηλαδή, ή ψυχολογία τους καί οί περίτεχνοι λό- 

γοι τους, μπορούν νά επηρεάσουν πολλούς. Και 
δυστυχώς επηρεάζουν. 

Αλλά περισσότερο άπ’ τους Φαρισαίους υπάρ¬ 
χουν σήμερα οί Σαδδουκαιοι, οί υλισταί, άπιστοι και 
σαρκασται τών ιερών και τών οσίων. Γέμισε ό κόσμος 
άπό Ολιστάς, που πιστεύουν μόνο στην κοιλιά, στο 
σεξ, στο χρήμα και στη δόξα. Και οί άνθρωποι αυτοί, 
σε κάθε εύκαιρία, ή μάλλον «εύκαίρως άκαίρως», και 
με κάθε μέσο, πού διαθέτει ό σημερινός τεχνοκρα¬ 
τούμενος κόσμος, διαδίδουν τις υλιστικές άντιλήψεις 
και θεωρίες τους. Ραδιόφωνα, τηλεοράσεις, εφημερί¬ 
δες, περιοδικά, βιβλία, βήματα ομιλιών είνε στή διά- 
θεσι τών συγχρόνων Σαδδουκαίων. Και ή ζύμη τους, 
ή υλιστική διδασκαλία τους, έχει δυστυχώς επηρεά¬ 
σει τις τεράστιες μάζες του λαού. Γι* αυτό προσοχή 
μεγάλη! Προσοχή προπάντων άπ’ τήν τηλεόρασι, 
τις εφημερίδες, τά περιοδικά και τά βιβλία. Γιατί καί 
εκλεκτοί άνθρωποι δέχονται άνεπαισθήτως, σιγά- 
σιγά καί χωρίς νά τό καταλαβαίνουν, τήν έπίδρασι 
του υλισμού, ήδονισμού καί ευδαιμονισμού. 

Στίχ. 13-20: Στήν Καισάρεια τού Φιλίππου, που 
κατοικούσαν εθνικοί, μακριά άπ’ τούς Ιουδαίους, έξω 
άπό κλίμα ενθουσιασμού καί φανατισμού, σε μιά 
ώρα ήρεμης καί ψύχραιμης ψυχικής καταστάσεως, ό 
Ιησούς, έπειτα άπό δύο περίπου χρόνια διδασκα¬ 
λίας καί θαυματουργίας, έθεσε στους Μαθητάς του 
ένα ερώτημα, τό σημαντικώτερο ερώτημα τών 
αιώνων: «Τίνα μ,ε λβγουσιν οί άνθρωποι βϊναι τον 
υίον του ανθρώπου;». Ποιά γνώμη έχουν οί άνθρω¬ 
ποι γιά μένα, τον ταπεινό υιό τοΰ άνθρώπου; Ποιος 
λένε ότι είμαι; 

Ό Ίησοΰς δεν έρωτα για τή γνώμη των Φαρι¬ 
σαίων και των Σαδδουκαίων. Γιατί ή γνώμη εκείνων 
ήταν γεμάτη πονηριά και άπιστία. Ό Ιησούς έρωτα 
για τή γνώμη των άπλοϊκών ανθρώπων, τού λαού. 
Γιατί ή γνώμη τού λαού ήταν απαλλαγμένη από πο¬ 
νηριά. Και έρωτα ό Ιησούς, δχι γιατί δεν ξέρει, αλλά 
για νά δώση άφορμή να άκουσθή ή άγαθή μέν, 
έσφαλμένη δμως γνώμη τού λαού, και στή συνέχεια 
νά άκουσθή ή ορθή γνώμη τού άποστόλου Πέτρου, 
γνώμη και των άλλων βεβαίως άποστόλων, και έτσι 
νά όμολογηθή και νά έπικυρωθή ή μεγαλύτερη άλή- 
θεια τής Πίστεώς μας και συγχρόνως νά διορθωθή 
ή έσφαλμένη γνώμη τού Ιουδαϊκού λαού. 

Στο έρώτημα τού Ιησού γιά τον εαυτό του οί 
Μαθηταί απάντησαν, δτι άλλοι νομίζουν, δτι αυτός 
εΐνε ό Ήλίας πού δεν είχε πεθάνει, άλλοι δτι είνε ό 
Ιωάννης ό βαπτιστής, και άλλοι δτι εΐνε ό Ιερεμίας 
ή ένας άπό τούς άλλους προφήτες, άναστημένος έκ 
νεκρών. Ό λαός, δηλαδή, θεωρούσε τον Ιησού ένα με¬ 
γάλο προφήτη, δχι δμως Μεσσία. 

Τότε ό Ιησούς ρώτησε γιά τή γνώμη των Μα¬ 
θητών του: «Υμείς δε τίνα με λέγετε εΐναι;». Εΐνε 
σάν νά είπε ό Ιησούς: ν Ακουσα τή γνώμη, πού έχει 
γιά μένα ό λαός. Αλλά κυρίως μέ ένδιαφέρει ή δική 
σας γνώμη. Γιατί σεις εϊσθε οί Μαθηταί μου. "Επει¬ 
τα άπό διδασκαλία και θαύματα δύο έτών, σεις ποιά 
γνώμη σχηματίσατε γιά μένα; 

Τότε ό Πέτρος, ό πιο θερμός καί αύθόρμητος, εί¬ 
πε γεμάτος ένθουσιασμό: «Σύ εΐ δ Χρίστος, δ Υιός 
του Θεόν του ζώντος». Ό Πέτρος ομολογεί δύο άλή- 
θειες γιά τον Ιησού, μιά μεγάλη, καί μιά μεγίστη. Ή 
μεγάλη άλήθεια εΐνε, δτι ό Ίησοΰς εΐνε ό Χριστός, ό 

Μεσαίας στα εβραϊκά, που περίμεναν οί αιώνες για 
να σώση τον κόσμο. Ή δε μεγίστη άλήθεια είνε, δτι 
ό Ιησούς είνε ό Υιός του Θεού του ζώντος. Δεν είπε, 
«συ είσαι υιός του Θεού», χωρίς άρθρο μπροστά απ’ 
τη λέξι «υιός». "Αν έλεγε έτσι, ή έννοια θά μπορούσε 
νά είνε: «Συ είσαι ένας απ’ τους εξαιρετικούς υίους 
του Θεού, κτιστούς υιούς, ανθρώπους ή αγγέλους». 
Άλλ’ είπε, «συ είσαι ό υιός του Θεού», με άρθρο 
μπροστά άπ’ τη λέξι «υιός», οπότε ή έννοια είνε: «Συ 
είσαι ο μοναδικός, ό μονογενής Υιός τοϋ ΘεοΟ, καί 
άρα άκτιστος και γεννητός Υιός τοϋ Θεοϋ, όχι κτι- 
στός». 

Αλλ άφοΰ ό Ιησούς δεν είνε απλώς υιός του Θε¬ 
ού, ένας δηλαδή απ’ τους πολλούς καί κτιστούς υί- 
ούς, άγγέλους καί ανθρώπους, άλλ’ είνε ό Υιός του 
Θεού, ό μονογενής, καί άρα άκτιστος καί γεννητός 
Υιός, εΐνε καί αυτός Θεός όπως καί ό Πατήρ του. Τό 
πρόβατο γεννάει πρόβατο, τό κατσίκι γεννάει κατσί¬ 
κι, τό ελάφι γεννάει ελάφι, ό άνθρωπος γεννάει άν¬ 
θρωπο, καί ό Θεός γεννάει Θεό, ή, γιά νά χρησιμο¬ 
ποιήσουμε τό εβραϊκό όνομα, ό Γιαχβέ γεννάει Γιαχβέ. 

Ό Πέτρος ώμολόγησε τή μεσσιακή ιδιότητα καί 
τή θεότητα τοΰ Ίησοΰ. Αυτές εΐνε οί μεγαλύτερες 
άλήθειες τοΰ Χριστιανισμού. Ό Μεσσίας εΐνε καί Θε¬ 
ός. Καί γι’ αυτό μάς σώζει, επειδή εΐνε Θεός. "Αν δεν 
ήταν Θεός, δέν θά μπορούσε νά μάς σώση. 

Ό Ίησοΰς επικύρωσε τήν ομολογία τοΰ Πέτρου, 
μακαρίζοντας τόν Απόστολο καί δίνοντας μεγάλες 
καί αιωνίου σημασίας ύποσχέσεις: «Μακάριος εϊ, 
Σιμών Βαριωνά, οτι ααρζ και αίμα ονκ άττ€κάΧνφί 
αοι, αλλ ο Πατήρ μου ο €ν τοΐς ούρανοΐς. Κάγ α» 
όε αοι λέγω, οτι αν ε? ΙΙίτρος, και επί ταντρ ττΐ 

πέτρα οΐκονομήσω ρου την Εκκλησίαν, καί ττνλαι 
α8ον ον κατισχνσονσιν αντης. Και δωσω σοι τας 
κλεΐς της βασιλείας των ουρανών κ.λπ.». 

Μέ άλλα λόγια ό Κύριος είπε στον άττόστολο Πέ¬ 
τρο: Ευτυχισμένος είσαι, Σιμών, υιέ του Ιωνά! Συ 
άνέφερες τον Πατέρα μου και εγώ αναφέρω τον ίδι- 
κόν σου πατέρα. Συ μέ είπες Υιόν του Θεού, και εγώ 
σέ λέγω υιόν του Ιωνά. "Όπως είσαι συ υιός του 
Ιωνά, φυσικός και γνήσιος, έτσι είμαι και εγώ Υιός 
τού Θεού, φυσικός και γνήσιος. Είπες μυστηριώδη 
καί υψίστη αλήθεια, ότι καί ό Θεός έχει Υιόν, καί 
αυτός είμαι εγώ. Αυτή τήν αλήθεια δέν σου φανέ¬ 
ρωσε άνθρωπος, άλλ’ ό ουράνιος Πατέρας μου. 
Είπες, δτι είμαι ό Χριστός καί ό Υιός τού Θεού του 
ζώντος. Καί εγώ σου λέγω, δτι συ είσαι Πέτρος, 
βράχος πίστεως, καί πάνω σ’ αυτή τήν πέτρα, τήν 
πίστι καί τήν ομολογία στο δνομά μου, θά ιδρύσω 
τήν Εκκλησία μου, καί ό άδης μέ τις σκοτεινές δυνά¬ 
μεις του δέν θά υπερισχύση τής Εκκλησίας, δέν θά 
μπορέση να τήν γκρεμίση. Ή Εκκλησία μου θά εΐνε 
άκατάλυτη καί αιώνια. Καί θά σου δώσω τά κλειδιά 
τής βασιλείας των ουρανών καί τήν εξουσία νά δένης 
καί νά λύνης μέσα στήν Εκκλησία. Θά σέ οπλίσω 
μέ πνευματική εξουσία, γιά νά βοηθής τους άνθρώ- 
πους στο έργο τής σωτηρίας. 

Έδώ ό Κύριος υπόσχεται τήν πνευματική εξου¬ 
σία στον Πέτρο, γιατί μ’ αύτόν συνομιλεί. Εύκόλως 
δμως εννοείται, δτι τήν εξουσία αυτή θά έδινε ό 
Κύριος καί στους άλλους Μαθητάς, γιατί καί εκείνοι 
παραδέχονταν, δτι ό Ιησούς είνε ό Χριστός καί ό 
Υιός τού Θεού. Καί πράγματι τήν εξουσία αύτή έδω- 

σε ό Κύριος σέ όλους τούς Αποστόλους, όπως δεί¬ 
χνουν τά χωρία Ματθ. ιη' 18 * Ίωάν. κ' 22 - 23 . 

Η θεωρία των Παπικών, ότι ή Εκκλησία θεμε¬ 
λιώθηκε πάνω στον Πέτρο και ό Πέτρος έλαβε πρω¬ 
τείο εξουσίας, είνε διαστροφή του πνεύματος και του 
γράμματος του Ευαγγελίου. Τό περίφημο χωρίο, 
πού επικαλούνται οι Παπικοί, εινε γραμμένο στα 
Ελληνικά. Και σ αυτό γίνεται διάκρισι μεταξύ «Πέ¬ 
τρον» και «πέτρας». Άλλο « Πέτρος » και άλλο «πέ¬ 
τρα». Ο Πέτρος εινε πρόσωπο και ή πέτρα είνε 
πράγμα, ό βράχος. Ή δε Εκκλησία δεν θεμελιώθηκε 
πάνω στον Πέτρο , άλλα στην πέτρα , στην πίστι 
δηλαδή και ομολογία στον Κύριο Ίησου Χριστό. 
Άρα κατ’ ούσίαν ή Εκκλησία θεμελιώθηκε πάνω 
στον ίδιο τον Κύριο Ίησου Χριστό. "Οπως άλλωστε 
λένε άλλα χωρία τής Γραφής, ό Κύριος Ιησούς Χρι¬ 
στός, αύτός είνε ό άκρογωνιαίος λίθος τής Εκκλη¬ 
σίας. Οι δε Απόστολοι είνε θεμέλιοι λίθοι όλοι, όχι ό 
Πέτρος μόνο. Ό Κύριος όλους τούς Μαθητάς του 
ώνόμασεν Αποστόλους και κανένα δεν ώνόμασεν 
Ύπεραπόστολο, όπως θά ήθελε ό ύπερήφανος Πά¬ 
πας με τις σατανικές του θεωρίες. 

Ματθ. ΙΖ' 


Μάθημα 25ο 


ΜΕΤΑΜΟΡΦΩΣΕ 
ΘΕΡΑΠΕΙΑ ΣΕΛΗΝΙΑΖΟΜΕΝΟΥ 
ΠΡΟΡΡΗΣΙΣ ΠΑΘΩΝ - ΠΛΗΡΩΜΗ ΦΟΡΟΥ 


Τό δέκατο έβδομο κεφάλαιο του Ματθαίου όμιλεΐ: 
α') για τή Μεταμόρφωσι του Κυρίου, στίχ. 1-9, β') για 
τον Ήλία και τον βαπτιστή Ιωάννη, στίχ. 10-13, γ') 
για τή θεραπεία του σεληνιαζομένου νέου, στίχ. 14-21, 
δ') για τα πάθη του Χρίστου, στίχ. 22-23, και ε') για 
τήν πληρωμή φόρου κατόπιν θαύματος, στίχ. 24-27. 

Έξήγησις λέξεων καί φράσεων 

1: αναφέρει = ανεβάζει. 

3: ώφθησαν = εμφανίστηκαν, φανερώθηκαν. 

4: ει θέλεις = εάν θέλης. 

5: έττεσκίασεν = σκέπασε. 

Ιν ω ευδόκησα = τον όποιο εξέλεξα. 

7: ηφατο = ήγγισε, άγγιξε. 
έγέρθητε = σηκωθήτε. 

8: έττάραντες τούς οφθαλμούς = άφου σήκωσαν τά 
μάτια. 

9: ένετείλατο = εδωσε εντολή. 
όραμα = θέαμα. 

12: ούκ έπέγνωσαν = δεν ά να γνώρισαν. 

13: συνηκαν = κατάλαβαν. 

15: κακώς ττααχίΐ — φοβεροί υυοφερει. 

16: προσηνεγ/αι = έφερα πρός. 

17: εσομ,αι μβθ' υμών = θά είμαι μαζί σας. 

18: €77-ετίρ,ησεν αύτώ = έπέπληξεν αυτόν. 

20: βρείτε = θά είττήτε. 

21: γένος = είδος (δαιμόνιων). 

22: ανα στρεφόμενων δε αυτών = ενώ δε αυτοί περι¬ 
φέρονταν, περιώδευαν. 

23: αποκτβνοΰσίν = θά φονεύσουν. 

24: δίδραχμον λαμβάνω = εισπράττω φόρο δύο 
δραχμών (υπέρ τού ναού). 
ου τελεί; = δεν πληρώνει; 

25: τι σοι δο/εεί; = τί νομίζεις; 
τέλη = φόροι. 

από τών άλλοτρίων = από τους ξένους. 

27: άρον = πάρε. 

στατηρ = νόμισμα τεσσάρων δραχμών. 

Παρατηρήσεις και διδάγματα 

Στίχ. 1-9: Έξι μέρες μετά τήν ομολογία του Πέ¬ 
τρου γιά τή θεότητα του Ίησου και την πρόρρησι 
του Ίησου γιά τά πάθη του, έγινε τό ένδοξο γεγονός 
τής Μεταμορφώσεως. Ενδοξότερο άπό τό γεγονός 
τής Μεταμορφώσεως εινε μόνο τό γεγονός τής Άνα- 
στάσεως. Έν όψει τών παθών ό Κύριος «ττα ρε- 
γύμνωσβ» λίγο τη θεότητά του και άφησε νά φανή 
ένα μέρος άπό τη θεία δόξα του, άπό τό άκτιστο φώς 
του, όπως λένε οί Θεολόγοι. 

Προκειμένου νά μεταμορφωθή ό Κύριος, παρα- 
λαμβάνει μαζί του τρεις άπό τους Μαθητάς του, τον 
Πέτρο, τον Ιάκωβο και τον Ιωάννη. Τρεις ήταν άρκε- 
τοί γιά νά χρησιμεύσουν ώς μάρτυρες του γεγο- 

νότος. Έάν ήταν περισσότεροι, θα ήταν δύσκολο νά 
τηρηθή τό γεγονός τούτο μυστικό μέχρι τής Άνα- 
στάσεως, δττως διέταξε ό Κύριος. Παρέλαβε δε άττό 
τούς δώδεκα τον Πέτρο, τον Ιάκωβο και τον Ιωάν¬ 
νη, γιατί αυτοί οι τρεις ήταν άνώτεροι στην άρετή 
καί άξιώτεροι νά ίδοϋν την δόξα τής Μεταμορφώσε- 
ως. Αύτοί οί τρεις ήταν μαζί με τό Χριστό καί άλλες 
βαρυσήμαντες ώρες. Ή προτίμησις των τριών δεν 
ήταν προσωποληψία, άλλα δικαιοσύνη. 

Ό Κύριος άνεβάζει τούς τρεις Μαθητάς του σ’ 
ένα ψηλό βουνό. Ποιο είνε αύτό τό βουνό, δεν λέγει 
τό Εύαγγέλιο. Άρχαιοτάτη τταράδοσις λέγει, ότι είνε 
τό Θαβώρ, κοντά στή Ναζαρέτ. Τό Θαβώρ είνε ψηλό 
εν συγκρίσει με άλλα βουνά, που βρίσκονται γύρω 
του. Είνε 400 μέτρα πάνω άπ’ τήν πεδιάδα Ίεζραέλ, 
καί, επειδή είνε μεμονωμένο βουνό, έχει άρίστη θέα, 
που δεν έχουν άλλα ψηλότερα βουνά. Τό Θαβώρ έγι¬ 
νε σύμβολο του πνευματικού ύψους καί τής πνευμα¬ 
τικής θεωρίας. 

Κατά τήν ώρα τής Μεταμορφώσεως τό πρόσωπο 
του Κυρίου έλαμψε σάν τον ήλιο, περισσότερο άπ’ 
τον ήλιο, καί τά ένδύματά του έγιναν λευκά σάν τό 
φως. Ή λάμψις αυτή δέν ήρθε στον Κύριο άπ’ έξω, 
άλλ’ έκπεμπόταν άπό μέσα, άπ’ τή θεότητα τοΰ 
Κυρίου, πού κρυβόταν κάτω άπ’ τήν ταπεινή του 
σάρκα. Ό Χριστός, τρόπον τινά, άνέσυρε λίγο τό 
παραπέτασμα τής ταπεινής σάρκας του καί άφησε 
νά έκπεμφθοΰν μερικές άκτΐνες τής θεότητός του, καί 
τό όρος πλημμύρισε άπό φως, φως άκτιστο, 
όφειλόμενο στήν άκτιστη ενέργεια τής θείας Ούσίας. 
Έτσι ό Χριστός έδειξε, ότι αύτός είνε τό φως τό άλη- 
θινό, ό "Ηλιος τής δικαιοσύνης, ό ένδοξος Γιαχβέ, ό 


179 



όποιος πολλές φορές στην Παλαιά Διαθήκη εμφανι¬ 
ζόταν περιβαλλόμενος από εξαίσιο και θαυμαστό 
φως. 

Κατά τήν ώρα τής Μεταμορφώσεως εμφανίστη¬ 
καν δύο άπ’ τους μεγαλύτερους άνδρες τής Παλαιάς 
Διαθήκης, ό Μωυσής καί ό Ήλίας, καί συνωμιλοΰσαν 
μέ τον Ιησού. "Οπως δέ μάς λέγει άλλος Ευαγγελι¬ 
στής, συνωμιλουσαν για τήν «έξοδον» τού Ίησου, 
που έπρόκειτο νά συμβή στήν Ιερουσαλήμ, για τα 
πάθη δηλαδή καί τό θάνατο, τα όποια θά υφίστατο 
ό Χριστός καί μέ τά όποια θά έξήρχετο άπ’ αυτή τή 
ζωή. 

Γιατί κατά τή Μεταμόρφωσι παρουσιάστηκαν ό 
Μωυσής καί ό Ήλίας; Γιά πολλούς λόγους. Ίδου οί 
σπουδαιότεροι λόγοι: Ό Μωυσής ήταν εκπρόσωπος 
του Νόμου καί ό Ήλίας εκπρόσωπος των Προφητών. 
Ή παρουσία τους δέ καί ή συνομιλία τους μέ τον Ιη¬ 
σού άπέδειξαν, ότι ό Ιησούς δέν ήταν άντίθετος στο 
Νόμο καί τους Προφήτες, όπως τον κατηγορούσαν 
οι εχθροί του, άλλ’ ό Νόμος καί οί Προφήτες άπέ- 
βλεπαν στον Ιησού ώς Μεσσία, ώς τον τέλειο Νο- 
μοθέτη, Προφήτη καί Σωτήρα. -Ό Μωυσής καί ό 
Ήλίας ήταν οί επισημότεροι καί θαυμαστότεροι 
άνδρες τής Παλαιάς Διαθήκης. Ό δέ Ιησούς τους 
παρουσίασε κατά τήν ώρα τής Μεταμορφώσεως του, 
γιά νά φανή πόσο άνώτερος είνε άπ’ αύτούς. Αυτός 
Δεσπότης, εκείνοι δούλοι. -Ό Ήλίας είχε άρπαχθή 
ζωντανός στον ούρανό, ό Μωυσής είχε πεθάνει. Ό 
δέ Ιησούς παρουσίασε καί τους δύο στή Μετα- 
μόρφωσί του, γιά νά δείξη, ότι είνε κύριος ζώντων 
καί νεκρών. Οί νεκροί ζούν ώς πνεύματα. Πού είνε οί 
άντίχριστοι Χιλιασταί, που λένε, ότι ό θάνατος έκμη- 

δενίζει τον άνθρωπο; "Αν είχε έκμηδενισθή ό Μωυσής, 
πώς θά εμφανίζονταν κατά τή Μεταμόρφωσι; 

Ή πλημμύρα του υπερκόσμιου φωτός και ή θέα 
του μεταμορφωμένου Κυρίου και των δύο μεγάλων 
συνομιλητών του γέμισε τις καρδιές τών Μαθητών 
από ουράνια εύτυχία. Οι Μαθηταί εκείνη την ώρα 
ζοΰσαν ένα μέρος άπό τήν εύτυχία του υπερφυσικού 
κόσμου, άπό τήν άρρητη γλυκύτητα τού Παραδεί¬ 
σου. Και ό Πέτρος, άναλογιζόμενος πόσο επικίνδυνη 
ήταν ή ζωή στον κόσμο, όπου οι θανάσιμοι εχθροί 
του Ίησου καραδοκούσαν, και πόσο ώραία ήταν ή 
ζωή στήν κορυφή του όρους, είπε στον Ίησου: Κύριε! 
Είνε καλό, εινε ιδανικό, να μείνωμε εδώ. "Αν θέλης, νά 
στήσωμε τρεις σκηνές. Μία για σένα, μία για τό Μω- 
υσή και μία για τον Ήλία. Νά μείνωμε εδώ, μακριά 
άπό τήν κακία και τή μοχθηρία του κόσμου, καί ν’ 
άπολαμβάνωμε συνεχώς τή δόξα σου. 

Έτσι επιθυμούσε ό Πέτρος, διότι άπέστεργε τό 
μαρτύριο, καί ήθελε διαρκώς νά ζή σε ήσυχία, σε 
άσφάλεια καί σε γλυκυτάτη θεωρία τής δόξης τοΰ 
Κυρίου. Άλλ’ άλλοίμονο, άν ό Κύριος άκουε τον Πέ¬ 
τρο καί έμενε στο όρος! Ή άνθρωπότης δεν θά σω¬ 
ζόταν. Ούτε ό Πέτρος, ούτε οι άλλοι Μαθηταί, ούτε 
ό Ήλίας, ούτε ό Μωυσης. Τά ευχάριστα σ’ αύτόν 
τον κόσμο δεν είνε πάντοτε καί συμφέροντα. Εύχάρι- 
στο τό όρος τής Μεταμορφώσεως, άλλά συμφέρων 
καί σωτήριος ό φρικτός Γολγοθάς. 

Ένώ ό Πέτρος έλεγε στον Ιησού νά μείνουν στήν 
κορυφή τοΰ όρους, μία φωτεινή νεφέλη σκέπασε τον 
Ίησοΰ, τον Μωυσή καί τον Ήλία, ίσως δε καί τους 
τρεις Μαθητάς, καί φωνή άκούστηκε άπ* τή νεφέλη, 
ή φωνή τού Θεού Πατρός. Τί έλεγε ή φωνή; "Ο,τι 

Λ* 

είττε στον Ιορδάνη κατά τή βάτττισι του Ίησοΰ: 
«Οντος εστιν ο Υιός μου 6 αγαπητός, εν ώ εύ8ό- 


κησα». Ο Ιησούς, αυτός είνε ό Υιός μου, ό Μονογε¬ 
νής μου, τον όποιον αγαπώ σε υπέρτατο βαθμό, και 
τον όποιο εξέλεξα και κατέστησα Μεσσία, Χριστό. 

Ο Πατήρ άγαπα τον Υιό του, διότι ό Υιός του 
εινε ομοούσιος και ίσος προς αυτόν, απαράλλακτη 
εικόνα του, και αυτόν εξέλεξε και κατέστησε Μεσσία, 
για να σώση τον κόσμο. 

Ό Πέτρος ώμολόγησε, ότι ό Ιησούς είνε ό Υιός 
του Θεού, ό Ιησούς τό έδειξε με τή δόξα τής Μετα- 
μορφώσεώς του, και ό Πατήρ τό μαρτύρησε με τή 
φωνή του άπ’ τή νεφέλη. Άλλ’ εδώ ή φωνή του Πα- 
τρός προσθέτει μία φράσι, τήν οποία δεν είπε κατά 
τή βάπτισι στον Ιορδάνη: «Αυτόν ακούετε». Ό Ιη¬ 
σούς, αυτός είνε ό Υιός μου, αυτόν εξέλεξα, αυτόν 
να άκούετε. 

Ό Μωυσής είχε προφητευσει άπευθυνόμενος 
στους Ισραηλίτες: « Προφήτην εκ των ά8ελφών σου 
ώς έμε άναστήσει σοι Κύριος ό Θεός σου, αύτοΰ 
άκούσεσθε» (Δευτ. ιη' 15). Νά! Εκείνος ό Προφήτης, 
που είχε προφητευσει ό Μωυσής, ήλθε. Είνε ό τέλει¬ 
ος Προφήτης, ό τέλειος Νομοθέτης. "Ομοιος με τό 
Μωυσή, άλλ’ άνώτερος άπ’ αυτόν. Διότι ό νέος Προ¬ 
φήτης και Νομοθέτης δεν εϊνε μόνον άνθρωπος, άλλα 
και Υιός του Θεού: «Θεός αληθινός εκ Θεοΰ αληθι¬ 
νού». Με τή φράσι «αύτοΰ άκούετε» ό Πατήρ είνε 
σαν νά λέγη: Αυτόν νά άκούετε, διότι αυτός είνε ό 
Μονογενής Υιός μου και ό εκλεκτός μου, ό Μεσσίας. 
Αυτόν νά άκούετε, διότι αύτός είνε τέλειος άνθρωπος 
και τέλειος Θεός. Αύτόν νά άκούετε, διότι αύτός φα¬ 
νερώνει τήν άλήθεια και τό θέλημά μου σέ τέλειο βα- 

θμό. Αυτόν νά άκούετε σε όλα, και σε όσα σας λέ¬ 
γει για τα πάθη του, δσο δυσάρεστα καί άν είνε. 
Αυτόν νά άκούετε, καί όχι όσους έρχονται σε άντί- 
θεσι με τά λόγια του. Αυτόν νά άκούετε, διότι αυτός 
θά θυσιάση τή ζωή του γιά τή σωτηρία σας. 

’Από όσα είδαμε, γίνεται φανερός ό σκοπός τής 
Μεταμορφώσεως. Ό Κύριός μας μεταμορφώθηκε, γιά 
νά δείξη τή δόξα τής θεότητός του καί νά στηρίξη 
τους Μαθητάς του εν δψει των παθών του. "Εδειξε, 
με άλλα λόγια, ότι είνε παντοδύναμος Θεός, ώστε, 
όπως λέγει ό σχετικός ύμνος, όταν θά τον ίδούν νά 
σταυρώνεται, νά καταλάβουν, ότι πάσχει με τή θέλη- 
σί του, καί νά κηρύξουν στον κόσμο τήν άνάστασί 
του. Εκείνος, που εΐχε τή δύναμι νά μεταμορφωθή 
καί νά λάμψη σάν τον ήλιο, είχε καί τή δύναμι ν’ άνα- 


στηθή. 

Ποιό είνε σήμερα γιά μάς τό μήνυμα τής Μετα¬ 
μορφώσεως; Μεγάλο καί σπουδαίο μήνυμα. Ό Σατα¬ 
νάς, με τις κοσμικές καί άντιχριστιανικές ιδέες καί άν- 
τιλήψεις, παραμορφώνει τις ψυχές. Καί με τις έξαλ¬ 
λες μόδες, παραμορφώνει καί τά σώματα. Ό δε Χρι¬ 
στός, με τήν άλήθεια καί τή χάρι του, μεταμορφώνει 
καί ψυχές καί σώματα. Κάνει τους άνθρώπους καί 
εσωτερικώς καί έξωτερικώς φωτόμορφα παιδιά του. 
Γιατί τους δίνει δόξα απ’ τή δόξα τής Μεταμορφώ- 
σεώς του. 

Σήμερα, άγαπητοί μου, ή άνθρωπότης είνε πα¬ 
ραμορφωμένη δσο δέν ήταν ποτέ άλλοτε μετά Χρι¬ 
στόν. Σήμερα πολλοί άνθρωποι είνε άπαίσιοι σάν 
τους δαίμονες. Άλλ’ άν ό άνθρωπος κατανοήση τήν 
άθλιότητά του καί προσφύγη στο Χριστό, στο 
Ευαγγέλιο, στις άλήθειες, στους νόμους, στήν Έκ- 

κλησία, στή χάρι του Χρίστου, ό Χριστός τον με¬ 
ταμορφώνει και γίνεται άλλος άνθρωπος. Θαύμα 
συντελεΐται στην υπαρξί του, για τό όποιο θαυμά¬ 
ζει γή και ουρανός. Αδελφοί! "Ας φέρωμε τους αθλί¬ 
ους εαυτούς μας κοντά στο Χριστό, και άς άγωνι- 
σθούμε να φέρωμε κοντά στο Χριστό και άλλους αν¬ 
θρώπους, για να μεταμορφωθούμε δλοι σε φωτόμορ¬ 
φα τέκνα του Κυρίου μας καί να αισθανθούμε κάτι 
άπ την άνέκφραστη ευτυχία, που αισθανόταν ό Πέ¬ 
τρος στην κορυφή του Θαβώρ, όταν έλεγε: «Κύριε, 
καλόν εστιν ημάς ώδε είναι». 

Στίχ. 10-13: Στο χωρίο Μαλαχίου δ' 4-5 (5-6 
κατά τό Εβραϊκό) ό Θεός λέγει: «Και ιδού άπο- 
στελώ υμΐν Ήλίαν τον Θεσβίτην πριν η ελθεΐν την 
ημέραν Κυρίου την μεγάλην και επιφανή, δς άπο- 
καταστησει καρδίαν πατρός προς υιόν και καρδίαν 
ανθρώπου προς τον πλησίον αύτοΰ, μη ελθών πα¬ 
τάξω την γην άρδην». 

Σ αυτό τό χωρίο στηριζόμενοι οι γραμματείς έλε¬ 
γαν, δτι πρώτα έρχεται ό Ήλίας καί κατόπιν ό Μεσ¬ 
αίας. Άλλ’ οί Μαθηταί βλέπουν, δτι πρώτα ήλθε ό 
Μεσαίας, καί κατόπιν εμφανίστηκε ό Ήλίας πάνω 
στο δρος τής Μεταμορφώσεως. Γι’ αυτό διατυπώ¬ 
νουν προς τον Ίησου την άπορία: «Τι ούν οί γραμ¬ 
ματείς λεγουσιν ότι Ήλίαν δει ελθεΐν πρώτον;». 

Όδέ Ιησούς τί άπαντα; Άπαντφ, δτι πράγμα¬ 
τι ό Ήλίας έρχεται πρώτα, ως πρόδρομος του Χρί¬ 
στου, άλλά σε χρόνους άποκαταστάσεως πάντων 
{«άπ ο καταστήσει πάντα», πρβλ. ΓΤράξ. γ' 21), ήτοι 
ατούς έσχατους χρόνους πρό τής Δευτέρας Παρου¬ 
σίας. Εν τούτοις καί στις ήμερες τής Πρώτης Πα- 

ρουσίας ήλθε Ήλίας, ένας δηλαδή όμοιος με τον 
Ήλία, ό Ιωάννης ό βαπτιστής. Οί δε άνθρωποι δεν 
τον αναγνώρισαν, δεν τον παραδέχθηκαν, άλλα τον 
συνέλαβαν, τον φυλάκισαν καί τον άποκεφάλισαν. 

Στίχ. 25-26: Οί βασιλείς λαμβάνουν φόρο άπ’ 
τους ξένους, όχι άπ’ τους υιούς τους. Καί γΓ αυτό 
ό Ιησούς δεν ήταν υποχρεωμένος να πληρώνη φόρο 
στο ναό, τον οίκο του ΓΤατρός του. Τί άποδεικνυει 
τούτο; Άποδεικνυει, ότι ό Ιησούς είνε φυσικός Υιός 
του ουρανίου βασιλέως καί Θεού, καί άρα άληθινός 
Θεός, όπως ό Πατήρ του. 

Ματθ. ΙΗ' 1-14 


Μάθημα 26ο 


01 ΜΙΚΡΟΙ ΚΑΙ ΤΑΠΕΙΝΟΙ - ΤΑ ΣΚΑΝΔΑΛΑ 

Στο δέκατο όγδοο κεφάλαιο του Ματθαίου, στίχ. 
1-14, γίνεται λόγος: α') Για την παιδική απλότητα 
και ταττεινωσι ααν ορο νά εισέλθη ό άνθρωπος στη 
βασίλεια των ουρανών, στίχ. 1-5, β') Για τα σκάνδα¬ 
λα άπ την πλευρά αυτών που σκανδαλίζουν, και 
αυτών που σκανδαλίζονται, στίγ. 6-9, και γ') Για την 
άξια τών μικρών και ταπεινών άνθρώπων, στίχ. 
10-14. 


Έξήγησις λέξεων καί φράσεων 

1: ττροσηλθον = πλησίασαν. 

μείζων - μεγαλύτερος, άνώτερος. 

3: αμήν λέγω ύμΐν = άλήθεια σάς λέγω. 

εάν μη στραφήτε καί γένησθε = εάν δεν γυρί¬ 
σετε πίσω και δεν γίνετε. 
ού μη βίσέλθητε = δεν θά είσέλθετε. 

4: όσης ούν = όποιος λοιπόν. 

5: ο? εάν δέξηται = όποιος δεχθή, όποιος τιμήση. 
β7τί τώ όνοματί μου = για τό όνομά μου, για μέ¬ 
να. 

6: μύλος όνίκδς = μυλόπετρα, που την γυρίζει ό 
όνος. 

εν τω πελάγει της θαλάσσης = στο βάθος τής 
θαλάσσης. 

7: ανάγκη ελ(?είν = επόμενο εϊνε νά έλθουν, άναπό- 
φευκτο είνε νά έλθουν. 

σκάνδαλα = εμπόδια, προσκόμματα, πειρασμοί, 
σκανδαλώδη άμαρτήματα. 


δι’ οι5 = διά του οποίου, 


από τον όποιο. 


8: εί = εάν. 


πονς = πόδι. 

εκκοψον αυτά και βάλε από σου = κόψε τα και 
πέταξέ τα. 
χωλός· = κουτσός, 
κάλλος· = κουλός. 
βληθηναι = νά ριφθής. 

9: ε£ελε = βγάλε. 

10: ορατέ = προσέχετε. 

διά παντός = διαρκώς, πάντοτε. 

11: σώσαι το άπολωλός = νά σώση τό χαμένο. 

12: τί ύμΐν δοκέί; = τί νομίζετε σεις; τί λέτε σεις; 
πλανηθη = χαθη. 
ονχΐ άφείς = δεν άφήνει καί... 
επί τα ορη = πάνω στά βουνά. 

13: εάν γένηται εύρεΐν = εάν συμβή νά εύρη. 

επ’ αύτω μάλλον η = γι’ αυτό περισσότερο πα¬ 
ρά. 

τα πεπλανημενα = αυτά που δεν χάθηκαν. 

14: ούτως ούκ εστι θέλημα έμπροσθεν τον πατρος 
ημών = έτσι ό πατέρας σας δεν θέλει, 
ινα άπόληται εΐς = νά χαθη ένας. 


Παρατηρήσεις καί διδάγματα 


Στίχ. 1-5: Προτού έλθη τό "Αγιο Πνεύμα και με- 
ταβάλη τά φρονήματα και τά αισθήματα των Μα- 

θητών, είχαν και αυτοί σοβαρά ελαττώματα. Έτσι, 
όταν ό Χριστός είιτε στον Πέτρο γιά τό νόμισμα, 
ττοΰ θαυματουργικώς βρέθηκε στο στόμα του ψα¬ 
ριού, νά δώση αυτό στους εΐσττράκτορας του φόρου 
του ναοΰ γιά λογαριασμό του Χρίστου καί του Πέ¬ 
τρου καί όχι καί των άλλων Μαθητών, οί άλλοι Μα- 
θηται ενωχληθηκαν απο τό ττάθος του εγωισμού καί 
τής κενοδοξίας. Και σκέπτονταν μέσα τους, μήπως 
αυτή ή προτίμησις του Πέτρου σήμαινε, ότι ό Πέ¬ 
τρος θά ήταν ανώτερος στή «βασιλεία τών ουρανών. 
Καί εκφράζοντας τους διαλογισμούς τής κενοδοξίας 
των άορίστως, διότι ντρέπονταν νά έκφρασθοϋν 
συγκεκριμένος, ρώτησαν τον Κύριο: Ποιος εΐνε ανώ¬ 
τερος στή βασιλεία τών ουρανών; Ποιος, με άλλα 
λόγια, θά έχη τήν πρώτη θέσι καί τήν πρώτη δόξα 
ύ ετα απο σένα; Οι Μαθηται ρωτούσαν γιά πρωτο¬ 
καθεδρία. Καί ό Χριστός πώς απάντησε; Απάντησε 
με μια παραστατική πραξι, όπως οι Προφήτες τής 
Παλαιάς Διαθήκης, καί μέ λόγια, διδάσκοντας καί μέ 
τά δύο, κατά τρόπο ζωηρό καί άπαράμιλλο, τό με¬ 
γάλο μάθημα τής ταπεινώσεως. Εκείνος, ποΰ εΐνε τό 
ΰψιστο υπόδειγμα τής ταπεινώσεως, εΐνε καί ό ΰψι- 
στος διδάσκαλος αυτής. Ό Κύριος πήρε ενα άθφο 
καί χαριτωμένο παιδάκι -μία παράδοσις λέγει, ότι 
εκείνο τό παιδάκι ήταν ό άγιος Ιγνάτιος ό Θεοφό- 
ρος-, τό εστησε άνάμεσα στους Μαθητάς του καί 
είπε: Αλήθεια σας λέγω, άν δέν γυρίσετε πίσω καί 
δέν γίνετε σάν τά παιδιά, δέν θά είσέλθετε στή βα- 
σιλεία τών ουρανών. 

Τά παιδιά εΐνε άπλά καί ταπεινά. Τό παιδί ένός 
βασιλιά παίζει με το παιδί ενός πτωχού χωρίς καμ- 
μιά διάκρισι. Παιδική άπλότητα καί ταπείνωσι πρέ- 

ττει ν’ άποκτήση κάθε άνθρωπος, έάν θέλη να είσέλ- 
θη στή βασιλεία των ουρανών. "Οποιος δέν αποβάλη 
τον εγωισμό καί δεν γίνη απλός καί ταπεινός, οχι 
πρωτοκαθεδρία, άλλ’ ούτε είσοδο στή βασιλεία των 
ουρανών δέν δύναται να έπιτύχη. 

Πρώτος δέ στή βασιλεία τών ουρανών θά εϊνε 
εκείνος, ό όποιος θά ταπείνωση τόσο πολΰ τόν εαυ¬ 
τό του, ώστε ν’ άποκτήση όλη τήν απλότητα καί 
όλη τήν τοιπείνωσι, που έχει ένα μικρό παιδί. 

"Οπως στον πρώτο μακαρισμό, έτσι καί εδώ ό 
Κύριος παρουσιάζει τήν ταπείνωσι σάν όρο, γιά νά 
είσέλθη ό άνθρωπος στή βασιλεία τών ουρανών. 
"Οσο δέ μεγαλύτερη ταπείνωσι αποκτα ο άνθρωπος, 
τόσο πλουσιότερη επιχορηγείται ή είσοδός του στή 
βασιλεία τών ούρανών. Βαθυτάτη δέ ταπείνωσις στή 
γή φέρει μεγίστη ΰψωσι στόν ούρανό. 

Αδελφοί! "Εχουμε πολλή ταπείνωσι στά λόγια, 
ταπεινολογία, καί λίγη ταπείνωσι στά έργα καί στο 
φρόνημα. "Οταν βλέπωμε κάποιον νά προοδεύη καί 
νά ύπερτερή, μέσα μας αίσθανόμεθα λύπη καί φθόνο 
άπό εγωισμό. Καί λόγω τοΰ εγωισμού, τού μεγαλυ- 
τέρου αμαρτήματος, υπάρχει ό κίνδυνος, ή θύρα τής 
βασιλείας τών ούρανων να κλειση μπροστά στά μα- 
τια μας καί νά μείνωμε «βξω τοΰ νυμφώνος Χρί¬ 
στου». Γιά νά λιγοστεύη ό εγωισμός μας καί ν’ 
αύξάνη ή ταπείνωσις μας, άς σκεπτώμεθα συχνά τή 
μικρότητά μας, τήν άμαρτωλότητά μας καί τήν άκρα 
ταπείνωσι τοΰ Ύψίστου, ό όποιος γιά μάς τούς 
άθλιους έγινε άνθρωπος, γεννήθηκε σέ μιά σπηλιά 
καί πέθανε σ’ ένα σταυρό. 

Στίχ. 6-9: Ό Χριστός εδώ όμιλεΐ γιά σκάνδαλα. 

Σκάνδαλο βίνε νά βάζη ό άνθρωπος τον συνάνθρωπο 
σέ πειρασμό με την αμαρτωλή και προκλητική συμ¬ 
περιφορά του. Σκάνδαλο επίσης είνε νά διαπράττη 
ό άνθρωπος αμάρτημα, με τό όποιο ό συνάνθρωπος 
κλονίζεται πνευματικώς. 

«Ανάγκη βλθβΐν τα σκανδαλα», λέγει ό Χριστός. 
Τί σημαίνει τούτο; Οτι ό Θεός αναγκάζει τους αν¬ 
θρώπους νά κάνουν σκάνδαλα; Μή γένοιτο νά σκε- 
φθουμε ένα τέτοιο πράγμα για τό Θεό! Ό Θεός προ¬ 
λέγει, οτι θά γινωνται σκάνδαλα, για νά ξέρωμε έκ 
των προτέρων και νά μή πέφτωμε από τα σύννεφα, 
όταν γίνωνται τά σκάνδαλα. Άλλ’ ενώ ό Θεός προ¬ 
λέγει τα σκανδαλα, δεν εινε όμως αίτιος των σκανδά¬ 
λων. Και ό γιατρός προλέγει θανάτους ασθενών, χω¬ 
ρίς να εινε αίτιος αυτών. "Αν ό Θεός ήταν αίτιος των 
σκανδάλων, πώς θά κατηγορούσε και θά ταλάνιζε 
τούς σκανδαλοποιούς άνθρώπους; Επίσης τό «α¬ 
νάγκη ζλθβΐν τά σκάνδαλα» δεν σημαίνει ότι τά 
σκάνδαλα εινε... καλά και άναγκαΐα γιά τή ζωή! Βε¬ 
βαίως τά σκάνδαλα συντελούν νά γίνωνται φανεροί 
οι δόκιμοι, νά ξεχωρίζουν οί ισχυροί καί άκλόνητοι 
χαρακτήρες άπ’ τούς άδυνάτους καί άστηρίκτους. 
Άλλ* αύτό δεν καθιστά τά σκάνδαλα καλά καί αναγ¬ 
καία για τή ζωή. Τό «ανάγκη βλθβΐν τά σκάνδαλα » 
σημαίνει ότι, άφού υπάρχουν στον κόσμο άπιστοι, 
κακοπροαίρετοι, άδύνατοι καί άπρόσεκτοι άνθρωποι, 
άναπόφευκτο καί επόμενο είνε νά συμβαίνουν σκάν¬ 
δαλα. 

Τά σκάνδαλα είνε φοβερά καί θλιβερά πράγμα¬ 
τα. Πρώτα για τούς σκανδαλοποιούς: "Οποιος σκαν¬ 
δαλίζει, καί μάλιστα ένα μικρό παιδί, πού πιστεύει 
στο Χριστό, ή ένα μικρό κατά κόσμον άνθρωπο, που 

πιστεύει στο Χριστό και ομοιάζει με τό μικρό παιδί, 
ούαί σ’ αυτόν, άλλοίμονο σ’ αυτόν! Συμφέρει να κρε- 
μασθή μυλόπετρα στο λαιμό του και να καταποντι- 
σθη στήν άνοιχτή καί βαθειά θάλασσα. Ό θάνατος 
αυτός είνε προτιμότερος, πολύ προτιμότερος, άπό τό 
δεύτερο θάνατο, άπό τό νά πέση δηλαδή στη θά¬ 
λασσα του αιωνίου πυρός. 

Άλλ’ ό Χριστός δεν ταλανίζει μόνο τον σκανδα¬ 
λοποιό* ταλανίζει καί τους σκανδαλιζομένους. Δεν λέ¬ 
γει μόνο ούαί στον σκανδαλοποιό* λέγει ούαί καί 
στον κόσμο, που σκανδαλίζεται άπό τα σκάνδαλα. 
Ναι! Αλλοίμονο καί στον κόσμο, που κλονίζεται άπό 
τα σκάνδαλα καί άπομακρύνεται άπό την πίστι καί 
την ήθική! Αδικαιολόγητοι οι σκανδαλοποιοί. Άλλ’ 
άδικαιολόγητοι καί οί σκανδαλιζόμενοι. Γιατί νά 
σκανδαλίζωνται οί άνθρωποι; Μήπως άμαρτάνει ό 
Θεός; Άν άμάρτανε ό Θεός, τότε όλοι θά είχαμε δι¬ 
καιολογία νά σκανδαλισθουμε καί νά κλονισθουμε. 
Άλλ’ ό Θεός δεν άμαρτάνει. Άνθρωποι άμρτάνουν. 
Γιατί λοιπόν νά σκανδαλιζώμεθα; Οί πιστοί, οί 
πραγματικοί χριστιανοί, δεν σκανδαλίζονται άπό τά 
σκάνδαλα, άλλά λυπούνται γιά τά σκάνδαλα. 

Γιά τήν άποφυγή του σκανδαλισμου καί τής 
άμαρτίας ό Χριστός συνιστα στον άνθρωπο, με 
σκληρή γλώσσα, νά θυσιάζη δ,τι τον σκανδαλίζει, 
έστω καί αν αυτό εϊνε πολύτιμο καί προσφιλές σάν 
τό χέρι, τό πόδι καί τό μάτι του. Σε σκανδαλίζει τό 
χέρι ή τό πόδι σου; Κόψε το καί πέταξέ το μακριά! 
Προτιμότερο νά είσέλθης στον Παράδεισο κουλός ή 
κουτσός, παρά μέ δύο χέρια ή δύο πόδια νά ριχτής 
στήν Κόλασι. Σέ σκανδαλίζει τό μάτι σου; Βγάλε το 
καί πέταξέ του μακριά! Προτιμότερο νά μπής μονό- 

φθαλμος στον Παράδεισο, παρά μέ δύο μάτια να ρι- 
φθης στην Κόλασι. Σέ σκανδαλίζουν, δηλαδή, 
πρόσωπα πολύτιμα και προσφιλή σέ σένα, δπως τά 
χέρια, τά πόδια και τά μάτια σου; Σέ σκανδαλίζουν 
συγγενικά και φιλικά πρόσωπα; Κινδυνεύεις νά πα- 
ρασυρθής άπ αυτά σέ άπιστία και σέ άμαρτία; Γί¬ 
νε σκληρός. Κόψε σχέσεις. Θυσίασε και συγγένεια 
και φιλία και συμφέροντα άπό τέτοια φιλία και συγ¬ 
γένεια. Προτιμότερο νά στερηθής άπ 5 αυτά και νά 
μπής στον Παράδεισο, παρά νά έχης αύτά και νά 
μπής στην Κόλασι. 

Στίχ. 10-14: Ένω μέ όσους μάς σκανδαλίζουν 
πρέπει νά διακόπτωμε σχέσεις, μέ τούς μικρούς και 
ταπεινούς τής γής πρέπει νά μάς συνδέουν σχέσεις 
έκτιμήσεως και έγκαρδιότητος. Οί μικροί και ταπει¬ 
νοί τής γής, πού πιστεύουν στον Κύριο, άξιώνονται 
νά έχουν φύλακες άγγέλους, οι όποιοι διαρκώς βλέ¬ 
πουν τό πρόσωπο του ούρανίου πατρός, άπολαμ- 
βάνουν δηλαδή εξαιρετική εύνοια του Θεού, έχουν με¬ 
γάλη παρρησία μπροστά στο Θεό, εΐνε μέ άλλα λό¬ 
για άπό τούς μεγαλυτέρους άγγέλους του Θεού. 
Αρχάγγελοι άποτελουν τήν τιμητική φρουρά και 
συνοδεία των μικρών και ταπεινών τής γής! Και όχι 
μόνο άρχάγγελοι τιμούν μέ τήν παρουσία τους και 
προστασία τούς μικρούς και ταπεινούς τής γής, 
άλλά και ό ίδιος ό Υιός του Θεού ήλθε και έγινε Υιός 
άνθρώπου, γιά νά ζητήση και νά σώση τον μικρό 
και ταπεινό τής γής σάν πλανεμένο πρόβατο. Και 
δέν θέλει ό Θεός νά χαθή ούτε ένας μικρός τής γής. 
Και χαίρει ό Υιός του Θεού και Υιός του άνθρώπου, 
ό ποιμήν ό καλός, γιά τό ένα πρόβατο, πού πλανή¬ 
θηκε και βρέθηκε, παρά γιά τά ένενηνταεννέα, πού 

δεν πλανήθηκαν. Χαίρει για τους ανθρώπους, που 
πλανήθηκαν και έπέστρεψαν, παρά για τους αγγέ¬ 
λους, που έμειναν σταθεροί! Ό Κύριος τον μικρό καί 
ταπεινό άνθρωπο, παρ’ δλη τήν άμαρτωλότητά του, 
άγαπάει σκανδαλωδώς! 

Καί όταν αρχάγγελοι τιμούν τους μικρούς καί 
ταπεινούς τής γης* καί δταν αυτός ό Κύριος τιμά 
αύτούς σαν πρίγκιπες του ουρανού, πώς εμείς μπο¬ 
ρούμε να τούς περιφρονούμε καί νά τούς καταφρο¬ 
νούμε; 

"Ας προσέξωμε, αδελφοί μου, μήπως καί εμείς, 
επηρεασμένοι απ’ τό κοσμικό φρόνημα, τιμάμε τους 
πλουσίους καί τους ισχυρούς τής γής, καί περιφρο- 
νούμε τούς μικρούς καί ταπεινούς. "Ας προσέξωμε, 
μήπως τιμάμε αύτούς, πού ό Θεός σιχαίνεται για 
τήν ύπερηφάνεια, τήν άπιστία καί διαφθορά τους, 
καί περιφρονούμε τα εύλογημένα πτωχαδάκια, πού 
για τήν ταπείνωσι, τήν πίστι καί τήν άρετή τους είνε 
οί εύνοούμενοι καί οί επίσημοι τού Θεού. 

Αδελφοί! "Ας μή έχωμε με προσωποληψίες τήν 
Πίστι τού ενδόξου Κυρίου μας Ιησού Χριστού. 


7 Τό Εύαγγέλιο τοΟ Ματθαίου 


193 



Ματθ. ΙΗ' 15-35 


Μάθημα 27ο 


ΕΛΕΓΧΟΣ ΑΔΙΚΟΥΝΤΟΣ 
ΔΥΝΑΜΙΣ ΕΚΚΛΗΣΙΑΣ - ΣΥΓΓΝΩΜΗ 
ΠΑΡΑΒΟΛΗ ΑΓΝΩΜΟΝΟΣ ΔΟΥΛΟΥ 


Στο δέκατο όγδοο κεφάλαιο του Ματθαίου, στίχ. 
15-35, γίνεται λόγος: α') Για τή στάσι του αδικούμε¬ 
νου απέναντι του άδικουντος άδελφου, στίχ. 15-17, 
β) Για τή δύναμι τής εκκλησίας, στίχ. 18-20, καί γ') 
Για τή συγχωρητικότητα, στίχ. 21-35. 

Έξήγησις λέξεων καί φράσεων 

15: ελέγχω = υποδεικνύω το σφάλμα για μετάνοια 
καί διόρθωσι. 

16: Γνα... σταθή παν ρήμα = για να βεβαιωθη κάθε 
πράγμα (τής κρινομένης ύποθέσεως). 

17: εθνικός = ειδωλολάτρης. 

18: δσα εάν όήσητε = δσα θά δέσετε. 

έσται 8ε8εμένα = θά είνε δεμένα. 

19: γενησεται αύτοΐς = θά γίνη σ’ αυτούς. 

20: ον = όπου. 

21: ποσάκις = πόσες φορές. 

23: συνάραι λόγον = νά κάνη λογαριασμό, νά λογα- 
ριασθη. 

24: άρξαμένου συναίρειν = δταν άρχισε νά κάνη (λο¬ 
γαριασμό). 

προσηνέχθη αυτω = του έφεραν. 

μύρια = δέκα χιλιάδες. 

τάλαντον = ή μεγαλύτερη νομισματική μονάς 
τής άρχαιότητος* 24 κιλά άσήμι ή χρυσάφι. 
25: εκελεικιε πραθηναι = διέταξε να πουληθή. 

26: μακροθύμησον = κάνε υπομονή. 

28: δηνάριον = μικρή νομισματική μονάς. 

κρατησας αυτόν = άφου τον έττιασε. 

30: Ζως ού αποδώ = έως δτου άποδώση, έξοφλήση. 
31: βλνπηθησαν = άγανάκτησαν. 
σφοδρά - πάρα πολύ. 
διβσάφησαν = άνέφεραν. 

32: €7Γ€ΐ = επειδή. 

33: ούκ βδβι και σβ βλβησαι; = δεν έπρεπε και σύ νά 
λυπηθής και νά κάνης έλεος; 

35: έάν μη άφητβ = εάν δεν άφήσετε, εάν δεν συγ¬ 
χωρήσετε. 

Παρατηρήσεις καί διδάγματα 

Στίχ. 15-17: Οί άνθρωποι σάν άτελή και άδύνα- 
τα πλάσματα, πλάσματα με ελαττώματα, είνε φυ¬ 
σικό νά κάνουν σφάλματα ό ένας στον άλλο. Τό 
σφάλλεσθαι άνθρώπινον. Άλλ’ ένω τό νά κάνη κα¬ 
νείς σφάλματα εΐνε άνθρώπινο, τό νά μένη όμως στο 
σφάλμα είνε σατανικό. ΓΥ αύτό ό Κύριος μιλάει γιά 
τον τρόπο, με τον όποιο πρέπει νά επιδιώκεται ή με¬ 
τάνοια καί ή διόρθωσις του άνθρώπου, που κάνει 
σφάλμα σ’ ένα άλλον άνθρωπο. 

'Αμάρτησε σε σένα ό άλλος άνθρωπος; Σέ άδί- 
κησε σοβαρά; Σέ έκλεψε; Σέ έβρισε; Έπιβουλεύθηκε 
τήν τιμή σου; Σέ συκοφάντησε; "Ο,τι καί αν έκανε, 
είνε «άδελφός σου». Καί άφου είνε άδελφός σου, ούτε 

εμπάθεια ούτε απάθεια πρέπει να δείξης άπέναντί 
του, αλλ άγάπη και ενδιαφέρον. Δεν έρχεται αυτός 
να σου ζητήση συγγνώμη και νά έπανορθώση τό 
σφάλμα, διότι δεν τον άφήνει ό εγωισμός, ή εντροπή 
ή άλλο πάθος; Πάρε την πρωτοβουλία συ. Πήγαινε 
προς αυτόν σύ. Και έλεγξέ τον. Νά μή του μιλήσης 
βάναυσα. Νά μή τον έπιτιμήσης. Νά μή τον βρίσης. 
Αλλ άπλώς νά τον έλέγξης. Νά του υπενθυμίσης με 
άγάπη τό σφάλμα του και νά τον παρακινήσης σε 
μετάνοια και διόρθωσι. Και νά κάνης τον φιλάδελφο 
αυτό έλεγχο ιδιαιτέρως, άνάμεσα σε σένα και σ’ 
αυτόν μόνο, όχι μπροστά σε άλλους, γιά νά μή 
προσβάλης τον άδελφό σου. Καί αν σε άκούση, κέρ¬ 
δισες τον άδελφό σου. Δεν κέρδισε μόνο εκείνος* κέρ¬ 
δισες καί σύ. Εκείνος κέρδισε τή σωτηρία του καί 
συ κέρδισες εκείνον, ένα άνθρωπο, ένα άδελφό, πού 
αξίζει περισσότερο άπ’ ολόκληρο τον κόσμο. 

Έάν όμως ό άδικήσας δεν παραδέχεται τό σφάλ¬ 
μα του, άλλά δείχνη σκληρότητα καί ιταμότητα, θά 
προχωρήσης σέ δεύτερο στάδιο ελέγχου. Θά λυπη- 
θής βεβαίως γιά τή σκληρότητα καί τήν ίταμότητά 
του, άλλά δεν θά παραφερθής. Θά παραλάβης μαζί 
σου ένα ή δυο άκόμη άδελφούς καί θά ύπάγης έκ νέ¬ 
ου προς τον άδελφό σου. Καί θά συμβουλευση καί 
εκείνος ή εκείνοι, καί θά εΤνε δύο ή τρεις μάρτυρες 
τής προσπάθειας γιά τή μετάνοια του άδελφοϋ. Νά 
μή ττάρης μαζί σου πολλά πρόσωπα, γιά νά μή νο¬ 
μίση ό άδελφός, ότι θέλεις νά τον εκπομπεύσης, καί 
γίνη άντιδραστικώτερος καί άναιδέστερος. 

Έάν δε ό άδικήσας δεν άκούση καί τούς δύο ή 
τρεις άδελφούς, τότε θά προχωρήσης σέ τρίτο στά¬ 
διο ελέγχου, εξαντλώντας όλη τήν προσπάθεια γιά 

τή διόρθωσί του. Θά τον άναφέρης στην εκκλησία, 
στη θρησκευτική σύναξι των πιστών, και μάλιστα 
στους προεστώτες, μήπως φοβηθή ή εντροπή καί με- 
τανοήση. Άλλ’ άν εχη φθάσει σε τέτοιο σημείο πω- 
ρώσεως, ώστε νά καταφρονήση καί τήν εκκλησία, 
τότε νά τον άφήσης καί νά διακόψης μαζί του σχέ¬ 
σεις. Νά τον θεωρήσης σάν τους σκληρούς καί άδι¬ 
κους τελώνες, που συγκέντρωναν επάνω τους τήν 
κατακραυγή τής κοινωνίας, καί σάν τους εϊδωλολά- 
τρες, τους άπιστους. "Οποιος δεν άκούει τήν εκκλη¬ 
σία, παύει νά είνε άδελφός χριστιανός. "Οποιος κα¬ 
ταφρονεί τήν εκκλησία, είνε άξιος καταφρονήσεως. Ή 
δέ έσχάτη καταφρόνησις είνε τό έσχατο μέσο, με τό 
όποιο είνε δυνατό νά έλθη κάποιος σε συναίσθησι. 

"Ας έξετάσωμε, άγαπητοί μου, άν άπέναντι σε 
συνάνθρωπο, που μάς έφταιξε σοβαρά, άκολουθή- 
σαμε τήν τακτική τών τριών σταδίων του ελέγχου, 
που συνέστησε ό Κύριος. Πολύ φοβούμαι, ότι κανείς 
άπό μάς καί σε καμμία περίπτωσι δεν άκολούθησε 
τή θεοδίδακτη τακτική. Γι’ αύτό συμβαίνουν καί πα¬ 
ραμένουν τόσο πολλές διαφορές, πικρίες καί εχθρό¬ 
τητες μεταξύ συνανθρώπων. "Αν άκολουθούσαμε τή 
θεοδίδακτη τακτική, άπό φόβο καί εντροπή τό κακό 
θά περιωριζόταν πολύ. Άλλ’ ας προσπαθήσωμε νά 
έφαρμόζωμε αυτή τήν τακτική στο μέλλον. 

Στίχ. 18-20: Ή Εκκλησία έχει τεράστια πνευμα¬ 
τική εξουσία. Έχει τό δικαίωμα νά δένη καί νά λύνη. 
Καί δ,τι κάνει ή Εκκλησία στή γή, επικυρώνει ό Θεός 
στον ούρανό. Έδεσε ή Εκκλησία ένα άμετανόητο 
ασεβή; Τον άφώρισε; Τον άπέκοψε, δηλαδή, καί τον 
άπέκλεισε άπό τήν κοινωνία τών πιστών, τών μυ- 

στηρίων και των άλλων εκκλησιαστικών πράξεων; 
Τον παρέδωσε στο Σατανά, για νά παιδευθή; Τον 
εδεσε συγχρόνως και ό Θεός, τον άφώρισε, τον πέ- 
ταξε έξω άπό τό βασίλειο τής χάριτος και τον πα¬ 
ρέδωσε στο Σατανά, για νά τιμωρηθή. Μετανόησε ό 
άσεβής; Ώμολόγησε και έξωμολογήθηκε την αμαρτία 
του και τον έλυσε ή Εκκλησία με τις συγχωρητικές 
ευχές της; Τον έλυσε συγχρόνως και ό Θεός άπό την 
αμαρτία καί τό Σατανά. Για να φανή ή δύναμις τής 
Εκκλησίας, άναφέρουμε τί συνέβη σε μερικούς άφω- 
ρισμένους, που πέθαναν αμετανόητοι. Καί ή γή δεν 
τους δέχθηκε! Έμειναν άλειωτοι καί έγιναν τυμπα- 
νιαΐοι, σαν φουσκωμένα δερμάτια. Θέαμα απαίσιο! 
Καί μόνο, όταν διαβάστηκε ειδική ευχή τής Εκκλη¬ 
σίας, έλειωσαν τό πτώματά τους. 

Καί δυο καί τρεις πιστοί άποτελουν εκκλησία. 
Καί αν συμφωνήσουν εδώ κάτω στή γή καί ζητή¬ 
σουν κάτι ορθό καί δίκαιο, ό Θεός Πατήρ στον 
ουρανό τους άκούει καί δίνει τό αίτημά τους. Καί 
τους άκούει ό Θεός Πατήρ καί τους δίνει τό αίτημά 
τους, διότι άνάμεσά τους είνε καί άκούει καί ένδια- 
φέρεται γΓ αύτούς ό άγαπημένος του Υιός, ό Κύριος 
ήμών Ιησούς Χριστός. Σαν Θεός ό Υιός εΤνε παν- 
ταχού παρών. Αλλά μεταξύ τών πιστών είνε παρών 
κατά τρόπο ειδικό, εξαιρετικό. Καί σάν Μεσσίας καί 
Μεσίτης ό Υιός διαβιβάζει στο Θεό Πατέρα τό αίτη¬ 
μα τών πιστών του καί παρακαλεΐ για τήν έκπλή- 
ρωσί του. "Η μάλλον, καί ό Πατήρ καί ό Υιός σαν 
Θεός εκπληρώνει τό αίτημα τών πιστών. Τό Ματθ. 
ιη' 20 είνε όμοιο με τό Ματθ. κη' 20: «Ιδού έγώ μζθ' 
υμών €ΐμι πάσας τάς ημέρας βως της συντβλβίας 
του αίώνος». 

"Οπως ό Πατήρ, έτσι και ό Υιός είνε πανταχοΰ 
παρών, μεταξύ δε των πιστών του κατά τρόπο ειδικό 
και εξαιρετικό. Άπό τα κτίσματα κανένα δεν μπορεί 
νά είνε πανταχου παρόν. Που είνε, λοιπόν, οί αντί¬ 
χριστοι Χιλιασταί ή Ψευδο-Μάρτυρες του Ιεχωβά, οί 
όποιοι λένε, ότι ό Χριστός δεν είνε αληθινός Θεός, 
άλλα κτίσμα; Και μόνο τό ιδίωμα τής πανταχου πα¬ 
ρουσίας του Χρίστου είνε αρκετό για ν’ απόδειξη τή 
θεότητά του. 

Τό Ματθ. ιη' 20 δεν μάς δίνει μόνο ένα μεγάλο 
δογματικό δίδαγμα* μάς δίνει και ενα μεγάλο ήθικό 
δίδαγμα. Ποιο είνε τό ήθικό δίδαγμα; Ιδού: Και τρεις 
και δυο άκόμη πιστοί άνθρωποι άν συγκεντρωνώμε- 
θα στο όνομα του Χρίστου, για κοινή λατρεία καί 
προσευχή, για συζήτησι πνευματικών πραγμάτων 
καί λήψι άποφάσεων, για μελέτη τής Άγιας Γραφής, 
δεν πρέπει νά θεωρούμε τήν ολιγομελή συγκέντρωσί 
μας μικρή ύπόθεσι. Μία ολιγομελής συγκέντρωσις 
πιστών άνθρώπων άξίζει περισσότερο άπό μία καί 
άπό πολλές συγκεντρώσεις κοσμικών άνθρώπων. 
Διότι δεν έχει τόση σημασία ή ποσότης, άλλ’ ή ποι- 
ότης* δεν έχει τόση σημασία τό πλήθος, άλλ’ ή πί- 
στις καί ή θέρμη τής ψυχής. Διότι στους δύο-τρεΐς 
πιστούς προστίθενται εκλεκτοί άγγελοι. Καί διότι 
προπάντων στή σύναξι άνθρώπων καί άγγέλων 
προστίθεται ό παντοδύναμος Χριστός ή μάλλον 
προστίθενται τρεις παντοδύναμοι, ό Πατήρ, ό Υιός, 
καί τό "Αγιον Πνεύμα. 

"Οσο λίγοι καί άν συγκεντρωνώμεθα στό όνομα 
του Ιησού Χριστού, ή συνειδητοποίησις, άδελφοί 
μου, τών δύο τούτων ούρανίων άληθειών, ότι άνά- 
μεσά μας είνε παρόντες εκλεκτοί άγγελοι, καί αύτή 

ή Αγία Τριάς, δέν θά μάς άφήνη ν’ άπογοητευώμε- 
θα. Αλλ’ ή συνειδητοττοίησις των ουρανίων αυτών 
άληθειών θά μάς δίνη δυναμι και αισιοδοξία, στην 
οποία θά προστίθεται ή δύναμις και ή αισιοδοξία άπ’ 
την αγγελική βοήθεια και τή θεία χάρι. 

Στίχ. 21-35: Ό Πέτρος νόμιζε μεγάλο πράγμα νά 
συγχωρήση τον αδελφό του «εως επτάκις», μέχρι 
δηλαδή επτά φορές. Άλλ’ ό Χριστός του είπε νά 
συγχωρή όχι «εως επτάκις», άλλ’ «εως έβδομ,η- 
κοντάκις επτά», μέχρι δηλαδή εβδομήντα φορές τό 
επτά, 70 X 7 = 490 φορές κατά γράμμα, άπειρες 
φορές κατά πνεύμα, πάντοτε οσάκις κάνει σφάλμα ό 
άδελφός. Ό Χριστός δέν θέτει όρια στή συγχώρησι. 
Ούτε έρχεται τούτο σέ άντίθεσι μέ τον προηγούμενο 
λόγο του Χρίστου, νά θεωρήσωμε τον άμετανόητο 
άδελφό σάν τον τελώνη και τον ειδωλολάτρη, και νά 
διακόψωμε μαζί του σχέσεις. Θά τον θεωρήσωμε βε¬ 
βαίως έτσι, και θά διακόψωμε σχέσεις, μήπως άναγ- 
κασθή νά συνετισθή. Αλλά μέ τήν καρδιά μας θά τον 
άγαπάμε, και άπό τήν πλευρά μας θά τον συγχω¬ 
ρούμε, και θά ευχώμεθα και θά προσευχώμεθα γι’ αυ¬ 
τόν, καί, αν βρεθή σέ άνάγκη, θά τον βοηθήσωμε. 
’Από άγάπη θά τον κρατήσωμε σέ άπόστασι, μήπως 
συνέλθη. Και άπό άγάπη πάλι θά τον συγχωρούμε 
μέσα στήν καρδιά μας, και θά παρακαλουμε και τό 
Θεό νά τον συγχωρήση. Δέν θέλουμε τό κακό, τήν κα¬ 
ταστροφή του, άλλά τό καλό, τή σωτηρία του. 

Έπειτα πρέπει νά συγχωρούμε τον άδελφό, διότι 
και ό Θεός θέλουμε νά συγχωρή εμάς. Και τά μέν ά- 
μαρτήματα του άδελφου προς εμάς είνε λίγα, τά δι¬ 
κά μας όμως άμαρτήματα προς τό Θεό είνε πολλά. 

Για νά δείξη ό Θεός την ανάγκη τής απεριόρι¬ 
στης συγχωρητικότητος του ανθρώπου προς τον 
συνάνθρωπο, είπε τη γνωστή παραβολή των μυρί- 
ων ταλάντων και των εκατό δηναρίων. Τα μύρια 
(10.000) τάλαντα, τεράστιο, άστρονομικό ποσό, δι¬ 
σεκατομμύρια σημερινές ελληνικές δραχμές, σημαί¬ 
νουν τό ιδικό μας χρέος προς τό Θεό, τά πολλά καί 
μεγάλα άμαρτήματά μας. Κάθε άμαρτία προς τό Θεό 
εϊνε μεγάλη, διότι εϊνε μεγάλος ό Θεός, τον όποιο 
προσβάλλει. Τά δέ εκατό δηνάρια, μικρό ποσό, λίγα 
χιλιάρικα θά λέγαμε σήμερα, σημαίνουν τά λίγα καί 
μικρά άμαρτήματα του συνανθρώπου προς εμάς. 
Κάθε άμαρτία του συνανθρώπου προς εμάς εϊνε μι¬ 
κρή, διότι εΐμεθα μικροί εμείς, καί όχι μόνο μικροί, 
άλλά καί κακοί, καί άνάξιοι νά μάς δείχνουν οί άλλοι 
καλή συμπεριφορά. Καί όμως ό Θεός δέχεται νά μάς 
χαρίζη τά τεράστια χρέη μας προς αυτόν, άρκεΐ εμείς 
νά χαρίζωμε στους συναθρώπους μας τά ελάχιστα 
χρέη τους προς εμάς. Άντιθέτως, άν δείξωμε πονη¬ 
ριά καί σκληρότητα προς τούς συνανθρώπους μας 
καί δέν τούς συγχωρήσωμε στά ελάχιστα, δέν θά 
μάς συγχωρήση καί ό Θεός στά τεράστια, καί θά ρι¬ 
χτούμε μέσα στον αιώνιο βασανισμό τής Κολάσεως. 

Συνεπώς έχουμε τεράστιο συμφέρον, αιώνιο συμ¬ 
φέρον, νά δεχθούμε τήν άγια συναλλαγή, πού προ¬ 
τείνει ό Κύριος σέ μάς, νά χαρίσωμε τά λίγα χιλιά¬ 
ρικα, γιά νά μάς χαρισθούν τά δισεκατομμύρια* νά 
συγχωρήσωμε άπ’ τήν καρδιά μας τά άμαρτήματα 
των άδελφών, γιά νά συγχωρήση ό Θεός τά δικά 
μας, καί έτσι ν' άποφύγωμε τον αιώνιο βασανισμό 
καί νά κερδίσωμε τήν αιώνια εύφροσύνη. 

Ματθ. ΙΘ' 1-15 


Μάθημα 28ο 


ΘΕΡΑΠΕΙΕΣ - ΔΙΑΖΥΓΙΟ - ΑΓΑΜΙΑ 
Ο ΙΗΣΟΥΣ ΕΥΛΟΓΕΙ ΤΑ ΜΙΚΡΑ ΠΑΙΔΙΑ 

Στο δέκατο ένατο κεφάλαιο του Ματθαίου, στίχ. 
1-15, γίνεται λόγος: α') Γιά τη μετάβασι του Ίησου 
στην περιοχή τής Ιουδαίας και τή θεραπεία πλήθους 
άνθρώπων, στίχ. 1-2, β') γιά το διαζύγιο, το γάμο 
και τήν άγαμία, στίχ. 3-12, καί γ') για τήν ευλογία 
των μικρών παιδιών άπ τον Ίησου, στίχ. 13-15. 

Έξήγησις λέξεων καί φράσεων 


1: και έγένετο = καί εγινε, καί συνέβη, 
οτε ετελεσεν = όταν τελείωσε. 

/χετηρε = άναχώρησε. 
όρια = περιοχή. 

3: πβιράζοντ€ς = δοκιμάζοντας. 

ει ε^εστιν άνθρώπω = άν επιτρέπεται σε άνθρωπο. 

άπολνσαι = νά διαζευχθή, νά χωρίση. 

κατά πάσαν αιτίαν = για όποιαδήποτε αιτία. 

4: ουκ α νεγνωτε; = δεν διαβάσατε; 

ο ποιήσας απ’ άρχης = αυτός που εκανε εξ 
αρχής, ό Δημιουργός. 

5: ενεκεν τούτου = για το λόγο τούτο, 
καταλείπει = θά εγκατάλειψη. 

κολληθησΐται = θά προσκολληθη, θ’ άφοσιωθή. 
€σονται = θά εϊνε. 

6: ούκύτι ει σΐν ~ δεν εϊνε πλέον. 


202 



7: τι ούν; = γιατί λοιπόν; 

ένετείλατο = έδωσε εντολή, διέταξε, 
δουναι βίβλίον άποστασίου = νά δώση έγγρο«ρο 
διαζυγίου. 

8: προς την σκληροκαρδίαν υμών - εξ αίτιας της 
σκληροκαρδίας σας. 

9: μη έι τΐ πορνεία = όχι για πορνεία, όχι για μοι- 
χεία * 

γαμηση = λάβη σε γάμο, νυμφευθή. 
μοιχαται = διαπράττει μοιχεία. 
άπολελυμένη = διαζευγμένη, χωρισμένη. 

10: ή αίτια = ή υπόθεσις, το πράγμα. 

ού συμφέρει γαμησαι = δεν συμφέρει νά ερχεται 

κάνεις σε γάμο. 

11: οΐς δέδοται = σ’ όσους δόθηκε. 

12: είσϊ γάρ = διότι υπάρχουν. 

ευνούχος = φύλακας του γυναικωνίτου, του χα¬ 
ρεμιού. 

ό δυνάμενος χωρεΐν χωρείτω = όποιος μπορεί νά 
καταλάβη και νά έφαρμόση, ας καταλάβη και 
ας έφαρμόση. 

13: προσηνέχθη αύτω = του έφεραν. 

ϊνα τάς χεΐρας έπιθη αύτοΐς = γιά νά βάλη επά¬ 
νω τους τά χέρια, γιά νά τά εύλογήση. 
έπετίμησαν = έπέπληξαν, μάλωσαν. 

14: κωλύετε = εμποδίζετε. 

15: έπιθεις τας χεΐρας - άφου έθεσε επάνω τά χέ¬ 
ρια, άφου ευλόγησε. 

Παρατηρήσεις καί διδάγματα 

Στίχ. 1-3 : Ό ΊησοΟς άφησε τή Γαλιλαία καί πήγε 

στην Ίουδαία. ~Ηταν ή τελευταία μετάβασις στην 
Ιουδαία, στην επαρχία των φανατικών και θανάσι¬ 
μων εχθρών του. Πήγε έκεΐ, γιατί πλησίαζε ό χρόνος 
νά παραδοθή στους εχθρούς του καί να πάθη για 
τη σωτηρία τών ανθρώπων. Την αγαπημένη Γαλ- 
λιλαια με τους απλοϊκούς καί ταπεινούς ανθρώπους 
δεν θά έβλεπε πλέον, παρά μετά την άνάστασί του. 

Στην πορεία απ’ τη Γαλιλαία στην Ίουδαία ακο¬ 
λούθησαν τό Χριστό πλήθη λαού, μαγεμένα απ’ τη 
θεία του μορφή καί τή θεία του διδασκαλία. Καί ό 
Χριστός, ανταμείβοντας τήν προθυμία τους καί τήν 
άγάπη τους, θεράπευσε πλήθη άσθενών. 

Αλλ’ οί μοχθηροί καί φθονεροί Φαρισαίοι πάλι 
δεν συγκινήθηκαν άπό τά πλήθη τών θαυμάτων του 
Χρίστου. Άντιθέτως ερεθίστηκαν περισσότερο εναν¬ 
τίον του Χρίστου άπό τά θαύματα. Καί επειδή δεν 
μπορούσαν ν’ άρνηθουν ή νά κατηγορήσουν τά 
θαύματα, προσπάθησαν νά παγιδεύσουν τό Χριστό 
στά λόγια. Ένώ είχαν τόσες φορές άποστομωθή άπ* 
τό Χριστό, προσπάθησαν καί αύτή τή φορά, με ένα 
δόλιο ερώτημα γιά τό διαζύγιο, μήπως τον ρίξουν 
σε άντίφασι ή τον άποδείξουν άσεβή άπέναντι στο 
νόμο. 

Οί κακοπροαίρετοι, προκατειλημμένοι καί πεπω- 
ρωμένοι άνθρωποι, καί θαύματα αν βλέπουν, δεν 
άλλάζουν, άλλά πωρώνονται περισσότερο. Ό Θεός 
νά φυλάη τον άνθρωπο προπάντων άπ’ τήν πώρω- 
σι, τό άθεράπευτο αύτό κακό, τον καρκίνο τής 
ψυχής. Καί θά μάς φυλάη ό Θεός άπό τήν πώρωσι, 
άν έχωμε καλή καί ειλικρινή διάθεσι. 

Στίχ. 3-9: Οί δόλιοι Φαρισαίοι ρώτησαν τό Χρι- 

στό: Επιτρέπεται νά χωρίζη ό άνδρας τη γυναίκα 
του για όποιαδήποτε αιτία; Με άλλα λόγια ρώτη¬ 
σαν: Επιτρέπεται τό αυτόματο διαζύγιο; Αν ό Χρι¬ 
στός απαντούσε, ότι επιτρέπεται, θά του έλεγαν, ότι 
στην επί του όρους ομιλία είπε τό αντίθετο. Αν 
απαντούσε, ότι δεν επιτρέπεται, θά του ελεγαν, ότι 
έρχεται σε άντίθεσι με τό νόμο του Μωυσέως, που 
έπέτρεπε εύκολα τό διαζύγιο (Δευτ. κδ' 1). 

Ό Χριστός δεν απάντησε αμέσως με ένα «δεν επι¬ 
τρέπεται». Αλλά σάν πάνσοφος Θεός και δημι¬ 
ουργός της λογικής άπάντησε με ενα τρόπο, που 
δεν μπόρεσαν οι Φαρισαίοι νά τον συλλαβουν στά 
λόγια και νά τον κατηγορήσουν. Τους παρέπεμψε 
στη Γραφή, στά δύο πρώτα κεφάλαια της Γενεσεως, 
στήν άρχή τής άνθρωπότητος. Τούς ρώτησε: Δεν 
διαβάσατε, ότι αυτός που έκανε εξ άρχής, ό Δημι¬ 
ουργός, έκανε άνδρα καί γυναίκα; Καί όταν τους έκα¬ 
νε, είπε προφητικά με τό στόμα του Άδάμ: ΓΓ αύτό, 
επειδή δηλαδή δημιουργήθηκε άνδρας καί γυναίκα, 
θ’ άφήση ό άνδρας τον πατέρα του καί τή μητέρα 
του καί θά προσκολληθή, θ’ άφοσιωθή, στή γυναίκα 
του, καί θά γίνουν οι δύο ένα σώμα. 

"Ωστε, συμπεραίνει ό Χριστός άπό τά λόγια τής 
Γενέσεως, ό άνδρας καί ή γυναίκα δεν είνε πλέον δύο, 
άλλ’ ένα σώμα. Καί άφου ό Θεός ένωσε τή γυναίκα 
με τον άνδρα, ποιος είνε ό άνθρωπος, που θέλει νά 
τή χωρίση; Αύτό, πού ό Θεός ένωσε με τό άλλο, άν¬ 
θρωπος άς μή τό χωρίζη. 

•Τά λόγια τής Γενέσεως άποδεικνύουν, ότι ό Θεός 
άπ* τήν άρχή ώρισε τό γάμο, καί μάλιστα τήν μο¬ 
νογαμία, ώς φυσικό, ήθικό καί άδιάλυτο δεσμό. Δη¬ 
μιούργησε ένα άνδρα καί μιά γυναίκα, όχι ένα άνδρα 

καί πολλές γυναίκες. Διότι ήθελε κάθε άνδρας να 
παίρνη μια γυναίκα, όχι πολλές. Φύτεψε μέσα στον 
άνδρα καί στή γυναίκα την άμοιβαία έλξι, για νά 
ενωνωνται καί ν’ άφοσιώνωνται τό ένα πρόσωπο στο 
άλλο. Με την άπόσπασι τής πλευράς απ’ τον Άδάμ 
τό ενα σώμα ό Θεός έκανε δύο, μέ τό γάμο τα δύο 
σώματα κάνει πάλι ένα. Καί όπως είνε έγκλημα νά 
διχοτόμησης ένα σώμα, έτσι είνε έγκλημα νά χω- 
ρίσης ένα άνδρόγυνο. Τό άνδρόγυνο χωρίζει μόνο μέ 
τό θάνατο, ή μέ τη μοιχεία, ή οποία εΐνε πνευματικός 
θάνατος. Καί πάλι στήν περίπτωσι τής μοιχείας τό 
διαζύγιο εινε δικαίωμα του άδικουμένου μέρους, όχι 
καθήκον. ν Αν, δηλαδή, ό άνδρας πιάση τη γυναίκα 
του νά τον άπατα, δέν είνε υποχρεωμένος νά την 
δίωξη* άν θέλη, μπορεί νά την κρατήση, δέν κάνει 
άσχημα. Τό ϊδιο ισχύει καί γιά τη γυναίκα απέναν¬ 
τι στον άνδρα πού την άπατα. 

Οι Φαρισαίοι δέν μπορούσαν νά κατηγορήσουν 
τό Θεό, πού ώρισε άπ’ τήν άρχή τό γάμο άδιάλυτο 
(εκτός βεβαίως άπό τήν περίπτωσι τής μοιχείας). 
"Ηξεραν όμως, ότι ό Μωυσής έπέτρεπε εύκολο δια¬ 
ζύγιο (Δευτ. κδ' 1). Καί γι' αύτό ρώτησαν τό Χρι¬ 
στό: Γιατί ό Μωυσής διέταξε νά δίνη ό άνδρας 
έγγραφο διαζυγίου στή γυναίκα καί τότε νά τήν χω- 
ρίζη; Στο ερώτημα αυτό ό Κύριος άπάντησε πάλι 
κατά τρόπο, πού ούτε εναντίον του ήταν, ούτε εναν¬ 
τίον τού Μωυσέως, άλλ’ εναντίον τών Φαρισαίων. 
Γιά τή σκληροκαρδία σας, είπε ό Χριστός, έπέτρεψε 
ό Μωυσής σέ σάς νά χωρίζετε τις γυναίκες σας. Άπ’ 
τήν άρχή όμως τής άνθρωπότητος δέν έγινε έτσι. Δέν 
δημιουργήθηκε τό άνδρόγυνο γιά νά χωρίζη. Είσθε 
σκληροί, άπάνθρωποι, έτοιμοι νά σκοτώσετε τις 


206 



γυναίκες σας, και γΓ αυτό ό Θεός διά μέσου του 
Μωυσέως έπέτρεψε νά χωρίζετε τις γυναίκες σας. 
Άλλα τώρα, που εγώ τροποποιώ τό Μωσαϊκό νόμο 
και δίνω τον τέλειο νόμο, που θά ίσχύη γιά τό βα¬ 
σίλειο τής χάριτος, την Εκκλησία μου, σάς λέγω ότι, 
όποιος χωρίση τη γυναίκα του χωρίς λόγο μοιχείας 
και πάρη άλλη, διαπράττει μοιχεία. Καί όποιος πάρη 
χωρισμένη, πάλι διαπράττει μοιχεία. 

Γιά ένα λόγο, λοιπόν, έπέτρεψε ό Χριστός τό δια¬ 
ζύγιο, γιά τή συζυγική άπιστία, τη μοιχεία. Ό Χρι¬ 
στός έπανέφερε τό γάμο στο άρχικό του ύψος, στο 
ύψος που του έδωσε ό Θεός κατά τή δημιουργία του 
πρώτου άνδρογυνου. Ό Χριστός άνύψωσε τό γάμο 
σε ενα άπό τά επτά μυστήρια τής Εκκλησίας του. 

Άλλ 1 άπ’ τό άρχικό ύψος τής Γενέσεως καί τό μυ- 
στηριακό ύψος του Ευαγγελίου ό κόσμος κατεβάζει 
τό γάμο στο χαμηλό επίπεδο των σκληροκαρδίων 
καί άνευ χάριτος Εβραίων. Αντί του ενός λόγου δια¬ 
ζυγίου, που άναφέρει τό Ευαγγέλιο, τό κοσμικό Κρά¬ 
τος εδώ στήν Πατρίδα μας νομοθέτησε καί επέβαλε 
στήν Εκκλησία 10 λόγους διαζυγίου! Καί τά χνώτα 
τής γυναίκας αν μυρίζουν, μπορεί ό άνδρας νά τήν 
χωρίζη! Καί σάν μή ήταν άρκετοί οι δέκα λόγοι δια¬ 
ζυγίου, τό Κράτος, συνεχώς άντινομοθετώντας στον 
αιώνιο Νομοθέτη Χριστό, νομοθέτησε καί τό αυτόμα¬ 
το καί τό συναινετικό διαζύγιο! Διαζύγια, δηλαδή, 
χωρίς κανένα λόγο εντελώς, χωρίς καμμιά αιτία, 
χωρίς καμμιά άφορμή! Πλήρης διάλυσις του γάμου, 
τής οικογένειας καί του "Εθνους. Καί πλήρης έξευτε- 
λισμός τής Διοικούσης Εκκλησίας, όταν δέχεται νά 
έκδίδη τέτοια διαζύγια. 

Καί μόνο γιά τό θέμα του διαζυγίου ή Εκκλησία 


207 



μας πρέπει νά χωρισθή άπό τό Κράτος. Και τό μέν 
Κράτος, για δσους δεν πιστεύουν στο μυστήριο του 
γάμου και δεν σέβονται τό νόμο του Χρίστου, νά έχη 
τον πολιτικό γάμο. Ή δε Εκκλησία νά έχη τό μυ¬ 
στήριο και νά εύλογή τους γάμους μόνο των πι¬ 
στών. Διότι τώρα τό μυστήριο πολλές φορές κα¬ 
ταντά θεομπαιξία. 

Στίχ. 10-12: Στους στίχους τούτους γίνεται λό¬ 
γος γιά τήν άγαμία. Ό Χριστός επαινεί τήν άγαμία 
και παρθενία σάν ένα υψηλό πράγμα, που δέν τό 
χωράει τό μυαλό όλων. Ευλογημένος ό γάμος. Άλλ’ 
ή άγαμία και παρθενία άνώτερη. 5 Ανώτερη και δύσκο¬ 
λη. Γι’ αυτό ό Κύριος τήν άφήνει εντελώς προαιρετι¬ 
κή. Τήν άγαμη και παρθενική ζωή μπορούν ν’ άκο- 
λουθήσουν εκείνοι μόνο, στους οποίους δόθηκε τό 
εξαιρετικό αυτό χάρισμα. Και σέ ποιους δόθηκε; Σ’ 
εκείνους που τό θαύμασαν και τό ζήτησαν μέ πόθο 
μεγάλο και επιμονή και μέ τήν ήρωική άπόφασι ν’ 
άγωνισθουν γιά τήν πραγματοποίησί του. Ό Χρι¬ 
στός διακρίνει τριών ειδών ευνούχους, άνθρώπους 
δηλαδή που άπέχουν άπ’ τήν σαρκική ίκανοποίησι. 
Πρώτον είνε οι ευνούχοι εκ γενετής, οί άτροφικοι και 
άνίκανοι γιά σαρκική επαφή. Δεύτερον εϊνε οι ευνού¬ 
χοι πού τούς εύνούχισαν οί άνθρωποι, τούς έκοψαν 
τά γεννητικά τους όργανα, γιά νά είνε άκίνδυνοι φύ¬ 
λακες τών χαρεμιών. Και τρίτον είνε οί εύνούχοι πού 
οί ίδιοι εύνούχισαν τούς εαυτούς τους, όχι σωμα- 
τικώς, άλλά πνευματικώς. Δέν άκρωτηρίασαν τό 
σώμα τους, άλλά μέ τήν πίστι και τον πόθο γιά μιά 
άνώτερη ζωή και μέ τή δύναμι τού Θεού κατέστησαν 
άτροφικά και νέκρωσαν τά σαρκικά τους πάθη. Οί 

πρώτοι και οί δεύτεροι ευνούχοι απέχουν άπ τή 
σαρκική ικανοποίησι άναγκαστικώς, και γι αυτό ή 
αποχή τους δεν έχει αξία. Οι ευνούχοι τής τελευταί¬ 
ας κατηγορίας άπέχουν άπ 5 τή σαρκική ίκανοποίη- 
σι θεληματικώς, κατόπιν πνευματικού άγώνος και 
χάριν τής βασιλείας των ουρανών, για να υπηρετή¬ 
σουν δηλαδή με άφοσίωσι και να κερδίσουν εύκολω- 
τερα τή βασιλεία των ουρανών, και γι’ αυτό ή απο¬ 
χή τους άπ* τή σαρκική ικανοποίησι έχει αξία, ύπερ- 
έχουσα αξία. Οί 144.000 εκλεκτοί τών εκλεκτών τής 
Άποκαλύψεως εινε άγαμοι, παρθένοι. 

Στίχ. 13-15: Ό Χριστός δεχόταν τα μικρά παι¬ 
διά, έθετε πάνω τους τά άγιά του χέρια, τα ευλογού¬ 
σε καί τούς μετέδιδε θεία δύναμι. Έλεγε μάλιστα, ότι 
ή βασιλεία τών ουρανών εινε τών άνθρώπων πού είνε 
σαν παιδιά, άκακοι δηλαδή, ταπεινοί καί απλοϊκοί. 
Δεν εινε τούτο ένα ισχυρό επιχείρημα υπέρ τού νη¬ 
πιοβαπτισμού; Πώς οί Χιλιασταί καί οί Προτεστάν- 
τες άρνούνται στα νήπια τό βάπτισμα καί έτσι εμπο¬ 
δίζουν τά νήπια άπ’ τήν εύλογία τού Χριστού καί 
τή βασιλεία τών ούρανών; 

Ματθ. ΙΘ' 16-30 


Μάθημα 29ο 


ΠΛΟΥΤΟΣ ΚΑΙ ΘΥΣΙΑ 

Στο δέκατο ένατο κεφάλαιο του Ματθαίου, στίχ. 
16-30, γίνεται λόγος σχετικά α') με τον πλούσιο νέο, 
στίχ. 16-26, και β') με τούς ακολούθους του Χρίστου, 
πού θυσιάζουν τά πάντα, στίχ. 27-30. 

Έξήγησις λέξεων και φράσεων 

20: εφυλαζάμην = φύλαξα, τήρησα. 

€κ νεότητάς μου = άπό την παιδική ήλικία μου. 
τί ετι υστερώ; = κατά τί άκόμη υστερώ; τί άκόμη 
μου λείπει; 

21: εφη αύτω = είπε σ’ αύτόν. 

'όξεις = θά έχης. 
δεύρο = έλα. 

22: κτήματα = υπάρχοντα, περιουσία. 

23: είσελεύσεται = θά εισέλθη, θά μπή. 

24: ευκοπώτερον = εύκολώτερα. 
τρύπημα = τρύπα. 
ραφίς -ίδος = βελόνα. 

25: εξεπλησσοντο σφοδρά = αισθάνονταν πολύ με¬ 
γάλη έκπληξι. 

26. εμβλεφας = άφου κοίταξε εκφραστικά. 
παρα ανθρωποίς = στους άνθρώπους. 
παρά Θεω = στο Θεό. 

27. τι άρα εσται ημΐν; = τί λοιπόν θά συμβή σε μάς; 

τί λοιπόν θά δοθή σέ μάς ώς άμοιβή; 

28: παλιγγενεσία = άναγέννησις, άνακαίνισις τού 
κόσμου, έκ νεκρών άνάστασις. 
θρόνος όόξης = ένδοξος θρόνος. 
κρίνοντας = δικάζοντες. 

29: εκατονταπλασίονα = έκατονταττλάσια, πολλα¬ 
πλάσια, πολύ περισσότερα. 
ληφεται = θά λάβη. 

30: έσονται = θά είνε. 
έσχατοι = τελευταίοι. 

Παρατηρήσεις καί διδάγματα 

Στίχ. 16: Ένας πλούσιος νέος πλησίασε τό Χρι¬ 
στό καί, γονατιστός όπως λέγει ό ευαγγελιστής 
Μάρκος, του υπέβαλε ένα ερώτημα. Είνε τό ζωτικώ- 
τερο και σημαντικότερο για τον άνθρωπο ερώτημα. 
Και είνε δυστυχής όποιος δεν βρήκε τήν ορθή άπάν- 
τησι στο ερώτημα αυτό, και δυστυχέστερος όποιος 
δεν άπασχολήθηκε ποτέ με τό ερώτημα αυτό. 

Ό πλούσιος νέος ρώτησε τό Χριστό: «Διδάσκα¬ 
λε άγαθέ, τί άγαθό να κάνω, για να έχω ζωή αιώ¬ 
νια;». Αύτό είνε για τον άνθρωπο τό σπουδαιότερο 
ερώτημα, διότι άφορα στο αιώνιο συμφέρον του άν- 
θρώπου. Ό νέος, παρ’ ότι βρισκόταν στήν άκμή και 
στο άνθος τής άνθρωπίνης ζωής και είχε όλα τα 
υλικά άγαθά, δεν ήταν ικανοποιημένος άπ’ τή ζωή 
αύτή. "Οσα άγαθά και αν έχη ή ζωή αυτή, άφου έχει 
και δυσάρεστα πράγματα, τήν πικρία τής άμαρτίας, 
τήν ταλαιπωρία, τή δοκιμασία και τή σύντομη λήξι 
μέ τό θάνατο, δεν είνε δυνατό νά ίκανοποιή τον 
άνθρωπο. Γι' αύτό και ό νέος διψούσε μιά άλλη ζωή, 
ποιοτικώς άνώτερη και χωρίς τέλος, τήν αιώνια ζωή. 

Πολλοί αμφιβάλλουν για τήν ϋπαρξι αιώνιας 
ζωής. Άλλα γιατί; Εμείς δεν μπορούμε νά φτιάξωμε 
ζωή. Ούτε Ολικά αγαθά, που συντηρούν τή ζωή 
αυτή. Άλλος έφτιαξε και τή ζωή αυτή καί τα Ολικά 
άγαθά. Καί άφοϋ Εκείνος είχε τή δύναμι νά φτιάξη 
τή ζωή αυτή καί τά Ολικά άγαθά, γιατί δεν θά είχε 
τή δύναμι νά φτιάξη καί τήν αιώνια ζωή καί τά άγα¬ 
θά της; Αφού εδώ κάτω έκαμε τή γη νά σφύζη άπό 
ζωή, καί νά είνε ένα άπέραντο τραπέζι γεμάτο άπό 
άμέτρητες ποικιλίες άγαθών, ώστε νά ζουν καί ν’ 
άπολαμβάνουν καί οι άσεβεΐς καί βλάσφημοι, πόσο 
μάλλον έχει ζωή καί άγαθά στον ουρανό γιά τους 
εκλεκτούς του! Ή παρούσα ζωή καί τά παρόντα 
άγαθά εινε έγγυησις γιά τή μέλλουσα ζωή καί τά 
μέλλοντα άγαθά. Καί πάνω άπ’ όλα άπόδειξις τής 
αιώνιας ζωής καί των άπεριγράπτων άγαθών της 
εινε ό λόγος του Θεού. Ή Καινή καί ή Παλαιά Δια¬ 
θήκη κηρύσσει τήν αιώνια ζωή. Ό δε Χριστός ήλθε 
στον κόσμο άκριβώς γιά νά μάς εξασφάλιση τήν 
αιώνια ζωή. Καί όποιος δεν πιστεύει στήν αιωνιότη¬ 
τα, δεν πιστεύει τίποτε! 

Ό νέος πίστευε στήν αιωνιότητα, που δίδασκε ή 
Παλαιά Διαθήκη καί ό Χριστός, είχε έφεσι, βαθειά 
επιθυμία, νά κερδίση τήν αιωνιότητα, καί, επειδή κα¬ 
ταλάβαινε ότι ή αίωνιότης δεν κερδίζεται με λόγια, 
ρώτησε τό Χριστό: «Διδάσκαλε άγαθέ, τί άγαθό 
έργο νά κάνω, γιά νά κερδίσω τήν αιώνια ζωή;». 

Στίχ. 17α: Στο ερώτημα του νέου ό Χριστός δεν 
άπαντςχ άμέσως. Αλλά παίρνοντας άφορμή άπ* τήν 
προσφώνησι του νέου, «Διδάσκαλε αγαθέ », έρωτςχ 
τον νέο: «Γιατί μέ ονομάζεις άγαθό; Κανείς δεν είνε 
άγαθός, παρά μόνο ό Θεός». ΑΟτός ό λόγος του 

Χρίστου έκ πρώτης δψεως σκανδαλίζει. Γιατί μ’ αυτό 
τό λόγο ό Χριστός φαίνεται σάν να λέγη, δτι δεν είνε 
Θεός καί αγαθός. Άλλα πώς είνε δυνατό να μή είνε 
ό Χριστός Θεός καί αγαθός, άφου καί ό ίδιος άλλου 
καί οι Απόστολοι καί οί Προφήτες διακηρύττουν τη 
θεότητα καί τήν άπόλυτη αγιότητα καί άγαθότητά 
του; (Ίωάν. γ'16. η' 46. ι' 30. ιδ' 9. Άποκ. α' 8. γ' 7. 
Ίωάν. α' 1, κ' 28. Α' Πέτρ. β' 3-4. Ρωμ. θ' 5. Ήσ. θ' 
6. λε' 4 καί πολλά άλλα). Καί σ’ αυτόν άλλωστε τό 
λόγο, που εξετάζουμε εδώ, ό Χριστός δεν λέγει «δεν 
είμαι αγαθός», «δεν είμαι Θεός», άλλα λέγει, «γιατί 
-εσυ- με ονομάζεις άγαθό;». Ό νέος είχε πλησιάσει 
τό Χριστό με σεβασμό, άλλ’ δχι με τήν ιδέα, δτι ό 
Χριστός είνε Θεός. Τον είχε πλησιάσει άπλώς σαν 
ένα σπουδαίο άνθρωπο καί λαμπρό διδάσκαλο. Καί 
γι’ αυτό δεν τον προσφώνησε σαν Κύριο καί Θεό, 
άλλα σαν ενα ραββΐνο, με τή λέξι «διδάσκαλε». Άλλ’ 
άφου ό νέος θεωρούσε τό Χριστό άπλώς άνθρωπο, 
δεν έπρεπε νά τον προσφώνηση άγαθό. Διότι άγαθός 
στην κυριολεξία, άναμάρτητος δηλαδή, άγιος καί τέ¬ 
λειος, είνε μόνο ό Θεός. "Ολοι δέ οι άνθρωποι εΐμεθα 
άτελεΐς, κακοί καί άμαρτωλοί. Καί ώς έκ τούτου είνε 
υπερβολή καί κολακεία νά προσφωνή κανείς ένα 
άνθρωπο με τή λέξι «αγαθέ». Συνεπώς ό Χριστός 
είνε σάν νά είπε στον νέο: «Άγαθός είνε μόνο ό Θε¬ 
ός. Έσυ δεν με πιστεύεις ώς Θεό. Γιατί λοιπόν με ονο¬ 
μάζεις άγαθό;». 

"Οπως ό Χριστός μίλησε στον Ιουδαίο νέο, έτσι 
θά μιλούσε καί σ* δλους εκείνους, που διά μέσου τών 
αιώνων του έπλεξαν τά υψιστα εγκώμια καί τον 
είπαν μοναδική προσωπικότητα, χωρίς δμως νά πι¬ 
στεύουν στή θεότητά του. Τέτοια εγκώμια καί τέ- 

τοιοι τίτλοι, θά έλεγε ό Χριστός, αρμόζουν μόνο στο 
Θεό. Σεις δεν με παραδέχεσθε ώς Θεό. Γιατί λοιπόν 
με εγκωμιάζετε και με υπερυψώνετε; 

Ο Χριστός δεν δέχεται να τον ονομάζουν οί άν¬ 
θρωποι άναμάρτητο και τέλειο, άν συγχρόνως δεν 
τον άναγνωρίζουν ώς Θεό. Ό Χριστός άποκρούει τά 
μεγάλα και μοναδικά εγκώμια, που δεν συνοδεύον¬ 
ται μέ πίστι στή θεότητά του. 

Δυστυχώς δε και σήμερα πολλοί, ένω άπό τό ένα 
μέρος υψώνουν τό Χριστό γιά τή ζωή και τή διδα¬ 
σκαλία του πάνω άπό τά άστρα του ουρανού και 
του δίνουν μοναδική και άπροσπέλαστη θέσι, άπό 
τό άλλο μέρος τον κατεβάζουν άπ’ τό θρόνο τής θε- 
ότητός του και τον εμφανίζουν σάν απλό άνθρωπο. 
Σε τέτοιους άνθρώπους, άδελφοί, νά λέμε δτι, όσα με¬ 
γάλα λόγια και άν λένε γιά τό Χριστό, άν δεν λένε 
ότι εΐνε Θεός, δεν λένε τίποτε! Ό Χριστός είνε άνα- 
μάρτητος, πάνσοφος και τέλειος, επειδή εινε Θεός, 
όχι μόνον άνθρωπος. 

Στίχ. 17β-19:Γιά νά κερδίση κάνεις τήν αιώνια 
ζωή, πρέπει ν’ άγωνίζεται νά τηρή τις θείες εντολές, 
τό «ού φον€υσ€ίς», τό «ον μοιχ€νσ€ις» κ.λπ. Ή μοι¬ 
χεία άναφέρεται μαζί μέ τό φόνο, όχι μόνο διότι και 
τά δυο εινε άπό τά μεγαλύτερα άμαρτήματα, άλλά 
και διότι εινε όμοια άμαρτήματα: "Οποιος φονεύει, 
διαπράττει σωματικό θάνατο* και όποιος μοιχεύει, 
διαπράττει πνευματικό θάνατο. ΓΓ αύτό ό γάμος 
σύμφωνα μέ τό Εύαγγέλιο σέ δύο μόνο περιπτώσεις 
λύεται, στο θάνατο, οπότε λύεται φυσικά, και στή 
μοιχεία, που είνε πνευματικός θάνατος. 

Κατά πόσο τηρούνται σήμερα οί βασικές εντολές 
τού Θεού στο Όρθόδοξο Ελληνικό Έθνος; 

Ώς προς τό «ον φονβνσ€ίς» πρέπει να πούμε, ότι 
πολλοί φονεύουμε και με την προαίρεσι, όταν μισούμε 
τους συνανθρώπους, καί με τα λόγια, όταν τους συ¬ 
κοφαντούμε. Διαπράττονται 6έ σ’ αυτό τον τόπο κά- 
θε χρόνο τώρα τελευταία περίπου 500.000 σωματικοί 
φόνοι εκ προθέσεως με τά άνατριχιαστικά εγκλήμα¬ 
τα των εκτρώσεων. Καί αντί τό Ελληνικό Κράτος νά 
πατάξη τά εγκλήματα αυτά, τα έχει νομιμοποιήσει! 

Ώς προς τό «ον μοιχβνσβις» τό λόγο έχουν οι 
πνευματικοί πατέρες, οί έξομολόγοι. Φρίττουν οι έξο- 
μολόγοι απ’ τήν τεραστία εκτασι του αμαρτήματος 
τής μοιχείας. Εΐνε άπιστευτως τεράστιο τό ποσοστό 
των συζύγων, που απατουν ό ένας τον άλλο... Το 
δε Ελληνικό Κράτος θέσπισε νόμο, σύμφωνα με τον 
όποιο ή μοιχεία δεν είνε ποινικό αδίκημα! 

Ώς προς τό «ον κλέφεις» πρέπει να πούμε, ότι 
οί περισσότερες καί μεγαλύτερες κλοπές σήμερα γί¬ 
νονται με «πολιτισμένο» τρόπο, «με τό γάντι», με τό 
νόμο καί τις διάφορες κομπΐνες. "Ολοι ή σχεδόν όλοι 
οί πλούσιοι είνε μεγάλοι κλέφτες ή κλεπταποδόχοι. 

Ώς προς τό «ον φενδομαρτνρήσβις», εκτός των 
ψευδομαρτύρων στα δικαστήρια, πού παλαμίζουν τό 
Ευαγγέλιο, -υπάρχουν καί εξ επαγγέλματος ψευδο¬ 
μάρτυρες για τά δικαστήρια!-, πολλοί, άναρίθμητοι, 
είνε ψευδομάρτυρες εκτός δικαστηρίων. "Ολοι όσοι 
λέγουν καί γράφουν, ότι δεν υπάρχει Θεός, ότι δεν 
υπάρχουν θαύματα, ότι ή ύλη είνε τό παν καί τά 
τοιαύτα, αυτοί είνε ψευδομάρτυρες κατά τής άλη- 
θείας, οί μεγαλύτεροι ψευδομάρτυρες. 

Ώς προς τό « τίμα τον πατέρα καί την μητέ¬ 
ρα», πολλά παιδιά σήμερα έγιναν άστοργα καί άσε- 
βή άπέναντι των γονέων τους. Θεωρούν τούς γονείς 

τους καθυστερημένους και άνοήτους, αύθαδιάζουν 
και άπειθαρχοΰν σ’ αυτούς, σιχαίνονται να τούς 
φροντίζουν δταν γηράσουν, και τούς εγκαταλείπουν. 
Σε πολλές δε περιπτώσεις, δταν πρόκειται για συνοι¬ 
κέσια, ή ύποψηφία νύφη ρωτάει τον ύποψήφιο γαμ¬ 
πρό, αν έχη τό σπίτι του σκουπίδια. Και με τη λέξι 
σκουπίδια τί εννοεί; Τούς γονείς! Ή πονηρή καί διε¬ 
στραμμένη γενεά έφθασε μέχρι τό σημείο τούτο, τούς 
συνδημιουργούς τού Θεού, τον πατέρα καί τη μάνα, 
να τούς όνομάζη σκουπίδια καί να τούς πέτα σαν 
σκουπίδια. Καί τίς οιδε ποια τιμωρία περιμένει μια 
τόσο άσεβή γενεά! Όχι τιμωρία στον άλλο μόνο κό¬ 
σμο, άλλα καί σ’ αύτό. Ειδεχθείς άσέβειες τιμωρούν¬ 
ται καί σ’ αύτό τον κόσμο. 

Καί ως προς το «αγαπτήσεις τον πλησίον σου 
ώς σεαυτόν» τί νά πούμε; Αγαπάμε πράγματι τούς 
άλλους σαν τούς εαυτούς μας; "Αν τούς άγαπού- 
σαμε έτσι, δχι μόνο δεν θά τούς βλάπταμε, άλλά καί 
θά προσπαθούσαμε νά τούς ώφελούμε. Πώς; Καί 
ύλικώς, άν θά είχαν άνάγκη καί θά μπορούσαμε, καί 
πνευματικώς, πού πάντοτε έχουν άνάγκη καί μπο¬ 
ρούμε. Αλλά τώρα δεν πονούμε καί δεν ένδιαφερόμε- 
θα ζωηρώς γιά την ύλική καί τήν πνευματική δυ¬ 
στυχία των συνανθρώπων μας. Είμαστε φίλαυτοι. 
Αγαπάμε τούς εαυτούς μας καί άδιαφορούμε γιά 
τούς άλλους. Μοιάζουμε με τά σαλιγκάρια, πού κλεί- 
νονται καί πωματίζονται στο καβούκι τους. Καί άν 
αγαπάμε τούς άλλους, τούς άγαπάμε λίγο, δχι δσο 
τούς εαυτούς μας. 

Στίχ. 20-26: Ό πλούσιος νέος δεν ήταν άσεβής 
καί διεφθαρμένος. Είχε τηρήσει τίς εντολές τού Θεού, 

αν και ώς προς την τελευταία εντολή, το «αγαπή¬ 
σεις τον πλησίον σου ώς σεαυτόν», δεν μττοροϋμε 
να πούμε, δτι την τήρησε όπως τις άλλες εντολές. 
Δεν έβλαψε συνανθρώπους του, αλλά και δεν τους 
βοήθησε με τα Ολικά του αγαθά. Ό Χριστός, δπως 
λέγει άλλος Ευαγγελιστής, κοίταξε με άγάπη τον 
νέο αυτό, τον συμπάθησε, γιατί γενικώς ήταν ένας 
λαμπρός νέος, δεν ήταν άσεβής και διεφθαρμένος. 
Είχε όμως ό λαμπρός αυτός νέος μια σοβαρή έλλει- 
ψι. Και ό Χριστός ήξερε τήν έλλειψί του. Κοινωνικώς 
ό νέος ήταν «αρχών». Άλλα πνευματικώς ήταν 
δούλος* δούλος στήν Ολη, στο Μαμωνά. Γι’ αυτό ό 
Χριστός του είπε: «Θέλεις νά γίνης τέλειος; Πήγαι¬ 
νε, πώλησε δλα τά υπάρχοντά σου, μοίρασέ τα 
στους πτωχούς, και θά έχης θησαυρό στον ουρανό, 
και έλα νά με άκολουθής». Ό Χριστός έδωσε στο νέο 
τήν υψίστη ευκαιρία, νά γίνη άπόστολός του, και 
ίσως νά συγγράψη ένα πέμπτο Ευαγγέλιο. Ύψίστη 
όντως τιμή! Τί έπρεπε νά πράξη ό νέος; Έπρεπε άμέ- 
σως, μέ χαρά και άγαλλίασι, νά δεχθή τήν πρότασι 
του Χρίστου, και σάν σκύβαλα νά σκορπίση τά έφή- 
μερα υλικά άγαθά και νά προστεθή στήν ένδοξη χο¬ 
ρεία των άποστόλων, των μεγαλυτέρων άνθρώπων 
των αιώνων. Άλλ’ άντί ό νέος νά χαρή και νά σκιρ- 
τήση γιά τήν ύψίστη τιμή, πού του έκανε ό Χριστός, 
αύτός λυπήθηκε κατάκαρδα και έσκυψε τό κεφάλι 
και έφυγε γεμάτος λύπη. Γιατί; Διότι ήταν πάρα 
πολύ πλούσιος, είχε πάρα πολλά υλικά άγαθά, και 
δεν ήθελε νά τά άποχωρισθή. Ό Μαμωνάς τον είχε 
δέσει χειροπόδαρα και δεν μπορούσε νά έλευθερώση 
τά χέρια του, γιά νά σκορπίση τά άγαθά του, και 
τά πόδια του, γιά ν’ άκολουθήση τό Χριστό. 

Τότε ό Χριστός τόνισε πόσο μεγάλο εμπόδιο για 
την είσοδο στή βασιλεία τοϋ ΘεοΟ εΐνε ό πλούτος. 
Είπε, οτι εινε δύσκολο να μπη πλούσιος στή βα¬ 
σιλεία τοΰ ΘεοΟ. Κατόπιν σφόδρυνε τό λόγο, είπε 
σκληρότερο πράγμα, ανάλογο άλλωστε μέ τή σκλη¬ 
ρότητα των πλουσίων. Ευκολώτερο, είπε, νά περάση 
μια καμήλα απ την τρύπα ενός βελονιού, παρά νά 
μπή πλούσιος στή βασιλεία τοΰ ΘεοΟ. Μέ άλλα λό¬ 
για, εΐνε άδύνατο νά σωθή ό πλούσιος. Διότι ό 
πλούτος αιχμαλωτίζει καί υποδουλώνει τήν καρδιά 
καί τον νου του ανθρώπου. Ο πλούσιος δουλεύει 
στο Μαμωνα και οχι στο Θεο. 'Ο πλούσιος δεν έχει 
κάν χρόνο ν' άσχοληθή μέ τό Θεό, τή λατρεία του 
Θεού καί τό έργο τής σωτηρίας. Ό πλούσιος άπο- 
κτα άλαζονικό φρόνημα. Φρονεί ότι αύτός εΐνε καί οΐ 
άλλοι δέν εΐνε τίποτε. Ό πλούσιος εΐνε σκληρός άπέ- 
ναντι τής άνθρωπίνης δυστυχίας καί άδικος καί άδί- 
στακτος προκειμένου νά πλουτίση. Ό πλούσιος 
σπαταλά καί άσωτεύει. Ό πλούσιος έχει πολλές καί 
βλαβερές καί άνόητες επιθυμίες καί πράξεις. Ό 
πλούσιος εΐνε γεμάτος άπό σοβαρά κακά, τά όποια 
δέν θεωρεί κάν κακά, άλλά καλά. Ό πλούσιος εΐνε 
σφιχτοδεμένος μέ χρυσά δεσμά, άπ' τά όποια μόνος 
δέν μπορεί νά λυθή. Αλλά τά άδύνατα στους αν¬ 
θρώπους εΐνε δυνατά στο Θεό, πού κάνει θαύματα. 
Μέ θαύμα, μόνο μέ θαύμα, μπορεί νά σωθή ό 
πλούσιος. "Αν ό Θεός βρή μέσα του κάποια βάσι, κά¬ 
ποια γωνιά εύγενείας καί καλής διαθέσεως, μπορεί 
νά συντέλεση μιά άλλαγή μέσα στον ψυχικό κόσμο 
τοΰ πλουσίου καί ό πλούσιος νά έλευθερωθή άπό 
τήν τυραννία τού Μαμωνά καί ν’ άνοιξη τήν καρδιά 
του καί τό πορτοφόλι του καί τά χέρια του καί νά 

σκορπίση ελεος στον κόσμο, για νά βρή ό ϊδιος ελε- 
ος άπ’ τό Θεό. 

Αδελφοί! Μπορεί νά σωθούν οί πλούσιοι με 
θαύματα, αλλά τά θαύματα είνε σπάνια. Σ’ ελάχι¬ 
στους, έλαχιστοτάτους πλουσίους συμβαίνουν θαύ¬ 
ματα. Γι* αυτό όλοι οί πτωχοί άνθωποι νά εύχαρι- 
στοΰμε τό Θεό καί γιά άλλα πράγματα, άλλά καί 
γιά τό ότι μάς έκανε πτωχούς καί όχι πλουσίους. 

Στίχ. 21 : «'Έξεις θησαυρόν εν ον ράνω». «Θά 
έχης θησαυρό στον ούρανό». Που είνε οί Χιλιασταί, 
που μιλάνε γιά επίγειο αιώνιο Παράδεισο; Αλλοίμο¬ 
νο σ 1 όσους φρονούν τά επίγεια καί όχι τά ούράνια. 

Στίχ. 27-30: Τό νόημα αύτών των στίχων εινε, 
ότι, όσοι εγκαταλείπουν προσφιλή συγγενικά πρό¬ 
σωπα καί πράγματα γιά τό Χριστό, καί στον άλλο 
κόσμο θ’ άνταμειφθουν με αιώνια ζωή καί δόξα, άλλά 
καί σ’ αυτό τον κόσμο θ’ άπολαύσουν την άγάπη 
καί τό έμπρακτο ενδιαφέρον πολύ περισσοτέρων άν- 
θρώπων, πνευματικών άδελφών. 

Ματθ. Κ' 1-19 


Μάθημα 30ό 


Η ΠΑΡΑΒΟΛΗ ΤΩΝ ΕΡΓΑΤΩΝ 
ΠΡΟΡΡΗΣΙΣ ΠΑΘΩΝ ΚΑΙ ΑΝΑΣΤΑΣΕΩΣ 

Στο εικοστό κεφάλαιο του Ματθαίου, στίχ. 1-19, 
περιέχονται: α') Ή παραβολή των εργατών του 
άμπελώνος, που δούλεψαν άλλοι περισσότερο και 
άλλοι λιγώτερο χρόνο και πήραν όλοι τον ίδιο μισθό, 
στίχ. 1-16, και β') προαγγελία των παθών και τής 
άναστάσεως του Χρίστου, στίχ. 17-19. 

Έξήγησις λέξεων καί φράσεων 

1: οικοδεσπότης = κύριος του οίκου, νοικοκύρης. 
δστις εζηλθεν αμα πρωί = ό όποιος βγήκε πρωι- 
πρωί. 

μισθώσασθαι - νά πάρη με πληρωμή. 

2: εκ δηναρίου = άπό ένα δηνάριο. 

3: τρίτη ώρα = ώρα εννιά. 
εστώτας = νά στέκωνται. 

4: ό εάν $ δίκαιον = ό,τι θά είνε δίκαιο. 

5: έκτη ώρα = ώρα δώδεκα. 

ένατη ώρα = ώρα τρεις τό άπόγευμα. 
εποίησεν ωσαύτως = έκανε τό ϊδιο. 

6: ενδεκάτη ώρα = ώρα πέντε τό άπόγευμα. 
τί ώδε εστηκατε = τι στέκεσθε εδώ; 

7: ληφεσθε = θά λάβετε. 

8: όφίας δε γενομένης - και όταν έγινε βράδυ. 
επίτροπος = διαχειριστής, 
άποδος αύτοΐς = δώσε σ’ αυτους. 
άρξάμενος = άφοϋ άρχίσης. 
ά7Γ0 των εσχάτων = απο τους τελευταίους. 

10: πλείονα ληφονται = ττερισσοτερα θα λαβουν. 

12: ούτοι οί έσχατοι = αυτοί οι τελευταίοι. 

μίαν ώραν έποίησαν = μια ωρα εργασθηκαν. 
ισονς αυτούς ημΐν εποίησας = τους εκανες ίσους 
με εμάς, τους εξίσωσες με εμάς. 
τοΐς βαστάσασι = πού βαστάξαμε. 

13: ένί αυτών = σε ενα απ’ αυτούς. 
εταίρε = φίλε. 

ούχι δηναρίου συνεφώνησάς μοι; = ενα δηνάριο 
δεν συμφώνησες μαζί μου; 

14: άρον το σδν και ύπαγε = τταρε το δικό σου και 
φύγε. 

τούτω τω εσχάτω δούναι = σ’ αύτόν τον τελευ¬ 
ταίο νά δώσω. 

ώς και σοι = δπως και σε σένα. 

15: η ούκ εξεστί μοι; = ή δεν έχω τό δικαίωμα; 

ποιησαι δ θέλω εν τοΐς έμοΐς; = νά κάνω δ,τι θέ¬ 
λω με τα δικά μου; 

εί 6 οφθαλμός σου πονηρός έστιν = επειδή ό 
οφθαλμός σου είνε φθονερός, ζηλεύει. 
ότι εγώ αγαθός είμι = διότι εγώ είμαι γενναιό¬ 
δωρος. 

16: ούτως έσονται = έτσι θά είνε, έτσι θά γίνουν. 
πολλοί γάρ είσι κλητοί = διότι πολλοί είνε κα¬ 
λεσμένοι. 

17: κατ' ίδιαν = ιδιαιτέρως. 

18: και κατακρινονσιν αυτόν θανάτω - καί θά τον 
καταδικάσουν σε θάνατο. 

19: τοΐς εθνεσι = στους εθνικούς, στους είδωλολά- 
τρες (Ρωμαίους). 

εις το βμτταΐξαι = γιά νά τον εμπαίζουν. 

Παρατηρήσεις καί διδάγματα 

Στίχ. 1-16: Ή παραβολή των εργατών του 
άμπελώνος, πού άλλοι δούλεψαν περισσότερο χρόνο 
καί άλλοι λιγώτερο καί στο τέλος πήραν όλοι τον 
ίδιο μισθό, παρουσιάζεται πολύ δύσκολη στην ερμη¬ 
νεία της. Γιατί; Διότι επιδιώκεται νά έρμηνευθή άλλη- 
γορικώς ώς προς όλα τά σημεία, ώς προς όλες τις 
λεπτομέρειες. Άλλ’ αύτό δεν είνε ορθό. Ό Χριστός 
έλεγε μιά παραβολή γιά νά διδάξη ώρισμένες άλή- 
θειες. Καί δίδασκε τις άλήθειες αύτές με ώρισμένα ση¬ 
μεία τής παραβολής. Τά άλλα σημεία τής παρα¬ 
βολής δεν είχαν άλληγορική σημασία, αλλά χρη¬ 
σιμοποιούνταν γιά την κατασκευή τής παραβολής. 
Δεν πρέπει, λοιπόν, νά ζητούμε άλληγορική έννοια 
σε όλα τά σημεία τής παραβολής. Διότι τότε ή θά 
δυσκολευώμεθα νά βρούμε τέτοια έννοια, ή θά δίνωμε 
εξεζητημένες ερμηνείες. 

Με την παραβολή των εργατών του άμπελώνος 
ό Χριστός, ώς φαίνεται, ήθελε νά διδάξη τις εξής άλή- 
θειες: 1) Ό Κύριος δίνει τή σωτηρία στους άνθρώ- 
πους όπως θέλει, χωρίς νά δίνη λογαριασμό σε καν¬ 
ένα. Έν τούτοις ό Κύριος δεν είνε άδικος, άλλά γεν¬ 
ναιόδωρος. Δίνει χωρίς νά άδική κανένα. 2) Ό Κύριος 
δίνει τή σωτηρία σ’ αύτόν πού τον γνώρισε καί τού 
άφωσιώθηκε άργότερα, άκόμη καί στο τέλος τής 

ζωής, όπως δίνει σ’ αυτόν πού τον γνώρισε και του 
άφωσιώθηκε άπ’ την αρχή. Δίνει σ’ αυτόν ττου με¬ 
τανόησε και τον λάτρευσε στα γηρατειά του, δττως 
δίνει σ' αυτόν ττου τον λάτρευε άπ’ τα παιδικά του 
χρόνια. Δίνει στον Πέτρο, που ήταν άπ’ την άρχή 
μαθητής και άπόστολος, δίνει και στον Παύλο, που 
έγινε άργότερα. Δίνει και στο ληστή τήν τελευταία 
ώρα πάνω στο σταυρό. Διότι ό Κύριος, προκειμένου 
νά δώση τή σωτηρία, δεν εξετάζει τό χρόνο και τον 
κόπο, άλλα τή διάθεσι. Και όλοι, όσοι εκδηλώνουν 
άγαθή διάθεσι, έχουν τό δικαίωμα τής σωτηρίας. 
Μπορεί μάλιστα κάνεις σε λίγο χρόνο νά δείξη με¬ 
γαλύτερο ζήλο και άρετή άπό πολλούς, πού δούλε¬ 
ψαν για τό Θεό πολύ χρόνο. Ό Παύλος π.χ. κόπια¬ 
σε για τό Χριστό περισσότερο άπό όλους μαζί τους 
άλλους Αποστόλους. 3) Πρώτοι γνώρισαν και λά- 
τρευσαν τό Θεό οι Ισραηλίτες. "Αλλά τελευταίοι, θέ¬ 
λει νά ειπή ό Ιησούς, θά γνωρίσουν και θά λατρεύ- 
σουν τό Θεό καί οι εθνικοί, οι ειδωλολάτρες. Καί θά 
έχουν καί αύτοί τό δικαίωμα τής σωτηρίας, όπως οί 
Ισραηλίτες. 4) Οί Φαρισαίοι φθονούν, διότι ό Χρι¬ 
στός άγαπάει καί δέχεται με εγκαρδιότητα άνθρώ- 
πους, που στήν προηγουμένη ζωή τους ήταν μακριά 
άπ’ τό Θεό καί τώρα μετανοούν, ένω οί Φαρισαίοι 
γιά τούς εαυτούς των έχουν τήν ιδέα, ότι ήταν πάν¬ 
τοτε άφωσιωμένοι στο Θεό καί έπρεπε ν’ άπολαμβά- 
νουν πολύ μεγαλύτερη άγάπη καί εγκαρδιότητα. Οί 
Φαρισαίοι, θέλει επίσης νά ειπή ό Ιησούς, θά φθο¬ 
νήσουν, θά σκάσουν άπ’ τή ζήλεια τους, διότι ό Θεός 
θά δώση τή σωτηρία καί στους εθνικούς, τούς ειδω- 
λολάτρες, τούς οποίους αύτοί ύποτιμούσαν καί θεω¬ 
ρούσαν σάν τά σκυλιά καί σάν τούς χοίρους. 5) Ό- 

σοι γνωρίζουμε και λατρεύουμε τον Κύριο άττ’ τις αρ- 
χές τής ζωής μας, όταν βλέττωμε απίστους καί αμαρ¬ 
τωλούς, πού πέρασαν μεγάλο ή το μεγαλύτερο μέ- 
ρος τής ζωής τους στην απιστία και στην αμαρτία, 
δταν βλέπωμε αυτούς ύστερα ή και στο τέλος τους 
νά μετανοούν, να μή τούς περιφρονουμε και να μη 
τούς σχολιάζωμε. Νά μή λέμε αύτό πού λένε πολλοί: 
«ΆφοΟ γλέντησε τή ζωή του, άφου εκανε δλα τά 
αισ Χ Τ Ί, τώρα κάνει και το χριστιανό!». Αύτό στό βά- 
θος σημαίνει ελλειψι αγάπης καί φθόνο γιά τή σω- 
τηρια των αδελφών. Οι άνθρωποι, πού γνωρίζουν τό 
Οεο, έστω και στο τέλος της ζωής τους, όχι μόνο είνε 
καί αυτοί άξιοι τής σωτηρίας, άλλα μπορούν ν’ άνα- 
δειχθουν και ανώτεροι των άλλων, που γνώρισαν καί 
δούλεψαν τό Θεό απ’ την άρχή. Πολλές φορές οί τε¬ 
λευταίοι γίνονται πραγματικώς πρώτοι. 

Στίχ. 6: «Τι ωδε εστηκατε ολην την ημέραν 
αργοί;». Τί στέκεσθε εδώ όλη τήν ημέρα αργοί, χωρίς 
εργασία; 

Ό Θεός δέν θέλει νά εϊμεθα αργοί, νά περνάμε τό 
χρόνο μας χωρίς εργασία. «Αργία μήτηρ πόσης κα¬ 
κίας», λέγει τό γνωστό γνωμικό. Ή αργία, δηλαδή, 
γεννάει κάθε κακία. "Οταν ό άνθρωπος δέν άπασχο- 
λήται μέ εργασία, γεμίζει τό χρόνο του μέ κακές σκέ¬ 
ψεις, επιθυμίες καί πράξεις. «Πολλψ κακίαν εδίδα- 
£εν ή αργία», λέγει ή Σοφία Σειράχ (λγ' [λστ'] 28). 
Ό οκνηρός σκουριάζει σάν τό σίδερο που δέν δου¬ 
λεύεται. 

Ό Θεός ώρισε τήν εργασία άπ’ τήν άρχή τής δη¬ 
μιουργίας τού άνθρώπου. Έθεσε τον άνθρωπο στον 
Παράδεισο τής τρυφής «Ιργάζβσθαι αυτόν και φυ- 

λάσσβιν» (Γεν. β'15). Και στον Παράδεισο λοιπόν 
εκείνο έπρεπε ό άνθρωπος νά εργάζεται. Και με την 
εργασία θά γινόταν τελειότερος. Μόνο στον ουράνιο 
Παράδεισο δεν υπάρχει εργασία. Έδώ ή εργασία, 
εκεί ή άνάπαυσις. Στον άρχαΐο ειδωλολατρικό κόσμο 
ή χειρωνακτική εργασία γινόταν άπ’ τους ταλαι- 
πώρους δούλους. Οι άλλοι φιλοσοφούσαν και φιλο- 
καλουσαν! Ό Χριστιανισμός καθαγίασε κάθε έντιμη 
εργασία και παρήγγειλε, όποιος δεν εργάζεται, νά 
μή τρώγη: «Εϊ ης ού θβλβι βργάζβσθοα μ,ηδε βσθίέ- 
τω» (Β' Θεσ. γ' 10). Αυτό τό χριστιανικό ρητό πήραν 
οι άθεοι και τό έγραψαν ψηλά στήν πρόσοψι του 
Κρεμλίνου, χωρίς νά σημειώνουν άπό που τό πήραν. 
"Ολες τις μεγάλες κοινωνικές καί άλλες ώραΐες ιδέες 
έκλεψαν οί άθεοι άπ’ τό Χριστιανισμό, καί άντί ευ¬ 
γνωμοσύνης άνταποδίδουν μίσος, φαρμάκι, διω¬ 


γμούς καί μαρτύρια. 

Κάθε έντιμη εργασία είνε εύλογημένη. Άλλ’ ή πιο 
εύλογημένη άπ’ όλες τις εργασίες είνε τό νά εργάζε¬ 
ται κανείς στον άμπελώνα του Κυρίου, νά κάνη 


δηλαδή ιεραποστολική εργασία για τήν καλλιέργεια 
καί τή σωτηρία ψυχών, για τήν πρόοδο τής βα¬ 


σιλείας του Χρίστου. 


Πάντοτε, άλλ’ ιδιαιτέρως σήμερα, που όλοι 


σχεδόν οί άνθρωποι είνε πολύ ίδιοτελεΐς καί εργά¬ 
ζονται μόνο για τα άτομικά τους συμφέροντα, ή 
άνάγκη εργατών για τον άμπελώνα τού Κυρίου είνε 
μεγάλη, πολύ μεγάλη. "Ας μιλάμε συχνά για τήν 
άνάγκη αύτή στους πιστούς άνθρώπους, καί ας 
προσευχώμαστε στον Κύριο νά φωτίζη καί νά θερ- 
μαίνη ψυχές γιά ν’ άφιερώνωνται στο ιεραποστολικό 
έργο. Αλλά καί όλοι, έκτος άπό τις άλλες έντιμες 


8 Τό ΕΟαγγέλιο τοΟ Ματθαίου 

εργασίες, άς δαπανούμε και λίγο χρόνο για ιεραπο¬ 
στολικά έργα. Και μια ώρα εργασίας στον αμπελώνα 
του Κυρίου έκτιμάται και αμείβεται από τον Κύριο 
με σωτηρία και δόξα. 

Στίχ. 17-19: Ό Κύριος προεΐπε πάλι τα πάθη και 
την άνάστασί του. Τά πάθη για να προετοιμάση ψυ- 
χικώς τους Μαθητάς του, ώστε νά μη σκανδαλι- 
σθουν άπ’ αύτά, και τήν άνάστασί του για νά τους 
παρηγορήση. Άλλ’ οί Μαθηται ακόυσαν αυτά τά 
λόγια του Κυρίου σάν υπνωτισμένοι. Δεν μπορούσαν 
νά καταλάβουν και νά συνειδητοποιήσουν, ότι ό Χρι¬ 
στός βάδιζε προς τό μαρτύριο. Νόμιζαν ότι ό Χρι¬ 
στός, μπαίνοντας στά Ιεροσόλυμα, θά άνακηρυσ- 
σόταν βασιλιάς, θ’ άναλάμβανε τή διακυβέρνησι του 
Έθνους, θά δοξαζόταν και θά δόξαζε και τους δικούς 
του. ΈΙταν και οί Μαθηται επηρεασμένοι άπό τις κο¬ 
σμικές και πολιτικές ιδέες των Εβραίων γιά τον Μεσ- 
σία. 

Ή πρόρρησις των παθών μετά τήν έκπλήρωσί 
της γίνεται προαπόδειξις τής άναστάσεως. Άφου 
εκπληρώθηκε ή προφητεία γιά τά πάθη, έπρεπε ν’ 
άναμένεται και ή άνάστασις. 

Ματθ. Κ' 20-34 


Μάθημα 31ο 


ΠΡΩΤΕΙΑ - ΘΕΡΑΠΕΙΑ ΔΥΟ ΤΥΦΛΩΝ 

Στο εικοστό κεφάλαιο του Ματθαίου, στιχ. 
20-34, γίνεται λόγος α') για το αίτημα των υιών του 
Ζεβεδαίου περί πρωτείων, στίχ. 20-28, και β) για τή 
θεραπεία των δύο τυφλών τής Ιεριχους, στίχ. 29-34. 

Έξήγησις λέξεων και φράσεων 


20: 7 τροστ]λθεν αύτω - τον πλησίασε. 

αΐτοΰσά τι παρ' αυτου = ζητώντας κάτι απ 

αυτόν. 

21: εξ εύωνύμων σου = άπ’ τ αριστερά σου. 

εν τύ) βασιλεία σου = κατά τη βασιλεία σου. 
22: ούκ ούατε τι αίτεΐσθε = δεν ξέρετε τί ζητείτε. 
δύνασθε ττιεΐν = μπορείτε νά πιήτε. 
δ εγώ μέλλω πίνειν = που εγώ πρόκειται νά πιώ. 

23: τ τίεσθε = θά πιήτε. 

βαπτισθησεσθε = θά βαπτισθήτε. 
το δε καθίσαι = άλλά τό νά καθήσετε. 
ούκ έστιν έμδν δούναι = δεν έξαρτάται άπό μέ¬ 
να νά σάς τό δώσω. 

άλλ* οΐς ητοίμασται νττδ του Πατρός μου = άλλ’ 
(έξαρτάται) άπ’ αυτούς, γιά τούς οποίους 
ετοιμάσθηκε άπ’ τον Πατέρα μου. 

25: προσκαλεσάμενος αυτούς = άφου τούς φώναξε 
κοντά του. 
οϊδατε = ξέρετε. 

κατακυριεύουσιν = κατακυριεύουν, καταπιέζουν, 
κατβ^ουσιάζουσιν = εξουσιάζουν τυραννικώς. 

26: ούχ όντως εσται εν ύμΐν = δεν θά συμβή τό ίδιο 
σε σάς. 

εσται υμών διάκονος = Θά είνε υπηρέτης σας, 
πρέπει νά εΐνε υπηρέτης σας. 

28: διακονηθηναι = νά υπηρετηθή. 
διακονησαι = νά υπηρετήση. 
δούναι την φυχην αύτοΰ = νά δώση τη ζωή του. 
λύτρον = αντίτιμο γιά νά έξαγορασθούν πολλοί 
(δλοι οι άνθρωποι). 

29: εκπορευόμενων αυτών = καθώς αυτοί έβγαιναν. 
30: παράγει = περνάει. 

ελέησον ημάς = λυπήσου μας και θεράπευσέ μας. 
νιος Δαυίδ = υιέ Δαυίδ, απόγονε του Δαυίδ, Μεσσία. 
31: επετίμησεν αύτοΐς = τους έπέπληξε, τους μάλωσε. 

μεΐζον = πιο πολύ. 

32: στάς = αφού σταμάτησε. 

34: ηφατο = ήγγισε, άγγιξε. 
άνεβλεφαν = είδαν. 

Παρατηρήσεις καί διδάγματα 

Στίχ. 20-28: Οι Μαθηταί δεν έδωσαν προσοχή 
στά λόγια του Χρίστου γιά τά φρικτά του πάθη. 
Δεν ήθελαν άλλωστε ν’ άκούουν δυσάρεστα πρά¬ 
γματα, άλλ’ εύχάριστα. Δεν μπορούσαν νά καταλά¬ 
βουν ότι, γιά νά σωθή ό κόσμος, ό Μεσσίας ήταν 
άνάγκη νά ύποστή ταπεινώσεις, μαρτύρια και θά¬ 
νατο. Αύτοί πρόσεξαν και «έδεσαν καλά» μέσα στο 
μυαλό τους τά εύχάριστα εκείνα λόγια τού Χριστού, 
«όταν καθίση ό ΥΙδς του ανθρώπου επι θρόνου δό~ 

ξης αύτου , καθίσζσθ€ καί ύμζΐς ΙττΙ δώδεκα θρόνους 
κρίνοντες τάς δώδεκα φυλάς του Ισραήλ» (Ματθ. 
ιθ' 28). Νόμισαν, ότι αυτά τα λόγια σήμαιναν, ότι ό 
Χριστός, μπαίνοντας στην Ιερουσαλήμ, μέ την παν¬ 
τοδυναμία του θ’ άνέτρεπε τους Ρωμαίους κατακτη- 
τάς, θ’ άνακηρυσσόταν βασιλιάς καί Θά σχημάτιζε 
κυβέρνησι, μοιράζοντας στους δικούς του αξιώματα. 
Τέτοιες άλλωστε ιδέες είχαν οι Εβραίοι γιά τό Μεσ¬ 
αία καί τη βασιλεία του. Καί τέτοιες ιδέες έχουν μέ¬ 
χρι σήμερα οι άπιστοι Εβραίοι. Οί δε ΜαΘηταί, παρ’ 
όλη τή διδασκαλία του Χρίστου επί τρία έτη, δεν 
μπόρεσαν ν’ άπαλλαγουν απ’ τις κοσμικές καί υλι¬ 
στικές αντιλήψεις των Εβραίων γιά τό Μεσσία καί 
τή βασιλεία του καί νά καταλάβουν τον πνευματικό 
χαρακτήρα του Χρίστου καί του κράτους του. Φο¬ 
βερό πράγμα ή δυναμις των ιδεών καί άντιλήψεων 
του κόσμου! Επηρεάζει πολλές φορές καί τους πιο 
πνευματικούς άνθρώπους. Οί ΜαΘηταί του Χρίστου, 
εκτός του Ιούδα, ήταν οί πνευματικώτεροι καί 
εκλεκτότεροι Ισραηλίτες. Καί όμως ήταν επηρεασμέ¬ 
νοι άπ* τις παχυλές άντιλήψεις των Εβραίων καί δέν 
μπόρεσαν ν’ άπαλλαγουν απ’ αυτές, παρά μόνο 
μετά τήν πλούσια έκχυσι του 'Αγίου Πνεύματος. 

Νομίζοντας, λοιπόν, ότι ό Χριστός στά Ιεροσό¬ 
λυμα θ’ άνακηρυσσόταν κοσμικός βασιλιάς καί θά 
μοίραζε προεδρίες, άντιπροεδρίες καί υπουργεία, 
όπως θά λέγαμε σήμερα, φιλοδόξησαν νά καθήσουν 
ένας άπ τά δεξιά καί ένας απ’ τ’ άριστερά του Χρί¬ 
στου στήν κοσμική βασιλεία του, νά καταλάβουν 
δηλαδή τις δυο άπ* τις μεγαλύτερες θέσεις μετά τό 
βασιλιά Χριστό στήν κυβέρνησί του. Ό ένας ήθελαν 
νά γίνη πρόεδρος τής κυβερνήσεως καί ό άλλος άντι- 

πρόεδρος. Ό εγωισμός τους ήθελε τά πρώτα άξιώ- 
ματα γι’ αυτούς, και για τούς άλλους Μαθητάς τά 
δεύτερα. Έτσι συμβαίνει πάντοτε. Ό εγωισμός κάνει 
τον άνθρωπο νά ύπερτιμά τον εαυτό του και νά ύπο- 
τιμα τούς άλλους. Πάνω στον εγωισμό του καθένας 
άπ’ τούς περισσοτέρους άνθρώπους νομίζει, ότι 
αύτός, άν γινόταν πρωθυπουργός, θά κυβερνούσε 
καλλίτερα άπ’ όλους, θά έλυε όλα τά προβλήματα 
και θά έσωζε τον κόσμο! 

Τόσο έντονη ήταν μάλιστα ή φιλοδοξία των δύο 
Μαθητών, ώστε, γιά νά επιτύχουν τό σκοπό τους, 
χρησιμοποίησαν, όπως θά λέγαμε σήμερα, και «μέ¬ 
σον». Έβαλαν τή μητέρα τους, πού ύπηρετούσε τό 
Χριστό και τούς Μαθητάς, νά παρακαλέση τον Κύ¬ 
ριο, γιά νά κάνη αύτή τή χάρι στούς δυο υιούς της. 

Αλλά τί άπάντησε ό Χριστός στούς φιλοδόξους 
Μαθητάς, πού ζητούσαν πρωτεία; Δεν ξέρετε τί ζη¬ 
τάτε, άπάντησε ό Χριστός. Έγώ βαδίζω προς τό μαρ¬ 
τύριο και σεις ζητάτε άξιώματα; Έγώ σε λίγο θά πιώ 
τό πικρό ποτήρι τού θανάτου. Έγώ θά βαπτισθώ μέ¬ 
σα στή θάλασα τοΰ πόνου, θά περάσω μέσα άπ’ τό 
καμίνι τού πυρός. Μπορείτε σεις νά πιήτε τό ποτήρι 
αύτό; Μπορείτε νά πάρετε τό βάπτισμα αύτό; Μπο¬ 
ρούμε, άπάντησαν οι δύο Μαθηταί, χωρίς βεβαίως νά 
καλοσκεφθούν, τί σήμαιναν αύτά τά λόγια τοΰ Χρι¬ 
στού. Ή σφοδρή επιθυμία τών πρωτείων τούς έκανε 
νά δώσουν άμέσως και έπιπολαίως θετική άπάντησι. 
Μπορούμε τά πάντα, άρκεΐ νά καταλάβωμε τις 
πρώτες θέσεις! Φοβερό πράγμα ή κενοδοξία. Φθάνει, 
όχι άπλώς μέχρι επιπολαιότητα, άλλά μέχρι άνοησία. 

Δεν ήξεραν τί ζητούσαν οί δύο Μαθηταί. Ό Χρι¬ 
στός έπειτα άπό λίγο θά βασίλευε πάνω στο ξύλο 

του Σταυρου. Καί άν ακούε τό αίτημά τους να κα- 
θήσουν ένας απ’ τά δεξιά του καί ένας άττ τ άρι- 
στερά του στη βασιλεία του, θά επρεπε οι δύο Μα- 
Θηταί να καταλάβουν τις θέσεις των δυο ληστών, νά 
συσταυρωθούν μέ τό Χριστό. Καί αυτοί οχι να σταυ¬ 
ρωθούν δεν είχαν ακόμη δύναμι, άλλ’ ούτε απλώς νά 
συνοδεύσουν τό Χριστό στο δρόμο του για τό μαρ¬ 
τύριο. Μόλις χτυπήθηκε ό ποιμήν, φοβήθηκαν, κλονί¬ 
σθηκαν καί διασκορπίσθηκαν. Τή δύναμι νά πιουν τό 
πικρό ποτήρι καί νά περάσουν άπ’ τό βάπτισμα του 
πυρός, τού πόνου, αυτή τή δύναμι θ αποκτούσαν 
αργότερα, όταν θά ερχόταν ό Παράκλητος. Γι’ αυτό 
ό Κύριος τους λέγει προφητικώς: Τό ποτήρι, που εγώ 
πίνω, θά πιήτε καί σεις. Καί τό βάπτισμα, που εγώ 
βαπτίζομαι, θά βαπτισθήτε καί σεις. Θά ύποστήτε 
καί σεις διωγμούς καί θλίψεις. Αλλά τό νά καταλά¬ 
βετε τις πρώτες θέσεις κοντά μου, αυτό δεν έξαρτάται 
από μένα. Διότι εγώ δεν είμαι άδικος καί προσωπο¬ 
λήπτης, ώστε νά μοιράζω θέσεις ευνοιοκρατικά. Αυτό 
έξαρτάται απ’ αυτούς, γιά τούς οποίους έχουν έτοι- 
μασθή οι πρώτες θέσεις άπ’ τον Πατέρα μου. Καί 
έξαρτάται άπ’ αυτούς, καί έχουν έτοιμασθή γι’ αυ¬ 
τούς, διότι αυτοί είνε οί πρώτοι στήν αρετή καί στήν 
άγιότητα. Τό νά πάρουν ώρισμένοι τά πρώτα βρα¬ 
βεία, αυτό δεν έξαρτάται από τον αθλοθέτη, άλλ’ από 
τους ίδιους τους άγωνιστάς. Οί πρώτοι στον πνευ¬ 
ματικό αγώνα, στήν άγιότητα, αυτοί θά είνε πρώτοι 
καί στά ουράνια βραβεία. 

Έπειτα ό Χριστός τονίζει, ότι στή δική του βα¬ 
σιλεία έδώ κάτω στή γή, πνευματική βασιλεία, κρά¬ 
τος Θεού, ώς προς τις θέσεις καί τ’ άξιώματα ισχύ¬ 
ουν πράγματα έντελώς αντίθετα άπ’ αυτά, πού 

ισχύουν στις βασιλείες των εθνών. Οί άρχοντες των 
εθνών, λέγει ό Χριστός σ’ όλους τούς Μαθητάς του, 
καταπιέζουν τους υπηκόους των. Οί μεγάλοι, οί τρα¬ 
νοί, εξουσιάζουν αύτούς τυραννικώς. Άλλα σε σάς, 
τούς ιδικούς μου οπαδούς, δεν θά συμβη, δεν πρέπει 
νά συμβη έτσι. Άλλ’ όποιος μεταξύ σας θέλει να γίνη 
μέγας και τρανός, πρέπει νά γίνη υπηρέτης σας. 
"Οποιος θέλει νά γίνη πρώτος, πρέπει νά γίνη δού¬ 
λος σας. Νά υπηρετήση με ταπείνωσι τους άλλους, 
νά δουλέψη, νά μοχθήση, νά κακοπαθήση. Καί, αν 
χρειασθη, νά θυσιάση και τη ζωή του γιά τους 
άλλους. Διότι και εγώ, ό Υιός του Θεού, έγινα υιός 
άνθρώπου όχι γιά νά υπηρετηθώ άπ’ τους άνθρώ- 
πους και νά λάβω άπολαύσεις καί δόξες, άλλά γιά 
νά υπηρετήσω τους άνθρώπους καί νά δώσω σάν 
λύτρο τή ζωή μου, γιά νά εξαγοράσω τους πολλούς, 
όλους δηλαδή τους άνθρώπους, άπό τήν άμαρτία 
καί τήν κατάρα. Έγώ, που είμαι ό Πρώτος με άπό- 
λυτη έννοια, έγινα τελευταίος γιά σάς. Καί σείς, άν 
θέλετε νά διακριθήτε καί νά γίνετε άνώτεροι άπό 
τους άλλους, οφείλετε νά με μιμηθήτε, νά υπηρετή¬ 
σετε με ταπείνωσι, έξουθένωσι, θυσία καί αύτοθυσία 
τους άλλους. 

Στο κράτος του Χρίστου ή κοινωνική πυραμίδα 
άντιστρέφεται. Ή κορυφή έρχεται κάτω καί ή βάσις 
επάνω. Καί έτσι, όποιος θέλει νά είνε στήν κορυφή, 
πρώτος, επειδή ή κορυφή είνε κάτω, πρέπει νά βα- 
στάση επάνω του τό βάρος όλων τών άλλων άδελ- 
φών, νά ύποφέρη έκτελώντας τό βαρύτερο καθήκον 
καί τή σκληρότερη υπηρεσία προς τους συνανθρώ¬ 
πους. 

Πόσο λησμονεί αύτά τά λόγια του Χρίστου ό 

Πάπας, που θέλησε νά εΐνε πρώτος σ’ δλη τή Χρι¬ 
στιανοσύνη, χωρίς νά εΐνε ό ταπεινότερος υπηρέτης 
των ανθρώπων! Πόσο λησμονούν αυτά τά λόγια 
όσοι άξιωματούχοι τής Εκκλησίας κυβερνούν αυταρ¬ 
χικά και δεσποτοκρατικά, καταπιέζοντας τά ποίμνια 
και καλοπερνώντας σ’ αυτό τον κόσμο! Πόσο λη¬ 
σμονούν αυτά τά λόγια υπουργοί καί πρωθυπουρ¬ 
γοί, πού έχουν τά αξιώματα γιά υλικές άπολαβές 
καί δόξες, ενώ καί οί ονομασίες των αξιωμάτων τους 
σημαίνουν, ότι έπρεπε νά εΐνε υπηρέτες καί πρωτο- 
ύπηρέτες τού λαού! Πόσο λησμονούμε αυτά τά λό¬ 
για τού Χριστού οί πλεΐστοι χριστιανοί! Διότι θέ¬ 
λουμε νά εΐμεθα μεγάλοι καί τρανοί, χωρίς νά εΐμεθα 
οί ταπεινοί υπηρέτες των συνανθρώπων μας. Θέ¬ 
λουμε καί σ’ αυτόν εδώ τον κόσμο άπολαβές και δό¬ 
ξες, όχι ταπεινές εργασίες, κόπους, μόχθους, ιδρώτες, 
θυσίες, εξουθενώσεις καί αυτοθυσία. 

Αδελφοί! Ό Κύριος μάς υπηρέτησε ώς δούλος. 
"Ας υπηρετούμε καί εμείς τούς συνανθρώπους μας μέ 
τό πνεύμα καί τήν προθυμία, πού διδάσκει τό πα¬ 
ράδειγμα τού Κυρίου, καί τότε θά έχωμε τις μεγάλες 
θέσεις, τις μεγάλες άπολαβές καί τις μεγάλες δόξες 
εκεί, όπου αύτά τά ζηλευτά πράγματα έχουν άλη- 
θινή καί παντοτινή άξια καί ισχύ. Τελευταίοι στη γη, 
γιά νάμαστε πρώτοι στον ούρανό! 

Στίχ. 29-34: Οί δύο τυφλοί τής Ίεριχούς ώνόμα- 
ζαν τον Ιησού «υΙον Δαβίδ» μέ τήν έννοια, ότι τον 
άναγνώριζαν ώς Μεσσία. Καί ό Ιησούς τούς θερά¬ 
πευσε, γιά νά βεβαιώση τή μεσσιακή του ιδιότητα, 
Ή Παλαιά Διαθήκη έλεγε, ότι εκτός άλλων ό Μεσ¬ 
αίας θά θεράπευε καί τυφλούς. Καί ιδού ή προφη¬ 
τεία εκπληρώνεται. 

Ματθ. ΚΑΊ-17 


Μάθημα 32ο 


Η ΘΡΙΑΜΒΕΥΤΙΚΗ ΕΙΣΟΔΟΣ 
ΣΤΑ ΙΕΡΟΣΟΛΥΜΑ 
Η ΚΑΘΑΡΣΙΣ ΤΟΥ ΝΑΟΥ 


Στο εικοστό πρώτο κεφάλαιο του Ματθαίου, 
στίχ. 1-17, γίνεται λόγος: α') για τή θριαμβευτική 
είσοδο του Χρίστου στα Ιεροσόλυμα, στίχ. 1-11, β') 
για τον καθαρισμό του ναού, στίχ. 12-13, γ') για 
θαύματα θεραπειών, στίχ. 14, και δ') για αντιδράσεις 
των Ιουδαίων και τή μετάβασι του Ίησου στή Βη- 
θανία, στίχ. 15-17. 

Έξήγησις λέξεων καί φράσεων 

1: οτ€ ηγγισαν = όταν πλησίασαν. 

2: πώλος = πουλάρι. 

άγάγετε μοι = φέρετε σ’ έμενα. 

3: βρείτε = θά ειπήτε. 

4: γεγονεν = εγινε. 

ΐνα πληρωθτ) = για να έκπληρωθή, πραγματο- 
ποιηθή. 

το ρηθεν διά τον προφήτου = αυτό που έλέχθη 
διά μέσου του προφήτου. 

5: πραύς - ταπεινός. 

επιβεβηκώς επί ονον καί πώλον = καβάλα σε δ¬ 
υο και μάλιστα πουλάρι, καβάλα σέ νεαρό δυο. 

νιος υποζυγίου = αρσενικό τέκνο δνου. 

6: προσετα^εν αύτοΐς = τους πρόσταζε. 

7: ιμάηα = εξωτερικά ενδύματα. 

8: ό πλβΐστος δχλος = ό ττιό ττολύς κόσμος, 
εστρώννυον = έστρωναν. 

9: οι προάγοντζς = οι προπορευόμενοι, αυτοί ττού 
πήγαιναν μπροστά. 

ώσαννά = σώσε τώρα, σώσε λοιπόν, ζητώ, δόξα. 

11: τις έστιν ούτος; = ποιος είνε αυτός; 

12: ιερόν = ό ναός με τις αυλές και όλα τά οικοδο¬ 
μήματα του. 

κολλυβισταϊ = τραπεζίτες, αργυραμοιβοί, χρη- 
ματισταί. 

κατεστρε^ε = άνέστρεψε, αναποδογύρισε. 
καθέδρα = κάθισμα. 

13: κληθησβται = θά όνομασθή, θά είνε. 

£ποιήσατ€ = κάνατε. 

14: χωλός = κουτσός. 

16: ουδέποτε άνεγνωτε; = ποτέ δέν διαβάσατε; 

κατηρτίσω αίνον = έβγαλες τελειο ύμνο. 

17: καταλίττών = άφου άφησε. 
ηύλίσθη = διανυκτέρευσε. 

Παρατηρήσεις καί διδάγματα 

Στίχ. 1-7: Οί Ρωμαίοι αύτοκράτορες, όταν τε¬ 
λούσαν θριάμβους, κάθονταν πάνω σέ πολυτελέ¬ 
στατα και χρυσά άμάξια, πού έσερναν ή θυμοειδείς 
ίπποι, ή ελάφια, ή ελέφαντες, ή τίγρεις, ή λιοντάρια! 
Έτσι έδειχναν τήν ύπερηφάνειά τους και τον τρο¬ 
μερό χαρακτήρα τής βασιλείας τους. Ό Χριστός, ό 
Βασιλεύς τών βασιλευόντων και Κύριος τών κυριευ- 
όντων, έκανε τή θριαμβευτική του είσοδο στά Ίερο- 

σόλυμα κατά ένα τρόπο, που ήταν άδιανόητος. "Ο¬ 
πως γεννήθηκε μέσα στις πιο ταπεινές συνθήκες, μέ¬ 
σα σ’ ένα σταυλο ζώων, και τοποθετήθηκε μέσα σ’ 
ένα παχνί για κούνια, έτσι μπήκε στα Ιεροσόλυμα 
καβάλα σ’ ένα ταπεινό όνάριο, γαϊδουράκι. Ποιος 
πραγματικά θά μπορούσε ποτέ νά φαντασθή τό 
Μεσσία, τό Βασιλιά των Ιουδαίων και όλου του 
κόσμου, νά τελή τό θρίαμβό του καβάλα σ’ ένα γαϊ¬ 
δουράκι; Εινε τόσο παράδοξο και αυτό τό πράγμα, 
ώστε κανείς δέν θά μπορούσε νά τό φαντασθή, άφου 
άλλωστε μέχρι σήμερα οι Εβραίοι αναμένουν Μεσ¬ 
σία - Βασιλιά μέ απερίγραπτα κοσμικά μεγαλεία. 
Άλλ’ ένω κανείς δέν θά μπορούσε νά τό φαντασθή, 
ένας τό προεΐπε πεντακόσια περίπου έτη προ Χρί¬ 
στου. ~Ηταν ό προφήτης Ζαχαρίας: «Είπατε στή θυ¬ 
γατέρα Σιών (τήν Ιερουσαλήμ)* νά, ό βασιλιάς σου 
έρχεται γιά σένα ταπεινός καί καθισμένος πάνω σ’ 
ένα πουλαράκι». Παράδοξο ότι ό Χριστός έκανε τό 
θρίαμβό του μ’ ένα γαϊδουράκι. Καί παραδοξότερο 
ότι προελέχθη τέτοιο πράγμα. Αδιανόητο τό ένα, 
άδιανοητότερο τό άλλο. Καί άν γράφωνται μέσα στή 
Γραφή τέτοια παράδοξα, γράφονται διότι τό ένα εινε 
πραγματικό γεγονός καί τό άλλο εινε πραγματική 
προφητεία, καί άρα άπόδειξις τής άξιοπιστίας καί θε¬ 
οπνευστίας τής Γραφής. 

Αλλά γιατί ό Χριστός κάθησε πάνω σ’ ένα τα¬ 
πεινό γαϊδουράκι; Γιά νά διδάξη, ότι δέν μοιάζει μέ 
τους βασιλιάδες του κόσμου τούτου. Δέν είνε υπε¬ 
ρήφανος καί πολεμοχαρής βασιλιάς, που σκορπίζει 
τό φόβο καί τον τρόμο. Είνε ταπεινός καί ειρηνικός 
βασιλιάς, που σκορπίζει τή χαρά. 

Ό Χριστός, επίσης, κάθησε πάνω στό γαϊδουρά- 

κι για νά διδάξη τούς άνθρώπους την ταττείνωσι και 
την απλότητα. Πόσο είνε μακριά άπό τό πνεύμα τού 
Χριστού, όσοι επιδιώκουν τά πολυτελέστερα και 
άνετώτερα καθίσματα και αυτοκίνητα, και γενικώς 
τά κοσμικά μεγαλεία και τις κοσμικές φαντασίες! Και 
πόσο είνε άξιοκατάκριτοι και άξιοθρήνητοι προπάν¬ 
των οι αντιπρόσωποι εκείνοι τοΰ Χριστού, οι όποιοι 
επιδιώκουν αυτές τις πολυτέλειες και αυτά τά με¬ 
γαλεία! Νομίζουν οί ταλαίπωροι, ότι κάνουν εκπλη- 
ξι και προκαλοΰν θαυμασμό στον κόσμο μέ τά κο¬ 
σμικά τους μεγαλεία, ενώ στην πραγματικότητα κά¬ 
νουν αλγεινή έντύπωσι και προκαλούν δυσμενή 
σχόλια. Έκπληξις ήταν αυτό που έκανε ό Χριστός, 
ότι δηλαδή χρησιμοποίησε τό ταπεινό γαϊδουράκι 
γιά τήν είσοδό του στά Ιεροσόλυμα. Ό κόσμος θαύ¬ 
μασε τήν ταπείνωσι και τήν άπλότητα τοΰ Ίησοΰ. 
Εκπλήξεις ταπεινώσεως και άπλότητος ας κάνουν 
και οί άντιπρόσωποι τοΰ Χριστού. Τέτοιες εκπλήξεις 
άς κάνωμε καί όλοι οί χριστιανοί. Μέσα στον κόσμο 
τής κενοδοξίας και τής πολυτελείας είνε πραγμα- 
τικώς έκπληξις τό νά παρουσιάζεται κανείς μέ τα¬ 
πεινότητα καί μέ άπλότητα, μάλιστα άξιωματοΰχος. 

Στίχ. 5: Ή όνος είχε μπή σέ ζυγό, ό πώλος της 
όχι. Ρητώς οί Ευαγγελισταί Μάρκος καί Λουκάς άνα- 
φέρουν, ότι κανείς άπ’ τους άνθρώπους δέν είχε κα- 
θήσει στον πώλο. Πρώτος κάθησε σ* αυτόν ό Χρι¬ 
στός. Τούτο είνε όμοιο μέ τρία άκόμη πράγματα, 
πού άναφέρει ή Γραφή: Ό Χριστός γεννήθηκε άπό 
παρθένο γυναίκα, ή, γιά νά έκφράσωμε τό πράγμα 
σύμφωνα μέ τήν άλληγορική προφητεία τού Ιεζεκιήλ 
(μδ' 1-3), ό Χριστός προήλθε άπό κλεισμένη πύλη. 

απ’ την οποία κάνεις άνθρωπος δεν διήλθε. Τό σώμα 
του Χρίστου μετά τό θάνατο τυλίχθηκε σ’ ένα σιν- 
δόνι καθαρό, άμεταχείριστο. Και έτάφη σε μνημείο, 
στο όποιο κανείς ποτέ δεν είχε τεθή. 

Σέ μιά, δηλαδή, περίπτωσι ό Χριστός χρησιμο¬ 
ποίησε καθαρό κΓ άγνό πρόσωπο (τήν Παρθένο), 
στη δεύτερη καθαρό ζώο (τον πώλο) καί στήν τρίτη 
καί στήν τετάρτη καθαρά πράγματα (τό σινδόνι καί 
τό μνημείο). Τά όμοια αυτά γεγονότα έχουν μιά μυ¬ 
στική έννοια. Υποδηλώνουν τήν εξαιρετική, τή μο¬ 
ναδική, τήν άπόλυτη καθαρότητα καί άγνότητα του 
Χρίστου, «του άμώμου καί άσπιλου άμνοΰ» (Α' Πέ- 
τρ. α' 19). Επίσης υποδηλώνουν, ότι ή άπόλυτη κα- 
θαρότης καί άγνότης στο Χριστιανισμό εινε τό ιδα¬ 
νικό, προς τό όποιο ό άνθρωπος πρέπει νά κατα- 
τείνη. 

Στίχ. 8-11: Κατά τήν είσοδο του Χρίστου στά Ιε¬ 
ροσόλυμα όλος σχεδόν ό λαός, πού εκείνες τις ήμέ- 
ρες είχε συρρεύσει στά Ιεροσόλυμα γιά τήν εορτή 
του Πάσχα, ξέσπασε σέ φρενίτιδα ενθουσιασμού. 
Άλλοι έστρωναν τά ρούχα τους στο δρόμο καί άλλοι 
έκοβαν κλάδους άπ’ τά δένδρα καί έστρωναν στο 
δρόμο, γιά νά περάση άπό πάνω ό Χριστός. Καί 
κραύγαζαν τά πλήθη, εφαρμόζοντας στον Ιησού τό 
στίχ. 26 τού Μεσσιακοΰ Ψαλμού ριζ', «ώσαννά τω 
υίω Δαβίδ- ευλογημένος 6 ερχόμενος εν ονόματι 
Κυρίου- ώσαννά εν τοΐς ύφίστοις». «Δόξα, δηλαδή, 
στον άπόγονο τού Δαβίδ, τον Μεσσία. Εύλογημένος 
αύτός, πού έρχεται στο όνομα τού Κυρίου. Δόξα 
στον ϋψιστο Θεό». 

Ό λαός ενθουσιάστηκε άπ’ τό Χριστό. Άλλ* ό 

Χριστός δεν ενθουσιάστηκε απ’ τό λαό. Διότι οί εκ¬ 
δηλώσεις του λαού δεν είχαν πνευματικό βάθος. Ο 
λαός εκδηλωνόταν έτσι, διότι νόμιζε πώς ό Χριστός, 
μπαίνοντας στα Ιεροσόλυμα, θ’ άνέτρεπε τους Ρω¬ 
μαίους, θά εγκαθίδρυε κοσμική βασιλεία των Εβραί¬ 
ων, ισχυρότερη άπ’ τή βασιλεία του Δαβίδ, και θά 
χάριζε στο λαό όλα τά υλικά άγαθά πλουσίως. Οί 
εκδηλώσεις του λαού είχαν κυρίως εθνικά καί πολι¬ 
τικά ελατήρια. Γι’ αυτό ό λαϊκός ενθουσιασμός δεν 
διήρκεσε πολύ. Έπειτα άπό λίγο εξατμίσθηκε τελεί¬ 
ως. Καί έγινε μεταστροφή του λαού. Πολλοί άπ αυ¬ 
τούς που φώναζαν τά ώσαννά, όταν είδαν ότι ό Ιη¬ 
σούς δεν ικανοποίησε τους έθνικοπολιτικούς των πό¬ 
θους, φώναξαν τό «στανρωσον, σταύρωσον αυτόν». 

ΓΓ αυτό κανείς δεν πρέπει νά ενθουσιάζεται άπ’ 
τά χειροκροτήματα του κόσμου καί νά στηρίζεται 
στο λαό, όσο ένθουσιωδώς καί αν εκδηλώνεται. Ό 
λαός ώς επί τό πλεΐστον συγκλονίζεται άπό υλικά 
καί πολιτικά συνθήματα καί είνε άσταθής. Τά πνευ¬ 
ματικά καί ούράνια συνθήματα συγκλονίζουν πάν¬ 
τοτε ολίγους, όχι τις μεγάλες μάζες. "Ας έχουν τούτο 
υπ’ όψι τους προπάντων οί εργάτες του Εύαγγελί- 
ου, γιά νά μή ένθουσιάζωνται άπό ώρισμένες εκδη¬ 
λώσεις του λαού, άλλά καί νά μή άπογοητεύωνται 
άπό άλλες. 

Στίχ. 15-16:'Αγνές ήταν οί εκδηλώσεις των 
μικρών παιδιών, πού έκραζαν καί αύτά μέσα στο 
χώρο του ναού λέγοντας: «Ώσαννά τω νίω Δαβίδ». 
«Δόξα στον άπόγονο τού Δαβίδ, τό Μεσσία». Ό 
Θεός έδωσε ενθουσιασμό στά μικρά παιδιά, γιά νά 
δοξολογήσουν τό Χριστό. Καί αύτό τό γεγονός είχε 

ττροφητευθη απο τον Ψαλμωδό στον υπέροχο μεσ- 
σιακό Ψαλμο 8, στίχ. 3: «Έκ στόματος νηπίων καί 
θηΧαζοντων κατηρτισω αίνον ένεκα των εχθρών 
σου, του καταΧΰσαι εχθρόν καί εκδικητήν». «’Ατγο 
το στόμα, δηλαδή, των μικρών παιδιών, που είνε νή¬ 
πια καί θηλάζουν ακόμη, έβγαλες, ώ Θεέ, τέλειο ύμνο 
για πείσμα τών εχθρών σου, για να πικάρης τους 
εχθρούς καί έκδικητάς σου». Καί πράγματι οι εχθροί 
του σαρκωμένου Θεού, οι φθονεροί καί μοχθηροί 
^ΡΧ ιε Ρ ε ΐζ και γραμματείς, φαρμακώθηκαν άκούοντας 
καί τα μικρά παιδιά νά δοξολογούν το Χριστό, καί 
μάλιστα στο χώρο του ναού. Καί, γεμάτοι άγανά- 
κτησι γιά τή βεβήλωσι δήθεν του ιερού χώρου, ζή¬ 
τησαν άπ’ τό Χριστό νά τά έπιτιμήση γιά νά παυ¬ 
σουν. Άλλ* ό Χριστός υποστήριξε τήν έκδήλωσι τών 
παιδιών, άναφέροντας τή σχετική προφητεία του 
ογδόου Ψαλμου καί πικάροντας περισσότερο τους 
εχθρούς του. 

Στίχ. 12-13: Πωληταί, άγορασταί καί χρηματι- 
σταί με τις άγοραπωλησίες, τις άνταλλαγές τών νο¬ 
μισμάτων καί τό θόρυβο βεβήλωναν τον ιερό χώρο 
του ναού, που ήταν χώρος προσευχής, καί τον έκα¬ 
ναν σπήλαιο ληστών. Ό Χριστός, μή ύποφέροντας 
τή βεβήλωσι του ιερού χώρου, γεμάτος θεία άγανά- 
κτησι, έβγαλε όλους τους πωλητάς καί άγοραστάς 
άπ’ τον ιερό χώρο καί άναποδογύρισε τά τραπέζια 
τών χρηματιστών καί τά καθίσματα εκείνων, πού 
πωλούσαν τά περιστέρια. "Ας ληφθή δε ύπ’ όψιν, ότι 
ό χώρος, όπου ήταν οί πωληταί, δεν ήταν ό κυρίως 
ναός, άλλά μία άπό τις εξωτερικές αύλές τού ναού, 
ή αύλή τών εθνικών. Και όμως ό Χριστός δεν άνέ- 

χθηκε την εμπορική καί θορυβώδη κατάστασι σε μια 
εξωτερική αυλή του Ιουδαϊκού ναού. 

Τί θά Ικανέ σήμερα ό Κύριος, βλέποντας τή βε- 
βήλωσι δχι μόνο τής αύλής, ιδίως κατά τά πανη¬ 
γύρια, αλλά καί αύτοϋ τού εσωτερικού τού χρι- 
στιανικου ναού, ό όποιος είνε άσυγκριτως ανώτερος 
άπ’ τον Ιουδαϊκό ναό; Όχι μόνο σε οίκο εμπορίου 
καί σπήλαιο ληστών, άλλα καί σε θέατρο εχουμε με- 
ταβάλει τον τρομερό τόπο τής λατρείας. Καί αλλοί¬ 
μονο, άν δεν διαμαρτυρώμεθα εντονως για τήν απα¬ 
ράδεκτη αυτή κατάστασι καί δεν άγωνιζώμεθα για 
τήν κάθαρσι καί ευπρέπεια του οϊκου του Θεού! Καί 
μόνο ή βεβήλωσις του ναού απ τους χριστοκαπή- 
λους καί θεομπαΐκτες εΐνε άρκετή να έπισύρη τήν 
οργή του Θεού εναντίον όχι μόνον αυτών, άλλα καί 
όλων, όσοι άνέχονται τή φρικτή αυτή κατάστασι. 

Αδελφοί! Νά μή ντρέπεται κανείς να έλέγχη τους 
ενόχους καί υπευθύνους για τή βεβήλωσι τών ιερών 
ναών. 

Ματθ. ΚΑ' 18-46 


Μάθημα 33ο 


Η ΑΚΑΡΠΗ ΣΥΚΙΑ - «ΕΝ ΠΟΙΑ ΕΞΟΥΣΙΑ;» 
01 ΠΑΡΑΒΟΛΕΣ ΤΩΝ ΔΥΟ ΥΙΩΝ 
ΚΑΙ ΤΟΥ ΑΜΠΕΛΩΝΟΣ 


Στο εικοστό πρώτο κεφάλαιο του Ματθαίου, 
στίχ. 18-46, γίνεται λόγος: α') για τή θαυματουρ- 
γική άποξήρανσι τής συκιάς, στίχ. 18-22, β') για ένα 
ερώτημα των αρχιερέων και πρεσβυτέρων περί τής 
εξουσίας του Ιησού, στίχ. 23-27, γ') για την παρα¬ 
βολή των δύο υιών, στίχ. 28-32, και δ') για τήν πα¬ 
ραβολή των κακών γεωργών, στίχ. 33-46. 

Έξήγησις λέξεων καί φράσεων 

18: επανάγων = έπιστρέφοντας. 

19: μηκετι εκ σοΰ καρπός γενηται εις τον αιώνα = 
νά μή γίνη πλέον άπό σένα καρπός ποτέ. 
παραχρημα = άμέσως. 

21: μη δια κριθητε = δεν άμφιβάλετε. 

αρθητι καί βληθητι = σήκω και πέσε. 
γενήσεται = θά γίνη. 
λήφεσθε = θά λάβετε. 

23: ελθόντι αύτω = όταν ήλθε αυτός. 
ιερόν = ναός. 

προσηλθον αύτω = τον πλησίασαν. 
δώάσκοντι = καθ’ όν χρόνον δίδασκε. 

0/1 * ~ ^ Λ ' <*< Λ \ ) Λ» 

ζ4: υμιν ερω = σε σας θα ειπω. 

25: πόθεν ην; = άπό που ήταν; 
εζ ουρανού = άπ’ το Θεό. 

διελογίζοντο παρ' εαυτοΐς = σκέπτονταν μέσα 
τους. 

βρεΐ ημΐν = θά είπή σέ μάς. 
ούν = λοιπόν. 

26: εχουσι = έχουν, θεωρούν. 

27: ούκ οιδαμεν = δεν ξέρουμε. 
εφη αύτοΐς = είπε σ’ αυτούς. 

28: τι δέ ύμΐν δοκεΐ; = τί δε νομίζετε σεις; τί λέτε 
σεις (γι’ αυτό που θά σάς πώ); 

7 τροσελθών τω πρώτω = άφου ήλθε προς τον 
πρώτο. 

29: μεταμεληθείς άπηλθε = άφου μετανόησε, πήγε. 
ειπεν ωσαύτως = είπε τό ίδιο. 

30: καί ούκ άπηλθε = και δεν πήγε. 

31: προάγουσιν υμάς εις την βασιλείαν τού Θεού - 
προπορεύονται από σάς γιά τή βασιλεία τού 
Θεού. 


32: εν όδώ δικαιοσύνης = βαδίζοντας δρόμο άρετής, 
ή, με άγια ζωή. 

ου μετεμεληθητε = δεν μετανοήσατε. 
τού πιστεΰσαι αύτω = γιά νά πιστευσετε σ’ 
αυτόν. 

33: φραγμός = φράκτης. 

περιέθηκε = έβαλε γυρω-γυρω. 
ώρυξεν = έσκαψε και άνοιξε. 
ληνός = κοίλωμα, λάκκος όπου πατουνται τά 
σταφύλια, πατητήρι. 

εξεδοτο = παρέδωκε, έμπιστεύθηκε, νοίκιασε. 

34: ηγγισεν = έφθασε. 
λαβεΐν = νά λάβουν. 

35: λαβόντες = άφου συνέλαβον. 
άπεκτειναν = θανάτωσαν. 

36: πλείονας = περισσοτέρους. 

έποίησαν αύτοΐς ωσαύτως = έκαναν σ’ αυτους 
τα ίδια. 

38: εν εαυτοΐς = μεταξύ τους. 

δεύτε άποκτείνωμεν αυτόν = ελάτε νά φο¬ 
νεύσωμε αύτόν. 

41: κακούς κακώς άπολέσεί = σαν κακούς μέ κακό 
τρόπο θά τούς εξόντωση. 
εκδώσεται = θά παραδώση, θά νοικιάση. 
εν τοΐς καιροΐς αυτών = στους καιρούς τους, 
στην εποχή τους. 

42: ούκ άνεγνωτε; = δεν άναγνώσατε; δεν διαβάσατε; 
άπεδοκίμασαν = άπέρριψαν. 
οΰτος εγενηθιη εις κεφαλήν γωνίας = αυτός εγι- 
νε άκρογωνιαΐος λίθος. 

παρά Κυρίου εγενετο αύτη = άπό τον Κύριο εγι- 
νε αύτό. 

43: άρθησεταί άφ' υμών = θ’ άφαιρεθή άπό σάς. 
δοθήσεται εθνει ποιοΰντι = θά δοθή σέ έθνος πού 
κάνει. 

44: συνθλασθήσεταί = θά συντριβή. 

ίφ' ον δ’ αν πίστ] = και σ’ οποίον θά πέση επάνω. 
λικμήσει αυτόν = θά τον συντρίψη, θά τον κάνη 
σκόνη. 

45: 'ίγνωσαν = κατάλαβαν. 

46: αυτόν κρατησαι = νά συλλάβουν αυτόν. 

Παρατηρήσεις καί διδάγματα 

Στίχ. 18-22: Έπιστρέφοντας ό Κύριος άπό τη 

Βηθανία στην Ιερουσαλήμ, πείνασε. Και βλέποντας 
μια συκιά στο δρόμο, ήλθε σ’ αυτή ζητώντας καρ¬ 
πό. Και δεν βρήκε ούτε ένα σύκο, παρά μόνο φύλλα. 
Και καταράστηκε τή συκιά, λέγοντας: Νά μή γίνη 
πλέον άπό σένα καρπός ποτέ! Και ξεράθηκε άμέσως 
ή συκιά. Και θαύμασαν οι Μαθηται και είπαν: Πώς 
άμέσως ξεράθηκε ή συκιά; Και ό Ιησούς άποκρίθη- 
κε: Αλήθεια σάς λέγω, άν έχετε πίστι και δεν άμφι- 
βάλετε, όχι μόνο τό θαύμα τής συκιάς θά κάνετε, 
άλλά, και άν πήτε στο βουνό αυτό, «σήκω και πέσε 
στή θάλασσα», θά γίνη. Και όλα, όσα θά ζητήσετε 
στήν προσευχή με πίστι, θά λάβετε. 

Σ’ όλο τό διάστημα τής δημοσίας δράσεώς του 
ό Χριστός έκανε ευεργετικά θαύματα, εκτός άπό δύο 
μόνο περιπτώσεις, κατά τις όποιες έκανε τιμωρητικά 
θαύματα. Και σ’ αυτές τις δύο περιπτώσεις δεν έκα¬ 
νε τά τιμωρητικά θαύματα σε άνθρώπους, άλλά τό 
ένα έκανε σε ζώα, τους χοίρους των Γαδαρηνών, και 
τό άλλο έκανε σε δένδρο, τή συκιά στο δρόμο προς 
τήν Ιερουσαλήμ. 

Σχετικά με τήν περίπτωσι τής συκιάς γεννώνται 
οί εξής άπορίες: Γιατί ό Κύριος ερευνούσε τό δένδρο; 
Δεν ήξερε, ότι δεν είχε καρπό; Και δεδομένου κατά 
τον ευαγγελιστή Μάρκο, ότι δεν ήταν καιρός σύκων 
(Μάρ. ια' 13), πώς ό Χριστός ζητούσε καρπό; Και τί 
έφταιγε τό δένδρο, ώστε νά τό καταρασθή ό Κύριος 
και νά ξεραθή; 

Ασφαλώς ό Κύριος ήξερε, ότι δεν θάβρισκε καρ¬ 
πό στο δένδρο. Επίσης ήξερε, ότι δεν ήταν καιρός 
σύκων. Και άσφαλώς τό δένδρο δεν έφταιγε τίποτε. 
Άλλ’ ό Κύριος, ερευνώντας τό δένδρο, καταρώμενος 
αυτό, και ξεραίνοντας αυτό, ένήργησε συμβολικώς, 

δττως έκαναν οί προφήτες. Ό Ιερεμίας π.χ. διετάχθη 
να φορέση στον τράχηλό του δεσμούς και κλοιούς 
ώς σύμβολα τής υποταγής στο βασιλέα τής Βα- 
βυλώνος Ναβουχοδονόσορα (Ίερ. λδ' [κζ'], 2 και εξ.). 
Ο Ωσηέ διετάχθη να λάβη ώς γυναίκα του μια μοι¬ 
χαλίδα, αυτός δε ό γάμος ήταν σύμβολο τής άγά- 
πης του Θεού προς τη Συναγωγή, τον Εβραϊκό 
δηλαδή λαό, και τής άπιστίας τής Συναγωγής προς 
τό Θεό (Ωσ. α' 2-γ' 5). Βλέπε και τή συμβολική ενέρ¬ 
γεια του Αγάβου στο Πράξ. κα' 11. Ή συκιά εκείνη 
με τά φύλλα και χωρίς καρπούς συμβολίζει τον άν¬ 
θρωπο εκείνο, πού έχει λόγια και τύπους -αύτά εΐνε 
τά φύλλα- και δεν εχει έργα και ούσία -αυτός είνε 
ό καρπός-. Ιδίως ή συκιά εκείνη μέ τά φύλλα μόνο 
συμβολίζει τον υποκριτή άνθρωπο, που έξωτερικώς 
δίνει τήν έντύπωσι θεοσεβείας, ένω έσωτερικώς εΐνε 
κενός περιεχομένου. Αλλά περισσότερο και κυρίως ή 
άκαρπη συκιά, που καταράσθηκε και ξήρανε ό Κύ¬ 
ριος, συμβολίζει τή Συναγωγή. "Οπως ένας, που αι¬ 
σθάνεται υλική πείνα, ζητάει άπ’ τό δένδρο καρπό, 
έτσι ό Κύριος, πού προπάντων αισθανόταν πνευμα¬ 
τική πείνα, που ποθούσε δηλαδή νά ίδή στον Ισρα¬ 
ήλ πνευματικότητα, επί τρία έτη ζητούσε απ’ τή 
Συναγωγή πνευματικούς καρπούς και δεν εύρισκε. 
ΓΥ αύτό καί άπέσυρε τήν εύνοιά του άπ’ τή Συνα¬ 
γωγή καί παρέδωσε τή Συναγωγή στή συμφορά. 
Βλέπε καί τήν παραβολή του Χριστού γιά τήν άκαρ¬ 
πη συκιά στο Λουκ. ιγ' 6-9. 

Κατά τήν άκολουθία τής 'Αγίας καί Μεγάλης 
Δευτέρας ή Εκκλησία μας ενθυμείται τή συκιά, πού 
καταράσθηκε καί ξήρανε ό Κύριος, καί λέγει σχετικώς 
τούς εξής στίχους: 

«Την Συναγωγήν συκην Χρίστος Εβραίων, 
καρπών άμοιρον πνευματικών είκάζων , 
άρα ξηραίνει · ης φύγωμεν το πάθος». 

Ό Χριστός, δηλαδή, μέ συκιά παρομοιάζοντας 
τή Συναγωγή των Εβραίων, που δεν είχε πνευμα¬ 
τικούς καρπούς, μέ κατάρα τήν ξεραίνει. Αυτής τό 
πάθημα άς άποφύγωμε! 

Επίσης σ’ ένα ύμνο τής Μ. Δευτέρας οί πιστοί 
λέγουν: « Της ξηρανθείσης συκης διά την ακαρπίαν 
το επιτίμιον φοβηθέντες, αδελφοί, καρπούς άξιους 
της μετάνοιας προσάξωμεν Χριστώ , τώ παρεχοντι 
ημΐν το μέγα ελεος». 

Άς φοβηθούμε, δηλαδή, άδελφοί, τήν τιμωρία 
τής συκιάς, που ξεράθηκε λόγω τής άκαρπίας της, 
και άς προσφέρωμε καρπούς άξιους τής μετάνοιας 
στο Χριστό, που μάς παρέχει τό μέγα έλεος. 

Άς έξετάζωμε, άγαπητοί, τους εαυτούς μας, μή¬ 
πως έχουμε φύλλα μόνο και όχι καρπούς, λόγια μόνο 
και όχι έργα, οπότε εΐμεθα άξιοι κατάρας και κολά- 
σεως. Και άκόμη άς έξετάζωμε τούς εαυτούς μας, μή¬ 
πως δεν έχουμε ούτε φύλλα, μήπως εΐμεθα άπρό- 
θυμοι ή ντρεπόμαστε και νά προφέρωμε λόγια για 
τον Κύριο, οπότε άξίζουμε μεγαλύτερη κατάρα και 
κόλασι. Και άς μετανοούμε και άς έκδηλώνωμε τή με¬ 
τά νοιά μας και μέ λόγια και μέ έργα. 

Έξ άφορμής τής θαυματουργικής άποξηράνσεως 
τής συκιάς, πού εινε άπό τά ύγρότερα δένδρα, ό 
Κύριος δίδαξε και τούτο: Έάν ό άνθρωπος έχη πίστι 
χωρίς άμφιταλάντευσι, άκράδαντη πίστι, όχι μόνο τό 
θαύμα τής συκιάς μπορεί νά κάνη, άλλά και βουνά 
ολόκληρα μπορεί νά μετακινήση. Βουνά έν κυριολε- 
ξίςχ. Και λέγεται ότι συνέβησαν και τέτοια θαύματα. 

Διά τής πίστεως, δηλαδή, μετακινήθηκαν βουνά. 
«Μεγάλα τά της πίστεως κατορθώματα». Δεν είνε 
άλλωστε μικρότερο θαύμα αυτό που άναφέρει ή Γρα¬ 
φή, ότι ό Ήλίας έκλεισε και άνοιξε τον ουρανό. Και 
γη και ουρανό μεταβάλλει ή πίστις! 

Τό ερώτημα τέλος, «Τί έφταιγε ή συκιά και τήν 
ξήρανε ό Κύριος;», είνε άτοπο σάν τό ερώτημα, «Τί 
φταίνε τά ζώα και τά σφάζουμε;». Μόνο γιά πρόσω¬ 
πα δυνανται νά τίθενται τέτοια ερωτήματα, όχι γιά 
ζώα, φυτά και πράγματα, που στερούνται λογικής 
και συνειδήσεως. "Αν δε κανείς εξ αιτίας τής άποξη- 
ράνσεως τής συκιάς κατηγορήση τό Χριστό γιά 
φθορά ξένης περιουσίας, στήν κατηγορία θ’ άντιτά- 
ξωμε, ότι τά πάντα εΐνε περιουσία του Χρίστου. 
«Του Κυρίου η γη καί το πλήρωμα αυτής» (Ψαλμ. 
κγ' 1). 

Στίχ. 23-27: Οι άπιστοι και πονηροί άρχιερεΐς και 
πρεσβύτεροι του Ισραήλ πλησίασαν τό Χριστό τήν 
ώρα που δίδασκε στο ναό, και του υπέβαλαν τό ερώ¬ 
τημα: Με ποιά εξουσία, με ποιο δικαίωμα κάνεις 
αυτά; Πώς δηλαδή κυνηγάς και διώχνεις τους άν- 
θρώπους άπό τό ναό, και πώς διδάσκεις μέσα στο 
ναό; 

Τό ερώτημα ήταν πονηρό. Έάν ό Ιησούς έλεγε, 
ότι ενεργούσε με βασιλική εξουσία, θά τον κατήγ¬ 
γειλαν στον Πιλάτο. Και άν έλεγε, ότι δεν ήταν βα¬ 
σιλεύς, θά τον δυσφημούσαν στο λαό, πού κατά τή 
θριαμβευτική είσοδο στά Ιεροσόλυμα τον επευφη¬ 
μούσε ώς βασιλέα. 

Οι ταλαίπωροι οί Ιουδαίοι νόμιζαν, ότι θά έφερ¬ 
ναν σε δυσκολία τό Χριστό. Εκείνον που δημιούρ¬ 
γησε τή λογική και είνε ή ύψίστη Λογική! Αλλά μέ 

μια αντερώτησι ο Χριστός τους έφερε σε δυσκολία. 
Θα σας ρωτήσω καί εγώ ένα λόγο, τους είπε. Καί 
αν μου απαντήσετε, τότε καί εγώ θά σάς απαντή¬ 
σω. Το βαπτισμα του Ίωάννου από που ήταν, απ’ 
τό Θεό ή άπ τους ανθρώπους; Οι πονηροί Ιουδαίοι 
ήρθαν σε δίλημμα. Αν έλεγαν, ότι τό βάπτισμα του 
Ίωάννου ήταν άπ* τό Θεό, ό Ιησούς θά τους έλεγε: 
Γιατί λοιπόν δεν πιστεύσατε στον Ιωάννη καί δεν με 
άναγνωρίσατε ώς Μεσσία καί Υιό του Θεού, όπως 
με διακήρυσσε ό Ιωάννης; Γιατί δεν παραδέχεσθε Τ ή 
μεσσιακή καί θεία μου εξουσία; "Αν ελεγαν, ότι τό βά- 
πτισμα του Ίωάννου ήταν άπ 5 τους άνθρώπους, 
άνθρωπίνης δηλαδή επινοήσεως, θά κινδύνευαν άπ* 
τό λαό, διότι ό λαός θεωρούσε καί τιμούσε τον Ιω¬ 
άννη ώς προφήτη. Καί έτσι, άνειλικρινεΐς, πονηροί 
καί κακοήθεις οι ήγέτες του Ισραήλ, έδωσαν τήν 
επαίσχυντη άπάντησι: «Δεν ξέρουμε»! Με τήν άπάν- 
τησι αυτή διέσωζαν καί τον εγωισμό τους, πού δεν 
ήθελαν νά ταπεινωθή μπροστά στήν άλήθεια, καί τό 
τομάρι τους, που κινδύνευε άπ* τό λαό. Διέσωζαν τον 
εγωισμό καί τό τομάρι τους προσωρινώς, γιά νά κο- 
λάζωνται κατόπιν αιωνίως... Αύτοί είπαν, «Δεν ξέ¬ 
ρουμε». Ό δέ Χριστός δεν είπε, «Ούτε εγώ ξέρω», 
άλλ* είπε, «Ούτε εγώ σας λέγω, ούτε εγώ σάς άπαν- 
τώ». Ό Χριστός ήξερε τά πάντα, άλλά στους άνει- 
λικρινεΐς, πονηρούς καί κακοήθεις άνθρώπους άπα- 
ξιουσε ν* άπαντήση, διότι δεν έπρόκειτο νά συγκι- 
νηθουν άπ* τήν άπάντησι καί νά μετανοήσουν. Πολ¬ 
λές άλλωστε φορές ό Ιησούς καί μέ λόγια καί μέ 
έργα φανέρωσε τή μεσσιακή καί θεία ιδιότητά του, 
άλλ* οί ήγέτες τού Ισραήλ ώς επί τό πλείστον πα- 
ρέμειναν άπιστοι. Καί στήν άρχή τής δημοσίας δρά- 

σεώς του ό Ιησούς, δταν για πρώτη φορά έδιωξε με 
τό φραγγέλλιο τους εμπόρους άπ’ τό ναό, δέχθηκε 
άπ 5 τους Ιουδαίους τό ερώτημα: «Τί σημεΐον δει¬ 
κνύεις ημΐν οτι ταϋτα ποιείς;». Με άλλα λόγια οί 
Ιουδαίοι ρώτησαν τον Ίησου: Ποιος είσαι σύ; Ποια 
εξουσία έχεις; Τί θαύμα μπορείς νά κάνης, για ν 1 άπο- 
δείξης ότι έχεις εξουσία και αυθεντία; Και ό Ιησούς 
απάντησε: «Λύσατε τον ναόν τούτον καί εν τρισιν 
ημεραις εγερώ αυτόν». Με άλλα λόγια: Θανατώσε¬ 
τε αυτό τό σώμα, που είνε ναός τής ΘεότηϊΌς, και 
σε τρεις ήμερες εγώ ό ίδιος θά τό άναστήσω. Έτσι 
ό Ιησούς, μέ ώραΐο τρόπο, είπε στους Ιουδαίους, 
ότι είνε Θεός (Ίωάν. β' 14-22). Άλλ’ οί Ιουδαίοι δεν 
ήθελαν να παραδεχθούν τη Θεότητα του Ίησου. 

Στους κακοπροαίρετους άνθρώπους, άγαπητοί 
μου, δεν πρεπει και δεν αξίζει ν* άπαντουμε πάντοτε, 
όταν υποβάλλουν πονηρές ερωτήσεις, μέ τις όποιες 
προσπαθούν νά μάς παγιδεύσουν. Στις πονηρές 
ερωτήσεις τους άς άντιτάσσωμε ευφυείς άντερωτή- 
σεις, μέ τις όποιες θά τους φέρνωμε εμείς σέ δυσκο¬ 
λία, ώστε ν* άπέρχωνται χτάν σκύλοι μέ τήν ουρά 
τους κάτω άπ’ τά σκέλη. 

Στίχ. 28-32: Ό Κύριος είπε τήν παραβολή: Ένας 
άνθρωπος είχε δύο υιούς, καί τούς είπε νά πάνε στον 
αμπελώνα του νά έργασθοϋν. Ό ένας είπε όχι, αλλά 

κατόπιν πήγε. Ο άλλος είπε ναί, αλλά κατόπιν δεν 
πήγε. 

Η παραβολή έχει τό εξής νόημα: Οί Φαρισαίοι 
πρώτα έδειξαν προθυμία στο θέλημα τοϋ Θεού, αλλά 
κατόπιν εδειξαν άπειθαρχία· ένώ οί τελώνες καί οί 
πόρνες πρώτα εδειξαν ανυπακοή στο θέλημα του Θε- 

ου, άλλα κατόπιν μετανόησαν και έδειξαν ύπακοή. 
Επίσης, γενικώτερα, ό Ίσραηλιτικός λαός πρώτα 
λάτρευσε τό Θεό, άλλ’ έπειτα άπίστησε, ενώ ό 
ειδωλολατρικός κόσμος πρώτα έζησε μακριά άπ’ τό 
Θεό, άλλ’ επειτα πίστευσε. 

Ή παρούσα παραβολή εινε όμοια και έχει τό ίδιο 
νόημα με την παραβολή του άσώτου υιου και του 
πρεσβυτέρου αδελφού του. Και ό άσωτος υιός πρώ¬ 
τα πίκρανε τον πατέρα του και έπειτα τον ηυφρανε, 
ενώ ό πρεσβύτερος αδελφός πρώτα ηυφρανε τον 
πατέρα του και έπειτα τον πίκρανε. 

Στίχ. 33-46: Με τήν παραβολή τών κακών γε¬ 
ωργών του άμπελώνος, που σκότωσαν τους δού¬ 
λους και τον υιό του οικοδεσπότου, ό Κύριος εννοεί 
τούς Ιουδαίους, και μάλιστα τούς θρησκευτικούς 
ήγέτες, πού σκότωσαν τούς Προφήτες, και τέλος τον 
ίδιο τον Υιό του Θεού. Γι' αύτό ό Θεός δίνει τον 
αμπελώνα του, τή βασιλεία του, σε άλλους γεωρ¬ 
γούς, τούς Αποστόλους, σε άλλο έθνος, εμάς τούς 
άλλοτε ειδωλολάτρες, πού πιστεύσαμε στο Χριστό. 
Ό δε Χριστός έγινε ό ακρογωνιαίος λίθος τής Εκ¬ 
κλησίας και είνε ό πανίσχυρος βράχος, πού κάνει 
συντρίμμια και σκόνη όσους συγκρούονται μαζί του. 

Στίχ. 37-38: Ένώ οι άλλοι άπεσταλμένοι ονομά¬ 
ζονται δούλοι, ό τελευταίος άπεσταλμένος ονομάζε¬ 
ται υιός και κληρονόμος. Τούτο άποδεικνύει, ότι ό 
Χριστός δεν εΐνε κτίσμα, άλλα φυσικός υιός του Θε¬ 
ού, και άρα Θεός όπως ό Πατήρ του. 

Ματθ. ΚΒ' 1-22 


Μάθημα 34ο 


Η ΠΑΡΑΒΟΛΗ ΤΟΥ ΓΑΜΟΥ ΤΟΥ ΥΙΟΥ 
ΤΟΥ ΒΑΣΙΛΕΩΣ - Ο ΚΗΝΣΟΣ 


Στο εικοστο δεύτερο κεφάλαιο τοΟ Ματθαίου, 
στίχ. 1-22, περιέχον,ται: α') ή παραβολή των γάμων 
του υίου του βασιλέως, στίχ. 1-14, καί β') τα σχε¬ 
τικά με το ερώτημα του αύτοκρατορικου φόρου (κήν- 
σου), στίχ. 15-22. 

Εξήγησις λέξεων καί φράσεων 

1: καί άποκριθε'ις είπε λίγων = και άφου έλαβε το 
λόγο μίλησε λέγοντας. 

2: ώμοιώθη = έγινε όμοια, ομοιάζει. 

3: καλέσαι τούς κεκλημενους = νά καλέση τους κα- 
. λεσμένους. 

ούκ ηθελον ελθεΐν - δέν ήθελαν νά έλθουν. 

4: αριστον = γεύμα. 

σιτιστά - σιτευτά, θρεφτάρια. 
τεθυμενα = έχουν σφαγή, 
δεύτε = ελάτε. 

5: άμελησαντες άπηλθον = άδιαφόρησαν καί έφυγαν, 
ό μεν εις τον ίδιον αγρόν = άλλος μέν στό χω¬ 
ράφι του 

ό δε επι την εμπορίαν αυτού = άλλος δέ στο 
εμπόριό του. 

6: ύβρισαν = κακοποίησαν. 
άπεκτειναν = σκότωσαν. 

7: πεμφας = αφού έστειλε. 

άπώλεσε = θανάτωσε, σκότωσε. 
ενεπρησε = έκαψε. 

8: ό γάμος = τό τραπέζι του γάμου. 
ούκ ησαν άξιοι - δεν ήταν άξιοι. 

9: €7 τι τάς διεξόδους των οδών = όπου διέρχονται 
ή περνούν οί δρόμοι, κατά μήκος των δρόμων. 

10: συνηγαγον πάντας = μάζεψαν όλους. 

πονηρούς τε και αγαθούς = δυστυχείς καί εύτυ- 

χεϊς- 

11: θεάσασθαι - για νά ιδή. 

ούκ ένδεδυμενον = που δεν ήταν ντυμένος. 

12: εταίρε = φίλε. 

εφιμώθη = έγινε ή έμεινε βουβός. 

13: τοΐς διακόνοις = στους υπηρέτες. 
δησαντες = άφου δέσετε. 

άρατε αύτόν και εκβάλετε = πάρτε τον καί πε- 
τάξτε τον. 

εις το σκότος τό εξώτερον = στο πιο μακρινό 
(άπό τό φως) καί βαθύ σκοτάδι. 
εκεί εσται ό κλαυθμός = εκεί θά εΐνε τό κλάμα, 
ό βρυγμός των όδόντων = τό τρίξιμο ή ό κτύπος 
των δοντιών. 

14: πολλοί γάρ εισι κλητοί = διότι πολλοί εινε κα¬ 
λεσμένοι. 

15: συμβούλιον ελαβον = συμφώνησαν, πήραν τήν 
άπόφασι. 

όπως αύτόν παγιδεύσωσιν - νά τον παγι- 
δεύσουν. 

εν λόγω = μέ λόγο. 

Ήρωδιανοι = άνθρωποι του Ηρώδη. 
οιδαμεν = γνωρίζουμε. 

άληθης εΐ = είσαι άληθής, ειλικρινής, φιλαλήθης, 
εν αλήθεια = άληθινά. 

ού μέλει σοι περί ούδενός· = δεν σε μέλει για καν¬ 
ένα, δεν φοβάσαι κανένα. 
ού γάρ βλέπεις εις πρόσωπον ανθρώπου = διότι 
δεν αποβλέπεις σε πρόσωπο ανθρώπου, δεν 
προσωποληπτείς. 

17: είπε ούν ημΐν = πές μας λοιπόν. 

τί σοι δοκεΐ; = τί νομίζεις; ποια γνώμη έχεις; 
έζεστι δούναι; = επιτρέπεται να δίνωμε; 
κηνσος = φόρος. 

18: γνούς = άντιληφθείς. 

τί με πειράζετε = γιατί προσπαθείτε να με ρί¬ 
ξετε σε παγίδα; 

19: έπιδείξατέ μοι = δείξετέ μου. 

προσήνεγκαν αύτω = έφεραν σ’ αυτόν. 

21: άπόδοτε ούν - άποδώστε λοιπόν. 

τα του Καίσαρος τω Καίσαρι = όσα είνε του 
Καίσαρος στον Καίσαρα. 

Παρατηρήσεις και διδάγματα 

Στίχ. 2-4: Ό βασιλιάς, που έκανε γόμους στον 
υιό του, είνε ό Θεός Πατήρ. Ό υιός του βασιλιά είνε 
ό Μονογενής Υιός του Θεού Πατρός, ό Κύριος ήμών 
Ιησούς Χριστός. Γάμοι του Χρίστου είνε ή πνευμα¬ 
τική ένωσίς του με τήν Εκκλησία. Ό Χριστός είνε ό 
νυμφίος και ή Εκκλησία είνε ή νύμφη. Άλλα στο ση¬ 
μείο αύτό γεννάται μια άπορία: Γιατί ώς νυμφίος τής 

Εκκλησίας παρουσιάζεται ό Υιός και όχι ο Πατήρ, 
Ή άπάντησις σέ τούτο τό ερώτημα είνε, οτι η ουσία 
του Πατρός και του Υίοΰ και του Αγιου Πνεύματος 
είνε μία και ή αυτή. Και συνεπώς, ό,τι ισχύει για τό 
ενα πρόσωπο τής Θεότητος, ισχύει καί για τα αλλα 
δύο. Καί ό Πατήρ ώς Θεός δικαιούται τήν Εκκλησία 
καί είνε νυμφίος της, καί ό Υίος ώς Θεός δικαιούται 
τήν Εκκλησία καί είνε νυμφίος της, καί τό Αγιο 
Πνεύμα επίσης. Άλλα στήν Καινή Διαθήκη ώς 
νυμφίος ώς επί τό πλεΐστον παρουσιάζεται ό Χρι¬ 
στός, επειδή ό Χριστός είνε ό σαρκωμένος Θεός που 
δρα όρατώς μεταξύ των ανθρώπων καί θυσιάζεται 
για τήν άνθρωπότητα, καί επειδή τον Υιό άμφισβή- 
τησαν καί άμφίσβητουν οι Ιουδαίοι και οι ομοιοι 
τους, όχι τον Πατέρα. Τό ότι δε στήν Κ. Διαθήκη ό 
Χριστός παρουσιάζεται ώς νυμφίος (Ματθ. κε' 1 κ.έ.· 
θ' 15* Ίωάν. γ' 29* Β' Κορ. ια' 2* Άποκ. ιθ' 6-7* κ.ά.), 
τούτο είνε μια τρανή άπόδειξις, ότι ό Χριστός είνε 
Θεός. Ήδη δε στήν Π. Διαθήκη στον Ψαλμό μδ' (με') 
ό Μεσσίας παρουσιάζεται ώς νυμφίος καί Θεός. 

Οί δούλοι, που έστειλε ό βασιλιάς νά καλέση τους 
προσκεκλημένους στους γάμους του υιού του, είνε οί 
προφήτες. Ό Χριστός είνε Υιός, ενώ οί προφήτες είνε 
δούλοι. Καί άπ* αυτό φαίνεται, ότι ό Χριστός δεν είνε 
κτίσμα, άλλα γέννημα του Θεού, καί άρα τής αυτής 
φύσεως με τον Γεννήτορα, «Θβος αληθινός Ικ Θεού 
αληθινού», όπως λέγει τό Σύμβολο τής Πίστεως. 

Τά εκλεκτά δε φαγητά τού γάμου, ταύροι, θρε- 
φτάρια κ.λπ., είνε τά πνευματικά άγαθά τής μεσ- 
σιακής βασιλείας εδώ κάτω στή γή, καί περισσότε¬ 
ρο πάνω στον ουρανό, άγαθά πλούσια, άπερίγρα- 
πτα, άφάνταστα. Μακάριος όποιος μετέχει στο τρα- 

ττέζι τής βασιλείας του Χρίστου. Τά υλικά αγαθά πά¬ 
νω στά πολυτελή τραπέζια των πλουσίων του πα¬ 
ρόντος κόσμου είνε μηδέν μπροστά στά πνευματικά 
αγαθά τής βασιλείας του Χρίστου. "Οπως δε ό Κύ¬ 
ριος μάς αξιώνει νά τρώμε τά υλικά του άγαθά, άλλά 
νά γευώμεθα και τά πνευματικά του άγαθά μέσα 
στην Εκκλησία, είθε έτσι νά μάς άξιώση νά γευθουμε 
και τά έπουράνια άγαθά του στην αιωνιότητα. 

Στίχ. 5-6: Οι προσκεκλημένοι, που αδιαφόρησαν 
νά προσέλθουν στο πλούσιο τραπέζι του γάμου, ή, 
τό χειρότερο, κακοποίησαν τους δούλους και τους θα¬ 
νάτωσαν, εινε οι άπιστοι και οί προφητοκτόνοι Ιου¬ 
δαίοι. Ιερουσαλήμ Ιερουσαλήμ, -εΐπε ό Χριστός-, 
που σκοτώνεις τους προφήτες και λιθοβολείς τους 
άπεσταλμένους προς εσένα! Πόσες φορές θέλησα νά 
μαζέψω τά παιδιά σου, δπως ή δρνις μαζεύει τά 
πουλιά της κάτω άπό τις φτερουγες της, και δέν θε¬ 
λήσατε... Καί σήμερα, άδελφοί μου, ό Θεός στέλνει 
δούλους του, εργάτες τού Εύαγγελίου, καί καλεΐ δ- 
λους τους άνθρώπους στήν άπόλαυσι τής βασιλείας 
τους. Άλλ’ οί πλεΐστοι άνθρωποι άρνοϋνται νά 
προσέλθουν καί κακομεταχειρίζονται τους εργάτες 
του Εύαγγελίου. Όμοιάζουν οί σκληροί αυτοί άν¬ 
θρωποι μέ τους άπιστους καί προφητοκτόνους Ιου¬ 
δαίους. 


Στίχ. 7-8: Ό Θεός, γιά νά δείξη άγάπη καί τιμή 
πρός τους Ιουδαίους, τούς κάλεσε όλους στην 
άπόλαυσι τής βασιλείας του Χρίστου. 'Αλλ’ οί Ιου¬ 
δαίοι, εκτός ολίγων, καταφρόνησαν τήν άγάπη καί 
την τιμή, που τους προσφερε ο θεός. Άποδείγτηκαν 

άνάξιοι, άλλα και άνόητοι. Διότι καταφρόνησαν ύψί- 
στη τιμή και αιώνια συμφέροντα. Άλλα και κακο¬ 
ποιοί αποδείχθηκαν, διότι κακοποίησαν και σκότω¬ 
σαν τους προφήτες. ΓΓ αυτό και ό Θεός ώργίστηκε 
και έστειλε τά στρατεύματά του, τις Ρωμαϊκές λε¬ 
γεώνες, καί φόνευσε τους φονεΐς, τους προφητο- 
κτόνους, άλλα καί χριστοκτόνους, καί έκαψε την 
πόλι τους. Ή παραβολή του Χρίστου ήταν προφη¬ 
τική. Καί ή προφητεία εκπληρώθηκε τό 70 μ.Χ., όταν 
τά Ρωμαϊκά στρατεύματα μέ άρχηγό τον Τίτο κατέ¬ 
λαβαν τήν Ιερουσαλήμ καί έπέφεραν τή φρικώδη κα¬ 
ταστροφή λαού καί πόλεως. 

Που είνε αυτοί που λένε, ότι ό Θεός είνε μόνο 
άγάπη; Δεν είνε μόνο άγάπη* είνε καί δικαιοσύνη. 
Καί δικαίως οργίζεται καί καταστρέφει τούς άμετα- 
νόητους άσεβεΐς. 

Άς προσέξωμε καί εμείς οι "Ελληνες, άδελφοί 
μου, διότι έχομε ομοιότητες μέ τούς Εβραίους. Ή φρι- 
κώδης καταστροφή εκείνων τό 70 μ.Χ. ομοιάζει μέ τή 
δική μας φρικώδη Μικρασιατική καταστροφή τό 
1922. Μετανοήσαμε μετά τήν καταστροφή εκείνη; 
Δυστυχώς σήμερα είμαστε χειρότεροι άπό κάθε άλλη 
εποχή. Καί υπάρχει φόβος νά έκσπάση νέα οργή Θε¬ 
ού. Άς μετανοήσωμε, γιά ν’ άποτρέψωμε τή νέα 
συμφορά. Ίσως ή ώρα είνε 12 παρά 5. Άς έπισπεύ- 
σωμε τή μετάνοια, γιά νά έπισπεύση ό Θεός τό έλε¬ 
ος του προς τον ιστορικό καί μαρτυρικό μας τόπο. 

Στίχ. 9-10: Άφου οί επίσημοι προσκεκλημένοι φά¬ 
νηκαν άνάξιοι γιά τό τραπέζι του γάμου, ό βασιλιάς 
έστειλε τούς δούλους του στους δρόμους καί μάζεψαν 
στο γάμο όλους όσους βρήκαν, «πονηρούς τε καί 


9 Τό Ευαγγέλιο του Ματθαίου 

αγαθούς», δυστυχείς καί ευτυχείς. Αφού, δηλαδή, οι 
Ιουδαίοι φάνηκαν ανάξιοι τής θείας άγάπης καί τιμής, 
ό Θεός έστειλε τους δούλους του τους Αποστόλους, 
καί κάλεσε εμάς τους δυστυχείς πνευματικώς είδωλο- 
λάτρας, άλλα καί τους Ιουδαίους, οί όποιοι ήταν 
ευτυχείς λόγω τής άληθινής Θρησκείας τής Παλαιάς 
Διαθήκης. Καί γέμισε ή βασιλεία του Χρίστου άπό 
εθνικούς, πού πίστεψαν στο Εύαγγέλιο. Αναρίθμητοι 
πραγματικώς εΐνε οί εθνικοί, πού έγιναν μέλη τής Εκ¬ 
κλησίας στο διάστημα των είκοσι αιώνων τού Χρι¬ 
στιανισμού. Καί μόνον οί μάρτυρες άνέρχονται σέ πολ¬ 
λά εκατομμύρια. Εΐνε άδικος καί βλάσφημος ό λόγος 
των άσεβών, ότι ό Χριστιανισμός άπέτυχε. "Οχι! Δεν 
άπέτυχε ό Χριστιανισμός! Άπέτυχαν αύτοί. Ό Χρι¬ 
στιανισμός επέτυχε καί γέμισε τήν Εκκλησία καί τον 
Ούρανό άπό δικαίους καί άγιους. 

Στίχ. 11-14: Στους στίχους τούτους κατ’ ούσίαν 
πρόκειται γιά δεύτερη παραβολή. Γιά νά μετάσχη 
κανείς σ’ ένα γάμο, έπρεπε νά φορέση ένδυμα γάμου, 
ένδυμα δηλαδή κατάλληλο γιά γάμο, εύπρεπές. Τί 
σημαίνει αύτό; Σημαίνει, ότι δεν άρκεΐ νά δεχθή κα¬ 
νείς τή θεία πρόσκλησι καί νά γίνη μέλος τής Εκ¬ 
κλησίας. Πρέπει καί νά έχη άρετή, άγιότητα. Ή άρε- 
τή, ή άγιότης, εΐνε τό λαμπρό ένδυμα τής ψυχής. Καί 
αν κανείς δεν φροντίση ν’ άποκτήση αύτό τό ένδυμα, 
ό Θεός θά τον πετάξη στήν Κόλασι. Στον ούράνιο 
νυμφώνα, τον Παράδεισο, δεν μπορούν νά έχουν θέ- 
σι παρά μόνο άνθρωποι με εύπρέπεια άγιωσύνης, 
πού άποκτάται με μετάνοια καί θεία Χάρι. ΓΓ αύτό 
τή Μ. Εβδομάδα ό πιστός ψάλλει τον ωραίο καί 
συγκινητικό τούτο ύμνο: 


258 



«Τον νυμφώνα σου βλέπω, 

Σωτήρ μου, κεκοσμημένον, 
καί ένδυμα ούκ έχω, 
ινα εισεΛσω εν αυτω. 

Λάμπρυνόν μου την στολήν της φνχης, 
Φωτοδότα, καί σώσόν μ€». 

Έκτος τής Μ. Έβδομάδος, άς άπευθύνωμε καί 
άλλες φορές τά λόγια αυτου του ύμνου στο Χριστό 
σαν μια σύντομη καί συγκινητική προσευχή. 

Στίχ. 15-22: Νέα απόπειρα κάνουν οι Φαρισαίοι, 
για να παγιδεύσουν τό Χριστό με λόγο. Του στέλ¬ 
νουν τους μαθητάς των καί άνθρώπους του Ηρώδη. 
Καί άφοΰ τον κολακεύουν, ότι είνε ειλικρινής, άφοβος 
καί άπροσωπόληπτος, του θέτουν τό ερώτημα: Επι¬ 
τρέπεται νά δίνωμε κήνσο, κεφαλικό δηλαδή φόρο, 
στον Καίσαρα; "Αν ό Χριστός άπαντουσε νά δίνουν, 
θά τον κατηγορούσαν στο λαό ώς υποστηρικτή των 
κατακτητών καί προδότη του Έθνους του. "Αν 
άπαντουσε νά μή δίνουν, οι άνθρωποι του Ηρώδη 
θά τον κατέδιδαν στις κρατικές αρχές καί θά συλλαμ- 
βανόταν ώς επαναστάτης. Άλλ’ ό Χριστός, που είνε 
ή ύψίστη Λογική καί δημιούργησε τήν άνθρωπίνη 
λογική, άποστόμωσε για μια άκόμη φορά τούς πο¬ 
νηρούς εχθρούς του. Τους είπε: Δείξετέ μου τό νόμι¬ 
σμα του κήνσου. Καί όταν του τό έδειξαν, ρώτησε: 
Τίνος είνε αύτή ή εικόνα καί ή επιγραφή πάνω στο 
νόμισμα; Καί όταν εκείνοι άπάντησαν, ότι είνε τού 
Καίσαρος, ό Χριστός τούς εΐπε: Αποδώστε, λοιπόν, 
αύτά πού είνε του Καίσαρος, στον Καίσαρα, καί 
αύτά πού είνε τού Θεού, στο Θεό. Είνε σαν νά τούς 

έλεγε: Άφου χρησιμοποιείτε τό χρήμα, που κόβει ό 
Καίσαρας, και δέχεσθε νά έξυπηρετήσθε άπό τήν 
Κρατική εξουσία, άναγνωρίζετε τό Κράτος, και άρα 
είσθε υποχρεωμένοι νά πληρώνετε φόρο. Έχει και ό 
Καίσαρας, τό Κράτος, ώρισμένα δικαιώματα. Και 
οφείλετε νά εκπληρώνετε τις υποχρεώσεις σας άπέ- 
ναντι στο Κράτος. Έχει δε και ό Θεός δικαιώματα 
καί οφείλετε νά εκπληρώνετε τά καθήκοντά σας άπέ- 
ναντι στο Θεό. Εϊνε δε αυτονόητο, δτι, όταν οί απαι¬ 
τήσεις του Καίσαρος έρχωνται σέ άντίθεσι μέ τό θέ¬ 
λημα του Θεού, ό άνθρωπος πρέπει νά προτιμά τό 
θέλημα του Θεού. «Πζιθαρχβΐν δεϊ Θβω μάλλον η 
άνθρώποις» (Πράξ. ε' 29). 

Ματβ. ΚΒ' 23-40 


Μάθημα 35ο 


Η ΑΝΑΣΤΑΣΙΣ-Η ΜΕΓΑΛΗ ΕΝΤΟΛΗ 


Στο εικοστό δεύτερο κεφάλαιο του Ματθαίου, 
στίχ. 23-40, γίνεται λόγος σχετικά: α') Με τό ερώτη¬ 
μα των Σαδδουκαίων για τήν άνάστασι, στίχ. 23-33, 
καί β') Με τό ερώτημα ενός νομικού για τη μεγάλη 
εντολή, στίχ. 34-40. 

Έξήγησις λέξεων καί φράσεων 

23: οί λέγοντας μη εΐναι άνάστασιν - αυτοί που λέ¬ 
νε, ότι δεν υπάρχει άνάστασις. 
έπιγαμβρ€υσ€ΐ = θά νυμφευθή, να νυμφευθή. 
άναστησει σπέρμα = να δημιουργήση παιδί. 
τω άδβλφω αυτόν = για τον άδελφό του. 

25: παρ’ ημΐν = σε μάς, μεταξύ μας. 
γαμησας = άφοϋ ήλθε σε γάμο, 
βτελειίτησε = πέθανε. 

μη έχων σπέρμα = επειδή δεν είχε παιδί. 

28: τίνος έσται; = τίνος θά εϊνε; σε ποιόν θά άνήκη; 
πάντως γάρ έσχον αυτήν = διότι όλοι τήν είχαν 
(γυναίκα). 

29: μη βίδότβς = διότι δέν γνωρίζετε. 

30: οϋτ€ γαμοΰσιν οϋτ€ έκγαμίζονται = ούτε (οί 
άνδρες) έρχονται σε γάμο, ούτε (οί γυναίκες) 
δίνονται σέ γάμο. 

31: ούκ άνέγνωτε; = δεν διαβάσατε; 

το ρηθεν ύμΐν ύττδ του Θεού λέγοντος = αυτό 
πού σάς είπε ό Θεός λέγοντας. 

32: εφίμωσε = αποστόμωσε. 

συνήχβησαν εττι το αυτό = συγκεντώθηκαν ολοι 
μαζί. 

35: εις εζ αυτών = ένας απ’ αυτούς. 

πειράζουν = δοκιμάζοντας (τί Θά άπαντήση). 

37: εφη = εΐπε. 

40: εν ταύταις ταΐς δυσιν εντολαΐς = σ’ αυτές τις 
δύο εντολές. 

κρέμανται = στηρίζονται. 

Παρατηρήσεις καί διδάγματα 

Στίχ. 23-33: Οι Σαδδουκαΐοι δίδασκαν, ότι δεν 
ύπάρχει πνεύμα και άνάστασις νεκρών. ^Ηταν ύλι- 
σται στην πράξι και στη θεωρία. Και να σκεφθή κα¬ 
νείς, ότι πολλοί άρχιερεις ήταν Σαδδουκαΐοι! Τόσο 
πολύ είχε καταπέσει τό άρχιερατικό άξίωμα τήν 
εποχή εκείνη, ώστε και δεδηλωμένοι ύλισται γίνον¬ 
ταν άρχιερεις... 

Οί Σαδδουκαΐοι λοιπόν, παριστάνοντας τούς 
έξυπνους, πλησίασαν τον Ιησού και του είπαν μια 
πλαστή μάλλον ιστορία, και στο τέλος του ύπέβα- 
λαν ένα ερώτημα, νομίζοντας ότι έτσι θά έμπλεκαν 
τον Ιησού και θ’ άποδεικνυόταν, ότι δεν ύπάρχει 
άνάστασις νεκρών. Τό πάθημα τών Φαρισαίων και 
Ήρωδιανών, πού μόλις προηγουμένως άποστομώθη- 
καν με τήν άπάντησι τοΰ Ίησοΰ στο ερώτημά τους 
για τον κήνσο, δεν δίδαξε τούς Σαδδουκαίους. Οί κα- 

κοπροαίρετοι και διεστραμμένοι άνθρωποι πολύ 
δύσκολα διδάσκονται. 

Οι Σαδδουκαιοι ξεκίνησαν στο επιχείρημά τους 
άπ 1 το Μωυσή, το καύχημα και το γαυρίαμα των 
Ιουδαίων. "Ας σημειωθή δε, δτι μόνο την Πεντάτευ¬ 
χο του Μωυσέως παραδέχονταν οί Σαδδουκαιοι. Και 
ποιο ήταν τό επιχείρημά τους; Ιδού: Ό Μωσαϊκός 
νόμος έλεγε: "Αν κάνεις πεθάνη χωρίς ν’ άφήση παι¬ 
δί, να παίρνη ό άδελφός του τη γυναίκα του, για να 
δημιουργήση παιδί για τον άποθανόντα άδελφό. Τό 
παιδί δηλαδή, που θά έγεννάτο άπ* τό δεύτερο άδελ- 
φό, θά έθεωρεΐτο παιδί του πρώτου άδελφου. Καί 
έτσι τό όνομα καί τό γένος τοϋ πρώτου άδελφου δεν 
θά έσβηνε. Ένας, λοιπόν, πήρε γυναίκα καί πέθανε 
άτεκνος. Πήρε κατόπιν τή γυναίκα δεύτερος άδελ¬ 
φός καί πέθανε καί εκείνος άτεκνος. Πήρε έπειτα τή 
γυναίκα τρίτος άδελφός καί πέθανε καί εκείνος 
άτεκνος. Έν συνεχεία πήραν ομοίως τή γυναίκα τέ¬ 
ταρτος, πέμπτος, έκτος καί έβδομος άδελφός! "Υστε¬ 
ρα δε άπ* όλους πέθανε καί ή γυναίκα. Στήν άνά- 
στασι, λοιπόν, τίνος των επτά θά είνε ή γυναίκα; 
Διότι όλοι τήν έλαβαν γυναίκα. 

Αύτό ήταν τό επιχείρημα καί τό ερώτημα των 
έξυπνάκηδων Σαδδουκαίων, άστεΐο, σόκιν μάλλον, 
παρά σοβαρό θέμα. 

Ή άπάντησις του Ίησου είνε κατά πρόσωπο 
προσβολή καί έξευτελισμός των Σαδδουκαίων. Πλα- 
νάσθε, άπαντα ό Ιησούς, διότι δεν ξέρετε τις Γραφές 
καί τή δύναμι του Θεού. Είνε σάν νά τους έλεγε: Κά¬ 
νετε τους έξυπνους καί τους σοφούς, άλλ’ έχετε με¬ 
σάνυχτα στις Γραφές. Ή Γραφή δεν κηρύττει άνά- 
στασι μέ σαρκικά πάλι πάθη καί σαρκικές σχέσεις. 

Ό Θεός, άφοϋ έφτιαξε τον άνθρωπο και τά σύμπαν- 
τα απ’ τό μηδέν, είνε παντοδύναμος. Και συνεπώς 
έχει τή δύναμι ν* άναστήση τά νεκρά σώματα σε νέα 
ζωή. ΠλανάσΘε, διότι, -συνεχίζει ό Ιησούς-, στην κα- 
τάστασι μετά την άνάστασι ούτε οί άνδρες έρχονται 
σε γάμο ούτε οί γυναίκες δίνονται σε γάμο, άλλ’ 
άνδρες καί γυναίκες είνε σάν άγγελοι Θεού στον 
ουρανό, -δχι στη γη, όπως κηρύττουν οί Χιλιασταί. 
Οί άνθρωποι τής άναστάσεως, όπως καί οί άγγελοι, 
δεν θά διακρίνωνται σε άρσενικους καί θηλυκούς, δεν 
θά έχουν σεξουαλικές επιθυμίες καί σχέσεις, θά είνε 
άφθαρτοι, ένδοξοι καί άθάνατοι πλέον. 

Γιά ν* άποδείξη δε ό Ιησούς τήν άνάστασι των 
νεκρών άπ’ αυτήν ήδη τήν Πεντάτευχο του Μωυσέ- 
ως, τήν οποία παραδέχονταν οί Σαδδουκαΐοι, άπο- 
δεικνύει τήν προϋπόθεσι καί έγγύησι τής άναστά¬ 
σεως. ΠροΟπόθεσις δε καί έγγύησις τής άναστάσε¬ 
ως είνε ή υπαρξις πνεύματος ή ψυχής, άυλου καί 
άθανάτου άτοιχείου του άνθρώπου. Καί πώς ό Ιη¬ 
σούς άποδεικνύει, ότι ό άνθρωπος έχει πνεύμα ή ψυ¬ 
χή, άυλο καί άθάνατο στοιχείο, καί συνεπώς δεν είνε 
σάν τά ζώα, που με τό θάνατο εκμηδενίζονται; Ό Ιη¬ 
σούς χρησιμοποιεί ένα μεγαλειώδες χωρίο τής Εξό¬ 
δου. "Οταν ό Θεός παρουσιάστηκε στο Μωυσή με 
μορφή πυρός μέσα στή βάτο, είπε: «Έγώ είμαι ό 
Θεός Αβραάμ καί ό Θεός Ισαάκ καί ό Θεός Ιακώβ» 
(Έξόδ. γ' 6). Δεν είπε «Έγώ ήμουν ό Θεός του Α¬ 
βραάμ κ.λπ.», άλλ’ «Έγώ είμαι ό Θεός του Αβραάμ 
κ.λπ.». Καίτοι, δηλαδή, ό Αβραάμ, ό Ισαάκ καί ό 
Ιακώβ είχαν άποθάνει προ πολλου, ό Θεός εξακο¬ 
λουθούσε νά είνε Θεός αυτών. Ό δέ Θεός δεν είνε 
Θεός νεκρών, άλλά ζωντων. ν Αρα ό Αβραάμ, ό Ίσα- 

άκ, ό Ιακώβ πέθαναν ώς σώματα, εξακολουθούσαν 
δμως νά ζοϋν ώς πνεύματα. Και γενικώς όλοι οί άν¬ 
θρωποι πεθαίνουν κατά τό σώμα, άλλα ζουν κατα 
τό πνεύμα. ΓΓ αυτό και υπάρχει ή βεβαία ελπίς τής 
άναστάσεως. Τα πνεύματα ή οί ψυχές τείνουν νά 
ενωθούν πάλι με τά σώματα. Και θά ενωθούν 
πραγματικώς κατά την ένδοξη ήμερα τής Δευτέρας 
Παρουσίας καί τής κοινής αναστασεως. Αν οι άν¬ 
θρωποι δεν είχαν άθάνατη ψυχή, αν ήταν όπως τά 
ζώα, τότε ελπίς άναστάσεως δεν θα υπήρχε. Αλλα 
τώρα οί άνθρωποι έχουν άθανατες ψυχές και εξά¬ 
παντος οί ψυχές θά έπανέλθουν στα σώματα και τα 
σώματα θά ζωοποιηθούν καί θ αναστηθουν αφθαρ- 
τα καί άθάνατα πλέον. 

Οί ώραιότερες καί μεγαλύτερες ελπίδες μας, 
άδελφοί, άναπαύονται στους τάφους. Οί δέ παλαιοί 
καί οί σύγχρονοι Σαδδουκαΐοι, οί υλισταί, που δέν 
πιστεύουν σέ πνεύμα καί άνάστασι, είνε δυστυχείς, 
οί δυστυχέστεροι όλων τών άσεβών. Θ’ άναστηθουν 
βεβαίως καί αύτοί, άλλά δέν θά είνε λαμπροί καί 
ένδοξοι, όπως οί ευσεβείς* θά είνε άπαίσιοι. Καί θά 
παραπεμφθουν στά βαθύτερα σκότη τής Κολάσεως, 
διότι ή άπιστία είνε ή χειρότερη άσέβεια. 

Τό Ματθ. κβ' 32 είνε συντριπτικώτατο επιχείρη¬ 
μα εναντίον τών ψευδο-Μαρτύρων του Ιεχωβά, οί 
όποιοι ισχυρίζονται, ότι μετά θάνατον οί άνθρωποι 
δέν ζουν, άλλ* εκμηδενίζονται. 

Στίχ. 34-40: Οί σχολαστικοί ραββΐνοι είχαν υπο¬ 
λογίσει, ότι όλες οί εντολές του Θεού μέσα στήν Πεν¬ 
τάτευχο του Μωυσέως, άρνητικής καί θετικής δια- 
τυπώσεως, άπαγορεύσεις δηλαδή τών διαφόρων 

κακών και προτροπές προς τά διάφορα καλά, μικρές 
και μεγάλες εντολές, ήταν 613. "Ενας δέ νομικός, με¬ 
λετητής δηλαδή και ερμηνευτής του νόμου, θεολόγος 
καί δικηγόρος, όπως θά λέγαμε σήμερα, δοκιμάζον¬ 
τας τον Ιησού τί θά άπαντουσε, υπέβαλε τό έρώ- 
τημ α: «διδάσκαλε, ποια εντολή μεγάλη εν τώ 
νομ,ω;». Είνε σαν νά έλεγ: Άπ’ τις 613 εντολές του 
νόμου, που είνε αδύνατο νά τις συγκρατήση κανείς 
όλες στο μυαλό του, ποία είνε ή πλέον βασική καί 
σπουδαία εντολή, γιά νά τήν προσέχη κανείς πε¬ 
ρισσότερο; 

Στο ερώτημα του νομικού ό Χριστός άπάντησε 
μέ τά λόγια του χωρίου Δευτερονομίου στ 7 5, γνω- 
στά, γνωστότατα λόγια, διότι αυτά τά λόγια πε¬ 
ριλαμβάνονταν στο περίφημο Ιουδαϊκό «Σεμά», τό 
όποιο οί Ιουδαίοι τής εποχής εκείνης ώφειλαν νά 
άπαγγέλλουν δύο φορές τήν ήμέρα. Αυτά τά λόγια 
είνε ή εντολή τής άγάπης προς τό Θεό: «Αγαπή¬ 
σεις Κύριον τον Θεόν σου εν όλη τη καρδία σου , 
και εν όλη τη φυχή σου , και εν όλη τη διανοία 
σου». ΝΓ άγαπας, δηλαδή, τον Κύριο, πού είνε ό Θε¬ 
ός, μέ όλη τήν καρδιά σου, καί μέ όλη τήν ψυχή σου, 
καί μέ όλη τή διάνοιά σου. 

Ό Κύριος ζητεί άπό τον άνθρωπο άγάπη μέ όλες 
τις δυνάμεις τής ύπάρξεώς του, άγάπη σέ πλήρη 
βαθμό, άγάπη ολοκληρωτική. Ό Κύριος είνε Θεός, 
υψιστο δηλαδή καί υπερτέλειο όν, παντοδύναμος, 
πανταχου παρών, πάνσοφος, πανάγαθος, επί πλέον 
δέ δημιουργός, εύεργέτης, λυτρωτής καί σωτήρας 
του άνθρώπου. Καί γΓ αύτό δίκαιο είνε καί άξιο ν 
άγαπάται άπ’ τον άνθρωπο, καί όχι μέ μισή καρδιά, 
μισή ψυχή καί μισή διάνοια, άλλά μέ ολόκληρη τήν 

καρδιά, ολόκληρη την ψυχή και ολόκληρη τη διά¬ 
νοια. Ναί, άδελφοί! Δίκαιο είνε και αζιο να ακε 
τττώμεθα, νά αισθανώμεθα και να επιθυμούμε το θεό 
με όλη τη δύναμί μας, καί ν’ άγωνιζώμεθα νά έκτε- 

λουμε τό θειο θέλημά του. 

Ή ολοκληρωτική άγάπη προς τό Θεό, αυτή είνε 

ή πρώτη καί ή πιο μεγάλη εντολή. 

Δεύτερη δε καί όμοια με τήν πρώτη εντολή, είπε 
ό Χριστός, είνε τό «Άγαπήσβις τον πλησίον σου ως 
σβαυτόν» (Δευτ. ιθ’ 18). Ν άγαπας, δηλαδή, τον 
πλησίον σου σαν τον εαυτό σου. 

Είνε κανείς, πού δεν άγαπα τον εαυτό του; Κα¬ 
νείς! Αΐ, λοιπόν! "Οπως καθένας άγαπα τον εαυτό 
του, έτσι οφείλει ν* άγαπα καί τον πλησίον του. Καί 
πλησίον είνε κάθε άνθρωπος. Καί ό εχθρός μας; Ναί, 
καί ό εχθρός μας! Διότι καί ό εχθρός μας είνε παιδί 
του Άδάμ καί τής Εύας, καί άρα άδελφός μας. Καί 
ό εχθρός μας δημιουργήθηκε «κατ’ βίκον α καί ομοί¬ 
ωσή Θβοΰ». Καί τον εχθρό μας άγαπα ό Θεός καί 
ένδιαφέρεται για τή σωτηρία του. 

Στήν εντολή τής άγάπης προς τό Θεό, καί στήν 
εντολή τής άγάπης προς τον συνάνθρωπο, σ’ αυτές 
τις δυο εντολές, στηρίζονται όλος ό νόμος καί οι 
προφήτες, είπε στο τέλος ό Χριστός. "Οταν άγαπςχς 
πραγματικά τό Θεό καί τους άνθρώπους, φυσικό είνε 
νά προσπαθής νά έκτελής όλες τις εντολές, γιά νά 
μή λυπής, άλλά νά ευχάριστης τό Θεό καί τους άν¬ 
θρώπους. Γι’ αυτό ό ιερός Αυγουστίνος είπε: «Αγά¬ 
πα καί κάνε ό,τι θέλεις». "Οποιος άγαπφ, άσφαλώς 
δεν θέλει νά κάνη τό κακό, άλλά τό καλό. 

Ματθ. ΚΒ' 41-46 


Μάθημα 36ο 


Η ΚΑΤΑΓΩΓΗ ΤΟΥ ΜΕΣΣΙΑ 


Στο εικοστο δεύτερο κεφάλαιο του Ματθαίου, 
στι χ. 41-46, γίνεται λόγος σχετικός με την κατα¬ 
γωγή του Μεσαία. 

Έξήγησις λέξεων καί φράσεων 

41: συνηγμ,ενων δε τών Φαρισαίων = και όταν ήταν 
συναγμένοι οι Φαρισαίοι. 

42: τι υμιν δοκει περί τον Χριοτονι - ττοιά γνώμη 
έχετε για τό Μεσαία; 
νιος = άπόγονος. 

43: εν Πνζύματι = με τήν έμπνευσι του 'Αγίου 
Πνεύματος, 
καλεί = ονομάζει. 

44: Ζως αν θώ = μέχρι να θέσω. 

45: ε£ ουν = εάν λοιπόν. 

46: ούκέτ ι = όχι πλέον, πλέον. 

Παρατηρήσεις καί διδάγματα 

Στίχ. 41-42: Οί εχθροί του Ίησου, παριστάνον- 
τας τούς έξυπνους και προσπαθώντας νά παγι- 
δευσουν αυτόν μέ λόγια και νά στρέψουν εναντίον 
του εΐτε τό λαό είτε τούς Ρωμαίους κατακτητάς, του 
υπέβαλαν διάφορες πονηρές ερωτήσεις. Άλλ* ό Ιη¬ 
σούς σε όλες τις ερωτήσεις άπάντησε μέ τόσο συνε- 

τό και σοφό τρόπο, ώστε οι εχθροί του σε όλες τις 
περιπτώσεις αποστομώθηκαν. Και οχι μονο αποστο¬ 
μώθηκαν, άλλα και θαύμασαν τον Ιησού, άν και ό 
θαυμασμός δεν τους ώδήγησε δυστυχώς στην πίστι. 
Έβλεπαν ότι ό Ίησοΰς είχε καταπληκτική και μονα¬ 
δική σοφία, άλλα δεν ήθελαν νά πιστευσουν δτι ο ά¬ 
σημος αυτός χωρικός εινε Μεσαίας, και μαλιστα Θε- 
ός. 

Αφού δε οι εχθροί του Ιησού υπέβαλαν τις ερω¬ 
τήσεις τους καί έλαβαν άποστομωτικές άπαντήσεις, 
με τή σειρά του έκανε καί ό Ιησούς ένα διπλό ερώ¬ 
τημα στους Φαρισαίους. Τό ερώτημα εινε σχετικό με 
τήν καταγωγή καί τή φύσι τού Μεσσία, που οι Φα¬ 
ρισαίοι περίμεναν νά ελθη, άλλα δεν πίστευαν ότι 
ήλθε καί δτι ήταν ό Ιησούς. Έρωτώντας του εχθρούς 
του ό Ιησούς εινε σαν νά τους έλεγε: Πολλά ερωτή¬ 
ματα μου κάνατε καί σ’ δλα σάς άπάντησα. Τώρα 
σάς κάνω καί εγώ ενα ερώτημα, καί περιμένω νά δώ 
τί θ’ άπαντήσετε εσείς, που κάνετε δτι τά ξέρετε δλα. 

Τό πρώτο σκέλος άπό τό διπλό ερώτημα τού Ιη¬ 
σού ήταν γιά τήν καταγωγή τού Μεσσία. Ρώτησε: 
«Τί ύμΐν 8οκβΐ 7 τερί τοΰ Χρίστον; Τίνος υιός εστιν;». 
Ποιά γνώμη, δηλαδή, έχετε γιά τό Μεσσία; Τίνος 
άπόγονος είνε; 

Στο σκέλος αυτό τοΰ ερωτήματος άπάντησαν 
εύκολα οι Φαρισαίοι. Είπαν: Τοΰ Δαβίδ άπόγονος 
είνε ό Μεσσίας. 

Σύμφωνα με τις προφητείες ήταν ολοφάνερο, δτι 
ό Μεσσίας θά προερχόταν άπ' τον ένδοξο βασιλιά 
Δαβίδ. Θά ήταν, μ* άλλα λόγια, ένας άπόγονος τού 
Δαβίδ, ό ενδοξότερος βεβαίως άπ’ όλους τους άπο- 
γόνους τοΰ Δαβίδ. 

Ανθρωποι του λαού ώνόμαζαν τον Ιησού «υιόν 
Δαβίδ». Και αυτά τα παιδιά κατά τή θριαμβευτική 
είσοδό του στά Ιεροσόλυμα τον ζητωκραύγαζαν ώς 
«υιόν Δαβίδ». Αυτός δε ό τίτλος είχε την έννοια, ότι 
ό Ιησούς είνε ό κατ’ εξοχήν υίός-άπόγονος τού Δα¬ 
βίδ, ό Μεσσίας δηλαδή. Άλλ’ οι εχθροί επ’ ουδενι 
λόγω ήθελαν ν’ αναγνωρίσουν τον Ιησού ώς Μεσ- 
σία. Τούς φαινόταν πολύ, αυτός ό άσημος χωρικός 
νά είνε ό ενδοξότερος απόγονος του Δαβίδ, ό Μεσ¬ 
σίας. 

Στίχ. 43-45: Άλλ* ό Ιησούς διεκδικούσε όχι μόνο 
τήν ιδιότητα τού υιού Δαβίδ-Μεσσίου, αλλά και τό 
άπείρως περισσότερο, τήν ιδιότητα τού Θεού. 

Τό δεύτερο σκέλος τού ερωτήματος τού Ιησού 
ήταν σχετικό με τήν άπείρως υψηλότερη άξίωσί του, 
ότι ήταν Θεός. Ρώτησε: «Πώς ούν Δαβίδ εν Πνεύ- 
ματι Κύριον αυτόν καλεΐ, λεγων εΐπεν 6 Κύριος τώ 
Κυρίω μου, κάθου εκ δεζιών μου εως αν θώ τούς 
εχθρούς σου ύποπόδιον των ποδών σου; Εί ούν 
Δαβίδ καλεΐ αυτόν Κύριον, πώς υιός αυτού εστιν;». 
Με άπλά λόγια, άφού οι Φαρισαίοι ώμολόγησαν, ότι 
ό Μεσσίας είνε άπόγονος τού Δαβίδ, ό Ιησούς τούς 
ρώτησε: Πώς ό Δαβίδ, με τήν έμπνευσι τού 'Αγίου 
Πνεύματος ομιλώντας, ονομάζει τό Μεσσία Κύριο; 
Και ονομάζει ό Δαβίδ τό Μεσσία Κύριο λέγοντας 
αύτά τά λόγια: Είπε ό Κύριος στον Κύριό μου (είπε 
ό Θεός Πατήρ στο Μεσσία), κάθησε στά δεξιά μου, 
μέχρι νά θέσω τούς εχθρούς σου κάτω άπό τά πό¬ 
δια σου. Άν λοιπόν ό Δαβίδ τον όνομάζη Κύριό του, 
πώς είνε άπόγονός του; 

Γιά νά έννοήσωμε καλά τό δεύτερο τούτο σκέλος 
τού ερωτήματος τού Ιησού, πρέπει νά ξέρωμε τά έξης: 

Ό Ιησούς στο σκέλος τούτο του ερωτήματος 
του ξεκινάει άττ’ τον ρθ' (ρι ) Ταλμο, ένα σύντομο, 
υψηλό, μεγαλειώδη και μυστηριώδη Ψαλμό, ττού οί 
Φαρισαίοι αναγνώριζαν ώς Μεσσιακό. Εϊνε ο Ψαλμός 
πού παρατίθεται στην Καινή Διαθήκη περισσότερο 
απ’ όλους τούς Ταλμούς. Στον Ψαλμό αύτό ο Δαβίδ 
εκφράζεται με τρόπο παράδοξο, παραδοξότατο* με 
τρόπο πού φυσικώς και άνθρωπίνως είνε αδιανόητος 
και άνεπινόητος. "Αν τό Πνεύμα το Αγιο δεν φώτιζε 
τό Δαβίδ, θά ήταν άδύνατο να έκφρασθή με τέτοιο 
τρόπο. Στον Ψαλμό αυτό, αν προσέξη κάνεις καλά, 
άναφέρονται τρία πρόσωπα με τό όνομα «Κνριος». 
Στήν άρχή δε του Ψαλμου ο Δαβίδ λεγει: «Είπε ο 
Κύριος στον Κύριό μου, κάθησε στα δεξιά μου, μέ- 
χρις ότου θέσω τούς εχθρούς σου κάτω άπό τά πό¬ 
δια σου». Έδώ ό Δαβίδ αναφέρει δυο πρόσωπα με 
τό όνομα «Κύριος». Τό πρώτο πρόσωπό εινε ο Θεός 
Πατήρ καί τό δεύτερο ό Μεσσίας. Ό Δαβίδ ονομάζει 
τό Μεσσία «Κύριόν» του. "Ένα πρόσωπο, πού δεν 
είχε γεννηθή άκόμη, ένα άπόγονό του, πού θά έγεν- 
νάτο έπειτα άπό 1.000 περίπου έτη, ό Δαβίδ ονο¬ 
μάζει «Κύριόν» του! Λόγος παράδοξος, παραδο- 
ξότατος* όντως άδιανόητος καί άνεπινόητος φυσικώς 
καί άνθρωπίνως. Μόνο ή Γραφή έχει τέτοιους λόγους, 
διότι ή Γραφή εινε θεόπνευστη. Άν ή Γραφή δεν ήταν 
θεόπνευστη, ούδέποτε θά πήγαινε στο νου ανθρώ¬ 
που, ότι ένας μακρινός άπόγονός του είνε συγ¬ 
χρόνως καί «Κύριός» του. 

Αύτό τό παράδοξο έπισημαίνοντας ό Ιησού, ρώ¬ 
τησε τούς Φαρισαίους: Πώς συμβιβάζεται νά είνε ό 
Μεσσίας καί «Κύριος» τού Δαβίδ καί «νιος», ήτοι 
άπόγονος τού Δαβίδ; 

Το ερώτημα του ΊησοΟ είνε ένα από τά μεγα¬ 
λειώδη αινίγματα τής Βίβλου. Ή δέ λύσις του αινί¬ 
γματος εΐνε^ή διπλή φύσις του Μεσαίου: Ό Μεσαίας 
είνε «νιος» ήτοι απόγονος του Δαβίδ σαν άνθρωπος, 
καί είνε « Κύριος» του Δαβίδ σάν Θεός. Πρέπει μά¬ 
λιστα νά ποΰμε, ότι καί σάν άνθρωπος ό Μεσαίας, 
ελαβε «πάσαν εξουσίαν εν ούρανω καί επί γης», 
επειδή ήταν Θεός. Με άλλα λόγια,* καί σάν άνθρω¬ 
πος ό Μεσαίας έγινε «Κύριος πάντων», επειδή ήταν 
Θεός. Ένας άγγελος ουδέποτε θά έλάμβανε «πάσαν 
εξουσίαν εν οΰρανω καί επί γής» καί ουδέποτε θά γι¬ 
νόταν «Κύριος πάντων». "Οπωσδήποτε τό «Κύριος» 
με θρησκευτική έννοια άρμόζει στή Θεότητα. 

Εκτός τής ονομασίας «Κύριος», τή θεότητα του 
Μεσαία ύπεμφαίνει καί ή καθέδρα του στά δεξιά του 
Θεοΰ-Πατρός. 

Στίχ. 46: Οί Φαρισαίοι δεν είχαν τί νά απαντή¬ 
σουν στο ερώτημα του Ιησού. Αποστομώθηκαν. "Αν 
ήταν καλοπροαίρετοι καί φωτισμένοι άνθρωποι, θά 
έλεγαν, ότι ό Μεσαίας είνε καί άνθρωπος καί Θεός, 
όπως κήρυττε ό Ιησούς γιά τον εαυτό του. Άλλ’ ή 
προκατάληψις καί ή πώρωσις τύφλωναν τά μάτια 
των ψυχών των καί δέν μπορούσαν νά ίδοΰν τήν 
αλήθεια. Καί έν τούτοις έλεγαν, ότι βλέπουν. Γι’ αυτό 
καί ήταν περισσότερο αξιοκατάκριτοι. 

Ματθ. ΚΓ' 1-12 


Μάθημα 37ο 


01 ΓΡΑΜΜΑΤΕΙΣ ΚΑΙ 01 ΦΑΡΙΣΑΙΟΙ 


Στο εικοστό τρίτο κεφάλαιο του Ματθαίου, στίχ. 
1-12, ό Ιησούς απευθύνεται στα πλήθη και στους 
μαθητάς του και έφιστα τήν προσοχή τους απέναν¬ 
τι των γραμματέων και των Φαρισαίων. 

Έξήγησις λέξεων και φράσεων 

1: οί οχλοι = τά πλήθη. 

2: καθέδρα = διδασκαλική έδρα. 

γραμματείς = οί νομοδιδάσκαλοι, οί θεολόγοι. 

3: τηρείτε = να τηρήτε, νά φυλάσσετε. 

ον ποιονσι = δεν κάνουν, δεν εφαρμόζουν. 

4: δεσμενονσι - δένουν, σφικτοδένουν. 

επιτιθεασι = επιθέτουν, φορτώνουν. 

5: προς το θεαθήναι τοΐς άνθρώποις = για νά τους 
δουν οί άνθρωποι. 

πλατννονσι = κάνουν πλατειά, πλαταίνουν. 
φυλακτηρια = φυλακτά. 

μεγαλύνουσι = κάνουν μεγάλα, μεγαλώνουν. 
τά κράσπεδα των ιματίων = τά άκρα των 
ενδυμάτων. 

6: φίλοΰσι = άγαπουν. 

πρωτοκλισία εν τοΐς δείπνοις = πρώτη θέσι στά 
γεύματα. 

πρωτοκαθεδρία = πρώτο κάθισμα. 

7: ασπασμός = χαιρετισμός. 

άγοραί = δημόσιοι πολυσύχναστοι χώροι. 
ραββί, ραββΐ = διδάσκαλε, διδάσκαλε. 

8: υμείς 8ε μη κληθητε ραββί = σεις όμως νά μή 
όνομασθήτε διδάσκαλοι. 

εις γαρ υμών εστιν 6 διδάσκαλος = διότι ένας 
είνε ό διδάσκαλός σας. 
εστε = εισθε. 

9: μη καλέσητε = μή ονομάσετε. 

10: μη8ε κληθητε καθηγηταί = μήτε νά όνομασθήτε 
καθηγηταί (ή καθοδηγηταί, πνευματικοί οδη¬ 
γοί). 

11: δ μείζων υμών = 6 μεγαλύτερος άπό σάς. 

εσται υμών διάκονος = θά εϊνε (= οφείλει νά είνε) 
υπηρέτης σας. 

Παρατηρήσεις και διδάγματα 

Στίχ. 1 : Οί γραμματείς και οί Φαρισαίοι, σάν 
πνευματικοί οδηγοί του λαού, ήταν διάδοχοι του 
Μωυσέως. Κάθησαν στή διδασκαλική θέσι εκείνου, 
διαβάζοντας και ερμηνεύοντας στο λαό τό νόμο του, 
καί μάλιστα ζητώντας άπ’ τό λαό περισσότερα άπ’ 
όσα ό Μωσαϊκός νόμος ζητούσε. Ή έπίδρασις των 
πνευματικών οδηγών πάνω στο λαό είνε μεγάλη. Γι' 
αύτό εινε άνάγκη νά διαφωτίζεται ό λαός γιά τούς 
πνευματικούς οδηγούς του, ώστε νά προσεχή και νά 
δέχεται καλές καί όχι κακές επιδράσεις άπ’ αυτούς. 
ΓΓ αυτό καί ό Χριστός διαφωτίζει τά πλήθη καί τους 
μαθητάς του ώς προς τους γραμματείς καί τους Φα¬ 
ρισαίους, καί έφιστφ προσοχή άπέναντί τους. 

Τί διδάσκει τούτο; Διδάσκει, ότι τους θρησκευ- 

τικους ήγέτες δεν πρέπει νά βλέπη κάνεις σαν ταμ¬ 
πού. Είνε σφάλμα νά νομίζη κανείς, δτι οι θρησκευ¬ 
τικοί ηγέτες δεν πρέπει νά κρίνωνται καί νά θί- 
γωνται. Γιά νά γνωρίζη ό λαός με τί οδηγούς έχει 
νά κάνη καί σε τί πρέπει νά τους άκολουθή καί σε 
τί όχι, είνε άνάγκη νά λέγωνται καί τά καλά καί τά 
κακά των οδηγών. Έτσι ό καθένας Θά μπορή νά λαμ- 
βάνη τά μέτρα του άπέναντί τους. Δεν είνε έγκλημα 
νά μη διαφωτίζωνται οι επιβάτες γιά ένα κακό σωφέρ 
καί νά έμπιστεύωνται σ’ αυτόν τη σωματική ζωή 
τους; Άσυγκρίτως περισσότερο είνε έγκλημα νά μή 
διαφωτίζωνται οί άνθρωποι γιά ένα κακό θρησκευ¬ 
τικό οδηγό καί νά έμπιστεύωνται σ’ αυτόν τήν 
πνευματική ζωή τους. Χωρίς εμπάθεια προς τους κα¬ 
κούς οδηγούς καί άπό αγάπη προς τό λαό, άλλά 
καί προς αυτούς, οί εσφαλμένες καί άσεβεΐς άντιλή- 
ψεις καί ενέργειες, καθώς καί τά άνάρμοστα παρα- 
δείγματά τους, πρέπει νά κρίνωνται καί ν’ άποδο- 
κιμάζωνται. 

Στίχ. 2-3: Οί γραμματείς καί οί Φαρισαίοι -όχι 
όλοι βεβαίως- είχαν λόγια, άλλά δεν είχαν έργα. Δί¬ 
δασκαν τά ορθά καί τά πρέποντα στον ήθικό τομέα, 
άλλά δεν τά έφήρμοζαν. Δίδασκαν γιά τους άλλους, 
όχι γιά τους εαυτούς των. Ένώ πρώτα έπρεπε νά 
διδάσκουν γιά τους εαυτούς των, καί έπειτα γιά 
τούς άλλους. Ή μάλλον, πρώτα έπρεπε νά πράτ¬ 
τουν, δίνοντας τό καλό παράδειγμα, καί έπειτα νά 
διδάσκουν. «'Ός δ’ αν ποίήστ] καί δίδάξτ]» (Ματθ. 
ε' 19), είπε ό Χριστός. Πρώτα νά ποιήση, νά έφαρ- 
μόση δηλαδή, καί έπειτα νά διδάξη. Πρώτα τό πα¬ 
ράδειγμα, καί έπειτα ή διδασκαλία. 

Ό Χριστός επισημαίνει αυτή την άσυνέπεια των 
γραμματέων και των Φαρισαίων μεταξύ θεωρίας και 
πράξεως. Και συνιστα στα πλήθη και τους μαθητάς 
του νά άκούουν τά λόγια των γραμματέων καί των 
Φαρισαίων, άλλα νά μή κάνουν τά έργα τους. Διότι 
τά λόγια τους ήταν σωστά, άλλά τά έργα τους δεν 
ήταν. 

Αυτό συμβαίνει σε κάθε εποχή. Οί περισσότεροι 
εκπρόσωποι τής Θρησκείας λένε τά σωστά, άλλά 
δεν τά πράττουν. Καί εξ αιτίας τούτων πολλοί σκαν¬ 
δαλίζονται καί άπομακρύνονται άπ’ τή Θρησκεία. 
Λάθος! Τεράστιο λάθος, που τιμωρείται μέ αιώνια 
κόλασι! Νά θλιβώμεθα γιά τήν άσυνέπεια των άνα- 
ξίων εκπροσώπων τής Θρησκείας, ναί. Νά σκανδα- 
λιζώμεθα όμως καί ν’ άπομακρυνώμεθα άπ’ τή Θρη¬ 
σκεία, όχι. Τί φταίει ή Θρησκεία, αν υπάρχουν κακοί 
εκπρόσωποί της; "Οταν βλέπωμε άσυνέπεια μεταξύ 
λόγων καί πράξεων, εμείς σύμφωνα μέ τό λόγο του 
Χρίστου οφείλουμε ν 1 άκουμε τά λόγια, διότι είναι 
ορθά καί εΐνε τής Θρησκείας, ν’ άποφεύγωμε δε τά 
έργα, διότι εΐνε κακά καί είνε των κακών άνθρώπων 
καί όχι τής Θρησκείας. Δεν εΐνε λογικό τά έργα των 
άνθρώπων νά πληρώνη ή Θρησκεία. Άλλο Θρησκεία 
καί άλλο εκπρόσωποι τής Θρησκείας. Οι εκπρόσω¬ 
ποι μπορεί νά εΐνε κακοί καί άνάξιοι, άλλ 4 ή Θρη¬ 
σκεία είνε άγια καί άξια. 

Που είνε οί άντίχριστοι Χιλιασταί, οί όποιοι εξ 
αιτίας άναξίων κληρικών κατηγορουν τήν ίδια τή 
Θρησκεία μας; Που εΐνε επίσης οί κοσμικοί, οί όποιοι 
έξ αιτίας άναξίων κληρικών άπομακρύνονται άπ’ 
τήν Εκκλησία; Καί οί μέν καί οί δέ προφασίζονται 
«προφάσεις εν άμαρτίαις». 

Στίχ. 4: Οί γραμματείς και οί Φαρισαίοι δεν δί¬ 
δασκαν μόνο τά ορθά, πού έπρεπε ν’ ακόλουθη ό λα¬ 
ός. Προχωρούσαν και πέρα άπό το νόμο και δίδα¬ 
σκαν πράγματα, που δεν τά ζητοΰσε ό Θεός. Γίνον¬ 
ταν σχολαστικοί, ύπερακριβεΐς και ύπεραυστηροί. 
Σφικτόδεναν και έθεταν με τή διδασκαλία τους πάνω 
στους ώμους των άνθρώπων δυσβάστακτα φορτία, 
που οί ίδιοι ούτε με τό δάκτυλό τους ήθελαν να τά 
κινήσουν. Φόρτωναν τους άλλους με ένα σωρό δυ¬ 
σβάστακτες εντολές, ενώ οί ίδιοι καμμιά προσπάθεια 
δεν ήθελαν νά κάνουν γιά τήν έκτέλεσι των εντολών 
αυτών. Ύπεραυστηροι προς τους άλλους, επιεικέ¬ 
στατοι προς τους εαυτούς των. 

"Ας προσέξωμε, άδελφοί μου, μήπως και εμείς 
είμαστε ύπεραυστηροι άπέναντι τών άλλων και επι¬ 
εικέστατοι άπέναντι τών εαυτών μας. "Ας προσέ¬ 
ξωμε, μήπως ζητάμε πάρα πολλά άπό τούς άλλους 
και λίγα ή τίποτε άπό τούς εαυτούς μας. "Ας προσ¬ 
έξουν προπάντων μερικοί χριστιανοί, πού ζητάνε πε¬ 
ρισσότερα άπ’ όσα ζητάει ό φιλάνθρωπος Θεός καί 
ή φιλάνθρωπη Εκκλησία. Αύτοί οί χριστιανοί μέ τις 
ύπερβολικές τους άντιλήψεις καί άπαιτήσεις θά μπο¬ 
ρούσαν νά χαρακτηρισθοϋν ώς σουπερ-άσκηταί καί 
σοϋπερ-χριστιανοί!... 

Στίχ. 5-12: Οί γραμματείς καί οί Φαρισαίοι ήταν 
ύπερήφανοι, κενόδοξοι καί άνθρωπάρεσκοι. "Ολα τά 
έργα τους, είπε ό Χριστός άποκαλύπτοντας τά ύπο- 
κριτικά τους βάθη, έκαναν «προς το θεαθηναι τοΐς 
ανθρώπους», γιά νά τούς ίδοΰν δηλαδή οί άνθρωποι, 
καί νά τούς επαινέσουν. Δεν κοίταζαν ν* άρέσουν στο 
Θεό, άλλά στούς άνθρώπους. Δεν τούς ένδιέφερε ή 
γνώμη καί ό έπαινος τού Θεού, άλλά ή γνώμη καί 

ό έπαινος των ανθρώπων. Ζητούσαν δέ έπαινο καί 
δόξα για πράξεις, που δεν είχαν κανένα ουσιαστικό 
περιεχόμενο, άλλ’ ήταν καθαρά τυπικές. "Εγραφαν 
σε μερικές μεμβράνες χωρία τής Γραφής, περιτυλισ- 
σαν τις μεμβράνες καί τις κρεμούσαν άπ’ τό χέρι καί 
άπ’ τό κεφάλι τους μπροστά στο μέτωπο, όχι γιά 
νά βλέπουν καί νά ενθυμούνται τό νόμο του Θεού 
(Έξόδ. ιγ' 16* Δευτ. στ' 8, ια' 18), άλλά γιά φυλα¬ 
κτά, που νόμιζαν ότι έπιδρουσαν κατά τρόπο μαγι¬ 
κό. "Εκαναν πλατειά αυτά τά φυλακτά, γιά νά τά 
βλέπουν οι άλλοι άνθρωποι καί νά τους επαινούν ώς 
ευσεβείς. Χρησιμοποιούσαν τά χωρία τής Γραφής ώς 
μέσα ίκανοποιήσεως τής κενοδοξίας τους. Επίσης 
έκαναν μεγάλα τά κράσπεδα, τά άκρα δηλαδή των 
ενδυμάτων τους, με κρόσια άπό γαλάζιες κλωστές, 
όχι πάλι γιά νά βλέπουν καί νά ενθυμούνται καί νά 
εφαρμόζουν τις εντολές του Θεού (Άριθ. ιε' 38-40), 
άλλά γιά νά βλέπουν οι άλλοι άνθρωποι καί νά τους 
επαινούν ώς ευσεβείς. Καί άπό τά ένδυματά τους 
φαινόταν ή κενοδοξία τους. 

Επίσης επιδίωκαν τήν πρώτη θέσι στά γεύμα¬ 
τα καί στις συναγωγές, καί άρέσκονταν νά τους χαι¬ 
ρετούν οι άνθρωποι στους δημοσίους χώρους καί νά 
τους προσφωνούν μέ σεβασμό «διδάσκαλε, διδά¬ 
σκαλε». 

Ό Ιησούς συνιστα στους μαθητάς του νά μη 
επιδιώκουν νά όνομάζωνται διδάσκαλοι καί καθηγη- 
ταί. Διότι ένας είνε ό διδάσκαλος καί ό καθηγητής, 
ό Χριστός, όλοι δέ οί άλλοι είνε άδελφοί μεταξύ τους. 
Ό Ιησούς επίσης συνιστςί στους άνθρώπους νά μή 
ονομάζουν κανένα πατέρα, διότι ένας είνε ό πατέρας, 
ό ουράνιος. 

Μ* αυτά τά λόγια ό Χριστός δέν καταργεί βε¬ 
βαίως τους τίτλους του διδασκάλου, του καθηγητου 
και του πατρός. Αυτή άλλωστε ή Γραφή άλλου 
όμιλεΐ για διδασκάλους που έδωσε ό Χριστός (Έφεσ. 
δ' 11) και για σαρκικούς και πνευματικούς πατέρας. 
«Τίμα τον πατέρα σου και την μητέρα σου», λέγει 
ή πέμπτη εντολή. «Έάν μυρίους παιδαγωγούς έχη- 
τβ έν Χριστώ, άλλ’ ου πολλλούς πατέρας * έν γάρ 
Χριστώ Ίησοΰ διά του Ευαγγελίου έγώ υμάς έγέν- 
νησα», λέγει ό άπόστολος Παύλος (Α' Κορ. δ' 15). 
Ένας είνε διδάσκαλος και καθηγητής και πατέρας 
στήν κυριολεξία, με πλήρη και άπόλυτη έννοια. Με 
σχετική δμως και καταχρηστική έννοια εινε πολλοί 
διδάσκαλοι καί καθηγηταί καί πατέρες. Καί όλοι οι 
άνθρωποι πρέπει να σκέπτωνται τό άπόλυτο καί να 
είνε ταπεινοί. Διότι, όποιος ταπεινώνει τον εαυτό του, 
θά υψωθή, θά δοξασθή. Καί όποιος υψώνει τον εαυ¬ 
τό του, όποιος υπερηφανευεται, θά ταπεινωθή. 

Άς προσέξωμε, άδελφοί μου, μήπως καί εμείς σ' 
ένα βαθμό μοιάζουμε με τους υπερηφάνους, κενοδό¬ 
ξους καί άνθρωπαρέσκους γραμματείς καί Φαρισαί¬ 
ους. Όπωσδήποτε μοιάζουμε σε ένα βαθμό. Καί άς 
ταπεινωθούμε, γιά νά σωθούμε. 

Λέγοντας επίσης ό Χριστός, ότι ένας είνε ό δι¬ 
δάσκαλος καί ό καθηγητής, ό ίδιος ό Χριστός, δέν 
άποκλείει τον Πατέρα καί τό Άγιο Πνεύμα. Ο Χρι¬ 
στός είνε ό μόνος διδάσκαλος καί καθηγητής, επειδή 
είνε «6 μόνος αληθινός Θεός» (Α’ Ιωάν, ε 20), ή όλη 
θεία Ουσία. Επειδή όμως καί ό Πατήρ είνε ή όλη 
θεία Ουσία, ό όλος Θεός, επίσης καί τό Πνεύμα, ό,τι 
λέγεται γιά τό Χριστό, ισχύει καί γιά τον Πατέρα 
καί τό Πνεύμα. 

Ματθ. ΚΓ' 13-39 


Μάθημα 38ο 


ΤΑ «ΟΥΑΙ» ΚΑΤΑ ΤΩΝ ΥΠΟΚΡΙΤΩΝ 
ΘΡΗΝΟΣ ΓΙΑ ΤΗΝ ΙΕΡΟΥΣΑΛΗΜ 


Στο εικοστό τρίτο κεφάλαιο του Ματθαίου, στίχ. 
13-39, ό Κύριος εκσφενδονίζει τα περίφημα «ούαί» 
εναντίον των υποκριτών γραμματέων και Φαρισαίων, 
στίχ. 13-32, και ελέγχει τους Ιουδαίους ώς διώκτες 
και φονεΐς τών άπεσταλμένων του Θεού, Θρηνεί για 
την Ιερουσαλήμ, προλέγει την τιμωρία τους και 
δηλώνει ότι τους εγκαταλείπει, στίχ. 33-39. 

Έξήγησις λέξεων καί φράσεων 

13: κατεσθίετε = κατατρώγετε. 

7 τροφάσει = με πρόφασι, προσποιητά, υποκριτι¬ 
κά, με πρόσχημα εύσεβείας. 
μακρά προσευχόμενοι = κάνετε μακρές προσευ¬ 
χές* 

λήφεσθε = Θά λάβετε. 

περισσότερον κρίμα = μεγαλύτερη καταδίκη. 

14: άφίετε = άφήνετε. 

15: περιάγετε = περιέρχεσθε. 

προσήλυτος = αύτός πού άπ’ τούς ειδωλολάτρες 
προσερχόταν στον Ιουδαϊσμό. 
υιός γεεννης = παιδί τής γεέννης, τής κολάσεως. 
δΐ7 τλότερος υμών = δύο φορές χειρότερος άπό 
σάς στην κόλασι. 

16: δ§* δ’ αν όμόση = δττοιος θά όρκισθή. 

οφείλει = είνε υποχρεωμένος νά τηρήση τον δρκο 
του. 

17: μείζων - μεγαλύτερος. 

23: άποδεκατοΰτε = δίνετε τό ένα δέκατο. 
ηδύοσμος = δυόσμος. 
κρίσις = εύσπλαγχνία. 

ό ελεος = τό έλεος, ή συμπάθεια, ή εύσπλαγχνία. 
πίστις - φιλανθρωπία. 

ταΰτα εδει ποιησαι - αυτά έπρεπε νά κάνετε. 
κάκεΐνα μη άφιεναι = και εκείνα νά μή άφήνετε. 
24: οι δι υλίζοντες = σεις πού στραγγίζετε, άφαιρειτε 
με στραγγισμό. 

25: παροφις = πιάτο, πιατέλλα. 
γέμουσ ι = είνε γεμάτα. 

26: παρομοιάζετε τάφοις κεκονιαμενοις = ομοιάζετε 
με άσβεστωμένους τάφους. 
οΐτινες = οί όποιοι. 

29: κοσμείτε = στολίζετε. 

30: εΐ ήμεν = εάν ήμεθα. 

ούκ αν ημεν - δεν θά ήμεθα. 
κοινωνοι εν τω αϊματι = συμμέτοχοι στο φόνο. 
31: μαρτυρείτε εαυτοΐς = ομολογείτε γιά τούς εαυ¬ 
τούς σας. 

32: πληρώσατε = συμπληρώστε. 

33: γεννήματα εχιδνών = γεννήματα οχιών, οχιές. 
34: άποκτενεΐτε = θά φονεύσετε. 

35: δπως ελθη εφ' υμάς παν αϊμα δίκαιον = γιά νά 
πέση επάνω σας ή τιμωρία γιά τό φόνο κά¬ 
θε δικαίου άνθρώπου. 

36: ηζει ταΰτα πάντα = θά έλθουν δλα αύτά (θά 

έλθουν επάνω σας δλα τά εγκλήματα, δλες 
οί τιμωρίες για τά εγκλήματα). 

37: η άποκτέννονσα = που φονεύεις. 
προς αυτήν = προς εσένα. 
βπίσνναγαγβΐν = να συνάξω, νά μαζέψω. 
δρνις = όρνιθα, κόττα. 
τα νοσσία = τά πουλάκια. 

38: ιδού άφίβται ύμΐν = ιδού άφήνεται για λύπη σας, 
για τιμωρία σας. 

39 : απ αρτι = απο τώρα. 

Παρατηρήσεις και διδάγματα 

Στίχ. 13-32: Λίγες ήμερες χωρίζουν το Χριστό 
άπό τό πάθος. Ό φόνος, ή κακία, ή μοχθηρία και οί 
φονικές διαθέσεις των Ιουδαίων έναντίον του Χρι¬ 
στού έχουν φθάσει στο κατακόρυφο. Και ό Χριστός 
τό γνωρίζει. Γνωρίζει δτι «ελήλυθεν η ώρα αυτόν». 
Γνωρίζει, δηλαδή, δτι έφθασεν ή ώρα του νά παρα- 
δοθή στά χέρια των έχθρών του και νά ύποστή τό 
φρικτό μαρτύριο. Άλλ’ ένω γνωρίζει τις θηριώδεις 
διαθέσεις των έχθρών του καί τό φρικτό μαρτύριο 
πού τον άναμένει, ό Χριστός δεν όμιλεΐ στους έ- 
χθρούς του με ήπια λόγια, γιά νά τους κατευνάση, 
άλλ’ άντιθέτως όμιλεΐ με έλεγκτικά καί καυστικά λό¬ 
για. Εξαπολύει τούς μύδρους τής θείας οργής του 
έναντίον των υποκριτών, τών άνθρώπων που ήταν 
άσεβεΐς καί φαίνονταν εύσεβεΐς, πού άλλο ήταν καί 
άλλο φαίνονταν, πού ήταν έλεεινοί καί τρισάθλιοι καί 
φαίνονταν δίκαιοι καί άγιοι. Τίποτε δεν καυτηρίασε 
ό Χριστός δσο τήν υποκρισία. Μπροστά στο λαό 
έκανε τά πλήρη άποκαλυπτήρια τών γραμματέων 

και Φαρισαίων χωρίς να φοβηθή ή κάπως να υπο- 
λογίση την άβυσσαλέα τους κακία και θηριωδία. 

Που είνε εκείνοι που λέγουν, δτι ό έλεγχος εϊνε 
αμαρτία, και μάλιστα ό έλεγχος εναντίον των θρη¬ 
σκευτικών άρχόντων; Αυτοί που λέγουν τέτοια πρά¬ 
γματα ή δεν ξέρουν τό Ευαγγέλιο, ή τό παρερμη¬ 
νεύουν, ή είνε δειλοί και δεν τολμουν νά ελέγξουν τό 
κακό και τους κακούς καί, για νά δικαιολογήσουν τη 
δειλία τους, δημιουργούν δική τους Θεωρία για τον 
έλεγχο, ή είνε και οι ίδιοι ένοχοι άπιστίας και άσε- 
βείας και γι’ αυτό δεν Θέλουν νά γίνεται έλεγχος. 

Ό Χριστός ήλεγξε και καυτηρίασε τήν υποκρι¬ 
σία και τή Θεομπαιξία. Αυτό τό κακό, τό χειρότερο 
άπ’ όλα τά κακά, κάθε πιστός και ειλικρινής άνθρω¬ 
πος οφείλει νά έλέγχη και νά καυτηριάζη. Άλλωστε 
δεν ήλεγξε μόνο ό Χριστός τήν υποκρισία και τή Θε¬ 
ομπαιξία. Τήν ήλεγξαν και όλοι οί Πατέρες και οί δί¬ 
καιοι τής Εκκλησίας μας. 

Χωρίς έλεγχο ή διαφθορά προχωρεί περισσότε¬ 
ρο. Με τον έλεγχο συγκροτείται, άλλοτε περισσότε¬ 
ρο και άλλοτε λιγώτερο. 

Στίχ. 13: Οί γραμματείς και οί Φαρισαίοι έξωτε- 
ρικώς φαίνονταν ευσεβείς. "Εκαναν μακρές προσευ¬ 
χές. Μέχρι τρεις ώρες. Αλλά δεν τις έκαναν άπό 
φιλόθεα αισθήματα. Τις έκαναν γιά νά τις βλέπουν 
οί άνθρωποι και νά τους θεωρουν και νά τους επαι¬ 
νούν ώς άγιους. Τις έκαναν άκόμη γιά ν’ άποσπούν 
τήν εμπιστοσύνη των άνθρώπων και έτσι στή συνέ¬ 
χεια ν’ άποσποΰν άπ’ τους άνθρώπους υλικά άγα- 
θά. Κατέτρωγαν έτσι τά σπίτια των χηρών, άδυνά- 

των προσώπων, που επρεπε νά δίνουν σ’ αυτά και 
οχι νά παίρνουν άπ* αυτά. 

Οί γραμματείς και Φαρισαίοι δηλαδή είχαν δύο 
ειδών ιδιοτέλεια* πνευματική ιδιοτέλεια και υλική ιδιο¬ 
τέλεια. Κυνηγούσαν τήν κοσμική δόξα και το Ολικό 
συμφέρον. Και εν τούτοις παρίσταναν τούς ευσεβείς. 
Γι αυτό ό Κύριος είπε, ότι θά έχουν μεγαλύτερη κα¬ 
ταδίκη. Ή υποκρισία επιβαρύνει τήν κατάστασι του 
αμαρτωλού καί ασεβούς. 

Ή Θρησκευτική υποκρισία σήμερα δεν έχει μεγά¬ 
λη «πέρασι», όπως είχε τήν εποχή τού Χριστού. 
"Οταν ίδοΰν οί άνθρωποι θρησκευτικούς τύπους καί 
, τρόπους καί Θρησκευτικές ενέργειες, δεν επαινούν 
αλλά μάλλον κοροϊδεύουν. Γι* αύτό σήμερα οί άν¬ 
θρωποι, άν δεν είνε πραγματικά εύσεβεϊς, μάλλον 
άποφεύγουν νά έμφανίζωνται ώς εύσεβεϊς. Άλλ’ ενώ 
ή θρησκευτική ύποκρισία σήμερα δεν είνε συνηθι¬ 
σμένο φαινόμενο, ή πνευματική καί υλική ιδιοτέλεια, 
ή κενοδοξία καί ή φιλοχρηματία, είνε συνήθη, συνη- 
θέστατα φαινόμενα. Πολλοί, οί πλεΐστοι άνθρωποι, 
κυνηγούν τήν κοσμική δόξα καί τό ύλικό συμφέρον. 
Άνθρωποι δέ, πού ζούν γιά τήν κοσμική δόξα καί τό 
ύλικό συμφέρον, δεν είνε χριστιανοί. 

Στίχ. 14: Οί γραμματείς καί οί Φαρισαίοι έκλει¬ 
ναν τή βασιλεία τού Θεού μπροστά στούς ανθρώ¬ 
πους. Οί ίδιοι με τις κακίες καί τήν ύποκρισία τους 
δεν έμπαιναν στή βασιλεία τού Θεού. Αλλά καί τούς 
άλλους έμπόδιζαν. Πώς; Με τις κακές ερμηνείες τού 
νόμου, μέ τό τυπολατρικό τους παράδειγμα καί μέ 
τις κοσμικές ερμηνείες καί διδασκαλίες τους γιά τό 
Μεσσία δέν βοηθούσαν τούς άλλους γιά νά έχουν 

πνευματικότητα και να πιστεύσουν στον Ίησου ώς 
τον Μεσσία. Άντι να φωτίζουν, σκότιζαν τους άν- 
θρώπους. Άντι νά τους οδηγούν στη βασιλεία του 
Θεού, τους παρέσυραν στην απιστία απέναντι του 
Ίησου και στήν καταστροφή. 

Και σήμερα υπάρχουν κακοί έρμηνευται του Χρι¬ 
στιανισμού και κακοί οδηγοί. Είνε άνθρωποι μέ χα¬ 
λαρές, κοσμικές και μοντέρνες άντιλήψεις, που έχουν 
τήν άθεοφοβία νά παρουσιάζουν αυτές τις άντιλή- 
ψεις τους σαν σύμφωνες δήθεν μέ τό πνεύμα του 
Ευαγγελίου και τό θέλημα του Θεού. Οί κακοί αυτοί 
έρμηνευται καί οδηγοί λένε παραδείγματος χάριν: 
Δέν είνε αμαρτία νά παρακολουθής τά κινηματο¬ 
γραφικά καί θεατρικά έργα! -τά αισχρά έργα, εννο¬ 
είται. Δέν είνε άμαρτία νά ντύνωνται καί νά βά¬ 
φωνται οί γυναίκες σύμφωνα μέ τις κοσμικές μόδες! 
Δέν είνε άμαρτία νά διακόπτουν οί σύζυγοι τήν 
τεκνογονία καί νά κοινωνουν!... Μακριά άπ’ αύτους 
τους ψευτοδιδασκάλους του Χριστιανισμού, άδελ- 
φοί! Διότι καί αύτοί κλείνουν τή βασιλεία του Θεού 
μπροστά στους άνθρώπους. 

Στίχ. 24: Καί εμείς πολλές φορές «διυλίζομεν τον 
κώνωπα καί καταπίνομεν τήν κάμηλον». Δίνουμε, 
δηλαδή, μεγάλη προσοχή σέ μικρά πράγματα, καί 
παραβλέπουμε τεράστια πράγματα. Προσέχουμε, 
π.χ., νά εΐμεθα άψογοι σέ θέματα ευγενείας καί εθιμο¬ 
τυπίας άπέναντι των άνθρώπων καί ούτε καν σκε- 
πτόμεθα, δτι είνε άπό τά βασικώτερα καθήκοντα νά 
διαβάζωμε τακτικά τήν Αγία Γραφή καί νά δίνωμε 
τακτικά ελεημοσύνη, καί ότι είνε άπό τά μεγαλύτε¬ 
ρα άμαρτήματα ή παράλειψις αυτών των καθη- 

κόντων. "Ας έξετάσωμε νά ίδούμε, μήπως υπάρχουν 
πολλά θεμελιώδη και μεγάλα καθήκοντα, που δεν 
τους δίνουμε σπουδαία σημασία και παραλείπουμε 
νά έκτελουμε αυτά, ένω δίνουμε σπουδαία σημασία 
σε μικρά καί λεπτομερειακά πράγματα. Άνθρωποι 
λεγόμενοι Όρθόδοξοι Χριστιανοί στις χαλεπές ήμέ- 
ρες μας δεν ταράσσονται, δεν άναστατώνονται καί 
δεν έξεγείρονται γιά τό γκρέμισμα των ήθικών άξιων 
μέσα στήν Εκκλησία, γιά τήν κατάλυσι καί τή διά- 
λυσι τής εκκλησιαστικής δικαιοσύνης, τάξεως καί 
ευπρεπείας, καί «φρίττουν» όταν ευσεβής λαός, άγω- 
νιζόμενος γιά τό δίκαιο καί τήν ευπρέπεια στήν Εκ¬ 
κλησία, γκρεμίζη μιά πόρτα ναού γιά νά εισέλθη 
στον οίκο του Θεού, όπου καταλήψιες κληρικοί, πού 
ούτε Θεό φοβούνται ούτε ανθρώπους έντρέπονται, 
τελουν εσπερινό «κεκλεισμένων των θυρών», ερήμην 
τού λαού... Ούαί ύμΐν, σύγχρονοι γραμματείς καί 
Φαρισαίοι, οί όποιοι διυλίζετε τον κώνωπα καί κα¬ 
ταπίνετε τήν κάμηλον! 

Στίχ 33: Ό Κύριος ονομάζει τούς εχθρούς του φί¬ 
δια, γιατί ήταν πονηροί, φαρμακεροί καί θανατη¬ 
φόροι. Τούς ονομάζει καί γεννήματα οχιών, γιατί 
ήταν όμοιοι μέ τούς προφητοκτόνους πατέρες τους, 
καί άκόμη χειρότεροι, γιατί αύτοί σε λίγο θά θανά¬ 
τωναν όχι απλώς προφήτη, άλλ’ αύτόν πού έστελ¬ 
νε τούς προφήτες, τόν ϊδιο τόν Κύριο. 

Που εΐνε αύτοί πού λένε, ότι δέν επιτρέπονται 
ό έλεγχος καί οί σκληροί καί βαρείς χαρακτηρισμοί; 
Ιδού, ό Κύριος ώνόμασε τούς Ιουδαίους φίδια καί 
οχιές. Καί άν λένε μερικοί, ότι ό Κύριος μπορούσε νά 
μιλάη έτσι, επειδή ήταν Θεός, τούς ύπενθυμίζουμε, 

δτι μέ την ϊδια γλώσσα μίλησε και ό πρόδρομος και 
βαπτιστής Ιωάννης. Για τους σκληρούς καί αναί¬ 
σθητους ή σκληρή καί καυστική γλώσσα εϊνε 
αναγκαία. 

Στίχ. 34: Ό Χριστός λέγει στους Ιουδαίους: 

Ιδού εγώ αποστέλλω σε σάς προφήτες καί σοφούς 
καί γραμματείς. "Οπως στήν περίοδο τής Παλαιάς 
Διαθήκης υπήρχαν προφήτες σαν τον Ήσαΐα, σοφοί 
σαν τον Σολομώντα, γραμματείς σαν τον Έσδρα, 
έτσι καί στήν περίοδο τής Καινής Διαθήκης υπάρ¬ 
χουν άνδρες άντίστοιχοι εκείνων. Οί προφήτες, σοφοί 
καί γραμματείς τής Καινής Διαθήκης εΐνε οί άπό- 
στολοι, ποιμένες καί διδάσκαλοι. Καί ποιος τους άπο- 
στέλλει; Ό Χριστός. «Έγώ αποστέλλω», λέγει ό Ιη¬ 
σούς. Τί άποδεικνύει αυτό; "Οτι ό Χριστός εΐνε Θε¬ 
ός. Άλλου ή Γραφή λέγει, ότι τους εν λόγω άνδρες 
άποστέλλει ό Θεός. Άλλου λέγει, ότι τους άπο- 
στέλλει τό Άγιο Πνεύμα (Πράξ. ιγ' 2). Καί εδώ λέ¬ 
γει, ότι τους άποστέλλει ό Χριστός. Καί τα τρία εΐνε 
ορθά. Διότι τά τρία πρόσωπα εΐνε μία ουσία, μία Θε- 
ότης, μία εξουσία, μία δύναμις. Καί τά τρία πρόσω¬ 
πα άποστέλλουν τους εν λόγω άνδρες. 

Προλέγει δε ό Κύριος τήν κακή συμπεριφορά τών 
Ιουδαίων προς τους άπεσταλμένους του. Άπ’ αυ¬ 
τούς, λέγει, θά φονεύσετε, θά σταυρώσετε, θά μα¬ 
στιγώσετε καί θά διώξετε άπό πόλι σε πόλι. Καί 
πράγματι οί Ιουδαίοι φόνευσαν τό Στέφανο, τον Ιά¬ 
κωβο του Ζεβεδαίου καί τον Ιάκωβο τον άδελφόθεο. 
Σταύρωσαν τον Σίμωνα του Κλωπά. Μαστίγωσαν 
τον Πέτρο, τον Ιωάννη καί τους άλλους άποστό- 
λους. Έκαναν διωγμό μεγάλο τήν ήμέρα του λιθοβο- 

λισμου του Στεφάνου. Και ττολλές φορές δίωξαν και 
κακοττοίησαν τους άττεσταλμένους του Χρίστου. 

Στίχ. 35-36: Πολλά αμαρτήματα και εγκλήματα 
συμβαίνουν στον κόσμο. Και ό Θεός, όταν οι ένοχοι 
παραμένουν άμετανόητοι, επιφέρει τήν οργή του και 
τιμωρεί. Και περισσότερο γιατί τιμωρεί; Για τις κα¬ 
κοποιήσεις και τους φόνους των απεσταλμένων του 
προφητών, αποστόλων κ.λπ., και των δικαίων γε¬ 
νικότερα. Αλλοίμονο στα άτομα, άλλα και στα έθνη, 
που δεν ακούουν, άλλ’ άποδοκιμάζουν και διώκουν 
και φονεύουν τούς απεσταλμένους του Θεού και 
τούς αγίους! Πολλές συμφορές έρχονται στα έθνη 
για τιμωρία τής κακής και εγκληματικής συμπερι¬ 
φοράς τους προς τούς πιστούς δούλους του Θεού. 
Και όμως, πόσοι σκέπτονται, ότι πολλές εθνικές συμ¬ 
φορές προέρχονται άπ’ τήν κακή διαγωγή του 
κόσμου κατά των δούλων του Θεού; 

Στίχ. 37-38: Ιερουσαλήμ, Ιερουσαλήμ, πού σκο¬ 
τώνεις τούς προφήτες και λιθοβολείς τούς άπεσταλ- 
μένους προς εσένα! Πόσες φορές θέλησα νά μαζέψω 
τά τέκνα σου, όπως ή όρνιθα μαζεύει τά πουλιά της 
κάτω άπό τις φτερουγες, άλλά σείς δέν θελήσατε. 
Ιδού προς τιμωρία σας άφήνεται τό σπίτι σας έρη¬ 
μο. 

Πόσο συγκινητικά είνε αύτά τά λόγια του Χρί¬ 
στου! Ό Χριστός σάν άνθρωπος ήταν ή πιο εύαί- 
σθητη υπαρξις πού πέρασε άπό τον κόσμο. Ή καρ¬ 
διά του Χρίστου ήταν ή πιο τρυφερή καρδιά, γεμά¬ 
τη άπό πλούτο συναισθημάτων, και μάλιστα άπό 
άγάπη και στοργή. 

Ό Θεός στην Παλαιό Διαθήκη τταρομοιάζεται μέ 
άετό. Στο Δευτ. λβ' 11 διαβάζουμε: Καθώς ό άετός 
σκεπάζει τη φωλιά του, άγαπάει περιπαθώς και πε¬ 
ριθάλπει τους νεοσσούς του, απλώνει τα φτερά του 
και τούς σηκώνει επάνω του, έτσι ό Θεός έκανε 
στους Ισραηλίτες. Έδώ ό Χριστός παρομοιάζει τον 
εαυτό του μέ την όρνιθα. Διότι ή όρνιθα είνε πολύ 
θερμή και στοργική προς τα μικρά της. "Οταν 
άντιλαμβάνεται κίνδυνο, γεράκι ή κάτι άλλο, άνα- 
στατώνεται, κράζει τα πουλιά της, τά μαζεύει κά¬ 
τω άπό τις φτερουγες της και τα προστατεύει μέ 
κίνδυνο τής ίδικής της ζωής. Έτσι και ό Χριστός, 
θερμός και στοργικός προς τα παιδιά του, τούς 
Ισραηλίτες, πολλές φορές θέλησε νά τους μαζέψη 
κάτω άπό τις φτερουγες τής άγάπης του, νά τους 
προστατεύση άπό τούς εχθρούς τους και νά τους 
περιθάλψη. Άλλ’ αύτοι δέν άνταποκρίθηκαν στήν 
άγάπη του. Εκείνος θέλησε και έκανε πολλές προ¬ 
σπάθειες νά τους σώση, άλλ’ εκείνοι δέν θέλησαν. 
Περιφρόνησαν τήν πιο μεγάλη, τήν πιο επίμονη και 
τήν τελείως άνιδιοτελή άγάπη. ΓΥ αύτό και ό Χρι¬ 
στός άποσύρει τήν εύνοιά του και τους εγκαταλεί¬ 
πει στις διαθέσεις των εχθρών τους. Και τό 70 μ.Χ. 
οι Ρωμαίοι τους άρπάζουν σάν γεράκια και τούς κα- 
τασπαράσσουν. Ό Κύριος, βλέποντας τήν πώρωσι 
τής Ιερουσαλήμ και προβλέποντας τήν καταστρο¬ 
φή της, θρηνεί γιά τήν άγαπημένη πρωτεύουσα του 
Έθνους του. «Ιερουσαλήμ, Ιερουσαλήμ!...». Τά 
τρυφερά και περιπαθή λόγια του Χρίστου γιά τήν 
Ιερουσαλήμ δείχνουν τό πατριωτικό συναίσθημά 
του. Και ό Χριστός σάν άνθρωπος είχε πατριωτικό 
συναίσθημα. 


1 0 Τό Ευαγγέλιο τοΟ Ματθαίου 

Ποϋ εϊνε εκείνοι, πού παρουσιάζονται στον 
κόσμο σαν κοσμοπολίτες καί άπάτριδες; Που είνε 
προπάντων οί Χιλιασταί, που άρνουνται τήν Πα¬ 
τρίδα και χλευάζουν τα σύμβολά της; Όχι άπό ανώ¬ 
τερη άντίληψι, άλλ’ άπό σκλήρυνσι και πώρωσι καρ¬ 
διάς άρνουνται την Πατρίδα. Ό Σατανάς ξήρανε τήν 
καρδιά τους και τήν έκανε σαν πέτρα. Γι’ αυτό δεν 
αισθάνονται άγάπη προς τήν Πατρίδα. 

Στίχ. 39: Δύσκολος αυτός ό στίχος. Λέγοντας ό 
Κύριος στους σκληροκαρδίους και άπιστους Ιου¬ 
δαίους, «ου μη με ϊόητε απ’ άρτι», δεν θά με ίδήτε 
άπό τώρα, που φεύγω άπ’ αύτό τον κόσμο, χωρίς 
νά έχετε πιστεύσει, εννοεί: Δεν θά ίδήτε τήν προ¬ 
στασία μου. Θά σάς άφήσω ερήμους, όπως σάς είπα 
προηγουμένως. Και αύτή ή έγκατάλειψις θά συνεχί¬ 
ζεται, «έως αν ειπητε, ευλογημένος ό ερχόμενος εν 
όνομα τι Κυρίου». Προηγουμένως, κατά τή θριαμ¬ 
βευτική είσοδό μου στά Ιεροσόλυμα, σεις άρνηθή- 
κατε νά με επευφημήσετε με τό μεσσιανικό χαιρετι¬ 
σμό «ευλογημένος ό ερχόμενος εν όνομα π Κυρίου». 
"Οταν λοιπόν μετανοήσετε και με ομολογήσετε Μεσ- 
σία, τότε θά με ίδήτε πάλι, τότε θ’ άπολαύσετε τήν 
προστασία μου. 

Σύμφωνα με το ια' κεφάλαιο τής προς Ρωμαίους 
επιστολής (ίδέ ιδίως τους στίχ. 25-27) θά πιστεύση 
στο Χριστό και τό Ίσραηλιτικό Έθνος, άλλά τελευ¬ 
ταίο. 

Ματθ. ΚΔ' 1-14 


Μάθημα 39ο 


Η ΚΑΤΑΣΤΡΟΦΗ ΤΟΥ ΝΑΟΥ 
ΤΑ ΜΕΧΡΙ ΤΕΛΟΥΣ ΤΟΥ ΚΟΣΜΟΥ 


Στο εικοστό τέταρτο κεφάλαιο του Ματθαίου, 
στίχ. 1-14, ό Χριστός προλέγει: α') τήν καταστροφή 
του ναού, στίχ. 1-3, και β') δσα θά συμβουν μέχρι τό 
τέλος του κόσμου, στίχ. 4-14. 


Έξήγησις λέξεων καί φράσεων 


1: €7Γορειίετο από του ίβροΰ = έφευγε άπό τό ναό. 
επιδεί^αι αύτω = να του δείξουν. 

2: ον μη άφβθη ώδε λίθος επί λίθον = δεν θά μείνη 
εδώ λιθάρι πάνω στο λιθάρι. 
δ? ού καταλυθησβται = άλλα θά γκρεμισθή. 

3: κατ’ ιδίαν = ιδιαιτέρως. 

πότε ταΰτα εσται; = πότε θά γίνουν αυτά; 
τί το σημβΐον της σης παρουσίας; = ποιο θά είνε 
τό σημείο, τό σημάδι, τής παρουσίας σου; 
συντέλεια του αίώνος = τέλος του αιώνος, τέλος 
του κόσμου. 

5: πολλοί γάρ ελειίσονται = διότι πολλοί θά έλθουν. 

6: μ,ελλήσετε άκοιίειν = μέλλετε νά άκούετε. 

άκοάς πολέμων = φήμας, ειδήσεις γιά πολέμους. 
όράτβ μη θροβΐσθβ = προσέχετε νά μή ταράσσε- 
σθε. 

δει γάρ πάντα γενεσθαι = διότι πρόκειται όλα 
νά γίνουν. 

οΰττω έστι το τέλος = δεν είνε ακόμη τό τέλος. 

7: έγερθησεται = θά σηκωθή. 

έθνος 67 τι έθνος = έθνος εναντίον έθνους. 
βασιλεία έττι βασιλείαν = βασίλειο εναντίον βα¬ 
σιλείου, κράτος εναντίον κράτους. 
έσονται λιμοί και λοιμοί = θά έλθουν πείνες και 
επιδημίες. 

8: αρχή ώδίνων = άρχή πόνων, δεινών. 

9: άποκτενονσιν υμάς = θά σάς θανατώσουν. 

έσεσθε μισούμενοι = θά μισήσθε. 

10: σκαν&αλισθήσονται = θά κλονισθουν (στην πί- 
στι). 

11: φευδοπροφήται = ψευδοδιδάσκαλοι. 

έγερθησονται = θά εμφανισθουν. 

12: διά το πληθυνθηναι = επειδή θά πληθυνθή. 

φυγησεται = θά ψυχρανθή. 

14: εις μαρτύριον = γιά νά είνε μαρτυρία. 
ηξει = θά έλθη. 

Παρατηρήσεις καί διδάγματα 

Στίχ. 1-3: Ό Ιουδαϊκός ναός με τό πλήθος των 
κτισμάτων, τό μέγεθος, την πολυτέλεια και τά κάλ¬ 
λη του εντυπώσιαζε τους πάντας, και μάλιστα τους 
άπλοϊκους άνθρώπους, όπως ήταν οι Μαθηταί. ΓΓ 
αυτό, όταν βγήκε ό Χριστός άπό τό χώρο του να¬ 
ού και βάδιζε προς τό όρος τών Έλαιών, οι Μαθη- 
ται τον πλησίασαν και του έδειξαν τις οικοδομές του 
ναοΟ καί έξέφρασαν τό θαυμασμό τους για τή με¬ 
γαλοπρέπειά τους. 

Ό Χριστός δέν θαύμασε όπως οί Μαθηταί. Οί 
Μαθηταί εβλεπαν τό παρόν, ό Χριστός εβλεπε τό 

μέλλον. Οί Ιουδαίοι μετέβαλαν τό ναό σε κέντρο 
τυπολατρίας και εμπορίου. Ό Κύριος ήλθε στο ναό 
του, όπως είχε προφητεύσει ό Μαλαχίας (γ' 1), άλλ’ 
οι Ιουδαίοι δεν τον παραδέχθηκαν. ΓΓ αυτό ό ναός, 
τό καύχημα και τό γαυρίαμα των Ιουδαίων, θά κα¬ 
ταστρεφόταν. "Αν τό Ιουδαϊκό έθνος πίστευε στον 
Ίησου, ό ναός θά συνέχιζε την ιστορία του σάν χρι¬ 
στιανικός. Φοβερά ήταν τά λόγια του Χρίστου γιά 
την καταστροφή του ναού. Βλέπετε, είπε στους Μα- 
θητάς του, όλα αυτά; Θαυμάζετε τά μεγαλεία του 
ναού; Σάς φαίνονται στερεά, άμετακίνητα, αιώνια; 
Αλήθεια σάς λέγω, δεν θά μείνη εδώ λιθάρι πάνω 
στο λιθάρι, άλλά θά γκρεμισθή. Όλοσχερής θά είνε 
ή καταστροφή. 

Και πράγματι, τό 70 μ.Χ., όταν οί Ρωμαϊκές λε¬ 
γεώνες κατέλαβαν τήν Ιερουσαλήμ, ό ναός κατα¬ 
στράφηκε όλοσχερώς. Οί Εβραίοι προσπάθησαν 
κατά καιρούς νά τον κτίσουν πάλι. Άλλ’ όπως γρά¬ 
φουν οί ιστορικοί, φλόγες έβγαιναν άπ’ τά θεμέλια 
και δεν άφηναν τους εργάτες νά έργασθοϋν. Έτσι οί 
προσπάθειες τών Ιουδαίων ματαιώνονταν. Και 
τούτο είνε μιά θαυμαστή άπόδειξις τής αλήθειας του 
Χρίστου καί τοϋ Χριστιανισμού. Ή Ιουδαϊκή λα¬ 
τρεία έλαβε τέλος· καί άρχισε καί στερεώθηκε ή Χρι¬ 
στιανική λατρεία. 

Τώρα οί Εβραίοι, που έκαναν κράτος καί πήραν 
τήν Ιερουσαλήμ, επιδιώκουν πάλι νά κτίσουν τό 
ναό. Καί ίσως αυτή τή φορά νά έπιτρέψη ό Θεός νά 
τόν κτίσουν καί εκεί μέσα νά ενθρονίσουν τον "Αντί¬ 
χριστο. "Ίσως αυτή είνε ή έννοια τοϋ έδαφίου Β' Θεσ. 
β' 4, που λέγει, ότι ό "Αντίχριστος θά έγκατασταθή 

στο ναό του Θεού, εμφανίζοντας τον εαυτό του ώς 
Θεό. 

Ή τύχη του Ιουδαϊκού ναού φέρνει στή σκέψι 
μας την τύχη τού μεγαλοπρεπέστερου χριστιανικού 
ναού, τής 'Αγίας Σοφίας τής Κωνσταντινουπόλεως. 
"Οταν έγινε ό ναός αύτός, ό Ιουστινιανός είπε: «Νε- 
νίκηκά σε, ΣολομώνΙ». Σε νίκησα, Σολομών! Έπ'ι 
1.000 περίπου έτη ή 'Αγία Σοφία ήταν τό κέντρο τής 
βυζαντινής ευσεβείας και γνώρισε τις μεγαλύτερες 
δόξες. Άλλ’ όπως για τις αμαρτίες των Εβραίων ό 
Θεός έπέτρεψε να καταστραφή ό Ιουδαϊκός ναός και 
στή θέσι του να εϊνε σήμερα τό τέμενος του Όμάρ, 
έτσι και για τις αμαρτίες των Βυζαντινών ό Θεός 
έπέτρεψε να περιέλθη ό ναός τής 'Αγίας Σοφίας στα 
χέρια τών Τούρκων και νά εΤνε σήμερα μουσείο. 

"Ας προσευχώμεθα, αδελφοί, νά μή μάς συμβουν 
και άλλες αποδοκιμασίες, διότι τώρα τελευταία ασε¬ 
βούμε στο Θεό και στή Θρησκεία του πολύ περισ¬ 
σότερο άπ’ τους Βυζαντινούς προγόνους μας. Και ας 
προσευχώμεθα, επίσης, νά μάς δώση ό Θεός μετά¬ 
νοια, και νά μάς φέρη πάλι στήν Κωνσταντινούπολι 
και στήν 'Αγία Σοφία. 

Ό Χριστός με τούς Μαθητάς του έφθασε στο 
όρος τών Έλαιών. Άπό τό όρος τών Έλαιών φαι¬ 
νόταν ό ναός ολόκληρος. Καθώς μάλιστα ό ήλιος 
έγερνε στή δύσι του, ή χρυσή στέγη του ναού άκτι- 
νοβολουσε κάτω άπ τις άκτΐνες του ήλιου και πα¬ 
ρείχε θέαμα μεγαλοπρεπέστατο. Βλέποντας δε οι Μα- 
θηται το ναο απο το ορος τών Έλαιών, ρώτησαν τον 
Κύριο δυο πραγματα: Πρώτον, πότε θά γίνουν 
αυτα; Ποτέ, δηλαδη, θα γίνουν οι φοβερές κατα¬ 
στροφές, στις όποιες περιλαμβάνεται ή καταστροφή 

του ναού; Καί δεύτερον, ττοιό θά είνε τό σημείο, τό 
σημάδι, πού θά προαναγγέλλη τή δεύτερα παρου¬ 
σία καί τό τέλος του κόσμου; 

Οί Μαθηταί, ώς φαίνεται, νόμιζαν οτι ή κατα¬ 
στροφή του ναού καί τό τέλος του κόσμου θά γί¬ 
νουν συγχρόνως. ΓΥ αυτό ρώτησαν τον Κύριο και 
γιά τά δύο. Καί ό Κύριος απάντησε και για τά δύο, 
συμπλέκοντας τους λόγους γιά τήν καταστροφή 
τής Ιερουσαλήμ καί του ναού με τους λόγους γιά 
τή δευτέρα παρουσία καί τό τέλος του κόσμου, άφοΰ 
μάλιστα ή καταστροφή τής Ιερουσαλήμ είνε τύπος 
του τέλους του κόσμου. Χρειάζεται δε μεγάλη προ¬ 
σοχή, ώστε νά ξεχωρίζωμε τους λόγους γιά τήν κα¬ 
ταστροφή τής Ιερουσαλήμ άπό τους λογους γιά τό 
τέλος του κόσμου, καί νά μή παθαίνωμε σύγχυσι, 
όπως παθαίνουν οί Χιλιασταί, οί όποιοι λέγουν, ότι 
ή δευτέρα παρουσία έγινε! 

Στίχ. 4-14: Οί λόγοι του Κυρίου σ* αυτούς τούς 
στίχους άναφέρονται γενικώς σε όσα θά συμβουν μέ¬ 
χρι τό τέλος του κόσμου. 

Στήν άρχή ό Κύριος δεν άπαντα στο ερώτημα 
των Μαθητών, άλλ’ έφιστα τήν προσοχή τών πι¬ 
στών του στούς ψευδοχρίστους, πού θά παρουσιά- 
ζωνται γιά νά πλανουν τούς άνθρώπους λέγοντας: 
«Έγώ είμαι ό Χριστός»! Καί προλέγει ό Κύριος τό 
θλιβερό γεγονός, ότι πολλούς θά πλανήσουν. 

Καί πράγματι παρουσιάσθηκαν ψευδόχριστοι 
ήδη στήν άρχή του Χριστιανισμού καί δημιούργη¬ 
σαν έξαψι πνευμάτων καί παρέσυραν πολλούς. Θά 
παρουσιασθοΰν δε καί προς τό τέλος του κόσμου, 
οπότε θά παρουσιασθή καί ό μεγαλύτερος ψευ- 
δόχριστος, ό Αντίχριστος. "Ενας ξένος ερμηνευτής 

παρατηρεί: Στην αρχή θά έλθουν ψευδόχριστοι (στίχ. 
5), στο μέσον θά έλθουν ψευδοπροφήτες (στίχ. 11) 
και στο τέλος θά έλθουν και ψευδόχριστοι και ψευ¬ 
δοπροφήτες (στίχ. 24). Όσο προχωρούμε προς τό 
τέλος του κόσμου, τό κακό επιτείνεται, ό πόλεμος 
του Διαβόλου κατά τής άληθείας κλιμακώνεται. 

Μετά τήν προειδοποίησι γιά τούς ψευδομεσσίες 
ό Κύριος άναφέρει γενικώς πόσα άλλα θά συμβουν 
μέχρι τό τέλος του κόσμου. Θά ακούετε, λέγει ό 
Κύριος, πολέμους και ειδήσεις γιά πολέμους. Με άλ¬ 
λα λόγια, θά γίνωνται πόλεμοι κοντά σας, πού θά 
ακούετε με τά αύτιά σας, και πόλεμοι μακριά, γιά 
τούς οποίους θά άκούετε άπό ειδήσεις. Θά σηκωθή 
έθνος εναντίον έθνους και κράτος εναντίον κράτους. 
Θά γίνουν, με άλλα λόγια, εθνικοί και παγκόσμιοι 
πόλεμοι. Επίσης θά έλθουν πείνες και θανατηφόρες 
επιδημίες, και θά συμβουν σεισμοί σε διαφόρους 
τόπους. 

Αύτά βεβαίως τά κακά συνέβαιναν πάντοτε. 
Άλλ’ ό Κύριος θέλει νά ειπή, ότι τούς εσχάτους και¬ 
ρούς θά πυκνώνωνται, θά γίνωνται σέ μεγαλύτερη 
έντασι καί έκτασι. Όσο προχωρούμε προς τό τέλος 
του κόσμου, ή άσέβεια καί ή άμαρτία πληθύνονται. 
Ό αιώνας μας είδε έξαρσι τής άσεβείας καί τής άμαρ- 
τίας, είδε έξαρσι καί των δεινών σέ πολέμους, άπό 
τούς όποιους δύο ήταν παγκόσμιοι, σέ πείνες, σέ 
άσθένειες καί σέ σεισμούς. 

’Αλλ* αύτά τά δεινά, λέγει ό Κύριος, δέν σημαί¬ 
νουν, ότι τό τέλος έρχεται άμέσως κατόπιν. Αύτά τά 
δεινά είνε άρχή μόνο τών πόνων! Τά δεινά καί οι 
πόνοι θά συνεχισθουν! 

Καί τότε, συνεχίζει ό Κύριος μεταβαίνοντας άπό 


296 



τά σημεία του φυσικού κόσμου στα σημεία του 
ήθικοϋ κόσμου, θά σάς παραδίδουν σε δοκιμασίες και 
θά σάς σκοτώνουν και θά σάς μισούν όλα τά έθνη 
γιά τό όνομά μου. Και τότε θά κλονισθουν πολλοί, 
και θά παραδώση ό ένας τον άλλο, και θά μισήση ό 
ένας τον άλλο. Και πολλοί ψευδοπροφήτες, ψευδοδι- 
δάσκαλοι, θά έμφανισθουν, καί πολλούς θά πλανή¬ 
σουν. Καί επειδή θά πληθυνθή ή ανομία, ή αγάπη 
των πολλών θά ψυχρανθή. Λίγες, δηλαδή, καρδιές 
θά παραμείνουν θερμές καί φλογερές. Οί περισσότε¬ 
ρες θά κρυώσουν καί θά γίνουν άδιάφορες. Οί πολ¬ 
λοί θά διατηρήσουν τό χριστιανικό όνομα, άλλά θ’ 
άποβάλουν τό ζήλο καί τό ενδιαφέρον γιά τή χρι¬ 
στιανική πίστι καί ζωή. 

Πόσο αυτά τά λόγια του Χρίστου άρμόζουν στή 
δική μας εποχή, που οί χριστιανοί καί ό Χριστιανι¬ 
σμός μισούνται καί διώκονται, ιδίως άπό τά μαρξι¬ 
στικά καθεστώτα, που οί ψευδοδιδάσκαλοι, αιρετικοί 
καί άπιστοι κάνουν θραυσι, καί που στους εκατό, 
που λέγονται χριστιανοί, οί ένενηνταοκτώ είνε ψυ¬ 
χροί καί άδιάφοροι γιά τό Χριστό καί τό Χριστιανι¬ 
σμό! Που είνε τά άρχαΐα πνευματικά μεγαλεία τής 
χριστιανικής κοινωνίας; Άλλ’ άς μή σκανδαλιζώμεθα 
καί άς μή άπογοητευώμεθα άπό τήν κατάπτωσι του 
χριστιανικού κόσμου. Διότι ό Κύριος προεΐπε τήν κα- 
τάστασι άκριβώς γιά νά μή κλονισθουμε, άλλά νά 
στηριχθουμε περισσότερο. «Ό ύπομείνας βίς τέλος», 
είπε στή συνέχεια ό Κύριος, «οντος σωθήσ€ται». 
"Οποιος θά ύπομείνη τις δοκιμασίες μέχρι τέλους, 
όποιος δέν θά κλονισθή, άλλά θά μείνη πιστός μέχρι 
τήν τελευταία του άναπνοή, αύτός θά σωθή. Ή υπο¬ 
μονή είνε ή σφραγίς τών άρετών. 

Άλλο δέ σημείο, που θά προηγηθή του τέλους, 
θά είνε, λέγει ό Κύριος, ή κήρυξις του ευαγγελίου 
τής βασιλείας του Θεού σ’ δλο τον κόσμο. Θά κη- 
ρυχθή τό ευαγγέλιο σ’ δλη την οικουμένη, «€ΐς μαρ¬ 
τύρων 7 τάσι τοΐς εθνβσι», γιά νά είνε δηλαδή μαρ¬ 
τυρία γιά δλα τά έθνη, άλλοι μεν γιά νά πιστευσουν, 
και άλλοι, που δεν θά πιστευσουν, γιά νά είνε άνα- 
πολόγητοι την ήμέρα τής κρίσεως. Και άφου κηρυ- 
χθή τό ευαγγέλιο σ’ δλα τά έθνη, τότε θά έλθη τό 
τέλος του κόσμου. 

Ματθ. ΚΔ' 15-22 


Μάθημα 40ό 


Η ΚΑΤΑΣΤΡΟΦΗ ΤΗΣ ΙΕΡΟΥΣΑΛΗΜ 


Στο εικοστό τέταρτο κεφάλαιο του Ματθαίου, 

στίχ. 15-22, περιέχονται λόγοι του Κυρίου για την 

καταστροφή τής Ιερουσαλήμ. 

Έξήγησις λέξεων καί φράσεων 

15: βδέλυγμα της έρημώσβως = τό σίχαμα που προ- 
καλεΐ τήν έρήμωσι. 

τό ρηθβν διά Δανιήλ του προφήτου = που είπε 
(προφήτευσε) ό Δανιήλ ό προφήτης. 
έστώς βν τόπου αγίου = νά εΐνε σε άγιο τόπο, 
ό αναγινώσκων νοβίτου = όποιος διαβάζει, ας 
έννοήση. 

17: ό €7 τΐ του δώματος = αυτός, που εΐνε στο λια¬ 
κωτό, στήν ταράτσα. 
άραι = νά πάρη. 

18: ίμάτια = εξωτερικά ενδύματα. 

19: ούαΐ ταΐς Ιν γαστρϊ εχούσαις = άλλοίμονο σ’ 
αυτές, που έχουν στήν κοιλιά (παιδί), άλλοί¬ 
μονο στις έγκυες. 

ταΐς θηλαζούσαις = σ’ αυτές που θηλάζουν 
(μικρά παιδιά). 

21: έσται γάρ = διότι θά συμβή. 

οια ου γόγονβν = τέτοια που δέν έγινε. 
οι)δ’ ου μη γένηται = ούτε θά γίνη. 

22: 6ΐ μη έκολοβώθησαν = αν δεν λιγόστευαν. 

ουκ αν έσώθη πάσα σάρζ = δεν θά σωζόταν κά¬ 
νεις άνθρωπος. 

Παρατηρήσεις καί διδάγματα 

Στίχ. 15: Ή φράσις τό «βδελυγμα της ερημώσε¬ 
ις» συναντάται τρεις φορές στον προφήτη Δανιήλ 
και σημαίνει «τό σιχαμερό και μισητό πράγμα, που 
φέρνει ή δείχνει την έρήμωσι, τήν έγκατάλειψι δηλαδή 
και τήν καταστροφή». Τις δύο φορές (Δαν. ια' 31, ιβ' 
11) «βδελνγμα ερημώσεως» 6 προφήτης ονομάζει 
τον ειδωλολατρικό βωμό, πού μετά τέσσαρες αιώνες 
έστησε μέσα στον Ιουδαϊκό ναό ό άσεβής βασιλεύς 
Άντίοχος ό Επιφανής (Α' Μακ. α' 54). Τήν άλλη δέ 
φορά (Δαν. θ' 27) «βδελνγμα ερημώσεως» ό προ¬ 
φήτης ονομάζει μάλλον τό Ρωμαϊκό στράτευμα μέ τή 
Ρωμαϊκή σημαία, ή όποια έθεωρεΐτο είδωλο. Τό Ρω¬ 
μαϊκό στράτευμα, όπως είνε γνωστό, μέ τον στρα¬ 
τηγό Τίτο κατέλαβε τό 70 μ.Χ. τήν Ιερουσαλήμ, κα¬ 
τέστρεψε τήν πόλι καί τό ναό, καί έφερε στον άγιο 
τόπο τήν έρήμωσι. 

Ό Κύριος υπενθυμίζει τήν προφητεία του Δανιήλ 
(θ' 27), επιβεβαιώνοντας αύτήν καί προλέγοντας τή 
φοβερή καταστροφή. "Οτι δέ ό Κύριος «βδελνγμα 
της ερήμωσε ως έστώς εν τόττω άγίω» εννοεί μάλλον 
τό Ρωμαϊκό στράτευμα, πού κατέκλυσε τήν άγια γη 
καί πολιόρκησε τήν άγια πόλι, φαίνεται καί άπ* όσα 
λέγει ό Κύριος στοάς στίχ. 16-18 συνιστώντας 
εσπευσμένη φυγή καί άπόκρυψι στά όρη, καθώς καί 
άπ 1 τό παράλληλο χωρίο του εύαγγελιστοΰ Λουκά. 
Κατά τό Εάαγγέλιο του Ματθαίου ό Κύριος λέγει: 

«Όταν ούν ΐδητε τό βδέλυγμα της ερημώσεως... 
εστώς εν τόπω άγίω, τότε οί εν τή Τουδαία φευ- 
γέτωσαν επί τα όρη κ.λπ.». Κατά δέ το Ευαγγέλιο 
του Λουκά λέγει: «Όταν δέ ϊδητε κυκλουμενην υττο 
στρατοπέδων την Ιερουσαλήμ, τότε γνώτε οτι 
ήγγικεν ή ερήμωσις αυτής. Τότε οί εν τή Τουδαία 
φευγετωσαν επί τα όρη κ.λπ.» (Λουκ. κα' 20 κ.έ.). 
Επίσης, ότι «το βδέλυγμα τής ερημώσεως» είνε οι 
Ρωμαίοι, φαίνεται και άπό την παρενθετική φράσι 
του ευαγγελιστοϋ Ματθαίου «ό αναγινώσκων νοεί- 
τω», όποιος δηλαδή διαβάζει, ας καταλαβαίνη. Για 
λόγους συνέσεως ό Ευαγγελιστής άποφευγει νά πή 
καθαρά και ξάστερα, ότι τό σίχαμα τής ερημώσεως 
είνε οί Ρωμαίοι κατακτηταί, και εκφράζεται με υπο¬ 
νοούμενα (Πρβλ. Β' Τιμ. β' 7* Β' Θεσ. β' 6). 

Τό βδέλυγμα τής ερημώσεως, που στάθηκε στήν 
άγια γή γιά τις άμαρτίες των Εβραίων (και μέχρι 
σήμερα στον τόπο του ναού υψώνεται βδέλυγμα 
ερημώσεως τό τέμενος του Όμάρ), αυτό τό σίχαμα 
τής ερημώσεως πρέπει νά μάς κάνη νά σκεπτώμεθα 
καί νά αισθανώμεθα τό όμοιο πάθημα, που πάθαμε 
εμείς οί Έλληνες γιά τις άμαρτίες μας. Δυο χιλιάδες 
περίπου χρόνια ή Μικρά Άσία ήταν γή χριστιανών 
Ελλήνων, γεμάτη άπό ναούς καί μοναστήρια. Ανα¬ 
ρίθμητοι δέ άγιοι καί μάρτυρες εζησαν καί πέθαναν 
στή Μικρά Άσία καί τά οστά τους είνε εγκατε¬ 
σπαρμένα στήν ένδοξη αυτή γή. Αλλά γιά τις άμαρ¬ 
τίες μας ό Θεός έπέτρεψε τήν άπερίγραπτη Μικρα¬ 
σιατική καταστροφή καί στ άγιασμένα χώματα τής 
Μικράς Ασίας στέκεται άκόμη βδέλυγμα τής έρη- 
μώσεως, ό άντίχριστος Μουσουλμάνος. Έκεΐ, που 
άλλοτε ήταν χριστιανικοί ναοί καί μοναστήρια, σή- 

μέρα είνε τζαμιά άντιχρίστων Αγαρηνών. Και στη 
βασιλεύουσα τών πόλεων, την Κωνσταντινούπολι με 
τήν Άγιά Σόφιά, τό ίδιο βδέλυγμα τής έρημώσεως 
στάθηκε και στέκεται άκόμη. "Ας Θρηνούμε για τη 
συμφορά. Και ας παρακαλοΰμε τό Θεό, ν’ άπομα- 
κρύνη τό βδέλυγμα άπ’ τ # άγιασμένα χώματα και 
τήν πόλι τών όραματισμών μας, και να έπαναφέρη 
εκεί τη δόξα του Χριστιανισμού. 

Άλλα βδέλυγμα έρημώσεως, χειρότερο άπ’ τούς 
Ρωμαίους και τους Τούρκους, στέκεται, άδελφοί μου, 
και στον άγιώτερο χώρο και ναό. Ποιος είνε ό άγιώ- 
τερος χώρος και ναός; Είνε ό χριστιανός. Κάθε χρι¬ 
στιανός είνε ζωντανός ναός τού Θεού. Άλλ’ όταν ό 
χριστιανός δεν προσέχη να ζή πνευματικά* όταν 
άμαρτάνη θανάσιμα* όταν άσεβή, τότε ό Θεός άνα- 
χωρεϊ άπ’ τό εσωτερικό αυτού τού χριστιανού και 
στη θέσι του έρχεται και θρονιάζεται ό Σατανάς. 
Αυτός είνε τό χειρότερο βδέλυγμα τής έρημώσεως. 
Αυτός, ό σιχαμερώτατος Σατανάς, έρημώνει άπ’ τις 
άρετές και καταστρέφει τήν ψυχή τού άνθρώπου, 
πολλές δέ φορές καταστρέφει και τό σώμα. Και 
άλλοίμονο! Σέ άναριθμήτους άνθρώπους, πού βα- 
πτίσθηκαν χριστιανοί και κατοικούσε μέσα τους ό 
Θεός, κατόπιν ήρθαν και θρονιάστηκαν βδελύγματα 
έρημώσεως, οι σιχαμερώτατοι δαίμονες. Άς θρηνούμε 
περισσότερο για τα βδελυγματα αυτά τής πνευμα¬ 
τικής έρημώσεως, και ας παρακαλοΰμε τό Θεό νά τά 
άπομακρύνη άπό τά πλάσματά του. Διότι πλασθή- 
καμε νά είμαστε ναοί τού Πλάστου μας καί Λυτρω- 
τού μας καί όχι τού Σατανά. 

Στίχ. 21: Ό Κύριος προφήτευσε, ότι ή Ίερου- 



σαλήμ θά υφίστατο τόσο μεγάλη θλΐψι, όση δεν έγι- 
νε ποτέ από τότε που δημιουργήθηκε ό κόσμος, ούτε 
θά γίνη μέχρι τό τέλος του κόσμου. Και πράγματι 
κατά την πολιορκία και την άλωσι τής Ιερουσαλήμ 
άπό τό Ρωμαίο στρατηγό Τίτο, όπως περιγράφει ό 
ιστορικός Ίώσηπος, συνέβησαν οι μεγαλύτερες φρι¬ 
καλεότητες τής ιστορίας. Μητέρες κατά την πολιορ¬ 
κία άναγκάσθηκαν άπό την πείνα νά ψήσουν και νά 
φάνε τά παιδιά τους! Και εκατοντάδες χιλιάδες Ιου¬ 
δαίοι μετά τήν άλωσι συνελήφθησαν και έκτελέσθη- 
καν με σταυρικό θάνατο. Και όταν οί Ρωμαίοι δεν 
έβρισκαν άλλα ξύλα γιά νά σταυρώνουν τους 
Εβραίους, τους έσφαζαν. Καί 100.000 αιχμαλωτί- 
σθηκαν καί πωλήθηκαν στά σκλαβοπάζαρα. Τό Ιου¬ 
δαϊκό Έθνος σαρώθηκε κυριολεκτικώς άπ’ τήν οργή 
του Θεού. Επειδή διέπραξε τό μεγαλύτερο έγκλημα 
των αιώνων σταυρώνοντας τον Υιό του Θεού καί 
παρέμεινε άμετανόητο, γι’ αύτό ύπέστη καί τή με¬ 
γαλύτερη συμφορά. Καί άκόμη παραμένει άμετανόη¬ 
το καί πολεμεΐ τό Χριστό. Δαιμόνιο καί δαιμονικό 
Έθνος, όπως άκριβώς τό παρουσιάζει ή Γραφή. 
Αλλά στο τέλος καί αυτό τό Έθνος θά πιστεύση 
καί θά γίνη μεγάλη ευλογία στήν Εκκλησία του Χρί¬ 
στου. 

Ματθ. ΚΔ' 23-31 


Μάθημα 41ο 


ΑΠΟ ΤΗ ΘΛΙΨΙ ΤΗΣ ΙΕΡΟΥΣΑΛΗΜ 
ΜΕΧΡΙ ΤΗ ΔΕΥΤΕΡΑ ΠΑΡΟΥΣΙΑ 


Στο εικοστό τέταρτο κεφάλαιο του Ματθαίου, 
στίχ. 23-31, ό Χριστός όμιλεΐ για την περίοδο άπό 
τή θλΐψι τής Ιερουσαλήμ μέχρι τή Δευτέρα Παρου¬ 
σία. 


Έξήγησις λέξεων καί φράσεων 


23: ώδε = εδώ. 

24: δώσουσι σημεία μεγάλα καί τέρατα = θά κάνουν 
μεγάλα σημεία και καταπληκτικά πράγματα. 

25: προείρηκα ύμΐν - σάς προεΐπα. 

26: εν τοΐς ταμείοις - στά ιδιαίτερα δωμάτια. 

27: όντως εσται = έτσι θά εϊνε. 

28: οπού γάρ εάν η = όπου θά εϊνε. 

συναχθησονται = θά συναχθουν, θά μαζευτούν. 

29: α I δυνάμεις των ουρανών σαλευθησονται = αί 
ουράναι στρατιαι θά καταρρεύσουν, τά συ¬ 
στήματα των άστρων του ουρανου θά κα¬ 
ταρρεύσουν. 

30: κόφονται = θά έχουν κοπετό, θά θρηνήσουν. 
οφονται = θά ίδουν. 

Παρατηρήσεις καί διδάγματα 

Στίχ. 23-28: Σύμφωνα με τό Λουκ. κα' 24 ό Κυ- 

ριος είπε: «Και Ιερουσαλήμ, εσται ττατουμεντ) υπο 
εθνών αχρι πληρωθώσι καιροί εθνών». Ή Ιερουσα¬ 
λήμ, δηλαδή, θά καταπατήται άπό διάφορα έθνη, μέ- 
χρις δτου συμπληρωθούν οι καιροί, που ώρισε ό 
Θεός για τα έθνη, ώστε νά καταπατούν τήν προφη- 
τοκτόνο και χριστοκτόνο πάλι. Οι Μαθηταί νόμιζαν, 
δτι τό τέλος τής Ιερουσαλήμ και του ναού θά σή- 
μαιναν και τό τέλος του κόσμου. Άλλ’ ό Κύριος με 
τό λόγο του, δτι ή Ιερουσαλήμ θά καταπατήται άπό 
διάφορα έθνη, φανέρωσε, δτι άπό τή θλΐψι τής Ιε¬ 
ρουσαλήμ μέχρι τό τέλος του κόσμου υπάρχει 
αρκετό χρονικό διάστημα. 

Σύμφωνα δε με τό Ματθ. κδ' 24 ό Κύριος είπε, 
δτι τότε, τήν εποχή τής θλίψεως τής Ιερουσαλήμ, 
και μετά ταυτα βεβαίως, που συνεχίζεται ή πτώσις 
και ή άπιστία του Ισραήλ, εμφανίζονται και δρουν 
ψευδόχριστοι καί ψευδοπροφήτες. Οι ψευδόχριστοι 
καί οι ψευδοπροφήτες, οι μεγάλοι αυτοί άπατεώνες, 
εκμεταλλεύονται τήν πτώσι, τή σαπίλα καί τούς 
πόθους του Εβραϊκού Έθνους καί επιπίπτουν πά¬ 
νω σ’ αύτό, όπως οί αετοί στο πτώμα. Διδάσκουν 
τά μεγάλα ψεύδη τους, κάνουν σατανικά καί κατα¬ 
πληκτικά θαύματα, καί προσπαθούν νά κλονίσουν 
άκόμη καί τούς εκλεκτούς. Ό Χριστός προειδοποίη¬ 
σε, γιά νά μή πιστεύουν οί άνθρωποι στους ψευδο- 
μεσσίες καί ψευδοδιδασκάλους, έστω καί άν κάνουν 
θαύματα. Ανάμεσα δε στους πολλούς ψευδοχρί- 
στους καί άντιχρίστους είνε καί ό μεγάλος Τευ- 
δόχριστος καί Αντίχριστος, πού θά έμφανισθη πρός 
τό τέλος του κόσμου, δταν τό κακό θά έχη φθάσει 
στή μεγαλύτερη εκτασί του καί έντασί του. Ό δε 

Αντίχριστος θά κάνη τά καταπληκτικότερα σατα¬ 
νικά θαύματα. 

Μεταξύ των ψευδοπροφητών, που προεΐπε ό 
Κύριος, δτι θά παρουσιασθοΰν στον κόσμο και θά 
λένε, ότι ό Χριστός ήλθε και εινε εδώ ή εκεί, πε¬ 
ριλαμβάνονται καί οι Χιλιασταί ή Μάρτυρες του Ιε¬ 
χωβά. Αύτοί διδάσκουν την εξωφρενική διδασκαλία, 
ότι ή Δευτέρα Παρουσία έγινε! Καί πότε έγινε; 
Σύμφωνα μέ παλαιότερη διδασκαλία τους έγινε τό 
1874! Καί σύμφωνα μέ νεώτερη διδασκαλία τους έγι¬ 
νε τό 1914! Καί όταν τους λέμε, «Αφού ισχυρίζεσθε, 
ότι ή Δευτέρα Παρουσία έγινε, που εινε ό Χριστός 
γιά νά τον δούμε;», μάς άπαντουν: «Ό Χριστός ήλθε 
άοράτως, καί γι’ αυτό δεν φαίνεται». Άλλ’ ό ίδιος ό 
Χριστός τί είπε; Εϊπε, ότι ή παρουσία του θά εινε 
φανερή, όχι άόρατη. Όπως ή άστραπή βγαίνει άπ’ 
τήν άνατολή καί φαίνεται μέχρι τή δύσι καί κατα¬ 
πλήσσει μέ τή λάμψι της, έτσι θά εινε καί ή ένδοξη 
παρουσία του Υιού του άνθρώπου, φανερή καί κα¬ 
ταπληκτική. Σαφή, σαφέστατα χωρία τής Γραφής, 
χωρία που λάμπουν σάν τον ήλιο, οί Μάρτυρες του 
Ιεχωβά τά παραβλέπουν ή τά διαστρέφουν γιά νά 
στηρίξουν σχιζοφρενικές διδασκαλίες, που τους 
εμπνέει καί τους σφηνώνει στά μυαλά τους «του 
σκότους ό προστάτης», ό Διάβολος καί Σατανάς. 
Μακριά, άδελφοί μου, άπό τά όργανα του Σατανά, 
τους ψευδοπροφήτες καί ψευδομάρτυρες του Ιε¬ 
χωβά! Μακριά άπό τους άπατεώνες καί τους άντι- 
χρίστους, που δέν ομολογούν, ότι ό Ιησούς Χριστός 
έρχεται μέ σάρκα, καί άρα όρατώς! (Β' Ίωάν. 7). Μα¬ 
κριά άπ’ αύτούς. Διότι, όποιος έχει σχέσεις μαζί 
τους, γίνεται συνένοχος στο πονηρό τους έργο. 

Στίχ. 29-31: Τό τέλος του κόσμου και ή Δευτέρα 
Παρουσία έρχονται συγχρόνως. «Μετά την θλΐφιν 
των ήμερων εκείνων». Ποια θλΐψι εννοεί εδω ο 
Κύριος; Όχι τή θλΐψι τής Ιερουσαλήμ. Η θλΐψις 
άλλωστε τής Ιερουσαλήμ με τήν καταπάτησι τής 
ττόλεως άττό διάφορα έθνη, συμφώνως με τό Λουκ. 
κα' 24, συνεχίζεται κατά ένα τρόπο και μετά τήν 
άλωσι άπ 1 τους Ρωμαίους σε μακρό χρονικό διά¬ 
στημα. Τό τέλος του κόσμου και ή Δευτέρα Παρου¬ 
σία έρχονται μετά τήν άλλη θλΐψι, για τήν οποία μί¬ 
λησε ό Κύριος στο Ματθ. κδ' 9 λέγοντας για τούς 
πιστούς: «Τότε παραδώσονσιν υμάς εις θλΐφιν και 
άποκτενοΰσιν υμάς , καί εσεσθε μισούμενοι υπο πάν¬ 
των των εθνών διά τό ονομα μον». Μετά λοιπον 
άπό τή θλΐψι του χριστιανικού κόσμου, που θά 
φθάση στον έντονώτερο βαθμό κατά τήν εποχή του 
Αντίχριστου, δεν θά έλθη καμμιά ιδανική εποχή, 
όπως νομίζουν οί διαφόρων τύπων χιλιασταί, παρε- 
ξηγώντας τή χιλειτή βασιλεία τής Άποκαλύψεως, 
άλλά θά έλθη τό τέλος τού κόσμου και ή Δευτέρα 
Παρουσία. Αμέσως ό ήλιος και ή σελήνη θά σκοτει¬ 
νιάσουν, τά άστέρια του ούρανου θά πέσουν, τά συ¬ 
στήματα των άστρων θά καταρρεύσουν. Τό σύμπαν 
με τή σημερινή του μορφή θά καταρρεύση, θά κατα¬ 
στροφή με πάταγο, πού άνθρωπίνη φαντασία δεν 
ήμπορεΐ νά φαντασθή. Και τότε στον ούρανό θά φανή 
τό σημείο τού Υιού τού άνθρώπου, πιθανώτατα ό 
τίμιος Σταυρός, που θά λάμπη σάν τον ήλιο, περισ¬ 
σότερο άπό τον ήλιο. Ό Σταυρός θά είνε ό όδυνηρός 
και άνυπόφορος έλεγχος των άμετανοήτων άμαρ- 
τωλών και άσεβών. Τότε θά θρηνήσουν όλες οί φυλές 
τής γής γιά τήν άμετανοησία τους, καί θά ιδοΰν τον 

Υιόν του άνθρώπου νά έρχεται πάνω στις νεφέλες 
του ουρανού, όχι ταπεινά, όπως στην πρώτη πα¬ 
ρουσία, άλλα με μεγάλη δόξα. Και ώς Θεός θά άπο- 
στείλη τους άγγέλους του με ισχυρή σάλπιγγα και 
θά μαζέψουν τους εκλεκτούς του άπ’ δλα τά σημεία 
τής γης. Ό Κύριος δεν θά πατήση στή γη, άλλ’ οι 
εκλεκτοί θά συναχθούν και θά τον ύπαντήσουν στον 
άέρα. Και θά είνε πάντοτε μαζί με τον Κύριο στην 
άσάλευτη καί άπερίγραπτη Βασιλεία του. 

Που είνε οι Μάρτυρες του Ιεχωβά, που λένε, δτι 
ό Χριστός επανήλθε; Έσβησαν ό ήλιος καί ή σελή¬ 
νη; Έπεσαν τά άστρα; Κατέρρευσαν τά συστήματα 
των άστρων; Φάνηκε τό σημείο του Υίοΰ του άν¬ 
θρώπου στον ουρανό; Θρήνησαν οι φυλές τής γής; 
Είδαν τον Υιό του άνθρώπου νά έρχεται πάνω στις 
νεφέλες; Είδαν τους άγγέλους; "Ακόυσαν τή φωνή 
τής σάλπιγγος; Είδαν νά συνάζωνται οί εκλεκτοί 
άπ’ δλα τά σημεία τής γής καί νά υπαντουν τον 
Κύριο; Τίποτε άπ’ δλα αύτά δεν συνέβη. Καί όμως 
αύτοί εξακολουθούν νά λένε, δτι ή Δευτέρα Παρου¬ 
σία έγινε! Είνε ή δεν είνε οί σχιζοφρενικώτεροι όλων 
των αιρετικών; Ό Διάβολος διέστρεψε τις καρδιές 
τους καί διασάλευσε τις διάνοιές τους. Ό Θεός νά 
φυλάη τους άνθρώπους άπ’ δλα τά κακά, άλλά προ 
πάντων άπό τέτοια συμφορά, δπως είνε ή συμφορά 
νά είνε κανείς Μάρτυς τού Ιεχωβά, Ψευδο-Μάρτυς 
τού Ιεχωβά. Δεν υπάρχει χειρότερη πνευματική δια¬ 
στροφή καί συμφορά. 


308 



Ματθ. ΚΔ' 32-51 


Μάθημα 42ο 


ΑΝΑΓΚΗ ΕΠΑΓΡΥΠΝΗΣΕΩΣ 
ΕΝ ΟΨΕΙ ΤΗΣ ΔΕΥΤΕΡΑΣ ΠΑΡΟΥΣΙΑΣ 


Στο εικοστό τέταρτο κεφάλαιο του Ματθαίου, 
στίχ. 32-51, ό Κύριος όμιλεΐ: α') για τή βλάστησι τής 
συκιάς εν δψει του θέρους ώς παράδειγμα προσεγ- 
γίσεως τής Δευτέρας Παρουσίας, στίχ. 32-35, β') 
για τό άγνωστο του χρόνου τής Δευτέρας Παρου¬ 
σίας και τό αίφνίδιον αυτής, στίχ. 36-41, γ') για τον 
έξυπνο οικοδεσπότη, για τον πιστό και φρόνιμο 
δούλο, καθώς και για τον κακό δούλο, ώς παραδεί¬ 
γματα που διδάσκουν τήν άνάγκη έγρηγόρσεως εν 
δψει τής Δευτέρας Παρουσίας, στίχ. 42-51. 

Έξήγησις λέξεων καί φράσεων 

32: παραβολή = όμοιότης, παράδειγμα. 
όταν... εκφύτ) = δταν βλαστάνη. 
εγγύς το θέρος = πλησιάζει τό θέρος. 

33: ούτω και υμείς = έτσι και σεις. 

€7 τΐ θύραις = στην πόρτα, πλησίον, κοντά. 

34: η γενεά αυτή = αυτό τό γένος, τό άνθρώπινο 
γένος. 

35: παρελεύσονται = θά παρέλθουν. 

36: ούδεί$ οΓδεν = κάνεις δεν ξέρει. 

37: ώσπερ γάρ = διότι δπως. 
όντως εσται = έτσι θά είνε. 

38: ήσαν γαμουντές και έκγαμίζοντες = νύμφευαν 
καί πάντρευαν (τά παιδιά τους). 

αχρι ής ημέρας είσηλθε = μέχρι την ήμερα που 
μπήκε. 

39: ουκ εγνα>σαν = δεν ένιωσαν, δεν αίσθάνθηκαν. 

ηρβν απαντας = άφάνισε, κατέστρεψε, Θανάτωσε 
δλους. 

40: έσονται = Θά είνε. 

41: αληθουσαι = οι γυναίκες πού αλέθουν. 

έν τώ μυλώνι = στο μύλο. 

42: γρηγορεΐτε ούν = ν’ άγρυπνήτε λοιπόν, νά μή 
κοιμάσθε τον ύπνο τής ραθυμίας καί αμαρ¬ 
τίας. 

ούκ οιδατε = δεν ξέρετε. 

43: εί ηδει = αν ήξερε, 

ποια φυλακή = ποιο τρίωρο τής νύχτας, ποια 
ώρα. 

βγρηγόρησβν αν = θ’ άγρυπνουσε. 

ούκ αν βίασε = δεν θά άφηνε. 

διορυγηναι την οικίαν αυτόν = νά τρυπηθή, νά 
διαρρηχθή τό σπίτι του. 

44: η ώρα ού δοκεΐτε = την ώρα που δεν νομίζετε, 
την ώρα που δεν περιμένετε. 

45: πιστός = έμπιστος. 

φρόνιμος = συνετός, μυαλωμένος. 

δν κατέστησε = που τον έγκατέστησε, που τον 
διώρισε. 

επι της θεραπείας αύτοΰ = προϊστάμενο των θε¬ 
ραπόντων του, των δούλων του. 

του διδοναι αυτοΐς την τροφήν εν καιρώ = νά 
τους δίνη την τροφή στήν ώρα της. 

47: € 7 τι ττάσι τοΐς ύττάρχουσιν αύτοΰ καταστήσει 
αυτόν = θά τον βάλη επιστάτη και διαχειρι¬ 
στή σ’ δλα τά υπάρχοντά του. 

48: εν ττ\ καρδία αύτοΰ = μέσα του. 

χρονίζει ... ελθεΐν = άργεΐ νά έλθη. 

49: εάν αρζηται τύπτειν = εάν άρχίση νά κτυπάη. 
έσθίω = τρώγω. 

μετά των μεθυόντων = μαζί με τους μεθυσμένους. 
50: ηξει = θά ελθη. 

τ} ού προσδοκά = που δεν περιμένει. 
γΐ ού γινώσκει = που δεν ξέρει. 

51: διχοτομήσει αυτόν = θά τον σχίση στά δύο. 
το μέρος αύτοΰ μετά των υποκριτών θήσει = θά 
τον κατατάξη με τους υποκριτάς. 

Παρατηρήσεις καί διδάγματα 

Στίχ. 32-35: Ό Κύριος, άφου μίλησε γιά δσα θά 
συμβουν μέχρι τή Δευτέρα Παρουσία, τώρα, βλέ¬ 
ποντας ϊσως και δείχνοντας μιά συκιά, παραπέμπει 
σ’ αυτό τό δένδρο, γιά νά μάθουν οί πιστοί κάποιο 
μάθημα άπ’ αυτό. Διότι και άπό φυτά και ζώα και 
πράγματα και φαινόμενα τής φυσεως μπορεί ό άν¬ 
θρωπος νά παίρνη μαθήματα. Ή φύσις είνε ενα με¬ 
γάλο βιβλίο με άναρίθμητες εικονογραφημένες σελί¬ 
δες, που διδάσκει τον άνθρωπο ώραΐα μαθήματα, 
άρκεΐ ό άνθρωπος νά ξέρη νά διαβάζη τό βιβλίο τής 
φυσεως. 

Πάρετε μάθημα άπ* τή συκιά, λέγει ό Χριστός. 
"Οταν ό κλάδος τής συκιάς γίνη πλέον άπαλός και 
βγάζη φύλλα, ξέρετε δτι τό θέρος πλησιάζει. Ή 
έκβλάστησις των φύλλων τής συκιάς είνε προμή- 

νυμα του θέρους. Έτσι και σεις, όταν θά ιδήτε δλα 
αυτά, που είπα, νά ξέρετε, δτι κοντά εϊνε ή κρίσις, 
στήν πόρτα. 

Ποια κρίσι εννοεί ό Κύριος; Την κρίσι τής Ιερου¬ 
σαλήμ, δπως νομίζουν πολλοί; Όχι. Άλλα την τε¬ 
λική κρίσι του κόσμου. Διότι προηγουμένως είπε: 
«"Οταν θά ιδήτε δλα αυτά». Έπειτα άπό δλα, δσα 
είπε ό Χριστός, δεν έρχεται ή κρίσις τής Ιερουσα¬ 
λήμ, άλλ’ ή κρίσις του κόσμου, ή Δευτέρα Παρου¬ 
σία και τό πνευματικό θέρος. 

Και επειδή ό Χριστός άνέφερε πολλά και φρικτά 
δεινά μέχρι τή Δευτέρα Παρουσία, γιά νά μή νομι- 


σθή, δτι μίλησε υπερβολικά και δτι δεν θά γίνουν δλα 
τά δεινά αυτά, βεβαιώνει κατά τον πιο κατηγορη¬ 
ματικό τρόπο: «Αλήθεια σάς λέγω, δεν θά περάση 
αυτή ή γενεά, έως δτου δλα αυτά γίνουν. Ό ουρανός 
και ή γή θά περάσουν, άλλά οι λόγοι μου δεν θά πε¬ 
ράσουν. Θά πραγματοποιηθούν με άκρίβεια». 

Τι εννοεί ό Κύριος λέγοντας «δεν θά περάση 
αυτή ή γενεά»; Δεν εννοεί τή σύγχρονη γενεά του, 
δπως νομίζουν πολλοί. Ούτε εννοεί τήν Εβραϊκή γε¬ 
νεά, τό Εβραϊκό έθνος, δπως νομίζουν άλλοι. Ούτε 
πάλι εννοεί τό γένος των πιστών, των χριστιανών, 
δπως νομίζουν άλλοι. Άλλ’ εννοεί γενικώς τό άνθρώ- 
πινο γένος. Ή έννοια τών λόγων του Κυρίου εϊνε ή 
εξής: «Δεν θά περάση τό άνθρώπινο γένος, μέχρις 
δτου γίνουν δλα αύτά. Αυτά εϊνε πιο βέβαια, πιο 
στερεά άπό τον ουρανό και τή γή, που θά περά¬ 
σουν. Διότι αύτά δεν θά περάσουν θά πραγματο¬ 
ποιηθούν. Πρώτα θά γίνουν δλα αυτά, και κατόπιν 
θά περάση τό άνθρώπινο γένος, θά έλθη τό τέλος 
του παρόντος κόσμου». 

Ή άνθρωττότης θά ιδή δλα τά φοβερά πράγμα¬ 
τα, που προεΐπε ό Κύριος, και τότε θά έλθη τό τέ¬ 
λος της και θά περάση στην αιωνιότητα, καλή 
αιωνιότητα γιά τους καλούς, κακή αιωνιότητα γιά 
τους κακούς. 

Στίχ. 35: Ρητώς και κατηγορηματικώς ό Κύριος 
βεβαιώνει, ότι «6 ούρανος καί η γη παρβλβνσονται», 
ότι αυτός δηλαδή ό ούρανος καί αύτή ή γη θά πε¬ 
ράσουν, θά καταστραφουν. Διότι νέο ούρανό καί νέα 
γη περιμένουμε, νέα δηλαδή κατάστασι πραγμάτων, 
άπερίγραπτη καί άφάνταστη. Καί εν τούτοις οι 
Χιλιασταί ή Μάρτυρες του Ιεχωβά διδάσκουν, ότι ή 
γη θά κατοικήται επ’ άπειρον, ό παράδεισος θά είνε 
σ’ αύτή, καί οι άνθρωποι θά τρώγουν καί θά πίνουν 
αιωνίως υλικά προϊόντα τής γης. Ύλισταί καί άνόη- 
τοι των άνοήτων! 

Στίχ. 36: Άπό τά διάφορα σημεία, που άνέφερε 
ό Κύριος, όταν τά σημεία αύτά πραγματοποιηθούν 
όλα, οι πιστοί θά μπορούν νά καταλάβουν, ότι τό 
τέλος εϊνε πλησίον. Άλλ’ ό άκριβής χρόνος τής Δευ¬ 
τέρας Παρουσίας εϊνε άγνωστος. Ούτε οι άνθρωποι 
γνωρίζουν τό χρόνο τής Δευτέρας Παρουσίας, ούτε 
οί άγγελοι των ουρανών, άλλά μόνο ό Πατήρ, λέγει 
ό Χριστός. 

Αλλά γεννάται τό ερώτημα; Πώς ό Χριστός δεν 
γνωρίζει τό χρόνο τής Δευτέρας Παρουσίας; Αυτός, 
που έκανε «καί τούς αιώνας» (Έβρ. α' 2), εϊνε δυ¬ 
νατό νά μή γνωρίζη τό χρόνο τής Δευτέρας Πα¬ 
ρουσίας; 

Ή άπάντησις στό ερώτημα εϊνε ή έξης: Ό Χρι¬ 
στός δέν γνωρίζει τό χρόνο τής Δευτέρας Παρου¬ 
σίας ώς άνθρωπος. Διότι ώς άνθρωπος ό Χριστός 


313 



Λ» ^ 

είχε προοδευτική και περιωρισμένη γνώσι («προέκο- 
7ττ€ σοφία καί ηλικία καί χάριτι παρά Θβω καί 
ανθρωποις», Λουκ. β' 52). Ώς Θεός όμως ό Χριστός 
γνωρίζει τους πάντας και τα πάντα (Ίωάν. β' 24-25, 
ιστ 30, κα' 17, Άποκ. β' 23), άρα γνωρίζει και τό 
χρόνο τής Δευτέρας Παρουσίας. Ότι δε πράγματι 
ό Ιησούς γνωρίζει τό χρόνο τής Δευτέρας Παρου¬ 
σίας, τούτο σαφώς άποδεικνύει τό χωρίο Ζαχ. ιδ' 5-7, 
το οποίο αναφερεται ειδικως στη Δευτέρα Παρουσία. 
Σύμφωνα με τό χωρίο αυτό, ό Κύριος ό Θεός θά ελθη 
μαζί μέ όλους τους αγίους του άγγέλους, ή δε ημέ¬ 
ρα εκείνη θά εΐνε γνωστή στον Κύριο. Ό Κύριος, πού 
Θά ελθη, αύτός θά γνωρίζη καί τήν ήμερα εκείνη. Ό 
Ιησούς Χριστός, που θα ελθη μέ όλους τούς άγγέ¬ 
λους του, εΐνε Κύριος (εβραϊστί Γιαχβέ) καί Θεός, καί 
γι’ αύτό γνωρίζει τήν ήμέρα τής έλεύσεώς του. 

Καί τό “Αγιο Πνεύμα ασφαλώς γνωρίζει τό χρόνο 
τής Δευτέρας Παρουσίας, άφου «πάντα ερευνά καί 
τα βάθη του Θεού (Πατρός)» (Α' Κορ. β' 10). 

Αλλά τότε γιατί ό Χριστός λέγει, ότι μόνος ό 
Πατήρ γνωρίζει τό χρόνο τής Δευτέρας Παρουσίας; 
Ό Πατήρ γνωρίζει μόνος όχι ώς Πατήρ, ήτοι ώς τό 
πρώτο πρόσωπο τής Θεότητος, άλλ’ ώς Θεός, ήτοι 
ώς ή όλη θεία ούσία, ό όλος Θεός. Άρα καί ό Χρι¬ 
στός γνωρίζει ώς ό όλος Θεός, καί τό "Αγιο Πνεύμα 
επίσης. "Ετσι τό «μόνος ό Πατήρ γνωρίζει» εΐνε όμοιο 
μέ τό «ένας εΐνε ό Διδάσκαλος καί Καθηγητής, ό Χρι¬ 
στός» (ΜατΘ. κγ' 8, 10). "Οπως τούτο δέν αποκλεί¬ 
ει τον Πατέρα άπό τό νά εΐνε Διδάσκαλος καί Κα- 
θηγητής, ούτε τό Άγιο Πνεύμα, έτσι καί τό άλλο δέν 
άποκλείει τόν Υιό άπό τή γνώσι τού χρόνου τής 
Δευτέρας Παρουσίας, ούτε τό Άγιο Πνεύμα. "Ολα, 

όσα έχει ό Πατήρ, έχει και ό Υιός (Ίωάν. ιστ' 15, ιζ' 
10), έχει βεβαίως και τό "Αγιο Πνεύμα, διότι οί τρεις 
είνε μία ουσία, μία Θεότης, ένας Θεός. 

Στίχ. 36-41: Σκοπίμως ό Θεός, άντιθέτως προς 
τον ισχυρισμό των Χιλιαστών, άπέκρυψε τό χρόνο 
τής Δευτέρας Παρουσίας, για να είνε οί πιστοί 
άγρυπνοι πνευματικώς καί να έτοιμάζωνται πάντο¬ 
τε. Οί κοσμικοί όμως καί άπιστοι δεν αγρυπνούν καί 
δεν ετοιμάζονται. 

"Οπως στις ήμερες του Νώε οί άνθρωποι τό είχαν 
ρίξει στο φαί καί στο σεξ καί ήλθε αίφνιδίως καί τους 
σάρωσε ό Κατακλυσμός, -γεγονός που άποδεικνύε- 
ται καί έπιστημονικώς-, έτσι θά συμβή καί με τή 
Δευτέρα Παρουσία. Οί άνθρωποι θά τρώνε, θα επι- 
δίδωνται στο σέξ, ιδέα δεν θά έχουν γιά τά πνευμα¬ 
τικά πράγματα, καθόλου δεν θά σκέπτωνται γιά 
Δευτέρα Παρουσία ή καί θά χλευάζουν το μεγάλο 
τούτο δόγμα, καθόλου δεν θά ένδιαφέρωνται νά μά¬ 
θουν πώς υπάρχουν προφητείες γιά τήν έξέλιξι καί 
τή συντέλεια του κόσμου, δεν θά προσέχουν τά ση¬ 
μεία τών καιρών, θά θεωρουν τά πάντα φυσικά φαι¬ 
νόμενα χωρίς ιδιαίτερη σημασία, καί έτσι ή Δευτέρα 
Παρουσία θά έλθη καί θά τους καταλάβη αίφνιδίως. 
Αιφνίδια καί άμερόληπτη θά είνε ή κρίσις. Καί θά χω¬ 
ρίση καί τά πιο στενώς συνδεδεμένα καί συνεργα- 
ζόμενα πρόσωπα. Θά έργάζωνται στο χωράφι δυο 
μαζί, ένα καλός καί ένας κακός; Ό πρώτος θά πα- 
ραλαμβάνεται γιά τον παράδεισο, ό δεύτερος θά 
έγκαταλείπεται γιά νά παραπεμφθή στήν κόλασι. 
Θά άλέθουν δυο γυναίκες στον ίδιο μύλο περιστρέ¬ 
φοντας τή μυλόπετρα; Ή μιά θά παραλαμβάνεται, ή 
άλλη θά έγκαταλείπεται, λέγει ό Κύριος. 

Θέλουμε τή φοβερή εκείνη μέρα νά μή άποχωρι- 
σθουμε άπό τά ττροσφιλή μας πρόσωπα και άλλος 
ν* άνεβή στον ουρανό και άλλος νά κατεβή στήν 
κόλασι; "Ας φροντίζωμε τώρα, μέ πολλή προσπάθεια, 
επιμονή και υπομονή, νά γίνουν δλα τά προσφιλή 
μας πρόσωπα άνθρωποι του Θεού, ώστε νά μή χω- 
ρισθουμε τότε, αλλά συνδεδεμένοι μέ τήν πίστι και 
την αγάπη του Χρίστου ν* άνεβουμε στον ουρανό 
καί νά ειμεθα αιωνίως ενωμένοι καί ευτυχισμένοι. 

Στίχ. 42-51: Έδώ ό Κύριος αναφέρει τρία παρα¬ 
δείγματα. Πρφτα του έξυπνο οικοδεσπότη, νοικοκύ¬ 
ρη. "Αν αυτός ήξερε, ποια ώρα έρχεται ό κλέφτης, θ’ 
άγρυπνουσε κάΐ δεν θ’ άφηνε τόν κλέφτη νά του διαρ- 
ρήξη τό σπίτι. Δεύτερον αναφέρει του έμπιστο καί 
μυαλωμένο δοΰλο. Ό κύριός του, τό αφεντικό του, τόν 
διώρισε προϊστάμενο στους άλλους δούλους του. Καί 
αύτός ώς προϊστάμενος έκτελεϊ τά καθήκουτά του καί 
μακαρίζεται. «Μακάριος 6 δούλος εκείνος! ». 'Ο κύριός 
του τόν διορίζει τώρα επιστάτη καί διαχειριστή σ’ δλα 
τά υπάρχοντά του, τόν κάνει δεύτερο άφεντικό. Τρί¬ 
τον άναφέρει τόν κακό δούλο, πού δέυ έκτελεϊ τά κα- 
θήκοντά του ώς προϊστάμενος των άλλων δούλων, 
άλλά μετά τήν άναχώρησι του κυρίου του λέγει: «Θ’ 
άργήση ό κύριός μου νά επιστρέψη!...». Καί άρχίζει 
νά χτυπάη τούς συυδούλους του καί νά τό ρίχνη στο 
φαγοπότι καί στό μεθύσι, καί νά ξημεροβραδυάζη στις 
ταβέρνες. Άλλ’ επιστρέφει αίφνιδίως ό κύριός του, 
διαπιστώνει τήν άθλια κατάσταση σχίζει τόν κακό 
δοΰλο στά δύο καί τόν πετάει εκεί, πού πετοΟν τούς 
ύποκριτάς, τούς μασκαράδες... 

"Ολα αύτά τά παραδείγματα μάς διδάσκουν τήν 
άνάγκη τής πνευματικής έγρηγόρσεως καί έτοιμα- 

αίας, για νά μή μας εύρη ό Κύριος στον ύπνο τής 
ραθυμίας και τής αμαρτίας και πάθωμε συμφορά, 
άλλα νά μάς εύρη στην έκτέλεσι των πνευματικών 
καθηκόντων μας και νά μάς χαρίση τον πλούτο και 
τή δόξα τής Βασιλείας του. 

Και αν δεν έγιναν ακόμη όλα τά σημεία, που προ¬ 
ηγούνται τής Δευτέρας Παρουσίας, και ή Δευτέρα 
Παρουσία εΐνε άκόμη μακριά άπό μάς, ας μή έπανα- 
παυώμεθα. Διότι εΐνε κοντά ό θάνατος, ό όποιος μά¬ 
λιστα μπορεί νά έλθη πολύ υπουλως και αίφνιδίως. 
Διά τούτο διαρκώς ας προσπαθούμε νά τινάζωμε τον 
πνευματικό νυσταγμό και ύπνο άπό τά μάτια τής 
ψυχής μας και νά έκτελουμε τά καθήκοντά μας. 

Καθένας, άγαπητοί μου, άς διεγείρη την ψυχή 
του σε πνευματική έγρήγορσι και δραστηριότητα, 
φέροντας στή μνήμη του και τά συγκινητικά αυτά 
λόγια τής Εκκλησίας μας: 

«Ψυχή μου, φυχη μου, ανάστα! Τι καθεύδεις; 

Το τέλος έγγίζει και μέλλεις θορυβεισθαι. 
Άνάνηφον ούν, ινα φείσησαί σου Χρίστος ό Θεός, 
ό πανταχοΰ παρών και τά πάντα πληρών». 

«Τδού ό Νυμφίος έρχεται εν τω μέσω της νυκτός, 
και μακάριος ό δοΰλος, ον εύρησει γρηγοροΰντα, 
ανάξιος δε πάλιν ον εύρησει ραθυμοΰντα. 

Βλέπε ούν, φνχη μου, μη τω ύπνω κατενεχθης, 
ινα μη τω θανάτου παραδοθης 
και της Βασιλείας έξω κλεισθης. 

!4λλά άνάνηφον κράζουσ α· 

'Άγιος, άγιος, άγιος εΐ, ό Θεός ημών, 
διά της Θεοτόκου έλέησον ημάς». 

Ματθ. ΚΕ' 1-30 


Μάθημα 43ο 


ΠΑΡΑΒΟΛΕΣ ΔΕΚΑ ΠΑΡΘΕΝΩΝ 
ΚΑΙ ΤΑΛΑΝΤΩΝ 

Στο εικοστό ιτέμτττο κεφάλαιο του Ματθαίου, 
στίχ. 1-30, ττεριέχονται δύο παραβολές του Κυρίου 
σχετικώς με τή Δευτέρα Παρουσία και την τελική 
κρίσι, α') ή παραβολή των δέκα παρθένων, στίχ. 
1-13, και β') ή παραβολή των ταλάντων, στίχ. 14-30. 

Έξήγησις λέξεων καί φράσεων 

1: όμοιωθησεται = Θά φανή όμοια. 
παρθένοι = κορίτσια. 

αίτινες = οι όποιες (παρθένες), τα όποια (κορίτσια). 
λαβοΰσαι - άφου πήραν. 
λαμπάδες = λάμπες (με λάδι). 
έξηλθον εις άπάντησιν = βγήκαν να υποδεχθούν. 
2: φρόνιμος = μυαλωμένος. 
μωρός = άνόητος. 

4: εν τοΐς άγγείοις αυτών = στα δοχεία τους (τά 
λαδικά τους). 

5: χρονίζοντος δε του νυμφίου = και επειδή ό γαμ¬ 
πρός άργουσε. 

6: μέσης δε νυκτός = τά μεσάνυκτα. 

κραυγή γένονε = κραυγή άκουσθηκε. 

7: έκόσμησαν = ετοίμασαν. 

8: ότι αί λαμπάδες ημών σβέννυνται = διότι οι 
λάμπες μας σβήνουν (τελειώνει τό λάδι τους). 

9: μ,τ/7τότε ούκ άρκέσει ημΐν καί ύμΐν = μήπως δέν 
άρκέση για μας καί για σάς. 

7 τορεύεσθε δε μάλλον = γι’ αυτό καλύτερα πη¬ 
γαίνετε. 

εαυταΐς = για τον εαυτό σας. 

10: απερχομένων δε αυτών άγοράσαι = άλλ’ ενω 
αυτές έφευγαν για ν’ αγοράσουν. 

12: ούκ οΐδα υμάς = δεν σάς ξέρω. 

13: γρήγορεΐτε = ν’ άγρυττνήτε, νά έτοιμάζεσθε. 
ούκ οΐδατε = δεν ξέρετε. 

14: ώσπερ γάρ = διότι όπως. 

αποδήμων = φεύγοντας σε μακρινό ταξίδι. 
τούς ίδιους δούλους = τούς δικούς του δούλους. 


τους δούλους του. 

15: ω μεν ..., ω δε = σε άλλον μέν..., σε άλλον δέ. 
έκάστω κατά την ιδίαν δύναμιν = σε καθένα 
σύμφωνα με την ικανότητά του. 

16: πορευθείς - άφου πήγε. 

είργάσατο εν αύτοΐς = δούλεψε με αυτά. 
έποίησε - έκανε. 

18: ώρυξεν εν τη γη - έχωσε στή γη. 
άργύριον = χρήμα. 

19: συναιρεί μετ ’ αύτών λόγον = κάνει μαζί τους 
λογαριασμό. 

20: καί προσελθών ... προσηνεγκεν = καί άφου ήλθε... 
έφερε. 


έπ ’ αύτοΐς 


21: έφη αύτώ = 


= μέ αύτά ή πάνω άπ* αύτά. 
= είπε σ’ αυτόν. 


ευ = 


εύγε. 


επί ολίγα ής πιστός = σέ λίγα φάνηκες έμπιστος. 
επι πολλών σε καταστήσω = σέ πολλά θά σέ 


διορίσω. 

24: ό τό έ'ν τάλαντον είληφώς = αυτός που είχε λά¬ 
βει το ένα τάλαντο. 
εγνων σε = σε κατάλαβα. 
σκληρός ει = είσαι άπαιτητικός, πλεονέκτης. 
συνάγων οθεν ου όιεσκόρπισας = συγκομίζοντας 
άπό εκεί ττου δεν σκόρπισες (με σπορά). 

25: τό σόν = τό δικό σου. 

26: ηδεις = ήξερες. 

27: έδει ονν σε βαλεΐν = έπρεπε λοιπόν νά κατάθεσης, 
έκομισάμην αν τό έμόν = Θά έπαιρνα πίσω τό 
δικό μου. 

συν τόκω = με τόκο. 

28: άρατε ονν = πάρτε λοιπόν. 

δότε τω έχοντι = δώστε σ’ αυτόν που έχει. 
καί ο εχει άρθησεται απ’ αυτοί; = και αυτό που 
εχει Θ’ άφαιρεθή άπ’ αυτόν. 

29: τω γάρ έχοντι τταντΧ = διότι σέ καθένα που έχει, 
καί δ έχει άρθήσβται απ’ αντοΰ = και αυτό που 
έχει Θ 5 άφαιρεθή άπ’ αυτόν. 

30: αχρείος = άχρηστος, άνάξιος, άθλιος. 
εκβάλετε = βγάλτε, πετάξτε. 
εί$* τό σκότος το εξώτερον = στο πιο μακρινό 
(άπό τό φως) σκότος, στο πιο πυκνό σκότος. 

Παρατηρήσεις καί διδάγματα 


Στίχ. 1-13: Όσα θά συμβουν σχετικώς με τη βα¬ 
σιλεία των ουρανών, θά είνε όμοια με τις δέκα παρ¬ 
θένες, τά δέκα κορίτσια, που σύμφωνα με εβραϊκά 
έθιμα βγήκαν με τις λάμπες τους νά υποδεχθούν τό 
νυμφίο, τό γαμπρό, που πήγε με τους συγγενείς και 
τους φίλους του νά παραλάβη τη νύφη άπό τό σπί- 

τι της, όπου γινόταν γλέντι, καί θά γύριζε τή νύχτα 
στο δικό του σπίτι, όπου επίσης γινόταν γλέντι για 
τό γάμο. Οι λάμπες, που κρατούσαν τα κορίτσια για 
να φωτίζουν στο γαμπρό να μπή στο σπίτι του με 
τή νύφη, εκαιαν λάδι. Καί επειδή τό λάδι στις λάμ¬ 
πες δεν κρατούσε πολύ, τά κορίτσια έπρεπε να παίρ¬ 
νουν λάδι καί σε ιδιαίτερα δοχεία, ώστε νά τροφοδο¬ 
τούν τις λάμπες. Άλλα τά πέντε κορίτσια ήταν άνό- 
ητα καί δεν πήραν λάδι μαζί τους, ένω τά άλλα πέν¬ 
τε ήταν μυαλωμένα καί πήραν λάδι στά δοχεία τους. 
Ό γαμπρός άργουσε νά έπιστρέψη άπό τό σπίτι τής 
νύφης. Καί τά δέκα κορίτσια νύσταξαν καί κοιμουν- 
ταν. Τά δε μεσάνυχτα κάποιος που φύλαγε, μόλις 
είδε άπό μακριά τό γαμπρό, φώναξε δυνατά: «Ίδου 
ό νυμφίος έρχεται! Έξέρχεσθε εις άπάντησιν αύτου». 
Νά ό γαμπρός έρχεται! Βγήτε νά τον υποδεχθήτε. 

Τότε τά κορίτσια σηκώθηκαν όλα καί τακτοποί¬ 
ησαν τις λάμπες τους, στολίζοντας αυτές με κορ- 
δέλλες, λουλούδια κ.λπ. Αλλά τό σπουδαιότερο δεν 
ήταν ό στολισμός· ήταν τό λάδι καί τό φως. Τά πέν¬ 
τε δέ άνόητα κορίτσια, βλέποντας ότι τό λάδι στις 
λάμπες τους τελείωνε καί τό φως τους πήγαινε νά 
σβήση, είπαν στά πέντε μυαλωμένα κορίτσια: Δώστε 
μας άπ’ τό λάδι σας, γιατί οι λάμπες μας σβήνουν. 
Αλλά τί άπάντησαν τά μυαλωμένα κορίτσια; Μή¬ 
πως δεν άρκέση σε μάς καί σε σάς, γΓ αυτό πη¬ 
γαίνετε καλύτερα σ’ αύτούς πού πουλάνε, γιά ν* 
άγοράσετε γιά τους εαυτούς σας. Καί ένω τά πέντε 
άνόητα κορίτσια πήγαιναν ν* άγοράσουν, έφθασε ό 
γαμπρός καί τά έτοιμα κορίτσια μπήκαν μαζί του 
στήν αίθουσα του γάμου καί κλείσθηκε ή πόρτα, ή 
αυλόπορτα τής κατοικίας. Έπειτα έρχονται καί τά 


1 1 Τό ΕΟαγγέλιο τοΟ Ματθαίου 

ττέντε άνόητα κορίτσια φωνάζοντας και παρακα- 
λώντας: Κύριε κύριε, άνοιξε μας! Άλλα τί άπάντησε 
ό γαμπρός; Αλήθεια σάς λέγω, δεν σάς ξέρω. 

Τά ττέντε άνόητα κορίτσια, πού δεν είχαν προ- 
νοήσει για άρκετό λάδι, άποκλείσθηκαν άπ’ τή χαρά 
του γάμου. Έμειναν έξω του νυμφώνος. Και ντρο¬ 
πιάσθηκαν με τήν άπάντησι του νυμφίου στις πα¬ 
ρακλητικές φωνές τους. 

Τί σημαίνει ή παραβολή των δέκα παρθένων; Ό 
νυμφίος σημαίνει τό Χριστό. "Οπως στήν ΓΤαλαιά Δια¬ 
θήκη ώς νυμφίος παρουσιάζεται ό Θεός, έτσι στήν 
Καινή Διαθήκη ώς νυμφίος παρουσιάζεται ό Χριστός. 
Διότι ό Χριστός εϊνε ό σαρκωμένος Θεός. Ή δε έλευσις 
του νυμφίου τά μεσάνυκτα σημαίνει τή δευτέρα πα¬ 
ρουσία του Χρίστου σε άβέβαιο και αιφνίδιο χρόνο. Ό 
Χριστός θά έλθη νά τελέση τό γάμο του, τήν τελεία μυ¬ 
στική ένωσι με τή νύμφη Εκκλησία. Και τά πέντε άνόη¬ 
τα καί τά πέντε μυαλωμένα κορίτσια τί σημαίνουν; "Οτι 
οι μισοί άνθρωποι θά κολασθουν καί οί άλλοι μισοί θά 
σωθούν; Μακάρι νά σώζονταν οί μισοί άνθρωποι! Αλλά 
σύμφωνα με τά λόγια τής Γραφής, οί σωζόμενοι εϊνε λί¬ 
γοι. Οί παραβολές, όπως είπαμε καί άλλοτε, δεν πρέ¬ 
πει ν’ άλληγορούνται ώς προς όλα τά σημεία καί όλες 
τις πλευρές τους. Τά πέντε άνόητα καί τά πέντε μυα¬ 
λωμένα κορίτσια σημαίνουν άπλώς όσους θά κολα¬ 
σθουν καί όσους θά σωθούν. Οί άριθμοί εδώ δεν έχουν 
άλληγορική σημασία. Τό σπουδαιότερο δε νόημα τής 
παραβολής εϊνε, ότι οί άμελεΐς καί άπροετοίμαστοι 
πνευματικώς θ’ άποκλεισθουν άπ’ τή χαρά του Κυρίου, 
θά εισελθουν δέ σ’ αύτήν όσοι θά εύρεθούν πνευματικώς 
προετοιμασμένοι. Στήν πνευματική προετοιμασία πε¬ 
ριλαμβάνονται ή πίστις, ή άγάπη, ή μελέτη του θείου 

λόγου, ή προσευχή, ή νηστεία, ή ελεημοσύνη, η υπο¬ 
μονή, ή μετάνοια, ή έξομολόγησις, ή θεία κοινωνία και 
όλες οι αρετές και τά καλά έργα. Οι αρετές καί τα καλά 
έργα, αυτό είνε τό λάδι και το φως, που πρεπει να εχη 
ό άνθρωπος γιά νά είσέλθη στο νυμφώνα του Κυρίου. 

’Έχουμε, αδελφοί μου, λάδι και φως; Εχουμε 
αρετές καί καλά έργα; Κάτι έχουμε, όσοι πιστεύουμε 
στον Κύριο. Αλλά δέν πρέπει νά έχωμε λίγο* πρέπει 
νά έχωμε πολύ, άρκετό. Λίγο λάδι είχαν και οι μωρες 
παρθένες, άλλά δέν μπήκαν στο νυμφώνα. "Ας μή κά- 
νωμε τά έργα του Κυρίου αμελως και ατελως. Ας 
μή έπαναπαυώμεθα σέ μικρές προσπάθειες. Αλλ ας 
άγωνιζώμεθα νά πραγματοποιούμε όσο τό δυνατό 
περισσότερα καί τελειότερα έργα. Στά υλικά νά είμα¬ 
στε ολιγαρκείς. Αλλά στά πνευματικά νά μή είμα¬ 
στε ολιγαρκείς. Στά πνευματικά νά είμαστε πλεονέ- 
κτες! Καί ν’ άπευθύνωμε στον Κύριο τούτο τον κα- 
τανυκτικό υμνο-προσευχή τής Μεγάλης Τρίτης: 

«Ό της φνχής ραθυμία νυστάξας ού κεκτημαι. 
Νυμφίε Χρίστε, καωμένην λαμπάδα την εξ αρετών καί 
νεάνισιν ώμοίώθην μωραΐς, εν καφώ της εργασίας ρεμ- 
βόμενος. Τα σπλάγχνα των οίκτιρμών σου μη κλείσης 
μοί, δέσποτα- άλλ’ εκτινάξας μου τον ζοφερόν ύπνον, 
Ιξανάστησον καί ταΐς φρονίμοις συνεισάγαγε παρθενοις 
βίς νυμφώνα τον σον, οπού ήχος καθαρός εορταζόντων 
καί βοώντων άπαύστως- Κύριε, δόξα σοι». 

Στίχ. 9: Ό λόγος τών φρονίμων παρθένων «μηπο- 
τε ούκ άρκεσει ημΐν καί ύμΐν» είνε εναντίον τής θεω¬ 


ρίας του Πάπα, ότι οί άγιοι έχουν περίσσευμα άγαθών 
έργων καί περίσσευμα άξιομισθίας, που μπορεί νά δια- 
τεθή γιά τή σωτηρία άλλων. Ή θεωρία αύτή είνε επι¬ 
πόλαια καί κωμική. Κάθε δίκαιος, σύμφωνα μέ τή Γρα- 

φή, μόλις και μετά βίας σώζεται, κυρίως από τό έλε- 
ος του Θεού, ό όποιος βεβαίως λαμβάνει υπ* όψι και 
τον αγώνα του δικαίου. Και άφου ό δίκαιος μόλις και 
μετά βίας σώζεται ό ίδιος, πώς ό Πάπας ισχυρίζεται, 
ότι μερικοί έχουν περίσσευμα άγιότητος γιά τή σω¬ 
τηρία άλλων; Και αν υπήρχε τέτοιο περίσσευμα, πώς 
ό Πάπας θά μπορούσε νά τό διαθέτη γιά άλλους; Κά¬ 
νεις δεν σώζεται με ξένα έργα. "Όποιος σώζεται, σώ¬ 
ζεται με τά προσωπικά του έργα, διότι ό Κύριος βλέ¬ 
πει τον άγώνα του και του δίνει τό έλεος του. 

Στίχ. 14-30: Τί σημαίνουν τά τάλαντα τής παρα¬ 
βολής; Τά διάφορα προσόντα και προνόμια, που δί¬ 
νει ό Θεός στους άνθρώπους, στον καθένα άναλόγως 
με την προαίρεσι, τήν δεκτικότητα και τον ιδιαίτερο 
προορισμό του μέσα στο θειο σχέδιο. Υπάρχουν φυ¬ 
σικά προσόντα, όπως π.χ. ή υγεία, ή άντοχή στους 
κόπους, ή ευφυία, ή ευφράδεια, ή μουσικότης. Υπάρ¬ 
χουν πνευματικά χαρίσματα, όπως ή πίστις, ή κατά 
Θεόν σοφία, ή κηρυκτική ίκανότης, ή θαυματουργία. 
Υπάρχουν πνευματικά προνόμια, όπως τό νά έχης τή 
Θεία άποκάλυψι, τό νά ζής στην περίοδο τής Καινής 
Διαθήκης, τό νά είσαι μέλος τής Όρθοδόξου Εκκλη¬ 
σίας, τό νά έχης άγιους πατέρες και διδασκάλους, τό 
νά κοινωνής τά άχραντα μυστήρια. "Αν έξετάσωμε τά 
πράγματα πολύ προσεκτικά και λεπτομερειακά, Θά 
ευρωμε ότι κάθε άνθρωπος έχει πολλά, πάρα πολλά 
χαρίσματα άπ’ τό Θεό. Άλλος έχει περισσότερα και 
άλλος όλιγώτερα. Αλλά όλοι έχουν άρκετά. Ό δίκαι¬ 
ος και σπλαγχνικός Θεός κανένα δεν άφησε χωρίς χα¬ 
ρίσματα. Ισχύει και εδώ ό λόγος τής Γραφής: «Έ- 
σκόρπισεν, Ζδωκβ τοΐς πβνησιν, η δικαιοσύνη αντον 
μ,ενει 619 τον αιώνα» (Ψαλμ. ριβ' 9, Β' Κορ. θ' 9). Σκόρ- 

πισε, έδωσε στα φτωχαδάκια, ή καλωσύνη του μένει 
ανεξάντλητη, αμείωτη και αιωνία. "Ολα, δσα καλά 
έχουμε, ιδικά του χαρίσματα είνε. Άφ’ εαυτών δεν 
έχουμε τίποτε, είμή μόνον αμαρτίες. Κάνεις δεν δύναται 
να παραπονεθη, ότι ό Θεός δεν του έδωσε χαρίσμα¬ 
τα. "Αν παραπονεθη, θά είνε επιπόλαιος, αγνώμων, 
γογγυστής, ασεβής. Έδωσε στον καθένα όσα χρει¬ 
άζονται γιά τό συμφέρον του, γιά τή σωτηρία του. 

Αλλά γιά νά σωθή ό άνθρωπος, οφείλει ν’ άξιο- 
ποιή τά τάλαντα, που του έδωσε ό Θεός. Νά μή τά 
κρύβη, όπως ό πονηρός και οκνηρός δούλος, που 
έκρυψε τό τάλαντο στη γη, δήθεν γιά νά τό άσφα- 
λίση, άλλά στην πραγματικότητα διότι δεν ήθελε νά 
εκτελέση τό καθήκον του. Ό άνθρωπος οφείλει νά 
ενεργοποιή τά διάφορα χαρίσματα, εργαζόμενος και 
έκτελώντας τά διάφορα καθήκοντά του άπέναντι του 
έαυτου του, των συνανθρώπων του και του Θεού. 
Έχει π.χ. ό άνθρωπος σωματική δυναμι; Νά μή λιμνά- 
ζη στά καφενεία. Νά μή φθείρη τή δύναμί του μέσα 
στά κέντρα τής διαφθοράς. Αλλά νά δουλεύη και νά 
παράγη έργο, χρήσιμο γιά τον εαυτό του, τήν οικο- 
γένειά του και τήν κοινωνία. Έχει άντοχή στήν άγρυ- 
πνία; Νά μή κοιμάται πολύ, άλλά ν’ άγρυπνή προσ¬ 
ευχόμενος, μελετώντας και παραστέκοντας σ’ άρρώ- 
στους και θλιβομένους άνθρώπους. Έχει υλικές ευλο¬ 
γίες; Ν’ άνοίγη τήν καρδιά του και τά χέρια του και 
νά κάνη γενναίες ελεημοσύνες και άλλες άγαθοεργίες. 
Έχει διανοητικές ικανότητες; Νά τις χρησιμοποιή ιδι¬ 
αιτέρως γιά τή μελέτη και τήν κατοχύρωσι τής Πί- 
στεώς μας. Έχει τό χάρισμα τής όμιλητικότητος; Ν' 
άνοίγη και νά διεξάγη συζητήσεις γιά τήν Πίστι μας, 
βοηθώντας τους συνανθρώπους του νά έλθουν στήν 

Εκκλησία και στο Θεό. ν Εχει ικανότητα να κάνη κύ¬ 
κλο Γραφής; "Ας μη άποφεύγη καί προφασίζεται άνι- 
κανότητα ή ελλειψι χρόνου. Έχει τό χάρισμα να γρά- 
φη καί να συγγράφη; "Ας τό χρησιμοποιή, για νά δίνη 
καί γραπτώς τη μαρτυρία τής χριστιανικής Πίστεως 
καί Ηθικής καί νά διαμαρτύρεται για τα διάφορα κα¬ 
κά, πού γίνονται στον κόσμο. "Ας γράφη σε εφημερί¬ 
δες καί φυλλάδια καί ας συγγράφη βιβλία. Έχει θέ- 
σι καί άξίωμα στον Κρατικό ή στον Εκκλησιαστικό 
Όργανισμό; "Ας χρησιμοποιή τή θέσι καί τό άξίωμά 
του για την ύπεράσπισι, την έξυπηρέτησι καί τήν 
προαγωγή αγαθών σκοπών καί πιστών άνθρώπων. 

"Αν ό άνθρωπος είνε τεμπέλης καί άδρανής καί 
άχρηστεύη τα διάφορα χαρίσματα, πού του έδωσε 
ό Κύριος, θά τιμωρηθή σάν τον πονηρό, οκνηρό καί 
άχρηστο δούλο τής παραβολής. "Αν είνε δραστήριος 
καί χρησιμοποιή τά χαρίσματα προς τό καλό, θ’ άμει- 
φθή καί θά δοξασθή άπ’ τό Θεό. 

Εμείς, άγαπητοί μου, τί κάνουμε; Σκεπτόμεθα 
πρώτα, πόσα φυσικά καί πνευματικά χαρίσματα καί 
προνόμια μάς εδωσε ό Κύριος; Μικρά καί μηδαμινά είνε 
τά άγαθά, πού δίνουν οί πλούσιοι καί οί βασιλείς τής 
γής στά τέκνα τους. Μεγάλα καί άνεκτίμητα είνε τά 
χαρίσματα, πού δίνει ό Θεός στά τέκνα του. Τά σκε¬ 
πτόμεθα; Καί αίσθανόμεθα ευγνωμοσύνη στο Θεό; Καί 
έπειτα τά ενεργοποιούμε; Τά χρησιμοποιούμε γιά τό 
καλό τό δικό μας καί τών συνανθρώπων μας; Αλλοί¬ 
μονο! Άλλα τάλαντα καί ταλέντα χρησιμοποιούμε λί¬ 
γο, άλλα έχουμε σε τελεία άχρηστεία, καί άλλα μετα¬ 
χειριζόμαστε γιά τό κακό, σπαταλώντας τά θεία δώ¬ 
ρα, όπως ό άσωτος υιός σπατάλησε τήν πατρική πε¬ 
ριουσία. Καί αν άποδοκιμάστηκε ό δούλος εκείνος, πού 

απλώς έκρυψε τό τάλαντο στη γη, πόσο περισσότε¬ 
ρο είμαστε άξιοι αποδοκιμασίας εμείς, που σπαταλου- 
με πολλά τάλαντα, θέτοντας αυτά στήν υπηρεσία του 
κακού; Αδελφοί! Οί έξυπνοι άνθρωποι ούτε σπατα¬ 
λουν ούτε άφήνουν άνενέργητα και άτοκα τα χρήμα¬ 
τά τους. Τά θέτουν σε κυκλοφορία, τά επενδύουν, τά 
τοκίζουν. Και έτσι τά χρήματά τους αυξάνονται και 
πολλαπλασιάζοντας "Ας τους μιμηθουμε, σταματών¬ 
τας τή σπατάλη των θείων χαρισμάτων και χρησιμο¬ 
ποιώντας αυτά για περισσότερα καλά έργα. Έτσι και 
εδώ ό Κύριος θά μάς προσθέτη χάρι, και τήν ήμέρα 
τής άνταποδόσεως θά μάς χαρίση τον άπερίγραπτο 
πλούτο τής έπουρανίας και αιώνιας βασιλείας του. 

Αδελφοί! "Ας ένθυμηθουμε εδώ ένα συγκινητικό 
ύμνο τής Μεγάλης Τρίτης. Είνε ερμηνεία τής παρα¬ 
βολής τών ταλάντων, προτροπή για τήν άξιοποίησί 
τους και στο τέλος προσευχή στον Κύριο: 

«Δ€ΰτ€, πιστοί, 

έπεργασώμεθα προθνμως τω Δεσπότη· 
νέμει γάρ τοΐς δούλοις τον πλούτον · 
και άναλόγως έκαστος πολυπλασιάσωμεν 
το της χάριτος τάλαντον . 

Ό μεν σοφίαν κομιείτω δι’ έργων αγαθών, 
ό δε λειτουργίαν λαμπρότητος έπιτελείτω, 
κοινωνείτω & τον λόγον πιστός τω άμνητω 
και σκορπιζέτω τον πλούτον πένησιν άλλος· 
οντω γάρ τό δάνειον πολυπλασιάσωμεν, καί, 
ώς οικονόμοι πιστοί της χάριτος, 
δεσποτικης χαράς άξιωθώμεν. 

Αυτής ημάς καταξίωσον, Χριστέ ό Θεός, 
ώς φιλάνθρωπος». 

Ματθ. ΚΕ'31-46 


Μάθημα 44ο 


Ε1ΚΩΝ ΤΗΣ ΤΕΛΙΚΗΣ ΚΡΙΣΕΩΣ 


Στο εικοστό πέμπτο κεφάλαιο του Ματθαίου 
στίχ. 31-46, ό Κύριος, συνεχίζοντας τον παραβολικό 
λόγο, δίνει μια εικόνα τής τελικής κρίσεως. 

Έξήγησις λέξεων καί φράσεων 

32: συναχθησονται = θά μαζευτούν. 
άφοριεΐ = θά χωρίση. 
απ’ άλληλων = τούς μεν άπό τούς δέ. 
άφορίζει = χωρίζει. 
εριφοι = γίδια. 

33: ερίφια = γίδια. 

εξ ανωνύμων - άπ’ τ’ άριστερά. 

34: ερεΐ = θά ειπή. 
δεύτε = ελάτε. 

από καταβολής = άπ’ τή θεμελίωσι, άπ’ την 

αρχή* 

35: σννηγάγετέ με = με περιμαζέψατε. 

36: περιεβάλετε με = μέ ντύσατε. 

38: συνηγάγομεν = περιμαζέψαμε. 
περιεβάλομεν = ντύσαμε. 

40: εποιησατε ενι τούτων = κάνατε σ* ένα άπ’ 
αύτούς. 

εμοϊ εποιησατε = σε μένα τό κάνατε. 

41: €ρ€Ϊ = θά ειπή. 

τοΐς £ζ ανωνύμων = σ* αύτούς ττου θ&νε στ αρι¬ 
στερά. 

7 τορενεσθε αττ' βρον = φεύγετε αττο μένα μακρια. 

τω Διαβόλω και τοΐς άγγέλοις αντοΰ = για το 
Διάβολο και τούς άγγέλους του. 

44: ού διηκονήσαμβν σοι = δεν σε υπηρετήσαμε, δεν 
σε φροντίσαμε. 

46: άπελεώτονται = θά αττελθουν, θα ττανε. 

κόλασις = τιμωρία, βασανισμός. 

Παρατηρήσεις καί διδάγματα 

Στίχ. 31-45: 9 Εδώ ό Κύριος περιγράφει την τελική 
κρίσι, πού θά γίνη κατά την ημέρα τής Δευτέρας 
Παρουσίας. "Οταν έλθη ό Κύριος ώς βασιλεύς καί 
κριτής, θά καθήση πάνω σε ένδοξο θρόνο, καί μπρο¬ 
στά του θά συναχθουν δλα τά έθνη, γιά νά τά κρίνη. 
Καί όπως ό ποιμήν χωρίζει τά πρόβατα άπο τά γί¬ 
δια, έτσι καί ό Κύριος θά χωρίση τά πνευματικά πρό¬ 
βατα άπό τά πνευματικά γίδια, τούς άγαθούς άν- 
θρώπους άπό τους πονηρούς άνθρώπους. Καί τούς 
μέν άγαθούς θά στήση στά δεξιά του, στήν εύγενή 
καί τιμητική θέσι, τούς δε πονηρούς θά στήση στ 
άριστερά του, στή δυσμενή θέσι. Καί θά όμιλήση 
τότε ό βασιλεύς καί στούς μέν καί στούς δέ. Καί τούς 
μέν θά καλέση νά κληρονομήσουν τή βασιλεία, λέ¬ 
γοντας σ’ αύτούς τον παράδοξο λόγο, ότι βρέθηκε 
σε διάφορες άνάγκες καί θλίψεις καί φρόντισαν γι’ 
αύτόν, τούς δέ θά παραπέμψη στόν αιώνιο βασανι- 
σμό, λέγοντας σ’ αύτούς τόν έπίσης παράδοξο λό¬ 
γο, ότι στις διάφορες άνάγκες καί θλίψεις του δέν 

φρόντισαν γΓ αυτόν. Θά ομιλήσουν δέ και οι δίκαι¬ 
οι και οι ασεβείς, έρωτώντας τό Χριστό, πότε τον 
είδαν σε ανάγκες και θλίψεις και φρόντισαν ή δεν 
φρόντισαν γΓ αυτόν. Και ό Χριστός θά τους άπαν- 
τήση, ότι, άφου έκαναν τά καλά σ* ένα από τους 
ελάχιστους αδελφούς του, σ’ αυτόν τά έκαναν, και 
αφού δεν τά έκαναν σ’ ενα από τους ελάχιστους 
αδελφούς του, ούτε σ’ αυτόν τά έκαναν. 

Ετσι περιγράφεται εδώ ή τελική κρίσις. Άλλ’ ή 
περιγραφή αύτή δεν πρέπει νά εκλαμβάνεται κατά 
γράμμα. Ή περιγραφή αύτή εϊνε εικονική, παραβολι¬ 
κή, όπως ή περιγραφή του κριτηρίου στο Δαν. ζ' 
9-10. Στήν πραγματικόητα, ούτε θρόνος θά στηθή 
γιά νά καθήση ό Κύριος ώς βασιλεύς-κριτής, ούτε 
τά έθνη θά συναχθουν μπροστά του, ούτε δικαστική 
άπόφασι θά έξαγγείλη, ούτε διάλογο με τους άν- 
θρώπους θά κάνη. Άλλ’ ερχόμενος ό Κύριος στή δεύ¬ 
τερα παρουσία του δεν θά πατήση καν στή γη. Οι 
δίκαιοι θ’ άρπαχθοϋν πάνω σε νεφέλες «εις άπάντη- 
σιν του Κυρίου βίς αέρα» (Α' Θεσ. δ' 17). Οι δέ άσε- 
βεΐς θά έγκαταλειφθοϋν και αύτομάτως θά έλθουν σε 
κατάστασι κολάσεως. Ήδη, μόλις θά ιδουν στον 
ούρανό «το σημζΐον του Υίοΰ του ανθρώπου», και 
τον Υιόν του άνθρώπου νά έρχεται δυνατός και ένδο¬ 
ξος πάνω στις νεφέλες, θά γευθουν τήν οδύνη τής 
κολάσεως (Ματθ. κδ' 30, Άποκ. α' 7). 

Δέν πρέπει νά παρεξηγοΟμε λοιπόν τήν περι¬ 
γραφή τής τελικής κρίσεως άπό τό Ματθαίο καί νά 
νομίζωμε, ότι ή τελική κρίσις Θά γίνη όπως ακριβώς 
περιγράφει ό Ευαγγελιστής. 

Επίσης δεν πρέπει νά παρεξηγοΟμε τήν Οπ’ όψι 
περικοπή ώς προς τό κριτήριο, έπΐ τή βάσει του 

οποίου θά κριθουν οι άνθρωποι. Ώς κριτήριο εδώ πα¬ 
ρουσιάζεται ή αγάπη. "Οσοι έκαναν έργα άγάπης, 
θά σωθούν, δσοι δεν έκαναν, θά κολασθουν. Αλλά 
γεννάται τό ερώτημα: Εϊνε μοναδικό κριτήριο ή άγά- 
πη; Υπάρχουν άνθρωποι με φιλανθρωπικά αισθήμα¬ 
τα και έργα, άλλ’ έχουν άλλα ελαττώματα: ψεύδον¬ 
ται, ψευδορκουν, μεθάνε, βλασφημοϋν, πορνεύουν, 
μοιχεύουν κ.λπ. Θά σωθούν αύτοί οί άνθρωποι λόγω 
τής φιλανθρωπίας τους; Δεν λέγει σ’ άλλα μέρη ή 
Γραφή, δτι οί άνθρωποι θά κριθουν γιά δλα τά έργα 
τους; Καί δεν άναφέρει συγκεκριμένως πολλά καί 
ποικίλα άμαρτήματα, γιά τά όποια οί άμετανόητοι 
θά κολασθουν; Ασφαλώς οί άνθρωποι θά κριθουν 
γιά τά πάσης φύσεως έργα τους. Καί εδώ ό Κύριος 
λέγει μέν, δτι θά κριθουν γιά τήν έκτέλεσι ή παρά- 
λειψι φιλανθρωπικών έργων, άλλά δεν λέγει, δτι θά 
κριθουν μόνο γι’ αυτό. Δεν άποκλείει τις άλλες άγα- 
θές ή κακές πράξεις ή παραλείψεις, γιά τις όποιες 
όμιλεΐ άλλου. Άλλ’ εδώ ένδιαφέρεται γιά τις φιλαν¬ 
θρωπικές πράξεις καί παραλείψεις. Δέν άκυρώνει 
καμμία εντολή. Άλλ’ εδώ θέλησε νά τονίση τή ση¬ 
μασία τής εντολής τής άγάπης. "Αλλωστε ή άγάπη 
εϊνε ή κορυφαία εντολή, «πλήρωμα νόμου» (Ρωμ. ιγ 7 
10) καί «σύνδβσμος της τβλβιότητος» (Κολ. γ 7 14). 
"Οποιος έχει άληθινή άγάπη στο Θεό καί στον πλη¬ 
σίον, έκτελεΐ καί τις άλλες εντολές. 

Στίχ. 32-33: Ό Κύριος παρομοιάζει τούς ευσεβείς 
μέ τά πρόβατα, κυρίως επειδή τά πρόβατα εϊνε ήμε¬ 
ρα καί ήσυχα. "Ετσι καί οί εύσεβεΐς εϊνε ήμεροι καί 
ήσυχοι, άγαθοι καί πράοι. Τους δέ άσεβεΐς παρομοι¬ 
άζει μέ γίδια, κυρίως επειδή τά γίδια εϊνε δύστροπα, 

άτίθασα, καταστρέφουν τα δένδρα καί τρέχουν 
στους γκρεμούς. Έτσι καί οι ασεβείς είνε δύστρο¬ 
ποι, ατίθασοι, κακορρίζικοι, άνθρωποι πού δεν άρέ- 
σκονται στον ομαλό καί τον ίσιο δρόμο, άλλα βαδί¬ 
ζουν «κατά κρημνών». 

"Ας έξετάζωμε τους εαυτούς μας για να βλέπωμε, 
με τί μοιάζουμε, με τα πρόβατα ή με τα γίδια; 
Μάλλον μοιάζουμε καί με τά δυό. Σαν πιστοί, 
άσφαλώς μοιάζουμε με τά πρόβατα. Αλλά λόγω των 
ιδιοτροπιών μας μοιάζουμε καί με τά γίδια. Καί ας 
άγωνιζώμεθα νά μοιάζωμε δσο τό δυνατό λιγώτερο 
με τά γίδια καί περισσότερο με τά πρόβατα. Ό δε 
Κύριος, βλέποντας τον άγώνα μας καί τή μετάνοιά 
μας, την ήμέρα εκείνη θά μάς υπολογίση στά πρό¬ 
βατα καί θά μάς στήση στά δεξιά του. 

Στίχ. 35-40, 42-45: Έδώ περιέχεται παραδο- 
ξότατος λόγος του Κυρίου καί άπορία δικαίων καί 
άδικων. Ό Κύριος λέγει, ότι ήταν σε άνάγκες καί σε 
θλίψεις, καί οί δίκαιοι φρόντισαν γι’ αυτόν, ενώ οί 
άδικοι δεν φρόντισαν γι’ αυτόν! Καί όταν καί οι δί¬ 
καιοι καί οί άδικοι έκπληκτοι έρωτουν, πότε συνέβη 
τούτο, ό Κύριος άπαντά, ότι τά καλά, πού έγιναν ή 
δεν έγιναν στους ελάχιστους άδελφούς του, έγιναν 
ή δεν έγιναν σ’ αυτόν τον ϊδιο! Ό Χριστός ταύτίζει 
τον εαυτό του με τους ελάχιστους άδελφούς του, τά 
πτωχαδάκια καί τους βασανισμένους άνθρώπους 
τής γης. Τέτοιος λόγος δεν υπάρχει σ’ άλλα βιβλία 
τού κόσμου. Αύτός ό λόγος άποδεικνύει, δτι ό Χρι¬ 
στός είνε άνθρωπος καί συγχρόνως Θεός, γεμάτος 
άγάπη καί στοργή προς τους ελάχιστους καί κα- 
ταφρονημένους άνθρώπους. Όνομάζοντας ό Χριστός 

τους ανθρώπους «άάελφονς τον», δεικνύει οτι είνε 
άνθρωπος. Που είνε οί αντίχριστοι Χιλιασται που λέ¬ 
νε, δτι ή σάρκα του Χρίστου δεν άναστήθηκε και ό 
Χριστός μετά την άνάστασί του δεν είνε πλέον άν¬ 
θρωπος και δεν επανέρχεται ώς άνθρωπος; Πώς δεν 
βλέπουν, δτι και στήν αρχή του λόγου του για τή 
δευτέρα παρουσία του και την τελική κρίσι ό Χρι¬ 
στός λέγει, «Όταν βΧθτ) 6 Υιός τον άνθρωπον»; 
(στίχ. 31). Εκείνος, που θά έλθη, είνε «νίος άνθρω¬ 
πον», και άρα άνθρωπος. Λέγοντας δε ό Ιησούς, δτι, 
δσα κάνει κανείς στους άνθρώπους, τά κάνει σ 
αυτόν, δεικνύει δτι είνε Θεός. Διότι μόνο ό Θεός μπο¬ 
ρεί νά λέγη τέτοιο λόγο. Διότι αυτός έχει δλους τούς 
άνθρώπους πλάσματά του. Και δ,τι γίνεται στά 
πλάσματα, έχει τήν άναφορά στον Πλάστη. Αυτός 
ό λόγος δεικνύει επίσης τήν υπερβολική άγάπη του 
Κυρίου γιά μάς τους ελάχιστους καί καταφρονημέ- 
νους άνθρώπους. Τόσο πολύ μάς άγαπά και μάς 
τιμά ό Κύριος, ώστε μάς θεωρεί σάν τον εαυτό του, 
μάς ταύτίζει κατά ένα τρόπο με τον εαυτό του. Ποιος 
άλλος μίλησε ποτέ με τόσο παράδοξο τρόπο και με 
τόση άγάπη γιά τον άνθρωπο; Όντως ό Χριστός 
είνε Θεός, ό μόνος άληθινός Θεός, και όντως ό Θεός 
μας είνε άγάπη! Ό παραδοξότατος και συγκινη- 
τικώτατος λόγος του Χρίστου άς κάνη και εμάς στο 
πρόσωπο κάθε πτωχού και βασανισμένου άνθρώπου 
νά βλέπωμε τον ίδιο τό Χριστό. Και δπως λέγει ό 
άγιος Γρηγόριος ό Θεολόγος, νά τρέφωμε τό Χριστό, 
νά ποτίζωμε τό Χριστό, νά φιλοξενούμε τό Χριστό, 
νά ντύνωμε τό Χριστό, νά έπισκεπτώμεθα τό Χριστό. 
Ή φιλανθρωπία κατέβασε τό Χριστό στή γη και ή 
φιλανθρωπία θ’ άνεβάση τον άνθρωπο στον ούρανό. 

Στίχ. 34: Οι Χιλιασται λέγουν, δτι οι δίκαιοι, 
έκτος των 144.000 τής Άποκαλύψεως, θά κληρονο¬ 
μήσουν επίγειο παράδεισο, ό όττοΐος θά φυτευθή 
κατά τή χιλιετή βασιλεία. Άλλ’ ό Κύριος λέγει, δτι 
οι δίκαιοι θά κληρονομήσουν «βασιλείαν ήτοιμα- 
σμ,ενην από καταβολής κόσμον». ’Όχι βασιλεία που 
θά έτοιμασθή στο μέλλον, δπως νομίζουν οι Χιλια- 
σταί, άλλά βασιλεία, που είνε ήδη έτοιμη απ’ τήν 
αρχή τής δημιουργίας. Αλλά που άφήνει ό Σατανάς 
νά προσέξουν οι Χιλιασται τά χωρία τής Γραφής, και 
που άφήνει ό εγωισμός νά τά παραδεχθούν, δταν τά 
υποδεικνύουν άλλοι; 

Στίχ. 46: Ή μετοχή των δικαίων στή βασιλεία 
των ουρανών ονομάζεται «ζωή». Διότι είνε αληθινή 
ζωή, ζωή χαράς και ευφροσύνης πλησίον του Θεού, 
που είνε ή αύτοζωή και ή πηγή τής αληθινής ζωής. 
Επίσης ονομάζεται «αιώνιος». Διότι είνε άτελεύτη- 
τη ζωή. 

Βεβαίως και οί κολασμένοι δεν θά περιέλθουν σε 
άνυπαρξία, δπως έσφαλμένως διδάσκουν οι Χιλια- 
σταί, άλλά θά ζουν αιωνίως. Έν τούτοις δμως ή ζωή 
εκείνων δεν ονομάζεται καν ζωή, άλλά «κόλασις», 
τιμωρία, βασανισμός. Ζωή μετά βασάνων δεν άξίζει 
νά ονομάζεται ζωή. Ζωή μετά βασάνων είνε θάνατος, 
ό δεύτερος θάνατος, δπως λέγει ή Άποκάλυψις, ό 
τέλειος και οριστικός χωρισμός άπ’ το Θεό, τήν 
πηγή τής άληθινής ζωής. 

Και δπως ή ζωή των δικαίων είνε «αιώνιος», έτσι 
και ή κόλασις των άσεβών είνε «αιώνιος». Και δπως 
στή μιά περίπτωσι ή λέξις «αιώνιος» σημαίνει 
«χωρίς τέλος, άτελεύτητη», έτσι και στήν άλλη πε- 

ρίτττωσι ή λέξις «αιώνιος» σημαίνει τό αυτό. Ατε¬ 
λεύτητη θά εινε ή ευτυχία τών δικαίων, ατελεύτητη 
θά εινε και ή δυστυχία τών ασεβών, οσο και αν ωρι- 
σμένοι αιρετικοί θέλουν την κόλασι περιωρισμένης 
διάρκειας. Και δλοι βεβαίως θέλουμε νά ήταν ή κόλα- 
σις περιωρισμένης διάρκειας. Διότι όλοι εΐμεθα άμαρ- 
τωλοί και όλοι φοβουμεθα την κόλασι. Αλλο όμως 
τό τί θέλουμε, και άλλο τό τί εινε στην πραγματι¬ 
κότητα ή κόλασις. 

Οι ασεβείς, και αιωνίως αν ζουσαν στη γη, 
αιωνίως θά ?)ταν αμετανόητοι. Γι’ αυτό δικαίως θα 
τιμωρούνται αιωνίως. Ή αιώνια τιμωρία τους δεν ση¬ 
μαίνει σκληρότητα Θεού, αλλά σκληρότητα τών 
ιδίων τών άνθρώπων. Ό Θεός δίνει στους ανθρώπους 
όλες τις ευκαιρίες γιά μετάνοια και σωτηρία. Έδω¬ 
σε και τον ίδιο τον εαυτό του. Άλλ’ οί πολλοί περί- 
φρόνησαν την αγάπη του Θεού καί άπώθησαν τη 
σωτηρία. Ό δε Θεός δεν σώζει με τη βία... 

Ματθ. ΚΣΤ' 1-35 


Μάθημα 45ο 


ΤΟ ΠΟΛΥΤΙΜΟ ΜΥΡΟ 
ΤΟ ΤΕΛΕΥΤΑΙΟ ΔΕΙΠΝΟ 


Στο εικοστό έκτο κεφάλαιο του Ματθαίου, στίχ. 
1"35, γίνεται λόγος: α') για την προσέγγισι τοϋ Πά¬ 
σχα και σύσκεψι των άρχόντων κατά του Χρίστου, 
στίχ. 1-5, β') για τή μύρωσι τοϋ Χρίστου με τό πο¬ 
λύτιμο μύρο στή Βηθανία, στίχ. 6-13, γ') για τή 
συμφωνία του Ιούδα με τούς άρχιερεΐς, στίχ. 14-16, 
δ') για τό πασχάλιο δείπνο, στίχ. 17-30, ε') για τήν 
επικείμενη διασκόρπισι των Μαθητών και τήν άρνη- 
σι τοϋ Πέτρου, στίχ. 31-35. 

Έξήγησις λέξεων και φράσεων 

1: δτε ετελεσεν = όταν τελείωσε. 

2: οιδατε = ξέρετε. 

3: συνηχθησαν = μαζεύτηκαν. 
αύλη = μέγαρο. 

4: συνεβουλβνσαντο = άποφάσισαν μαζί. 

ΐνα δόλα> κρατησωσι καί άποκτείνωσι = να πιά¬ 
σου ν μέ δόλο καί να σκοτώσουν. 

6: του δε Ίησοΰ γβνομένου = καί δταν ό Ίησοϋς 
ήταν. 

7: αλάβαστρον - άγγεΐο άπό άλάβαστρο (λίθο). 
βαρύτιμον = πολύ άκριβό, πανάκριβο, 
κατε'χεεν = έχυνε άφθόνως. 

άνα κειμένου = ένω ήταν ξαπλωμένος για φαγητό. 

8: απώλεια = ή καταστροφή, ή σπατάλη. 

9: πραθηναι πολλοΰ - να πωληθή άκριβά. 

καί δοθηναι πτωχοΐς = καί να δοθή στους πτω¬ 
χούς. 

10: γνούς = άντιληφθείς. 

τι κόπους παρέχετε; = γιατί ενοχλείτε; 
είργάσατο = έκανε. 

11: μεθ' εαυτών = μαζί σας. 

12: βαλοΰσα = με τό ότι έχυσε. 

προς τό ένταφιάσαι με έποίησε = τό εκανε για 
να με έτοιμάση προς ενταφιασμό. 

13: λαληθησεται = θά είπωθή, θά διαλαληθή. 
δ έποίησεν αυτή = αυτό που εκανε αυτή. 
εις μνημόσυνον αυτής = γιά νά μένη ή μνήμη 
της. 

14: πορευθείς = άφου πήγε. 

15: τι θέλετε μοι δούναι; = τί θέλετε νά μου δώσετε; 

16: έστησαν αύτω = πλήρωσαν σ’ αυτόν. 

17: αζυμα = εορτή με άζυμο άρτο, τό Πάσχα (διάρ¬ 
κειας επτά ήμερων). 

18: ό καιρός μου εγγύς έστι = ό καιρός μου πλη¬ 
σιάζει. 

19: ώς συνέταζεν αύτοΐς = όπως τους διέταξε. 

20: όφίας δε γενομένης = καί όταν βράδυασε. 
άνέκειτο = ήταν ξαπλωμένος γιά φαγητό. 
έσθιόντων αυτών - ένω έτρωγαν. 

22: σφοδρά = πολύ, πάρα πολύ. 

ηρζαντο λέγειν αύτώ = άρχισαν νά του λέγουν. 
μητι εγώ είμι; = μήπως είμαι εγώ; 

23: δ έμβάφας μετ’ έμοΰ εν τώ τρυβλίω = αύτός 
πού βούτηξε μαζί μου στό πιάτο. 

24: δι’ ού παραδίδοται = Οπό του οποίου παραδί- 
δεται, ό όποιος (τον) παραδίδει. 
καλόν ην αύτώ = καλό θά ήταν γι’ αυτόν. 
βΐ ονκ έγεννηθη = αν δεν έγεννάτο. 

25: ό παραδιδούς αότόν = αυτός που τον παρέδωσε. 

συ εΐπας - συ τό είπες. 

26: έσθιόντων δε αυτών = και ένω έτρωγαν. 

εύχαριστήσας = άφου έκανε ευχαριστήρια προσ- 
ευχή. 

έκλασε = έκανε κλάσματα (τεμάχια), έσπασε, έκοψε. 
έδίδου = έδινε, μοίραζε. 
τούτο έστι = αυτό εινε. 


28: τούτο γάρ έστι το αίμα μου = διότι αυτό είνε 
τό αίμα μου. 

το της καινής διαθήκης = που επικυρώνει την 
κανούργια διαθήκη. 

το περί πολλών έκχυνόμενον = που χύνεται για 
τους πολλούς, για όλους. 

εις αφεσιν αμαρτιών = για να συγχωρηθουν οι 
αμαρτίες. 


29: ού μη πιω απ’ άρτι = δεν θά πιω στο έξης. 
γέννημα της αμπέλου = προϊόν του κλήματος. 
καινόν = καινούργιο. 

31: σκανδαλισθησεσθε εν έμοι = θά κλονισθήτε απέ¬ 
ναντι μου. 

γέγραπται γάρ = διότι είνε γραμμένο. 
πατάξω = θά κτυπήσω. 

32: μετά το έγερθηναί με - μετά τήν άνάστασί μου. 
προάξω υμάς = θά υπάγω πρώτος, θά σάς προ¬ 
λάβω, θά σας συναντήσω. 

33: €ΐ 7 τάντες σκανδαλισθησονται εν σοι = εάν δλοι 
κλονισθουν άπέναντί σου. 

εγώ δε ουδέποτε σκανδαλισθησομαι = εγώ όμως 
ουδέποτε θά κλονισθώ. 

34: έφη αύτω = του είπε. 

πριν άλέκτορα φωνησαχ = προτού ό πετεινός νά 
λαλήση. 

άπαρνηση με τρις = θά με άρνηθής τρεις φορές. 
35: καν δέη με συν σοι άποθανεΐν = και άν είνε 
άνάγκη νά πεθάνω μαζί σου. 

ου μη σε άπαρνησομαι = δεν θά σε άρνηθώ. 

Παρατηρήσεις καί διδάγματα 

Στίχ. 1-5: Πολλές φορές οί εχθροί θέλησαν και 
επιχείρησαν νά συλλάβουν και νά φονεύσουν τον Ιη¬ 
σού. Αλλά δέν μπόρεσαν, διότι ό καιρός, που είχε 
ορίσει ό Θεός, δέν είχε ελθει άκόμη. Τώρα ό καιρός 
ήλθε. Και ό Ιησούς γιά πολλοστή φορά προαναγ¬ 
γέλλει τό πάθος του, τη σταύρωσι. Τι άποδεικνύει 
ή προαναγγελία; "Οτι ό Ιησούς, άφου γνώριζε εκ 
των προτέρων τί έμελλε νά πάθη, μπορούσε νά απο¬ 
φυγή τό πάθος. "Αλλά βάδισε προς τό πάθος μέ τή 
θέλησί του, γιά νά σώση τον κόσμο. Επίσης ό Ιη¬ 
σούς προειπε τή σταύρωσί του γιά νά προετοιμάση 
τους μαθητάς του, ώστε τήν κρίσιμη εκείνη ώρα των 
παθών νά μη σκανδαλισθουν. Οί εχθροί ώνόμαζαν 
τον Ίησου πλάνο, απατεώνα. Ή έκπλήρωσις τής 
προφητείας του θά άπεδείκνυε, ότι ό Ιησούς ήταν 
αληθινός Υιός Θεού καί Χριστός. 

Οί άρχοντες τών Ιουδαίων στο μέγαρο του άρ- 
χιερέως Καϊάφα έκαναν συσκεψι καί πήραν τήν άπό- 

φασι νά πιάσουν τον Ιησού μέ δόλο και να τον φο- 
νεύσουν. Και επειδή δεν φοβούνταν τό Θεό, άλλα τό 
λαό, ελεγαν να μή πράξουν τούτο κατά την εορτή 
του Πάσχα. Διότι τις ήμερες του Πάσχα ήταν πολύς 
λαός στην πόλι για τήν εορτή, και φοβούνταν θόρυ¬ 
βο απ το λαο. Αλλα δεν έγινε όπως άποφάσισαν οί 
εχθροί. Εγινε όπως άποφάσισε ό Κύριος. Ό Κύριος 
παρεδωσε τον εαυτό του στους εχθρούς του κατά 
τον καιρό του Πασχα, ώστε τότε, πού γινόταν τό 
τυπικό Πάσχα, νά γίνη και τό άληθινό* τότε, πού 
σφαζόταν ό πασχάλιος άμνός, νά σφαγή και ό νοη¬ 
τός Αμνός του Θεού, πού σηκώνει τις άμαρτίες του 
κοσμου. «Και γαρ το πασχα ημών ύττβρ ημών βτν- 
θη Χρίστος» (Α' Κορ. ε' 7). Ό ιδικός μας πασχάλιος 
άμνός είνε ό Χριστός, ό όποιος θυσιάστηκε γιά μας. 

Οι άσεβεΐς και κακοποιοί άνθρωποι καταστρώ¬ 
νουν σχέδια χωρίς νά λογαριάζουν τό Θεό. Άλλ’ ούτε 
πάντοτε έρχονται τά πράγματα σύμφωνα μέ τά σχέ¬ 
διά τους, ούτε, όταν έρχωνται έτσι, μπορούν νά 
καυχώνται, ότι πέτυχαν τά σχέδιά τους. Διότι και 
στήν περίπτωσι αύτή γίνεται τό θειο θέλημα. Άν δεν 
ήθελε ό Θεός, δεν θά σταυρωνόταν ό Χριστός. Τό 
μόνο δέ, πού επιτυγχάνουν οι άσεβεΐς και κακοποιοί 
άνθρωποι, εινε νά δείχνουν τήν άσέβεια και τήν κα¬ 
κία τους! 

Στίχ. 6-13: Δύο γυναίκες άναφέρονται στα 
Ευαγγέλια, δτι άλειψαν τόν Κύριο μέ μύρο. Ή πρώ¬ 
τη άναφέρεται άπό τό Λουκά (ζ' 36-50). "Ήταν αμαρ¬ 
τωλή γυναίκα, μπήκε στήν οικία τοϋ Σίμωνος του 
Φαρισαίου, όπου έφιλοξενεΐτο ό Κύριος, καί άλειψε τά 
πόδια του Χρίστου, αναμιγνύοντας τό μύρο μέ τά 

δάκρυά της. Τό γεγονός αυτό συνέβη αρκετό χρόνο 
προ του πάθους. Ή δεύτερη γυναίκα άναφερεται 
από τούς τρεις άλλους Εύαγγελιστάς, το Ματθαίο 
(κατ' 6-13), τό Μάρκο (ιδ' 3-9) και τον Ιωάννη που 
την προσδιορίζει άκριβώς (ιβ' 1-8). Ήταν ή Μαρία, 
ή άδελφή του Λαζάρου, και δεν πρέπει να συγχέε- 
ται με τήν αμαρτωλή γυναίκα πού αναφέρει ό 
Λουκάς. Ή Μαρία μύρωσε τον Κύριο στη Βηθανία, 
στην οικία του Σίμωνος του λεπρού, εξ ήμερες πριν 
άπό τη σταύρωσι. Ό Σίμων ό λεπρός ίσως ήταν ο 
πατέρας τής Μαρίας, τής Μάρθας και του Λαζάρου. 
Ή Μαρία ήταν αγνή καί άφωσιωμένη στο Χριστό. 
Στο σπίτι των τριών άδελφών στή Βηθανία, προά¬ 
στιο τής Ιερουσαλήμ σε άπόστασι 3 χιλιόμετρα άπ’ 
αυτή, έφιλοξενεΐτο πολλές φορές ό Κύριος με τούς 
Μαθητάς του και ευρισκε άνάπαυσι. γ Ηταν μια ευλο¬ 
γημένη οικογένεια. Και ό Κύριος τήν άγαπουσε ιδι¬ 
αίτερα. "Οσοι άγαπουν τον Κύριο περισσότερο, τούς 
άγαπάει καί ό Κύριος περισσότερο. Ή Μαρία, για να 
δείξη τήν άφοσίωσί της καί τήν εύγνωμοσύνη της 
στον Κύριο, ύστερα μάλιστα άπ’ τήν άνάστασι του 
άδελφου της, έσπασε ένα άλάβαστρο γεμάτο άπό 
μύρο, πανάκριβο μύρο, καί τό έχυνε στήν κεφαλή του 
Κυρίου. Άλειψε δέ καί τά πόδια του Κυρίου καί τά 
σκούπισε μέ τά μαλλιά της. Καί δλο τό σπίτι γέμι¬ 
σε άπ* τήν οσμή του μύρου. Διπλή μάλλον εύωδία 
πλημμύρισε τό σπίτι. Ή εύωδία του ύλικου μύρου 
καί ή εύωδία του νοητού μύρου, του Κυρίου Ίησου. 

Ή πράξις τής Μαρίας ήταν άκρως συγκινητική. 
Άλλ' ένας άπό τούς Μαθητάς δέν συγκινήθηκε* 
τούναντίον άγανάκτησε. Καί επηρέασε τούς άλλους 
Μαθητάς· ήταν ό φιλάργυρος καί κλέπτης Ιούδας. 

Χαρακτήρισε την πράξι τής Μαρίας ώς σπατάλη. 
Φορώντας ό υποκριτής προσωπείο φιλοπτωχείας, 
μάσκα φιλανθρωπίας, είπε, ότι θά μπορούσε τό μύρο 
νά πωληθή άκριβά, τριακόσια δηνάρια, δεκάδες χι¬ 
λιάδες σημερινές ελληνικές δραχμές, και νά δοθή ελε¬ 
ημοσύνη στους πτωχούς. Επειδή κρατούσε τό τα¬ 
μείο τής ιερής ομάδας, ήθελε ή άξια τού μύρου νά 
μπή στο ταμείο, γιά νά κλέψη, νά ξαφρίση τό ταμείο 
κατά τό κοινώς λεγόμενο. 

Έτσι εΐνε πάντοτε οι φιλάργυροι. Δούλοι και δό¬ 
λιοι. Δούλοι των άψύχων μετάλλων και δόλιοι στον 
τρόπο ικανοποιήσεως τού φοβερού πάθους των. Οί 
φιλάργυροι είναι τυφλοί. Ό θεός τοΰ αίώνος τούτου, 
ό Μαμωνάς, τους τύφλωσε καί δέν βλέπουν τίποτε τό 
άνώτερο καί τό ωραίο στον κόσμο. Γιά τους φιλαρ- 
γύρους δέν υπάρχουν άστρα που μαρμαίρουν, δέν 
υπάρχουν πουλιά που κελαϊδούν, δέν υπάρχουν άνθη 
που εύωδιάζουν! Υπάρχουν μόνο τά ψυχρά νομίσμα¬ 
τα. Οι φιλάργυροι δέν έχουν καρδιά μέσα στά στήθη 
τους, άλλά πέτρα. Δέν πιστεύουν, δέν άγαπούν, δέν 
συγκινούνται, δέν συμμερίζονται τά ιερά αισθήματα 
καί δέν εκτιμούν τις υψηλές πράξεις ευγενών καί 
εκλεκτών υπάρξεων. Θεωρούν δλα αυτά άνοησίες 
εξοργιστικές. "Ετσι, δούλοι καί δόλιοι, τυφλοί καί 
άναίσθητοι, σκοτεινοί καί πωρωμένοι, διεστραμμένοι 
καί άπαίσιοι, Ιούδες, εΐνε δλοι οι ύλισταί, καί μάλι¬ 
στα αύτοί, πού έκαναν τον υλισμό καί τήν άθεία ιδε¬ 
ολογία καί ολοκληρωτικό καθεστώς καί μισούν θανα- 
σίμως τό Χριστιανισμό, γιατί κήρυξε τό πνεύμα καί 
τήν άφοσίωσι στις επιταγές τού πνεύματος. 

Μακριά άπ* τούς Ιούδες, άδελφοί! Εΐνε δυστυ¬ 
χείς, γιατί δέν έχουν ελπίδα πέρα άπ' τά νεκροτα- 

φεΐα, και μεταδίδουν τή δυστυχία σ’ δσους τους 
συναναστρέφονται και επηρεάζονται άττ’ τις υλιστι¬ 
κές τους αντιλήψεις. 

Στίχ. 15-16: Οι άρχιερεΐς των Ιουδαίων είχαν 
προγράψει και έπικηρύξει τό Χριστό (Ίωάν. ια' 53, 
57). Και ποιος βρέθηκε πρόθυμος γιά νά καταδώση 
τό Χριστό; «Εις των δώδβκα, ό λ€γόμ,€νος Ιούδας 
ό Ίσκαριώτης». Αξιώθηκε νά είνε ένας απ’ τους δώ¬ 
δεκα Μαθητάς και Αποστόλους του Κυρίου. Μεγα¬ 
λύτερη τιμή και υψηλότερο άξίωμα δεν υπήρξε στή 
γη. Έπι 3 έτη ακούε άπ’ τό Χριστό τά σοφώτερα, 
τά ώραιότερα και τά συγκινητικώτερα λόγια. Κάνεις 
δεν μίλησε όπως ό Χριστός. Έπι τρία έτη έβλεπε τό 
Χριστό νά κάνη θαύματα, τά περισσότερα, τά με¬ 
γαλύτερα και τά καταπληκτικώτερα θαύματα. Κά¬ 
νεις δεν είχε κάνει τέτοια σημεία σάν τό Χριστό. Προ 
ολίγου είδε τό Χριστό νά τινάζη έξω άπό τό μνήμα 
τον τετραήμερο και σε άποσύνθεσι και κακοσμία 
ευρισκόμενο Λάζαρο. Έπι τρία έτη στο πρόσωπο 
του Χρίστου είδε τό λαμπρότερο παράδειγμα, τό 
άπολύτως άγιο παράδειγμα. Τό παράδειγμα του Ιη¬ 
σού έλαμπε σάν τον ήλιο, περισσότερο άπό τον ήλιο. 
Ό ίδιος ό Ιούδας έλαβε εξουσία άπό τό Χριστό και 
κήρυττε τό εύαγγέλιο τής βασιλείας του Θεού και 
έκανε θαύματα! Καί όμως, όλα τά ύψιστα καί συγ¬ 
κλονιστικά αύτά πράγματα τον άφησαν άσυγκίνη- 
το. Καί τό μόνο, που τον συγκινοϋσε, ήταν τό 
χρήμα. Καί έσπευσε στους εχθρούς του Διδασκάλου 
γιά νά συμφωνήση τήν προδοσία γιά άργύρια. Καί 
συμφώνησε γιά «όσα-όσα», γιά τριάντα άργύρια 
κατά τήν προφητεία, τιμή εξευτελιστική, τιμή ενός 
δούλου! 

«’Ώ φίλαργυρίας προδότου! Εϋωνον ποιείται 
την πράσιν προς την γνώμην των άγοραζόντων 
του πώλου μενού την πραγματείαν ποιείται * ούκ 
άκριβολογεΐται προς την τιμήν , άλλ’ ώς δοΰλον φυ- 
γάδα απεμπολεΐ* έθος γαρ τοΐς κλεπτουσι ρίπτειν 
τα τίμια· νυν εβαλε τα αγία τοΐς κυσιν ό Μαθη¬ 
τής· η γαρ λύσσα της φίλαργυρίας κατα του ίδιου 
Δεσπότου μαίνεσθαι έποίησεν αυτόν». "Ω ττόσο φο¬ 
βερό ήταν τό πάθος τής φίλαργυρίας του προδότου! 
Για όσα-όσα κάνει την πώλησι. Κατά τις διαθέσεις 
των άγοραστών διαπραγματεύεται την πώλησι. Δεν 
λεπτολογεί ώς προς την τιμή, άλλα σαν δραπέτη 
δούλο πωλεΐ τό Διδάσκαλο. Διότι είνε συνήθεια 
στους κλέπτες νά ρίπτουν κάτω τά πολύτιμα πρά¬ 
γματα. Τώρα ό Μαθητής βρριξε τά αγία στά σκυλιά. 
Διότι ή λύσσα τής φίλαργυρίας τον έκανε νά μαίνε¬ 
ται και νά ενεργή σάν τρελλός εναντίον του ίδιου 
του Κυρίου του. 

Τό κατάντημα ενός Μαθητου και Αποστόλου, 
άδελφοί μου, άς μας κάνη νά τρέμωμε. Αφού Μα¬ 
θητής και Απόστολος και θαυματουργός έξέπεσε, 
και μάλιστα τόσο πολύ, ώστε νά γίνη προδότης του 
Κυρίου γιά 30 άργύρια, κάνεις άς μή έχη καμμιά 
εμπιστοσύνη στον εαυτό του. Προπάντων άς φο- 
βούμεθα τή φιλαργυρία. Διότι είνε τό σκληρότερο, τό 
σκοτεινότερο και άπαισιώτερο πάθος. Ή φιλαργυρία 
άπ’ όλα τά πάθη πωρώνει και σκοτίζει τον άνθρωπο 
περισσότερο, τον οδηγεί στις πιο άτιμες και εγκλη¬ 
ματικές πράξεις, και άφήνει ελάχιστα ή κανένα περι¬ 
θώριο γιά μετάνοια. 

Σ’ όσους δε κατηγορούν και άρνοϋνται τήν Εκ¬ 
κλησία τού Χριστού εξ αιτίας άναξίων εκπροσώπων 

της, ας ύπενθυμίζωμε, δτι καί από τους Δώδεκα ένας 
ήταν ανάξιος καί ό μεγαλύτερος σκανδαλοποιός των 
αιώνων. Υπάρχει μεγαλύτερο σκάνδαλο άπό τό νά 
είνε ένας Απόστολος φιλάργυρος, κλέπτης καί προ¬ 
δότης του ίδιου του Χρίστου, καί νά καταλήγη σε 
αύτοκτονία; 

Στίχ. 26-28: Κατά τό πασχάλιο δείπνο ό Χρι¬ 
στός τέλεσε καί ίδρυσε τό ύπερφυέστατο Μυστήριο 
τής Εκκλησίας, τό Μυστήριο τής Θείας Εύχαριστίας 
ή Θείας Κοινωνίας. Καθώς έτρωγαν, ό Ιησούς έλαβε 
άρτο, εύχαρίστησε τό Θεό Πατέρα, ευλόγησε τον 
άρτο, τον έσπασε καί έδινε στους Μαθητάς του -καί 
στον άχάριστο Ιούδα- λέγοντας: «Λάββτβ φάγβτε , 
τούτο βΐν€ το σώμα μου». Δεν είπε, «τούτο συμβο¬ 
λίζει τό σώμα μου», άλλ’ είπε «τούτο είνε τό σώμα 
μου». Επίσης έλαβε τό ποτήρι, ευχαρίστησε, ευλό¬ 
γησε καί έδωσε στους Μαθητάς λέγοντας: «Πίετε 
άπ’ αυτό όλοι. Διότι αυτό είνε τό αίμα μου, με τό 
όποιο επικυρώνεται ή Καινή Διαθήκη, τό όποιο χύνε¬ 
ται γιά τούς πολλούς, γιά νά συγχωρηθούν οι ά- 
μαρτίες τους». Δεν είπε, «τούτο συμβολίζει τό αίμα 
μου», άλλ’ είπε «τούτο είνε τό αίμα μου». Ό Χριστός 
εκείνη τήν ώρα έκανε θαύμα, θαύμα ύπερφυέστατο: 
Με τήν παντοδυναμία του μετέβαλε μυστηριωδώς 
τον άρτο σε σώμα καί τον οίνο σε αίμα, αυτό τό ίδιο 
τό σώμα καί αύτό τό ίδιο τό αίμα, πού είχε σάν άν¬ 
θρωπος. Καί εξακολούθησε μεν νά φαίνεται άρτος καί 
οίνος, ώστε νά μή είνε άποκρουστική ή μετάληψις 
καί νά δοκιμάζεται ή πίστις, κάτω δμως άπό τή μορ¬ 
φή τού άρτου καί τοΰ οίνου ήταν ό ίδιος ό Χριστός 
πραγματικώς, ούσιωδώς. Καί στον Ιορδάνη άλλο 

φαινόταν και άλλο ήταν* φαινόταν περιστέρι, άλλ’ 
ήταν τό "Αγιο Πνεύμα. 

Ό Χριστός είχε άλλοτε μιλήσει καθαρά για τή 
βρώσι του σώματός του και τήν πόσι του αίματός 
του ώς απαραίτητο δρο σωτηρίας. Και πολλοί άκρο- 
αταί του σκανδαλίσθηκαν από τους λόγους του. 
Άλλ’ ό Χριστός έπέμεινε. Ή περίφημη εκείνη ομιλία 
του περιέχεται στο έκτο κεφάλαιο του Ίωάννου (ιδέ 
ιδίως τους στίχους 48-56). Τώρα δε, κατά τό τελευ¬ 
ταίο πασχάλιο δείπνο του, ό Χριστός τελεί προκα¬ 
ταβολικούς τή θυσία του Γολγοθά κατά τρόπο αναί¬ 
μακτο καί μυστηριώδη καί δίνει τό σώμα καί τό αίμα 
του για να φάγουν καί να πιουν οι Μαθηταί του. 
Αυτό δε τό μυστήριο, σύμφωνα με τήν εντολή του 
Κυρίου, τελείται καί σ’ δλους τους αιώνες στήν Εκ¬ 
κλησία, για να τρώγουν καί να πίνουν τό σώμα καί 
αίμα του Κυρίου δλοι οί πιστοί, καί να έχουν ζωή 
αιώνια. Λαμβάνουν δε ζωή αιώνια δσοι κοινωνουν 
άξίως, διότι μαζί με τό σώμα καί τό αίμα του Χρι- 
στδυ εϊνε ενωμένο τό αιώνιο πνεύμα, ή Θεότης του 
Χρίστου. Κοινωνώντας τά Άχραντα Μυστήρια, κοι- 
νωνουμε ολόκληρο τό Χριστό, σώμα, αίμα, ψυχή καί 
Θεότητα, ολόκληρο τό Θεάνθρωπο. "Ενας καί ό 
αυτός Χριστός -δχι πολλοί Χριστοί- ευρίσκεται ολό¬ 
κληρος στον ουρανό, στα δεξιά του Θεού Πατρός, 
καί συγχρόνως ευρίσκεται σ’ δλα τ’ άγια δισκο¬ 
πότηρα καί άρτοφόρια, σε κάθε ψιχίο καί σε κάθε 
σταγονίδιο τής Θείας Κοινωνίας, καί σε κάθε πιστό 
που κοινωνεΐ, δπως μία καί ή αυτή εικόνα ευρίσκε- 
ται ολόκληρη σε κάθε οθόνη τηλεοράσεως. Άφου ό 
Θεός μάς έδωσε δλα τά άγαθά, υλικά καί πνευματι¬ 
κά, στο τέλος μάς έδωσε καί τον ίδιο τόν εαυτό του, 

για νά εΐνε τροφή και τρυφή μας, ή υψίστη τροφή 
καί τρυφή. «*Ω φρικτοΰ μυστηρίου! *Ω ευσπλαγ- 
χνίας Θεού!». 

Αδελφοί! Άς προετοιμαζώμεθα με ειλικρινή μετά¬ 
νοια καί έξομολόγησι καί διαρκή αγώνα διορθώσεως 
καί ας προσερχώμεθα μέ πόθο καί μέ τρόμο στή Θεία 
Κοινωνία όσο τό δυνατό συχνότερα, για νά τρε- 
φώμεθα καί ευφραινώμεθα ττνευματικώς καί άφθαρτι- 
ζώμεθα καί θεωνώμεθα. «Θεού το σώμα καί θεοΐ με 
και τρέφει * θεοΐ το πνεύμα, τον δε νουν τρέφει ζέ- 
νως». 

Στίχ. 31-35: Τριπλό τό αμάρτημα τής καυχησιο- 
λογίας του Πέτρου. Πρώτον, είπε λόγο αντίθετο στο 
λόγο του Χρίστου. Ό Χριστός προφήτευσε, ότι όλοι 
οι Μαθηταί θά κλονισθουν, καί ό Πέτρος είπε, ότι 
αυτός δεν θά κλονισθή. Ούτε λίγο ούτε πολύ, ό Πέ¬ 
τρος έκανε τό Χριστό ψευδοπροφήτη καί τον εαυτό 
του άληθινό προφήτη! Δεύτερον, θεώρησε τον εαυτό 
του άνώτερο άπό τους άλλους Μαθητάς. Τρίτον, 
στήριξε πεποίθησι στον εαυτό του καί όχι στο Θεό. 
Άλλ’ ό Πέτρος είχε άγαθή προαίρεσι, καί γι’ αυτό 
μετά τήν άρνησι μετανόησε καί σώθηκε. Άντιθέτως 
ό Ιούδας είχε διεστραμμένη καί μοχθηρή ψυχή, καί 
γι’ αυτό μετά τήν προδοσία πήγε στήν αγχόνη καί 
στήν κόλασι. "Οπου ό Θεός βλέπει άγαθή προαίρε¬ 
σι, εκεί δίνει μετάνοια καί σωτηρία. 

Ματθ. ΚΣΤ' 36-75 


Μάθημα 46ο 


ΣΤΗ ΓΕΘΣΗΜΑΝΗ ΚΑΙ ΣΤΟΝ ΑΡΧΙΕΡΕΑ 
Η ΑΡΝΗΣΙΣ ΤΟΥ ΠΕΤΡΟΥ 


Στο εικοστό έκτο κεφάλαιο του Ματθαίου, στίχ. 

36-75, περιγρφφονται: α') Ή αγωνία τής Γεθσημανή, 

στίχ. 36-46, β') Ή συλληψις του Ίησου, στίχ. 47-56, 

γ') Ή δίκη του Ίησου ενώπιον του άρχιερέως, στίχ. 

57-68, δ') Ή άρνησις του Πέτρου, στίχ. 69-75. 

Έξήγησις λέξεων και φράσεων 

36: χωρίον = μέρος, τοποθεσία. 

37: ηρζατο λυπβΐσθαι και άδημονζΐν = άρχισε νά 
λυπήται και ν* αγωνία. 

38: €ως θανάτου = μέχρι που κοντεύω ν’ άποθάνω. 

ώδε = εδώ. 

γρηγορβΐτε /ζετ’ βμοΰ = άγρυπνεΐτε μαζί μου. 

39: 7 τροζλθών μικρόν = άφου προχώρησε λίγο. 

€7 τι πρόσωπον αύτοΰ = με τό πρόσωπο κατά 
γης, μπρούμυτα. 

€ΐ δυνατόν Ιστι - εάν εΐνε δυνατό. 

παρελθότω απ' βμοΰ = ας περάση άπό μένα, ας 
άποφυγω. 

πλην ούχ ώς εγώ θβλω = όμως νά μη γίνη όπως 
εγώ θέλω. 

40: €υρίσκ€ΐ αυτούς κα0€υδοντας = τους βρίσκει νά 
κοιμώνται. 

ούτως ούκ ίσχύσατβ; = έτσι δεν μπορέσατε; 

γρηγορησαι μετ' εμοΰ - ν* αγρυπνήσετε μαζί μου. 

41: ινα μη είσέλθητε εις πειρασμόν = να μή μττήτε 
σέ πειρασμό, δοκιμασία. 

42: εί ον δύναται = αν δεν δύναται. 

παρελθεΐν απ’ εμοΰ = να πέραση από μένα. 
εάν μη πιω αυτό = χωρίς να το πιω. 

43: οι οφθαλμοί βεβαρημένοι = τά μάτια βαρεία από 
νυσταγμό. 

44: άφεις αυτούς = άφου τους άφησε. 
εκ τρίτου = για τρίτη φορά. 

45: καθεύδετε = κοιμάσθε. 

ηγγικεν = πλησίασε, εφθασε. 

46: έγείρεσθε άγωμεν = σηκωθήτε να πηγαίνωμε. 
ό παραδιδούς με = αυτός που με παραδίδει. 

47: έτι αύτοϋ λα λουντος = ενω ακόμη αυτός μιλούσε. 
μετά μαχαιρών και ξύλων = με μαχαίρια και 
ρόπαλα. 

48: ον αν φιλήσω = όποιον θά φιλήσω. 
κρατήσατε αυτόν = συλλάβετέ τον. 

50: εταίρε , €</>’ ω πάρει; = φίλε, για ποιο σκοπό 
είσαι εδώ; 

έπέβαλον έπι = έβαλαν επάνω. 
έκράτησ αν = συνέλαβαν. 

51: έκτείνας - άφου άπλωσε. 
άπέσπασε = τράβηξε. 
πατάξας - άφου κτυπησε. 
άφεΐλε = άφήρεσε, εκοψε. 
ώτίον = αυτί. 

52: άπόστρεφον = γύρισε. 

άπολουνται = θά πεθάνουν. 

53: δοκέΐς = νομίζεις. 
άρτι = τώρα. 

καί παραστησει μοι = και νά μοΰ παρατάξη. 
πλείους η = περισσότερο από. 

54: πώς ούν πληρωθώσιν; = αλλά πώς θά εκπλη¬ 
ρωθούν; 

δτι οΰτω δει γενεσθαι = ότι έτσι πρέπει νά γίνη. 
55: α>£ επί ληστήν = καθώς εναντίον ληστοΰ. 
προς υμάς εκαθεζόμην = κοντά σας καθόμουν. 
ούκ εκρατησατέ με = δεν με συλλάβατε. 

56: τούτο δε ολον γεγονεν = όλο δε αυτό έγινε. 
ϊνα πληρωθώσιν = γιά νά εκπληρωθούν. 
αφέντες αυτόν = άφου τον άφησαν, τον έγκατέ- 
λειψαν. 

57: άπηγαγον = έφεραν. 

συνηχθησαν = μαζεύτηκαν. 

60: ούχ ευρον = δεν βρήκαν. 

καί πολλών φευδομαρτύρων προσελθόντων - 
και ένω πολλοί ψευδομάρτυρες προσήλθαν. 
61: ουτος έφη = αυτός είπε. 
καταλΰσαι = νά γκρεμίσω, 
διά τριών ημερών = σε τρεις ήμερες. 

62: άναστάς = άφου σηκώθηκε. 

ούδέν άποκρίνη = τίποτε δεν άποκρίνεσαι; 
τί ούτοί σου καταμαρτυροΰσιν; = τί σε κατηγο¬ 
ρούν αυτοί; 

63: εξορκίζω σε κατά του Θεού του ζώντος = σε 
ορκίζω στον άληθινό Θεό. 
ίνα ημΐν είπης = γιά νά μάς πής. 
ει συ εΐ = εάν συ είσαι. 

64: συ εΐπας = ό ίδιος τό είπες, ναί. 

πλην λέγω ύμΐν = όμως σάς λέγω, μόνο σάς λέ¬ 
γω. 

απ’ άρτι = άπό τώρα (και στο έξης). 

όφεσθε = θά βλέπετε. 

€κ δεξιών της Δυνάμεως - στα δεξιά του παν¬ 
τοδυνάμου Θεού. 

ερχόμενον = νά έρχεται, να φέρεται. 

65: διέρρηξε = έσχισε. 

τι έτι χρείαν εχομεν μαρτύρων; = τι μας χρειά¬ 
ζονται πλέον μάρτυρες; 
ιδε νυν - νά τώρα. 

66: τι ύμΐν δοκεΐ; = τί νομίζετε; τι αποφασίζετε, 

67: ένέπτυσαν = έφτυσαν. 

έκολαφισαν = γρονθοκόπησαν. 

68: δ παίσας σε = αυτός που σε χτύπησε. 

69: παιδίσκη = υπηρέτρια. 
ησθα = ήσουν. 

70: ονκ οίδα τί λέγεις = δεν ξέρω τί λές. 

71: έξελθόντα δε αυτόν εις τον πυλώνα = όταν δε 
αυτός βγήκε στην εξωτερική πύλη, εξώπορτα. 

72: μεθ' όρκου = με όρκο. 

ούκ οΐδα = δεν ξέρω. 

73: μετά μικρόν = έπειτα άπό λίγο. 

οι έστώτες = οι παριστάμενοι, οι ευρισκόμενοι εκεί. 
εξ αυτών εΐ = άπ’ αύτους είσαι. 
και γάρ η λαλιά σου δηλόν σε ποιεί = διότι και 
ή προφορά σου σε φανερώνει. 

74: ηρξατο καταθεματίζειν = άρχισε ν’ άναθεματίζη, 
νά βεβαιώνη με κατάρες. 
όμνύειν = νά ορκίζεται. 
αλέκτωρ έφώνησε = ό πετεινός λάλησε. 

75: έμνησθη = θυμήθηκε. 
ρήμα = λόγος. 

είρηκότος αύτώ = που είχε πει σ’ αύτόν. 

Παρατηρήσεις καί διδάγματα 

Στ{χ. 36-46: Ή Γεθσημανή είνε ό τόπος τής υπέρ¬ 
τατης αγωνίας του Ίησοΰ. Γεθσημανή σημαίνει «ε¬ 
λαιοτριβείο». Στο ελαιοτριβείο συνθλίβονται οι ελιές, 
για να βγή το λάδι. Και στη Γεθσημανή κατά ένα 
τρόπο συγκλονιστικό συνθλίφτηκε ό Ιησούς και από 
το σώμα του βγήκε «6 ίδρώς αύτοΰ ώσβΐ θρόμβοι 
αίματος καταβαίνοντες επί την γην» (Λουκ. κβ' 44). 
Συνέβη, δηλαδή, στον Ίησοΰ φαινόμενο, που σπανί- 
ως συμβαίνει σε περιπτώσεις έντονωτάτης αγωνίας. 
Από τους πόρους του παναγίου σώματός του 
έβγαιναν και έσταζαν στη γή χοντρές πηκτές στα¬ 
λαγματιές από ίδρωτα ανάμικτο μέ αϊμα. Ό Χριστός 
λούστηκε σέ αίμάτινο ιδρώτα. «Έν Ιδρώτι του προ¬ 
σώπου σου φαγη τον άρτον σου», είπε στον Άδάμ 
μετά τήν άμαρτία ό Θεός (Γεν. γ' 19). Ό δεύτερος 
’Αδάμ, ό Χριστός, όταν έπάνω του σήκωσε τις άμαρ- 
τίες τής άνθρωπότητος και γιά μάς έγινε άμαρτία 
καί κατάρα (Β' Κορ. ε' 21, Γαλ. γ' 13), ίδρωσε πε¬ 
ρισσότερο από τον πρώτο Άδάμ καί έτσι έβγαλε γιά 
μάς άρτο σωτηρίας. 

Ή άγωνία του Χρίστου στή Γεθσημανή άπό με¬ 
ρικούς θεωρείται ως δειλία. Αλλά δέν είνε δειλία. Είνε 
ή φυσική άντίδρασις τής άνθρωπίνης φύσεως άπέ- 
ναντι στο θάνατο, καί μάλιστα στο μαρτυρικό θάνα¬ 
το. Ό Υιός καί Λόγος του Θεού έγινε άνθρωπος, πρα¬ 
γματικός άνθρωπος. Καί σάν πραγματικός άνθρωπος 
ήταν φυσικό ν’ άντιδρά στο θάνατο. Διότι ό άνθρω¬ 
πος πλάσθηκε γιά τή ζωή, όχι γιά τό θάνατο. Ό θά¬ 
νατος εισέβαλε στον κόσμο βιαίως καί άνωμάλως σάν 
ξένο σώμα λόγω τής άμαρτίας. Ό Θάνατος δέν είνε 


352 



πράγμα κατά φύσιν, άλλα παρά φύσιν. ΓΓ αυτό ό 
θάνατος είνε αποτρόπαιος και άποκρουστικός. 

Έπί πλέον, ό θάνατος του Χρίστου ήταν ό πλέ¬ 
ον άπάνθρωπος καί φρικτός θάνατος. Ό δε Χριστός 
είνε ό μόνος, που γνώριζε εκ των προτέρων όλες τις 
φρικτές λεπτομέρειες του μαρτυρίου του. Αυτή δε ή 
πρόγνωσις έκανε τό Χριστό νά προγεύεται καί νά ζή 
τό μαρτύριό του άκόμη άπό τήν παιδική του ηλικία. 
Στή δε Γεθσημανή, λίγο πριν συλληφθή καί σταυ- 
ρωθή, ήταν φυσικό ή άγωνία του νά κορυφωθή. 

Άν ό Χριστός δεν εΐχε άγωνία εν όψει του φρι- 
κτου θανάτου του, δεν θά ήταν άνθρωπος. Οί αιρε¬ 
τικοί Δοκήτες έλεγαν, ότι ό Χριστός φαινόταν άν¬ 
θρωπος, άλλά δεν ήταν. Ή άγωνία τής Γεθσημανή 
είνε μία άπό τις άποδείξεις τής άνθρωπίνης φυσεως 
του Ίησου. 

Τήν ώρα τής άγωνίας του ό Ιησούς σάν άν¬ 
θρωπος κατέφυγε στήν προσευχή. Έπεσε με τό 
πρόσωπο στή γή, μπρούμυτα, καί προσευχόταν. 
Τρεις φορές προσευχήθηκε στον ουράνιο Πατέρα. 
«Και γενόμενος εν αγωνία εκτενέστερον προσηύχε- 
το» (Λουκ. κβ' 44). Αγωνιώδης, θερμή καί επίμονη 
προσευχή. Σ’ εκείνη τήν προσευχή, όπως φαίνεται, 
άναφέρεται ή προς Εβραίους Επιστολή, όταν λέγη 
γιά τό Χριστό, ότι άπηύθυνε «δεήσεις τε και ίκετη- 
ρί ας μετά κραυγής ίσχυράς και δα κρύων» (Έβρ. ε' 
7). Πόσο συγκινητικό καί συγκλονιστικό είνε νά φαν¬ 
τάζεται κανείς τον Υιό του Θεού μέσα στον κήπο τής 
Γεθσημανή τή σεληνοφώτιστη εκείνη νύχτα νά 
λυπήται καί ν’ άγωνία μέχρι θανάτου, νά πίπτη 
μπρούμυτα στή γή, νά σηκώνεται καί νά έρχεται 
προς τους Μαθητάς του αισθανόμενος τήν ανάγκη 

νά του συμπαρασταθούν στήν άγωνία του, νά τους 
βλέπη νά κοιμώνται, νά επανέρχεται και νά πίπτη 
πάλι σε προσευχή, νά ικετεύη τον ουράνιο Πατέρα 
με κραυγές ισχυρές και δάκρυα, και νά τρέχουν άπ’ 
τό σώμα του στη γή χοντρές πηκτές σταλαγματιές 
άπό ιδρώτα άνάμικτο μέ αίμα! "Ολη ή άγωνία του 
Υιού του Θεοΰ αίτια είχε τις δικές μας άμαρτίες. Και 
πόσο λίγο συμμεριζόμεθα την άγωνία τοΰ Χρίστου! 
Πάλι προδοσίες, πάλι άρνήσεις, πάλι διωγμοί, πά¬ 
λι μαρτύρια κατά τής Εκκλησίας, του μυστικού 
σώματος του Χριστού. Και όμως έμεΐς άναισθητοΰμε 
και άδρανοΰμε. Μοιάζουμε μέ τούς Μαθητάς, πού 
κοιμώνταν και άναπαύονταν. ΓΓ αύτό και προς έμάς 
άπευθύνεται τό παράπονο τού Ιησού: «Καθβύδβτβ 
λοιπόν καί άναπανβσθβ!...». 

Αδελφοί! Αύτή ή ζωή μέ τις δυσκολίες καί τις 
θλίψεις της πολλές φορές μάς φέρνει σέ άγωνία. Ιδί¬ 
ως άγωνιούμε σέ περιπτώσεις τρομερών άσθενειών. 
Αλλά περισσότερο πρέπει ν άγωνιούμε γιά πνευμα¬ 
τικά πράγματα, καί προπάντων γιά τήν κατάστα- 
σι τής Εκκλησίας. "Οπως άλλοτε προδόθηκε, έμπαί- 
χθηκε, μαστιγώθηκε καί σταυρώθηκε ό Χριστός, έτσι 
τώρα προδίδεται, έμπαίζεται, μαστιγώνεται καί 
σταυρώνεται ή Εκκλησία, τό μυστικό σώμα τού Χρι¬ 
στού. Καί οφείλουμε ν’ άγωνιούμε γιά τήν Εκκλησία 
σέ υπέρτατο βαθμό. Ή δέ άγωνία έκδηλώνεται μέ 
άγώνα γιά τήν Εκκλησία. Ό δέ άγώνας περιλαμ¬ 
βάνει κάθε καλή άντίδρασι στο κακό, καί κάθε θετική 
ένέργεια προς τό άγαθό. Οί σύγχρονοι Ιούδες κι¬ 
νούνται δραστηρίως. "Ας δραστηριοποιηθούμε καί 
έμεΐς. Έντονη προσευχή, διαμαρτυρίες γιά τό κακό, 
διαφώτισις τών συνανθρώπων, θυσίες χρόνου, χρή- 

ματος καί ταλάντων για τό έργο τής Εκκλησίας, θυ¬ 
σία καί αυτής τής ζωής, αν παραστή άνάγκη, ιδού 
τί περιλαμβάνει ή χριστιανική δραστηριότης. 

Στάλαξε μέσα μας, Χριστέ, ένα μέρος άπ’ την 
υπερτάτη άγωνία σου στή Γεθσημανή, για ν’ άνη- 
συχήσωμε, ν’ άναστατωθοϋμε καί ν’ άγωνιστουμε 
για τήν Εκκλησία σου! 

Στίχ. 47-50: Τό Χριστό πρόδωσε -ποιος θά τό 
φανταζόταν;- ένας άπό τους Δώδεκα! Για 30 άργύ- 
ρια ό Μαθητής καί Απόστολος έγινε προδότης. Πρό¬ 
δωσε τό Διδάσκαλο καί τον Κύριο, καί μάλιστα με 
τον πιο υποκριτικό καί πρόστυχο τρόπο, με τό φί¬ 
λημα τής άγάπης καί έγκαρδιότητος. Καί δεν μετα¬ 
νόησε, όπως ό Πέτρος. "Αν μετανοούσε ό Ιούδας, θά 
μάς έδινε τό δυνατώτερο παράδειγμα μετάνοιας. 
Άλλ’ αυτός άπό τό ένα έγκλημα προχώρησε στο 
άλλο, άπό τήν προδοσία έφθασε στήν αυτοκτονία. 
Καί έτσι έγινε τό σκοτεινότερο καί άπαισιώτερο 
πρόσωπο των αιώνων. 

Στήν εποχή μας πολύς θόρυβος γίνεται γύρω 
άπό σκανδαλοποιούς εκπροσώπους τής Θρησκείας. 
Τά σκάνδαλά τους τονίζονται καί διαφημίζονται 
στήν οικουμένη. Καί πολλοί εξ αιτίας των σκανδαλί¬ 
ζονται καί άπομακρύνονται άπ’ τήν Εκκλησία καί τό 
Χριστό. Άλλ’ άφου εξ άρχής υπήρχε σκανδαλοποι¬ 
ός, ό μεγαλύτερος μάλιστα σκανδαλοποιός, ένας 
άπό τούς δώδεκα Αποστόλους, τί τό παράδοξο, άν 
καί σήμερα ύπάρχουν σκανδαλοποιοί; Καί γιατί πολ¬ 
λοί νά σκανδαλίζωνται άπ* τούς άναξίους καί ν* 
άρνουνται τήν Εκκλησία καί τον Ιδρυτή τής Εκ¬ 
κλησίας; Θά ήταν ορθό ν’ άρνηθή κανείς τον Ίησοΰ, 


355 



επειδή απ τον κύκλο του προήλθε ό προδότης; Άλ¬ 
λο τόσο είνε ορθο ν* άρνήται κάνεις την Εκκλησία 
και τον Κύριο, επειδή ώρισμένοι κληρικοί είνε ανάξι¬ 
οι. Πότε επί τέλους θά καταλάβουν οί πολλοί, ότι 
άλλο οί εκπρόσωποι και άλλο ή Εκκλησία, άλλο οί 
άνθρωποι καί άλλο ό Θεάνθρωπος; 

Στιχ. 59-64: Τό Συνέδριο των Ιουδαίων, κάτι σαν 
τον Αρειο Πάγο, τή Βουλή και τήν Ιερά Σύνοδο, δεν 
ζητούσε αληθινές μαρτυρίες, άλλά ψευδομαρτυρίες 
για τον Ιησού. Ηθελε οπωσδήποτε νά καταδικάση 
τον Ιησού. Και επειδή δεν εύρισκε αιτίες, προσπα¬ 
θούσε να στηριχθή σε ψέματα. Αυτό άποδεικνύει, ότι 
ή άνωτάτη θρησκευτική ήγεσία του Ισραήλ είχε κα¬ 
ταντήσει μια καστα διεφθαρμένων, διεστραμμένων καί 
κακοποιών άνθρώπων. Ό Ιωσήφ καί ό Νικόδημος 
ήταν εξαιρέσεις. Ας μή έκπλησσώμεθα, λοιπόν, άν 
καί σήμερα οί άποτελουντες τή Βουλή του Έθνους 
καί τήν Ιεραρχία τής Εκκλησίας κατά τό μέγιστο 
μέρος είνε άνάξιοι καί σφαγιασταί του δικαίου καί 
τής άληθείας. Ή ιστορία έπαναλαβάνεται καί θά 
επαναλαμβάνεται περίπου ή ιδία, διότι πάντοτε οί 
άξιοι είνε ολίγοι καί οί άνάξιοι πολλοί. 

Πολλοί ψευδομάρτυρες κατηγορούσαν τόν Ίη- 
σοΟ. «Ό δέ Ίησοΰς εσιώπα». Αυτή ή σιωπή του Ιη¬ 
σού κάνει καταπληκτική έντύπωσι. Κάθε άλλος υπό¬ 
δικος, για νά υποστήριξή τόν εαυτό του καί νά γλυ- 
τώση τή ζωή του, θ άπελογεΐτο στις κατηγορίες με 
δση δύναμι καί μέ όσα λόγια θά μπορούσε. ’Αλλ’ ό 
Χριστός, ό Αθώος, ό Δίκαιος και ό "Αγιος μέ άπόλυ- 
τη έννοια, ή Σοφία, ή Δύναμις καί ό Λόγος του Θε¬ 
ού, αυτός, πού μπορούσε νά κάνη τήν ισχυρότερη 

απολογία των αιώνων, άσυγκρίτως ανώτερη άπ’ την 
απολογία του Σωκράτη, σιωπούσε! Γιατί; Διότι τό 
Συνέδριο των παρανόμων, ό,τι και αν θά έλεγε ό Χρι¬ 
στός, ήταν προκατειλημμένο και προαποφασισμένο 
νά έκδώση καταδικαστική άπόφασι. Ή δίκη του Ιη¬ 
σού ήταν σκηνοθεσία και παρωδία, όχι άληθινή δί¬ 
κη. Πόσες φορές τά ανθρώπινα δικαστήρια έχουν 
έτοιμες τις αποφάσεις τους εκ των προτέρων και οι 
άπολογίες των υποδίκων περιττεύουν!... 

Άλλ’ ένω ό Ιησούς σιωπούσε, όταν ό άρχιερευς 
έθεσε τό μεγάλο θέμα τής μεσσιακής ιδιότητος και τό 
μέγιστο θέμα τής θεότητος του Ίησου, ό Ιησούς έλυ¬ 
σε τη σιωπή του και έκανε τήν καλή ομολογία, στήν 
οποία στηρίζεται ή Χριστιανική Θρησκεία. Στο ερώ¬ 
τημα του άρχιερέως, άν αυτός εΐνε «6 Χρίστος ό 
Υιός του Θεού», 6 Ιησούς άπάντησε: «Σύ εΐπας». 
Συ ό ίδιος, δηλαδή, τό είπες. Ναί, είμαι ό Χριστός 
καί ό Υιός του Θεού. Κατά τό Μάρκ. ιδ' 61-62 ό 
άρχιερευς ρωτούσε τον Ίησου: «Σύ εΐ 6 Χρίστος 6 
Υιός του Ευλογητού;». Καί ό Ιησούς άπάντησε: 
«Έγώ είμι». 

Στή συνέχεια τής ομολογίας του ό Ιησούς είπε 
προς τους Ιουδαίους τά μεγαλειώδη αυτά λόγια, 
άπό τά μεγαλειωδέστερα του Ευαγγελίου: «Πλην 
λέγω ύμΐν , απ’ άρτι όφεσθε τον Υιόν του ανθρώ¬ 
που καθημενον εκ δεξιών της Δυνάμεως και ερχόμε¬ 
νον επί των νεφελών του ουρανού». Σάς βεβαιώνω, 
ότι άπό τώρα καί στο εξής θά βλέπετε τον Υιό του 
άνθρώπου νά κάθεται στά δεξιά του Θεού καί νά φέ¬ 
ρεται πάνω στις νεφέλες του ουρανού. Τί σημαίνουν 
τά μεγαλειώδη αυτά λόγια; Είνε δύσκολα λόγια καί 
δεν ερμηνεύονται άπό τούς έρμηνευτάς μέ πλήρη έπι- 

τυχία. Τό «καθησθαι εκ δεξιών της Δννάμεως» και 
τό «ερχεσθαι (=φέρεσθαι) επί των νεφελών τον ουρα¬ 
νόν» εΐνε ποιητικές εκφράσεις, που υπενθυμίζουν 
όμοιες εκφράσεις τής Παλαιας Διαθήκης, και σημαί¬ 
νουν τη δικαίωσι και τή δόξα του Ιησού, που πα- 
ραδόξως Θ’ άρχιζε «άπ* άρτι », άπό τώρα, άπό τή 
σταύρωσί του. Εΐνε σαν να έλεγε ό Ιησούς στους 
Ιουδαίους: Σάς βεβαιώνω, ότι άπό τώρα άκριβώς, 
που σεις Θά με Θανατώσετε, νομίζοντας ότι έτσι Θά 
με σβήσετε, άπό τώρα άκριβώς, που Θά με σταυρώ¬ 
σετε, Θ’ άρχίσετε νά βλέπετε τή μεγάλη δόξα μου. 
Θά βλέπετε νά δικαιώνωμαι, ν’ άποδεικνυωμαι 
ισότιμος του Θεού Πατρός, πανίσχυρος και πανέν¬ 
δοξος. 

Στίχ. 69-75: Ή άρνησις του Πέτρου δεν ήταν 
μικρό άμάρτημα. Δεν ήταν βεβαίως τόσο σοβαρό, 
όσο ή προδοσία του Ιούδα. Αλλά πάντως ήταν με¬ 
γάλο και φρικτό άμάρτημα τό ν’ άρνηθή ό κορυφαίος 
Μαθητής τον Διδάσκαλο και Κύριο, και μάλιστα 
τρεις φορές, και μπροστά σε ευτελή πρόσωπα, και 
με όρκους και άναθεματισμους, και κατόπιν τής βε- 
βαιώσεως, ότι, αν όλοι άρνουνταν, αυτός δεν θά 
έπραττε τούτο, έστω και αν έπρόκειτο νά θανατωθή. 
Ό Πέτρος υπερηφανευτηκε, καυχήθηκε, και γιά 
τούτο ό Θεός τον άφησε νά πέση και νά ταπεινωθή. 
Άλλ’ επειδή ό Πέτρος στά βάθη τής καρδιάς του 
άγαποϋσε τό Χριστό και τον άρνήθηκε άπό φόβο, ό 
Θεός δεν άφησε τον Πέτρο στήν άβυσσο τής πτώ- 
σεώς του. Με τό λάλημα του πετεινού και μ* ένα 
βλέμμα τού δικαζομένου Ίησου (Λουκ. κβ' 61), βλέμ¬ 
μα που διαπέρασε τήν ύπαρξι του Μαθητου και μί¬ 
λησε στήν καρδιά του περισσότερο άπό χίλιους λό- 

γους, ό Πέτρος ξέσπασε σέ κλάματα και σέ πικρά 
δάκρυα μετάνοιας. 

Κάθε φορά που αμαρτάνουμε, άδελφοί μου, κατά 
ένα τρόπο άρνουμεθα και εμείς τον Κύριο και γι- 
νόμεθα όμοιοι με τον Πέτρο. Άλλ’ όπως μοιάζουμε μέ 
τον Πέτρο στις άρνήσεις, άς μοιάζωμε και στη με¬ 
τάνοια. Ή συνείδησις, σάν άλλος πετεινός, λαλει μέ¬ 
σα μας, και ό Ιησούς ρίπτει επάνω μας μυστικό και 
διαπεραστικό βλέμμα. Άς στενάζωμε και άς κλαιμε 
και εμείς γιά τις άρνήσεις μας, δχι μιά ή τρεις άρνή- 
σεις, άλλ’ άναρίθμητες... 

Ματθ. ΚΖ' 1-31 


Μάθημα 47ο 


ΤΟ ΤΕΛΟΣ ΤΟΥ ΙΟΥΔΑ 
Ο ΧΡΙΣΤΟΣ ΣΤΟΝ ΠΙΛΑΤΟ 

Στο εικοστό έβδομο κεφάλαιο του Ματθαίου, 
στίχ. 1-31, γίνεται λόγος: α') Για τήν προσαγωγή 
του Ιησού στον Πιλάτο καί τό τέλος του Ιούδα, 
στίχ. 1-10, β') Για τή δίκη του Ίησου ενώπιον του 
Πιλάτου, στίχ. 11-26, καί γ') Για τον έμπαιγμό του 
Ίησου άπό τους στρατιώτες, στίχ. 27-31. 

Έξήγησις λέξεων καί φράσεων 


1: πρωίας δε γινόμενης = καί όταν έγινε πρωί. 

2: όησαντες = άφου έδεσαν. 

άπήγαγον = ώδήγησαν, έφεραν. 

3: δ παραδώούς αυτόν = ό προδότης του. 
κατεκρίθη = καταδικάσθηκε. 
μεταμεληθείς = άφου μεταμελήθηκε. 
άπεστρεφε = επέστρεψε. 

4: τί προς ημάς; = τί μας ενδιαφέρει; 

συ όφει - συ θά κάνης καλά, συ θά έχης τό κρίμα. 

5: άπελθών άπήγξατο = άφου έφυγε, άπαγχονίσθηκε. 

6: ονκ εζεατι βαλεΐν αυτά εις τον κορβαναν = δεν 
επιτρέπεται να τά ρίξωμε στό ιερό ταμείο. 

επει τίμη αίματός εστι - επειδή είνε άντίτιμο 
αίματος. 

7: κεραμεύς - κεραμίδας. 

βίς ταφήν τοΐς ζενοις = για νά θάπτωνται οι ξέ¬ 
νοι. 


8: διό εκληθη = γι’ αυτό ώνομάσθηκε. 

9: έπληρώθη το ρηθεν = έκπληρώθηκε το λεχθέν. 
την τιμήν του τετιμημένου = τό άντίτιμον αυτου 
που έκτιμήθηκε (μέ χρήματα), 
δν ετιμησαντο από υιών Ισραήλ = που τον εκτί¬ 
μησαν (σε χρήματα) άνθρωποι από τους 
υίους Ισραήλ, μερικοί από τους Ισραηλίτες. 

10: €ΐς τον αγρόν = για τον αγρό. 

καθ' α συνεταζε μοι Κύριος = καθώς μου είπε ό 
Κύριος. 


11: εστη έμπροσθεν = στάθηκε μπροστά. 
επηρώτησε = ρώτησε, 
σό εΐ; = συ είσαι; 
εφη - είπε. 

συ λεγεις = συ ό ίδιος τό λέγεις, ναι είμαι. 

12: εν τω κατηγορεισθαι αυτόν = όταν τον κατηγο¬ 
ρούσαν. 

14: προς ουδέ εν ρήμα = σε κανένα λόγο. 

ώστε θαυμάζειν τον ηγεμόνα λίαν = ώστε νά κα- 
ταπλήσσεται ό ήγεμών. 


15: κατά δε εορτήν = κάθε δε γιορτή (κάθε Πάσχα). 
είώθει = συνήθιζε. 

άπολύειν = ν’ άπολυη, ν’ άφήνη ελεύθερο. 
τω όχλω - χάριν του λαού. 
δέσμιος = φυλακισμένος. 
ον ηθελον = οποίον ήθελαν. 

16: επίσημος = σεσημασμένος, περιβόητος. 


361 



17: συνηγμένων ούν αυτών = καθώς λοιπόν ήταν 
συναγμένοι. 

18: ηδει γάρ = διότι ήξερε. 

19: καθημένου δε αύτοΰ επί του βήματος = ένω 5έ 
αυτός καθόταν στη δικαστική έδρα, 
άπέστειλε προς αυτόν = του έστειλε ειδοποίησι. 
μηδέν σοΙ καί τώ δικαίω έκεΖνω = νά μή γίνη 
τίποτε άνάμεσα σέ σένα και τον άθωο εκείνο, 
να μή κάνης κανένα κακό στον άθωο εκείνο. 
πολλά γάρ έπα θον = διότι πολλά έπαθα, πολύ 
τρόμαξα. 

κατ’ οναρ = στο όνειρο, 
δι’ αυτόν = εξ αιτίας του. 

20: ί'να αίτησωνται = νά ζητήσουν. 
άπολέσωσι = νά θανατώσουν. 


22: τί ούν ποιήσω Ίησοΰν; = 
Ιησού; 


τότε τί νά κάνω τον 


23: τί γάρ κακόν έποΖησε; = άλλά τί κακό έκανε; 

7 τβρισσώς = περισσότερο. 

24: άπ^νίφατο = ένιψε καλά. 

άθώός βίμι από του αίματος του δικαίου τούτου 
- είμαι άνεύθυνος γιά τον θάνατο του άθφου 
τούτου. 

ύμ€ΐς οφεσθε = σεις θά κάνετε καλά, σεις θά έχε¬ 
τε τό κρίμα. 


25: έ</>’ ημάς και επί τά τέκνα ημών = επάνω μας 
και επάνω στά παιδιά μας. 

26: φραγγβλώσας = άφου μαστίγωσε. 

27: πραιτώριον = τό παλάτι τού ήγεμόνος. 
σπείρα = τάγμα. 

28: εκ&νσαντες = άφου έγδυσαν. 

περιέθηκαν αύτω = τον έντυσαν. 

29: επεθηκαν επί την κβφαλήν = έθεσαν πάνω στο 
κεφάλι. 

γοννπβτήσαντες = άφου γονάτισαν. 

30: €μπτύσαντ€ς = άφου έφτυσαν. 

ετνπτον - χτυπούσαν. 

31: ίξέδυσαν αύτόν = του έβγαλαν. 

Παρατηρήσεις καί διδάγματα 

Στίχ. 1 -2: Οι Ιουδαίοι άρχοντες έκαναν μία συνε- 
δρίασι τή νύκτα και άλλη μία τό πρωί. Στη νυκτε¬ 
ρινή συνεδρίασι άποφάσισαν τά πάντα. Άλλ’ επί¬ 
σημη και έγκυρη ήταν ή πρωινή συνεδρίασις. Διότι 
υποθέσεις, που συνεπάγονταν θάνατο, έπρεπε νά 
έκδικάζωνται τήν ήμερα, και τότε ν* άνακοινώνωνται 
οί σχετικές άποφάσεις. 

Οι Ιουδαίοι άρχοντες και τή νύκτα άνεπισήμως 
και τό πρωί έπισήμως άποφάσισαν τή Θανάτωσι του 
Ίησου. Άλλα δεν μπορούσαν νά έκτελέσουν τήν 
άπόφασι, διότι οί Ρωμαίοι κατακτηταί επιφύλασσαν 
στους εαυτούς τους τό δικαίωμα τής θανατώσεως 
άνθρώπων, τό περίφημο Ιιΐδ §1α(1ϋ.Γιά νά έκτελεσθή ή 
άπόφασις, έπρεπε νά έγκριθή άπ* τό Ρωμαίο επί¬ 
τροπο, τον Πιλάτο. ΓΓ αύτό οί Ιουδαίοι έδεσαν τον 
Ίησου καί τον ώδήγησαν στον Πιλάτο, που είχε τήν 
έδρα του στήν Καισάρεια τής Παλαιστίνης. Άλλ* 
εκείνες τις ήμέρες λόγψ του πάσχα βρισκόταν στήν 
Ιερουσαλήμ γιά τήν τήρησι τής τάξεως. Οί Ιουδαίοι 
παρέδωσαν ένα συμπατριώτη τους στις άρχές κα- 

το Χήζ> Υ ι & τον θανατώσουν. Καί άττό καθαρώς 
εθνική πλευρά ή πράξις των Ιουδαίων ήταν αναξιο¬ 
πρεπής καί ελεεινή. 

Στίχ. 3-5: Οταν ό Ιούδας είδε, δτι ό Ιησούς κα¬ 
ταδικάσθηκε, ή συνείδησίς του άφυπνίσθηκε, καί ό 
πρώην απόστολος καί τώρα προδότης αίσθάνθηκε 
τρομερές τύψεις, έπέστρεψε τα αργύρια καί ώμολό- 
γησε τήν αθωότητα του Ιησού. Έν τούτοις δεν ήλθε 
σε μετάνοια, άλλ απλώς μεταμελήθηκε. Ή μετάνοια 
εΐνε ένα ιερό συναίσθημα ταπεινώσεως. "Αν είχε αυτό 
τό συναίσθημα ό Ιούδας, θά πήγαινε κάτω απ’ τό 
Σταυρό, θα εκλαιε, θά γονάτιζε καί θά ζητούσε συγ¬ 
γνώμη απ τον Εσταυρωμένο. Καί ό Εσταυρωμένος, 
που εχυνε το αΐμα του για όλους τους άνθρώπους, 
θά συγχωρούσε καί αυτόν, όπως συγχώρησε τον 
Πέτρο. Καί ή Εκκλησία θά είχε νά έπιδεικνύη στους 
αιώνες ένα επί πλέον δυνατό παράδειγμα μετάνοιας, 
τοσο δυνατωτερο απο το παράδειγμα τής μετάνοιας 
του Πέτρου, οσο η προδοσία, καί μάλιστα άπό 
φιλαργυρία, είνε χειρότερη τής άρνήσεως άπό φόβο. 
Αλλά δυστυχώς ό Ιούδας δεν έδειξε ταπείνωσι. Ό 
εγωισμός, ότι εξευτελιζόταν σάν μαθητής καί προ¬ 
δότης του Ίησου, τον έφερε σε άπελπισία καί τον 
ώδήγησε σε δεύτερο έγκλημα, τήν αυτοκτονία. Ό 
Ιούδας άφησε τό Σατανά νά κυριαρχήση πλήρως σ’ 
αύτόν. 

Αδελφοί! "Οσο μεγάλα καί πολλά άμαρτήματα 
καί αν έχωμε, νά μή άπελπισθούμε ποτέ. Διότι ό δαί¬ 
μων τής άπελπισίας εΐνε ό χειρότερος άπ’ όλους. 
Αύτός ωδήγησε τον Ιούδα στήν άγχόνη καί τον έκα¬ 
νε «υΙον άπωλ€ΐας». Τό έλεος τού Χριστού είνε 
ασυγκρίτως μεγαλύτερο απο όλα τά άμαρτήματά 

μας. Νά προσερχώμεθα με ταπείνωσι στο μυστήριο 
τής έξομολογήσεως, και νά εΐμεθα βέβαιοι, ότι ό Χρι¬ 
στός εξαλείφει δλα τα άμαρτήματά μας, και μας άγα- 
πάει σαν νά μή είχαμε άμαρτήσει. Ό Σατανάς μάς 
καταδιώκει συνεχώς. Αλλά και τό έλεος του Κυρίου 
μάς καταδιώκει δλες τις ήμερες τής ζωής μας και μάς 
σώζει, δταν δείχνωμε ταπείνωσι. 

Στίχ. 6-10: "Όταν ό Ιούδας ώμολόγησε την αθω¬ 
ότητα του Ιησού λέγοντας, «'Ήμαρτον τταραδους 
αίμα άθωον», οι άρχιερεΐς και οι πρεσβύτεροι δεν δια- 
μαρτυρήθηκαν και δεν είπαν στον Ιούδα, «Τί είνε 
αύτά πού λές;». Διότι και αυτοί είχαν τή συνείδησι, 
δτι ό Ιησούς ήταν πράγματι αθώος. Αύτό φαίνεται 
και από τά λόγια τους προς τον Ιούδα, «Τί προς 
ημάς; Σύ δφβί». Τί μάς ενδιαφέρει, δηλαδή, αύτό; Συ 
θά έχης τό κρίμα. Με τά σκληρά αύτά λόγια προς 
τον Ιούδα -τήν προδοσία πολλοί αγάπησαν, τον 
προδότη κανείς!- οί άρχιερεΐς καί οι πρεσβύτεροι 
άναγνώριζαν, δτι ή παράδοσις του Ίησου στά χέρια 
τους ήταν πράξις, που συνιστουσε κρίμα γιά τον 
Ιούδα. Αλλά γιατί δχι καί γι' αυτούς; Επίσης με 
τά λόγια τους γιά τά άργύρια, «Ούκ βξβστι βαλβΐν 
αύτά €ίς τον κορβανάν, έπεί τιμή αίματός βστιν», 
οί άρχιερεΐς καί οί πρεσβύτεροι ώμολογουσαν, δτι ή 
προδοσία καί ή καταδίκη του Ίησου ήταν έγκλημα, 
δολοφονία, τά δε χρήματα τής προδοσίας ήταν άκά- 
θαρτα. Έν τούτοις οί ένοχοι δεν μετανοούσαν. Ή 
συνείδησις τους πρόδιδε με τά λόγια τους, άλλ’ 
αύτοί καταπίεζαν τή συνείδησί τους καί έρριχναν δλο 
τό βάρος στον Ιούδα! Καί φοβούνταν τή μόλυνσι 
τού ιερού ταμείου άπ’ τά χρήματα, καί δεν φο¬ 
βούνταν τή μόλυνσι τών ψυχών τους άπ' τό έγκλη- 

μα! Και εδώ παρουσιάζονταν «διυλίζοντας τον 
κωνωπα , την δέ κάμ,ηΧον καταπίνοντας». 

Ετσι παρουσιάζονται οι άνθρωποι, δταν δεν 
προσέχουν τό θέμα τής πνευματικής ζωής, κάνουν 
συνεχείς υποχωρήσεις και συμβιβασμούς σε ζητή¬ 
ματα άρχών, γίνονται άδίστακτοι εγκληματίες, φθά¬ 
νουν σε βάθος κακών καί παθαίνουν ψυχική δια¬ 
στροφή. Ό Θεός νά φυλάσση τον άνθρωπο άπό κά¬ 
θε ψυχικό κακό, άλλα περισσότερο άπ’ τή Φαρισαϊκή 
διαστροφή, άδιστακτοσύνη καί υποκρισία. Άλλα 
για νά μάς φυλάσση ό Θεός, πρέπει νά φυλάσσσωμε 
καί εμείς τους εαυτούς μας. Νά προσέχωμε, δηλαδή, 
στο θέμα τής πνευματικής ζωής, καί ν’ άγωνιζώμεθα 
εναντίον τών παθών μας καί τών πειρασμών του 
κόσμου, διότι, άν δεν προσέχωμε καί δεν άγωνιζώμε¬ 
θα, χωρίς νά τό καταλάβωμε θά φθάσωμε στο κα¬ 
τάντημα τών Φαρισαίων. Πολλοί καί σήμερα έφθα- 
σαν στο κατάντημα αυτό. Άς τρέμωμε καί άς μή 
εχωμε εμπιστοσύνη στους εαυτούς μας. 

Στίχ. 11-26: Οί Ιουδαίοι άρχοντες καταδίκασαν 
τον Ίησου με θρησκευτικές προφάσεις ώς βλάσφημο. 
Άλλ’ επειδή οί θρησκευτικές κατηγορίες δέν ένδιέφε- 
ραν τον Πιλάτο, οί κακοήθεις θρησκευτικοί ταγοί 
μπροστά στον Πιλάτο εκσφενδόνισαν κατά του Ίη¬ 
σου πολιτικές κατηγορίες. Δέν πιάνουν οί θρησκευ¬ 
τικές κατηγορίες; Πιάνουν οί πολιτικές! Επινοητικοί 
στή χάλκευσι καί άδίστακτοι στήν έκσφενδόνισι κα¬ 
τηγοριών. 

Ένώ οί Ιουδαίοι ήταν μέχρι τό κόκκαλο σωβινι- 
σται, μισούσαν θανασίμως τους Ρωμαίους, συνεχώς 
στασίαζαν ν άποτινάξουν τον εχθρικό ζυγό, περίμε- 
ναν τό Μεσσία σάν εθνικό ελευθερωτή καί βασιλιά 

και ώνειρεύονταν παγκόσμια εθνική κυριαρχία, εν 
τουτοις, λόγω τής άβυσσαλέας έμπαθείας τους κατά 
του Ιησού, έφθασαν στην εθνική άναξιοπρέπεια καί 
έλεεινότητα, νά κατηγορήσουν στον Πιλάτο τον Ίη¬ 


σου ώς επικίνδυνο στο Ρωμαϊκό καθεστώς, ώς βα¬ 
σιλιά των Ιουδαίων καί επαναστάτη κατά των 
Ρωμαίων! 

Άλλ’ ό Πιλάτος καί από εγκαθέτους ασφαλώς 
γνώριζε, ότι ό Ιησούς δεν είχε πολιτικές φιλοδοξίες 
καί επαναστατικές τάσεις* καί άπό τό στόμα του ίδι¬ 
ου του Ίησου ακούσε, ότι ή βασιλεία του δέν είνε 
άπ’ αυτό τον κόσμο* καί άπ’ τήν όλη έμφάνισί του 
πείσθηκε, ότι ήταν ένας άκίνδυνος καί άθωος άν¬ 
θρωπος* καί ευκόλως άντιλήφθηκε, ότι άπό φθόνο οι 
Ιουδαίοι τον παρέδωσαν στά χέρια του. ΓΥ αυτό ό 
Πιλάτος, καί επειδή είχε κάποια καλή διάθεσι καί κά¬ 
ποιο αίσθημα δικαιοσύνης, καί* άκόμη επειδή έπενέβη 
ή γυναίκα του κατόπιν του τρομακτικού ονείρου 
της, έκανε επανειλημμένες καί δραματικές προσπάθει¬ 
ες νά σώση τον Ίησου. Τόν φραγγέλλωσε μάλιστα, 
διέταξε δηλαδή καί μαστιγώθηκε άγρίως, γιά νά 
προκαλέση τόν οίκτο των Ιουδαίων, καί νά μή ζη¬ 
τήσουν πλέον τό θάνατό του. Αλλά τό πάθος των 
Ιουδαίων ήταν άβυσσαλέο καί άνικανοποίητο. Ό Σα¬ 
τανάς είχε κατακτήσει πλήρως τις καρδιές τους. Καί 
γαύγιζαν σάν σκυλιά καί ώρύονταν σάν λιοντάρια 
νά έλευθερωθή ό στασιαστής καί φονιάς Βαραββάς 
καί νά θανατωθή ό ειρηνικός καί άθφος Ιησούς. Καί 
ζητούσαν μάλιστα τόν πιο άπάνθρωπο, τόν πιο 
οδυνηρό καί εξευτελιστικό θάνατο γιά τόν Ιησού, τό 
σταυρικό θάνατο. Καί άπειλοΰσαν καί εκβίαζαν τόν 
Πιλάτο. 

Και ό Πιλάτος τι έκανε; Ό Πιλάτος έβλεπε την 
αλήθεια. Έβλεπε τό δίκαιο, είχε τήν εξουσία και μπο¬ 
ρούσε νά έλευθερώση τον Ίησου, δίνοντας ένα δυ¬ 
νατό μάθημα δικαιοσύνης σ’ αυτούς, πού παρίστα- 
ναν τούς εκπροσώπους τής δικαιοσύνης του Θεού. 
Άλλα δυστυχώς ό Πιλάτος ήταν δειλός άξιωμα- 
τουχος -σχήμα οξύμωρο. Φοβήθηκε μήπως οι Ιου¬ 
δαίοι τον κατηγορήσουν στον Καίσαρα και κιν- 
δυνεύση ή θέσις του. Πάνω άπό τήν άλήθεια, πάνω 
άπό τήν δικαιοσύνη, πάνω άπό τή συνείδησί του 
εβαλε τή θεσούλα του. Και παρέδωσε σε σταυρικό 
θάνατο Εκείνον, ό όποιος εινε ή ένυπόστατη Αλή¬ 
θεια και Δικαιοσύνη και φύτευσε μέσα στούς άν- 
θρώπους τή συνείδησί. Ματαίως έπλυνε τά χέρια 
του ό Πιλάτος, λέγοντας: «Άθωός βίμι άπό του 
αίματος του δικαίου τούτου». Τά λόγια των χειλέων 
του ήταν άντίθετα μέ τή φωνή τής συνειδήσεώς του. 
Ό ένοχος παρουσιαζόταν ώς άθωος. Καί έτσι άπο- 
δ,εικνυόταν καί αύτός ύποκριτής, όπως οί Φαρισαίοι. 

Έτσι συνήθως συμβαίνει μέ όσους έχουν θέσεις 
καί άξιώματα. Για τις θέσεις καί τά άξιώματα πατάνε 
τή συνείδησί τους, σφαγιάζουν τό δίκαιο καί τήν 
άλήθεια, γίνονται ένοχοι ή συνένοχοι μέ άλλους σέ 
εγκλήματα καί παραδίδονται σέ αιώνιο κρίμα, όπως 
ό Πιλάτος. Γεμάτη είνε σήμερα ή κρατική καί εκκλη¬ 
σιαστική ιεραρχία άπό Πιλάτους. Τρέμουν γιά τις θε¬ 
σούλες τους καί θυσιάζουν γΓ αύτές τό δίκαιο καί 
τήν άλήθεια, θυσιάζοντας συγχρόνως τή μεγάλη καί 
αιώνια θέσι τους στον ούρανό, καί εξασφαλίζοντας 
αιώνια θέσι στήν καιομένη λίμνη τής Άποκαλύψεως 
(Άποκ. κα' 8). Γι’ αύτό, όπως δέν πρέπει νά φθονούμε 
τούς πλουσίους, έτσι δέν πρέπει νά φθονούμε καί 

τους άξιωματούχους. Μεγάλος πειρασμός και ό 
πλούτος και τό άξίωμα. Με άβαρίες συνειδήσεως ά- 
ποκταται συνήθως και διατηρείται ό πλούτος, με 
άβαρίες συνειδήσεως αποκτάται και διατηρείται και 
τό άξίωμα. Οι πλούσιοι συνήθως δεικνύονται σκλη¬ 
ροί, και οι άξιωματουχοι συνήθως δεικνύονται δειλοί. 
Και των σκληρών δε και των δειλών ή θέσις είνε στήν 
κόλασι. 

Στίχ. 14: "Οπως ό Ιησούς σιωπούσε μπροστά 
στον άρχιερέα, έτσι σιωπούσε και μπροστά στον 
Πιλάτο, «ώστε θαυμάζειν τον ηγεμόνα λίαν». Κάθε 
υπόδικος, που κινδυνεύει ή ζωή του, άπολογειται μ 
δλη τή δύναμί του γιά νά γλυτώση. Άλλ’ ό Ιησούς, 
πού θά μπορούσε ν’ άντιτάξη μύρια επιχειρήματα, 
σιωπούσε. Αύτή ή σιωπή τού Ιησού, σιωπή τού Λό¬ 
γου, εΐνε άπό τά μεγαλειωδέστερα πράγματα στήν 
ιστορία τών αιώνων. 


Στίχ. 25: «Τό αίμα αυτόν εφ' ημάς καί επί τά 
τέκνα ημών», είπε όλος ό λαός, που στεκόταν εξω 
άπ* τό πραιτώριο. Και ό,τι είπε, εγινε. Ή κατάρα τής 
χριστοκτονίας επεσε και στά κεφάλια εκείνων έπειτα 
άπό 35 περίπου έτη, και στά κεφάλια τών παιδιών 
τους μέχρι σήμερα. Οι άπόγονοι τών χριστοκτόνων, 
έφ’ όσον επιμένουν στήν πώρωσι και τήν άπιστία, 
γίνονται κληρονόμοι τής κατάρας τών πατέρων 
τους. Κάνεις ποτέ λαός δεν υπέφερε τόσους και 
τόσους διωγμούς σάν τον Εβραϊκό λαό. Και όμως 
δεν εξαφανίσθηκε, άλλά διασώζεται διά μέσου τών 
αιώνων σάν ξεχωριστή φυλή, γιά νά είνε διαρκές και 
ζωντανό μνημείο τής οργής τοΰ Θεού. 

Στίχ. 26: Τό φραγγέλλωμα ήταν φρικτή ποινή. 
Τό Φραγγέλλιο ήταν μαστίγιο, που από τή βέργα 
του κρέμονταν δερμάτινα λουριά μέ τεμάχια μολυβί 
σε σχήμα τριβολιών ή μέ οστά στα άκρα. Ό κατά¬ 
δικος δενόταν γυμνός σ’ ένα στυλό και άγριοι δήμι¬ 
οι τον κτυπουσαν στο κορμί δεκάδες φορές. Και 
καθώς τον κτυπουσαν, τό κορμί του αυλακωνόταν, 
γέμιζε πληγές, κομμάτια άποσπώνταν άπ’ τή σάρ¬ 
κα, και τό αιμα έτρεχε ποταμηδόν. Πολλοί άπ’ τό 
φραγγέλλωμα δχι μόνο λιποθυμούσαν, άλλα και πέ- 
θαιναν εκείνη τήν ώρα. Και τό παρθενικό και τρυφερό 
σώμα του Κυρίου ύπέστη τή φρικτή φραγγέλλωσι 
και γέμισε άπό πληγές. Ό άδης, όπως λέγει ένας 
ύμνος τής Μεγάλης Έβδομάδος, είδε τό Χριστό «κα- 
ταστικτον τοΐς μ,ώΧωφί». Καθώς δε κατόπιν έντυ¬ 
σαν τό Χριστό, τά ρούχα κόλλησαν στις πληγές, καί 
δταν τον έγδυσαν πάλι μέ βάναυσο τρόπο, ή 
άπόσπασις των ενδυμάτων άπό τις πληγές προκά- 
λεσε άλλο φρικτό μαρτύριο στον Κύριο. 

Στίχ. 27-31: Οί Ρωμαίοι στρατιώτες, σκληροί και 
σαδισταί, διασκέδασαν μέ τό Χριστό, όπως διασκε¬ 
δάζει ή γάτα μέ τό θήραμά της ή ή τίγρις. Για νά 
τον περιπαίξουν σαν βασιλιά των Ιουδαίων, τον 
έντυσαν μέ κόκκινη χλαμύδα, βασιλική δήθεν πορ¬ 
φύρα. "Επλεξαν άκάνθινο στεφάνι καί τό έβαλαν στο 
κεφάλι του, βασιλικό δήθεν στέμμα. Στο δεξί του χέ¬ 
ρι έδωσαν ένα καλάμι, βασιλικό δήθεν σκήπτρο. Καί 
γονάτιζαν μπροστά του καί τόν προσκυνούσαν καί 
τον χαιρετούσαν λέγοντας: Χαΐρε, βασιλιά των Ιου¬ 
δαίων! Καί τόν έφτυναν και τόν χτυπούσαν στό κε¬ 
φάλι μέ τό καλάμι. Καί καθώς τά άγκάθια έμπαιναν 

στο κεφάλι του Χρίστου, προκαλοϋσαν φοβερούς 
νυγμούς και δριμεΐς πόνους. 

Πόσο συγκινητικά ή Εκκλησία μας άποδίδει τον 
περίπαιγμά του Κυρίου: 

«Στέφανον έζ άκανθων περιτιθεται 
6 των αγγέλων βασιλεύς. 

Ψευδή πορφύραν περιβάλλεται 
ό περιβάλλων τον ονρανδν εν νεφελαις»\ 

Οι αιώνες απέδειξαν, ότι ό Ιησούς ό Ναζωραίος 
είνε όντως Βασιλεύς, Βασιλεύς των αγγέλων και Βα¬ 
σιλεύς των βασιλέων, οι δε έμπαΐκτες του είνε τα ελε¬ 
εινότερα υποκείμενα τής γης. 

Ματθ. ΚΖ' 32-56 


Μάθημα 48ο 


Η ΣΤΑΥΡΩΣΙΣ ΚΑΙ Ο ΘΑΝΑΤΟΣ 

Στο εικοστό έβδομο κεφάλαιο του Ματθαίου, 
στίχ. 32-56, περιέχονται δύο θέματα: α') Ή σταύρω- 
σις του Ίησου, στίχ. 32-44, και β') Ό θάνατος του 
Ίησου, στίχ. 45-56. 

Έξήγησις λέξεων καί φράσεων 

32: ίξερχόμβνοι = καθώς έβγαιναν (άττό την ττόλι). 

ϊνα αρη - να σηκώση, να μεταφέρη. 

33: ο ίστι = που σημαίνει (μεταφραζόμενο). 

34: μετά χολής μεμι γμένον = άνακατωμένο με πικρή 
ουσία. 

ούκ τ|0ελε πιείν = δεν ήθελε να πιή, δεν επινε. 
35: διεμερίσαντο τά ί μάτια = μοίρασαν μεταξύ τους 
τά ενδύματα. 

36: ίτηρουν = φύλαγαν. 

37: ίπίθηκαν = τοποθέτησαν. 

την αιτίαν = τό λόγο τής καταδίκης. 

38: ίξ ανωνύμων = άπ* τ’ άριστερά. 

39: οι δε παραπορβυόμβνοι = οί δε περαστικοί. 

40: δ καταλύων = συ που γκρεμίζεις. 

και εν τρισιν ημίραις οικοδομών = και σε τρεις 
ήμέρες κτίζεις. 

σώσον σεα ντον = σώσε τον εαυτό σου. 
εί Υίος €Ϊ τον Θβοΰ = εάν είσαι Υιός του Θεού. 

42: ει βασιλεύς Ισραήλ έστι = εάν είνε βασιλεύς του 
Ισραήλ. 

καταβάτω = ας κατεβή. 

43: 7767 τοιθεν = έχει πεποίθησι, στηρίζεται. 
ρυσάσθω νυν αυτόν = ας τον σώση τώρα. 
εί θέλει αυτόν = αν τον θέλη, άν τον άγαπα. 

44: το δ’ αύτο = τό ϊδιο δε. 

ώνείδιζον αυτόν = τον ύβριζαν. 

45: έκτη ώρα = ή δωδεκάτη ώρα. 

ενάτη ώρα = ώρα τρεις τό απόγευμα. 

46: τοίτ’ έστι = που σημαίνει. 

ϊνα τί; = γιατί; 

47: τινές = μερικοί. 

των έκεΐ έστώτων - απ’ αυτους που ήταν εκεί. 
φωνεΐ = φωνάζει. 

48: 8ραμών = άφου ετρεξε. 

πλήσας τε οξους = και άφου γέμισε από ξύδι. 
και 7 τεριθεις καλάρω = και άφου τον τύλιξε σ’ 
ενα καλάμι. 

49: άφες ίδωμεν = άφησε νά δούμε. 
ει έρχεται = άν ερχεται. 
σώσων αύτδν = για νά τον σώση. 

50: κράξας φωνή μεγάλτ) = άφου φώναξε με φωνή 
μεγάλη. 

άφήκε τδ πνεύμα = παρέδωσε τό πνεύμα, άπέ- 
Θανε. 

51: καταπέτασμα = παραπέτασμα (που χώριζε τά 
άγια άπό τά άγια των άγιων). 

52: άνεωχθησαν = άνοιξαν. 

ήγέρθη = άναστήθηκαν. 

53: έγερσις = άνάστασις. 

54: οί μετ' αυτόν τηροΰντες = αυτοί που φύλαγαν 
μαζί του. 

ήν ουτος = ήταν αυτός. 

55: από μακρόθεν θεωροΰσ αι = που παρατηρούσαν 
άπό μακριά. 

αΐτινες = οί όποιες 

όίακονοΰσαι αντω = υπηρετώντας αυτόν. 

56: εν αΐς ην = μεταξύ των οποίων ήταν. 

Παρατηρήσεις καί διδάγματα 

Στίχ. 33: Οί Ιουδαίοι έκτελούσαν τους καταδί¬ 
κους εξω από την πόλι. ΓΓ αυτό και τον Ίησου 
σταύρωσαν εξω άπό την Ιερουσαλήμ, πάνω σ’ ένα 
λόφο, που λεγόταν Γολγοθάς. Το άραμαϊκό όνομα 
Γολγοθάς στα ελληνικά μεταφράζεται «Κρανίου 
τόπος». Άλλα γιατί ό λόφος εκείνος λεγόταν «Κρα¬ 
νίου τόπος»; 

Σύμφωνα με μια γνώμη εκεί υπήρχαν άταφα πολ¬ 
λά κρανία καταδίκων. Άλλ’ ή γνώμη αυτή δεν φαί¬ 
νεται ορθή, διότι οί Εβραίοι δεν άνέχονταν άταφα 
οστά* άν δε πραγματικώς υπήρχαν εκεί άταφα κρα¬ 
νία, ή ονομασία θά ήταν «Κρανίων τόπος», όχι «Κρα¬ 
νίου τόπος». 

Σύμφωνα με μιά άρχαία παράδοσι στον τόπο 
εκείνο πέθανε ό Άδάμ καί εκεί ήταν τό κρανίο του - 
τό κρανίο που περιέκλειε τό μυαλό, που διέπραξε τό 
πρώτο καί τραγικώτερο σφάλμα τής άνθρωπότητος. 
Ό δε Θεός οικονόμησε, όπου έπεσε ό παλαιός Άδάμ 
χτυπημένος άπ’ τό θάνατο, εκεί νά στηθή τό 
τρόπαιο τής νίκης του νέου Άδάμ κατά του θανά¬ 
του, νά στηθή δηλαδή ό τίμιος καί ζωοποιός Σταυ- 

ρός. "Οπως λέγει ό ιερός Αυγουστίνος, ό Ιατρός υ¬ 
ψώθηκε εκεί, όπου έκοίτετο ό ασθενής. Συγκινητική 
αυτή ή παράδοσις, δτι ό Σταυρός φυτεύθηκε στον 
τόπο όπου ήταν τό κρανίο του Άδάμ. Συγκινητική 
και ή είκονογραφική παράστασις που παριστάνεται 
ό Σταυρός του Κυρίου με τό κρανίο του Άδάμ στή 
ρίζα του και σταγόνες αίματος πεσμένες πάνω στο 
κρανίο άπ’ τις πληγές του Εσταυρωμένου. Άλλ ή 
παράδοσις, ότι ό ’Αδάμ πέθανε στήν Παλαιστίνη, δεν 
είνε ευκόλως πιστευτή. 

Πιθανώτερο θεωρείται, ότι ή ονομασία Γολγοθάς, 
«Κρανίου τόπος», οφείλεται στο σχήμα του ομώνυ¬ 
μου λόφου. 

Άλλ’ όποιαδήποτε και αν εΐνε ή ορθή έξήγησις 
τής ονομασίας Γολγοθάς, «Κρανίου τόπος», ένα πάν¬ 
τως είνε γεγονός, ότι μετά τή σταύρωσι του Ιησού 
ό Γολγοθάς έγινε ό άγιώτερος τόπος και σύμβολο κά¬ 
θε ιερού δράματος, και πολλοί, που διέρχονται δο¬ 
κιμασίες, πονουν και θυσιάζονται, ενθυμούνται τό 
φρικτό Γολγοθά και λέγουν: Ανεβαίνω τό Γολγοθά! 

"Ολοι οι πιστοί άνεβαίνουν τό Γολγοθά και σταυ¬ 
ρώνονται κατά ένα τρόπο. Άλλ’ όπως ό Χριστός, 
έτσι και οί πιστοί γνωρίζουν, ότι μετά τή σταύρωσι 
έρχεται ή άνάστασις. 

Στίχ. 34: Προτού σταυρωθή ό Ιησούς, τού έδω¬ 
σαν νά πιή «όζος μ€τά χολής μεμιγμόνον» όπως λέ¬ 
γει ό Ματθαίος, «όσμυρνισ μόνον οίνον » όπως λέγει 
ό Μάρκος (ιε' 23), οίνο δηλαδή άνάμικτο μέ σμύρνα. 
Τό ένα άπό τά δύο στοιχεία τού μίγματος ό Μάρκος 
ονομάζει οίνο καί ό Ματθαίος όξος, επειδή ήταν χα¬ 
λασμένος οίνος, ξύδι. Τό δέ άλλο στοιχείο κατά τό 

Μάρκο ήταν σμύρνα και κατά το Ματθαίο λέγεται 
χολή, επειδή ήταν πικρό. Συνεπώς δεν υπάρχει άντί- 
φασις μεταξύ των δυο Ευαγγελιστών. 

Τό πικρό μίγμα έδιναν στους καταδίκους ώς ναρ¬ 
κωτικό, για να μετριάζωνται οι πόνοι απ’ τον οδυ¬ 
νηρό θάνατο. ~Ηταν ένα δείγμα φιλανθρωπίας του 
σκληρού εκείνου κόσμου προς τους καταδίκους. 
*Αλλ* ό Χριστός δεν θέλησε νά λάβη τό ναρκωτικό, 
διότι ήθελε νά διατηρήση πλήρως τις αισθήσεις του 
και νά αίσθανθή ολόκληρο τον πόνο του φρικτοϋ του 
μαρτυρίου, ώστε ή θυσία του γιά τή σωτηρία μας 
να είνε πλήρης και τελεία. 

Στίχ. 35: Ή σταυρωσις ήταν τό πιο άπάνθρωπο 
είδος έκτελέσεως. Με σταυρωσι θανατώνονταν οι 
δούλοι και άπαγορευόταν νά θανατωθή ελεύθερος. 
Ό Πέτρος καί ό Άνδρέας σάν ύπόδουλοι σταυρώ¬ 
θηκαν, ό Παύλος σάν Ρωμαίος πολίτης θανατώθηκε 
μέ ξίφος. 

Ό σταυρός ήταν δυνατό νά είνε ενα δοκάρι στη¬ 
μένο όρθιο (I), ένας πάσσαλος όπως λένε οί Χιλια- 
σταί, ή δύο δοκάρια, ενα όρθιο καί ένα οριζόντιο σε 
σχήμα κεφαλαίου ταυ (Τ), ή τό σχήμα που χρη¬ 
σιμοποιούμε εμείς οι χριστιανοί (+). 

"Αν ό σταυρός ήταν πάσσαλος, πάνω σ’ αύτόν 
κάρφωναν τον κατάδικο μέ τά χέρια ψηλά σε θέσι 
άνατάσεως. Ό δε θάνατος στήν περίπτωσι αυτή 
ερχόταν γρήγορα, σε λίγα λεπτά. Ό θάνατος του 
Χρίστου ήλθε έπειτα άπό ώρες. Άρα ό σταυρός του 
Χρίστου δεν ήταν πάσσαλος, όπως ισχυρίζονται σή¬ 
μερα οί Χιλιασταί. Λέμε σήμερα, διότι άλλοτε καί οί 
Χιλιασταί παραδέχονταν, ότι ό Σταυρός του Χρί¬ 
στου ήταν όπως τον παριστάνουμε εμείς. 


376 



"Οταν ό σταυρός ήταν σέ σχήμα Τ ή +, τότε σ’ 
αυτόν ή έδεναν ή κάρφωναν τον κατάδικο με τα Χέ¬ 
ρια σέ θέσι έκτάσεως στο οριζόντιο δοκάρι. Το κάρ¬ 
φωμα γινόταν με τετραγωνικά καρφιά, που προκα- 
λουσαν δριμυτέρους πόνους, παρ’ όσο εάν ήταν 
στρογγυλά. Καί στά μεν χέρια τά καρφιά περνούσαν 
όχι άπό τις παλάμες, διότι θά σχίζονταν άπό τό βά¬ 
ρος του σώματος, άλλ’ άπό τους καρπούς, όπου 
υπάρχει ένα νεύρο, που πιεζόμενο καί ερεθιζόμενο 
προκαλεΐ δριμυτάτους πόνους καί παροξυσμούς. Τά 
δε πόδια, γιά νά προσαρμοστούν τά πέλματα στο 
κατακόρυφο δοκάρι καί έτσι νά καρφωθούν, κάμ¬ 
πτονταν στά γόνατα. 

Στήν περίπτωσι, που έδεναν τον κατάδικο πάνω 
στο σταυρό, ό θάνατος ερχόταν έπειτα άπό πολλές 

ήμερες. 

Στήν περίπτωσι, που κάρφωναν τον κατάδικο 
πάνω στο σταυρό, ό θάνατος συνήθως ερχόταν έπει¬ 
τα άπό πολλές ώρες ή δύο περίπου ήμέρες. Ό δέ βα- 
σανισμός του καρφωμένου πάνω στο σταυρό είνε 
άπερίγραπτος, άφάνταστος, φρικτότερος άπ 1 όλους 
τους βασανισμούς. Καθώς τό σώμα είνε βαρύ, έπε¬ 
φτε προς τά κάτω, καί τά χέρια μαζί μέ τό υπόλοι¬ 
πο σώμα σχημάτιζαν ένα κεφαλαίο ύψιλον (Υ). Σ 1 
αύτή τή θέσι τό στήθος πιεζόταν άπ* τις ώμοπλά¬ 
τες, ώστε ό κατάδικος νά μή μπορή νά άναπνεύση 
καί νά αισθάνεται άφόρητη άσφυξία. Καί γιά ν* άνα¬ 
πνεύση πίεζε τά καρφωμένα πόδια του, τέντωνε τά 
λυγισμένα γόνατά του, άνασηκωνόταν, έφερε τά χέ¬ 
ρια του στή θέσι τής έκτάσεως καί έτσι έπαιρνε άνα- 
πνοή. Μιά φορά άνασηκωνόταν πατώντας στά καρ¬ 
φωμένα πόδια του γιά ν* άναπνεύση, μιά φορά πα- 

ρέλυε απ’ τον πόνο, έπεφτε και κρεμόταν απ’ τα 
καρφωμένα χέρια του. Και έτσι συνεχιζόταν τό μαρ¬ 
τύριο, μέχρις ότου ό κατάδικος απ’ τήν αιμορραγία, 
άπ’ τή δίψα, άπ’ τον πυρετό, άπ’ τή φλόγωσι των 
πληγών, άπ’ τή συρροή αίματος στον εγκέφαλο, 
άπ’ τή δυσκολία τής αναπνοής και απ’ τους άφο- 
ρήτους πόνους πάθαινε παντελή έξάντλησι και πα- 
ράλυσι, δεν μπορούσε πλέον ν* άνορθωθή για ν’ άνα- 
πνεύση, και πέθαινε άπό ασφυξία. Μπορούσε δε νά 
άποθάνη και άπό τέτανο. 

*Αν ήθελαν ό κατάδικος νά πεθάνη γρήγορα, του 
έσπαζαν τα σκέλη, οπότε δεν μπορούσε ν’ άνα- 
σηκωθή και ν’ άναπνεύση, και έτσι πέθαινε άμέσως. 
Σύμφωνα με τό Μωσαϊκό νόμο και επειδή ή άλλη μέ¬ 
ρα ήταν Σάββατο και Πάσχα, ή νύκτα δεν έπρεπε νά 
βρή τά σώματα του Ίησου και των ληστών στους 
σταυρούς. Γι’ αυτό οι στρατιώτες έσπασαν τά σκέ¬ 
λη τών ληστών. Του δε Χρίστου δεν έσπασαν τά 
σκέλη, επειδή πέθανε συντόμως, σε διάστημα τριών 
περίπου ωρών. 

Πρέπει νά σημειωθή, ότι τους καταδίκους σταύ¬ 
ρωναν εντελώς γυμνούς γιά πλήρη έξευτελισμό. 
Έτσι ή σταύρωσις δεν ήταν μόνο τό φρικτότερο μαρ¬ 
τύριο, άλλά και ή πιο μεγάλη καταισχύνη. 

Αυτό τό θάνατο, τον πιο οδυνηρό και τον πιο 
επαίσχυντο, διάλεξε ό Θεός και υπέμεινε ως άνθρω¬ 
πος άπό υπερβολική άγάπη προς εμάς, γιά νά μάς 
σώση άπ’ τις άμαρτίες. Εμείς θά έπρεπε νά σταυρω¬ 
θούμε, διότι εμείς είμαστε άμαρτωλοι και ασεβείς- 
Εκείνος είνε άναμάρτητος και άγιος. Και όμως, άντι 
γιά μάς, σταυρώθηκε Εκείνος. Τά δικά μας σφάλ¬ 
ματα πλήρωσε ό Θεός με τό ίδιο του τό αίμα. Τόσο 

πολύ μας αγάπησε, τους επαναστάτες και άπο- 
στάτες, τους άμαρτωλους και άσεβεΐς, τους άθλιους 
και εχθρούς του, ώστε κατέβηκε στή γη, έγινε άν¬ 
θρωπος και μπήκε στο φοβερώτερο καμίνι τής επι¬ 
γείου θλίψεως, για να μάς σώση άπό τό καμίνι τής 
Κολάσεως. Τόσο μεγάλη άγάπη δεν έχει κάνεις 
άλλος. Τόσο ελεύθερη καί άνιδιοτελή θυσία δεν έκα¬ 
νε κανείς άλλος. Ούτε ή μάνα μας, τό στοργικώτερο 
πρόσωπο τής γής. Μόνο ό Θεός άγαπα τόσο πολύ. 
Ό Θεός μας είνε άγάπη! Εσταυρωμένη άγάπη! 
Ασύλληπτη καί άκατάληπτη άγάπη! Μυστήριο 
άγάπης! 

Αδελφοί! Ή σταύρωσις του Θεανθρώπου Χρί¬ 
στου είνε τό συγκινητικώτερο γεγονός τής Ιστο¬ 
ρίας, άσυγκρίτως συγκινητικώτερο άπ’ όλα τα 
άνθρώπινα γεγονότα. Καί τίποτε δεν πρέπει να σκέ¬ 
πτεται ό νους μας καί να αισθάνεται ή καρδιά μας 
καί να διακηρύττη τό στόμα μας τόσο, όσο τή 
σταύρωσι τοϋ Κυρίου καί Θεού καί Σωτήρος Ίησου 
Χρίστου. "Οσοι βλέπουν τό σταυρό καί δεν αισθά¬ 
νονται την τραγικότητα τής άμαρτίας καί τήν άπει¬ 
ρη άγάπη του Θεού προς τους άμαρτωλους άν- 
θρώπους, αυτοί είνε άχάριστοι, άναίσθητοι, χυδαίοι 
άνθρωποι. Αυτοί μέσα στα στήθη τους δεν έχουν 
καρδιά, άλλ* ένα κομμάτι πέτρα. Αυτοί συνέφερε νά 
μη είχαν γεννηθή. "Οποιος γεννήθηκε καί δεν αισθάν- 
θηκε τή σταύρωσι τού Χριστού, είνε τερατώδης 
ΰπαρξις, σατανάς μέ μορφή ανθρώπου. 

Χριστέ! Δώσε μας τή δύναμι νά αΐσθανώμεθα τή 
σταυρική θυσία σου όλες τις ήμερες τής ζωής μας, 
καί συνεχώς νά τήν αΐσθανώμεθα περισσότερο. Χά¬ 
ραξε τό σταυρό σου μέσα στίς καρδιές μας. Δώσε 

μας τά αισθήματα του μαθητου τής άγάπης Ίωάν- 
νου του Θεολόγου, του Πέτρου, του Παύλου, του 
Ιγνατίου του Θεοφόρου, του Ίωάννου του Χρυσο¬ 
στόμου, του Γρηγορίου του Παλαμα, τοΰ Κοσμά τού 
Αιτωλού, τού Νικοδήμου τοΰ Αγιορείτου καί όλων 
των αγίων σου. Κάνε τά μάτια μας να βουρκώνουν 
καί να δακρύζουν στή θέα καί στή σκέψι τοΰ 
Σταυρού σου. Κάνε, Χριστέ, καί όλους τους άνθρώ- 
ττους να αισθάνωνται τήν υψίστη καί μοναδική θυ¬ 
σία σου, γιατί για όλους θυσιάσθηκες. 

Στίχ. 44: Άρχικώς καί οι δύο λησταί ύβριζαν τον 
Ιησού. Παρά τούς φοβερούς ττόνους των, είχαν τή 
διάθεσι νά εμπαίζουν τον Ίησοΰ. Ό Σατανάς έξήγει- 
ρε καί αύτούς εναντίον τού Αθώου. ’Ίσως δέ νόμι¬ 
ζαν, ότι ύβρίζοντας τον Ιησού θά εύχαριστούσαν 
τούς Ιουδαίους, ώστε νά τούς κατεβάσουν άττό τούς 
σταυρούς των. 

Αλλά κατόπιν ό ένας άπό τούς δύο ληστάς, βλέ¬ 
ποντας τό άπέραντο ψυχικό μεγαλείο τού Ιησού, 
πού ύπέμενε τά πάντα άγογγύστως, καί δεχόμενος 
μυστική έπίδρασι τής θείας Χάριτος, πού άπέρρεε ά¬ 
πό τό διπλανό σταυρό, μετανόησε, όπως άναφέρει ό 
Λουκάς, έπέπληξε τον άλλο ληστή καί είπε στο Χρι¬ 
στό τό συγκινητικό εκείνο λόγο, «Μνησθητί μου, Κύ¬ 
ριε, όταν ελθτ)ς εν ττ\ βασιλεία σου» (Λουκ. κγ' 42). 

Άπό τήν άθλιότητα τής βλασφημίας ό ένας λη¬ 
στής άποτόμως βρέθηκε στο μεγαλείο τής ομολο¬ 
γίας. Καίτοι ό Ιησούς ήταν κρεμασμένος στο σταυρό 
καί φαινόταν τελείως άδύνατος καί εξουθενωμένος, ό 
ληστής αύτός τον ώμολόγησε Κύριο καί Βασιλιά! Τέ¬ 
τοια θαύματα συμβαίνουν στις ψυχές καί των μεγα- 

λυτέρων άμαρτωλών και κακούργων, άρκεΐ στις 
ψυχές αυτές να υπάρχη μια γωνιά από καλή διάθε- 
σι, ώστε νά μπορή νά επιδράση ή θεία Χάρις. Ό λη¬ 
στής εκείνος λέγεται «ευγνώμων», διότι είχε καλή 
γνώμη, καλή διάθεσι, ήταν καλοπροαίρετος. 

Στίχ. 46: Ό Ιησούς, λίγο προ του θανάτου του, 
φώναξε μέ φωνή μεγάλη: « Ήλί Ήλί, Χίμα σαβα- 
χθανί;», τουτέστι, «Θεέ μου Θεέ μου, γιατί μέ έγκα- 
τέλειψες;». 

Είνε παράδοξο δτι ό Ιησούς, τρεις περίπου ώρες 
μετά τή σταύρωσί του, είχε τή δύναμι νά φωνάξη 
δυνατά, ένω κανονικώς ή φωνή του έπρεπε νά σβήνη 
άπό τήν έξάντλησι. Φωνάζοντας δυνατά ό Ιησούς 
άποδεικνύει και μ* αυτό τον τρόπο, ότι δέν ήταν 
κοινός άνθρωπος, αλλά μοναδικός άνθρωπος, μέ με¬ 
γάλα άποθέματα ζωής εντός του. 

Ή σπαραξικάρδια κραυγή του Ίησου, «Ήλί 
Ήλί , Χίμα σαβαχθανί;», «Θεέ μου Θεέ μου, γιατί μέ 
έγκατέλειψες;», ή ιδία κραυγή στήν αρχή του ΚΑ' 
Ψαλμου, του πιο μεσσιακου Ψαλμου, είνε μυστη¬ 
ριώδης και κάνει τά πνεύματα των θεολόγων νά ιλιγ- 
γιούν. Ό Χριστός έφερε επάνω του όλες τις άμαρτίες 
του κόσμου. « Τον μη γνόντα αμαρτίαν ύπερ ημών 
αμαρτίαν εποίησεν» (Β' Κορ. ε' 21). Τον Ίησου, ό 
όποιος δέν γνώρισε άμαρτία, ό Θεός τον έκανε γιά 
μάς άμαρτία! «Χρίστος ημάς εξηγόρασεν εκ της κα¬ 
τάρας τον νόμου γενόμενος ύπερ ημών κατάρα· γε- 
γραπταί γάρ' επικατάρατος πας 6 κρεμάμενος επί 
ξύλου» (Γαλ. γ' 13). Ό Χριστός γιά μάς έγινε κατά¬ 
ρα! Ναί, γιά μάς ό άγιος έγινε άμαρτία, όλη ή άμαρ¬ 
τία τής άνθρωπότητος συμπυκνωμένη, και ό εύλο- 

γημένος έγινε κατάρα, δλη ή κατάρα τής αμαρτωλής 
άνθρωττότητος συμπυκνωμένη! Πάνω στο σταυρό ό 
Ίησοΰς, καίτοι προσωπικώς άναμάρτητος, άφου σή¬ 
κωσε τις αμαρτίες δλου του κόσμου, έπασχε ώς ό με¬ 
γαλύτερος αμαρτωλός, κακούργος και επικατάρα¬ 
τος! Και για τούτο ό Θεός, που όντως αμαρτωλούς 
και κακούργους δεν εγκαταλείπει, τον Υιό του έγκα- 
τέλειψε, τον άφησε άβοήθητο στο φρικτό μαρτύριό 
του. Και γι’ αυτό ό Ιησούς ώς άνθρωπος στο άπο- 
κορύφωμα του πόνου και τής άγωνίας του έβγαλε 
σπαραξικάρδια κραυγή, άχι για να έκφράση γογ¬ 
γυσμό και μομφή εναντίον του Θεοΰ, άλλα για να 
έκφράση φυσικό παράπονο για τήν έγκατάλειψί του, 
δπως ένα άβοήθητο παιδί εκφράζει φυσικό παράπο¬ 
νο προς τον πατέρα του. "Αν ό Θεός άπαντουσε στο 
παράπονο του Ιησού, θά έλεγε: Υιέ μου! Σε έγκατέ- 
λειψα, για να υποστής ολόκληρο τον πόνο του 
φρικτου σου μαρτυρίου, ώστε ή θυσία σου νά εϊνε 
τελεία καί νά δύναται νά σώζη σε τέλειο βαθμό. 

Δεν μπορούμε, άδελφοί, νά είσχωρήσωμε σ’ δλο 
τό βάθος τού μυστηρίου, που κρυβόταν στο δράμα 
τού Εσταυρωμένου εξ αιτίας των άμαρτιών μας. 

Στίχ. 50: Καί πάλι ό Ίησοΰς έκραξε με φωνή με¬ 
γάλη, καί τότε «άφηκε το πνεύμα». Καί πάλι έδει¬ 
ξε, δτι μέσα του είχε μεγάλα άποθέματα ζωής καί 
συνεπώς δεν πέθαινε, επειδή καί δταν ήθελαν οι εχ¬ 
θροί του, άλλ* επειδή καί δταν ήθελε ό ίδιος. "Οταν 
ό Ιησούς είδε, δτι εκπληρώθηκαν δλες οι σχετικές με 
τό πάθος προφητείες, τότε παρέδωσε τό πνεύμα 
στον Πατέρα. Ό Πιλάτος, δπως λέγει ό Μάρκος, 
θαύμασε γιά τό γρήγορο θάνατο τού Ιησού. Ό Ίη- 

σους ένήργησε κατά τό θάνατό του όπως είχε πει: 
«Κανείς δεν άφαιρεΐ τή ζωή μου, άλλ 5 εγώ θυσιάζω 
αυτήν» (Ίωάν. ι' 18). 

Στίχ. 51: Μόλις ό Χριστός άπέθανε, τό καταπέ¬ 
τασμα του ναού, ένα πυκνό ύφασμα, που χώριζε τά 
άγια άπό τά άγια των άγιων, δπως τό δικό μας τέμ¬ 
πλο χωρίζει τον κυρίως ναό άπό τό ιερό βήμα, σχί¬ 
στηκε στά δύο, άπό πάνω έως κάτω. Τι σήμαινε 
αυτό τό θαύμα; Σήμαινε, ότι με τό θάνατο του Ιη¬ 
σού άνοιξε ό δρόμος άπό τον κόσμο προς τα αλη¬ 
θινά άγια των άγιων, προς τον ούρανο. Ο θανατος 
του Ίησου εΤνε ό θρίαμβος κατά τής άμαρτίας, ή 
οποία εμπόδιζε τήν είσοδο στον ουρανό. Ό σεισμός 
καί τά άλλα θαύματα, που έγιναν κατά τή σταύρω- 
σι καί τό θάνατο του Ίησου, είνε σημεία του θριάμ¬ 
βου του Κυρίου. Οι Ιουδαίοι νόμιζαν, ότι με τή 
σταύρωσι καί τό θάνατο θά έκλεινε ό φάκελλος του 
Ίησου. Αλλά παραδόξως, όπως άλλωστε προεΐπε ό 
Ιησούς, άπό τή σταύρωσι καί τό θάνατό του άρχί- 
ζει ή μεγάλη δόξα, δόξα του Ίησου καί δόξα όσων 
πιστεύουν στο όνομά του καί στή λυτρωτική θυσία 
του. 

Ό θάνατος των άλλων άνθρώπων είνε τό τέρμα 
του έργου των. Ό θάνατος του Ίησου είνε τό κύριο 
έργο του κατά τους χρόνους τής επιγείου παρου¬ 
σίας του καί άρχή νέου ενδόξου έργου με αιώνια 
συνέχεια στήν Εκκλησία του. 

Ματθ. ΚΖ' 57-66 


Μάθημα 49ο 


ΤΑΦΗ ΚΑΙ ΑΣΦΑΛ1ΣΙΣ ΤΟΥ ΤΑΦΟΥ 

Στο εικοστό έβδομο κεφάλαιο του Ματθαίου, 
στίχ. 57-66, γίνεται λόγος: α') Για τήν ταφή του Ιη¬ 
σού, στίχ. 57-61, και β')Γιά τήν άσφάλισι του τά¬ 
φου, στίχ. 62-66. 

Έξήγησις λέξεων και φράσεων 

57: οφίας δε γενο/χεν ης = καί όταν ή ήμερα προχώ¬ 
ρησε (καί πήγαινε να βραδυάση). 
τοννομα - στο όνομα. 
δ? καί αυτός = που καί αυτός. 
έμαθήτβυσε τω 'Ί'ησοΰ = υπήρξε μαθητής του Ιη¬ 
σού. 

58: Ύ]ΤΎ]σατο = ζήτησε. 

εκελευσεν άποδοθήναι = διέταξε να δοθή. 

60: εν τω καινώ = στο καινούργιο. 

δ ελα τόμησεν εν ττ] πέτρα = που τό λάξευσε (ή 
άνοιξε) στο βράχο. 
προσκνλίσας = άφου κυλισε. 

62: ττ} δε έπανριον - τήν άλλη δε ήμερα, 
ήτις εστί = ή οποία είνε. 
συνήχθησαν = μαζευθηκαν. 

63: ετι ζών = ενώ άκόμη ζοΰσε. 
εγειρο/χαι = άνασταίνομαι. 

64: κέλευσον ουν = δώσε λοιττόν διαταγή. 

άσφαλισθήνοα τον τάφον = ν’ άσφαλισθή ό τάφος. 
μηποτε = μήπως. 
ηγέρθη = άναστήθηκε. 

καϊ έσται η έσχατη πλάνη χείρων της πρώτης 
= και θά είνε ή τελευταία πλάνη χειρότερη 
άπό τήν πρώτη. 

65: εφη αύτοΐς = τους είπε, 
έχετε = λάβετε, πάρετε. 
κουστωδία = φρουρά. 
ώς οίδατε = δπως ξέρετε. 

66: σφραγίσαντες = άφου σφράγισαν (με ταινία και 
βουλοκέρι). 

μετά της κουστωδίας = διά τής φρουράς. 

Παρατηρήσεις καί διδάγματα 

Στίχ. 57-61: Ό Ιησούς πέθανε μέσα στήν έσχά- 
τη καταφρόνησι και έξουθένωσι, άλλ’ ένταφιάσθηκε 
με τιμή. 

Ό φόβος των Ιουδαίων κυριαρχούσε στις ψυχές. 
Και φαινόταν, πώς κάνεις δεν θά τολμούσε νά προσ- 
φέρη στον Ίησου επικήδειες τιμές. "Οποιος θά τολ¬ 
μούσε τέτοιο πράγμα, θά κινδύνευε νά έκτελεσθή και 
εκείνος. Αλλά στις πιο τρομερές ώρες εκλάμπει ή 
άρετή. Ό Θεός κάνει θαύματα μέσα στις ψυχές. Θαύ¬ 
μα εκανε καί στήν περίπτωσι τής ταφής του Ίησου. 
"Ενας άνθρωπος τόλμησε, προσήλθε στον Πιλάτο 
καί ζήτησε νά θάψη τό σώμα του Ίησου. Το όνομά 
του Ιωσήφ. Ευλογημένο όνομα, τρισευλογημένο! 
"Ενας Ιωσήφ στήν παλαιά εποχή, ό πάγκαλος, εθρε- 


1 3 Τό Εύαγγέλιο τοΟ Ματθαίου 

ψε τό λαό τοΟ ΘεοΟ άπ’ τις αποθήκες τής Αίγυ¬ 
πτου. "Ενας άλλος Ιωσήφ έπειτα, ό σώφρων, στά¬ 
θηκε προστάτης τής Παρθένου καί του παιδιού της 
Ίησοΰ. Καί ένας τρίτος Ιωσήφ τώρα, ό Άριμαθαϊος, 
φροντίζει για την τιμητική ταφή του Ίησοΰ. 

Τί ήταν ό Ιωσήφ αυτός; Άνθρωπος πλούσιος, 
λέγει ό Ευαγγελιστής. Πλούσιος σε υλικά άγαθά. 
Άλλα πλούσιος καί σε εύγενή αισθήματα. Σπανίως 
ό υλικός πλούτος συνυπάρχει με τον πνευματικό 
πλούτο. Ή περίπτωσις τοϋ Ιωσήφ ήταν μία άπό τις 
πιο σπάνιες. Ό πλούσιος αύτός ήταν άξιος άπόγο- 
νος του Αβραάμ. Πίστευε στο Θεό, καί, όπως άνα- 
φέρουν οι άλλοι Εύαγγελισταί, ήταν άγαθός καί δί¬ 
καιος καί περίμενε τή βασιλεία του ΘεοΟ. Τά υλικά 
άγαθά δεν τόν ικανοποιούσαν. Διψούσε γιά λύτρω- 
σι καί γιά τόν πλούτο τής βασιλείας του Θεού. ΓΓ 
αύτό καί ό Θεός τοϋ έδωσε τήν εξαιρετική τιμή, νά 
κηδεύση με τιμή Εκείνον, πού εΐνε ό ίδιος ό Θεός καί 
ό αιώνιος Βασιλεύς! 

Ό Ιωσήφ επίσης, όπως άναφέρουν οί Εΰαγγελι- 
σταί Μάρκος καί Λουκάς, ήταν άπ’ τούς επισήμους 
Ιουδαίους, βουλευτής, μέλος δηλαδή του Μεγάλου 
Συνεδρίου. Άλλ’ όπως διέφερε άπ’ τους πολλούς 
πλουσίους, έτσι διέφερε καί άπ’ τους πολλούς βου- 
λευτας. Οι άλλοι βουλευταί ψήφισαν εναντίον τοϋ 
Ίησοΰ, ό Ιωσήφ διαφώνησε καί διαχώρισε τις εύ- 
θυνες του. ΊΊταν βουλευτής καί έκρινε «μετά βου¬ 
λής», μέ σκέψι καί περίσκεψι. Ήταν εύσχήμων καί 
δέν συνέπραξε στήν άσχημία, τή μεγαλύτερη άσχη- 
μία των αιώνων. Ήταν άγαθός καί δίκαιος, καί ψή¬ 
φισε υπέρ του Άγαθοΰ καί του Δικαίου. Πόσοι 

βουλευταί του Ελληνικού Κοινοβουλίου ομοιάζουν 
μέ τον Ιωσήφ;... 

Ό Ιωσήφ ήταν και μαθητής του Ίησου. Άλλα 
τί μαθητής; Όχι όπως οι δώδεκα, όχι δπως οί έβδο- 
μήκοντα, άλλα «κεκρυμμενος διά τον φόβον των 
Ιουδαίων» (Ίωάν. ιθ' 38). Επειδή είχε θέσι, και μά¬ 
λιστα σπουδαία, δεν παρουσιαζόταν φανερά ώς μα¬ 
θητής του Ίησου, άλλα κρυβόταν, διότι φοβόταν τή 
δυσμένεια των Ιουδαίων. Ό Ιωσήφ άπό τό φόβο του 
δεν φοιτούσε στο ήμερήσιο, άλλα στο νυκτερινό σχο¬ 
λείο του Ίησου! Έτσι συνήθως συμβαίνει μ’ όσους 
έχουν θέσεις και άξιώματα. Για να μή περιπέσουν σε 
δυσμένεια και διακινδυνεύσουν τις θέσεις καί τα 
άξιώματά τους, άποφεύγουν να έκδηλώνωνται ώς 
χριστιανοί. Αμαρτία βεβαίως, μεγάλη αμαρτία, 
είδος άρνήσεως του Ίησου. Αυτή τήν αμαρτία είχε 
καί ό Ιωσήφ. Άλλα δεν παρέμεινε στήν αμαρτία μέ¬ 
χρι τέλους. Εκδηλώθηκε υπέρ του Ίησου, καί μάλι¬ 
στα στις πιο τρομερές ώρες, πού θά περίμενε κανείς 
νά δειλιάση καί νά κρυφθή περισσότερο. Οί φανεροί 
καί επίσημοι μαθηταί του Ίησου διασκορπίσθηκαν 
καί κρύβονταν, ό κρυφός μαθητής εκδηλώθηκε καί 
ένήργησε σάν ήρωας! Οί άλλοι μαθηταί στις δύσκο¬ 
λες εξετάσεις πήραν μηδέν, αυτός πήρε άριστα! 
«Πεττανται τόλμα μαθητών , Άριμαθαΐος δε αρι¬ 
στεύει Ίωσηφ»\ Ό Ιωσήφ ώμοίαζε μέ μερικά άνθη, 
που εϊνε κλειστά καί δέν εύωδιάζουν τήν ήμέρα, άλλ’ 
άνοίγουν καί εύωδιάζουν τή νύκτα. "Οσο τό Φως τό 
άληθινό φώτιζε τον κόσμο καί ήταν ήμέρα, ό Ιωσήφ 
ήταν κλειστό άνθος καί δέν άπέπνεε ευωδία. "Οταν 
τό Φως έδυσε πάνω στο Γολγοθά καί έγινε νύκτα, 

τότε ό Ιωσήφ άνοιξε και σκόρπισε τό εξαίσιο άρωμά 
του! 

Οι Ιουδαίοι παρέδωσαν τον Ιησού στον Πιλάτο 
και ο Πιλάτος απεδωσε τον Ίησου στον Ιωσήφ. Ό 
Ιωσήφ αποκαθήλωσε, ξεκάρφωσε δηλαδή, και κατέ¬ 
βασε άπ’ τό σταυρό τό σώμα. 

Οπως δε αναφέρει ό ευαγγελιστής Ιωάννης, ήλ¬ 
θε και ό Νικόδημος, γιά νά προσφέρη και αυτός επι¬ 
κήδειες τιμές στον Ιησου. Ό Νικόδημος και ό περίφη¬ 
μος διάλογος του Ιησου μαζί του εϊνε γνωστά (Ιω¬ 
άν. γ 1-21). Οπως ό Ιωσήφ, έτσι και ό Νικόδημος 
ήταν αργών των Ιουδαίων. Τήν πρώτη φορά ήρθε 
νύκτα στο Χριστό. Γιατί νύκτα; Μάλλον «διά τον 
φόβον των Ιουδαίων». Άλλ’ αν τότε φοβόταν, τώ¬ 
ρα τόλμησε και αύτός νά έκδηλωθή υπέρ του Ιησού. 
Κατά τον περίφημο εκείνο νυκτερινό διάλογο ό Ιη¬ 
σούς προεΐπε στο Νικόδημο τή σταύρωσί του: «Και 
καθώς Μωυσής υφωσε τον όφιν εν τή ερήμω, ούτως 
ύφωθήναι δει τον Υιόν τον ανθρώπου , ΐνα πας ό 
πιστεύων εις αυτόν μή άπόληται άλλ’ εχτ) ζωήν αι¬ 
ώνιον» (Ίωάν. γ' 14-15). Τώρα, πού ό Ιησούς υψώ¬ 
θηκε πάνω στο σταυρό, ό Νικόδημος θά θυμήθηκε 
τον προφητικό εκείνο λογο τον Ιησου και θα ένιωσε 
ιδιαίτερη συγκίνησι καί συγκλονισμό. "Οπως λέγει 
πάλι ό Ιωάννης, ό Νικόδημος έφερε εκατό περίπου 
λίτρες μίγμα άπό σμύρνα καί άλόη, 32 κιλά καί πλέ¬ 
ον πολύτιμα άρώματα! "Ετσι ό Νικόδημος έδειξε τά 
εύγενή καί πλούσια αισθήματα τής άγάπης του 
πρός τον Ίησου Χριστό. 

Ό Ιωσήφ έφερε σινδόνα καθαρή, άμεταχείριστη. 
Καί μαζί με τό Νικόδημο έλαβε τό σώμα, τό άλειψε 
μέ τά άρώματα, τό έδεσε με επιδέσμους, τό τύλιξε 

στή σινδόνα, τό έθεσε μέσα στο δικό του καινούργιο 
μνημείο, που ήταν λαξευμένο σε βράχο, που κάνεις 
ποτέ δεν είχε τεθή, κύλισε ένα μεγάλο λίθο στην είσο¬ 
δο του μνημείου και άπήλθε. Τ Ηταν δε εκεί άπέναντι 
του τάφου και παρακολουθούσαν την ταφή ή Μα¬ 
ρία ή Μαγδαληνή και ή άλλη Μαρία, ή μητέρα τού 
Ιακώβου και τού Ίωσή, άφωσιωμένες μαθήτριες τού 
Ιησού, οί όποιες τον άκολούθησαν άπ* τή Γαλιλαία, 
παρακολούθησαν τό δράμα τής σταυρώσεως, καί 
τήν Κυριακή τό πρωί έφεραν άρώματα στον τάφο 
για να άλείψουν τό σώμα. 

Ή καθαρή καί άμεταχείριστη σινδόνα, τό και¬ 
νούργιο καί άμεταχείριστο μνημείο, καθώς επίσης ή 
γέννησις εκ τής Παρθένου καί ή έπιβίβασις τού Ιη¬ 
σού στον πώλο πού κανείς ποτέ δέν είχε καθήσει, 
αυτά τα τέσσερα πράγματα έχουν μια μυστική 
έννοια, σημαίνουν τήν άπόλυτη αγνότητα τού Ιη¬ 
σού. 

Τό σώμα τού Ιησού μετά τό θάνατο καί μέσα 
στον τάφο δέν ύπέστη «δια φθοράν» (Ψαλμ. ιε' 10, 
Πράξ. β' 27, 31), δέν έπαθε δηλαδή άποσύνθεσι, 
όπως παθαίνουν τά σώματα τών άλλων νεκρών. 
Διότι τό σώμα τοΰ Χριστού ήταν «εκ Πνεύματος 
"Αγίου καί Μαρίας της Παρθένου », άπαλλαγμένο 
άπ’ τό προπατορικό άμάρτημα, σώμα τελείως άνα- 
μαρτήτου προσώπου, καί επί πλέον σώμα ενωμένο 
καί μετά τό θάνατο καί μέσα στον τάφο μέ τή θε¬ 
ότητα. "Οπως δέ τό σώμα τού Χριστού κατέβηκε 
στον τάφο ενωμένο μέ τή Θεότητα, έτσι καί ή ψυχή 
του κατέβηκε στον άδη ενωμένη μέ τή Θεότητα. 

Πόσο ωραίο καί συγκινητικό είνε τό δοξαστικό 
τής Εκκλησίας μας που ψάλλεται τή Μεγάλη Πα- 

ρασκευή στην ακολουθία του εσπερινού για την 
άποκαθήλωσι και την ταφή του Ίησου! 

«Σε, τον άναβαλλόμενον τό φώς ώσπερ ίμά- 
τιον , καθελών Ίωσηφ από του ζύλου συν Νικοδημω 
και θεωρησας νεκρόν , γυμνόν , άταφον , εύσυμπάθη- 
τον θρήνον άναλαβών , όδυρόμενος ελεγε* Οιμοι, 
γλυκύτατε Ίησου! ον προ μικρού 6 ήλιος, εν σταυρώ 
κρεμαμενον θεασάμενος, ζόφον περιεβάλλετο και η 
γη τώ φόβω εκυμαίνετο και διερρηγνυτο ναού τό 
καταπέτασμα * αλλ’ ί8ού νυν βλέπω σε δι 9 έμε εκου- 
σιως υπελθοντα θάνατον . Πως σε κηδεύσω, Θεε 
μου; *Η πώς σινδόσιν είλησω; Ποίαις χερσι δε 
προσφαυσω το σόν άκηρατον σώμα; *Η ποια άσμα¬ 
τα μελφω τη ση εζόδω, οίκτίρμον; Μεγαλύνω τα 
πάθη σου , υμνολογώ καί την ταφήν σου συν τη 
άναστάσει κραυγάζων Κύριε , δόξα σοι». 

Στίχ. 62-66: Και μετά τό θάνατο του Ίησου οί 
αρχιερείς καί οί Φαρισαίοι δέν ησύχασαν. "Οταν ό 
Ιησούς είπε, ότι θά έμενε στη γή τρεις ήμερες, δπως 
ό Ιωνάς έμεινε στην κοιλιά τού κήτους τρεις ήμερες, 
οί μαθηταί δεν κατάλαβαν τή σημασία αυτού του 
λόγου. Καί ουδέποτε οί μαθηταί συνειδητοποίησαν 
τους λόγους του Ίησου, ότι θ’ όνασταινόταν εκ 
νεκρών. Οί εχθροί όμως τοΰ Ίησου κατάλαβαν καλά. 
Καί φοβούμενοι, μήπως δήθεν οί μαθηταί κλέψουν τό 
σώμα του Ιησου και διαδώσουν ότι άναστήθηκε, — 
κατά βάθος φοβούνταν πραγματική άνάστασι τού 
Ιησου-, καταδιώκουν τον Ιησου καί μετά θάνατον! 
Τήν επομένη τής ταφής έρχονται στον Πιλάτο καί 
ζητούν ν’ άσφαλισθή ό τάφος μέχρι τήν τρίτη ήμέ- 
ρα. Ό Πιλάτος είχε τύψεις συνειδήσεως γιά τήν κα- 

ταδίκη του Ίησου. Οί δέ τύψεις μετά τά συγκλονι¬ 
στικά σημεία του τριώρου σκότους, του σεισμού 
κ.λπ., άσφαλώς έγιναν έντονώτερες. ΓΓ αυτό ό Πι¬ 
λάτος με πολλή δυσφορία είπε λακωνικώτατα στους 
αρχιερείς και Φαρισαίους: «’Έχετε κουστωδίαν υπά¬ 
γετε άσφαλίσασθε ώς οΐδατε». Εϊνε σάν νά τους ελε- 
γε: Με βάλατε και υπέγραψα τό έγκλημα. Και ακόμη 
μ* ενοχλείτε; Κάνετε όπως νομίζετε. Πηγαίνετε στο 
Διάβολο και άφήστε με ήσυχο! 

Οί άρχιερεΐς καί οί Φαρισαίοι πήραν την κου¬ 
στωδία, τή φρουρά δηλαδή, καί πήγαν καί άσφάλι- 
σαν τον τάφο. Σφράγισαν τό μεγάλο λίθο, που έκλει¬ 
νε την είσοδο του τάφου. Πώς; "Απλωσαν μιά ται¬ 
νία υφάσματος πάνω άπό τό λίθο καί εφήρμοσαν τά 
δύο άκρα της στά χείλη του τάφου άπό τό ένα καί 
άπό τό άλλο μέρος. Καί έγκατέστησαν τή φρουρά 
γιά τή φύλαξι του τάφου. Αυτά έπραξαν. Καί άς ση- 
μειωθή, ότι αυτά έπραξαν τήν ήμέρα του Σαββάτου, 
καί μάλιστα εξαιρετικού Σαββάτου, διότι τό Σάββα¬ 
το εκείνο ήταν Πάσχα των Ιουδαίων. Οί υποκριταί 
κόπτονταν γιά τό Σάββατο. Κατηγορούσαν τον Ίη¬ 
σου, ότι θεράπευε τό Σάββατο. Καί εν τούτοις αυτοί 
τή μεγάλη εκείνη ήμέρα έπραξαν έργο έμπαθείας, 
συνεχίζοντας τό έγκλημα κατά του Ίησου. Πόσο 
εμπαθείς καί άντιφατικοί ήταν! 

Έτσι είνε καί όλοι όσοι άπορρίπτουν καί διώκουν 
τό Χριστό, διότι τους κυριεύει καί τούς κυβερνφ ό 
Σατανάς, καί δεν ξέρουν τί λένε καί τί κάνουν. 


Οί Ιουδαίοι άσφάλισαν τον τάφο του Ίησου 
κατά τής άναστάσεως. Άλλ* ή άσφάλισις ήταν υπέρ 
τής άναστάσεως. "Αν δεν άσφάλιζαν τον τάφο, τότε 
θά μπορούσαν μέ κάποια σοβαροφάνεια νά ίσχυρι- 

σθοΰν, δτι το σώμα έκλάπη. Άλλα τώρα, που ό τά- 
Φ°ς ήταν ασφαλισμένος, ό ισχυρισμός τους καταπί¬ 
πτει ώς γελοίος. 

Με όσα έκαναν οι Ιουδαίοι κατά του Ίησου όταν 
ζουσε, χωρίς να τό καταλαβαίνουν οί τυφλοί από τό 
πάθος, έξεπλήρωναν πλήθος προφητείες τής ΓΊα- 
λαιάς Διαθήκης για τό Μεσσία. Και με ό,τι έκαναν 
κατά του Ίησου όταν πέθανε και ένταφιάσθηκε, κα- 
τωχύρωσαν την άνάστασί του. Πολλές φορές ό Θεός 
χρησιμοποιεί ενέργειες των εχθρών του ώς επιχειρή¬ 
ματα υπέρ τών αληθειών του. 

Ματθ. ΚΗ' 


Μάθημα 50ό 


Η ΑΝΑΣΤΑΣΙΣ ΚΑΙ ΕΜΦΑΝΙΣΕΙΣ 
ΤΟΥ ΑΝΑΣΤΑΝΤΟΣ 


Στο εικοστό όγδοο κεφάλαιο τοΟ Ματθαίου γίνε¬ 
ται λόγος: α') για την άνάστασι του Κυρίου και την 
έμφάνισι στις μυροφόρες, στίχ. 1-10, β') για τή δω¬ 
ροδοκία των φρουρών του τάφου, στίχ. 10-15, και 

γ) για την έμφάνισι στο όρος τής Γαλιλαίας, στίχ. 
16-20. 


Εξήγησις λέξεων καί φράσεων 

1: όφέ δε σαββάτων = μετά δέ τήν άργία (του Σαβ¬ 
βάτου). 

τύ\ έπιφωσκονση εις μίαν σαββάτων = τήν ημέ¬ 
ρα που ξημέρωνε ως πρώτη τής εβδομάδος 
(τά ξημερώματα τής Κυριακής). 
θεωρησαι = για να ιδουν. 

2: από της θύρας = άπό τήν είσοδο. 

3: ην = ήταν. 

η ιδέα = ή μορφή, το πρόσωπο. 

4: έσείσθησαν = συγκλονίσθηκαν. 

οί τηρουντες = οί φυλάσσοντες, οι φυλακές. 

5: οίδα = ξέρω. 

6 » ν * ο ^ \ 7 > ο- ~ 

: ουκ εστιν ωοε = δεν εινε εδω. 
ηγέρθη γάρ = άλλ’ άναστήθηκε. 

7: προάγει υμάς = πηγαίνει μπροστά άπό σάς, σάς 
συναντφ, θά σάς συναντήση. 

οφεσθε = θά τον ίδήτε. 

8: εδραμον = ετρεξαν. 

9: άπαγγεΐλαι = ν’ άναγγείλουν. 

εκράτησ αν = έπιασαν. 

10: απαγγείλατε - άναγγείλατε. 

κακέΐ με δφονται = και εκεί θά με ιδουν. 

11: τινες της κουστωδίας = μερικοί απ’ τή φρουρά. 
12: αργύρια ικανά = αργύρια (χρήματα) αρκετά. 

13: ημών κοιμωμενων - ενώ εμείς έκοιμώμεθα. 

14: εαν ακουσθη τούτο επι του ηγεμόνος = και εάν 
τό μάθη ό ήγεμών. 

πείσομεν αυτόν = θά τον καθησυχάσωμε. 
αμέριμνους ποιησομεν = θά σάς άπαλλάξωμε 
άπό άνησυχία. 

15: δι εφημίσθη = διαδόθηκε. 

16: ου ετάταξο = δττου ώρισε. 

17: οι δε εδίστασαν = μερικοί δε φοβήθηκαν. 

19: μαθητεύσατε = κάνετε μαθητάς μου, κάνετε χρι¬ 
στιανούς, εκχριστιανίσετε. 

20: τηρεΐν = νά φυλάττουν. 

πάντα οσα ενετειλάμην ύμΐν = όλα όσα σας 
είπα, όλα όσα σάς δίδαξα. 
μεθ' υμών είμι = είμαι μαζί σας, θά είμαι μαζί σας. 
εως της συντέλειας του αίώνος = μέχρι τό τέλος 
του κόσμου. 

Παρατηρήσεις καί διδάγματα 

Στίχ. 1-10: Ή άνάστασις του Κυρίου είνε τό ενδο¬ 
ξότερο και χαρμοσυνώτερο γεγονός τής Πίστεώς 
μας. Γι αυτό την άναφερουν και οι τέσσαρες Ευαγ- 
γελισται, ενω τη Γεννησι του Κυρίου άναφέρουν δυο 

μόνο από τους Ευαγγελιστάς. Μεγάλο γεγονός ή 
Γέννησις, άλλ’ ή άνάστασις μεγαλύτερο. 

Κανείς Ευαγγελιστής δεν αναφέρει τον άκριβή 
χρόνο καί δεν περιγράφει τό γεγονός τής άναστά- 
σεως. Γιατί; Διότι οί Ευαγγελισταί εϊνε ιστορικοί, οι 
πλέον ευσυνείδητοι καί ειλικρινείς ιστορικοί, καί γρά¬ 
φουν ό,τι γνώριζαν καί είδαν. Ποια άκριβώς ώρα καί 
στιγμή άναστήθηκε ό Κύριος, δεν γνώριζαν. Γνώρι¬ 
ζαν μόνο, ότι άναστήθηκε τις πρώτες νυκτερινές ώρες 
τής πρώτης ήμέρας τής έβδομάδος, τής Κυριακής 
δηλαδή. Καί αυτό, που γνώριζαν, αυτό άναφέρουν. 
Πώς επίσης άναστήθηκε ό Κύριος, δεν είδαν. Είδαν 
τον Άναστάντα κατά τις διάφορες εμφανίσεις του, 
όχι όμως τήν άνάστασί του. Καί γι’ αυτό δεν περι¬ 
γράφουν τήν άνάστασί, άλλα τον Άναστάντα στις 
εμφανίσεις του. Άν ή άνάστασις δεν ήταν άληθινή, 
άλλα πλαστή, οι Ευαγγελισταί θά τήν περιέγραφαν, 
καί μάλιστα με τις πλέον εντυπωσιακές λεπτομέρει¬ 
ες. Επίσης, άν ή άνάστασις ήταν πλαστή, οί σχε¬ 
τικές διηγήσεις θά παρουσίαζαν τον Ίησου νά εμφα¬ 
νίζεται πρώτα στους Μαθητάς, όχι στις γυναίκες. 
Θά τον παρουσίαζαν δέ νά εμφανίζεται καί στον 
Πιλάτο καί στον Καϊάφα καί στον Άννα ώς τρομερός 
κριτής. Καί γενικώς, άν ή άνάστασις ήταν πλαστή, 
οί σχετικές άφηγήσεις θά ήταν γεμάτες άπό μεγα- 
λοστομίες καί θριαμβολογίες του Ίησου, τών Αγγέ¬ 
λων, τών Μαθητών καί τών μυροφόρων, ενώ τώρα τό 
ενδοξότερο γεγονός τών αιώνων άναφέρεται μέ κα¬ 
ταπληκτική απλότητα. Ό Ιησούς είχε πει, ότι τήν 
τρίτη ήμέρα Θά άνασταινόταν. Άλλ’ οί άκόλουθοι 
του Ίησου ουδέποτε συνειδητοποίησαν ένα τέτοιο 
λόγο. "Οταν είδαν μάλιστα νά συλλαμβάνεται ό Δι- 

δάσκαλός τους, νά καταδικάζεται, να κακοποιήται, 
να εξευτελίζεται, νά σταυρώνεται, νά πεθαίνη και νά 
κατέρχεται στον τάφο άγνώριστος, ένα σωματικό 
ράκος, κλονίσθηκαν, άπογοητευθηκαν, «τάχασαν»! 
Τά τρομερά και φρικώδη γεγονότα των παθών του 
Διδασκάλου, αυτά επιβλήθηκαν και κυριαρχούσαν 
στις ψυχές των Μαθητών και τών Μαθητριών. Γιά 
Άνάστασί ούτε σκέψις! Γι’ αυτό τά ξημερώματα τής 
τρίτης ήμέρας άπό τό θάνατο Μαθήτριες του Ίησου 
μέ επί κεφαλής τήν κορυφαία τών Μαθητριών, τή 
Μαρία τή Μαγδαληνή, ήρθαν νά ιδουν τον τάφο καί 
ν 5 άλείψουν τον Ίησου μέ μυρα. Που εΐνε οι άπιστοι 
που λένε, ότι οι γυναίκες φαντάσθηκαν πώς είδαν 
τον Διδάσκαλο άναστημένο, διότι είχαν δήθεν προ- 
διάθεσι γιά τήν άνάστασί του; Καμμία προδιάθεσις! 
Τ Ηρθαν στον τάφο γιά νά ιδουν τον Ίησου νεκρό καί 
νά τον άλείψουν μέ μυρα, όχι γιά νά τον ιδουν άνα¬ 
στημένο. Τις έφεραν εκεί τρυφερά αισθήματα αγίας 
άγάπης προς τον Ίησου, όχι πίστις καί προσδοκία 
σέ άνάστασί του. 

Καί επειδή έδειξαν τά τρυφερώτερα καί συγκινη- 
τικώτερα αισθήματα άγάπης καί άφοσιώσεως στον 
Ίησου, άξιώθηκαν ν' άκουσουν πρώτες άπ’ τον 
άγγελο τό μήνυμα τής Άναστάσεως, καί πρώτες κα¬ 
τόπιν νά ιδουν τον Άναστάντα. 

Ό Χριστός άναστήθηκε καί βγήκε άπ τον τάφο 
χωρίς ν* άνοιξη ό τάφος. Όπως γεννήθηκε άπ* τήν 
Παρθένο χωρίς νά βλάψη τήν παρθενία της, έτσι 
βγήκε καί άπ 1 τον τάφο χωρίς νά κυλισθή ό λίθος 
καί νά λυθουν οι σφραγίδες του τάφου. ΓΓ αυτό ή 
Εκκλησία ψάλλει στον Άναστάντα: «Φνλάξας τά 
οημ,αντρα σώα, Χριστ €, τον τάφον , ό τά§“ 

κλβΐς τής Παρθένον μή Χνμηνάμενος έν τώ τόκω 
σου». « Τ Ω Χριστέ! Όπως, όταν γεννήθηκες, δεν έβλα¬ 
ψες την κλειστή πύλη τής άγνότητος τής Παρθένου, 
έτσι άναστήθηκες άπ’ τον τάφο χωρίς νά βλάψης τις 
σφραγίδες του». Παρόμοιο θαύμα έκανε ό Κύριος και 
όταν μετά τήν άνάστασί του έμπαινε και έβγαινε απ’ 
τό σπίτι που ήταν συγκεντρωμένοι οί Μαθηταί, «κ€- 
κλβισμένων των θυρών», χωρίς δηλαδή ν’ ανοίγουν 
οί θύρες. "Οπως ή ακτίνα τού ήλιου δεν εμποδίζεται 
απ’ τό τζάμι και τό περνάει χωρίς νά τό σπάση, έτσι 
καί ό Χριστός. 

Ό Χριστός έφυγε άπ’ τον τάφο χωρίς ν* άνοιξη 
ό τάφος καί χωρίς νά γίνη θόρυβος, οί δε στρατιώτες 
εξακολουθούσαν νά φυλάσσουν άδειανό τάφο! Ένέ- 
παιξαν οί στρατιώτες τό Χριστό, ένέπαιξε καί ό Χρι¬ 
στός τους στρατιώτες (Πρβλ. Ψαλμ. β' 4). Καί πώς 
άνοιξε ό τάφος; Άγγελος Κυρίου κατέβηκε απ’ τον 
ουρανό, προκαλώντας σεισμό μεγάλο, κύλισε τό λί¬ 
θο άπ’ τήν είσοδο τού τάφου, γιά νά φανή, ότι ό τά¬ 
φος ήταν άδειανός, καί κάθησε επάνω στο λίθο, ώστε 
νά μή μπορή κανείς νά τον κυλίση καί νά κλείση τον 
τάφο πάλι. Ό άγγελος εΐχε τρομερό μεγαλείο, ανά¬ 
λογο προς τό μεγαλείο τής Άναστάσεως τού Κυρί¬ 
ου. Τό πρόσωπό του ήταν σάν άστραπή καί τό 
ένδυμά του λευκό σάν τό χιόνι. Τόσο δε φόβο ένέ- 
πνευσε στους φύλακες, ώστε οί σκληροί αυτοί άν- 
δρες συγκλονίσθηκαν, λιποθύμησαν καί έπεσαν κά¬ 
τω σάν νεκροί. "Ολα τά σιδηρά στρατεύματα τής 
γής μαζί δεν δύνανται νά υπομείνουν τήν υπερφυ¬ 
σική δύναμι ενός κατοίκου τοΰ ουρανού! Μπροστά 
στή δύναμι ενός άγγέλου οί ισχυροί τής γής λει¬ 
ώνουν σάν κερί καί διαλύονται σάν καπνός! "Οταν 

συνήλθαν οί φύλακες, έγκατέλειψαν τον τάφο και 
έφυγαν. 

Έφυγαν οί φύλακες και ήλθαν οί μυροφόρες. Φο¬ 
βήθηκαν και αύτές. Άλλ’ ό άγγελος τις καθησύχα¬ 
σε. Μή φοβεΐσθε σεις, είπε ττρός αύτές. Να φοβούνται 
οί εχθροί. Σεις δεν πρέπει να φοβήσθε, διότι σεις ανή¬ 
κετε σ’ αυτούς πού άγαποϋν τον Ιησού. Διότι ξέρω, 
ότι από άγάπη ήλθατε εδώ και ζητείτε τον Ιησού 
τον εσταυρωμένο. Δεν είνε εδώ. Άλλ’ άναστήθηκε, 

καθώς είπε. Ελάτε να ιδήτε τον τόπο, όπου εκειτο ό 

> 

Κύριος. Καί πηγαίνετε γρήγορα ν 1 αναγγείλετε 
στούς Μαθητάς του: Άναστήθηκε εκ νεκρών καί θά 
σάς συναντήση στή Γαλιλαία. Έκεΐ θά τον ιδήτε. 

Τά λόγια τού άγγέλου για τον Ιησού, «Δεν είνε 
εδώ, άναστήθηκε, νά ό τόπος όπου εκειτο ό Κύριος», 
φανερώνουν κατακάθαρα, ότι εκείνο, πού άναστήθη¬ 
κε, ήταν τό σώμα. Καί πώς οί Χιλιασταί λέγουν, ότι 
τό σώμα δεν άναστήθηκε, άλλα διαλύθηκε καί εξα¬ 
φανίσθηκε; Καί πώς λέγουν, ότι ό Χριστός άναστή¬ 
θηκε, άφού δεν παραδέχονται, ότι τό σώμα άναστή¬ 
θηκε; Άνασταίνεται αυτό, πού πεθαίνει. Καί ττώς 
αύτο'ι λέγουν, δτι ττέθανε σώμα καί άναστήθηκε 
πνεύμα; Ώρισμένως οί Χιλιασταί είνε οί πιό τυφλοί, 
οί πιό διεστραμμένοι, οί πιό ανισόρροποι, οί πιό 
δαιμονισμένοι αιρετικοί. 

Ό άγγελος τόν Ίησοΰ ώνόμασε Κύριο. Αυτό εχει 
ιδιαίτερη σημασία. Διότι οί άγγελοι ενα Κύριο γνω¬ 
ρίζουν, τό Θεό. Άρα ό άγγελος διακήρυξε τή θεότη¬ 
τα του Ίησοΰ. Καί πώς πάλι λέγουν οί Χιλιασταί, 
ότι ό Ιησούς δέν είνε αληθινός Θεός, άλλ' άγγελος; 
Όντως οί Χιλιασταί εΤνε αντίχριστοι, όπως οί ’Αρει- 
ανοί, καί χειρότεροι εκείνων, διότι, εκτός άπ’ τή θε- 

ότητα, άρνοϋνται καί τή σωματική άνάστασι του 
Ιησοΰ, άλλα και δλα τά δόγματα τής Πι'στεως. 

Οΐ μνροφόρες μπήκαν στο μνημείο, διαπίστωσαν 
ότι ό τάφος ήταν αδειανός καί εσπευσαν νά φέρουν 
τό μήνυμα τής Άναστάσεως στους Μαθητάς. “Εγι¬ 
ναν ευαγγελίστριες εκείνων, ποΰ ε?νε εΰαγγελισταί 
τής οικουμένης. 

Στο δρόμο αξιώθηκαν νά ίδουν τόν Άναστάντα, 
ν άκουσουν αττ το στόμα του τό «Χαίρετε», να πιά¬ 
σου ν τά πόδια του, τά τρυπημένα απ’ τά καρφιά, 
νά τόν προσκυνήσουν και ν* άκούσουν την παραγ¬ 
γελία: Πηγαίνετε ν’ άναγγείλετε στους άδελφους 
μου ν άπέλθουν στη Γαλιλαία και εκεί θά μέ ίδουν. 

Ή γυναίκα μετά την παρακοή ακούσε άπ’ τό Θεό 
το «Πληθυνων πληθυνώ τάς λύπας σον καί τον στε- 
ναγμον σον, εν λύτταίς τβζτ) τέκνα» (Γεν. γ' 16). 
Γυναίκες τώρα, μετά τήν έπανόρθωσι τής παρακοής, 
άκούουν άπ’ τό σαρκωμένο Θεό τό «Χα ίρ€Τ€». Αυτό 
τό «Χαίρετε» άπ’ τά χείλη του Κυρίου, και μάλιστα 
μετά τήν άνάστασί του, έχει υψηλή και ειδική έννοια. 
Γι’ αυτό σταυρώθηκε ό Χριστός, γιά νά φέρη στον 
κόσμο τή χαρά, πηγαία, άληθινή και άναφαίρετη χα¬ 
ρά. Ό κόσμος έχει «χαρές», αλλά δεν έχει χαρά, διότι 
δεν έχει χάρι, άφεσι άμαρτιών, απαλλαγή άπ’ τά 
συμπλέγματα τής ενοχής και ελπίδα στο Θεό, που 
είνε ό αίτιος τής χαράς. Οί πιστοί έχουν χαρά άκόμη 
και στις θλίψεις τους. Και όσο περισσότερο πιστεύ¬ 
ουν καί αισθάνονται τόν Κύριο, τόσο περισσότερο 
χαίρουν οί καρδιές τους μέ «χαρά ανεκλάλητη καί 
δεδο£ασμ,ενη» (Α' Πέτρ. α' 8). Πώς νά χαρουν αλη¬ 
θινά οί άπιστοι, που δεν έχουν ελπίδα πέρα άπ’ τά 
νεκροταφεία; Καί πώς νά μή χαίρουν καί νά μή σκιρ- 

τουν οι πιστοί, που έχουν ζωντανή έλττίδα σέ άνά- 
στασι νεκρών και ατελεύτητη ευτυχία, ελπίδα στη¬ 
ριγμένη σέ θαυμαστά «σημεία», καί μάλιστα στο 
«σημεΐον τού 7ωνά του προφήτου», τήν άνάστασι 
του Κυρίου και Θεού καί Σωτήρος Ίησου Χρίστου; 
«Χαράς τα πάντα πεπληρωται της άναστάσεως 
την πείραν είληφότ α/». 

Τους Μαθητάς καί δλους τους πιστούς ό Κύριός 
μας ώνόμασε «αδελφούς» του. Τί σημαίνει αύτό; 
Αυτό σημαίνει, ότι καί μετά την άνάστασι του ό 
Κύριος είνε άνθρωπος καί άρέσκεται να όμιλή ώς άν¬ 
θρωπος, για να δίνη στην άνθρωπίνη φύσι αξία καί 
τιμή. Που είνε πάλι οι άντίχριστοι Χιλιασταί, που 
λένε δτι ό Χριστός μετά την άνάστασι του δεν είνε 
πλέον άνθρωπος; Ό Χριστός με τήν άνάστασι του 
δεν άπέβαλε, άλλ’ εξύψωσε τήν άνθρωπίνη φύσι. Καί 
αιωνίως ό Χριστός Θά παραμένη Θεός καί άνθρωπος. 
Θεάνθρωπος, γιά νά είνε αιώνιο τεκμήριο τής θείας 
άγάπης προς τον άνθρωπο. 

Ή άνάστασις του Χρίστου έχει πολλαπλή καί 
υψίστη σημασία. Άποδεικνύει, δτι ό Θεός έκανε 
δεκτή τή θυσία του Χρίστου. Καί συνεπώς εμείς οι 
άνθρωποι, δσοι πιστεύουμε στον Ίησου Χριστό, σω- 
ζόμεθα καί δοξαζόμεθα. Κατά τήν ήμέρα τής κοινής 
άναστάσεως θ* άναστηθουμε με σώμα άφθαρτο καί 
ένδοξο, δμοιο με το άναστημένο σώμα του Κυρίου. 
Επίσης ή άνάστασις του Ίησου άποδεικνύει τή θε- 
ότητά του. Ό Χριστός έλεγε, δτι είνε Υιός Θεού, ένα 
μέ τό Θεό Πατέρα, μία δηλαδή ούσία, καί δτι ό ίδιος 
θά άνέσταινε τό σώμα του («Λύσατε τον ναόν 
τούτον καί εν τρισιν ημέραις εγερω αυτόν» (Ίωάν. 
β' 19). "Αν δεν άνασταινόταν, θ* άποδεικνυόταν πλά- 

νος. Άλλα τώρα μέ την άνάστασί του απέδειξε, δτι 
είνε αληθινός, ότι είνε ό Κύριός μας καί ό Θεός μας 
κατά την ομολογία του Θωμά (Ίωάν. κ' 28). ΓΥ αυτό 
ή άνάστασις του Ιησού Χρίστου εϊνε ή άδαμαντίνη 
βάσις, στην όποια στηρίζεται τό μεγαλειώδες οικο¬ 
δόμημα του Χριστιανισμού. Χωρίς την άνάστασί όλα 
θά ήταν μάταια. Μέ την άνάστασί όλα άποκτουν 
νόημα, ώραιότητα καί θέλγητρο. Ή άνάστασις γεμί¬ 
ζει τά πάντα μέ ελπίδα, αισιοδοξία, χαρά καί δόξα. 

Ή άνάστασις του Ίησου, λόγω άκριβώς τής ύψί- 
στης σημασίας της, πολεμήθηκε όσο κανένα άλλο 
γεγονός. Αλλά καί άποδεικνυεται όσο κανένα άλλο 
γεγονός τής Ιστορίας. Αναρίθμητες οι άποδείξεις 
τής άναστάσεως του Ίησου. Ή μάλλον δέν υπάρ¬ 
χουν μόνο άποδείξεις, άλλά καί προαποδείξεις. Οι 
Γραφές καί ό Ιησούς προέλεγαν σταυρωσι καί άνά- 
στασι. Καί άφού οι προφητείες γιά τη σταυρωσι 
βγήκαν άληθινές, εκ των προτέρων γινόταν βέβαιο, 
ότι καί οι προφητείες γιά την άνάστασί θά έβγαιναν 
άληθινές. Ή είνε κανείς προφήτης ή δέν είνε! Ή άλη- 
θευει σ’ όλα ή δέν άληθευει σε κανένα! Οι προφητείες 
γιά την άνάστασί μετά τη σταυρωσι γίνονται προ¬ 
αποδείξεις τής άναστάσεως. 

Αποδείξεις τής άναστάσεως σέ γενικές γραμμές 
είνε οι εξής: 

Φ Ό άδειανός τάφος καί τά νεκρικά σάβανα. 

• Οί μαρτυρίες των Μαθητών, τών μυροφόρων καί 
πεντακοσίων άδελφών, άνθρώπων δυσπιστών, οί 
όποιοι μαρτυρούν, ότι υπήρξαν αυτόπτες καί αυτή- 
κοοι μάρτυρες τού Άναστάντος. 

β Η αποτομη μεταβολή των Μαθητών* οί δειλο'ι σαν 
τους λαγούς έγιναν «λβοντβ^ ττνρ 7 τνβοντβς». 

® Η αττοτομη μεταβολή του Παύλου* ό φανατικώ- 
τερος διώκτης του Ιησού και των τπστών του εγινε 
ό μεγαλύτερος Αττοστολος και ό μεγαλύτερος άν¬ 
θρωπος και εύεργέτης τής άνθρωπότητος μετά τό 
Χριστό. 

® Η γλωσσομάθειά των Αποστόλων* οί ψαράδες 
τής Γαλιλαίας μίλησαν όλες τις γλώσσες και τις δια¬ 
λέκτους του κοσμου, άλλως δεν θά μπορούσαν νά 
κηρύξουν σε όλα τά έθνη. 

Φ Η ασύγκριτη σοφία τών ’Αποστόλων* οί αγράμ¬ 
ματοι ξεπερασαν ολους τους σοφούς όλων τών 
αιώνων καί είνε άφθαστοι, απτή δε άπόδειξις τής σο¬ 
φίας των στα χέρια μας είνε τό Ευαγγέλιο, άφθαστο 
καί κατά τους απίστους. 

• Οί κατακτήσεις τών Αποστόλων σε μερικά έτη 
καί λίγες δεκαετίες οί άοπλοι καί διωκόμενοι Γα- 
λιλαΐοι νίκησαν θρησκείες, φιλοσοφίες καί άμαρτωλά 
καθεστώτα χιλιετιών, κατέκτησαν έθνη καί λαούς, 
ίδρυσαν σ’ όλο τό γνωστό κόσμο εκκλησίες, δημι¬ 
ούργησαν τό κράτος του Θεού ανάμεσα στά άλλα 
κράτη καί πάνω άπό τά άλλα κράτη. 

• Τά μαρτύρια τών Αποστόλων δεν έχουμε μόνο 
μαρτυρίες γιά τήν άνάστασι, άλλά καί μαρτύρια, 
φρικτά μαρτύρια, πού τά τρέμουμε καί στο λογισμό- 
πώς οί Απόστολοι θά ΰπέφεραν άνατριχιαστικά βα¬ 
σανιστήρια γιά ένα ψέμα, καί μάλιστα έν γνώσει 
τους ότι είνε ψέμα; 

• Τά μαρτύρια άναριθμήτων μαρτύρων τής Έκκλη- 

σίας μέχρι σήμερα* ττώς θά μπορούσαν αναρίθμητοι 
άνθρωττοι να υπομείνουν με χαρά αφάνταστα και 
φρικιαστικα μαρτύρια, αν δεν είχαν τή δυναμι του 
Άναστάντος; 

β Η δημιουργία αναρίθμητων άγιων, ανθρώπων με 
καταπληκτική ταπείνωσι, σύνεσι, αγάπη, αισιοδοξία 
και θυσία γιά τους άλλους. 

• Οι προφητείες τής Παλαιάς και τής Καινής Δια¬ 
θήκης» που εκπληρώνονται μετά Χριστόν και μέχρι 
σήμερα. 

Ο Αναρίθμητα «σημεία», θαύματα, που γίνονταν 
και γίνονται μέχρι σήμερα στο όνομα του Ίησου Χρί¬ 
στου, και μάλιστα οί εκβολές δαιμόνιων άπό δαιμο¬ 
νισμένους. Τά «σημεία» σημαίνουν και ότι υπήρξεν 
ό Ιησούς ό Ναζωραίος, και ότι άναστήθηκε εκ νε¬ 
κρών, και ότι είνε άληθινός Θεός. Αλλιώς τό όνομά 
του δεν θά είχε ισχύ και δεν θά έκανε «σημεία». 

Στίχ. 11 -15: Τά άργυρια έπαιξαν επαίσχυντο 
ρόλο και στή Σταύρωσι και στήν Άνάστασι του Ίη¬ 
σου. Με άργυρια οι άρχιερεΐς και οί πρεσβύτεροι 
άγόρασαν τό αίμα του Χρίστου, με άργυρια άγόρα- 
σαν και τήν άλήθεια τής Άναστάσεώς του. Άφου 
έδωσαν άρκετά άργυρια στους φύλακες του τάφου, 
οί φύλακες είπαν, ότι δήθεν οί Μαθηταί πήγαν τή 
νύχτα και έκλεψαν τό σώμα, ενώ αυτοί κοιμώνταν. 
Καί διαδόθηκε αύτή ή συκοφαντία κατά τής Άνα- 
στάσεως μεταξύ τών Ιουδαίων. Άλλ’ αν μπορή κα¬ 
νείς νά σβήση τον ήλιο μέ τά σάλια καί τά πτύσμα- 
τά του, άλλο τόσο μπόρεσαν οί Ιουδαίοι νά σβή¬ 
σουν τήν άλήθεια τής Άναστάσεώς μέ τά άργύρια 

και τις συκοφαντίες. Αϊτό τό γεγονός της ’Αναστά- 
σεως άναρίθμητες ακτίνες έκπεμπόμενες, οί άναρί- 
θμητες αποδείξεις τής Άναστάστεως, λούζουν την 
Εκκλησία στο φως τής αλήθειας καί καίνε τούς Ιου¬ 
δαίους και όλους τούς απίστους. 

Γελοίος ό ισχυρισμός, ότι οϊ Μαθηταί έκλεψαν τό 
σώμα. Αν το εκλεψαν, γιατί δέν τό εκλεψαν προτού 
εγκατασταθη στον τάφο ή φρουρά; Καί πώς τόλμη¬ 
σαν νά πλησιάσουν τον τάφο γιά νά κλέψουν τό σώ- 
μα, αφού αύτοι τρομοκρατήθηκαν καί διασκορπίστη¬ 
καν ενώ άκόμη ό Ιησούς ζούσε; Καί πώς τούς είδαν 
οί φύλακες, άφού κοιμώνταν; Οί κοιμώμενοι δεν βλέ¬ 
πουν γεγονότα, αλλ όνειρα. Τι είδους μάρτυρες εΐνε 
οί κοιμώμενοι; Καί πώς κοιμήθηκαν όλοι οί φρουροί, 
στρατιώτες τού αύστηροτέρου στρατού τών αιώνων; 
Καί πώς δέν ξύπνησαν άπ’ τό θόρυβο τής άπο- 
κυλίσεως τού τεραστίου λίθου, πού έκλεινε τήν είσο¬ 
δο τού τάφου; Πώς δέν ξύπνησε κανένας; Τόσο βα- 
θειά κοιμώνταν όλοι; Καί πώς οί Μαθηταί δέν άρπα- 

το σώμα και δεν έφυγαν αμέσως, μήπως ξυπνή¬ 
σουν οί φρουροί καί τούς συλλάβουν; Γιατί χρονο¬ 
τρίβησαν; Γιατί ξεκόλλησαν τά όθόνια άπ' τή σάρ¬ 
κα, πού είχαν γίνει ένα σώμα μέ τή σάρκα; Γιατί πή¬ 
ραν τό σώμα γυμνό; Καί γιατί δέν διώχθηκαν έπειτα 
οί Μαθηταί; Καί γιατί δέν πήραν πίσω τό σώμα οί 
Ιουδαίοι καί δέν τό περιέφεραν μέσα στήν Ιερουσα¬ 
λήμ, γιά νά δούν οί άνθρωποι, ότι δέν άναστήθηκε, 
άλλ’ έκλάπη; Καί γιατί δέν τιμωρήθηκαν οί φύλακες; 

Οί φύλακες, άν πραγματικά κοιμώνταν καί οί 
Μαθηταί έκλεβαν τό σώμα, θά προτιμούσαν νά 
είπούν ότι τό σώμα άναστήθηκε, παρά νά ομολογή¬ 
σουν ότι κοιμώνταν. Διότι ομολογία ότι κοιμώνταν 

θά ήταν αυτοκαταδίκη και αυτοκτονία. Άλλα τώρα 
είπαν οτι κοιμώνταν, διότι έτσι συνέφερε και στους 
Ιουδαίους, που ήθελαν νά συκοφαντήσουν την άνά- 
στασι, και στους φύλακες, που πληρώθηκαν αδρά. 
"Οντως γελοίος, γελοιότατος, ό ισχυρισμός των 
στρατιωτών. Και μεταβάλλεται σε επιχείρημα υπέρ 
τής άναστάσεως. 

Στίχ. 18-20: Δυνάμει τής σταυρικής θυσίας του 
ό Χριστός έλαβε κάθε εξουσία στον ουρανό και στη 
γή. Άλλα δεν είχε προηγουμένως κάθε εξουσία; Είχε 
βεβαίως ώς Θεός. Άλλ’ ό,τι είχε ως Θεός, έλαβε τώ¬ 
ρα και έχει και ώς άνθρωπος. Και έπι τή βάσει τής 
εξουσίας αυτής άποστέλλει τούς Μαθητάς του σε 
παγκόσμια άποστολή. Τό ρήμα «μαθητβύσατβ» ση¬ 
μαίνει «κάνετε μαθητάς», «κάνετε χριστιανούς», 
«εκχριστιανίσετε» (ιδέ Πράξ. ιδ' 21). Στο «πάντα τά 
έθνη» περιλαμβάνεται και τό Εβραϊκό έθνος. Οί με¬ 
τοχές «βαπτίζοντβς» και «δι δάσ κοντές» είνε τρο¬ 
πικές και σημαίνουν μέ ποιο τρόπο γίνεται ή έκχρι- 
στιάνισις: «Μέ τό νά βαπτίζετε αυτούς στο όνομα 
του ΓΤατρός και του Υίου και του Αγίου Πνεύματος, 
μέ τό νά διδάσκετε αυτούς νά φυλάττουν όλα όσα 
σας δίδαξα, -και εντολές ζωής και δόγματα πίστε- 
ως». Άναφέρεται πρώτα ή βάπτισις και έπειτα ή δι¬ 
δασκαλία, διότι ό Χριστός άποβλέπει πρώτα στά 
μικρά παιδιά, πού μπορούν μόνο νά βαπτίζωνται 
(νηπιοβαπτισμός), και έπειτα στούς μεγάλους, πού 
μπορούν νά διδάσκωνται. Ό Χριστός λοιπόν πα- 
ραγγέλλει: Εκχριστιανίσετε τούς άνθρώπους βαπτί- 
ζοντας τά νήπια, διδάσκοντας τούς μεγάλους (και 
στή συνέχεια βεβαίως βαπτίζοντας αυτούς). 

Ή βάπτισις γίνεται στο δνομα του Πατρός και 
του Υίου και του 'Αγίου Πνεύματος. Δεν λέγει στα 
«ονόματα», άλλα στο «όνομα», διότι ό Πατήρ, ό 
Υιός και τό "Αγιον Πνεύμα εΐνε ένα όνομα, μία ουσία, 
ένας Θεός. Στον Αβραάμ ό Θεός φανερώθηκε με τή 
μορφή τριών άνδρών, τούς οποίους ό Πατριάρχης, 
αν και ήταν τρεις, προσφώνησε στον ενικό με τή λέ- 
ξι «Κύριε» (Γεν. ιη' 1-3). Τά τρία εκείνα πρόσωπα 
εδώ στο χωρίο του Ματθαίου ονομάζονται Πατήρ, 
Υιός και "Αγιον Πνεύμα. Που εΐνε οί άντίχριστοι 
Χιλιασταί, πού λένε ότι δεν ύπάρχει 'Αγία Τριάς; 
Στήν Παλαιά Διαθήκη ό Θεός φανερώθηκε με τό όνο¬ 
μα «Γιαχβέ», τό όποιο σημαίνει «ό ών, ό υπάρχων , 
ό μόνος αληθινός Θεός». Στήν Καινή Διαθήκη φανε¬ 
ρώθηκε με όνομα βαθύτερο και ύψηλότερο, τό τριπλό 
όνομα «Πατήρ, Υιός και "Αγιον Πνεύμα», τό όποιο 
σημαίνει, ότι ό Θεός ύπάρχει ώς τρία συγχρόνως 
πρόσωπα, όμοούσια και ισότιμα. Ή 'Αγία Τριάς εΐνε 
ή ύψίστη άλήθεια και τό θεμέλιο τής Χριστιανικής 
Πίστεως. Θεός, συνεπώς, δεν εΐνε μόνον ό Πατήρ, 
άλλά και ό Υιός και τό "Αγιον Πνεύμα. Οι δε τρεις 
εΐνε ένας θεός, διότι εΐνε μία ούσία. Κάθε ενα άπό τά 
τρία πρόσωπα έχει όλη τή θεία ούσία, εΐνε όλη ή θε- 
ότης, ό όλος Θεός. Ή θεότης του Χρίστου φαίνεται 
και άπό τον τελευταίο στίχο του Ματθαίου: «Ίόού 
εγώ μεθ' υμών εϊμι πάσας τάς ημέρας εως της 
συντέλειας του αίώνος». Σωματικώς ό Χριστός άπο- 
χωρίσθηκε άπ’ τούς άνθρώπους τήν ήμέρα τής άνα- 
λήψεως. Έν τούτοις βεβαίωσε, ότι πάντοτε εΐνε μαζί 
με τούς πιστούς του, προσωπικώς παρών. Πώς; Ώς 
Θεός. Διότι μόνον ό Θεός εΐνε πανταχού παρών. 

€ΡΓΑ ΤΟΥ ΙΔΙΟΥ ΣΥΓΓΡΑΦ6ΩΣ 


§ ΘΡνάΙΟ 3 <90 ναη Μ ® ί] 

Τό Βιβλίο «'€ορταί και ϋμνοι» περιέχει εκλεκτούς 
ύμνους διαφόρων κινητών και ακινήτων εορτών τού 
εκκλησιαστικού έτους, οι όποιοι ερμηνεύονται με σαφή¬ 
νεια και πληρότητα. Πριν από την ερμηνεία τών ϋμνων 
υπάρχει πάντοτε μία εισαγωγή στο νόημα τής εορτής με 
επίκαιρες πνευματικές σκέψεις. 

Άποτελειται από 7 97 σελίδες. 


Πρόκειται για μία σοβαρή μελέτη, με τήν οποία ό συγ- 
γραφεύς υποδεικνύει μέσα από τήν αγία Γραφή ότι ό 
Κύριος ήμών Ιησούς Χριστός εϊνε Γιαχβέ, δηλαδή Θεός 
άληΘινός. Ή Θεότης τού Χριστού άποδεικνύεται εδώ 
κυρίως φιλολογικά, διά τού εβραϊκού ονόματος Γιαχβέ. 
Άποδεικνύεται, δηλαδή, ότι μέσα στήν αγία Γραφή ό 
Χριστός ονομάζεται —και μάλιστα πολλές φορές — μέ 
τό όνομα Γιαχβέ, τό αποκλειστικός προσωπικό όνομα 
τού αληθινού Θεού στήν έβραϊκή γλώσσα. Τό επιχείρη¬ 
μα, ότι ό Χριστός είνε Γιαχβέ, είνε τό συντριπτικότερο 
καί άποφασιστικώτερο κατά τών άρνητών τής άγιας 
Τριάδος, καί μάλιστα κατά τών μαρτύρων τού Ιεχωβά ή 
χιλιοστών. 

Άποτελειται από 350 σελίδες. 

Στο βιβλίο αυτό ό συγγραφεύς διαπραγματεύεται 26 
βασικά Θέματα, στα όποια ή Ορθοδοξία διαφέρει από 
τον Χιλιασμό. Τέτοια είνε τα Θέματα « Εκκλησία», 
« Ιερά Παράδοσις», «'Ο Τριαδικός Θεός», « Ή Άνά- 
στασις του Χριστού», «Ψυχή ή πνεύμα», «Τά Μυστήρια», 
«ΠαρΘένος Μαρία», «Άγιοι», «Σταυρός», «Εικόνες», 
«Θαύματα», «Πατρίς», «'Ο πόλεμος τού Άρμα- 
γεδώνος», « Ή χιλιετής βασιλεία», « 'Ο Παράδεισος» 
κ.ά. Είνε ένα εύχρηστο βοήΘημα γιά τήν άντιμετώπισι 
τής α'ιρέσεως τού χιλιασμού αλλά κατά μέγα μέρος και 
τής α'ιρέσεως τού προτεσταντισμού. 

Άποτελειται από 344 σελίδες. 


ΧΆΡΟ®® 

Τόμοι Α', Β' και Γ' 

Οι δύο αύτοι τόμοι περιλαμβάνουν πρωτότυπες ερμη¬ 
νείες με σοβαρά επιχειρήματα σε ένα πλήΘος από 
δύσκολα γραφικά χωρία. Στήν αρχή τού Β ' τόμου δημο¬ 
σιεύονται κρίσεις ειδημόνων (ιεραρχών, καΘηγητών 
κ.λπ.) έπι τού προηγηΘέντος Α ' τόμου των ερμηνειών. 

Οι Α ' και Β' τόμοι αποτελούνται κατά μέσον όρον από 
350 σελίδες. 'Ο Γ' τίμος άποτελειται άπό 650 σελίδες 
περίπου. 

Η Ρ Ά § 3 ΰ 3 <Ά ϋί ® 3 V © Ά 8) 5? 


Άπό τα βιβλία τής Καινής Διαθήκης το βιβλίο των 
«Πράξεων» είνε άριστος καΘρέπτης για νά βλέπουμε τις 
ατέλειες, τα μειονεκτήματα και τά έλαττώματά μας ώς 
χριστιανοί , νά έλεγχώμε9α, νά στενάζομε καί νά πο¬ 
θούμε αλλαγή καί επιστροφή στη ζηλευτή ζωή καί 
δράσι των άποστολικών χρόνων. Τό βιβλίο «Πράξεις 
Αποστόλων», χωρισμένο σε 60 μαθήματα, βοηθεϊ τον 
μελετητή νά έμβαθύνη στά νοήματα τής Βίβλου. €ίνε ιδι¬ 
αιτέρως κατάλληλο γιά κυκλάρχες καί γιά κάθε εργάτη 
τού ευαγγελίου. 

Άποτελεΐται άπό 555 σελίδες. 


3όΟΙϊ3Ι](ϋ^331}3 X & Ο 3 V ®ϊ? 

"Ολη ή επί γής ζωή τού Κυρίου ήταν μιά σειρά ταπει¬ 
νώσεων, πού άρχισαν άπό τή σάρκωσι γιά νά κορυφω- 
θούν με τήν άκρα ταπείνωσι τού σταυρού στο Γολ¬ 
γοθά. Καί όλες αυτές οι ταπεινώσεις γιά ποιόν;... 

Ή βασική καί τόσο διδακτική αυτή άλήθεια εϊνε τό 
κέντρο τού βιβλίου αυτού. 

Άποτελεΐται από 224 σελίδες. 

